
INTRODUCERE 


1 . Sfîntul  Iustin . Dor  nestăvilit  după  cunoaşterea  adevărului; 
zbucium  neobosit  pentru  dobîndirea  lui;  dispoziţie  nestrămutată  pentru 
propovăduirea  lui  — din  clipa  în  care  l-a  găsit  — şi  moarte  martirică  pentru 
mărturisirea  lui:  iată  punctele  cardinale  ale  vieţii  sfîntului  Iustin  Martirul 
şi  Filozoful1 2 , una  dintre  figurile  cele  mai  proeminente  ale  Bisericii  creştine 
din  sec . IL 

Dacă  tragedia  morţii  lui  ne-a  rămas  consemnată  într-un  Martirologiu 
de  la  sfîrşitul  sec.  IP , drama  lăuntrică  a sufletului  lui  însetat  după  adevăr ; 
ca  şi  celelalte  date  referitoare  la  viaţa  lui ',  ni  le  dă  el  însuşi , în  cele  două 
Apologii  şi  mai  ales  în  Dialogul  cu  iudeul  Tryfon . 

De  aici  aflăm  că  el  s-a  născut  în  localitatea  Flavia  Neapolis  (Vechiul 
Sichem)  din  Palestina3 4 , către  anul  100 , ca  fiu  al  lui  Priscus  şi  nepot  al  lui 
Bacchius . Părinţii  lui  erau  păgîni* . El  însuşi ',  crescut  în  păgînism,  a primit 
încă  de  copil  o educaţie  aleasă , care  i-a  deschis  dorul  după  căutarea  adevă- 
rului şi  l-a  îndreptat  către  filozofie , ca  una  care  singura  — după  părerea 
comună  a celor  de  atunci  — era  în  măsură  să  descopere  oamenilor,  după  o 
îndelungată  ucenicie,  adevărul 

2.  Filozofia,  după  sfîntul  Iustin.  Ce  însemna  filozofia  pentru  acest 
căutător  fervent  al  adevărului,  care  de  dragul  acestei  discipline  nu  a lepădat, 
pînă  la  sfîrşitul  vieţii,  mantia  de  filozof,  se  poate  vedea  din  următoarele 
lui  cuvinte:  „Filozofia  este  bunul  cel  mai  mare  şi  cel  mai  vrednic  de 
Dumnezeu.  Ea  singură  poate  să  ne  înalţe  pînă  la  Dumnezeu  şi  să  ne  apropie 
de  El;  iar  sfinţi,  cu  adevărat,  sînt  numai  aceia  care-şi  deprind  mintea  cu 
filozofia**5 . S-ar  părea  că  aceasta  este  mărturisirea  lui  Iustin  creştinul  şi 

1.  Supranumele  de  ,, filozof  şi  martir"  (philosophus  et  martyr)  îl  găsim  atribuit 
sfîntului  Iustin  de  către  însuşi  Tertullianus,  în  opera  Adv.  Valentin,  V.  (Vezi  CSEL,  III, 
182). 

2.  Mapwpvov  t&v  'Ayltov  'Iovotwov,  Xapircoiw,  XapiTQUţ,  Waiovoţ,  Kai,Ai(kpia- 
vov , papTVpioăPTCJV  iu  Tob/iî?-  7rpo  T&v  elb&v  ’lowlov  (Acta  SS.  Iustini  et  sociorum), 
Migne,  P.  G.,  VI,  1565-1592/ 

3.  Apologia  I,  1. 

4.  în  ce  priveşte  originea  etnică  a părinţilor  sfîntului  Iustin,  după  Apologia  I,  1 
ea  pare  să  fi  fost  greacă.  Totuşi,  mulţi  îl  socotesc  pe  sfîntul  Iustin  de  origine  latină 
(Vezi  F.  Cayre  A.  A „Precis  de  Patrologie  I (1927),  p.  110). 

5.  Dialogul  cu  iudeul  Tryfon  II.  1. 

s-ar  putea  deduce  că  alta  va  fi  fost  convingerea  lui ',  înainte  de  convertire . 
Şi  totuşi ',  nimic  nu  ne  împiedică  să  credem  că,  printr-o  intuiţie  cu  totul 
deosebită,  Iustin  confunda , chiar  mai  înainte  de  convertire,  adevărul  cu 
Dumnezeu,  socotind  filozofia  drept  unica  posibilitate  de  a ajunge  şi  la 
cunoaşterea  adevărului  şi  la  cunoaşterea  lui  Dumnezeu . Căci  spune  mai 
departe : „Ce  este  filozofia  şi  pentru  care  motiv  a fost  trimisă  ea  oamenilor, 
este  un  lucru  necunoscut  de  mulţi . De  altfel,  pe  bună  dreptate,  fiindcă 
ştiinţa  aceasta  fiind  una  singură,  dacă  toţi  ar  cunoaşte  rostul  ei,  atunci  nu  ar 
mai  fi  unii  dintre  ei  platonici,  alţii  stoici,  alţii  peripatetici,  alţii  teoretici 
şi  alţii  pitagorei "* . 

Cum  s-a  făcut , însă,  că  filozofia  a devenit , astfel , o fiinţă  cu  mai 
multe  capete ? Iată  cum  explică  lucrul  acesta  sfîntul  Iustin:  „S-a  întîmplat 
că,  după  cei  dinţii  care  au  venit  în  contact  cu  filozofia,  cei  care  i-au  urmat 
n-au  mai  cercetat  nimic  cu  privire  la  adevăr,  ci,  fiind  cuprinşi  de  admiraţie 
faţă  de  resemnarea,  de  înfrînarea  şi  de  cuvintele  încurcate  ale  acestora, 
au  socotit  adevăruri  numai  lucrurile  acelea,  pe  care  fiecare  le-a  învăţat  de 
la  dascălul  lui  şi,  la  rîndul  lor,  au  transmis  mai  departe  celor  de  după  ei 
aceste  învăţături,  aşa  cum  le-au  primit  şi  altele  proprii,  asemănătoare  cu 
cele  dintîi,  numindu-le  pe  toate,  la  un  loc,  cu  numele  părintelui  lor  de  la 
început"1 . 

în  felul  acesta,  fiecare  dintre  sistemele  filozofice  arătate  mai  sus 
conţine  numai  o parte  de  adevăr,  îmbrăcat  şi  acesta  în  sholiile  continuatori- 
lor. Dar  un  suflet  de  elită,  însetat  după  adevăr , nu  putea  să  facă  altceva  mai 
bun,  decît  să  se  alăture  sistemului  care  se  bucura  de  cel  mai  bun  renume, 
pe  vremea  sa.  Şi  acest  lucru  îl  face  şi  tînărul  Iustin:  „De  aceea  şi  eu,  la 
început,  dorind  să  mă  alătur  unuia  dintre  aceştia,  m-am  încredinţat  unui 
stoic"*.  Dar  nu  după  multă  vreme  încep  peregrinările  din  sistem  în  sistem  şi 
din  filozof  în  filozof:  „ Stînd  la  acesta  vreme  îndelungată,  dacă  am  văzut  că 
nu  mi  se  mai  spune  nimic  despre  Dumnezeu  ( căci  nici  el,  de  altfel,  nu  ştia 
prea  multe  lucruri,  zicînd  că  o asemenea  învăţătură  nici  nu  este  necesară ), 
l-am  schimbat  pe  acesta  şi  am  venit  la  un  altul,  care  se  numea  peripatetic  şi 
care,  după  cît  se  credea,  era  un  bărbat  grozav  de  luminat.  Acesta,  îngăduin- 
du-mă  pe  lîngă  el  cîteva  zile,  mi-a  pretins  apoi  să-i  fixez  onorariul,  pentru  ca 
venirea  noastră  în  contact,  să  nu  rămînă  fără  de  folos.  Din  cauza  aceasta, 
socotind  că  un  asemenea  om  nu  poate  fi  nicidecum  un  filozof,  l-am  părăsit". 

„Fiindcă  însă  sufletul  meu  nu-mi  dădea  pace,  dorind  să  asculte 
continuu  aceea  ce  formează,  în  chip  propriu  şi  deosebit,  obiectul  filozofiei. 


6.  Ibidem. 

7.  Ibidem,  II,  2. 

8.  Ibidem,  II,  3. 

am  venit  la  un  pitagoreu,  care  era  de  mare  vază  şi  care  era  un  bărbat  ce  se 
ocupa  mult  de  tot  cu  filozofia . Apoi , vorbind  cu  el  şi  arătîndu-i  că  vreau  să 
devin  auditorul  şi  discipolul  lui , îmi  zise:  „Ia  spune-mi:  ai  urmat  cursurile 
de  muzică , de  astronomie  şi  de  geometrie  ? Crezi  că  poţi  contempla  ceva 
din  cele  ce  alcătuiesc  fericirea , dacă  n-ai  învăţat , mai  întîi,  lucrurile  acestea , 
care  zmulg  sufletul  din  limitele  sensibilului  şi-l  fac  folositor  lucrurilor  inte- 
lectuale, pentru  ca  astfel,  să  poţi  vedea  în  sine  ceea  ce  este  frumosul  şi  ceea 
ce  este  binele  ?(<9 . 

Intrucît  cunoaşterea  temeinică  a acestor  materii  era  o condiţie  indis- 
pensabilă, iar  timpul  care  ar  fi  fost  necesar  pentru  învăţarea  lor  avea  să  fie 
îndelungat  şi  întrucît  sufletul  lui  Iustin  era  arzător  şi  nu-i  putea  da  un  răgaz 
atît  de  mare,  el  îl  părăseşte  şi  pe  acesta,  pentru  a se  alătura,  în  cele  din  urmă 
platonicienilor:  „înţelegerea  lucrurilor  netrupeşti  mă  incinta  foarte  mult, 
iar  contemplarea  ideilor  dădea  aripi  judecăţii  mele . De  aceea,  socoteam  că 
nu  avea  să  treacă  prea  multă  vreme,  pînă  să  devin  înţelept  şi,  în  neghiobia 
mea,  nădăjduiam  să  văd  pe  Dumnezeu,  faţă  către  faţă:  căci  acesta  este 
scopul  filozofiei  lui  Platon  “l  0 . 

3 . Convertirea  sfîntului  Iustin . în  stadiul  acesta  se  găsea  sufletul 
zbuciumat  şi  dornic  după  adevăr  al  lui  Iustin,  în  preajma  convertirii  lui  la 
creştinism.  Iar  convertirea  lui  poartă  pecetea  minunii,  pe  care  Dumnezeu  o 
săvîrşeşte  întotdeauna  cu  sufletele  mari  şi  curate. 

Departe  de  orice  urmă  omenească , pe  ţărmul  mării,  în  singurătatea 
măreaţă  a naturii.  Iustin  îşi  purta,  într-o  zi,  gîndurile,  care  nu  încetau  cîtuşi 
de  puţin  să-l  preocupe.  Numai  plescăitul  uşor  al  valurilor  mici  ale  mării 
păreau  a întrerupe  liniştea  singurătăţii  care-l  înconjura.  Deodată,  însă,  se 
aud  nişte  paşi  în  urma  lui.  Iustin  se  întoarce  şi  rămîne  cu  totul  mirat,  văzînd 
pe  un  bătrîn,  venind  în  urma  lui.  Se  opreşte  pe  loc,  bătrînul  se  apropie  şi 
discuţia  începe.  Ea  porneşte,  după  cum  era  şi  firesc,  de  la  filozofie , pentru 
ca  să  ajungă  apoi  iarăşi,  la  filozofie.  Porneşte  de  la  filozofia  sistemelor 
omeneşti,  pe  care  le  vînturase  sufletul  neastîmpărat  al  lui  Iustin,  pentru  ca  să 
ajungă  apoi  la  filozofia  profeţilor  şi  a lui  lisus  Hristos  şi  să  smulgă  din  lumea 
de  rînd,  un  nou  adept  al  cerului.  Bătrînul  apoi  dispare,  iar  pe  ţărmul  mării  se 
deşteaptă  din  întuneric  la  lumină  un  om  cu  totul  nou,  un  om  cu  adevărat 
renăscut:  sfîntul  Iustin.  Istorisind  această  minunată  întîmplare,  sfîntul 
Iustin  adaugă : „Iar  mie  mi  s-a  aprins  deodată  un  foc  în  suflet  şi  m-a  cuprins 
o mare  dragoste  de  profeţi,  ca  şi  de  bărbaţii  aceia  care  au  fost  prietenii  lui 
Hristos.  Şi,  gîndind  la  cuvintele  lui,  găseam  că  aceasta  este  singura  filozofie 


9.  Ibidem,  II,  4. 
10.  Ibidem,  II,  6. 

sigură  şi  aducătoare  de  folos . în  felul  acesta  şt  pentru  aceasta  sînt  filozof  \ 
îşi  încheie  sfîntul  Iustin  descrierea  acestui  eveniment  crucial  din  viaţa  lui1 1 . 

Convertirea  la  creştinism  a sfîntului  Iustin  s-a  întîmplat  cu  puţin  mai 
înainte  de  izbucnirea  celui  din  urmă  război  iudaic  (132—135)  şi  a avut  loc , 
probabil , la  Antiohia.  La  cîtăva  vreme  după  convertirea  la  creştinism , îl 
vedem  la  Efes,  unde  are  loc  discuţia  cu  iudeul  Tryfon,  iar  mai  tîrziu  îl  găsim 
la  Roma , unde  înfiinţează , după  modelul  şcolilor  păgîne  de  filozofie , o 
şcoală  în  care  preda  doctrina  creştină . Este  cea  dintîi  şcoală  creştină  cu 
pretenţie  de  metodă  şi  de  argumentare  filozofică . Aici,  la  Roma,  în  timpul 
prefectului  Junius  Rusticus,  adică  între  anii  163  şi  167,  îşi  plăteşte  cu  jertfa 
vieţii  credinţa  lui  cea  atît  de  scumpă , după  care  alergase  vreme  îndelungată 
şi  în  cele  din  urmă  o găsise,  o propovăduise  şi  o apărase  cu  toată  puterea 
inteligenţei  lui,  şi  moare  ca  martir.  Amintirea  lui  o prăznuieşte  Biserica 
Ortodoxă,  la  1 iunie, 

4,  Opera  literară  a sfîntului  Iustin , Opera  literară  a sfîntului 
Iustin  Martirul  este  deosebit  de  însemnată,  pentru  că  el  nu  este  numai  cel 
mai  însemnat  reprezentant  al  literaturii  apologetice  din  sec . II,  ci  totodată  şi 
cel  dintîi  părinte  bisericesc  care  a desfăşurat  o activitate  literară  mai  bogată. 
Din  nefericire,  însă , multe  din  scrierile  lui  s-au  pierdut,  în  timp  ce  alte 
scrieri,  străine  de  el,  ni  s-au  păstrat  sub  numele  lui.  Singurele  scrieri  autentice 
ale  sfîntului  Iustin  Martirul,  care  au  ajuns  pînă  la  noi,  sînt:  Cele  două 
Apologii  şi  Dialogul  cu  iudeul  Tryfon. 

A.  CELE  DOUĂ  APOLOGII 


Cele  două  Apologii  caută  să  prezinte  creştinismul  înaintea  lumii 
romane  păgîne,  ca  fiind  singura  religie  adevărată,  apărîndu-l,  în  acelaşi  timp 
de  acuzaţiile  pe  care  răutatea  şi  minciunile  iudeilor  le  acreditaseră,  în  lumea 
romană,  împotriva  lui . Dintre  aceste  Apologii,  cea  dintîi,  care  este  totodată 
şi  cea  mai  cuprinzătoare,  este  adresată  împăratului  Antoninus  Pius  (138— 
161),  fiilor  săi  adoptivi:  Marcus  Aurelius  şi  Lucius  Verus,  Sacrului  Senat  şi 
întregului  popor  roman.  Cea  de  a doua  — mult  mai  scurtă  — este  adresată 
împăraţilor  Antoninus  Pius  şi  Marcus  Aurelius,  ca  şi  Senatului  roman  şi  este 
prilejuită  de  arestarea  şi  executarea  nedreaptă  a trei  creştini,  făcută  de  către 
prefectul  Romei,  Urbicus. 

Apologiile  au  fost  scrise  la  scurtă  vreme  una  după  alta,  şi  anume  între 
anii  150—160. 


1 1 . Ibidetn,  VII,  1. 

Analiza  sumară  a Apologiilor  sfîntului  Iustin.  O analiză 
sumară  a Apologiilor  ne  arată  că: 

Apologia  întîia  se  poate  împărţi , după  ordinea  ideilor  înfăţişate  în 
ea,  în  trei  părţi  şi  anume:  a)  cap.  I—XXII;  b)  cap.  XXIII— LX  şi  c)  cap. 
LXI— LXVII.  Apologia  se  încheie  cu  cap.  LXVIII,  care  reprezintă  un  decret 
al  împăratului  Hadrian,  urmat,  în  cele  mai  multe  manuscrise,  de  un  edict  al 
împăratului  Antoninus,  adresat  comunităţii  din  Asia  şi  de  o scrisoare  a lui 
Marcus  Aurelius,  în  care  se  vorbeşte  despre  o minune  întîmplată  unei  legiuni 
romane  din  Germania,  în  urma  rugăciunii  creştinilor  din  legiune.  Atît  edictul 
lui  Antoninus,  cît  şi  scrisoarea  lui  Marcus  Aurelius  sînt  însă  apocrife . Noi  le 
redăm  însă  şi  pe  acestea  în  traducere  românească,  deoarece  ele  ne  dau  o 
înţelegere  şi  mai  adecvată  a progresului  pe  care-l  făcea  învăţătura  creştină 
pretutindeni  în  lume  şi  a atenţiei  din  ce  în  ce  mai  mari,  pe  care  păgînismut  se 
simţea  obligat  să  o manifeste  faţă  de  această  religie. 

a)  în  cap . I—XXII,  sfîntul  Iustin  adresîndu-se  împăraţilor  romani, 
Senatului  şi  poporului  roman  în  favoarea  creştinilor,  arată  că  el  însuşi  face 
parte  dintre  aceştia,  amintind  despre  originea  lui  ( I ).  Cere  ca  judecata  creşti- 
nilor să  se  facă  după  dreptate  (II).  Cei  învinuiţi  de  diferite  crime  să  fie  lăsaţi 
să-şi  dovedească  nevinovăţia  (III).  Simplul  nume  cu  care  se  intitulează 
creştinii  nu  poate  constitui  un  motiv  ca  ei  să  fie  condamnaţi  (IV).  Atitudi- 
nea aceasta  este  inspirată  persecutorilor  creştinilor  de  către  demoni  (V). 
Dacă  este  vorba  despre  pretinşii  zei,  desigur  că  creştinii  sînt  atei;  dar  creştinii 
adoră  pe  Dumnezeu-Părintele,  pe  Fiul  Său,  armata  îngerilor  celor  buni  şi  pe 
Duhul  Sfînt  (VI).  Dacă  unii  dintre  creştinii  care  au  fost  judecaţi  au  fost 
dovediţi  criminali,  atunci  ei  să  fie  condamnaţi  ca  criminali,  iar  nu  ca  creştini 
(VII).  Nevinovăţia  creştinilor  se  poate  vedea  şi  de  acolo  că,  în  timp  ce  ar 
putea  tăgădui  că  sînt  creştini  şi  astfel  ar  putea  scăpa  de  judecată,  ei  preferă 
să  mărturisească  acest  lucru,  decît  să  mintă  şi  să  ajungă  prin  pedepsele 
voastre,  cît  mai  curînd,  lîngă  Dumnezeul  lor  (VIII).  Să  nu  se  aducă  învinuire 
creştinilor  pentru  că  ei  nu  adoră  statuile;  acestea  sînt  făcute  de  mîini 
omeneşti  şi  nimic  nu  este  mai  absurd  decît  cultul  lor  (IX).  Să  nu  se  mire, 
de  asemenea,  dacă  creştinii  nu  aduc  daruri  lui  Dumnezeu,  căci  Dumnezeu 
este  acela  care  dă  toate  daturile  oamenilor  (X).  Creştinii  nu  aşteaptă  o împă- 
răţie omenească  nouă,  ci  numai  împărăţia  lui  Dumnezeu  (XI).  Creştinii  sînt 
cei  mai  dornici  adepţi  ai  păcii  şi  ai  liniştei  imperiului  (XII).  Nevinovăţia 
creştinilor  o arată  şi  cultul  lor  curat  (XIII),  precum  şi  schimbarea  minunată 
a moravurilor,  după  despărţirea  lor  de  demoni  (XIV).  Înfăţişează  apoi 
excelentele  învăţături  ale  lui  Hristos,  pe  care  le  păzesc  creştinii:  despre 
înfrînare,  despre  dragoste  faţă  de  toţi,  despre  ajutorarea  săracilor  (XV); 
despre  răbdare,  despre  evitarea  jurămintelor  (XVI);  despre  ascultarea  care 
trebuie  dată  împăraţilor  şi  despre  plata  impozitelor  (XVII).  Moartea  nu 

distruge  in  noi  orice  sentiment;  după  moarte  va  urma  judecata  şi  pedeapsa 
veşnică  pentru  cei  răi.  Lucrul  acesta  îl  recunosc  şi  scriitorii  păgîni  şi,  cu 
atît  mai  mult  creştinii,  care  nădăjduiesc  în  învierea  trupurilor  (XVIII). 
Şi  această  înviere  a trupurilor  nu  este  la  Dumnezeu  ceva  mai  greu  de  realizat, 
decît  însăşi  creaţia  (XIX).  Dumnezeu  care  a creat  toate  este  mai  presus  de 
natura  cea  schimbătoare.  Creştinii  învaţă  despre  Dumnezeu  lucruri  mai 
presus  de  cele  ce  învaţă  cei  mai  buni  dintre  filozofii  şi  poeţii  păgînilor. 
Pentru  ce,  atunci,  ei  sînt  persecutaţi?  (XX).  Iar  dacă  creştinii  învaţă  şi 
despre  naşterea , moartea  şi  înălţarea  la  cer  a Fiului  lui  Dumnezeu,  aceste 
lucruri  nu  trebuie  să  pară  absurde,  cîtă  vreme  şi  poeţii  au  flecărit  atît  de 
mult  despre  fiii  lui  Zeus  (XXII). 

b)  In  cap.  XXIII— LX,  sfîntul  Iustin  făgăduieşte  să  dovedească  trei 
lucruri:  că  numai  singuri  creştinii  învaţă  adevărul;  că  Fiul  lui  Dumnezeu  s-a 
întrupat  cu  adevărat  şi  că  fabulele  de  tot  felul  sînt  inventate  de  demoni, 
în  aşa  fel  ca  şi  venirea  lui  Hristos  să  pară  a fi  o fabulă  (XXIII).  Creştinii  nu 
sînt  urîţi  pentru  altceva,  decît  pentru  numele  lui  Hristos.  Ei  sînt  nevinovaţi 
şi  totuşi  sînt  ucişi  ca  nişte  sceleraţi  (XXIV);  ei  au  renunţat,  cu  primejdia 
propriei  lor  vieţi  la  cultul  zeilor,  pentru  cultul  lui  Hristos  (XXV);  după 
înălţarea  lui  Hristos  la  cer,  printre  creştini  s-au  ivit  o seamă  de  eretici,  care, 
falsificînd  învăţătura  creştină  cea  adevărată,  nu  numai  că  nu  au  fost  per- 
secutaţi, ci  au  fost  chiar  onoraţi  de  lumea  păgînă,  ca  Simon  Magul  şi 
Menandru  Samariteanul  (XXVI).  Respinge  acuzaţiile  de  imoralitate  care  s-au 
săvîrşit  de  către  creştini,  cu  ocazia  adunărilor  lor  (XXVII).  A pretinde  că 
Dumnezeu  nu  se  îngrijeşte  de  lucrurile  omeneşti,  înseamnă  a tăgădui  pe 
Dumnezeu,  sau  a susţine  că  nu  există  diferenţă  între  bine  şi  rău  decît  în 
mintea  oamenilor  (XXVIII).  Creştinii  nu-şi  leapădă  copiii  din  teama  ca  nu 
cumva  negăsindu-se  cine  să-i  preia  şi  să-i  crească,  să  moară  şi  să  fie  răspun- 
zători de  moartea  lor.  Dacă  ei  se  căsătoresc,  fac  aceasta  pentru  a-şi  creşte 
copiii,  dacă  renunţă  la  căsătorie,  ei  păstrează  o înfrînare  desăvîrşită  (XXIX). 

Proba  convingătoare  şi  decisivă  în  ce  priveşte  dumnezeirea  lui  Hristos 
o constituie  profeţiile  mesianice  ale  Vechiului  Testament,  pe  care  sfîntul 
Iustin  Martirul  le  arată  în  următoarele  şase  capitole  (XXX— XXXV).  Profeţii, 
cînd  vorbesc,  arată  uneori  pe  Dumnezeu,  Stăpînul  şi  Părintele  tuturor 
lucrurilor;  alteori,  pe  Hristos  şi  alteori  popoarele  care  răspund  la  chemarea 
Domnului  sau  a Părintelui  Său  (XXXVI).  El  indică  unele  locuri  din  Scriptu- 
ră unde  se  vorbeşte  de  Dumnezeu-Tatăl  (XXXVII);  altele  unde  vorbeşte 
Fiul  (XXXVIII);  altele,  unde  se  vorbeşte  de  Duhul  Sfînt  (XXXIX);  adaugă 
unele  profeţii  cu  privire  la  apostoli  (XL);  cu  privire  la  împărăţia  lui  Hristos 
(XLI);  observînd  că  uneori  Duhul  profetic  anunţă  evenimentele  viitoare,  ca 
şi  cum  ele  s-ar  fi  întîmplat  deja  (XLII).  Nimic  nu  ne  îndreptăţeşte  să  credem 

că  împlinirea  a ceea  ce  trebuie  să  se  întîmple  s-ar  datora  fatalităţii  sau 
destinului  (XLIII);  ci  dovedeşte  existenţa  în  om  a liberului  arbitru , ca  o 
calitate  înnăscută  (XLIV). 

Vorbeşte  apoi  despre  înălţarea  la  cer  a lui  Hristos,  anunţată  de  mai 
înainte  de  către  profeţi  (XLV).  Mulţi  socotesc  că  oamenii  care  au  trăit 
înainte  de  Hristos  nu  ar  fi  vinovaţi  pentru  felul  de  viaţă  pe  care  au  dus-o . 
însă,  cei  care  au  trăit  potrivit  voii  lui  Hristos  şi  învăţăturilor  Lui  sînt 
creştini  chiar  dacă  au  fost  consideraţi  atei  sau  barbari,  iar  cei  ce  au  trăit 
potrivnic  Cuvîntului  au  fost  nişte  vicioşi,  vrăjmaşi  ai  lui  Hristos  şi  ucigători 
ai  ucenicilor  Cuvîntului  (XLVI). 

Insistă  asupra  profeţiilor  cu  privire  la  dărîmarea  Ierusalimului  şi  la 
subjugarea  pămîntului  Iudeii  de  către  romani  (XLVII);  asupra  minunilor 
pe  care  avea  să  le  săvîrşească  Hristos  (XLVIII).  S-a  împlinit , totodată  şi 
profeţia  care  spunea  că  neamurile  care  nu-L  aşteptau  ll  vor  adora  şi  că  iudeii 
care  L-au  aşteptat  totdeauna  nu  vor  ţine  seamă  de  venirea  Lui  (XLIX). 
Vorbeşte , în  continuare,  despre  profeţiile  referitoare  la  moartea  lui  Hristos 
(L)  şi  despre  originea  mai  presus  de  cuvînt  a lui  Hristos,  apelînd  la  profeţiile 
în  legătură  cu  aceasta  (LI).  Dacă  toate  împrejurările  care  s-au  împlinit  în 
trecut  au  fost  prezise  dinainte  de  profeţi,  înseamnă  că  şi  cele  ce  au  fost 
anunţate  pentru  viitor  nu  este  cu  putinţă  să  nu  se  întîmple  (LII).  Cele  ce 
au  fost  prezise  oarecînd  cu  privire  la  convertirea  neamurilor  şi  la  respingerea 
iudeilor  s-au  împlinit  toate,  sub  ochii  tuturor  (LIII). 

Arată,  apoi,  că  fabulele  cu  privire  la  fiii  lui  Zeus  au  fost  inventate  din 
inspiraţia  demonilor,  în  nădejdea  că  istoria  lui  Hristos  ar  fi  putut  trece  şi 
ea  în  faţa  oamenilor  ca  o fabulă  (LIV).  Vorbeşte  apoi  despre  simbolul  crucii, 
care  este  marele  semn  al  forţei  şi  al  puterii  lui  Hristos  (L  V).  Dar  demonii  nu 
s-au  mulţumit  ca  să  inventeze,  mai  înainte  de  venirea  lui  Hristos,  pe  aşa-zişii 
fii  ăi  lui  Zeus,  ci  şi  după  venirea  Lui  au  ridicat  alţi  impostori,  ca  Simon  şi 
Menandru,  care  au  sedus  şi  ţin  şi  acum  în  înşelăciune  pe  mulţi  (LVI). 
Totuşi,  cu  strădaniile  lor,  demonii  nu  pot  face  altceva  decît  ca,  pe  cei  dedaţi 
patimilor  lor,  să-i  împingă  să  urască  pe  creştini  şi  să  caute  să-i  omoare 
(L  VII).  Un  alt  eretic,  Marcion  din  Pont,  tăgăduieşte  pe  Dumnezeul  şi  pe 
Hristosul  nostru,  predicînd  un  alt  Dumnezeu  şi  un  alt  Hristos.  Lucrarea  lui 
este  o lucrare  inspirată  tot  de  demoni,  cu  tendinţa  de  a arunca  pe  oameni  în 
impietate  (LVIII).  Platon  împrumută  teoria  lui  despre  crearea  de  către 
Dumnezeu  a lumii  din  materia  amorfă,  de  la  Moisi  (LIX)  şi  tot  din  istorisi- 
rea lui  Moisi  cu  privire  la  ordinul  primit  de  la  Dumnezeu  în  pustie,  ca  să 
ridice  o cruce  de  aramă,  către  care  privind,  poporul  să  scape  de  muşcăturile 
şerpilor  înveninaţi,  Platon  trage  concluzia  că  nu  este  vorba  despre  o cruce, 
ci  despre  semnul „X<(,  simbolul  Fiului  lui  Dumnezeu  în  univers.  De  asemenea. 

el  atribuie  locul  al  treilea  în  univers  Duhului , Care  este  înfăţişat  de  Moisi  ca 
purtîndu-se  deasupra  apelor  (LX), 

c)  In  cap . LXI— LXVIII,  sfîntul  Iustin  arată  modul  în  care  creştinii  se 
consacră  lui  Dumnezeu,  prin  Taina  Botezului,  lucru  despre  care  demonii 
luînd  cunoştinţă  au  introdus  şi  ei  diferitele  spălări  şi  stropiri  în  templele 
păgîne  (LXI),  De  asemenea,  preoţii  păgîni  au  dispus  ca  cei  ce  intră  în 
temple  să  aducă  cult  zeilor,  să  se  descalţe  mai  întîi  de  încălţămintea  pe  care 
o au  în  picioare  (LXII),  Cel  ce  a apărut  lui  Moisi  nu  a fost  Dumnezeu-Tatăl, 
ci  Dumnezeu-Fiul;  iudeii,  însă,  care  susţin  că  Dumnezeu-Tatăl  este  cel  ce 
i-a  apărut  se  dovedesc  a nu  cunoaşte  nici  pe  Tatăl,  nici  pe  Fiul  (LXIII), 
Poveştile  în  legătură  cu  Core  şi  Athena  se  datoresc  aceleiaşi  contrafaceri 
inventate  de  demoni  (LXIV), 

Sfîntul  Iustin  arată  apoi  în  ce  chip  se  săvîrşeşte  în  adunările  creştine 
Euharistia  (LXV);  în  ce  constă  ea  (LXVI),  precum  şi  toate  cele  ce  au  loc  în 
adunările  de  cult  ale  creştinilor  (LXVII),  în  ultimul  capitol  (LXVIII) 
conchide  că,  dacă  cele  ce  a spus  pînă  acum  par  a fi  nişte  fleacuri,  ele  nu  sînt 
totuşi  demne  de  pedeapsa  cu  moartea. 

Apologia  întîia  se  încheie,  aşa  cum  am  arătat,  cu  reproducerea  textului 
unei  scrisori  a lui  Hadrian  dată  în  favoarea  creştinilor,  la  care  noi  am 
adăugat,  aşa  cum  se  găseşte  în  unele  manuscrise,  şi  traducerea  altor  două 
acte  apocrife  şi  anume:  edictul  lui  Antoninus  şi  scrisoarea  lui  Marcus  Aurelius, 

Apologia  a doua,  care  este  mult  mai  scurtă,  n-ar  fi,  după  unii 
cercetători  decît  un  post-scriptum  la  prima  Apologie12 , prilejuit  de  o întîm- 
plare,  care  a avut  loc  la  Roma,  cu  puţină  vreme  mai  înainte.  Prefectul  Romei, 
Urbicus , sesizat  de  reclamaţia  pe  care  un  oarecare  om  dedat  patimilor  de  tot 
felul  o făcuse  împotriva  soţiei  sale,  care  îl  repudiase , cum  că  aceasta  este 
creştină,  după  o judecată  sumară,  o condamnă  la  moarte . Cineva,  din  cei  ce 
se  găseau  de  faţă  protestează  împotriva  felului  uşuratic  în  care  Urbicus  a 
săvîrşit  această  judecată.  întrebat  dacă  este  creştin,  acesta  îşi  mărturiseşte 
sus  şi  tare  credinţa  creştină,  pentru  care  şi  el  la  rîndul  lui  este  condamnat  la 
moarte.  Un  al  treilea  păţeşte  şi  el  la  fel.  Sfîntul  Iustin,  care  din  cauza  urii 
unui  pseudo- filozof  pe  nume  Crescens,  se  aştepta  şi  el  să  fie  tras  din  clipă  în 
clipă  înaintea  judecăţii  şi  să  fie  condamnat  la  moarte,  caută  în  această  a 
doua  Apologie  a sa  să  răspundă  la  două  obiecţiuni  pe  care  păgînii,  plini  de 
ironie,  le  adresau  creştinilor : a)  De  ce,  dacă  voiţi  să  ajungeţi  mai  degrabă 
înaintea  Dumnezeului  vostru,  nu  vă  omorîţi  voi  înşivă,  între  voi ? şi  b ) De  ce 

12.  Ipoteza  aceasta  propusă  pentru  prima  oară  de  către  A.  Hamack  în  lucrarea 
Die  Ueberîieferung  der  Apologeten,  a fost  combătută  de  către  Kriiger  şi  Cramer,  dar  a 
fost  acceptată  şi  dezvoltată  de  către  Boli,  Zahn,  Veil  şi  Emmerich.  Vezi  Louis  Pautigny, 
Justin,  Apologies,  Paris,  1904  (Textes  et  Documents),  Introduc tion,  XIV. 

Dumnezeul  vostru  nu  vă  eliberează  de  persecutorii  voştri?  Apologia  a doua 
se  încheie  cu  o rugăminte  adresată  împăraţilor , prin  Senatul  roman , de  a 
sancţiona  cererea  lui  şi  de  a ordona  să  se  urmeze , faţă  de  creştini,o  procedu- 
ră de  judecată  regulată . 

Dintr-o  analiză  mai  amănunţită  a Apologiei  a doua  se  poate  constata 
că  ea  este  cu  totul  lipsită  de  vreo  introducere  şi  că  sfîntul  Iustin  protestează , 
încă  de  la  început , împotriva  faptului  că  oamenii  cei  răi,  laolaltă  cu  demonii, 
nu  urmăresc  altceva  decît  uciderea  creştinilor  ( I ).  în  sprijinul  acestei  afirma- 
ţii, el  aduce  faptul  condamnării,  de  către  prefectul  Urbicus,  a unei  femei, 
denunţată  de  soţul  ei  că  este  creştină,  precum  şi  a altor  două  persoane , 
prezente  la  aşa-zisa  judecată  a acestei  femei  şi  care  mărturisesc  , la  rîndul  lor, 
că  şi  ei  sînt  creştini  Cîteşi  trei  persoanele  sînt  condamnate  la  moarte  (II). 
Arată  apoi  că  el  însuşi  se  aşteaptă  să  fie  supus  chinurilor  şi  morţii,  din  cauza 
invidiei  şi  urii  pseudo-filozofului  Crescens  (III).  Răspunde  la  întrebarea 
păgînilor:  pentru  ce  creştinii  nu  se  omoară  ei  singuri  şi  pentru  ce,  atunci 
cînd  sînt  supuşi  chinurilor,  nu  tăgăduiesc  că  sînt  creştini  (IV).  Răspunde, 
de  asemenea,  la  obiecţia  pe  care  ar  putea-o  face  cineva,  că,  dacă  Dumnezeu 
vine  în  ajutorul  oamenilor,  de  ce  lasă  pe  creştini  să  fie  persecutaţi  de  către 
cei  răi.  El  arată  că  Dumnezeu,  creînd  lumea,  a încredinţat-o  îngerilor  ca  să 
vegheze  asupra  ei;  dar  că  îngerii,  călcînd  porunca  lui  Dumnezeu,  s-au  însoţit 
cu  femeile  oamenilor  şi  au  dat  naştere  demonilor,  care  au  prilejuit  în  mijlocul 
oamenilor  toate  răutăţile  (V). 

Cuvintele  prin  care  ne  adresăm  lui  Dumnezeu  nu  sînt  nişte  nume, 
căci  Dumnezeu  nu  are  nume;  ele  sînt  motivate  de  binefacerile  şi  acţiunile 
Lui  faţă  de  noi.  Fiul  Său,  Iisus,  este  un  nume  care  înseamnă  om  şi  mîntuitor. 
El  a venit  în  lume  pentru  mîntuirea  oamenilor  şi  pentru  nimicirea  demonilor. 
Dealtfel  şi  creştinii,  invocînd  numele  lui  Iisus,  vindecă  şi  astăzi  pe  oameni, 
alungind  demonii  cuibăriţi  în  ei  (VI).  Dacă  Dumnezeu  nu  nimiceşte  lumea, 
făcînd  să  dispară  îngerii  cei  răi,  demonii  şi  păcătoşii,  face  aceasta  din  cauza 
creştinilor,  în  care  El  vede  un  motiv  de  a conserva  lumea.  Nu  în  virtutea  unei 
legi  a destinului  face  cineva  şi  suferă  ceva,  ci  fiecare  săvîrşeşte  în  chip  liber 
binele  sau  răul.  Dacă  cei  buni  suferă  şi  dacă  cei  răi  progresează,  lucrul  acesta 
trebuie  atribuit  demonilor.  A supune  pe  om  legii  destinului  înseamnă  fie  a 
amesteca  pe  Dumnezeu  însuşi  în  corupţia  universului,  fie  a susţine  că  binele 
şi  răul  nu  sînt  nimic  (VII).  Cei  ce  pun  în  mişcare  ura  împotriva  tuturor 
acelora  care  caută  să  creadă  în  învăţăturile  Cuvîntului  şi  să  evite  răul  sînt 
demonii.  Dar  ei  vor  fi  pedepsiţi  pe  drept  în  închisoarea  focului  celui  veşnic; 
şi  nu  numai  ei,  ci  şi  toţi  cei  care  slujesc  pe  demoni,  căci  aşa  au  prezis  toţi 
profeţii  şi  aceasta  este  învăţătura  Stăpînului  nostru,  Iisus  Hristos  (VIII).  Vor 
zice  mulţi  că,  vorbind  despre  pedepsirea  celor  răi  în  focul  cel  veşnic,  noi 

vrem  să  atragem  pe  oameni  la  virtute  prin  frică , iar  nu  prin  dragostea  de 
bine . Dar  pedepsele  acestea  pentru  cei  răi  există  tot  aşa  cum  există  şi 
Dumnezeu.  Legile  omeneşti  actuale  sînt  făcute  pe  placul  conducătorilor , 
dar  Cuvîntul  a venit  cu  dreptatea  Lui  (IX). 

Doctrina  creştină  depăşeşte  orice  altă  doctrină  omenească,  pentru  că, 
în  timp  ce  filozofii  şi  legislatorii  au  cunoscut  numai  în  parte  pe  Cuvîntul, 
adepţii  Lui  l-au  cunoscut  în  întregime . Nimeni  nu  a crezut  lui  Socrate,  în 
în  aşa  fel  ca  să  moară  pentru  ceea  ce  acesta  a învăţat.  Dar  Hristos  a fost 
crezut  nu  numai  de  filozofi  şi  de  oameni  culţi,  ci  şi  de  muncitori  şi  de 
oameni  simpli,  care  au  dispreţuit  pentru  El  şi  părerea  celor  din  jur  şi  teama 
morţii  (X).  Nimeni  nu  este  scutit  de  moarte,  iar  creştinii  se  socotesc  fericiţi 
de  a-şi  putea  plăti  datoria  aceasta.  Dar,  în  timp  ce  altora  le  este  frică  de 
moarte  şi  caută  să  fugă  de  ea,  creştinii  o dispreţuiesc  pentru  fericirea  care 
urmează  după  ea  (XI).  Pe  cînd  nu  era  creştin , sfîntul  Iustin,  văzînd  cît  de 
hotărîţi  sînt  creştinii  înaintea  morţii,  se  gîndea  că  este  imposibil  ca  ei  să 
trăiască  în  răutate  şi  în  iubirea  plăcerilor  şi  totuşi  să  aibă  o astfel  de  atitu- 
dine în  faţa  morţii.  Creştinii  ar  putea  mărturisi  aceleaşi  lucruri  pe  care  le 
fac  şi  păgînii,  fără  nici  o teamă  şi  scăpînd  de  moarte.  Ei  ştiu  însă  că  Dumne- 
zeu este  martorul  gîndurilor  şi  faptelor  noastre.  Şi  Dumnezeu  vede  bine. 
Păgînti  nu  au,  deci,  decît  a se  pocăi  de  atitudinea  lor  faţă  de  creştini  şi  de 
a-şi  schimba  conduita  (XII). 

învăţătura  lui  Platon,  ca  şi  a celorlalţi  poeţi  şi  scriitori  stoici,  nu  este 
cu  totul  străină  de  cea  a lui  Hristos,  dar  nici  nu  este  întru  totul  asemănătoa- 
re. Şi  altceva  este  a poseda  numai  o sămînţă  de  adevăr,  cum  găsim  la  aceştia , 
şi  cu  totul  altceva  este  a poseda  adevărul  în  toată  măreţia  lui  (XIII).  Roagă 
apoi  ca  această  cerere  să  fie  sancţionată  în  forma  în  care  se  va  găsi  de 
cuviinţă,  pentru  ca  să  ia  cunoştinţă  de  ea  toţi,  iar  creştinii  să  nu  mai  fie 
condamnaţi  la  moarte,  la  închisoare  sau  la  vreo  pedeapsă  asemănătoare, 
întrucît  cei  ce-i  condamnă  se  condamnă  pe  ei  înşişi  (XIV).  Doctrina  creştină 
este  superioară  oricărei  filozofii  omeneşti.  Şi  sfîntul  Iustin  îşi  încheie 
această  a doua  Apologie,  cu  îndemnul  către  cei  cărora  se  adresează,  de  a 
judeca  cu  dreptate,  în  propriul  lor  interes  (XV). 

B.  DIALOGUL  CU  IUDEUL  TRYFON 

Atît  Apologiile  sfîntului  Iustin  Martirul,  cît  şi  Dialogul  cu  iudeul 
Tryfon  nu  au  purtat  de  la  început  aceste  denumiri  şi  — cu  toate  strădaniile 
care  s-au  depus  de  către  criticile  literaturii  bisericeşti  — nu  s-a  ajuns  pînă 
acum  la  concluzii  unanime  în  ceea  ce  priveşte  denumirea  lor  iniţială.  Aceasta 

se  întîmplă,  probabil , din  cauza  faptului  că  aceste  scrieri ',  multă  vreme  după 
apariţia  lor,  nu  s-au  bucurat  de  circulaţia  largă,  la  care  le  dădea  dreptul 
conţinutul  lor.  Dintre  scriitorii  bisericeşti  vechi,  cel  ce  le-a  cunoscut  a 
fost  desigur  numai  Eusebiu.  Cît  priveşte  pe  Ieronim,  acesta  îşi  ia  informaţia 
lui  de  la  Eusebiu.  Dacă  numele  sfîntului  Iustin  revine  uneori  sub  pana  scriito- 
rilor creştini  de  mai  înainte  de  Eusebiu,  după  acesta  nu  mai  întîlnim  nici  o 
menţiune  expresă  din  Dialogul  cu  iudeul  Tryfon.  La  Tertullian , ca  şi 
la  Irineu,  găsim  indicaţii  precise  că  ei  au  folosit  în  scrierile  lor  anumite 
pasaje  din  Dialogul  cu  iudeul  Tryfon.  De  asemenea,  se  observă  că 
Taţian,  care  a fost  ucenicul  sfîntului  Iustin,  în  Cuvîntul  către  Elleni,  îşi 
aminteşte  adesea  de  lecţiile  orale  ale  învăţătorului  lui,  fără  ca  să  facă 
totuşi  apel  la  cutare  sau  cutare  loc  precis  din  scrierile  acestuia13 . 

Analiza  sumară  a Dialogului  cu  iudeul  Tryfon.  Din  analiza 
sumară  a Dialogului  cu  iudeul  Tryfon  al  sfîntului  Iustin  Martirul  rezultă 
că:  a)  începutul  Dialogului  îl  constituie  istorisirea  întîlnirii  lui  cu  un 
bătrîn,  pe  malul  mării,  discuţia  pe  care  a avut-o  cu  acesta  şi  convertirea  lui 
la  creştinism  (cap.  I—IX);  b)  partea  I-a , în  care  vorbeşte  despre  Vechiul 
Testament  şi  despre  învăţăturile  lui  ca  fiind  ceva  trecător  (cap.  X— XLVII); 
c)  partea  a Il-a,  în  care  dovedeşte  că  Fiul  lui  Dumnezeu,  Cel  veşnic.  S-a 
întrupat  şi  S-a  răstignit  pentru  mîntuirea  noastră  (cap.  XLVIII— CVIII)  şi, 
în  fine  d)  partea  a IlI-a,  unde  vorbeşte  despre  chemarea  neamurilor  şi  despre 
Biserica  creştină , întemeiată  de  Hristos,  care  a fost  propovăduită  în  chip 
figurat  de  către  profeţi  ( cap.  CIX—CXLII). 

Stăruind  sumar  asupra  conţinutului  capitolelor  în  parte  ale  Dialogului 
cu  iudeul  Tryfon,  rezultă  următorul  conspect: 

a)  Pe  cînd  sfîntul  Iustin  se  plimba  o dată  de  dimineaţă,  pe  aleile 
Xystului,  s-a  întîlnit  cu  Tryfon,  care  era  înconjurat  de  mai  mulţi  tovarăşi. 
Acesta  l-a  salutat,  adresîndu-i-se  cu  titlul  de  „ filozof  ‘ şi  spunîndu-i  că  este 
doritor  să  discute  cu  el,  doar  din  această  discuţie  va  rezulta  vreun  lucru  bun , 
fie  pentru  unul,  fie  pentru  altul.  El  a cerut  sfîntului  Iustin  să-i  spună  ce 
părere  are  despre  Dumnezeu  şi  care  este  filozofia  lui  (I).  Filozofia  este  un 
lucru  foarte  de  seamă  şi  foarte  preţios  înaintea  lui  Dumnezeu.  Sfîntul 
Iustin  istoriseşte  toate  peregrinările  lui  prin  diferitele  şcoli  filozofice  ale 
timpului,  pentru  potolirea  setei  lui  de  adevăr  şi  după  Dumnezeu  şi  cum, 
în  cele  din  urmă,  s-a  oprit  la  filozofia  lui  Plato n (II).  Retrăgîndu-se  o dată  pe 
malul  mării,  casă  mediteze  adînc  asupra  lucrurilor  esenţiale  care-l  frămîntau, 

13.  G.  Archambault,  în  Justin , Dialogue  avec  Tryphon  I,  1909  (Textes  et  Docu- 
ments),  Introduction,  p.  LVI— LXVI,  ne  dă  un  conspect  amănunţit  de  locurile  din 
Dialogul  cu  iudeul  Tryfon,  pe  care  le  găsim  atît  la  Ieronim  şi  Eusebius,  cît  şi  Ia 
Tertullianus,  Irineu  şi  Tatian,  dovadă  că  opera  aceasta  a sfîntului  Iustin  a avut  o circulaţie 
mult  mai  largă  decît  cele  două  Apologii. 

s-a  întîlnit  aici  cu  un  bătrin , cu  care , acesta  începînd  să  vorbească , i-a  lămurit 
încetul  cu  încetul  toate  marile  probleme  care  îl  frămîntau  şi  i-a  deschis 
porţile  către  o nouă  înţelegere  a lucrurilor,  în  lumina  profeţiilor  Vechiului 
Testament.  Ceea  ce  i-a  destăinuit  acest  bătrin  i-a  umplut  inima  de  dragoste 
faţă  de  profeţi  şi  de  oamenii  aceia  care  au  fost  prietenii  lui  Hristos,  şi  l-a 
încredinţat  că  această  filozofie  era  unica  sigură  şi  profitabilă  (III— VIII), 
însoţitorii  lui  Tryfon  izbucnesc  în  ris  la  spusele  sfintului  Iustin,  care  vrea  să 
plece,  dar  Tryfon  a insistat  să  rămînă  şi  să  continue  discuţia.  Ei  înaintează 
către  centrul  Xystului,  unde  se  găseau  nişte  bănci  de  piatră,  se  aşează  pe 
ele,  afară  de  doi  dintre  însoţitorii  lui  Tryfon,  care  pleacă , şi  aici  începe 
Dialogul propriu-zis  (IX). 

b)  Sfîntul  Iustin  întreabă,  de  la  început,  dacă  în  afară  de  învinuirea  că 
nu  păzesc  toate  prescripţiile  Legii  mozaice,  creştinii  mai  sînt  atacaţi  şi  în 
ce  priveşte  viaţa  şi  obiceiurile  lor,  despre  care,  vrăjmaşii  lor  au  făcut  să  se 
acrediteze  că  ar  fi  cu  totul  imorale.  Tryfon,  care  luase  deja  cunoştinţă  de 
preceptele  atît  de  admirabile  ale  Evangheliei  creştine,  tăgăduieşte  că  creştinii 
ar  duce  o viaţă  imorală,  dar  se  arată  totuşi  mirat,  cum  pot  ei  să  păstreze 
vreo  speranţă  de  mîntuire,  atîta  vreme  cît  nu  observă  întru  totul  Legea  (X). 
Sfîntul  Iustin  răspunde  că  creştinii  nu  au  alt  Dumnezeu,  decît  pe  Acela  care  a 
orinduit  tot  universul:  deci  acelaşi  Dumnezeu,  ca  şi  iudeii.  Mai  departe, 
în  tot  ceea  ce  înfăţişează,  argumentarea  lui  este  întărită  la  tot  pasul,  din 
abundenţă,  cu  texte  scripturistice . El  arată  că  abrogarea  Legii  celei  vechi 
şi  instituirea  alteia  noi  a fost  prezisă  de  profeţi  (XI);  că  păgînii  au  calea 
deschisă  pentru  îmbrăţişarea  Legii  celei  noi  (XII);  că  iertarea  păcatelor  a 
fost  făgăduită  prin  sîngele  lui  Hristos,  iar  nu  prin  diferitele  spălări  rituale  ale 
iudeilor  (XIII);  că  îndreptăţirea  omului  se  face  prin  conversiunea  inimii, 
iar  nu  prin  riturile  externe  (XIV— XV);  că  circumciziunea,  care  a început 
de  la  Abraam,  a fost  dată  ca  un  semn  care  să-i  deosebească  pe  iudei  de 
celelalte  naţiuni,  pentru  ca  numai  iudeii  să  sufere  ceea  ce  suferă  în  prezent 
(XVI)  ca  pedeapsă  pentru  crimele  săvîrşite  împotriva  lui  Hristos  şi  a creştini- 
lor (XVII).  Dacă  circumciziunea  trupului,  sabatul  şi  sărbătorile  iudaice  ar 
însemna  ceva,  creştinii  desigur  n-ar  prefera  să  sufere  atîte'a  chinuri  şi  moartea, 
din  cauză  că  nu  le  observă.  Dar  circumciziunea  nu  este  necesară  tuturor, 
ci  numai  iudeilor.  Dintru  început  şipînă  la  Abraam  nu  a existat  circumciziu- 
ne.  De  asemenea  nu  a existat  o lege  pentru  aducerea  de  sacrificii  şi  nici 
pentru  păzirea  sîmbetei.  Toate  s-au  introdus  cu  timpul,  pentru  ca  poporul 
iudeu,  în  mijlocul  celorlalte  popoare,  să  nu  uite  de  Dumnezeul  cel  adevărat 
şi,  sub  influenţa  lor,  să  se  închine  zeilor  (XVIII— XIX). 

Abţinerea  de  la  unele  alimente  a fost  prescrisă  pentru  ca  şi  atunci  cînd 
mănîncă  şi  beau,  să  se  gîndească  la  Dumnezeu;  pentru  nedreptăţile  lor  şi 

ale  părinţilor  lor  le-a  impus  Dumnezeu  păzirea  sabatului  şi  a celorlalte 
sărbători.  Şi , pentru  păcatele  poporului  iudeu , le-a  impus  Dumnezeu 
sacrificiile , iar  nu  pentru  că  El  ar  avea  nevoie  de  ele.  Dacă  nu  ar  fi  aşa , ar 
însemna  că  altul  a fost  Dumnezeul  care  a creat  pe  om,  cînd  oamenii  nu 
aveau  circumciziune  şi  nu  observau  nici  sîmbăta,  nici  celelalte  îndatoriri 
legale  şi  altul,  Cel  de  pe  vremea  lui  Moisi.  Pentru  că  oamenii  au  devenit 
păcătoşi.  Dumnezeu,  Care  este  întotdeauna  acelaşi,  a prescris  oamenilor 
aceste  ordonanţe  (XX— XXIII).  Sîngele  circumciziunii  trupeşti  este  abolit, 
iar  creştinii  au  acum  o nouă  alianţă  cu  Dumnezeu,  în  sîngele  cel  vărsat  de 
Fiul  lui  Dumnezeu  întrupat,  pe  cruce.  Fără  credinţa  în  această  alianţă, 
iudeii  nu  se  pot  mîntui.  Dacă  cei  ce  au  persecutat  pe  Hristos,  îl  persecută 
încă  şi  nu  se  pocăiesc,  ei  nu  vor  avea  nici  un  fel  de  moştenire  pe  muntele 
cel  sfînt  al  lui  Dumnezeu  (XXIV— XXVI). 

La  imputarea  lui  Tryfon,  că  sfîntul  Iustin  alege  din  profeţii  numai  ceea 
ce-i  convine  şi  nu  ţine  seama  de  altele,  acesta  răspunde  că  face  aceasta  nu 
pentru  că  ele  ar  fi  împotriva  susţinerilor  sale,  ci  pentru  că  simte  cu  totul 
necesar  să  insiste  asupra  lor.  Ce  învaţă  profeţii,  în  afară  de  ceea  ce  a învăţat 
Moisi  ? Iar  dacă  fac  acest  lucru , ei  îl  fac  pentru  învîrtoşarea  inimii  iudeilor , 
ca  aceştia  să  se  pocăiască  şi  să  devină  bineplăcuţi  lui  Dumnezeu.  Adevărata 
dreptate  a venit  prin  Hristos;  de  aceea  Legea  cea  veche  a devenit  inutilă 
creştinilor,  care  păzesc  Legea  cea  nouă, prin  harul  lui  Hristos  (XXVII— XXX). 
Prin  venirea  Sa  în  lume,  Hristos  a biruit  pe  demoni;  cea  de  a doua  venire  a 
Lui  pe  norii  cerului,  însoţit  de  îngeri,  aşa  cum  arată  Daniel,  va  fi  mult  mai 
strălucitoare . Două  sînt  venirile  lui  Hristos,  cum  se  arată  în  mai  mulţi 
psalmi,  iar  cele  ce  se  spun  în  psalmi  nu  se  pot  referi  cîtuşi  de  puţin  la 
Solomon  (XXXI— XXXIV).  Se  spune  că  între  creştini  s-au  născut  mai  multe 
erezii  şi  aşa  este;  dar  acestea  nu  fac  altceva  decît  să  confirme  pe  creştinii 
adevăraţi  în  credinţă , aşa  cum  a spus-o  de  mai  înainte  Hristos  (XXXV— 
XXXIX).  Arată  apoi  că  legea  cea  veche  nu  este  decît  o figură  a celor  referi- 
toare la  Hristos  şi  că  ea  îşi  are  împlinirea  în  Hristos , fără  de  Care  iudeii  în 
zadar  aşteaptă  mîntuirea  (XL— XLIV).  Cei  drepţi,  care  au  trăit  fie  mai 
înainte  de  darea  Legii  celei  vechi , fie  în  timpul  Legii,  vor  fi  mîntuiţi  în 
nădejdea  venirii  în  lume  a lui  Hristos  (XL  V).  Sfîntul  Iustin  nu  tăgăduieşte 
că  cei  care  unesc  prescripţiile  Legii  celei  vechi,  cu  credinţa  în  Hristos  vor 
obţine  mîntuirea;  cei  care  însă  au  îmbrăţişat  credinţa  în  Hristos  şi  apoi  s-au 
lepădat  de  ea,  revenind  la  mozaism,  nu  vor  obţine  mîntuirea  (XLVI— 
XL  VII). 

c)  Sfîntul  Iustin  caută  apoi  să  înfăţişeze  dumnezeirea  Mîntuitorului 
Hristos,  bazîndu-se  pe  textele  profeţilor  şi  pe  psalmi  şi  înlăturînd  cu  grijă 

toate  opoziţiile  lui  Tryfon , care  devin  din  ce  în  ce  mai  stăruitoare . Astfel , 
el  sfătuieşte  pe  Tryfon  să  considere  ceea  ce  a dovedit  mai  înainte , anume  că 
Iisus  este  Fiul  lui  Dumnezeu  cel  mai  înainte  de  veci , ca  ceva  sigur  şi  demn  de 
toată  credinţa  (XLVIII).  Arată  apoi  că  Ilie,  cel  prezis  a preîntîmpina  venirea 
lui  Hristos,  a venit  în  persoana  sfîntului  Ioan  Botezătorul  (X LIX —LI);  apoi 
arată  că  cele  două  veniri  ale  lui  Hristos  au  fost  propovăduite  de  către 
însuşi  Iacob  (LII— LIV).  Cînd  Tryfon  îi  cere  ca  în  dovedirea  dumnezeirii  lui 
Hristos , să  evite  acele  mărtufii  în  care  se  vorbeşte  numai  în  chip  metaforic 
despre  Dumnezeu,  sfîntul  Iustin  îi  făgăduieşte  că  nu  va  face  uz  de  ele  (LV). 
Dovedeşte  apoi  că  Dumnezeu,  Care  S-a  arătat  lui  Abraam,  lui  Iacob  şi  lui 
Moisi  nu  a fost  Dumnezeu-Tatăl,  ci  Dumnezeu-Fiul  (LVI— LIX).  Respinge 
părerile  iudaice  cu  privire  la  Cel  ce  S-a  arătat  în  rugul  de  foc  şi,  făcînd  apel 
la  Proverbele  lui  Solomon,  arată  că  înţelepciunea  se  propagă  întocmai  ca 
focul  din  foc  (LX— LXI). 

Aducînd  în  fine  o serie  de  dovezi  scrip turistice,  sfîntul  Iustin  dovedeşte 
prezenţa  Cuvîntului  lui  Dumnezeu,  împreună  cu  Dumnezeu-Tatăl,  cu  ocazia 
creării  lumii  şi  a căderii  lui  Adam  în  păcat  (LXII).  Ajungînd  aici  cu  argumen- 
tarea sa,  sfîntului  Iustin  i se  cere  de  către  Tryfon  să  dovedească  şi  întrupa- 
rea, patimile,  învierea  şi  urcarea  la  cer  a Fiului  lui  Dumnezeu.  Deşi  sfîntul 
Iustin  a mai  vorbit  şi  în  alte  locuri  despre  acestea,  anunţă  pe  Tryfon  că  le 
va  mai  vorbi  din  nou,  în  nădejdea  de  a-l  convinge  definitiv . Sfîntul  Iustin 
aduce  mai  multe  mărturii , în  care  Hristos  este  lăudat  ca  Dumnezeu  şi  om  şi 
în  care  se  arată  de  mai  înainte  convertirea  neamurilor  (LXIII).  Tryfon 
acceptă  că  Hristos  poate  fi  Dumnezeul  neamurilor,  dar  spune  că  iudeii, 
care  cred  într-un  singur  Dumnezeu,  nu  au  nevoie  de  EL 

Atitudinea  lui  Tryfon  începînd  să  devină  din  ce  în  ce  mai  bătăioasă , 
sfîntul  Iustin  îl  mustră  şi  arată  că  în  condiţiunile  acestea  dialogul  nu  mai  are 
nici  un  sens.  Tryfon  revine  şi-l  roagă  să  continue;  totuşi,  pe  parcurs,  observă 
că  potrivit  Scripturii,  Dumnezeu  nu  cedează  altcuiva  slava  Sa  (LXIV). 
Sfîntul  Iustin  explică  precum  se  cuvine  locul  acesta , după  care  vorbeşte  de 
naşterea  din  Fecioară  a Mîntuitorului  Hristos  (LXV).  Tryfon  obiectează  că 
după  textul  (masoretic)  al  Scripturii,  în  textul  citat  de  sfîntul  Iustin,  din 
Isaia,  nu  este  vorba  despre  o fecioară,  ci  despre  o ,,tînără(<;  că  naşterea 
dintr-o  fecioară  este  luată  de  creştini  după  povestea  lui  Perseu  şi  că  dacă 
Iisus  ar  fi  fost  într-adevăr  Hristos,  era  de  ajuns  pentru  aceasta  ca  să  se  fi 
născut  ca  om  din  oameni  (LXVI).  Sfîntul  Iustin  respinge  toate  obiecţiu- 
nile  lui  Tryfon  şi  arată  că  iudeii  au  îndepărtat  din  traducerea  Septuagintei 
multe  alte  locuri  (LXVI— LXXI).  Rugat  de  către  Tryfon  să  arate  aceste 
locuri,  sfîntul  Iustin  o face  şi  aduce  şi  alte  locuri,  din  care  rezultă  împreuna- 
rea majestăţii  dumnezeieşti  cu  umilinţa  omenească  în  persoana  lui  Iisus 

Hristos.  Şi  această  profeţie  pe  care  o găsim  la  Isaia  s-a  realizat  întru  totul  în 
persoana  Domnului  Hristos  (LXXII— LXX  VIII), 

Cerînd  Tryfon  noi  explicaţii  cu  privire  la  îngeri , la  reînnoirea  Ierusali- 
mului şi  la  împărăţia  de  o mie  de  ani , sfîntul  Iustin  dezvoltă  aceste  chestiuni 
(LXXIX—LXXX),  după  care , pornind  de  la  un  text  din  Apocalipsă , vorbeşte 
despre  darurile  profetice  pe  care  le  au  creştinii,  despre  persecuţiile  şi  ereziile 
prezise  de  Hristos  şi  iudeii  sînt  îndemnaţi  să  nu  blesteme  pe  Hristos  şi  să  nu 
interpreteze  în  mod  greşit  Scripturile  (LXXXI—LXXXII).  Sfîntul  Iustin 
arată  apoi  că  psalmii  110 , 1 şi  23,  7,  ca  şi  profeţia  lui  Isaia,  7,  14,  nu 
vorbesc  despre  Ezechia,  ci  despre  Hristos  şi,  la  cererea  iudeilor  care  au  venit 
să  asiste  la  acest  dialog  numai  în  ziua  a doua,  se  arată  dispus  să  revină  asupra 
multor  lucruri  pe  care  le-a  lămurit  în  ziua  întîia  (LXXXIII—LXXXV). 

Sfîntul  Iustin  vorbeşte  apoi  despre  „cruce “,  aducînd  o seamă  de  dovezi 
scrip turistice.  Tryfon  arată,  mai  întîi  că  nu  poate  înţelege  pentru  ce,  dacă 
Hristos  este  Dumnezeu,  a mai  avut  nevoie  ca  Duhul  Sfînt  să  Se  pogoare 
asupra  Lui,  după  cum  nu  înţelege  de  ce  Hristos  S-a  lăsat  răstignit  pe  cruce , 
dat  fiind  faptul  că  în  Lege  se  spune  că  ,, blestemat “ este  cel  răstignit  pe 
cruce  ? Sfîntul  Iustin  răspunde  cu  argumente  zdrobitoare  la  toate  aceste 
nedumeriri  ale  lui  Tryfon  şi  ară  tind  cu  diferite  exemple  din  Scriptură 
puterea  cea  mare  a crucii  (LXXXVI—CV).  De  asemenea,  sfîntul  Iustin 
dovedeşte  învierea  lui  Hristos,  apelînd  la  psalmul  22,  22  şi  urm.  şi  la  istoria 
profetului  Io  na  şi  subliniind  faptul  că,  în  timp  ce  iudeii,  după  învierea  Lui, 
au  umplut  lumea  de  minciuni  şi  au  pornit  persecuţie  împotriva  adepţilor 
lui  Hristos,  aceştia  nu  au  încetat  să  se  roage  lui  Dumnezeu,  pentru  luminarea 
minţii  iudeilor  şi  aducerea  lor  la  dreapta  credinţă  (CVI—CVIII). 

d)  Convertirea  ninivitenilor , pe  care  iudeii  nu  au  imitat-o,  face  începutul 
acestei  ultime  părţi  a Dialogului  cu  Tryfon.  Sfîntul  Iustin  arată  despre 
convertirea  neamurilor  că  a fost  propovăduită  de  Mihea  şi  citează  multe 
locuri  din  Scriptură,  cu  ajutorul  cărora  dovedeşte  că  elibera?*ea  neamurilor 
a fost  prefigurată  prin  Sîngele  lui  Hristos  (CIX—CXI).  Respinge  interpretă- 
rile pe  care  învăţaţii  iudeilor  le  dădeau  unor  pasaje  din  Lege;  arată  că  Iisus 
Navi  a fost  o figură  a lui  Hristos;  că  Hristos  a introdus  neamurile  în  pămîntul 
cel  sfînt;  face  comparaţie  între  circumciziunea  trupului  de  la  iudei  şi  circum- 
ciziunea  inimii  de  la  creştini  şi  o găseşte  pe  aceasta  din  urmă  cu  mult  mai 
valoroasă  decît  pe  cea  dintîi  (CXI1—CXIV).  Acelaşi  lucru  îl  dovedeşte  din 
viziunea  lui  Zaharia  şi  din  profeţia  lui  Maleahi,  cu  privire  la  sacrificiul 
creştinilor , pe  care-l  confirmă  din  sacerdoţiul  lui  Hristos  (CXV—CXVIII). 
Arată  apoi  că  creştinii  sînt  un  popor  cu  mult  mai  sfînt  decît  iudeii  şi  că  ei 
sînt  neamul  cel  făgăduit  lui  Abraam , lui  Isaac  şi  lui  Iacob  (CXIX—CXX). 
Binecuvîntarea  făgăduită  în  Hristos  nu  se  referă  la  prozeliţii  iudeilor,  ci  la 

creştini  care  sînt  adevăratul  Izrael  şi  fiii  lui  Dumnezeu , fiindcă  Hristos 
este  Fiul  lui  Dumnezeu , şi  Izrael , şi  Dumnezeu  care  S-a  arătat  celor  vechi 
(CXX—CXXIX).  Creştinii  se  bucură  laolaltă  cu  poporul  cel  adevărat  al  lui 
Dumnezeu , aşa  cum  au  spus  profeţiiy  şi-şi  dovedesc  chemarea  lor  prin 
sfinţenia  moravurilor , în  timp  ce  iudeii  prin  impietatea  lor  ofensează  şi  au 
ofensat  întotdeauna  pe  Dumnezeu  (CXXX—CXXXIII). 

Pornind  apoi , de  la  faptul  că  Iacob  a avut  două  soţii ',  el  arată  că  Lia 
prefigurează  sinagoga , iar  Racheta,  Biserica  creştină  şi  că  creştinii  sînt  adevă- 
ratul Izrael  Cine  nu  primeşte  pe  Hristos,  dispreţuieşte  voinţa  lui  Dumne- 
zeu ( CXXXI VCXXX  VIII ).  Un  simbol,  în  legătură  cu  Mîntuitorul  Hristos , 
găseşte  sfîntul  Iustin,  în  cele  petrecute  în  vremea  potopului,  cu  familia  lui 
Noe  şi  cu  binecuvîntările  pe  care  acesta  le-a  dat  fiilor  săi  (CXXXIX).  In 
Biserica  întemeiată  de  Domnul  Hristos  nu  există  nici  o deosebire  între 
servi  şi  copii  şi  în  zadar  iudeii  se  laudă  că  ei  sînt  fiii  lui  Abraam.  Voind  ca 
îngerii  şi  oamenii  să  urmeze  voinţa  Sa,  Dumnezeu  a hotărît  să-i  lase  liberi  în 
ce  priveşte  practicarea  dreptăţii,  cu  obligaţia  de  a fi  judecaţi  de  EL  De 
aceea,  datoria  fiecăruia  este  de  a se  pocăi,  în  cazul  cînd  a înţeles  că  a săvîrşit 
lucruri  nedrepte  înaintea  lui  Dumnezeu . Nu  este  suficient  ca  cineva  să  spună 
că  el  cunoaşte  pe  Dumnezeu,  pentru  ca  Dumnezeu  să  nu-i  impute  păcatul 
Exemplu  avem  în  cele  ce  s-au  petrecut  cu  David  ( CXL—CXLI ). 

Cu  capitolul  care  urmează  (CXLII),  Dialogul  cu  iudeul  Tryfon 
ia  sfîrşit . Tryfon  se  simte  mulţumit  de  felul  cum  a decurs  Dialogul  şi-l 
îndeamnă  pe  sfîntul  Iustin  să-şi  aducă  aminte  de  ei,  ca  de  nişte  prieteni; 
iar  sfîntul  Iustin  îi  îndeamnă  să  mediteze  adînc  asupra  celor  discutate  şi  să 
prefere  didascălilor  lor  pe  Hristosul  lui  Dumnezeu  cel  atotputernic.  Despăr - 
ţindu-se  unii  de  alţii,  sfîntul  Iustin  înalţă  lui  Dumnezeu  o fierbinte  rugăciu- 
ne pentru  luminarea  minţii  lor , ca  să  ajungă  şi  ei  să  creadă  că  Iisus  este 
Hristosul  lui  Dumnezeu. 

Dialogul  cu  iudeul  Tryfon  nu  este  pur  şi  simplu  o stenogramă  a 
discuţiilor  pe  care  sfîntul  Iustin  Martirul  le-a  avut,  timp  de  două  zile  cu 
iudeul  Tryfon  şi  cu  însoţitorii  acestuia,  ci  este  o lucrare  de-sine-stătătoare, 
pe  care  sfîntul  Iustin  o alcătuieşte  probabil  la  Roma,  la  cîtăva  vreme  după  ce 
a avut  loc  dialogul  verbal,  unde  ştim  că  a plecat  îndată  după  terminarea 
dialogului  verbal  care  a avut  loc  la  Efes.  Lucrarea  se  pare  că  a fost  dedicată  — 
deşi  dedicaţia  nu  s-a  păstrat  pînă  la  noi  — unui  prieten  bun,  sau  poate 
admirator  al  sfîntului  Iustin,  pe  nume  Marcus  Pompeius,  pe  care-l  aminteşte 
doar  pe  scurt  în  cap . VIII,  3:  „ prea  iubite “ şi  cu  numele  întreg,  în  cap. 
CXLI,  5:  „ prea  iubite  Marcus  Pompeius “,  despre  care  însă  nu  ni  s-a  păstrat 
nici  o referinţă  istorică. 

Este  cu  totul  impresionantă  cunoaşterea  Scripturilor , de  care  face  uz 
sfîntul  Iustin  la  tot  pasul,  în  argumentarea  şi  susţinerea  adevărurilor  de 
credinţă  ale  Bisericii  creştine.  Şi  rezultă  că  el  cunoştea  nu  numai  textul 
Septuagintei,  care  a fost  de  la  început  folosit  în  Biserica  creştină,  ci  şi  textul 
pe  care-l  foloseau  iudeii  în  sinagogile  lor  şi  care,  în  multe  părţi,  se  deosebea 
de  cel  dintîi.  Cîtă  muncă  şi  cîtă  străduinţă  şi  pasiune  va  fi  depus  sfîntul 
Iustin,  pentru  ca  să  poată  ajunge  la  o astfel  de  înţelegere  a Scripturilor  ! 
Iar  interpretările  lui  nu  sînt  cîtuşi  de  puţin  eronate,  cu  toate  că  unele  dintre 
ele  sînt  pentru  prima  dată  folosite  în  literatura  bisericească  creştină. 

Sfîntul  Iustin  Martirul  este  şi  rămîne  una  dintre  cele  mai  de  seamă 
personalităţi  ale  Bisericii  creştine  din  secolul  II,  care  a îmbrăţişat  şi  apărat 
cu  tot  sufletul  şi  cu  toată  fiinţa  lui  credinţa  creştină  şi  care  a pecetluit  cu 
sîngele  său  martiric  viaţa  sa  de  adevărat  creştin  şi  de  fiu  ales  al  Bisericii 
Domnului  şi  Mîntuitorului  Iisus  Hristos. 

APOLOGIA  ÎNTllA 
ÎN  FAVOAREA  CREŞTINILOR 

CĂTRE  ANTONINUS  PIUS 


I. 

împăratului  Titus  Aelius  Hadrianus  Antoninus  Pius,  Augustul  Cesar14  şi 
lui  Verissimus,  fiul  filozof15  şi  lui  Lucius,  filozoful,  fiul  natural  al  Cesaru- 
lui16  şi  adoptiv  al  lui  Pius,  iubitor  de  cultură,  precum  şi  sacrului  Senat  şi 
întregului  popor  roman,  eu  Iustin,  fiul  lui  Priscus,  nepotul  lui  Bacchius, 

14.  XepaoTCp  Kaloapi  (Augustului  Cezar)  două  supranume,  folosite  pînă  în  sec.  II, 
exclusiv  pentru  desemnarea  împăraţilor:  primul  ca  ,, nomen  hereditarium " (pentru  soţia 
împăratului  se  întrebuinţa  supranumele  de  „augusta"),  iar  al  doilea,  ca  făcînd  parte  din 
titlul  împăratului,  de  ex.:  Imperator  Caesar  Domitianus  Augustus.  Din  sec.  II  al  erei 
creştine,  cînd  încep  să  fie  concomitent  doi  sau  mai  mulţi  împăraţi,  se  foloseşte  pentru 
toţi  denumirea  de  Augusti.  Cînd  împăratul  Hadrianus  (11  aug.  117—10  iulie  138)  către 
sfîrşitul  vieţii  sale,  a adoptat,  pentru  prima  oară:  pe  Lucius  Ceionius  Commodus,  sub 
numele  de  Lucius  Aelius  Verus,  i-a  atribuit  şi  titlul  de  „ caesar  iar  de  atunci,  cu  numele 
de  caesar”  a fost  desemnată  întotdeauna  cea  de  a doua  persoană  din  stat,  cu  dreptul 
prezumtiv  Ia  tron. 

15.  Prin  numele  de  ,,  Verissimus"  trebuie  să  înţelegem  pe  Marcus  Annius  Verus, 
cunoscut  mai  tîrziu  sub  numele  de  Marcus  Aurelius  Antoninus  Augustus,  adoptat  de  mic 
copil  de  către  bunicul  său,  Annius  Verus,  căruia,  împăratul  Hadrianus  i se  adresa  ca  o 
mîngîiere  şi  încurajare  cu  numele  de  „Verissimus",  EI  a fost  adoptat  apoi,  împreună  cu 
Lucius  Ceionius  Commodus,  fiul  Iui  Aelius  Verus,  cel  dintîi  cezar  al  împăratului  Hadria- 
nus, care  moare  mai  înainte  de  a deveni  „augustus",  la  1 ianuarie  138,  iar  după  adoptarea 
de  către  Hadrianus  a lui  Antoninus  Pius,  la  vîrsta  de  52  de  ani,  acesta  adoptă,  la  rîndul 
său,  atît  pe  Marcus  Antoninus  Verus,  cît  şi  pe  Lucius  Ceionius  Commodus.  După  moartea 
lui  Antoninus  Pius,  în  161,  puterea  supremă  în  stat  revine  lui  Marcus  Aurelius  Antoninus 
(Verissimus),  care  însă  admite  la  ea,  cu  deplină  participare,  şi  pe  Lucius  Aelius  Verus 
(Ceionius  Commodus).  Acesta  din  urmă,  fiind  mai  tînăr,  s-a  ocupat  cu  problemele 
politice  şi  militare,  în  timp  ce,  cel  dintîi  s-a  ocupat  mai  mult  cu  filozofia  şi  literele. 
Cuvintele  ,, fiului  filozof  * din  text  vor  să  arate  că  Marcus  Aurelius  Antoninus  era  fiul 
adoptiv  al  lui  Antoninus  Pius  şi  că,  prin  preocupările  lui  intime  era  un  filozof. 

16.  Cît  priveşte  pe  „Lucius  filozoful,  fiul  natural  al  cezarului  şi  adoptiv  al  lui  Pius  ", 
el  este,  după  cum  am  văzut  în  hota  precedentă,  Lucius  Aelius  Verus.  Se  spune  despre  el 
că  este  „fiul  natural  al  cezarului ",  adică  al  lui  Lucius  Ceionius  Commodus,  adoptat  de 
către  Hadrianus  ca  cezar,  cu  numele  de  Lucius  Aelius  Verus,  al  cărui  fiu,  cu  acelaşi  nume 
este  adoptat,  apoi,  de  către  Antoninus  Pius.  Singurul  lucru  care  rămîne  de  neînţeles  în 
toată  această  formulă  de  adresare  a sfîntului  Iustin  este  denumirea  de  „filozof"  şi  de 
„iubitor  de  cultură"  pe  care  o dă  el  Iui  Lucius  Aelius  Verus,  care  se  ştie  că  a fost,  în 
primul  rînd  şi  mai  presus  de  toate,  un  om  de  acţiune,  iar  nu  de  gîndire  şi  de  meditaţie 
filozofică. 

născut  în  Flavia  Neapolei  din  Syria  Palestinei,  adresez  această  cuvîntare  şi 
intervenţie  a mea,  în  favoarea  oamenilor  de  tot  neamul  care  sînt  pe  nedrept 
urîţi  şi  chinuiţi,  ca  unul  care  însumi  fac  parte  dintre  ei. 

II. 

Celor  ce  sînt  pioşi  cu  adevărat,  şi  filozofi,  raţiunea  le  dictează  să 
cinstească  şi  să  iubească  numai  adevărul  şi  să  renunţe  a urma  părerile  celor 
vechi,  în  cazul  cînd  acestea  ar  fi  greşite.  Şi  tot  raţiunea  cea  înţeleaptă 
dictează  iubitorului  de  adevăr,  nu  numai  să  nu  urmeze  pe  acei  care  săvîrşesc 
sau  învaţă  vreo  nedreptate,  ci  ca,  în  tot  chipul  şi  mai  presus  de  însuşi  sufletul 
său,  să  prefere  a săvîrşi  şi  a spune  numai  cele  drepte,  chiar  dacă  l-ar  amenin- 
ţa moartea.  Voi  auziţi  că  pretutindeni  sînteţi  numiţi  pioşi,  filozofi,  păzitori 
ai  adevărului  şi  iubitori  de  cultură.  Dar,  dacă  sînteţi  şi  în  realitate  aşa,  se  va 
vedea.  Căci,  dacă  venim  acum  la  voi,  venim  nu  ca  să  vă  linguşim, 
printr-această  scriere  a noastră  şi  nici  din  simpla  plăcere  de  a vă  vorbi,  ci 
venim  ca  să  vă  cerem  să  faceţi  judecată  în  conformitate  cu  raţiunea  cea 
dreaptă  şi  aşa  cum  se  obişnuieşte  atunci  cînd  este  vorba  despre  o cercetare, 
iar  nu  ca  — lăsîndu-vă  stăpîniţi  de  vreo  prejudecată  şi  nici  din  complezenţă 
faţă  de  cei  superstiţioşi,  sau  din  vreo  pornire  lipsită  de  raţiune,  sau  din 
faima  cea  rea  care  s-a  creat  de  mai  multă  vreme  în  jurul  nostru  — să  aduceţi 
vreo  hotărîre  care  să  fie  împotriva  voastră.  Căci,  după  părerea  noastră,  voi 
nu  puteţi,  pentru  nimic  în  lume,  să  ne  învinuiţi  de  vreo  răutate,  decît  doar 
că  sîntem  defăimaţi  ca  nişte  lucrători  ai  răutăţii  sau  pentru  că  ni  s-a  dus 
faima  că  am  fi  nişte  oameni  răi.  Voi  ne  puteţi,  desigur,  ucide,  dar,  cu  aceasta, 
să  ştiţi  că  nu  ne  puteţi  vătăma. 


III. 

Ca  să  nu  se  pară  cuiva,  însă,  că  toate  acestea  nu  sînt  decît  nişte  cuvinte 
lipsite  de  raţiune  şi  pline  de  îndrăzneală,  noi  cerem  ca  învinuirile  care  ni  se 
aduc  să  fie  cercetate  şi,  dacă  se  va  dovedi  că  aşa  stau  lucrurile  şi  în  realitate, 
să  fim  pedepsiţi  precum  se  cuvine;  dacă,  însă,  nimeni  nu  va  putea  să  dove- 
dească ceva  împotriva  noastră,  atunci  raţiunea  cea  dreaptă  dictează  nu 
numai  să  nu  nedreptăţiţi  pe  nişte  oameni  nevinovaţi,  doar  pentru  faima  cea 
rea  care  circulă  în  legătură  cu  ei,  ci,  mai  degrabă  să  vă  pedepsiţi  pe  voi 
înşivă,  care  căutaţi  să  judecaţi  lucrurile  nu  cu  judecata  cea  adevărată,  ci 
cu  patima.  Şi  orice  om  cu  mintea  întreagă  vă  poate  declara  că  îndemnul 
acesta  al  nostru  este  singurul  bun  şi  drept:  ca  cei  ce  sînt  conduşi  să-şi  dea 
socoteală  cinstită  despre  viaţa  şi  cuvîntul  lor  şi,  de  asemenea,  ca  cei  ce 
conduc,  nu  cu  sila  şi  nici  cu  tirania,  ci  urmînd  o atitudine  de  pietate  şi  de 
filozofie,  să-şi  exprime  părerea  lor.  Căci  numai  în  felul  acesta  şi  conducăto- 

rii  şi  cei  conduşi  se  vor  putea  bucura  de  bine.  Dealtfel,  şi  unul  dintre  cei 
vechi  a spus  undeva:  ,,Dacă  atît  conducătorii,  cît  şi  cei  conduşi  nu  vor  avea  o 
atitudine  de  filozofi,  cetăţile  nu  vor  fi  fericite"  1 7 . Sarcina  noastră  este,  deci, 
de  a da  tuturor  posibilitatea  de  cercetare  a vieţii  şi  a învăţăturilor  noastre, 
pentru  ca  nu  cumva  pedeapsa  acelora  care  ignorează  cele  ale  noastre  şi  dintre 
care  unii  ar  greşi,  orbiţi  fiind  de  patimă,  să  cadă  asupra  noastră ; iar  sarcina 
voastră  este  ca,  auzind  despre  toate  acestea,  să  vă  arătaţi  a fi  aşa  cum  cere 
raţiunea,  nişte  drepţi  judecători.  Căci  ar  însemna  un  lucru  fără  de  apărare 
înaintea  lui  Dumnezeu,  dacă  aflînd  cum  stau  lucrurile  în  realitate,  nu  aţi 
căuta  să  săvîrşiţi  cele  drepte. 


IV. 

După  simpla  denumire  a unui  lucru  şi  fără  să  ţinem  seama  de  faptele 
care  cad  în  sfera  acestui  lucru,  nu  se  poate  considera  ceva  nici  bun,  nici  rău. 
Pentru  că,  dacă  am  ţine  seama  de  numele  cu  care  sîntem  caracterizaţi,  ar 
însemna  că  noi  sîntem  cît  se  poate  de  buni.  Dar,  pentru  că  noi  nu  socotim 
just  ca,  numai  pentru  nume,  în  cazul  cînd  am  fi  vădiţi  ca  răi,  să  cerem  a fi 
absolviţi  de  pedeapsă,  atunci,  iarăşi,  în  cazul  cînd  nu  se  va  găsi  că  am 
săvîrşit  vreo  nedreptate  nici  din  cauza  numelui  pe  care-1  purtăm  şi  nici  din 
cauza  felului  nostru  de  trai,  este  de  datoria  voastră  să  vă  daţi  silinţă,  ca  nu 
cumva,  pedepsind  pe  nedrept  pe  aceia  care  nu  pot  fi  vădiţi  de  învinuirile 
pe  care  li  Ie  aduceţi,  să  vă  agonisiţi  pedeapsă,  cu  judecata  voastră.  Deci  pe 
bună  dreptate  nu  ar  putea  rezulta  de  pe  urma  numelui  nici  laudă  şi  nici 
pedeapsă,  dacă  nu  s-ar  putea  dovedi  prin  fapte,  că  ceva  este  virtuos  sau  rău. 
Cît  priveşte,  în  genere,  cei  ce  sînt  învinuiţi  de  voi,  ştiţi  bine  că,  mai  înainte 
de  a-i  cerceta  şi  vădi  de  faptele  lor,  nu-i  pedepsiţi.  Numai  în  ce  ne  priveşte 
pe  noi,  voi  socotiţi  numele  nostru  ca  o suficientă  dovadă,  deşi,  în  ceea  ce 
priveşte  numele,  aţi  avea  datoria  să  pedepsiţi  mai  degrabă  pe  cei  ce  ne  acuză. 
Sîntem  învinuiţi  că  sîntem  creştini;  dar  a urî  ceea  ce  este  bun  nu  este  un 
lucru  drept18.  Şi  iarăşi,  dacă  cumva  vreunul  dintre  cei  ce  sînt  învinuiţi 
tăgăduieşte,  spunînd  el  însuşi  că  nu  este  creştin,  voi  îl  lăsaţi,  ca  şi  cum  nu 
aţi  avea  a-1  vădi  cu  nimic  că  a păcătuit.  Dacă,  însă,  cineva  mărturiseşte  că 
este  creştin,  voi  îl  pedepsiţi  numai  pentru  mărturisirea  lui.  Trebuie,  însă,  să 
cercetaţi  atît  viaţa  celui  ce  mărturiseşte,  cît  şi  a celui  ce  tăgăduieşte,  pentru 
ca  de  pe  urma  faptelor  să  se  arate  în  ce  chip  este  fiecare.  Căci,  după  cum 
unii,  care  au  primit  învăţătura  de  la  învăţătorul  Hristos,  sînt  îndemnaţi  ca, 


17.  Platon,  De  Republica , V,  473  DE. 

18.  Sfîntul  Iustin  foloseşte  aici  un  joc  de  cuvinte,  cu  ajutorul  căruia  darîmă 
întreaga  poziţie  a acuzatorilor:  ,, Sîntem  învinuiţi  că  sîntem  creştini  (xpiOTUWol) ; dar, 
a urî  ceea  ce  este  bun  (XPVotâv)  nu  este  un  lucru  drept". 

atunci  cînd  sînt  cercetaţi,  să  nu  tăgăduiască,  tot  astfel,  cei  care  duc  o viaţă 
urîtă,  fără  a se  gîndi  cîtuşi  de  puţin  la  aceasta,  poate  că  dau  prilejuri  bine- 
venite celor  care  şi  altfel  sînt  gata  să  învinuiască  pe  toţi  creştinii  de  impieta- 
te şi  de  nedreptate.  Dar  nici  acest  lucru  nu  este  drept  să  se  facă.  Fiindcă  şi 
printre  ceilalţi  oameni,  mulţi  se  împăunează  cu  numele  şi  cu  îmbrăcămintea 
de  filozofi,  dar  nu  fac  nimic  vrednic  de  făgăduinţa  lor.  Astfel,  voi  ştiţi  destul 
de  bine  că,  dintre  cei  vechi,  cei  ce  profesează  şi  învaţă  lucruri  contrarii,  se 
intitulează  cu  un  singur  nume:  acela  de  filozofi.  Iar  unii  dintre  aceştia  au 
propovăduit  ireligiozitatea,  iar  poeţii  de  odinioară  au  denunţat  pe  Zeus  şi  pe 
copiii  lui,  ca  pe  nişte  desfrînaţi.  Şi  totuşi,  cei  ce  profesează  învăţăturile 
acelora  nu  sînt  cîtuşi  de  puţin  respinşi  de  către  voi,  ci  unora  ca  aceştia  voi  le 
atribuiţi  chiar  şi  premii  şi  onoruri,  numai  pentru  faptul  că  defăimează  prin 
versurile  lor  pe  zei. 


V. 

Dar,  ce  înseamnă  aceasta?  In  ce  ne  priveşte  pe  noi,  cu  toate  că  decla- 
răm sus  şi  tare  că  nu  săvîrşim  nici  o nedreptate  şi  nici  nu  profesăm  nişte 
astfel  de  învăţături  ireligioase,  voi  nu  ne  chemaţi  să  fim  cercetaţi  la  tribunale- 
le voastre,  ci,  minaţi  de  patima  oarbă  şi  de  biciul  demonilor  celor  răi,  ne 
pedepsiţi  fără  de  judecată,  neţinînd  seamă  de  nimic.  Să  spunem,  însă 
adevărul:  deoarece,  de  demult,  demonii  cei  răi  arătîndu-se  pe  pămînt  au 
depravat  femeile,  au  corupt  copiii  şi  au  săvîrşit  lucruri  înfricoşătoare  pentru 
oameni,  în  aşa  fel  ca  să  înspăimînte  pe  aceia  care  n-au  pututsă  judece  cu 
raţiunea  faptele  întîmplate,  oamenii  cuprinşi  de  spaimă  şi  neştiind  că  este 
vorba  despre  demonii  cei  răi,  le-au  dat  numele  de  zei  şi  au  început  să  invoce 
pe  fiecare,  cu  numele  pe  care  fiecare  dintre  demoni  şi  l-a  dat  sieşi.  Şi  cînd 
Socrates,  cu  ajutorul  raţiunii  adevărate  şi  în  chip  judicios  a încercat  să  dea  Ia 
iveală  toate  acestea  şi  să  smulgă  din  mîinile  demonilor  pe  oameni,  atunci 
demonii  înşişi,  cu  ajutorul  oamenilor  acelora  care  se  bucură  de  răutate, 
au  lucrat  în  aşa  fel,  ca  să-l  ucidă  pe  Socrates,  ca  pe  un  ateu  şi  ca  pe  un  om 
lipsit  de  pietate,  spunînd  că  născoceşte  nişte  demoni  noi.  Iar  acum,  ei  fac 
acelaşi  lucru  şi  cu  noi.  Căci  nu  numai  la  elleni  au  fost  date  la  iveală  acestea 
de  către  raţiune  prin  Socrates,  ci  şi  la  barbari19,  de  către  Cuvîntul  însuşi, 
Care  S-a  întrupat,  a devenit  om  şi  S-a  chemat  Iisus  Hristos,  Căruia  crezînd, 
spunem  nu  numai  că  demonii  care  săvârşesc  nişte  astfel  de  lucruri  nu  sînt 
drepţi,  ci  că  sînt  nişte  demoni  răi  şi  impioşi,  care,  în  ceea  ce  priveşte  faptele, 
nu  se  aseamănă  nici  măcar  cu  oamenii  cei  doritori  de  virtute. 


19.  Prin  „barbari"  trebuie  să  înţelegem  aici  toate  celelalte  neamuri  de  pe  suprafaţa 
pămîntului,  inclusiv  pe  iudei,  care  nu  erau  de  origine  greacă. 

VI. 

Pentru  aceasta  noi  sîntem  numiţi  şi  atei.  Şi  mărturisim  că  sîntem  atei 
atunci  cînd  este  vorba  despre  nişte  astfel  de  zei  închipuiţi,  dar  nu  şi  atunci 
cînd  este  vorba  despre  prea  adevăratul  Părinte  al  dreptăţii  şi  al  temperanţei, 
precum  şi  al  celorlalte  virtuţi,  Care  este  neamestecat  cu  nici  un  fel  de  răutate. 
Ci  pe  Acela  şi  pe  Fiul  cel  venit  de  la  El,  Care  ne-a  învăţat  toate  acestea  şi 
oştirea  celorlalţi  îngeri  buni,  care-L  urmează  şi  care  I se  aseamănă,  precum 
şi  pe  Duhul  oel  profetic,  noi  îi  respectăm  şi  ne  închinăm  Lor,  cinstindu-I  în 
duh  şi  adevăr20  şi  stăm  la  dispoziţia  oricăruia  ar  voi  să  afle  ceva  cu  privire 
la  Ei,  ca  să-l  învăţăm  din  belşug,  precum  şi  noi  înşine  am  fost  învăţaţi. 

VII. 

Dar,  poate  că  va  zice  cineva:  iată,  unii  dintre  cei  care  au  fost  arestaţi, 
s-au  dovedit  a fi  răufăcători.  Desigur  că  pe  mulţi  de  multe  ori  îi  veţi  găsi 
astfel,  cînd  vă  veţi  apuca  să  cercetaţi  viaţa  celor  învinuiţi;  dar  voi  nu-i  veţi 
condamna  doar  pentru  un  simplu  denunţ,  care  s-a  făcut  împotriva  lor. 
în  genere,  noi  mărturisim  şi  aceea  că,  după  cum  la  elleni  cei  ce  învaţă  cele 
plăcute  lor  se  intitulează  cu  un  singur  nume,  acela  de  filozofi,  deşi  învăţătu- 
rile lor  se  bat  cap  în  cap  una  cu  alta,  tot  asemenea  şi  numele  comun  al 
acelora  dintre  barbari,  care  au  devenit  şi  sînt  socotiţi  înţelepţi,  este  unul 
singur,  căci  toţi  sînt  numiţi  creştini.  Pentru  aceasta,  noi  cerem  să  fie  judeca- 
te faptele  tuturor  acelor  care  sînt  denunţaţi  înaintea  voastră,  pentru  ca  cel 
ce  va  fi  dovedit  cu  vreo  nedreptate,  să  fie  pedepsit  ca  atare,  iar  nu  ca  creştin; 
iar  dacă  cineva  se  va  dovedi  că  nu  i se  poate  imputa  nimic,  să  fie  absolvit 
ca  creştin,  care  nu  a săvîrşit  nici  un  lucru  rău21  . Noi  nu  vă  cerem  să  pedep- 
siţi pe  denunţători;  căci  acestora  le  este  de  ajuns  răutatea  lor  firească  şi 
necunoaşterea  celor  bune. 


VIII. 

Socotiţi  că  toate  acestea  le  spunem  în  interesul  vostru;  căci  noi  atunci 
cînd  sîntem  cercetaţi,  am  putea  să  tăgăduim  că  sîntem  creştini.  Dar  noi  nu 
voim  să  trăim  ca  nişte  mincinoşi;  ci,  plini  de  dorul  după  viaţa  cea  veşnică 
şi  curată,  ne  silim  să  ducem  o viaţă  laolaltă  cu  Dumnezeu,  Părintele  şi 
Creatorul  tuturor  şi  ne  grăbim  să  mărturisim  că  cei  ce  sînt  convinşi  şi  cred 
că  pot  obţine  acestea  pot  lua  ca  exemplu  pe  cei  ce  au  încredinţat  pe  Dumne- 
zeu prin  fapte  că  I-au  urmat  Lui  şi  că  au  ales  felul  de  vieţuire  cel  de  la  El, 


20.  In.  4,  24. 

21.  A se  vedea  scrisoarea  împăratului  Hadrianus,  adresată  guvernatorului  Minucius 
Fundanus,  la  sfîrşitul  Apologiei  întîi  (LXVIII,  10). 

unde  nu  există  nici  un  fel  de  răutate.  Acestea  sînt,  ca  să  vorbim  pe  scurt, 
cele  ce  aşteptăm  noi,  cele  ce  le-am  învăţat  prin  Hristos  şi  pe  care,  la  rîndul 
nostru,  le  propovăduim  şi  noi.  Platon  a spus  cum  că  Rhadamante  şi  Minos 
vor  pedepsi  pe  cei  nedrepţi,  care  vor  veni  la  judecata  lor22 . Şi  noi,  la  rîndul 
nostru,  spunem  că  se  va  întîmpla  acelaşi  lucru,  dar  că  vor  fi  pedepsiţi  de 
Hristos;  că  ei  vor  fi  pedepsiţi  în  aceleaşi  trupuri  pe  care  le-au  avut  împreună 
cu  sufletele  lor  şi  că  vor  fi  pedepsiţi  cu  pedeapsă  veşnică,  iar  nu  numai  o 
perioadă  de  o mie  de  ani,  aşa  cum  zice  Platon23  . Dacă,  deci,  cineva  ar  spune 
că  lucrul  acesta  este  de  necrezut,  sau  că  este  cu  neputinţă,  rătăcirea  aceasta 
ne  priveşte  pe  noi  şi  nicidecum  pe  altul,  atîta  timp  cît  nu  vom  fi  dovediţi  a 
nedreptăţi  pe  cineva  în  fapt. 

IX. 

Dar  noi  nu  cinstim  nici  cu  jertfe  multe  şi  nici  cu  cununi  de  flori  statuile 
acelea,  pe  care  oamenii  cioplindu-le  şi  aşezîndu-le  în  temple  le-au  numit  zei, 
deoarece  ştim  că  acestea  sînt  neînsufleţite  şi  moarte  (căci  noi  nu  credem  că 
Dumnezeu  are  un  asemenea  chip,  cum  spun  unii  că  vor  să-L  imite,  spre 
cinstirea  Lui),  ci  poartă  aceleaşi  nume  şi  chipuri  cu  demonii  aceia  răi,  care 
s-au  arătat  odinioară.  Căci  ce  trebuie  să  vă  mai  spunem  vouă,  care  ştiţi 
destul  de  bine,  modul  în  care  meşterii  prelucrează  materia,  atunci  cînd  o 
sculptează,  cînd  o taie,  cînd  o topesc  şi  cînd  o lovesc  cu  ciocanul  ? Şi  cum, 
de  multe  ori,  din  nişte  vase  spurcate,  prin  meşteşugul  lor,  schimbîndu-le 
doar  forma  şi  dîndu-le  înfăţişarea  de  oameni,  îi  numesc  zei  ? Lucrul  acesta 
noi  îl  socotim  nu  numai  lipsit  de  raţiune,  ci  că  se  face  şi  spre  batjocorirea  lui 
Dumnezeu,  Care  avîndu-Şi  negrăite  slava  şi  chipul,  voi  numiţi  cu  ele  nişte 
lucruri  stricăcioa se  şi  care  au  nevoie  continuu  de  a fi  îngrijite.  Şi  voi  ştiţi 
destul  de  bine  că  meşterii  unor  astfel  de  zei  sînt  nişte  destrăbălaţi  şi  plini 
de  toată  răutatea,  ca  să  nu  mai  enumerăm  aici  toate  viciile  lor  şi  că  trăiesc 
în  desfrînare  cu  tinerele  care  lucrează  laolaltă  cu  ei.  O,  ce  nebunie,  să 
spuneţi  că  nişte  oameni  desfrînaţi  plăzmuiesc  pe  zei  pentru  ca  oamenii  să 
li  se  închine  acestora,  îi  transformă  din  materia  moartă  în  statui,  iar  în 
templele  în  care-i  aşează  le  pun  paznici,  neînţelegînd  că  este  o impietate 
chiar  şi  numai  a gîndi  şi  a spune  că  oamenii  ar  putea  fi  nişte  paznici  ai 
zeilor. 


X. 

Aşa  cum  am  fost  învăţaţi,  Dumnezeu  nu  are  nevoie  nici  măcar  de 
ofrandele  materiale  ale  oamenilor,  El  fiind  acela  care  procură  tuturor  toate; 


22.  Gorgias , 523  E-524  A. 

23.  Platon,  RepubL  X,  p.  615  A ;Phedru,  p.  249  A. 

dar  am  fost  învăţaţi,  sîntem  convinşi  şi  credem,  că  El  acceptă  cu  plăcere 
numai  pe  aceia  care  imită  calităţile  Lui  cele  bune:  înţelepciunea  şi  dreptatea 
şi  iubirea  de  oameni  şi  toate  cîte  sînt  proprii  lui  Dumnezeu,  Celui  care  nu 
este  numit  cu  nici  un  nume  pozitiv.  Şi  am  fost  învăţaţi  că,  bun  fiind, 
Dumnezeu  a creat,  la  început,  din  materia  lipsită  de  formă24  , toate,  pentru 
oameni;  care  dacă  s-ar  arăta,  prin  faptele  lor  demni  de  voinţa  Aceluia,  am 
aflat  că  aveau  să  se  învrednicească  de  trăirea  laolaltă  cu  El,  împărăţind 
laolaltă  şi  devenind  nestricăcioşi  şi  lipsiţi  de  patimă.  Căci,  după  cum  la 
început  neexistînd  ei,  i-a  creat,  tot  aşa  socotim  că  cei  ce  aveau  să  aleagă 
cele  plăcute  Lui,  aveau  să  se  învrednicească  şi  de  nestricăciune  şi  de  trăirea 
laolaltă  cu  El.  Existenţa  noastră  iniţială  nu  a depins  de  noi;  dar  El  ne 
convinge  şi  ne  aduce  la  credinţa  de  a alege  să  urmăm  cele  plăcute  Lui,  prin 
puterile  raţionale  pe  care  ni  le -a  dăruit.  Şi  credem  că  este  în  interesul  tutu- 
ror oamenilor  de  a nu  fi  împiedicaţi  să  afle  acestea,  ba,  ceva  mai  mult,  de 
a fi  chiar  îndemnaţi  către  acestea.  Căci  ceea  ce  legile  omeneşti  nu  au  fost 
în  stare  să  facă,  Cuvîntul,  dumnezeiesc  fiind,  le-ar  fi  făcut,  dacă  demonii  cei 
răi  nu  ar  fi  răspîndit  multe  acuzaţii  mincinoase  şi  atee,  luînd  ca  aliat  pofta 
cea  rea  şi  de  natură  diferită  faţă  de  toate,  care  se  găseşte  în  fiecare:  lucruri 
care,  nici  unul,  nu  ne  caracterizează  pe  noi. 

XI. 

Iar  voi,  auzind  că  noi  aşteptăm  o împărăţie,  aţi  subînţeles  că  noi 
vorbim,  fără  să  ne  dăm  seamă,  despre  o împărăţie  omenească,  în  timp  ce 
noi  vorbim  despre  o împărăţie  laolaltă  cu  Dumnezeu.  Se  întîmplă  cu  aceasta 
ca  şi  atunci  cînd,  cercetaţi  fiind  de  către  voi,  noi  mărturisim  că  sîntem 
creştini,  cu  toate  că  cunoaştem  că  pedeapsa  celui  ce  mărturiseşte  aceasta 
este  moartea.  Dacă  ar  fi  ca  noi  să  aşteptăm  o împărăţie  omenească,  noi  am 
tăgădui,  ca  să  nu  fim  ucişi  şi  am  încerca  să  ne  ascundem,  pentru  ca  să 
obţinem  cele  aşteptate.  Dar,  întrucît  nădejdile  noastre  nu  se  referă  la  timpul 
prezent,  atunci  cînd  sîntem  ucişi,  nu  dăm  nici  o atenţie  acestui  fapt,  deoarece, 
în  genere,  fiecare  dintre  noi  este  dator  să  moară. 

XII. 

Noi  sîntem  nişte  ajutători  şi  nişte  aliaţi  ai  voştri,  mai  mult  decît  toţi 
ceilalţi  oameni,  în  ce  priveşte  pacea,  atunci  cînd  sîntem  de  părere  că  este 

24.  Aici,  ca  şi  în  capit.  LIX,  lf  sfîntui  Iustin  spune  că  la  început  Dumnezeu  a creat 
toate  din  materia  lipsită  de  formă.  Cu  aceasta,  însă,  el  nu  admite  nici  preexistenţa 
veşnică  a materiei  şi  nici  nu  tăgăduieşte  crearea  ei  ,,ex  nihilo**.  Rămînînd  credincios 
învăţăturii  lui  Moisi,  el  respinge  învăţătura  lui  Platon  cu  privire  la  veşnicia  materiei. 
Iar  dacă,  odată  cu  stoicienii,  admite  că  lumea  va  pieri  prin  foc  (Apologia  întîia  XX,  4), 
nu  înţelege  cîtusi  de  puţin  lucrul  acesta  aşa  cum  îl  înţelegeau  stoicienii  (Apologia  a doua 
VII,  3). 

cu  neputinţă  să  se  ascundă  de  la  faţa  lui  Dumnezeu  vreun  răufăcător, 
vreun  avar,  vreun  perfid  sau  vreun  virtuos  şi  că  fiecare  dintre  aceştia,  potrivit 
faptelor  lui,  pleacă  de  aici  fie  spre  pedeapsa  cea  veşnică,  fie  spre  mîntuirea 
cea  veşnică.  Dacă  toţi  oamenii  ar  cunoaşte  acestea,  atunci  nu  ar  mai  prefera 
cineva  să  săvîrşească  pentru  o scurtă  vreme  răutatea,  ştiind  că  după  aceasta 
urmează  să  se  ducă  la  condamnarea  cea  veşnică  prin  foc,  ci  s-ar  reţine,  în 
tot  chipul  şi  s-ar  împodobi  cu  virtutea,  ca  să  obţină  bunurile  cele  de  la 
Dumnezeu  şi  să  fie  eliberat  de  chinuri.  Căci  nu  pentru  legile  şi  pedepsele 
impuse  de  voi  caută  să  se  ascundă  cei  ce  săvîrşesc  răul;  ci  ei  săvîr şese  răul, 
ştiind  că  este  cu  putinţă  să  rămînă  ascunşi  de  voi,  care  sînteţi  şi  voi  nişte 
oameni.  Dacă  ar  afla  însă  şi  s-ar  convinge  că  este  cu  neputinţă  să  rămînă 
ceva  ascuns  înaintea  lui  Dumnezeu,  nu  numai  din  cele  săvîrşite,  ci  chiar  din 
cele  numai  intenţionate,  credem  că  sînteţi  şi  voi  de  acord  că  numai  pentru 
pedepsele  care  îi  ameninţă,  ar  căuta  să  fie,  în  tot  chipul,  nişte  oameni 
oneşti. 

Se  pare  însă  că  vă  temeţi  ca  nu  cumva  toţi  să  fie  nişte  oameni  care 
săvîrşesc  acte  de  dreptate,  iar  voi  să  nu  mai  aveţi  pe  cine  pedepsi.  O aseme- 
nea atitudine  ar  fi,  însă,  mai  degrabă  vrednică  de  nişte  călăi,  iar  nu  de  nişte 
conducători  buni.  Sîntem  convinşi  că  şi  aceasta,  aşa  cum  am  spus  mai 
înainte  (cf.  cap.  V),  este  opera  demonilor  celor  răi,  care  cer  sacrificii  şi  slujbe 
de  la  cei  ce  trăiesc  în  chip  iraţional;  dar  noi  nu  am  socotit  nici  o dată  că  voi, 
care  iubiţi  pietatea  şi  filozofia,  sînteţi  în  stare  să  faceţi  aşa  ceva.  Dacă  totuşi 
şi  voi,  asemenea  celor  lipsiţi  de  minte  daţi  întîietate  obiceiurilor  înaintea 
adevărului,  n-aveţi  decît  să  faceţi  ce  vreţi ! Căci  tot  atît  de  mult  pot  şi 
conducătorii  care  cinstesc  mai  presus  de  adevăr  o părere  oarecare,  cît  pot 
şi  tîlharii  într-o  pustie.  Cum  că  strădaniile  acestea  ale  voastre  nu  vor  fi 
încununate  de  succes,  o dovedeşte  Cuvîntul,  decît  care,  după  Dumnezeu  care 
L-a  născut,  alt  conducător  mai  împărătesc  şi  mai  drept  nu  ştim  să  existe. 
Căci  după  cum  toţi  caută  să  se  sustragă  de  la  moştenirea  sărăciei  sau  a 
patimilor  sau  a dezonoarei  părinteşti,  tot  asemenea  nici  un  om  cu  bun  simţ 
nu  va  alege  să  săvîrşească  cele  ce  Cuvîntul  a interzis  a fi  săvîrşite.  Cum  că 
toate  acestea  se  vor  întîmpla  a spus-o  de  mai  înainte  învăţătorul  nostru  Iisus 
Hristos,  Care  a fost  Fiul  şi  Apostolul  Părintelui  tuturor  şi  Stăpînului 
Dumnezeu25 , de  la  Care  am  primit  şi  numele  de  creştini.  Pentru  aceasta,  noi 
sîntem  siguri  de  toate  cele  ce  am  fost  învăţaţi  de  El,  deoarece  se  arată  a se 
îndeplini  în  fapt  tot  ceea  ce  a spus  El  de  mai  înainte  că  se  va  întîmpla.  Şi  este 
ceva  propriu  lui  Dumnezeu  de  a spune  ceva  mai  înainte  de  a se  întîmpla  şi  ca 
lucrul  acela  să  se  arate  întîmplîndu-se,  aşa  cum  a fost  spus  de  mai  înainte. 


25.  Evr.  3,  1. 

Am  putea,  deci,  să  ne  oprim  aici  şi  să  nu  mai  adăugăm  nimic,  socotind  că 
cele  ce  cerem  sînt  nişte  lucruri  drepte  şi  adevărate.  Dar,  deoarece  ştim  că  nu 
este  ceva  uşor  ca  un  suflet  stăpînit  de  necunoştinţă  să  se  poată  schimba 
repede,  de  dragul  de  a convinge  pe  iubitorii  de  adevăr,  am  preferat  să 
adăugăm  cîte  ceva,  bine  ştiind  că  atunci  cînd  adevărul  se  găseşte  de  faţă, 
este  cu  neputinţă  ca  necunoştinţă  să  nu  se  împrăştie. 

XIII. 

Nefiind,  deci,  atei,  ca  unii  care  venerăm  pe  Creatorul  acestui  univers, 
spunînd,  aşa  precum  am  fost  învăţaţi,  că  EI  nu  are  trebuinţă  de  jertfe 
sîngeroase,  de  libaţiuni  şi  de  tămîieri,  noi  îl  lăudăm,  pe  cît  ne  stă  în  putinţă, 
cu  cuvinte  de  rugăciune  şi  de  mulţumită,  pentru  toate  cele  ce  ni  se  oferă, 
primind  învăţătura  că  singura  cinstire  vrednică  de  El  este  aceea,  ca  cele  ce 
ne-au  fost  date  de  El  spre  hrană,  să  nu  le  consumăm  prin  foc,  ci  să  ni  le 
oferim  nouă  şi  celor  ce  au  trebuinţă  de  ele,  fiindu-I  recunoscători  prin 
adresarea  de  omagii  şi  prin  înălţarea  de  imne,  pentru  viaţa  pe  care  ne-a  dat-o, 
pentru  toate  posibilităţile  de  a ne  păstra  sănătatea  şi  deopotrivă,  pentru 
calităţile  lucrurilor  şi  schimbarea  anotimpurilor,  ca  şi  pentru  a putea,  prin 
cererile  pe  care  T le  adresăm,  datorită  credinţei  pe  care  o avem  în  El,  să 
ajungem  la  nemurire.  Şi  cine,  oare,  întreg  fiind  la  minte,  nu  va  mărturisi 
toate  acestea?  Noi  vă  vom  dovedi  că,  pe  bună  dreptate  cinstim  pe  Cel  ce 
a fost  învăţătorul  nostru  cu  privire  la  toate  acestea  şi  Care  pentru  aceasta 
S-a  născut,  Iisus  Hristos,  Cel  răstignit  sub  Pontius  Pilat,  guvernatorul  din 
Iudeea  de  pe  vremea  Caesarului  Tiberius,  care  aflase  că  acest  Iisus  Hristos  a 
fost  Fiul  adevăratului  Dumnezeu,  iar  noi  îl  aşezăm  în  rîndul  al  doilea,  pre- 
cum şi  Duhul  cel  profetic,  pe  Care  îl  socotim  în  rîndul  al  treilea.  Şi  aici 
iese  în  evidenţă  pentru  unii  nebunia  noastră,  care  ne  impută  zicînd  că  dăm 
unui  om  răstignit  lotul  al  doilea  după  Dumnezeul  cel  neschimbat,  veşnic  şi 
Creatorul  tuturor,  necunoscînd  taina  care  se  ascunde  aici:  taină  căreia  vă 
îndemnăm  să-i  daţi  atenţie,  în  timp  ce  vom  căuta  să  v-o  explicăm. 

XIV. 

Vă  spunem  de  mai  înainte  să  vă  păziţi,  ca  nu  cumva  demonii,  pe  care 
noi  îi  acuzăm  de  toate  relele,  să  vă  înşele  şi  să  vă  împiedice  de  avă  ocupa, 
în  genere,  şi  de  a înţelege  cele  spuse  de  către  noi  (căci  ei  se  luptă  de  a vă 
avea  sclavi  şi  slujitori  şi  atît  prin  arătările  lor  în  visuri,  cît  şi,  iarăşi,  prin 
viclenii  magice  caută  să  pună  stăpînire  pe  toţi  aceia  care  nu  se  străduiesc 
pentru  mîntuirea  lor),  aşa  cum  şi  noi,  de  îndată  ce  am  crezut  Cuvîntului, 
am  renunţat  de  a mai  crede  în  aceia  şi  urmăm  singurului  Dumnezeu  ne- 
născut, prin  Fiul.  Noi,  care  odinioară  găseam  plăcere  în  desfrîu,  îmbrăţişăm 

acum  numai  castitatea.  Noi,  care  ne  foloseam  de  meşteşugurile  magiei, 
ne-am  consacrat  acum  lui  Dumnezeu  celui  bun  şi  nenăscut.  Noi,  care  iubeam 
mai  mult  decît  orice  veniturile  de  pe  urma  banilor  şi  a moşiilor,  acum  şi 
cele  ce  avem  le  aducem  laolaltă  şi  împărtăşim  din  ele  pe  tot  cel  ce  are 
nevoie.  Noi,  care  ne  uram  şi  ne  ucideam  unii  pe  alţii  şi  care,  în  ceea  ce  pri- 
veşte pe  cei  de  alt  neam,  din  cauza  obiceiurilor,  nu  înjghebam  nici  măcar 
cămine  comune,  acum,  după  arătarea  în  lume  a lui  Hristos,  ducem  acelaşi 
fel  de  viaţă,  ne  rugăm  pentru  vrăjmaşi,  încercînd  să  convingem,  pe  cei  ce 
ne  urăsc  pe  nedrept,  că  cei  ce  trăiesc  potrivit  cu  bunele  precepte  ale  lui 
Hristos  pot  nădăjdui  de  la  Dumnezeu,  Stăpînul  tuturor,  aceleaşi  recompense 
ca  şi  noi.  Dar,  pentru  ca  să  nu  părem  înaintea  voastră  nişte  sofişti,  am  soco- 
tit de  bine  ca,  mai  înainte  de  orice  dovadă,  să  vă  amintim  de  unele  din 
învăţăturile  lui  Hristos  însuşi.  Şi  este  treaba  voastră,  în  calitatea  de  împăraţi 
puternici  în  care  vă  găsiţi,  să  cercetaţi  dacă  aşa  am  fost  învăţaţi  şi  aşa 
învăţăm  şi  noi,  cu  adevărat,  pe  alţii.  învăţăturile  Lui  sînt  scurte  şi  concise: 
căci  El  nu  a fost  un  sofist,  ci  cuvîntul  Lui  a fost  puterea  lui  Dumnezeu. 

XV. 

Astfel,  despre  cumpătare,  EI  a zis:  „Cel  ce  caută  la  o femeie,  poftind-o, 
a şi  săvîrşit  adulterul  în  inima  lui,  înaintea  lui  Dumnezeu"26  . Şi  a mai  zis: 
„Dacă  ochiul  tău  cel  drept  te  scandalizează,  smulge-1  pe  el;  că  mai  de  folos 
îţi  este  ţie  să  intri  cu  un  singur  ochi  întru  împărăţia  cerurilor,  decît  să  fii 
trimis  cu  amîndoi,  în  focul  cel  veşnic"  27 . De  asemenea:  „Cel  ce  ia  în  căsăto- 
rie femeia  repudiată  de  alt  bărbat  săvîrşeşte  adulterul"28.  Şi,  „Sînt  unii, 
care  au  fost  făcuţi  eunuci  de  către  oameni;  sînt  şi  alţii,  care  s-au  născut 
eunuci  şi  sînt  şi  dintr-aceia  care  s-au  făcut  eunuci  pe  ei  înşişi,  pentru  împă- 
răţia cerurilor;  numai  că  nu  toţi  pot  să  înţeleagă  aceasta"  29 . După  cum  cei 
care,  potrivit  legii  omeneşti,  contractează  o căsătorie  dublă  sînt  nişte 
păcătpşi  înaintea  învăţătorului  nostru,  tot  aşa  şi  cei  care  caută  la  o femeie, 
poftind-o  pe  ea;  aşa  încît  nu  numai  cel  ce  săvîrşeşte  adulterul  în  fapt  este 
îndepărtat  de  El,  ci  şi  cel  ce  intenţionează  să  săvîrşească  adulterul,  deoarece 
Dumnezeu  cunoaşte  atît  faptele,  cît  şi  gîndurile  oamenilor.  Mulţi  bărbaţi 
şi  multe  femei,  care  au  ajuns  la  vîrsta  de  şasezeci  sau  şaptezeci  de  ani  şi  care 
din  pruncie  au  fost  ucenici  ai  lui  Hristos,  au  rămas  curaţi,  iar  eu  doresc  să 
se  arate  în  tot  neamul  oamenilor  nişte  astfel  de  fiinţe.  Pentru  ce  am  mai 
aminti  aici  de  mulţimea  nenumărată  a celor  ce  şi-au  schimbat  viaţa  lor  de 
desfrîu,  cînd  au  aflat  de  această  învăţătură  ? Căci  Hristos  nu  a chemat  la 

26.  Mt.  5,  28. 

27.  Mt.  5,  29 ; 18,  9 ; Mc.  9-47. 

28.  Mt.  5,  32 ; Lc.  16,  18. 

29.  Mt.  19,  12,  11. 

pocăinţă  nici  pe  cei  drepţi  şi  nici  pe  cei  cumpătaţi,  ci  pe  cei  nelegiuiţi,  pe 
cei  vicioşi  şi  pe  cei  nedrepţi.  El  a zis:  „N-am  venit  să  chem  pe  cei  drepţi, 
ci  pe  cei  păcătoşi,  la  pocăinţă"  30 . Căci  Părintele  cel  ceresc  vrea  mai  degra- 
bă pocăinţa  păcătosului  decît  pedepsirea  lui.  Despre  datoria  noastră  de  a 
iubi  pe  toţi,  El  ne-a  învăţat  următoarele:  „Dacă  iubiţi  pe  cei  ce  vă  iubesc  pe 
voi,  ce  lucru  nou  faceţi  ? Căci  şi  desfrînaţii  fac  la  fel.  Dar  Eu  vă  spun  vouă: 
rugaţi-vă  pentru  duşmanii  voştri  şi  iubiţi  pe  cei  ce  vă  urăsc  pe  voi  şi  bine- 
cuvîntaţi  pe  cei  ce  vă  blesteamă  pe  voi  şi  rugaţi-vă  pentru  cei  ce  vă  necăjesc 
pe  voi" 3 1 . în  legătură  cu  datoria  noastră  de  a da  celor  lipsiţi  şi  de  a nu  face 
nimic  spre  slava  noastră  deşartă,  El  a zis:  „Daţi  oricăruia  vă  cere  şi  nu 
întoarceţi  spatele  celui  ce  voieşte  să  se  împrumute"32.  Căci  dacă  împrumu- 
taţi pe  acela  de  la  care  nădăjduiţi  să  luaţi  înapoi,  ce  lucru  nou  faceţi  ? Lucrul 
acesta  şi  vameşii  îl  fac33 . Nu  vă  adunaţi  comori  pe  pămînt,  unde  viermii  şi 
rugina  Ie  strică  şi  tîlharii  le  sapă  şi  le  fură;  ci  vă  adunaţi  comori  în  ceruri, 
unde  nici  viermii,  nici  rugina  nu  le  strică34 . Căci  ce  va  folosi  omul,  de  va 
dobîndi  lumea  întreagă  şi-şi  va  pierde  sufletul  său  ? Sau  ce  va  da  omul  în 
schimb  pentru  sufletul  său?  35 . Adunaţi-vă,  deci  comori  în  ceruri,  unde 
nici  viermii,  nici  rugina  nu  le  strică" 36  . Şi:  „Fiţi  buni  şi  milostivi,  precum  şi 
Părintele  vostru  este  bun  şi  milostiv3  7 , Care  face  să  răsară  soarele  Lui  asupra 
celor  păcătoşi  şi  asupra  celor  drepţi  şi  asupra  celor  răi38.  Nu  vă  îngrijiţi 
de  ce  veţi  mînca  sau  cu  ce  vă  veţi  îmbrăca;  Oare  nu  valoraţi  voi  mai  mult 
decît  păsările  şi  animalele  sălbatice  ? Iar  Dumnezeu  le  hrăneşte  pe  ele. 
Nu  vă  îngrijiţi,  deci,  de  ce  veţi  mînca  sau  cu  ce  vă  veţi  îmbrăca;  căci  ştie 
Părintele  vostru  cel  ceresc  că  aveţi  nevoie  de  acestea.  Căutaţi  împărăţia 
cerurilor  şi  toate  acestea  se  vor  adăuga  vouă39  . Căci  acolo  unde  este  comoa- 
ra omului  este  şi  gîndul  lui"40 . Şi:  „să  nu  faceţi  acestea,  pentru  a fi  priviţi 
de  oameni;  iar  de  nu,  plată  nu  veţi  avea  de  Ia  Părintele  vostru,  cel 
din  ceruri"41 . 

XVI. 

Cele  ce  a spus  în  legătură  cu  datoria  noastră  de  a fi  resemnaţi,  îndatori- 
tori faţă  de  toţi  şi  blînzi,  sînt  acestea:  „celui  ce  te  loveşte  peste  un  obraz, 

30.  Mt.  9,  13;  Lc.  5,32. 

31.  Mt.  5,  44,  46;  Lc.  6,32. 

32.  Mt.  5,  42,46;  Lc.  6,30. 

33.  Lc.  6,  34. 

34.  Mt.  6,  19-20. 

35.  Mt.  16,26. 

36.  Mt.  6,  20. 

37.  Lc.  6,  36. 

38.  Mt.  5,  45. 

39!  Mt’  6’,  25  urm.  31-33;  Lc.  12,  22-24. 

40.  Lc.  12,34. 

41.  Mt.  6,  î. 

întoarce-i-1  şi  pe  celălalt  şi  pe  cel  ce-ţi  ia  haina,  nu-1  împiedica  să-ţi  ia  şi 
mantaua42 . Cine  se  va  mînia,  vinovat  este  focului.  Cine  te  va  sili  să  mergi  cu 
el  o milă,  urmează-1  două.  Să  strălucească  faptele  voastre  bune  înaintea 
oamenilor,  ca  văzîndu-le,  să  admire  pe  Părintele  vostru  cel  din  ceruri44  4 3 . 
Nu  trebuie  să  ne  ridicăm  împotriva  nimănui  şi  Dumnezeu  nu  vrea  să  fim 
nişte  imitatori  ai  celor  răi,  ci  ne-a  îndemnat  ca,  prin  răbdare  şi  blîndeţe, 
să  scoatem  pe  toţi  din  ruşine  şi  din  pofta  celor  rele.  Lucrul  acesta  îl  putem 
dovedi  şi  cu  exemplele  multora  dintre  aceia  care  mai  înainte  au  trăit  printre 
voi:  din  nişte  oameni  violenţi  şi  tirani,  ei  s-au  schimbat,  fiind  învinşi,  fie 
urmărind  fermitatea  vieţii  vecinilor  lor,  fie  înţelegînd  răbdarea  cu  totul 
deosebită  a tovarăşilor  lor  de  cale,  care  le  erau  superiori  din  punctul  acesta 
de  vedere,  fie  incitaţi  de  raporturile  de  fiecare  dată  cu  ei.  Iar  în  legătură  cu 
faptul  de  a nu  jura  cîtuşi  de  puţin  şi  de  a spune  întotdeauna  adevărul,  El 
ne-a  poruncit  astfel:  „Să  nu  vă  juraţi  cîtuşi  de  puţin.  Ci  cuvîntul  vostru  să 
fie:  da-da  şi  nu-nu;  căci  ceea  ce  este  mai  mult  decît  aceasta  este  de  la  cel 
rău44  44  . Şi,  cum  că  numai  lui  Dumnezeu  trebuie  să  I ne  închinăm,  El  ne-a 
îndemnat,  spunînd:  „Există  o foarte  mare  poruncă:  Domnului  Dumnezeului 
tău  te  vei  închina  şi  Lui  singur  îi  vei  sluji,  din  toată  inima  ta  şi  din  toată 
puterea  ta:  Domnului  Dumnezeu,  care  te -a  făcut  pe  tine44  4 5 . Iar  venind  la 
El  cineva  şi  zicîndu-I:  „învăţătorule  bun44,  i-a  răspuns,  zicînd:  „Nimeni  nu 
este  bun,  decît  numai  Dumnezeu,  Cel  ce  a făcut  toate44  46  . Cei  ce  nu  se  vor 
găsi  trăind  aşa  cum  El  a învăţat,  să  cunoască  cum  că  nu  sînt  creştini,  chiar 
dacă  vor  rosti  cu  gura  învăţăturile  lui  Hristos.  Căci  El  a spus  că  se  vor 
mîntui  nu  cei  ce  pur  şi  simplu  spun,  ci  cei  ce  şi  fac  faptele  cuvenite.  El  a 
spus  aşa:  „Nu  tot  cel  ce-Mi  zice  Mie:  Doamne,  Doamne,  va  intra  în  împără- 
ţia cerurilor,  ci  cel  ce  face  voia  Părintelui  Meu  care  este  în  ceruri44  4 7 . „Căci 
cel  ce  ascultă  de  Mine  şi  face  ceea  ce  spun  Eu,  ascultă  de  Cel  ce  M-a  trimis 
pe  Mine44  4 8 . „Şi  mulţi  îmi  vor  zice:  Doamne,  Doamne,  oare  nu  întru  numele 
Tău  am  mîncat  şi  am  băut  şi  am  făcut  minuni  ? Şi  atunci  le  voi  zice:  Depăr- 
taţi-vă  de  la  Mine,  lucrători  ai  nelegiuirii44  49  .„Atunci  va  fi  plîngerea  şi 
scrîşnirea  dinţilor,  cînd  drepţii  vor  străluci  ca  soarele,  iar  cei  nedrepţi  vor  fi 
trimişi  în  focul  cel  veşnic50 . Căci  mulţi  vor  veni  în  numele  Meu,  pe  dinafară 


42.  Lc.  6,  29 ; Mt.  5,  39. 

43.  Mt.  5,22,41,  16. 

44.  Mt.  5,34,  37. 

45.  Mc.  12,29-30. 

46.  Mc.  10,  1 7— 18 ; Lc.  18,  18-19. 

47.  Mt.  7,21. 

48.  Mt.  7,  24;  Lc.  10,  16. 

49.  Mt.  7,  22-23;  Lc.  13,26,28. 

50.  Mt.  13,42-43. 

îmbrăcaţi  în  piei  de  oaie,  iar  pe  dinlăuntru  fiind  lupi  răpitori;  din  faptele  lor 
îi  veţi  cunoaşte.  Şi  orice  pom  care  nu  face  roadă  bună  se  taie  şi  în  foc  se 
aruncă"51.  Cerem,  deci,  şi  de  la  voi,  să  pedepsiţi  pe  aceia  care  nu  trăiesc 
în  conformitate  cu  învăţăturile  Lui  şi  care  poartă  numai  numele  de  creştini. 

XVII. 

în  ce  priveşte  dările  şi  impozitele  faţă  de  cei  orînduiţi  de  către  voi, 
în  scopul  acesta,  noi  căutăm  pretutindeni  şi  mai  înainte  de  toţi  să  ni  le 
plătim,  aşa  cum  am  fost  învăţaţi  de  El.  Căci,  în  vremea  aceea,  apropiindu-se 
unii  de  El,  L-au  întrebat,  dacă  trebuie  să  se  plătească  dări  Cezarului.  Şi  El 
le-a  răspuns:  ,,Spuneţi-Mi,  ce  imagine  are  gravată  pe  ea  moneda  ?".  Iar  aceia 
au  zis:  „A  Cezarului".  Şi  iarăşi  le-a  zis  lor:  „Daţi,  deci  Cezarului  cele  ce  sînt 
ale  Cezarului  şi  lui  Dumnezeu  cele  ce  sînt  ale  lui  Dumnezeu"52.  Pentru 
aceasta  noi  ne  închinăm  numai  lui  Dumnezeu,  iar  vouă,  pe  lingă  toate 
celelalte,  bucurîndu-ne,  slujim,  mărturisind  că  voi  sînteţi  împăraţii  şi  condu- 
cătorii oamenilor  şi  ne  rugăm  ca,  dimpreună  cu  puterea  împărătească, 
să  vă  arătaţi  a avea  şi  o judecată  înţeleaptă.  Iar  dacă,  cu  toate  rugăciunile 
noastre  şi  cu  aducerea  la  iveală  a tuturor  acestora,  voi  veţi  rămîne  nepăsători, 
noi  nu  vom  fi  păgubiţi  cu  nimic,  crezînd,  ba  chiar  fiind  încredinţaţi  că 
fiecare,  după  măsura  faptelor  lui,  va  primi  pedeapsă  prin  focul  cel  veşnic  şi 
că  i se  va  cere  socoteală  de  Dumnezeu,  după  măsura  puterilor  cu  care  a 
fost  dăruit,  aşa  cum  Hristos  ne-a  arătat,  zicînd:  „De  la  acela  căruia  Dumne- 
zeu i-a  dat  mai  mult,  mai  mult  i se  va  cere" 53 . 

XVIII. 

Priviţi  la  săvîrşirea  din  viaţă  a fiecăruia  dintre  împăraţii  care  au  fost: 
ei  au  murit  de  moartea  care  este  comună  tuturor.  Dacă  moartea  ar  duce 
la  nesimţire,  ea  ar  fi  un  avantaj  pentru  toţi  cei  nedrepţi.  Dar,  întrucît  şi 
simţ ămîn tul  le  rămîne  tuturor  celor  ce  au  trăit,  şi  pedeapsa  cea  veşnică  îi 
aşteaptă,  nu  neglijaţi  de  a fi  convinşi  şi  de  a crede  că  acestea  sînt  adevărate. 
Invocările  morţilor  pentru  aflarea  adevărului,  cercetarea  trupurilor  copiilor 
morţi  nevinovaţi,  evocarea  sufletelor  oamenilor  şi  cei  numiţi  de  către  magi 
trimiţători  de  vise  împreună  cu  asistenţii  lor,  ca  şi  toate  cele  ce  se  fac  de 
către  cei  ce  cunosc  acestea,  să  vă  convingă  că  sufletele,  şi  după  moarte, 
sînt  în  simţire.  Gîndiţi-vă,  apoi,  la  oamenii  aceia  cuprinşi  şi  scuturaţi  de 
sufletele  celor  morţi,  cărora  toţi  le  zic  demonizaţi  şi  furioşi,  la  aşa-numitele 
oracole  de  la  voi:  al  lui  Amfiloch,  al  Dodonei  şi  al  Pythiei  şi  la  toate  celelalte 

51.  Mt.  7,  15-16,  19. 

52.  Mt.  22,  1 7—22; Lc.  20,  21, 26. 

53.  Lc.  12,48. 


38 


APOLOGEŢI  DE  LIMBA  GREACA 


de  felul  acestora  şi  la  învăţăturile  scriitorilor:  Empedocles,  Pytagora,  Platon 
şi  Socrates,  la  groapa  despre  care  vorbeşte  Homer  şi  la  coborîrea  lui  Ulysse 
ca  să  vadă  aceste  mistere,  precum  şi  la  alte  lucruri  de  felul  acestora,  despre 
care  au  vorbit  alţii.  Şi  primiţi-ne  şi  pe  noi,  deopotrivă  ca  pe  aceia,  întrucît 
noi  credem  în  Dumnezeu  nu  mai  puţin,  ci  mult  mai  mult  decît  ei  şi  aşteptăm 
ca  morţii  care  au  fost  îngropaţi  în  pămînt,  să-şi  reia  din  nou  trupurile  lor, 
socotind  că  nimic  nu  este  cu  neputinţă  la  Dumnezeu. 

XIX. 

Pentru  cine  ar  căuta  să  înţeleagă,  ce  i s-ar  putea  părea  mai  de  necrezut 
decît  că,  dacă  noi  nu  am  exista  în  trup,  i-ar  zice  cineva  că,  dintr-o  mică 
picătură  de  spermă  omenească  ar  putea  să  se  formeze  oase  şi  nervi  şi  came, 
aşa  cum  le  vedem  laolaltă  în  corpul  omenesc?  Să  ne  folosim  de  o ipoteză: 
dacă  cineva  v-ar  spune,  vouă,  care  nu  aţi  fi  aşa  cum  sînteţi  şi  nici  nu  aţi 
face  parte  dintre  oameni  — arătîndu-vă  sămînţa  omenească  şi  imaginea 
desemnată  a unui  om  — şi  asigurîndu-vă  că  omul  a luat  fiinţă  din  sămînţă, 
mai  înainte  de  a se  întîmpla  aceasta,  aţi  crede  ? Nimeni  nu  ar  îndrăzni  să 
spună  ceva  împotrivă.  în  acelaşi  chip,  deci,  pentru  că  voi  nu  aţi  văzut  încă 
pe  nimeni  înviat,  voi  nu  credeţi  în  înviere.  Dar,  după  cum  Ia  început  nu  aţi 
crezut  că  este  cu  putinţă  ca,  dintr-o  mică  picătură  să  fiţi  aşa  cum  sînteţi 
şi  totuşi  vedeţi  că  aţi  devenit,  socotiţi  că  tot  în  acelaşi  chip,  trupurile 
omeneşti  desfăcîndu-se  şi  împrăştiindu-se  în  pămînt  întocmai  ca  nişte 
seminţe,  la  timpul  cuvenit,  prin  porunca  lui  Dumnezeu  nu  este  cu  neputinţă 
să  învieze  şi  să  se  îmbrace  în  nestricăciune54 . Despre  ce  putere  vrednică  de 
Dumnezeu  vorbesc  aceia  care  spun  că  fiecare  lucru  trebuie  să  se  întoarcă 
la  acelea  din  care  a luat  fiinţă  şi  că  împotriva  acestui  fapt  nimeni  altcineva, 
nici  chiar  Dumnezeu  nu  poate  să  facă  nimic,  noi  nu  putem  spune.  Dar 
observăm  că  ei  nu  ar  fi  crezut  că  este  cu  putinţă  să  devină  vreodată  aşa  nici 
ei  şi  nici  lumea  întreagă  şi  din  care  văd  că  s-au  făcut  toate.  Şi,  este  mai  bine 
de  a crede  cele  ce  depăşesc  natura  noastră  şi  puterea  omenească,  decît  a 
rămîne  necredincioşi  ca  alţii,  deoarece  şi  învăţătorul  nostru,  Iisus  Hristos, 
ştim  că  a zis:,, Cele  cu  neputinţă  la  oameni,  sînt  cu  putinţă  la  Dumnezeu"  ss . 
Şi  tot  El  a spus:  ,,Nu  vă  temeţi  de  cei  ce  vă  ucid  pe  voi,  iar  după  aceasta, 
nu  pot  să  vă  mai  facă  nimic;  temeţi-vă  de  Acela  care,  după  moarte,  poate  să 
vă  arunce  în  gheena  şi  sufletul  şi  trupul"56  . Iar  gheena  este  un  loc  în  care 
urmează  să  fie  chinuiţi  cei  ce  au  trăit  în  chip  nedrept  şi  care  n-au  crezut  că 
se  vor  întîmpla  toate  acestea,  cîte  ne-a  învăţat  prin  Hristos. 

54. 1 Cor.  15,53. 

55.  Mt.  19, 26;  Mc.  10,  27;  Lc.  18,27. 

56.  Lc.  12,  4—5;  Mt.  10,28. 

XX. 

Atît  Sibylla57,  cît  şi  Hystaspe58,  au  spus  că  consumarea  celor  corupti- 
bile se  va  face  prin  foc.  Filozofii  aşa-numiţi  stoici  învaţă  că  însuşi  Dumne- 
zeu se  va  dizolva  în  foc  şi  că  după  schimbarea  aceasta,  lumea  va  renaşte 
din  nou.  Noi,  însă  înţelegem  că  Dumnezeu,  Făcătorul  tuturor  este  cu  totul 
mai  presus  de  cele  schimbătoare.  Deci,  dacă  noi  spunem  anumite  lucruri  la 
fel  cu  acelea  spuse  de  poeţii  şi  filozofii  cei  cinstiţi  de  voi,  iar  altele  în  chip 
mult  mai  măreţ  şi  mai  dumnezeiesc  decît  ei  şi  sîntem  singurii  care  aducem 
dovezi  în  sensul  acesta,  atunci  pentru  ce  sîntem  urîţi,  în  chip  nedrept,  de 
toţi  ? Căci  atunci  cînd  zicem  că  toate  au  fost  puse  în  ordine  şi  făcute  de 
către  Dumnezeu,  noi  părem  că  susţinem  învăţătura  lui  Platon;  iar  cînd 
spunem  că  va  fi  o conflagraţiune  universală,  noi  părem  că  susţinem  învăţă- 
tura stoicilor;  cînd  spunem  că  sufletele  celor  nedrepţi,  găsindu-se  şi  după 
moarte  în  simţire,  sînt  pedepsite  şi  că  sufletele  celor  drepţi,  eliberate  de 
pedepse,  duc  o viaţă  fericită,  noi  ne  înfăţişăm  a fi  de  acord  cu  cele  ce  spun 
poeţii  şi  filozofii  voştri,  iar  atunci  cînd  spunem  că  nu  trebuie  să  ne  închinăm 
unor  lucruri  făcute  de  mîinile  omeneşti,  noi  nu  facem  altceva  decît  să 
exprimăm  cele  rostite  de  către  comicul  Menandru  şi  de  cei  ce  au  grăit  la  fel 
cu  el.  Ei  au  declarat  cu  toţii,  cum  că  Creatorul  este  mai  mare  decît  făptura 
creată  de  EL 


XXI. 

Cînd  spunem  că  şi  Cuvîntul,  Care  este  primul-născut  al  lui  Dumnezeu, 
Iisus  Hristos,  învăţătorul  nostru,  S-a  născut  pe  pămînt  fără  de  amestec 
trupesc  şi  că  Acesta,  după  ce  a fost  răstignit  şi  a murit  şi  după  ce  a înviat, 
S-a  înălţat  la  cer,  noi  nu  aducem  nimic  nou  în  comparaţie  cu  cele  ce  se  spun 
Ia  voi  despre  aşa-zişii  fii  ai  Iui  Zeus.  Voi  ştiţi  destul  de  bine  despre  cîţi  fii 
ai  lui  Zeus  vorbesc  scriitorii  cei  mai  onoraţi  de  la  voi.  Ei  vorbesc  despre 
Hermes,  cuvîntul  cel  tîlcuitor  al  lui  Zeus  şi  învăţătorul  tuturor;  despre 
Asclepios,  care  a fost  şi  medic  şi  care,  lovit  de  trăsnet,  s-a  ridicat  la  cer; 
despre  Dionysos,  care  a fost  sfîşiat  în  bucăţi;  despre  H.eracles  care,  ca  să 
scape  de  chinuri,  s-a  aruncat  pe  sine  însuşi  în  foc;  despre  Dioscuri,  fiii  Ledei, 
despre  Perseu,  fiul  Danaei  şi  despre  Bellerofon,  cel  de  pe  calul  Pegas,  care 
era  dintre  oameni.  Ce  vom  mai  spune  despre  Ariadna  şi  despre  ceilalţi 


57.  Sibylla , o profeteasă  antică.  Vezi  Platon,  Ph aedr.  244  B. 

58.  Hystaspe  a fost  fiul  lui  Arsames  şi  tatăl  lui  Darius  I.  Făcea  parte  din  casa  regală 
persană  a Achaemenizilor.  în  afară  de  Darius  I,  el  a mai  avut  doi  fii:  pe  Artabanus  şi 
Artanes.  Ammianus  Marcellinus  face  din  el  un  şef  al  magicienilor,  arătînd  că  el  a studiat 
arta  magiei  la  brahmanii  din  India.  Numele  lui  apare  de  mai  multe  ori  în  inscripţiile 
de  la  Persepolis. 

asemenea  ei,  care  se  zice  că  au  fost  transformaţi  în  astre  ? Şi  ce  vom  mai 
spune  despre  împăraţii  care  mor  la  voi  şi  pe  care  pretindeţi  să-i  faceţi 
nemuritori,  aducînd  de  faţă  pe  cineva,  care  să  spună,  sub  stare  de  jurămînt, 
că  a văzut  pe  cezarul,  care  ardea  pe  rug,  ridicîndu-se  din  foc  la  cer  ? Cît 
priveşte  faptele  care  se  istorisesc  pe  seama  fiecăruia  dintre  aşa-zişii  fii  ai  lui 
Zeus,  pentru  cei  care  ştiu  de  ele,  nici  nu  mai  este  nevoie  să  le  spun;  voi 
spune  numai  că  ele  au  fost  puse  în  scris  pentru  coruperea  şi  pervertirea  celor 
ce  se  instruiesc:  căci  toţi  socotesc  că  este  ceva  bun  a fi  imitatori  ai  zeilor. 
Departe  de  sufletul  cel  înţelept  o astfel  de  idee  despre  zei,  ca,  bună-oară, 
însuşi  Zeus,  stăpînul  şi  creatorul  tuturor,  să  fie,  după  cum  se  spune,  paricid 
şi  fiu  de  paricid  şi  învins  de  dragostea  unor  urîte  şi  ruşinoase  plăceri,  să  se 
ridice  asupra  lui  Ganymede  şi  a multor  femei  adultere  şi  să  accepte  ca 
proprii  lui  copii  să  facă  nişte  lucruri  asemănătoare.  Dar,  aşa  cum  am  spus 
mai  înainte  (cf.  cap.  V,  2), demonii  cei  răi  au  făcut  acestea.  Noi,  însă,  am  fost 
învăţaţi  că  se  vor  bucura  de  nemurire  numai  cei  ce  trăiesc  în  cuvioşie  şi  în 
chip  virtuos  în  apropierea  lui  Dumnezeu  şi  că  cei  ce  trăiesc  în  nedreptate 
şi  nu-şi  schimbă  felul  de  viaţă,  credem  că  vor  fi  pedepsiţi  în  focul  cel  veşnic. 


XXII. 

Fiul  lui  Dumnezeu,  Cel  ce  se  numeşte  Iisus,  dacă  în  chip  comun  nu  ar 
fi  fost  decît  numai  un  simplu  om,  ar  merita,  pentru  înţelepciunea  Lui,  să 
fie  numit  Fiu  al  lui  Dumnezeu.  Căci  toţi  scriitorii  numesc  pe  Dumnezeu 
Părintele  oamenilor  şi  al  zeilor.  Iar  dacă  şi  în  chip  deosebit,  pe  lîngă  naşterea 
Lui  comună,  noi  spunem  că  El  S-a  născut  din  Dumnezeu,  ca  Cuvînt  al  lui 
Dumnezeu  (aşa  cum  am  arătat  mai  înainte)  (cf.  cap.  XXI,  1),  lucrul  acesta 
este  ceva  comun  şi  lui  Hermes,  pe  care  voi  îl  numiţi  cuvîntul  şi  mesagerul  lui 
Dumnezeu.  Dacă  va  obiecta  cineva  că  El  a fost  răstignit,  şi  lucrul  acesta  este 
comun  fiilor  Iui  Zeus  enumeraţi  mai  înainte,  care  au  avut,  după  voi  de 
pătimit.  Se  istoriseşte  că  pătimirile  morţii  acelora  nu  au  fost  asemănătoare, 
ci  diferite;  încît  nici  în  ce  priveşte  identitatea  pătimirii,  pătimirea  Lui  nu 
pare  să  fi  fost  mai  mică.  Dimpotrivă,  aşa  cum  am  făgăduit  (cf.  cap.  XIII), 
în  continuarea  acestui  cuvînt  al  nostru,  vom  dovedi  că  a fost  superioară,  ba, 
ceva  mai  mult,  s-a  şi  dovedit  lucrul  acesta,  deoarece  ceea  ce  este  superior 
se  arată  din  fapte.  Iar  dacă  spunem  că  S-a  născut  dintr-o  Fecioară  şi  lucrul 
acesta  să  fie  pentru  voi  ceva  comun  cu  Perseu.  Iar  cînd  spunem  că,  în  fine, 
El  a vindecat  şchiopi,  paralitici  şi  infirmi  din  naştere  şi  că  a înviat  morţii 
şi  acestea  le  spunem  ca  fiind  asemănătoare  cu  cele  ce  grăiţi  voi  că  s-au 
săvîrşit  de  către  Asclepios. 

XXIII. 

Pentru  ca  şi  acest  lucru  să  vă  fie  vouă  lămurit,  anume  că  toate  cele 
ce  spunem  şi  pe  care  le-am  aflat  de  la  Hristos  şi  de  la  profeţii  care  L-au 
precedat  sînt  singurele  adevărate  şi  mai  vechi  decît  toţi  scriitorii  care  au 
fost  vreodată,  noi  nu  vă  cerem  să  le  acceptaţi  pentru  că  am  spune  ceea  ce 
spun  şi  ei,  ci  pentru  că  spunem  adevărul:  Iisus  Hristos  singur  este  propriu-zis 
Fiul  lui  Dumnezeu,  Cuvin  tul  Său,  Primul  Său  Născut  şi  Puterea  Sa  şi  S-a 
făcut  om  prin  voinţa  Sa,  învăţîndu-ne  acestea,  în  vederea  schimbării  şi 
ridicării  neamului  omenesc;  şi  mai  înainte  ca  El  să  apară  om  între  oameni, 
sub  influenţa  demonilor  celor  răi  despre  care  am  vorbit  mai  înainte  (cf. 
cap.  V;  XXI),  unii, prin  mijlocirea  poeţilor,  au  ajuns  să  înfăţişeze  ca  realităţi 
fabulele  inventate  de  ei,  în  acelaşi  chip  în  care  au  pus  la  cale  zvonuri 
calomnioase  şi  impioase  împotriva  noastră,  pentru  care  nu  au  nici  un  martor 
şi  nici  o dovadă.  Şi  lucrul  acesta  noi  voim  să-l  dăm  pe  faţă  acum. 

XXIV. 

Mai  întîi,  voim  să  arătăm  că,  deşi  spunem  aceleaşi  lucruri  pe  care  le 
spun  ellenii,  noi  singuri  sîntem  urîţi  pentru  numele  lui  Hristos  şi,  nesăvîrşind 
nici  o nedreptate,  sîntem  ucişi  ca  nişte  păcătoşi,  în  timp  ce  alţii,  prin  alte 
locuri,  adoră  arborii  şi  rîurile,  şoarecii,  pisicile  şi  crocodilii  şi  multe  alte 
animale  necuvîntătoare  şi  nu  aceleaşi  sînt  adorate  de  către  toţi,  ci  tot 
altele  prin  fiecare  parte,  aşa  încît  cu  toţii  sînt  impioşi  unii  faţă  de  alţii, 
prin  faptul  că  nu  toţi  adoră  aceleaşi  lucruri.  Singurul  lucru  pe  care  ni-1 
puteţi  imputa  este  acela  că  noi  nu  adorăm  aceiaşi  zei  cu  voi  şi  că  nu  aducem 
pe  mormintele  morţilor  libaţiuni,  grăsime  de  animale,  cununi  şi  jertfe. 
Şi,  cum  că  aceleaşi  lucruri  sînt  socotite  la  unii  zei,  la  unii  animale,  iar  la 
unii  victime,  voi  o ştiţi  destul  de  bine. 

XXV. 

în  al  doilea  rînd,  din  tot  neamul  oamenilor,  noi  singuri,  care  adoram 
odinioară  pe  Dionysos,  fiul  Semelei  şi  pe  Apollon,  fiul  Latonei,  ale  căror 
fapte  pe  care  le-au  făcut  împotriva  naturii  este  o ruşine  chiar  de  a Ie  aminti; 
care  adoram  pe  Persefona  şi  pe  Afrodita,  cele  cuprinse  de  patimă  faţă  de 
Adonis,  ale  căror  mistere  voi  le  sărbătoriţi,  sau  pe  Asclepios  sau  pe  vreun 
altul  dintre  ceilalţi  aşa-zişi  zei,  deşi  ne  ameninţaţi  cu  moartea,  noi  i-am 
dispreţuit  pentru  Iisus  Hristos  şi  ne-am  consacrat  Dumnezeului  celui  ne- 
născut şi  mai  presus  de  patimi,  Care  sîntem  încredinţaţi  că  nu  s-a  năpustit 
cu  aţîţare  de  pofte  nici  asupra  Antiopei  sau  asupra  altor  femei,  nici  asupra 
lui  Ganymede ; Care  n-a  avut  nici  o dată  nevoie  de  ajutorul  lui  Thetis  pentru 

a se  elibera  de  gigantul  acela  cu  o sută  de  braţe  şi  nici  nu  s-a  gîndit  ca,  în 
schimbul  acestui  serviciu,  Achille,  fiul  lui  Thetis,  să  poată  nimici  mulţime 
multă  de  elleni  pentru  concubina  lui,  Briseis.  Noi  deplîngem  pe  cei  ce  cred 
în  asemenea  fabule  şi  ştim  că  născocitorii  lor  nu  sînt  alţii  decît  demonii. 


XXVI. 

în  al  treilea  rînd,  observăm  că  şi  după  înălţarea  lui  Hristos  la  cer, 
demonii  au  scos  la  iveală  pe  anumiţi  oameni,  care  au  spus  despre  ei  că  sînt 
zei  şi  care  nu  numai  că  nu  au  fost  prigoniţi  de  voi,  ci  dimpotrivă  au  fost  în- 
vredniciţi şi  de  onoruri.  Astfel,  un  oarecare  Simon  Samariteanul,  din  satul 
care  se  cheamă  Gitthon,  care  în  vremea  Cezarului  Claudiu,  cu  ajutorul 
demonilor,  a săvîrşit  minuni  de  magie  în  cetatea  voastră  împărătească, 
Roma,  a fost  socotit  drept  zeu  şi  a fost  cinstit  de  către  voi  cu  o statuie, 
care  i s-a  ridicat  pe  o insulă  din  rîul  Tibru,  dintre  cele  două  poduri,  avînd 
pe  ea  săpată,  în  limba  latină,  inscripţia  aceasta:  SIMONI  DEO  SANCTO59. 
Şi  aproape  toţi  samaritenii,  ba  chiar  şi  unii  de  alte  naţionalităţi,  îl  adoră, 
recunoscîndu-1  ca  cea  dintîi  divinitate  a lor  şi  i se  închină;  iar  despre  o 
oarecare  Elena,  care-1  însoţea  pretutindeni  în  vremea  aceea  şi  care,  mai 
înainte  trăise  într-un  loc  de  prostituţie,  s-a  spus  că  este  prima  lui  noţiune. 
Un  altul,  Menandru,  şi  el  deopotrivă  samaritean,  de  fel  din  satul  Cappareteea, 
devenind  şi  el  ucenicul  lui  Simon,  ştim  că  pe  cînd  se  găsea  la  Antiohia, 
cu  ajutorul  demonilor  care  lucrau  prin  el,  a înşelat  pe  mulţi  prin  diferite 
meşteşugiri  magice,  căutînd  să  convingă  pe  adepţii  lui  că  nu  vor  muri60  ; 
chiar  şi  astăzi  mai  sînt  unii  dintre  aceia  ai  lui,  care  mărturisesc  lucrul  acesta. 
Tot  aşa,  un  oarecare  Marcion  din  Pont,  care  încă  şi  astăzi  mai  învaţă  pe 
adepţii  lui,  socoteşte  că  există  un  alt  Dumnezeu  mai  mare  decît  Dumnezeu* 
Creatorul.  Acesta,  cu  ajutorul  demonilor,  a făcut  pe  mulţi  oameni,  de  toate 
neamurile,  să  spună  lucruri  defăimătoare  şi  să  tăgăduiască  pe  Dumnezeu, 
Creatorul  universului,  mărturisind  că  un  alt  Dumnezeu,  care  este  mai  mare, 
a făcut  lucruri  şi  mai  mari  decît  Acesta.  Toţi  cei  care  împărtăşesc  părerile 
acestora,  aşa  cum  am  spus6 1 , se  numesc  creştini,  tot  aşa  cum,  cu  toată 
deosebirea  sistemelor  filozofice  pe  care  le  profesează,  numele  de  filozofi 
este  dat  tuturor  celor  ce  se  ocupă  cu  filozofia62.  Dacă  ei  săvîrşesc  şi  acele 
lucruri  urîte  şi  de  domeniul  basmului,  ca:  stingerea  luminilor  în  cadrul 
adunărilor  lor  şi  împreunările  ruşinoase  şi  mîncările  de  came  omenească, 


59.  Cf.  Eusebiu,  Hist.  EccL,  II,  XIII,  3-4. 

60.  Cf.  Eusebiu, Hist.  EccL , III,  XXVI,  3. 

61.  A se  vedea  mai  sus,  capit.  VII,  3. 

62.  Cf.  Eusebiu,  Hist.  EccL  IV,  XI,  9. 

noi  nu  cunoaştem;  însă  că  ei  nu  sînt  prigoniţi  şi  nici  ucişi  de  voi,  nici  măcar 
pentru  învăţăturile  lor,  aceasta  o ştim  prea  bine.  De  altfel,  noi  am  alcătuit 
o lucrare  asupra  tuturor  ereziilor  care  au  fost  vreodată.  Dacă  vreţi  să  o citiţi, 
v-o  ţinem  de  dispoziţie. 


XXVII. 

întrucît  ne  priveşte  pe  noi,  pentru  a nu  săvîrşi  nici  o nedreptate  şi  nici 
o impietate,  noi  am  fost  învăţaţi  că  a expune,  adică  a părăsi  pe  copii,  este 
un  obicei  al  celor  răi;  mai  întîi,  pentru  că  aproape  pe  toţi  aceştia  îi  vedem 
îndrumaţi  către  prostituţie  — nu  numai  pe  fete,  ci  şi  pe  băieţi  — şi,  aşa  cum 
se  spune  despre  cei  vechi  că  hrăneau  cirezile  de  boi  sau  turmele  de  capre  şi 
de  oi,  sau  hergheliile  de  cai  de  păşune,  tot  aşa  şi  acum  sînt  crescuţi  copiii, 
spre  a fi  folosiţi  numai  la  desfrînare  şi  că  la  toate  popoarele  se  găsesc, 
deopotrivă,  mulţime  de  femei,  de  fiinţe  cu  sexul  nedeterminat,  sau  de 
făpturi  infame,  care  se  ocupă  cu  sacrilegiul  acesta.  Iar  voi,  în  loc  să  stîrpiţi 
din  lumea  voastră  nişte  asemenea  creaturi,  luaţi  de  la  ele  plăţi,  tribute  şi 
impozite.  Şi,  printre  aceştia  de  care  se  foloseşte  cineva  spre  împreunare 
neîngăduită,  lipsită  de  pietate  şi  necurată,  nu  este  exclus  să  se  găsească 
vreun  copil,  vreo  rudenie  sau  vreun  frate  al  său.  Alţii  îşi  prostituează  pe 
înşişi  copiii  şi  soţiile  lor  şi  se  mutilează  în  chip  public  în  vederea  prostituţiei 
şi  iau  în  felul  acesta  parte  la  misterele  Mamei  zeilor.  Fiecăruia  dintre  cei 
socotiţi  zei  de  către  voi,  i se  dă  drept  atribut  marele  şi  misteriosul  simbol  al 
şarpelui.  Şi  cele  săvîrşite  şi  cinstite  în  chip  public  de  către  voi,  ne  acuzaţi  pe 
noi  că  le-am  săvîrşit,  cu  luminile  stinse  şi  cufundaţi  în  întuneric.  Dar  aceste 
acuzaţii,  în  măsura  în  care  noi  sîntem  nevinovaţi  de  a săvîrşi  asemenea 
lucruri,  nu  ne  aduc  nici  o pagubă,  ci  dimpotrivă,  ele  păgubesc  pe  cei  ce  le 
săvîrşesc  şi  care  aduc  mărturii  mincinoase  împotriva  noastră. 

XXVIII. 

La  noi  conducătorul  de  căpetenie  al  demonilor  celor  răi  se  numeşte 
şarpe  şi  satan  şi  diavol,  aşa  cum  veţi  putea  afla  şi  din  scrierile  noastre,  dacă 
le  veţi  cerceta.  Despre  el,  Hristos  a prezis  că  va  fi  trimis  în  foc,  împreună  cu 
oştirea  lui  şi  cu  oamenii  care-1  urmează,  pentru  a fi  pedepsiţi  în  veacul  cel 
nesfîrşit63.  Răbdarea  lui  Dumnezeu  de  a nu  face  încă  lucrul  acesta  a avut 
în  vedere  neamul  omenesc.  Căci  Dumnezeu  ştie  de  mai  înainte  pe  cei  ce  vor 
urma  să  se  mîntuiască  prin  pocăinţă  şi  pe  cei  ce  nu  vor  face  aceasta,  chiar 
dacă  aceştia  din  urmă  încă  nu  s-au  născut.  El  a făcut,  dintru  început  neamul 
omenesc  inteligent  şi  capabil  de  a alege,  în  chip  liber,  adevărul  şi  binele, 


63.  Mt.  25,41. 

încît  nimenea  dintre  oameni  nu  va  avea  cuvînt  de  scuză  înaintea  lui  Dumne- 
zeu64 ; căci  ei  au  fost  creaţi  cu  puterea  de  a raţiona  şi  de  a considera  în 
adîncul  lor  lucrurile.  Iar  dacă  cineva  nu  crede  că  Dumnezeu  se  îngrijeşte  de 
acestea,  unul  ca  acesta  înseamnă  că,  folosindu-se  de  meşteşugul  vorbirii,  sau 
va  mărturisi  că  Dumnezeu  nu  există,  sau  că,  dacă  există,  El  se  bucură  de 
la  natură  de  răutate,  sau  că  rămîne  insensibil  ca  o piatră,  că  în  fond  virtutea 
şi  răutatea  nu  sînt  nimic  şi  că  numai  oamenii  au  părerea  că  acestea  sînt  sau 
bune,  sau  rele:  ceea  ce  constituie  cea  mai  mare  impietate  şi  nedreptate. 

XXIX. 

Şi  iarăşi,  al  doilea  motiv  pentru  care  noi  nu  expunem,  adică  nu  abando- 
năm copiii,  este  acela  ca  nu  cumva  vreunul  dintre  aceştia,  nefiind  luat  să 
fie  crescut  de  cineva,  să  moară  şi,  în  felul  acesta  să  fim  şi  ucigaşi.  Dar,  dacă 
principial  noi  nu  ne  căsătorim  decît  cu  scopul  de  a creşte  copii,  în  cazul  cînd 
noi  renunţăm  la  căsătorie,  facem  aceasta  cu  scopul  de  a ne  înfrîna  cu  desă- 
vîrşire.  Şi  iată  că  unul  dintre  ai  noştri,  pentru  ca  să  vă  convingă  cum  că  la 
noi,  împreunarea  ruşinoasă  nu  constituie  o taină,  a prezentat  o cerere, 
în  scris,  guvernatorului  Felix  al  Alexandriei,  ca  să  îngăduie  unui  medic  să-i 
extirpeze  organele  genitale;  căci  medicii  de  acolo  spuneau  că  fără  autorizaţia 
guvernatorului  nu  le  era  îngăduit  să  facă  aceasta.  întrucît  Felix,  însă,  nu  a 
voit  cîtuşi  de  puţin  să  aprobe  această  cerere,  tînărul  rămînînd  pe  poziţia  lui, 
s-a  mulţumit  cu  mărturia  conştiinţei  lui  şi  a celor  ce  împărtăşeau  credinţa 
lui.  Şi  socotim  că  nu  este  ceva  absurd  să  amintim  aici  şi  de  Antinous65 , care 
a murit  de  curînd  şi  pe  care  toţi,  de  teamă,  au  început  să-l  adore  ca  pe  un 
zeu,  cu  toate  că  ştiau  cine  era  şi  de  unde  venea. 

XXX. 

Dar  pentru  ca  cineva,  opunîndu-se  nouă,  să  nu  zică:  ce  împiedică  pe 
aşa-numitul  Hristos  de  la  voi,  ca,  fiind  şi  El  om  dintre  oameni,  să  fi  săvîrşit 
cu  ajutorul  meşteşugului  magic  minunile  despre  care  este  vorba  şi,  pentru 
aceasta,  să  vi  se  pară  că  este  Fiul  lui  Dumnezeu  ? La  acestea  vom  răspunde, 


64.  Rom.  1,21. 

65.  Antinous  a fost  un  tînăr  de  origine  umilă,  născut  în  Bithynia,  care,  din  cauza 
frumuseţii  lui,  a fost  luat  de  împăratul  Hadrian,  ca  paj  al  său,  ţinîndu-1  continuu  pe  lîngă 
sine.  Pe  cînd  Hadrian  se  găsea  într-una  din  călătoriile  sale  în  Egipt,  Antinous,  scăldîndu-se 
în  Nil,  s-a  înecat,  în  anul  122.  Jalea  lui  Hadrian  nu  a cunoscut  margini.  Ca  urmare, 
localitatea  Besa  din  Thebaida  (Egipt),  lîngă  care  se  înecase  Antinous  a primit  numele 
de  Antinopolis.  El  a fost  trecut  în  numărul  zeilor  şi  i s-au  ridicat  temple  în  Egipt  şi 
Grecia,  precum  şi  statui  în  diferite  părţi  ale  imperiului  roman.  De  asemenea,  un  mare 
număr  de  lucrări  de  artă  au  fost  executate  în  cinstea  lui.  După  Dion  Cass.  (LXIX,  11), 
moartea  lui  Antinous  a constituit  o eră  în  istoria  artei  vechi. 

nu  dînd  crezare  celor  ce  vorbesc  despre  ele,  ci  lăsîndu-ne  încredinţaţi,  în  chip 
necesar,  de  cei  ce  le-au  profeţit,  mai  înainte  ca  ele  să  se  întîmple,  pentru  că 
vedem  cu  înşişi  ochii  noştri,  cele  ce  s-au  întîmplat  şi  cele  ce  se  întîmplă, 
întocmai  precum  au  fost  profeţite.  Iar  dovada  aceasta,  aşa  cum  credem,  vi  se 
va  părea  şi  vouă  cît  se  poate  de  mare  şi  de  adevărată. 


XXXI. 

Printre  iudei,  unii  oameni  au  fost  profeţi  ai  lui  Dumnezeu,  prin  care 
Duhul  cel  profetic  a vestit  de  mai  înainte  de  a fi,  cele  ce  urmau  să  fie.  Şi 
profeţiile  acestora,  regii  de  pe  vremuri  ai  iudeilor  dobîndindu-le,  le-au 
păstrat  cu  multă  grijă,  aşa  cum  au  fost  spuse,  atunci  cînd  au  fost  profeţite, 
în  limba  lor  ebraică  deosebită,  în  nişte  cărţi  alcătuite  de  înşişi  aceşti  profeţi. 
Cînd  Ptolomeu,  împăratul  Egiptului,  alcătuind  o bibliotecă  şi  căutînd  să 
adune  în  ea  scrierile  tuturor  oamenilor,  a fost  informat  şi  de  profeţiile 
acestea,  a trimis  soli  la  Irod,  regele  de  atunci  al  iudeilor,  cerîndu-i  să-i  trimită 
cărţile  profeţilor.  Şi  regele  Irod  i le-a  trimis,  scrise  în  limba  lor  ebraică, 
amintită  mai  înainte.  Dar,  deoarece  egiptenilor  nu  le  erau  cunoscute  cele 
scrise  în  ele,  Ptolomeu  a cerut  din  nou  să  i se  trimită  nişte  oameni  care  să  le 
traducă  pe  acestea  în  limba  ellenă.  Făcîndu-se  aceasta,  cărţile  au  rămas  şi 
la  egipteni,  pînă  în  ziua  de  astăzi  şi  se  găsesc  pretutindeni  la  toţi  iudeii,  care, 
deşi  le  citesc,  nu  înţeleg  cele  spuse  în  ele,  ci  ne  socotesc  pe  noi  duşmani  şi 
vrăjmaşi  ai  lor  şi  întocmai  ca  şi  voi  ne  ucid  şi  ne  chinuiesc  ori  de  cîte  ori  pot, 
aşa  cum  puteţi  voi  înşivă  să  vă  convingeţi.  Astfel,  în  războiul  iudaic  ce  a 
avut  Ioc  de  curînd,  Barcochebas,  conducătorul  revoltei  iudeilor,  numai  pe 
creştini  a poruncit  să-i  supună  la  cele  mai  crunte  pedepse,  dacă  nu  vor 
tăgădui  şi  nu  vor  defăima  pe  Iisus  Hristos66.  Dar,  în  cărţile  profeţilor  noi 
găsim  propovăduit  de  mai  înainte,  că  Iisus,  Hristosul  nostru,  va  veni, 
născîndu-Se  dintr-o  fecioară,  că  va  ajunge  la  vîrsta  bărbăţiei  şi  va  vindeca 
toată  boala  şi  toată  slăbiciunea6  7 , că  va  învia  morţii  şi  că  prigonit,  descon- 
siderat şi  răstignit,  va  muri,  că  va  învia  şi  Se  va  înălţa  la  ceruri,  că  va  fi  şi  Se 
va  numi  Fiu  al  lui  Dumnezeu,  că  unii  vor  fi  trimişi  de  El  să  propovăduiască 
acestea  la  tot  neamul  omenesc  şi  că  oamenii  cei  dintre  neamuri  vor  fi  aceia 
care  vor  crede  mai  degrabă  în  El.  Şi  aceste  profeţii  s-au  făcut  uneori  cu  cinci 
mii  de  ani  mai  înainte  de  arătarea  Lui,  alteori  cu  trei  mii  de  ani,  alteori  cu 
două  mii  de  ani  şi  iarăşi  alteori  cu  o mie  sau  opt  sute  de  ani;  căci  profeţii 
s-au  succedat  unii  după  alţii,  de-a  lungul  generaţiilor. 


66.  Cf.  Eusebiu ,Htst.  Eccl. , I,  VIII,  4. 

67.  Mt.  4,  23;9,  35;  10,  1. 

XXXII. 

Deci  Moisi,  care  a fost  cel  dintîi  dintre  profeţi,  a spus  literalmente 
acestea:  „Nu  va  lipsi  conducător  din  Iuda,  nici  îndrumător  din  coapsele 
lui,  pînă  ce  va  veni  Acela,  Căruia  I s-a  rezervat;  şi  El  va  fi  aşteptarea  neamuri- 
lor, Care  va  lega  de  viţa  de  vie  asinul  Său,  spălînd  în  sînge  de  strugure  îmbră- 
cămintea Sa"68 . Este,  deci,  treaba  voastră  de  a cerceta  cu  exactitate  şi  de  a 
afla  pînă  cînd  a fost  printre  iudei  conducător  şi  rege  unul  dintre  ei.  Aceasta 
s-a  întîmplat  pînă  la  arătarea  lui  Iisus  Hristos,  învăţătorul  nostru  şi  Tîlcuito- 
rul  profeţiilor  celor  uitate,  aşa  cum  s-a  prezis  de  către  dumnezeiescul  Duh 
Sfînt  profetic,  prin  Moisi,  că  nu  va  lipsi  conducător  dintre  iudei,  pînă  cînd 
va  veni  Acela,  Căruia  I s-a  rezervat  regatul.  Iuda  este  strămoşul  iudeilor, 
de  la  care  iudeii  şi-au  primit  şi  numele.  Iar  voi,  după  arătarea  Lui,  care  a avut 
loc,  nu  numai  că  aţi  împărăţit  asupra  iudeilor,  ci  aţi  pus  stăpînire  şi  pe 
întregul  lor  pămînt.  Cuvintele:  „El  va  fi  aşteptarea  neamurilor"  vor  să 
arate  că  oamenii  de  toate  neamurile  vor  aştepta  ca  El  să  vină  iarăşi,  ceea  ce 
puteţi  vedea  cu  ochii  voştri  că  se  întîmplă  şi  puteţi  să  vă  convingeţi  în  fapt: 
căci  oamenii  de  toate  neamurile  aşteaptă  pe  Cel  ce  a fost  răstignit  în  Iudeea, 
după  care,  îndată,  pămîntul  iudeilor  fiind  cucerit  de  voi  cu  armele,  a ajuns  în 
stăpînirea  voastră.  Iar  cuvintele:  „Care  va  lega  de  viţa  de  vie  asinul  său, 
spălînd  în  sînge  de  strugure  îmbrăcămintea  sa"  au  fost  un  simbol  lămuritor 
de  cele  ce  aveau  să  se  întîmple  lui  Hristos  şi  de  cele  ce  aveau  să  fie  făcute  de 
El  însuşi.  Căci  un  mînz  de  asină  se  găsea  la  intrarea  într-un  sat,  legat  de  o 
viţă  de  vie  şi  pe  acesta  a poruncit  atunci  cunoscuţilor  Lui  ca  să  1-1  aducă  şi 
aducîndu-I-1,  suindu-Se  pe  el  a stat,  şi  aşa  a intrat  în  Ierusalim6  9 , unde  se 
găsea  cel  mai  mare  templu  ai  iudeilor,  care,  după  aceea  a fost  distrus  de  voi; 
şi  după  aceasta  a fost  răstignit,  pentru  ca  să  se  împlinească  restul  profeţiei. 
Căci  cuvintele:  „spălînd  în  sînge  de  strugure  îmbrăcămintea  Sa"  au  fost 
vestitoare  de  mai  înainte  ale  pătimirii  pe  care  avea  să  o sufere,  curăţind  prin 
sînge  pe  cei  ce  aveau  să  creadă  în  El.  Căci  „îmbrăcămintea"  despre  care 
vorbeşte  Duhul  cel  dumnezeiesc,  prin  profetul,  sînt  oamenii  care  cred  în 
El,  în  care  locuieşte  sămînţa  cea  de  la  Dumnezeu-Cuvîntul.  Cuvintele  „sînge 
de  strugure"  vor  să  însemne  că  Cel  ce  avea  să  vină  va  avea  sînge,  dar  nu  din 
sămînţa  omenească,  ci  din  puterea  dumnezeiască.  Cea  dintîi  putere  după 
Părintele  tuturor  şi  Stăpînul  Dumnezeu,  este  Fiul  şi  Cuvîntul  Lui70.  Despre 
modul  în  care  Acesta  S-a  întrupat  şi  S-a  făcut  om,  vă  vom  spune  în  cele 
ce  urmează.  Căci  după  cum  sîngele  viţei  de  vie  nu  l-a  făcut  omul,  ci  Dumne- 


68.  Fac.  49,  10-11. 

69.  Mt.  21,1  urm. 

70.  In.  1,4. 

zeu,  tot  aşa  a arătat  că  şi  sîngele  acesta  nu  s-a  făcut  din  sămînţă  omenească, 
ci  din  puterea  lui  Dumnezeu,  aşa  cum  am  spus  mai  înainte.  Un  alt  profet, 
Isaia,  profetizînd  acelaşi  lucru  cu  alte  cuvinte,  a zis  astfel:  „Răsări-va  o stea 
din  Iacob  şi  o floare  se  va  ridica  din  rădăcina  lui  Iessei;  şi  neamurile  vor 
nădăjdui  în  braţul  Lui“  71 . Steaua  cea  strălucitoare  care  a răsărit  şi  floarea 
care  s-a  ridicat  din  rădăcina  lui  Iessei,  este  acest  Hristos.  El  S-a  născut, 
prin  puterea  lui  Dumnezeu,  dintr-o  fecioară,  care  se  trăgea  din  sămînţa  lui 
Iacob,  cel  ce  a fost  părintele  lui  Iuda,  care,  aşa  cum  am  văzut,  a fost 
strămoşul  iudeilor.  Cît  priveşte  pe  Iessei,  care  de-a  lungul  generaţiilor  a fost 
fiul  lui  Iacob  şi  al  lui  Iuda,  el  a fost,  la  rîndul  lui,  protopărintele  lui  Hristos. 

XXXIII. 

Şi,  iarăşi,  ascultaţi  acum  cum  s-a  profeţit  de  către  Isaia  că  El  Se  va 
naşte  dintr-o  fecioară.  S-a  spus  aşa:  „Iată,  Fecioara  în  pîntece  va  lua  şi  va 
naşte  Fiu  şi-I  vor  da  Lui  numele  „Dumnezeu  cu  noi“72  . Căci  cele  socotite 
de  către  oameni  de  necrezut  şi  cu  neputinţă,  pe  acestea  Dumnezeu  le-a 
vestit  de  mai  înainte,  prin  Duhul  cel  profetic  că  se  vor  întîmpla,  în  aşa  fel 
ca,  atunci  cînd  se  vor  întîmpla  să  nu  fie  necrezute,  ci  să  fie  crezute  prin 
faptul  că  ele  au  fost  spuse  de  mai  înainte73 . Pentru  ca  nu  cumva  unii  care  nu 
înţeleg  profeţia  arătată,  să  ne  reproşeze  nouă,  ceea  ce  noi  înşine  am 
reproşat  poeţilor,  care  spun  că  Zeus  s-a  năpustit  asupra  femeilor  împins  de 
plăcerile  afrodisiace,  vom  încerca  să  lămurim  aceste  cuvinte.  Cuvintele  „Iată 
Fecioara  în  pîntece  va  lua“,  nu  înseamnă  că  Fecioara  va  concepe  ca  urmare 
a unei  împreunări  omeneşti;  căci  dacă  ar  fi  avut  loc  o împreunare  omenească, 
cu  orişicine,  ea  nu  ar  fi  mai  fost  fecioară;  ci  puterea  lui  Dumnezeu  venind 
asupra  Fecioarei  o a umbrit74  şi  a făcut-o,  deşi  era  fecioară,  să  poarte  în 
pîntece.  Iar  îngerul,  care  a fost  trimis  de  Dumnezeu,  în  vremea  aceea,  i-a 
binevestit  ei,  zicînd:  „Iată,  vei  concepe  în  pîntece  de  la  Duhul  Sfînt  şi  vei 
naşte  un  Fiu,  care  se  va  chema  Fiu  al  Celui  Prea  înalt  şi-I  vei  pune  numele 
Iisus,  căci  El  va  mîntui  pe  poporul  Lui  de  păcatele  luiu7S,  aşa  cum  ne-au 
învăţat  despre  Mîntuitorul  nostru  Iisus  Hristos  cei  ce  ne-au  păstrat  toate 
memoriile  în  legătură  cu  El  şi  cărora  am  crezut,  deoarece  Duhul  cel  profetic 
a amintit  şi  prin  Isaia,  cel  menţionat  mai  înainte,  aşa  cum  am  arătat,  că 
Acesta  Se  va  naşte.  Prin  Duhul,  deci,  şi  prin  puterea  cea  de  la  Dumnezeu, 
nu  este  îngăduit  să  înţelegem  altceva,  decît  pe  Cuvin  tul,  Care  este  primul- 


71.  Is.  11,  1,  10;  Num.  24,  17. 

72.  Is.  7,  14;  Mt.  1,  23. 

73.  In.  14,  29. 

74.  Lc.  1,  35. 

75.  Lc.  1,  31—32;  Mt.  1,  20-21. 

născut  al  lui  Dumnezeu,  aşa  cum  Moisi,  profetul  cel  mai  înainte  amintit, 
a arătat.  Şi  acesta,  venind  asupra  Fecioarei  şi  umbrind-o,  a lăsat-o  însărcina- 
tă, nu  ca  urmare  a vreunei  împerecheri  omeneşti,  ci  prin  puterea  lui  Dumne- 
zeu. Iar  cuvîntul  „Iisus",  care  este  un  nume  evreiesc,  în  limba  greacă  înseam- 
nă Mîntuitor.  Pentru  aceasta  şi  îngerul  a zis,  adresîndu-se  Fecioarei:  „Şi-I 
vei  pune  numele  Iisus;  căci  El  va  mîntui  pe  poporul  Lui  de  păcatele  Ior“. 
Cum  că  cei  ce  profeţesc  nu  sînt  inspiraţi  de  nimeni  altul  decît  de  cuvîntul 
lui  Dumnezeu,  socotesc  că  şi  voi  înşivă  sînteţi  de  acord. 

XXXIV. 

Despre  locul  unde  avea  să  Se  nască  El  pe  pămînt,  ascultaţi  ce  a prezis 
un  alt  profet,  Miheea.  El  a zis  astfel:  „Şi  tu,  Bethleeme,  pămîntul  Iudei, 
nu  eşti  cu  nimic  mai  prejos  printre  conducătorii  Iui  Iuda;  căci  din  tine  va 
ieşi  conducătorul  care  va  păstori  pe  poporul  Meu"76.  Iar  Bethleemul  este 
un  sat  din  ţara  iudeilor,  care  se  găseşte  la  treizeci  şi  cinci  de  stadii  de  Ierusa- 
lim. Aici  S-a  născut  Iisus  Hristos,  aşa  cum  puteţi  afla  din  registrele  de  re- 
censămînt  ale  lui  Cyrenius,  care  a fost  cel  dintîi  guvernator  al  vostru  în 
Iudeea. 


XXXV. 

Cum  că  Hristos,  după  naşterea  Sa,  avea  să  rămînă  necunoscut  celorlalţi 
oameni,  pînă  la  vîrsta  bărbăţiei,  fapt  care  s-a  şi  împlinit,  ascultaţi  cele  pro- 
feţite în  legătură  cu  aceasta.  Profeţia  spune:  „Un  copil  s-a  născut  nouă  şi 
un  tînăr  ni  s-a  dat,  a cărui  putere  este  pe  umerii  lui"  77  ; iar  lucrul  acesta 
aminteşte  de  puterea  crucii,  pe  care,  atunci  cînd  a fost  răstignit,  şi-a  pus 
umerii  săi,  aşa  cum  se  va  arăta  mai  lămurit,  în  continuarea  cuvîntului  nostru. 
Şi,  iarăşi,  acelaşi  profet  Isaia,  inspirat  de  Duhul  cel  profetic,  a zis: 
„întinsu-mi-am  mîinile  mele  asupra  unui  popor  neascultător  şi  contrazi- 
cător, asupra  celor  ce  merg  pe  o cale  ce  nu  este  bună.  Ei  cer  de  la  mine 
acum  judecată  şi  îndrăznesc  să  se  apropie  de  Dumnezeu"78.  Şi,  iarăşi, 
prin  alt  profet,  cu  alte  cuvinte,  zice:  „Străpuns-au  mîinile  şi  picioarele 
mele  şi  asupra  îmbrăcăminţii  mele  au  aruncat  sorţi"79.  Dar  împăratul 
şi  profetul  David,  cel  ce  a spus  acestea,  nu  a pătimit  nimic  din  acestea. 
Iisus  Hristos,  însă.  Şi-a  întins  mîinile  Sale,  atunci  cînd  a fost  răstignit  de  către 
iudeii  care-L  contraziceau  şi  spuneau  că  El  nu  este  Hristos.  Căci,  aşa  cum  zice 
profetul,  tîrîndu-L,  L-au  aşezat  pe  scaunul  de  judecată  şi  I-au  zis:  Dă-ne 
răspuns  la  judecată  ! Iar  cuvintele:  „Străpuns-au  mîinile  şi  picioarele  Mele", 

76.  Mih.  5,  2;Mt.  2,6. 

77.  Is.  9,6. 

78.  Is.  65,  2;  58,  2. 

79.  Ps.  21,  17,  19. 

au  fost  o explicare  a piroanelor  celor  înfipte  în  mîinile  şi  picioarele  Lui,  pe 
cruce.  După  răstignire,  cei  ce  L-au  răstignit  au  tras  la  sorţi  îmbrăcămintea 
Lui  şi  au  împărţit-o  între  ei80.  Cum  că  acestea  aşa  s-au  întîmplat,  o puteţi 
afla  din  actele  care  s-au  încheiat  pe  vremea  lui  Pontius  Pilat.  Ca  să  arătăm 
cum  că  s-a  profeţit  în  chip  lămurit  că  EI  va  intra  în  Ierusalim  călare  pe  un 
mînz  de  asină,  ne  vom  folosi  de  cuvintele  profeţiei  unui  alt  profet,  Sofonia8 1 . 
Ele  sună  în  chipul  următor:  „Bucură-te,  foarte,  fiica  Sionului,  propovăduieş- 
te  cu  glas  mare,  fiica  Ierusalimului;  căci  iată,  împăratul  tău  vine  Ia  tine, 
blînd  şi  călare  pe  asin  şi  pe  mînz  de  asină,  care  nu  a fost  supus  la  jug". 

XXXVI. 

Cînd  auziţi  cuvintele  profeţilor  exprimate  ca  din  partea  lor,  să  nu 
socotiţi  că  ele  au  fost  grăite  de  către  aceşti  oameni  inspiraţi,  ci  de  Cuvîntul 
cel  dumnezeiesc,  care  i-a  pus  în  mişcare.  Căci  El  spune  uneori,  în  chip  de 
prevestire,  cele  ce  se  vor  întîmpla,  alteori  vorbeşte  ca  din  partea  Stăpînului 
tuturor  şi  Părintelui  Dumnezeu,  alteori  din  partea  lui  Hristos  şi,  în  fine, 
alteori  din  partea  popoarelor  care  răspund  Domnului  sau  Părintelui  Său. 
Lucrul  acesta  se  poate  vedea  şi  la  scriitorii  voştri;  căci  în  timp  ce  unul  şi 
acelaşi  este  cel  care  scrie  toate,  el  aduce  în  scenă  mai  multe  persoane  care 
discută  între  ele.  Lucrul  acesta  neputîndu-1  înţelege  iudeii  care  au  în  mîinile 
lor  cărţile  profeţilor,  nu  au  recunoscut  pe  Hristos  nici  chiar  atunci  cînd  a 
venit,  ci  şi  pe  noi  care  spunem  că  a venit  şi  dovedim  că  El  a fost  răstignit 
de  ei,  aşa  cum  s-a  propovăduit  de  mai  înainte,  ne  urăsc  din  toate  puterile  lor. 

XXXVII. 

Dar,  pentru  ca  şi  lucrul  acesta  să  vă  fie  vouă  lămurit,  vă  vom  arăta  că 
următoarele  cuvinte,  exprimate  de  către  profetul  Isaia,  cel  mai  înainte 
amintit,  sînt  spuse  ca  din  partea  Părintelui:  ,,Boul  a cunoscut  pe  cel  ce  l-a 
dobîndit  şi  asinul,  ieslea  stăpînului  său;  dar  Israel  nu  M-a  cunoscut  şi 
poporul  Meu  nu  M-a  înţeles.  Vai,  neam  păcătos,  popor  plin  de  păcate, 
sămînţă  rea,  fii  nelegiuiţi;  aţi  părăsit  pe  Domnul"82.  Şi  iarăşi,  în  alt  loc, 
cînd  acelaşi  profet  spune  deopotrivă  din  partea  Părintelui:  ,,Ce  casă  Mi-aţi 
zidit  ? zice  Domnul.  Cerul  este  scaunul  Meu  şi  pămîntul  aşternut  picioarelor 
Mele"83.  Şi  iarăşi,  în  altă  parte:  ,, Lunile  cele  noi  şi  sabatele  voastre  le 
urăşte  sufletul  Meu  şi  nu  suport  marea  voastră  zi  de  post  şi  repaosul  vostru; 

80.  Mt.  27,35. 

81.  Cuvintele  profeţiei  care  urmează  nu  aparţin  lui  Sofonia,  ci  sînt  reproduse  din 
profetul  Zaharia,  9,  9,*Cf.  Mt.  21, 5. 

82.  Is.  1,3-4. 

83.  Is.  26,  1. 

şi  nici  atunci  cînd  veţi  veni  să  vă  arătaţi  Mie,  nu  vă  voi  asculta  pe  voi. 
Mîinile  voastre  sînt  pline  de  sînge.  Chiar  de-Mi  aduceţi  floare  de  făină  şi 
tămîiere,  acestea  constituie  pentru  Mine  un  lucru  de  scîrbă:  nu  vreau  grăsi- 
mea mieilor  şi  sîngele  taurilor.  Cine  a cerut  acestea  din  mîinile  voastre  ? 
Ci,  mai  degrabă,  dezleagă  orice  legătură  de  nedreptate,  rupe  constrîngerile 
schimburilor  silite,  acoperă  pe  cel  fără  de  adăpost  şi  pe  cel  gol,  împarte  cu 
cel  înfometat  pîinea  ta“84.  De  aici  puteţi  înţelege  ce  fel  sînt  învăţăturile 
pe  care  ni  le  dau  profeţii,  în  numele  lui  Dumnezeu. 


XXXVIII. 

Iar  atunci  cînd  Duhul  profetic  grăieşte  ca  din  partea  lui  Hristos,  el 
zice  astfel:  ,,întinsu-Mi-am  mîinile  Mele  asupra  unui  popor  neascultător  şi 
contrazicător,  asupra  celor  ce  merg  pe  o cale  ce  nu  este  bună**  85 . Şi,  iarăşi: 
„Pus-am  spatele  Meu  spre  biciuiri  şi  obrajii  Mei  spre  lovituri,  iar  faţa  Mea  nu 
o am  întors  de  la  ruşinea  scuipăturilor.  Şi  Domnul  a fost  ajutătorul  Meu; 
pentru  aceasta  nu  M-am  ruşinat,  ci  am  pus  faţa  Mea  ca  o stîncă  solidă  şi 
am  cunoscut  că  nu  voi  fi  ruşinat,  pentru  că  Cel  ce  Mă  îndreptăţeşte  Se 
apropie**  86  . Şi,  iarăşi,  atunci  cînd  spune:  „Ei  au  pus  la  sorţi  îmbrăcămintea 
Mea  şi  Mi-au  pironit  picioarele  şi  mîinile.  Iar  eu  M-am  culcat  şi  am  adormit 
şi  m-am  sculat,  că  Domnul  va  avea  grijă  de  Mine**87.  Şi,  iarăşi,  atunci  cînd 
zice:  ,,Grăit-au  întru  buzele  lor,  mişcat-au  din  cap,  zicînd:  ,,Mîntuiască-se 
pe  sine  însuşi**88.  Cum  că  toate  acestea  s-au  făcut  de  iudei  lui  Hristos, 
puteţi  afla.  Căci  în  timp  ce  EI  era  răstignit,  iudeii  îşi  mişcau  buzele  şi 
dădeau  din  cap,  zicînd:  „Cel  ce  a înviat  morţii,  să  se  mîntuiască  pe  sine 
însuşi**  89 . 


XXXIX. 

Atunci  cînd  Duhul  profetic  vorbeşte,  profeţind  cele  viitoare,  el  zice 
astfel:  „Căci  din  Sion  va  ieşi  o lege  şi  Cuvîn tul  Domnului  din  Ierusalim  şi  va 
judeca  în  mijlocul  neamurilor  şi  va  da  la  iveală  mult  popor.  Şi  vor  face  din 
săbiile  lor  fiare  de  plug  şi  din  lăncile  lor  furci  şi  nu  va  mai  ridica  un  neam 
asupra  altui  neam  sabia  şi  nu  vor  mai  învăţa  să  se  războiască** 90 . Şi,  că 
aşa  s-a  întîmplat,  puteţi  să  vă  convingeţi.  Căci  de  Ia  Ierusalim  au  pornit 


84.  Is.  1,  1 1 — 15 ; 58,  6. 

85.  Is.  65,2. 

86.  Is.  50,  6-8. 

87.  Ps.  21,  19,17;  3,  6 

88.  Ps.  21,9. 

89.  Mt.  27,  39-43. 

90.  Is.  2,  3-4. 

în  lume  un  număr  de  doisprezece  bărbaţi,  şi  aceştia  nişte  oameni  simpli91 , 
care  nu  puteau  vorbi,  dar  care,  prin  puterea  lui  Dumnezeu,  au  vestit  întregu- 
lui neam  omenesc  că  au  fost  trimişi  de  Hristos  ca  să  înveţe  pe  toţi  cuvîntul 
lui  Dumnezeu;  şi  noi,  care  odinioară  ne  ucideam  unii  pe  alţii,  nu  numai  că 
nu  ne  luptăm  împotriva  duşmanilor,  ci,  pentru  a nu  minţi  şi  a nu  înşela  pe 
judecătorii  noştri,  mărturisind  pe  Hristos  noi  murim  cu  bucurie.  Ar  fi  cu 
putinţă  ca,  în  asemenea  cazuri  să  facem  şi  noi  ceea  ce  spune  zicala:  ,, Limba 
a jurat,  dar  sufletul  a rămas  în  afara  jurămîntului“  92  . Desigur  că  ar  fi  ceva 
de  rîs  ca,  în  timp  ce  aceia  care  cad  de  acord  cu  voi  se  înrolează  ca  soldaţi 
ai  voştri,  îmbrăţişînd  mărturisirea  voastră,  mai  presus  de  viaţa  lor,  de 
părinţii  lor,  de  patria  lor  şi  de  toţi  cei  familiari  ai  lor,  cu  toate  că  voi  nu  le 
puteţi  procura  nici  o recompensă  nestricăcioasă  pentru  aceasta,  noi,  care 
sîntem  îndrăgostiţi  de  nestricăciune,  să  nu  suferim,  la  rîndul  nostru,  toate, 
pentru  a primi  cele  dorite,  de  la  Cel  ce  singur  este  în  stare  să  ni  le  dea. 

XL. 

Ascultaţi  acum  şi  cele  ce  s-au  spus  mai  înainte  despre  cei  ce  vor  pro- 
povădui învăţătura  Lui  şi  care  au  anunţat  arătarea  Lui,  regele  profet, 
amintit  mai  înainte,  fiind  acela  care  a spus  prin  Duhul  cel  profetic:  ,,Ziua 
varsă  zilei  cuvînt  şi  noaptea  vesteşte  nopţii  cunoştinţă.  Nu  sînt  graiuri, 
nici  cuvinte,  ale  căror  glasuri  să  nu  se  audă.  în  tot  pămîntul  a ieşit  sunetul 
lor  şi  la  marginile  pămîntului,  cuvintele  lor.  în  soare  şi-a  aşezat  cortul  Său 
şi  El,  întocmai  ca  un  mire,  ieşind  din  cămara  Sa,  Se  va  bucura  întocmai  ca 
un  gigant  care-şi  urmează  calea  Sa“93.  Pe  lîngă  acestea,  am  socotit  cu  cale 
că  este  un  lucru  bun  şi  cuvenit,  ca  să  vă  amintim  şi  de  alte  cuvinte,  care  au 
fost  profeţite  de  către  acelaşi  David,  din  care  să  puteţi  afla  cum  îndeamnă 
Duhul  cel  profetic  pe  oameni  să  trăiască,  şi  cum  anunţă  coaliţia  care  s-a 
făcut  de  către  Irod,  regele  iudeilor,  de  iudei  înşişi  şi  de  către  Pilat,  care  a 
fost  guvernatorul  vostru  la  ei,  împreună  cu  ostaşii  lui,  împotriva  lui  Hristos, 
şi  cum  avea  să  fie  El  crezut  de  către  oamenii  din  toate  neamurile;  cum 
Dumnezeu  îl  numeşte  pe  El  Fiu  şi-I  făgăduieşte  că-I  va  supune  pe  toţi 
vrăjmaşii,  aşa  cum  demonii,  în  ceea  ce-i  priveşte,  încearcă  să  scape  de 
puterea  Părintelui  tuturor  şi  Stăpînului  Dumnezeu  şi  de  cea  a lui  Hristos  şi 
cum  Dumnezeu  cheamă  pe  toţi  Ia  pocăinţă,  mai  înainte  de  a veni  ziua  jude- 
căţii. Căci  s-a  zis  aşa:  „Fericit  bărbatul,  care  nu  a mers  în  sfatul  necredincio- 
şilor şi  nu  a stat  în  calea  păcătoşilor  şi  pre  scaunul  celor  nedrepţi  nu  a stătut, 
ci  în  legea  Domnului  este  voia  lui  şi  în  legea  Lui  va  judeca  ziua  şi  noaptea. 

91.  Fapte  4,  13. 

92.  Euripide,  Hippolyte , vers.  607. 

93.  Ps.  18,  3-6. 

Şi  va  fi  întocmai  ca  un  arbore  plantat  la  marginea  apelor,  care-şi  va  da  roada 
la  timpul  său  şi  frunza  lui  nu  va  cădea  şi  toate  cîte  va  face  îi  vor  prospera 
lui.  Nu  tot  aşa,  necredincioşii,  nu  tot  aşa;  ci  întocmai  ca  praful,  pe  care 
vîntul  îl  smulge  de  pe  faţa  pămîntului;  pentru  aceasta,  cei  necredincioşi  nu 
vor  învia  la  judecată  şi  nici  păcătoşii  în  sfatul  celor  drepţi,  pentru  că  ştie 
Domnul  calea  drepţilor,  iar  calea  celor  necredincioşi  se  va  pierde  “ 94  . Pentru 
ce  au  fremătat  neamurile  şi  popoarele  au  cugetat  cele  deşarte  ? Au  fost  de 
faţă  regii  pămîntului  şi  conducătorii  s-au  adunat  laolaltă,  împotriva  Domnu- 
lui şi  împotriva  Hristosului  Său,  zicînd:  Să  rupem  legăturile  lor  şi  să 
lepădăm  de  la  noi  jugul  lor.  Cel  ce  locuieşte  în  ceruri  va  rîde  de  ei  şi  Domnul 
îşi  va  bate  joc  de  ei;  atunci  va  vorbi  către  ei  întru  mînia  Lui  şi  întru  urgia 
Lui  îi  va  tulbura  pe  ei.  Iar  Eu  am  fost  pus  de  El  împărat  în  Sion,  muntele 
cel  sfînt  al  Lui,  pentru  a vesti  porunca  Domnului.  Domnul  a zis  către  Mine: 
Fiul  Meu  eşti  Tu,  Eu  astăzi  Te-am  născut.  Cere  de  la  Mine,  şi-Ţi  voi  da  Ţie 
neamuri  spre  moştenire  şi  spre  stăpînire  marginile  lumii.  Tu  îi  vei  păstori 
cu  toiag  de  fier  şi-i  vei  zdrobi  cape  vasele  olarului.  Şi  acum,  regilor,  înţelepţi- 
ţi-vă,  învăţaţi-vă  toţi  cei  ce  judecaţi  pămîntul.  Slujiţi  Domnului  cu  frică 
şi  vă  bucuraţi  de  El  cu  cutremur.  Ţineţi-vă  de  învăţătură,  ca  nu  cumva 
Domnul  să  Se  mînie  şi  să  vă  pierdeţi  de  la  calea  cea  dreaptă,  cînd  se  va 
aprinde  repede  mînia  Lui.  Fericiţi  sînt  toţi  cei  ce  se  încred  în  El“  95 . 

XLI. 

Şi,  iarăşi,  printr-o  altă  profeţie,  Duhul  cel  profetic  anunţînd  prin 
acelaşi  David  că,  după  ce  va  fi  răstignit,  Hristos  va  împărăţi,  a zis  astfel: 
,,Cîntaţi  Domnului  tot  pămîntul  şi  vestiţi  zi  cu  zi  mîntuirea  Lui;  că  mare 
este  Domnul  şi  vrednic  foarte  de  laudă;  El  este  înfricoşător  mai  presus  decît 
toţi  zeii.  Căci  toţi  zeii  neamurilor  sînt  nişte  idoli  ai  demonilor,  în  timp  ce 
Dumnezeu  a făcut  cerurile.  Slavă  şi  laudă  este  înaintea  feţei  Lui  şi  putere  şi' 
splendoare  în  locul  sfinţeniei  Lui.  Daţi  Domnului,  Părintelui  veacurilor, 
slavă.  Luaţi  har  şi  intraţi  înaintea  feţei  Lui  şi  vă  închinaţi  în  curţile  Lui  cele 
sfinte.  Tot  pămîntul  să  se  teamă  de  faţa  Lui;  să  se  ţină  tare  şi  să  nu  se 
clintească.  Cei  dintre  neamuri  să  se  bucure:  Domnul  a împărăţit“  de  pe 
lemn96 . 


XLII. 

Atunci  cînd  Duhul  cel  profetic  arată  cele  ce  urmează  să  se  întîmple, 
ca  şi  cum  s-ar  fi  întîmplat,  aşa  cum  aţi  putut  vedea  şi  în  cele  spuse  mai 


94.  Ps.  1. 

95.  Ps.  2. 

96.  IPar.  16,23,  25-31 ; Ps.  96,  1-10. 

înainte,  pentru  ca  lucrul  acesta  să  nu  producă  vreo  contrazicere  la  cei  ce  se 
vor  întîlni  cu  el,  vom  căuta  deopotrivă  să-l  lămurim.  Evenimentele  cunoscu- 
te în  genere  că  se  vor  întîmpla,  le  prezice  ca  deja  împlinite;  iar  că  aşa  trebuie 
acceptat  acest  lucru,  fiţi  atenţi  cu  mintea  la  cele  ce  vă  voi  spune.  David  a 
spus  cele  arătate  mai  înainte,  cu  o mie  cinci  sute  de  ani  mai  înainte  ca 
Hristos,  făcîndu-Se  om,  să  fie  răstignit  şi  nimeni  dintre  cei  de  mai  înainte 
de  El  nu  a fost  răstignit  pentru  ca  să  aducă  bucurie  neamurilor,  dar  nici 
după  El.  Iar  Iisus  Hristos  al  nostru,  fiind  răstignit  şi  murind,  a înviat  şi 
urcîndu-Se  la  cer,  împărăţeşte,  iar  bucuria  celor  propovăduite  de  EI,  prin 
apostoli  este  la  toate  neamurile  care  aşteaptă  nestricăciunea  cea  făgăduită 
de  EL  > 


XLIII. 

Pentru  ca  nu  cumva  unii  să  creadă,  din  cele  spuse  de  noi  mai  înainte, 
că  noi  zicem  că  cele  ce  se  întîmplă  au  loc  printr-o  necesitate  a destinului, 
fiind  cunoscute  de  mai  înainte  pentru  faptul  că  de  mai  înainte  au  fost  spuse, 
vom  căuta  să  lămurim  şi  acest  lucru.  Prin  profeţi  am  aflat  şi  declarăm  că 
este  adevărat,  că  pedepsele  şi  chinurile,  ca  şi  răsplătirile  cele  bune,  se  vor 
da  potrivit  cu  faptele  fiecăruia.  Deoarece,  dacă  nu  ar  fi  aşa,  ci  totul  s-ar 
întîmpla  potrivit  destinului,  atunci  nu  ar  mai  exista  nici  libertate  personală. 
Căci  dacă  de  la  destin  ar  fi  cineva  bun  şi  altcineva  rău,  atunci  nici  cel  dintîi 
nu  ar  fi  demn  de  laudă,  nici  cel  de  pe  urmă  nu  ar  fi  demn  de  blam.  Şi,  iarăşi, 
dacă  neamul  omenesc  nu  ar  avea  puterea  de  a fugi  de  cele  ruşinoase  şi  de 
a alege  cele  bune  prin  propria  sa  alegere  liberă,  atunci  el  ar  fi  nevinovat  de 
faptele  pe  care  le  face,  oricum  ar  fi  acestea.  Dar,  faptul  că  omul  prin  libera 
lui  alegere  săvîrşeşte  uneori  cele  bune,  iar  alteori  greşeşte,  iată  cum  putem 
dovedi.  Noi  vedem  că  unul  şi  acelaşi  om  în  săvîrşirea  faptelor  sale  trece  de  la 
o extremitate  la  alta.  Dar  dacă  el  ar  fi  de  la  destin  sau  rău  sau  bun,  atunci  el 
nu  s-ar  mai  arăta  în  stare  să  săvîrşească  lucruri  contrare  şi,  în  felul  acesta, 
să  se  schimbe  de  mai  multe  ori.  Şi  atunci  nu  ar  mai  fi  unii  buni  şi  alţii  răi, 
pentru  că,  în  cazul  acesta  am  arăta  că  destinul  este  cauza  atît  a celor  bune, 
cît  şi  a celor  rele  şi  că  el  lucrează  împotriva  sa,  sau  că  ar  putea  părea  adevă- 
rat ceea  ce  am  spus  mai  înainte97 , că  atît  virtutea,  cît  şi  răutatea  nu  înseam- 
nă nimic,  ci  că  ele  sînt  socotite  ca  o simplă  părere:  ceea  ce,  aşa  cum  arată 
raţiunea  adevărată,  constituie  cea  mai  mare  impietate  şi  nedreptate.  Noi 
zicem,  însă,  că  destin  inevitabil  este  acesta:  celor  ce  aleg  cele  bune,  recom- 
pensele cele  vrednice  şi,  de  asemenea,  celor  ce  aleg  cele  potrivnice,  pedepsele 
cele  vrednice.  Căci  Dumnezeu  nu  a făcut  pe  om  ca  pe  celelalte  făpturi, 
bunăoară,  ca  arborii  şi  ca  patrupedele,  care  nu  pot  săvîrşi  nimic  cu  voinţa 


97.  A se  vedea  capit.  XXVIII.  4. 

lor  liberă;  deoarece  nu  ar  fi  mai  fost  vrednic  nici  de  răsplată  şi  nici  de 
laudă,  în  cazul  cînd  el  nu  ar  fi  ales  cu  de  la  sine  putere  binele  şi  nici  dacă 
ar  fi  fost  rău,  nu  ar  fi  putut  primi  pe  bună  dreptate  pedeapsa,  nefiind  de  la 
sine  aşa  şi  neputînd  fi  altceva  decît  este. 

XLIV. 

Cel  ce  ne-a  învăţat  pe  noi  acestea  a fost  Duhul  cel  profetic,  Care  ne-a 
spus  prin  Moisi  că  i s-a  zis  de  către  Dumnezeu  celui  dintîi  om  creat,  acestea: 
„Iată,  înaintea  feţei  tale  este  binele  şi  răul;  alege  binele"98.  Şi,  iarăşi, 
prin  Isaia  celălalt  profet,  în  legătură  cu  aceasta,  se  spune  că  s-a  zis,  ca  din 
partea  Părintelui  tuturor  şi  Stăpînului  Dumnezeu,  acestea:  „Spălaţi-vă, 
deveniţi  curaţi,  îndepărtaţi  răutatea  din  sufletele  voastre,  învăţaţi-vă  să 
faceţi  binele,  faceţi  judecată  orfanului  şi  îndreptăţiţi  pe  văduvă  şi  veniţi 
să  stăm  de  vorbă,  zice  Domnul.  Şi  de  vor  fi  păcatele  voastre  ca  purpura, 
ca  lîna  le  voi  albi,  iar  de  vor  fi  stacojii,  ca  zăpada  le  voi  albi.  Şi,  de  veţi 
vrea  şi  Mă  veţi  asculta,  bunătăţile  pămîntului  veţi  mînca;iar  de  nu  Mă  veţi 
asculta,  sabia  vă  va  mînca.  Căci  gura  Domnului  a vorbit  acestea"  99  . Cuvinte- 
le „sabia  vă  va  mînca"  nu  înseamnă  că  cei  ce  nu  vor  da  ascultare  vor  fi  ucişi 
cu  săbiile,  ci  sabia  lui  Dumnezeu  este  focul  a cărui  pradă  vor  deveni  cei  ce 
au  ales  să  facă  acele  rele.  Pentru  aceasta  zice  „sabia  vă  va  mînca".  „Căci 
gura  Domnului  a vorbit  acestea".  Căci  dacă  ar  fi  vorbit  despre  sabia  care  taie 
şi  ucide  de  îndată,  nu  ar  mai  fi  zis  „vă  va  mînca“.  încît  şi  Platon,  atunci  cînd 
zice:  „Vina  este  a celui  ce  alege,  iar  Dumnezeu  nu  este  vinovat  cu  nimic“, 
a spus-o  luînd  aceasta  de  la  profetul  Moisi;  căci  Moisi  este  mai  vechi  decît 
toţi  scriitorii  de  la  elleni.  Şi  toate  cîte  atît  filozofii  cît  şi  poeţii  le-au  spus, 
în  legătură  cu  nemurirea  sufletului,  sau  pedepsele  cele  de  după  moarte  sau 
despre  contemplarea  lucrurilor  cereşti,  sau  despre  alte  învăţături  asemănă- 
toare, au  putut  să  le  înţeleagă  şi  să  le  explice,  luînd  principiile  acestora  de 
la  profeţi.  De  aceea,  la  toţi  ele  apar  ca  nişte  seminţe  de  adevăr;  iar  atunci 
cînd  spun  lucruri  contrare  unul  altuia,  ei  se  vădesc  că  nu  le-au  înţeles  exact, 
încît  atunci  cînd  spunem  că  cele  viitoare  au  fost  prezise,  noi  nu  susţinem  că 
ele  se  săvîrşesc  printr-o  necesitate  a destinului,  ci  că,  Dumnezeu  fiind  de  mai 
înainte  cunoscător  al  celor  ce  urmează  să  fie  făcute  de  toţi  oamenii  şi 
hotărîrea  Lui  fiind  de  a răsplăti  pe  fiecare  dintre  oameni  după  valoarea 
faptelor  lui  şi  de  a răspunde  celor  săvîrşite  împotriva  lui,  după  gravitatea  lor, 
arată  de  mai  înainte,  prin  Duhul  cel  profetic,  cele  ce  vor  să  fie,  pentru  ca 
cei  din  neamul  omenesc  să  înţeleagă  şi  să-şi  amintească  întotdeauna,  arătînd 


98.  Deut.  30,  15,  19. 

99.  Is.  1,  16-20. 

solicitudinea  şi  purtarea  Lui  de  grijă  faţă  de  ei.  Prin  acţiunea  demonilor  celor 
răi,  s-a  hotărît  pedeapsa  cu  moartea  împotriva  celor  ce  vor  citi  cărţile  lui 
Hystaspe,  sau  ale  Sibyllei,  sau  ale  profeţilor,  pentru  ca  prin  frică  să-i  împiedice 
pe  oamenii  care  s-ar  ocupa  cu  ele  să  ia  cunoştinţă  de  cele  bune  şi  să-i  ţină  în 
stăpînirea  lor,  ca  să-i  slujească:  ceea  ce,  pînă  în  sfîrşit,  nu  au  putut  face. 
Dar  noi,  nu  numai  că  le  citim  fără  de  teamă,  ci,  după  cum  vedeţi,  le  aducem 
şi  la  cunoştinţa  voastră,  cunoscînd  că  ele  se  vor  arăta  plăcute  tuturor. 
Şi  chiar  dacă  numai  pe  puţini  dintre  voi  îi  vom  putea  convinge  de  aceasta, 
va  fi  pentru  noi  un  cîştig  cît  se  poate  de  mare.  Căci  răsplata  noastră,  pe  care 
o vom  primi  de  la  Stăpînul  nostru,  va  fi  aceea  a unor  buni  lucrători. 

XLV. 

Despre  aceea  că  Dumnezeu,  Părintele  tuturor,  avea  să  aducă  pe  Hristos 
în  cer;  după  învierea  Lui  din  morţi  şi  să-L  ţină  acolo  pînă  ce  va  avea  să  calce 
în  picioare  pe  demoni,  vrăjmaşii  Lui,  şi  pînă  ce  va  avea  să  se  completeze 
numărul  celor  buni  şi  virtuoşi  cunoscuţi  de  El  de  mai  înainte,  pentru  care  nu 
a lăsat  încă  să  se  întîmple  conflagraţiunea  generală,  ascultaţi  cele  spuse  de 
către  profetul  David.  Iată  cuvintele  lui:  ,, Zis-a  Domnul,  Domnului  meu: 
Şezi  de-a  dreapta  Mea,  pînă  ce  voi  pune  pe  vrăjmaşii  Tăi  aşternut  picioarelor 
Tale.  Toiag  de  putere  îţi  va  trimite  Ţie  Domnul  din  Ierusalim  şi  stăpîneşte 
în  mijlocul  vrăjmaşilor  Tăi.  Cu  Tine  va  fi  conducerea  în  ziua  puterii  Tale, 
în  strălucirea  sfinţilor  Tăi.  Din  pîntece,  mai  înainte  de  luceafăr  Te-am 
născut“100.  Cuvintele:  ,, Toiag  de  putere  Iţi  va  trimite  Ţie  Domnul  din 
Ierusalim “ sînt  prevestitoare  ale  cuvîntului  celui  puternic,  pe  care  apostolii 
Lui,  ieşind  din  Ierusalim  le-au  propovăduit  pretutindenea  şi,  cu  toate  că  s-a 
stabilit  pedeapsa  cu  moartea  împotriva  celor  ce  învaţă,  sau  chiar  numai 
mărturisesc  numele  lui  Hristos,  noi  pretutindeni  îmbrăţişăm  acest  nume  şi-l 
propovăduim.  Iar  dacă  şi  voi  veţi  lua  în  consideraţie  cuvintele  noastre  ca 
nişte  vrăjmaşi,  nu  veţi  putea  face  nimic  mai  mult,  aşa  precum  am  spus101 , 
decît  să  ne  ucideţi;  ceea  ce  nouă  nu  ne  aduce  nici  o pagubă.  Vouă,  în  schimb, 
şi  tuturor  celor  ce  ne  vrăjmăşesc  pe  nedrept  şi  nu  se  pocăiesc,  vă  va  aduce 
pedeapsa  veşnică,  prin  foc. 


XLVI. 

Pentru  ca  vreunii,  procedînd  fără  de  judecată,  să  spună  în  vederea 
răsturnării  celor  învăţate  de  noi  că  Hristos,  după  părerea  noastră,  S-a  născut 


100.  Ps.  109,  1-3. 

101.  A se  vedea  capit.  II,  4 şi  XI,  2. 

cu  o sută  cincizeci  de  ani  mai  înainte,  pe  vremea  lui  Cyrinius  şi  că  a învăţat, 
ceea  ce  spunem  noi  că  a învăţat,  mai  tîrziu,  în  timpul  lui  Pontius  Pilat  şi  să 
nu  invoce  că  toţi  oamenii  de  mai  înainte  ar  fi  nevinovaţi,  oprindu-ne  aici 
vom  căuta  să  lămurim  şi  această  dificultate.  Hristos  este  primul-născut  al 
lui  Dumnezeu,  Cuvîntul  Său,  la  Care  participă  toţi  oamenii:  iată  ce  am 
învăţat  şi  ce  am  declarat.  Cei  ce  âu  vie ţ uit  potrivit  Cuvîntului,  sînt  creştini, 
chiar  dacă  au  fost  socotiţi  atei.  Astfel  au  fost,  bunăoară,  laelleni:  Socrates 
şi  Heraclit  şi  cei  asemenea  lor,  iar  la  barbari:  Abraam  şi  Anania,  Azaria, 
Misail  şi  Ilie102  şi  alţii  mulţi,  ale  căror  nume  şi  fapte  fiind  prea  multe  ca 
să  le  înşirăm  aici,  renunţăm  la  ele.  De  asemenea,  cei  ce  au  trăit  mai  înainte 
împotriva  Cuvîntului  au  fost  nişte  vicioşi  şi  vrăjmaşi  ai  lui  Hristos  şi  ucigaşi 
ai  celor  ce  au  trăit  cu  Cuvîntul.  Iar  cei  ce  au  trăit  şi  trăiesc  cu  Cuvîntul  sînt 
creştini:  ei  sînt  fără  de  teamă  şi  netulburaţi  de  nimic.  Pentru  care  motiv, 
prin  puterea  Cuvîntului,  după  voia  Părintelui  tuturor  şi  Stăpînului  Dumne- 
zeu, El  S-a  născut  ca  om  din  Fecioară  şi  a fost  numit  Iisus,  iar  după  ce  a fost 
răstignit  şi  după  ce  a murit,  a înviat  şi  S-a  suit  la  cer;  din  toate  cele  spuse 
pînă  acum,  cel  ce  este  cu  mintea  întreagă  va  putea  înţelege.  Nefiind  necesar 
acum  să  insistăm  pentru  dovedirea  celor  de  mai  sus,  vom  trece  să  înfăţişăm 
dovezile  cele  mai  urgente  pentru  momentul  de  faţă. 

XLVII. 

Ascultaţi,  deci,  cele  spuse  de  Duhul  cel  profetic,  în  legătură  cu  devasta- 
rea pămîntului  iudeilor.  Aceste  cuvinte  s-au  spus  ca  din  partea  popoarelor 
cuprinse  de  uimire  cu  privire  la  cele  întîmplate.  Iată-le:  ,, Devenit-a  pustiu 
Sionul,  precum  pustiu  a devenit  Ierusalimul;  casa,  sanctuarul  nostru,  spre 
blestem,  iar  slava  pe  care  au  binecuvîntat-o  părinţii  noştri  a ajuns  pradă 
flăcărilor  şi  au  căzut  toate  podoabele  ei.  Şi  asupra  tuturor  acestora  ai 
răbdat  şi  ai  tăcut  şi  ne-ai  umilit  foarte4*10?  De  faptul  că  Ierusalimul  a fost 
pustiit,  precum  s-a  spus  de  mai  înainte  că  se  va  întîmpla,  sînteţi  convinşi 
cu  toţii.  în  legătură  cu  pustiirea  lui  şi  cu  faptul  de  a nu  se  îngădui  nimănui 
să  mai  locuiască  în  el,  s-a  mai.  spus  prin  profetul  Isaia  şi  următoarele: 
,,Pămîntul  lor  este  pustiu;  înaintea  ochilor  lor  vrăjmaşii  lor  îl  mănîncă  şi 
nu  este  nimeni  dintre  ei,  care  să  locuiască  în  el4*104.  Voi  cunoaşteţi  cu 
exactitate  că  se  păzeşte  de  către  voi  ca  nici  un  iudeu  să  nu  fie  în  Ierusalim 
şi  că  s-a  hotărît  pedeapsa  cu  moartea  pentru  iudeul  prins  că  a intrat  acolo. 


102.  Să  nu  ne  surprindă  că  sfîntul  Iustin  aşează  aici  pe  Abraam,  Anania,  Azaria, 
Misail  şi  Ilie  printre  barbari,  căci  el  vorbeşte  după  mentalitatea  curentă  de  atunci,  că 
„tot  ceea  ce  nu  este  elin,  este  barbar". 

103.  Is.  64,  10-12. 

104.  Is.  1,7;  Ier.  2,  15. 

XLVIII. 

Că  Hristos  al  nostru  va  vindeca  toate  bolile  şi  va  învia  pe  morţi,  s-a 
profeţit,  de  asemenea.  Ascultaţi  cele  spuse.  Acestea  sînt  următoarele:  ,,La 
venirea  Lui,  ologul  va  sări  ca  cerbul,  iar  limba  celor  muţi  va  fi  bine  grăitoare; 
orbii  vor  vedea,  leproşii  vor  fi  vindecaţi,  iar  morţii  vor  învia  şi  vor 
umbla"105.  Că  El  a săvîrşit  nişte  astfel  de  lucruri,  vă  puteţi  informa  din 
actele  care  s-au  încheiat  în  vremea  lui  Ponţiu  Pilat.  Iar  că  s-a  vestit  de  mai 
înainte  de  către  Duhul  cel  profetic,  că  El  va  fi  dat  morţii,  împreună  cu 
oamenii  cei  ce  nădăjduiesc  în  El,  ascultaţi  din  cele  ce  s-au  spus  prin  Isaia. 
Acestea  sînt  următoarele:  ,,Iată  cum  dreptul  a murit  şi  nimeni  nu  înţelege 
acest  lucru  în  inima  lui;  şi  oamenii  cei  drepţi  sînt  ucişi  şi  nimeni  nu-şi  dă 
socoteală  de  aceasta.  Din  faţa  nedreptăţii  cel  drept  a fost  ridicat  şi  va  fi 
în  pace  mormîntul  lui.  El  a fost  ridicat  din  mijloc"  106 . 


XLIX. 

Şi,  că  s-a  zis,  iarăşi,  prin  acelaşi  profet  Isaia  că  popoarele  neamurilor 
care  nu  L-au  aşteptat  I se  vor  închina  Lui,  iar  iudeii,  care  L-au  aşteptat 
întotdeauna,  nu-L  vor  cunoaşte  atunci  cînd  va  veni,  iată  cuvintele  care  au 
fost  spuse,  ca  din  partea  lui  Hristos.  Acestea  sînt  următoarele:  ,,M-am  făcut 
lămurit  celor  care  nu  întrebau  de  Mine;  am  fost  găsit  de  cei  ce  nu  Mă  căutau. 
Zis-am:  Iată-Mă  ! neamurilor  care  nu  chemau  numele  Meu.  Intinsu-Mi-am 
mîinile  Mele  asupra  unui  popor  neascultător  şi  contrazicător,  asupra  celor  ce 
merg  pe  o cale  ce  nu  este  bună,  ci  în  urma  păcatelor  lor"  107 . ,, Poporul  care 
aţîţa  ura  împotriva  Mea"108.  Căci  iudeii,  care  aveau  profeţiile  şi  care 
aşteptau  întotdeauna  pe  Hristos109 , atunci  cînd  El  a venit  în  lume,  nu  numai 
că  L-au  ignorat,  ci  L-au  dat  chiar  morţii;  iar  cei  de  alte  neamuri,  care  nu  au 
auzit  nici  o dată  ceva  despre  Hristos,  pînă  cînd  apostolii  Lui,  care  au  pornit 
de  la  Ierusalim  au  anunţat  cele  în  legătură  cu  El  şi  au  transmis  profeţiile,  în 
urma  predicii  apostolilor,  umplîndu-se  de  bucurie  şi  de  credinţă,  s-au  lepădat 
de  idoli  şi  s-au  devotat  Dumnezeului  celui  nenăscut,  prin  Hristos.  Cum  că 
erau  de  mai  înainte  cunoscute  calomniile  acestea,  care  aveau  să  se  spună 
împotriva  celor  ce  mărturisesc  pe  Hristos  şi  că  aveau  să  fie  nişte  nenorociţi 
cei  ce-L  defăimează  şi  care  zic  că  este  bine  să  se  păstreze  vechile  obiceiuri, 


105.  Is.  35,  5—6; Mt.  11,5. 

106.  Is.  57,  1-2. 

107.  Is.  65,  1-2. 

108.  Is.  65,3. 

109.  Fapte,  13,27,  48. 

ascultaţi  cele  spuse  pe  scurt  de  Isaia.  Acestea  sînt  următoarele:  „Vai  celor 
ce  spun  că  dulcele  este  amar  şi  amarul  dulce  “ 1 10  . 


L. 

Cum  că  făcîndu-Se  om  pentru  noi,  a răbdat  să  pătimească  şi  să  fie 
batjocorit  şi  cum  că  iarăşi  va  veni  cu  slavă,  ascultaţi  profeţiile  care  au  fost 
spuse  cu  privire  la  acestea.' Acestea  sînt  următoarele:  „Pentru  care  au  dat 
morţii  sufletul  Său  şi  a fost  socotit  cu  cei  fără  de  lege;  dar  El  a luat  asupra  Sa 
păcatele  multora  şi  celor  nelegiuiţi  va  fi  ispăşire? 1 1 .Căci,  iată, servul  Meu  va 
înţelege  şi  va  fi  înălţat  şi  va  fi  slăvit  foarte.  Aşa  cum  mulţi  se  vor  mira  de  Tine, 
tot  aşa  chipul  Tău  va  fi  nesocotit  de  către  oameni  şi  slava  Ta  nesocotită  de 
oameni;  dar  tot  aşa  neamuri  multe  se  vor  minuna,  iar  împăraţii  vor  rămîne 
muţi,  pentru  că  cei  cărora  nu  li  s-a  vestit  despre  El  vor  vedea  şi  cei  care  nu 
au  auzit  despre  El,  vor  înţelege1 12  . Doamne,  cine  a crezut  auzului  nostru?  Şi 
braţul  Domnului  cui  s-a  descoperit  ? Vesti tu-L-am  înaintea  Lui  ca  pe  o 
odraslă,  ca  pe  o rădăcină  în  pămînt  însetat.  El  nu  are  nici  chip,  nici  slavă; 
şi  L-am  văzut,  şi  nu  avea  nici  chip,  nici  frumuseţe,  ci  chipul  Lui  era  mize- 
rabil şi  părăsit  de  către  oameni.  Un  om,  care  se  găseşte  în  suferinţă  şi  ştie 
să  suporte  slăbiciunea,  că  Şi-a  întors  faţa  Lui,  a fost  dispreţuit  şi  nu  s-a 
ţinut  seama  de  El.  Acesta  păcatele  noastre  le  poartă  şi  pentru  noi  suferă 
durerea,  iar  noi  am  socotit  că  El  se  găseşte  în  suferinţă,  în  durere  şi  în  chin. 
El,  însă,  a fost  rănit  pentru  nelegiuirile  noastre  şi  a arătat  slăbiciune  pentru 
păcatele  noastre;  învăţătura  păcii  a fost  peste  El  şi  cu  loviturile  Lui  noi 
ne-am  vindecat.  Toţi  ne-am  rătăcit  întocmai  ca  nişte  oi;  omul  s-a  rătăcit 
de  la  calea  lui;  şi  L-a  dat  pe  El  pentru  păcatele  noastre,  iar  El,  pentru  că  a 
suferit,  nu  Şi-a  deschis  gura  Lui.  Ca  o oaie,  spre  junghiere,  S-a  adus  şi  ca  un 
miel  fără  de  glas  înaintea  celui  ce-1  tunde,  tot  aşa  nu- Şi  deschide  gura  Sa. 
întru  umilinţa  Lui  judecata  Lui  s-a  ridicat^113.  Deci,  după  răstignirea  Lui, 
chiar  şi  cunoscuţii  Lui  s-au  îndepărtat  de  El,  renegîndu-L;  iar  mai  pe  urmă, 
înviind  şi  arătîndu-Se  lor  şi  stăruind  asupra  profeţiilor  în  care  se  arăta  că 
toate  acestea  aveau  să  se  întîmple,  i-a  învăţat  pe  ei1 14  , iar  aceştia  văzîndu-L 
înălţîndu-Se  la  cer  şi  crezînd  în  El  şi  luînd  puterea  cea  trimisă  lor  de  către 
El1 15  împrăştiindu-se  în  tot  neamul  oamenilor,  au  propovăduit  acestea  şi  au 
primit  numele  de  apostoli. 

110.  Is.  5,20. 

111.  Is.  53,  12. 

112.  Is.  52,  13-15. 

113.  Is.  53,  1-8. 

114.  Lc.  24,44-46. 

115.  Fapte  1,8-9. 

LI. 

Şi  pentru  ca  Duhul  cel  profetic  să  ne  arate  nouă  că  Cel  ce  a pătimit 
acestea  îşi  are  neamul  Său  cu  neputinţă  de  povestit  şi  împărăţeşte  asupra 
vrăjmaşilor,  a spus  astfel:  „Iar  neamul  Lui  cine-L  va  spune  ? Că  se  ia  de  pe 
pămînt  viaţa  Lui  şi  de  pe  urma  nelegiuirilor  lor  a venit  la  moarte.  Şi  voi  da 
pe  cei  răi  în  locul  mormîntului  Său  şi  pe  cei  bogaţi  în  locul  morţii  Lui, 
pentru  că  El  nu  a făcut  păcat  şi  nici  vicleşug  nu  s-a  găsit  în  gura  Lui.  Şi 
Domnul  vrea  să-L  curăţe  de  rana  Lui.  De  vă  veţi  strădui  să  nu  păcătuiţi, 
sufletul  vostru  va  vedea  sămînţă  de  viaţă  îndelungată.  Şi  Domnul  vrea  să 
scoată  din  durere  sufletul  Lui,  să-I  arate  lumina,  să-I  formeze  înţelepciu- 
nea, să  îndreptăţească  pe  acest  drept,  care  bine  a slujit  celor  mulţi  şi  care  va 
lua  asupra  lui  păcatele  noastre.  Pentru  aceasta,  El  va  moşteni  pe  mulţi  şi  va 
împărţi  prăzile  celor  puternici,  pentru  care  a fost  dat  morţii  sufletul  Său 
şi  a fost  socotit  cu  cei  fără  de  lege,  în  timp  ce  El  a purtat  păcatele  multora 
şi  pentru  fărădelegile  lor  El  S-a  dat"116.  Iar  că  El,  aşa  precum  s-a  prezis, 
avea  să  Se  înalţe  şi  la  cer,  ascultaţi  acum.  S-a  spus  astfel:  „Ridicaţi-vă, 
porţi  ale  cerurilor,  deschideţi-vă,  ca  să  intre  împăratul  slavei.  Cine  este 
împăratul  acesta  al  slavei  ? Domnul  cel  tare,  Domnul  cel  puternic"  1 1 7 . Cum 
că  şi  din  ceruri  va  avea  să  vină  cu  slavă,  auziţi  şi  cele  spuse  în  privinţa 
aceasta,  prin  profetul  Ieremia11*.  Acestea  sînt:  „Iată,  că  un  Fiu  al  omului 
vine  pe  norii  cerului  şi  îngerii  Lui,  împreună  cu  El". 

LII. 

Deoarece,  deci,  am  dovedit  că  toate  cele  întîmplate  în  trecut  au  fost 
profeţite  de  către  profeţi  mai  dinainte  de  a fi  ele,  este  necesar  ca  şi  cu  privire 
la  cele  ce  au  fost  deopotrivă  profeţite  că  vor  avea  să  se  întîmple  în  viitor  să 
avem  încredere  că  ele  se  vor  întîmpla.  Căci  în  acelaşi  chip  în  care 
s-au  întîmplat,  cele  vestite  de  mai  înainte  că  se  vor  întîmpla,  deşi  erau 
necunoscute,  tot  aşa  şi  celelalte,  chiar  dacă  sînt  necunoscute  şi  nu  li  se  poate 
da  crezare,  se  vor  întîmpla.  Astfel,  profeţii  au  vestit  de  mai  înainte  două 
veniri  ale  lui  Hristos:  una,  cea  care  a fost  deja,  ca  a unui  om  dispreţuit  şi 
pătimitor,  iar  a doua  oară  va  avea  loc  atunci  cînd  El  va  veni  cu  slavă  din 
ceruri,  împreună  cu  oştirea  Lui  îngerească  şi  cînd  va  învia  trupurile  tuturor 
oamenilor  care  au  fost  vreodată  şi  va  îmbrăca  pe  cele  ale  celor  vrednici  în 
nestricăciune,  iar  pe  acelea  ale  celor  nedrepţi  le  va  trimite  în  focul  cel 
veşnic,  ca  să  se  chinuiască  de-a  pururea,  laolaltă  cu  demonii  cei  răi. 
Iar  că  acestea  au  fost  profeţite  de  mai  înainte  că  se  vor  întîmpla,  vă  vom 

116.  Is.  53,8-12. 

117.  Ps.  23,  7-8. 

118.  Citatul  care  urmează  nu  este  din  profetul  Ieremia,  ci  din  profetul  Daniel  7, 
1 3 ; Cf.  Mt.  25,31. 

dovedi  mai  jos.  Astfel,  prin  profetul  Iezechiel  s-a  spus:  „Se  va  aduna  laolaltă 
încheietură  lîngă  încheietură  şi  os  lîngă  os  şi  pe  lîngă  ele  va  creşte  came.  Şi 
tot  genunchiul  se  va  pleca  înaintea  Domnului  şi  toată  limba  se  va  mărturisi 
Lui"119.  In  ce  fel  de  suferinţă  şi  de  pedeapsă  se  vor  găsi  cei  nedrepţi, 
ascultaţi  deopotrivă  cele  ce  s-au  spus  în  legătură  cu  aceasta.  S-a  spus  aşa: 
„Viermele  lor  nu  va  înceta  şi  focul  lor  nu  se  va  stinge"120.  Şi  atunci  ei  se 
vor  pocăi,  dar  aceasta  nu  le  va  mai  fi  de  nici  un  folos.  Ceea  ce  vor  face  şi  vor 
spune  mulţimile  iudeilor  cînd  îl  vor  vedea  pe  El  venind  întru  slavă,  prin 
profetul  Zaharia  s-a  spus  aşa,  în  formă  de  profeţie:  „Voi  porunci  celor  patru 
vînturi  să  adune  pe  copiii  cei  împrăştiaţi;  voi  porunci  vîntului  de  miază- 
noapte să-i  aducă  şi  vîntului  de  miazăzi  să  nu-i  împiedice121.  Şi  atunci,  în 
Ierusalim  va  fi  geamăt  mare;  geamăt  nu  din  guri  sau  din  buze,  ci  geamăt  din 
inimă  şi  nu-şi  vor  mai  sfîşia  veşmintele  lor,  ci  cugetele  lor.  Se  vor  tîngui  trib 
către  trib  şi  atunci  vor  vedea  pe  Acela  pe  care  L-au  împuns122  şi  vor  zice: 
„Pentru  ce,  Doamne,  ne-ai  rătăcit  de  la  calea  Ta?  Slava  pe  care  au 
binecuvîntat-o  părinţii  noştri  făcutu-s-a  nouă  spre  defăimare"  1 23  . 

LIII. 

Deşi  am  mai  putea  să  vă  aducem  multe  alte  profeţii,  ne  oprim  aici, 
socotind  că  şi  acestea  sînt  suficiente  spre  încredinţarea  celor  ce  au  urechi 
de  auzit  şi  de  înţeles124 . Ei  vor  putea  să  vadă  de  aici  că,  spre  deosebire  de 
acei  făcători  de  basme  cu  privire  la  aşa-zişii  fii  ai  lui  Zeus,  noi  nu  numai 
grăim  pur  şi  simplu  despre  cele  ale  credinţei  noastre,  ci  avem  şi  cu  ce  le 
dovedi.  Căci  în  virtutea  cărei  raţiuni  omeneşti  ne-am  putea  convinge  noi 
despre  un  om  răstignit  că  este  primul-născut  al  Dumnezeului  celui  nenăscut 
şi  că  El  va  face  judecată  întregului  neam  omenesc,  dacă  nu  am  găsi  mărturii 
propovăduite  cu  privire  la  El,  mai  înainte  de  a veni  EI  ca  om,  şi  dacă  nu 
le-am  vedea  în  felul  acesta  împlinite:  pustiirea  pămîntului  iudeilor  şi  oamenii 
de  toate  naţiunile  convinşi  prin  învăţătura  apostolilor  Lui,  renunţînd  Ia 
vechile  lor  obiceiuri,  în  care  au  fost  crescuţi  mai  înainte,  şi  dacă  nu  ne-am 
vedea  pe  noi  şi  nu  am  şti  că  mult  mai  mulţi  şi  mai  adevăraţi  sînt  creştinii 
dintre  neamuri,  decît  aceia  de  origine  iudaică  sau  samariteană  ? Căci  toate 
celelalte  rase  de  oameni  sînt  numite  de  către  Duhul  cel  profetic  „neamuri", 
iar  tribul  iudaic  şi  samaritean  sînt  numite  Israel  şi  casa  lui  Iacob.  Modul  în 


119.  Iez.  37,  7—8 ; Is.  45,  24;  Rom.  14,  11. 

120.  Is.  66,24. 

121.  Zah.  2,  6;  Is.  43,  5-6;  1 1,  12. 

122.  Zah.  12,  10—12;  Ioel,  2,  13;  In.  19,37. 

123.  Is.  63,  17;  64,  11. 

124.  Mt.  13,9,  12  urm. 

care  s-a  profeţit  că  mult  mai  mulţi  vor  fi  aceia  dintre  neamuri  care  vor 
crede  decît  aceia  dintre  iudei  şi  samariteni,  îl  vom  arăta  aici.  S-a  spus  astfel: 
„Bucură-te  stearpă,  care  nu  naşti,  izbucneşte  de  bucurie  şi  strigă  tu,  care  nu 
ai  dureri  de  naştere,  că  mult  mai  mulţi  vor  fi  copiii  celei  părăsite,  decît  ai 
aceleia  care  are  bărbat"125.  Căci  erau  părăsite  de  adevăratul  Dumnezeu 
toate  neamurile  care  adorau  nişte  lucruri  făcute  de  mîini  omeneşti;  însă 
iudeii  şi  samaritenii  care  aveau  cuvîntul  lui  Dumnezeu  transmis  lor  prin 
profeţi  şi  aşteptau  continuu  pe  Hristos,  atunci  cînd  El  a venit,  L-au  neglijat, 
afară  de  foarte  puţini,  despre  care  Duhul  cel  profetic  a spus  de  mai  înainte 
prin  Isaia,  că  se  vor  mîntui.  Şi  Isaia  a vorbit  ca  din  partea  lor  zicînd:  „De  nu 
ne-ar  fi  lăsat  Domnul  sămînţă,  am  fi  devenit  ca  Sodoma  şi  Gomora“126. 
Se  istoriseşte  de  către  Moisi  că  Sodoma  şi  Gomora  au  fost  nişte  cetăţi  ale 
unor  bărbaţi  impioşi,  pe  care  Dumnezeu,  arzîndu-le  cu  foc  şi  cu  pucioasă, 
le-a  distrus,  nesalvîndu-se  nimenea  din  ele,  decît  un  străin  de  neam,  un 
chaldeian,  cu  numele  de  Lot,  care  a scăpat  împreună  cu  fetele  lui.  Şi  toată 
ţara  din  jurul  cetăţii  acestora  fiind  pustiită  şi  arsă  şi  rămînînd  neroditoare, 
toţi  cei  ce  vor,  o pot  vedea  şi  astăzi.  Iar  că  cei  dintre  neamuri  au  fost 
cunoscuţi  de  mai  înainte  ca  mai  adevăraţi  şi  mai  credincioşi,  vă  vom  arăta 
aici  cele  spuse  de  profetul  Isaia127.  El  a zis  astfel:  „Israel  este  necircumcis 
cu  inima,  iar  neamurile,  cu  prepuţul"  128 . Toate  acestea  pe  care  le-am  văzut 
pînă  acum  pot  să  umple  de  convingere  şi  de  credinţă  pe  cei  ce  doresc  să 
îmbrăţişeze  adevărul,  care  nu  sînt  cuprinşi  de  slavă  deşartă  şi  nici  nu  sînt 
stăpîniţi  de  patimi. 


LIV. 

Cei  care  predau  tinerilor  basmele  cele  alcătuite  de  poeţi  nu  aduc  nici  o 
dovadă  acelora  pe  care-i  învaţă,  iar  noi  putem  să  dovedim  că  tot  ceea  ce  s-a 
spus  de  către  ei,  s-a  spus  spre  înşelarea  şi  rătăcirea  neamului  omenesc, 
cu  concursul  demonilor  celor  răi.  Căci  ştiind,  prin  profeţi,  că  Hristos  cel 
propovăduit  va  veni  şi  că  oamenii  impioşi  vor  fi  pedepsiţi  prin  foc,  ei  au 
arătat  că  şi  despre  Zeus  se  spune  că  a avut  mulţi  fii,  socotind  cu  aceasta  că 
vor  putea  face  pe  oameni  să  creadă  că  şi  cele  spuse  cu  privire  la  Hristos 
sînt  o fabulă,  asemănătoare  cu  cele  spuse  de  poeţi.  Nişte  astfel  de  lucruri 
s-au  spus  şi  la  elleni  şi  la  toate  celelalte  neamuri,  mai  ales  acolo  unde  au 
aflat  că  profeţii  au  proorocit  că  se  va  crede  în  Hristos.  Dar,  că,  chiar  auzind 
cele  spuse  prin  prooroci,  ei  nu  le-au  înţeles  cu  exactitate  şi  că  rătăcind, 
astfel  au  imitat  la  rîndul  lor  cele  referitoare  la  Hristosul  nostru,  vă  vom  arăta 

125.  Is.  54,  1. 

126.  Is.  1,9. 

127.  Citatul  care  urmează  nu  este  din  profetul  Isaia,  ci  din  profetul  Ieremia  9,  26. 

128.  Ier.  9,26. 

îndată.  După  cum  am  spus  mai  înainte  (cap.  XLIV,  8),  profetul  Moisi  a 
fost  cel  mai  vechi  decît  toţi  scriitorii  şi,  prin  el,  aşa  cum  am  arătat129, 
s-a  profeţit  astfel:  „Nu  va  lipsi  conducător  din  Iuda,  nici  îndrumător  din 
coapsele  lui,  pînă  ce  va  veni  Acela  căruia  I s-a  rezervat;  şi  El  va  fi  aşteptarea 
neamurilor,  care  va  lega  de  viţa  de  vie  asinul  Său,  spălînd  în  sînge  de  strugure 
îmbrăcămintea  Sa“  130 . Deci,  demonii  auzind  de  aceste  cuvinte  profetice  au 
spus  despre  un  oarecare  Dionysos  că  a fost  fiul  lui  Zeus  şi  că  acesta  a fost 
descoperitorul  viţei  de  vie;*  ei  au  introdus  necesitatea  utilizării  vinului  în 
misterele  acestuia  şi  au  învăţat  despre  el  că,  sfîşiat  apoi  în  bucăţi,  s-a  ridicat 
la  cer.  Şi  deoarece  prin  profeţia  lui  Moisi  nu  se  arăta  în  mod  clar  dacă  Cel  ce 
trebuia  să  vină  era  Fiul  lui  Dumnezeu  şi  dacă  urcat  pe  asin  va  rămîne  pe 
pămînt  sau  Se  va  ridica  la  cer  şi  cum  numele  de  mînz  putea  să  însemne  atît 
un  mînz  de  asin,  cît  şi  un  mînz  de  cal,  neştiind  deci,  dacă  Acela  care  era 
anunţat,  trebuia  să-Şi  manifeste  .prezenţa  Sa  urcat  pe  un  asin  sau  pe  un  cal  şi 
dacă  va  fi  Fiu  al  lui  Dumnezeu,  aşa  cum  am  spus  mai  înainte131,  sau  un  fiu 
de  om,  au  spus  despre  Bellerophon,  care  a fost  om  dintre  oameni,  că  s-a 
ridicat  la  cer,  pe  calul  Pegas.  Iar  atunci  cînd  au  auzit,  printr-un  alt  profet, 
Isaia,  că  avea  să  Se  nască  dintr-o  Fecioară  şi  că  Se  va  înălţa  la  cer  prin 
propria  Lui  putere,  demonii  au  susţinut  că  este  vorba  despre  Perseu.  De 
asemenea,  cînd  au  luat  cunoştinţă  de  cuvintele:  „Puternic  ca  un  gigant, 
care-şi  urmează  calea  sa“132,  ei  au  spus  că  este  vorba  despre  Hercule  cel 
puternic,  care  a parcurs  toată  lumea.  în  fine,  atunci  cînd  au  aflat,  iarăşi, 
că  s-a  profeţit  că  El  va  vindeca  toată  boala  şi  va  învia  morţii,  demonii  au 
scos  la  iveală  pe  Asclepios. 


LV. 

Dar  nici  o dată  şi  asupra  nici  unuia  dintre  aşa-zişii  fii  ai  lui  Zeus,  ei  nu 
au  fost  în  stare  să  imite  şi  faptul  răstignirii;  căci  ei  n-au  putut  să  înţeleagă 
cele  ce  s-au  spus  în  legătură  cu  aceasta,  toate  fiind  spuse  în  chip  simbolic, 
aşa  cum  s-a  arătat  mai  înainte133.  Ceea  ce,  aşa  cum  a spus  de  mai  înainte 
profetul,  constituie  simbolul  cel  mai  mare  al  tăriei  şi  puterii  lui  Iisus  precum 
se  arată  şi  din  cele  ce  vedem.  Căutaţi  de  înţelegeţi  dacă  toate  cele  ce  sînt 
în  lume  se  pot  conduce  sau  pot  avea  o comuniune  între  ele  fără  semnul 
acesta  al  crucii.  Marea  nu  se  poate  parcurge,  dacă  trofeul  acesta,  care  se 
numeşte  pînza  corăbiei,  nu  rămîne  întreg  pe  corabie;  şi  pămîntul  nu  se  ară, 
fără  de  ajutorul  lui;  săpătorii  nu-şi  aduc  la  îndeplinire  munca  lor  şi  tot  aşa 

129.  A se  vedea  capit.  XXXII,  1. 

130.  Fac.  49,  10-11. 

131.  A se  vedea  capit.  XXI,  2. 

132.  Ps.  18,6. 

133.  A se  vedea  capit.  XXXV,  6. 

nici  meşterii,  decît  numai  cu  ajutorul  instrumentelor  care  au  forma  aceasta. 
Iar  forma  omenească  nu  se  deosebeşte  întru  nimic  de  a celorlalte  animale, 
decît  prin  aceea  că  este  dreaptă  şi  că  are  posibilitatea  de  a-şi  întinde  mîinile 
şi  că  pe  faţă,  de  la  frunte  în  jos,  poartă  un  organ  care  se  numeşte  nas,  prin 
care  se  face  respiraţia  vitală  şi  care  nu  arată  altceva  decît  forma  crucii134  . 
Iar  prin  profetul,  s-a  zis  astfel:  „Duhul  feţei  noastre  este  Hristos  Domnul"135 . 
Şi  simbolurile  voastre  arată  puterea  crucii  noastre:  vreau  să  spun  stindardele 
şi  trofeele,  cu  care  se  fac  înaintările  voastre  pretutindenea,  arătînd  în  acestea 
semnele  autorităţii  şi  puterii  voastre,  deşi  faceţi  acest  lucru  fără  ca  să  vă 
daţi  seama.  Şi  atunci  cînd  împăraţii  voştri  mor,  voi  le  aşezaţi  chipurile  pe 
un  astfel  de  soclu  şi  prin  inscripţii  îi  denumiţi  zei.  îndemnîndu-vă,  deci, 
pe  voi  atît  prin  cuvînt,  cît  şi  prin  forma  cea  văzută,  pe  cît  ne  este  cu  putinţă, 
avem  conştiinţa  că  sîntem  şi  mai  departe  fără  de  răspundere,  chiar  dacă 
voi  nu  veţi  crede;  căci  am  făcut  ceea  ce  era  de  datoria  noastră;  şi  cu  aceasta 
am  terminat. 


LVI. 

Demonii  cei  răi  nu  s-au  mulţumit  să  spună,  mai  înaintea  venirii  lui 
Hristos,  că  Zeus  a avut  pe  aşa-zişii  lui  fii,  ci  după  arătarea  lui  Hristos  şi 
venirea  Lui  printre  oameni,  cunoscînd  prin  profeţi  tot  ceea  ce  fusese  vestit 
de  mai  înainte  cu  privire  la  El  şi  văzînd  că  El  este  crezut  şi  aşteptat  de  către 
toate  neamurile,  aşa  cum  am  arătat  mai  înainte136,  au  scos  la  iveală  pe 
alţii:  pe  Simon  şi  pe  Menandru  din  Samaria,  care  săvîrşind  tot  felul  de 
minuni  cu  ajutorul  magiei,  pe  mulţi  au  înşelat  şi-i  au  şi  acum  în  această 
stare  de  înşelăciune.  Căci,  aşa  cum  am  spus  mai  înainte,  venind  la  voi  Simon, 
în  cetatea  împărătească  a Romei,  pe  vremea  Cezarului  Claudius,  a uimit 
atît  de  mult  sacrul  Senat  şi  poporul  roman,  încît  a fost  socotit  ca  zeu  şi  a 
fost  cinstit  cu  o statuie,  ca  şi  ceilalţi  zei  cinstiţi  de  voi.  Pentru  aceasta,  noi 
cerem  ca  sacrul  Senat  şi  poporul  vostru  să  fie  de  acord  cu  noi,  ca,  dacă  se 
va  găsi  cumva  vreunul,  împărtăşind  învăţăturile  aceluia,  aflînd  adevărul,  să 
poată  fugi  de  înşelăciune.  Cît  priveşte  statuia  lui,  dacă  vreţi  n-aveţi  decît 
să  o distrugeţi. 


LVII. 

Demonii  cei  răi  nu  vor  putea  convinge  pe  nimeni  că  pedeapsa  focului 
nu  este  rezervată  celor  impioşi,  după  cum  n-au  fost  în  stare  să  facă  în  aşa 


134.  Despre  simbolismul  crucii  în  literatura  veche  bisericească,  a se  vedea  de 
asemenea:  Minucius  Felix,  Octavius , XXIX;  Tertullianus,  Apologeticum , XVI;  Ad 
Nationes  I,  XII  şi  Adv.  Marcionem  III,  XVIII. 

135. Plîng.  4,  20. 

136.  A se  vedea  capit.  XXVI,  2 şi  urm. 

fel  ca  Hristos,  venind  în  lume,  să  rămînă  ascuns.  Ci  ei  pot  face  un  singur 
lucru:  ca  cei  ce  trăiesc  în  chip  iraţional,  cei  care  sînt  plini  de  patimi  şi  care 
sînt  crescuţi  în  obiceiuri  rele  şi  sînt  sclavi  ai  părerilor  bune  pe  care  le  au 
despre  ei,  să  ne  urască  şi  să  ne  ucidă.  Dar  pe  unii  ca  aceştia  noi  nu  numai 
că  nu-i  urîm,  ci,  după  cum  se  ştie,  avem  milă  de  ei  şi  voim  cu  tot  dinadinsul 
să  se  schimbe.  Noi  nu  ne  înfricoşăm  de  moarte,  fiind  ceva  mărturisit,  în 
genere,  că  toţi  oamenii  trebuie  să  moară  şi  că  în  lumea  aceasta  nu  este  nimic 
nou,  ci  aceeaşi  succesiune  intervine  în  ordinea  lucrurilor.  De  aceste  lucruri 
de  aici,  cei  ce  participă  la  ele  se  pot  sătura  chiar  şi  în  cursul  unui  singur  an, 
dar,  pentru  ca  ei  să  rămînă  netulburaţi  de  patimi  şi  fără  de  nici  o lipsă, 
trebuie  să  dea  atenţie  învăţăturilor  noastre.  Iar  dacă  ei  nu  cred  să  mai  fie 
ceva  după  moarte  şi  susţin  că  cei  morţi  ajung  la  o stare  de  nesimţire, 
smulgîndu-ne  prin  moarte,  din  suferinţele  şi  necesităţile  de  aici,  ei  nu  ne 
fac  decît  bine;  în  schimb  se  arată  că  sînt  nişte  oameni  răi,  vrăjmaşi  ai  seme- 
nilor lor  şi  plini  de  înfumurare.  Căci  ei  nu  ne  ucid  cu  scopul  de  a ne  elibera 
din  cele  de  aici,  ci  ne  omoară,  ca  să  ne  lipsească  de  viaţă  şi  de  fericirea  la 
care  am  putea  ajunge. 

LVIII. 

Demonii  cei  răi,  aşa  cum  am  spus  mai  înainte137,  au  scos  apoi  la  iveală 
pe  un  oarecare  Marcion  din  Pont,  care  învaţă  chiar  şi  acum  tăgăduind  pe 
Dumnezeu  — Creatorul  tuturor  celor  cereşti  şi  celor  pămînteşti  şi  pe  Hristos, 
Fiul  Său,  Cel  vestit  de  mai  înainte  de  către  profeţi  — şi  propovăduieşte  un 
alt  dumnezeu  în  afară  de  Dumnezeu-Creatorul  universului  şi  tot  aşa,  un  alt 
fiu;  şi  mulţi,  lăsîndu-se  convinşi  de  acesta  ca  de  unul  care  singur  ştie 
adevărul,  ne  iau  în  derîdere,  deşi  nu  au  nici  o dovadă  cu  privire  la  cele  ce 
susţin,  ci  fără  să-şi  dea  seama,  întocmai  ca  nişte  miei  răpiţi  de  lup,  devin 
pradă  învăţăturilor  celor  lipsite  de  Dumnezeu  şi  a demonilor.  Căci  demonii 
despre  care  vorbim  nu  se  străduiesc  să  facă  altceva,  decît  să  îndepărteze  pe 
oameni  de  Dumnezeu,  Care  i-a  creat  şi  de  Hristos,  Primul-născut  al  Său. 
Astfel,  pe  cei  ce  nu  sînt  în  stare  să  se  ridice  de  la  pămînt,  i-au  pironit  şi-i 
pironesc  de  lucrurile  pămînteşti  şi  cele  făcute  de  mîna  omenească,  iar  pe 
cei  ce  înaintează  spre  contemplarea  celor  dumnezeieşti  îi  ocolesc  şi  dacă 
nu  dau  dovadă  de  o judecată  înţeleaptă  şi  nu  duc  o viaţă  curată  şi  lipsită 
de  patimi  îi  atrag  la  impietate. 

LIX. 

Dar,  pentru  ca  să  ştiţi  că  şi  Platon,  atunci  cînd  a zis  că  Dumnezeu, 
schimbînd  materia  care  era  informă  a făcut  lumea,  a luat  această  învăţătură 


137.  A se  vedea  capit.  XXVI,  5. 


SFÎNTUL  IUSTIN,  APOLOGIA  INTIIA 


65 


de  la  didascălii  noştri,  adică  din  învăţătura  pe  care  am  primit-o  prin  profeţi, 
ascultaţi  cuvintele  spuse  literalmente  de  către  Moisi,  care,  aşa  cum  am 
arătat  mai  înainte,  a fost  cel  dintîi  profet,  mult  mai  vechi  decît  scriitorii 
elleni,  prin  care  Duhul  cel  profetic  arătînd  cum  şi  din  ce  a creat  Dumnezeu 
la  început  lumea,  a zis  astfel:  ,,La  început  a creat  Dumnezeu  cerul  şi 
pămîntul.  Şi  pămîntul  era  nevăzut  şi  fără  de  formă  şi  întuneric  era  peste 
faţa  adîncului.  Şi  Duhul  lui  Dumnezeu  Se  purta  deasupra  apelor.  Şi  a zis 
Dumnezeu:  Să  se  facă  lumină  ! Şi  lumină  s-a  făcut"138.  încît,  cu  Cuvîntul 
lui  Dumnezeu  s-a  făcut  întreaga  lume,  din  cele  ce  existau  şi  care  au  fost 
arătate  de  către  Moisi,  iar  Platon  şi  cei  ce  spun  la  fel  ca  el  şi  noi  înşine  am 
aflat  lucrul  acesta,  iar  voi  înşivă  vă  puteţi  convinge  de  el.  Iar  cuvîntul 
Erebos139  pe  care-1  întîlnim  adesea  la  poeţi,  ştim  că  a fost  folosit  cel  dintîi 
de  către  Moisi. 


LX. 

Cînd  Platon,  în  opera  lui,  „Timeu",  vorbind  despre  Fiul  lui  Dumnezeu, 
potrivit  principiilor  naturale,  zice:  „El  a fost  imprimat  în  forma  literei  X 
în  univers"140,  el  a spus  aceasta,  luîndu-se  deopotrivă  după  Moisi.  Căci  în 
cărţile  lui  Moisi  se  spune  că,  în  vremea  aceea,  cînd  israeliţii  au  ieşit  din 
Egipt  şi  se  găseau  în  pustie,  au  ieşit  înaintea  lor  nişte  animale  veninoase, 
vipere,  aspide  şi  tot  felul  de  şerpi,  care  omorau  cu  muşcăturile  lor  poporul; 
şi  că  prin  inspiraţia  şi  îndrumarea  pe  care  a primit-o  de  la  Dumnezeu,  Moisi, 
luînd  o bucată  de  aramă  a făcut  din  ea  un  chip  de  cruce  pe  care  l-a  aşezat 
deasupra  cortului  celui  sfînt,  a zis  poporului:  „De  veţi  căuta  spre  semnul 
acesta  şi  veţi  crede,  în  el  vă  veţi  găsi  scăparea"141  . Şi  a scris  că,  făcînd 
aceasta,  şerpii  au  murit  şi  ne-a  transmis  că  în  felul  acesta  poporul  a scăpat  de 
moarte.  Lucrurile  acestea  citindu-le  Platon,  dar  nepricepîndu-le  bine  şi 
nepricepînd  că  semnul  acesta  era  o cruce,  ci  socotind  că  era  semnul  literei 
X,  a spus  că,  după  Dumnezeul  cel  dintîi,  cea  de  a doua  putere  este  răspîndită 
în  univers  sub  forma  literei  X.  Şi  vorbind  despre  o a treia  putere,  a făcut 
aceasta,  deoarece,  aşa  cum  am  spus  mai  înainte,  el  a citit  ceea  ce  s-a  spus  de 
către  Moisi  (cap.  LIX,  3)*  că  Duhul  lui  Dumnezeu  Se  purta  deasupra  apelor. 
Al  doilea  loc  el  îl  dă  Cuvîntului  celui  de  la  Dumnezeu,  despre  care  spune  că 
S-a  revărsat,  întocmai  ca  litera  X în  tot  universul,  iar  al  treilea,  Duhului, 


138.  Fac.  1,  1-3. 

139.  Erebos  (Deut.  32,  22)  „cele  mai  adînci  ale  infernului".  Cuvîntul  înseamnă 
„întunecime"  şi  este  folosit  şi  de  Hesiod,  de  Hyginus  şi  de  Cicero,  pentru  desemnarea 
spaţiului  întunecat  şi  plin  de  umbre,  prin  care  sufletele  trec  în  Hades. 

140.  Platon,  Timeu , p.  36  BC. 

141.  Num.  21,8. 

despre  Care  spune  că  Se  purta  deasupra  apelor  şi  zice:  „Cele  dintr-al  treilea 
rînd  sînt  în  jurul  celui  de  al  treilea44142.  Ascultaţi  acum  modul  în  care 
Duhul  cel  profetic  a vestit  de  mai  înainte  prin  Moisi  că  va  avea  loc  conflagra- 
ţia viitoare.  El  a zis  astfel:  „Se  va  pogorî  un  foc  pururea  viu  şi  va  devora 
totul  pînă  în  fundul  abisului4 ‘ 143  . Deci,  nu  noi  sîntem  acei  care  credem  la 
fel  cu  alţii,  ci  toţi,  imitîndu-ne,  spun  cele  de  la  noi.  La  noi,  deci,  se  pot  auzi 
şi  înţelege  lucrurile  acestea  chiar  şi  de  către  aceia  care  nu  cunosc  semnele 
literelor  şi  care  sînt  nişte  oameni  ignoranţi  şi  barbari  în  ceea  ce  priveşte 
vorbirea,  dar  care  sînt  înţelepţi  şi  credincioşi  în  ceea  ce  priveşte  mintea, 
chiar  dacă  ei  sînt  vreunii  dintre  ei  infirmi  sau  lipsiţi  de  vedere; în  a^a  fel  ca  să 
înţelegeţi  că  acestea  se  întîmplă  nu  datorită  înţelepciunii  omeneşti,  ci 
puterii  lui  Dumnezeu144 . 


LXI. 

Vă  vom  explica  acum  modul  în  care,  înnoiţi  prin  Hristos,  ne-am 
consacrat  pe  noi  înşine  lui  Dumnezeu,  pentru  ca  nu  cumva,  trecînd  cu  vede- 
rea acest  lucru  să  apărem  înaintea  voastră  că  din  viclenie  am  ascunde  ceva  în 
explicarea  noastră.  Toţi  cei  ce  s-ar  încredinţa  şi  ar  crede  că  lucrurile  acestea 
învăţate  şi  propovăduite  de  noi  sînt  adevărate  şi  care  făgăduiesc  că  vor 
putea  trăi  aşa,  sînt  învăţaţi  să  se  roage  şi  să  ceară  de  la  Dumnezeu,  postind, 
iertarea  păcatelor  pe  care  le-au  săvîrşit  mai  înainte,  în  timp  ce  noi,  la  rîndul 
nostru,  ne  rugăm  şi  postim  laolaltă  cu  ei.  Apoi,  ei  sînt  conduşi  de  noi 
undeva,  unde  este  apă  şi  sînt  renăscuţi  acolo,  în  acelaşi  fel  în  care  noi  înşine 
am  fost  renăscuţi;  ei  primesc  atunci  o baie  în  apă,  în  numele  Părintelui 
tuturor  şi  Stăpînului  Dumnezeu  şi  al  Mîntuitorului  nostru  Iisus  Hristos  şi  al 
Sfîntului  Duh145.  Căci  Hristos  a zis:  ,,De  nu  vă  veţi  renaşte,  nu  veţi  intra 
în  împărăţia  cerurilor44 1 4 6 . Faptul  că  este  cu  neputinţă  ca  cei  o dată 
născuţi  să  mai  intre  o dată  în  pîntecele  celora  care  i-au  născut,  este  un  lucru 
lămurit  tuturor.  De  altfel  aşa  cum  am  arătat  şi  prin  profetul  Isaia  s-a  spus147 
in  ce  chip  vor  scăpa  de  păcatele  lor  cei  ce  au  păcătuit  şi  se  pocăiesc.  S-a  zis 
astfel:  „Spălaţi-vă,  deveniţi  curaţi,  îndepărtaţi  răutatea  din  sufletele  voastre, 
învăţaţi-vă  să  faceţi  binele,  faceţi  judecată  orfanului  şi  îndreptăţiţi  pe 
văduvă  şi  veniţi  să  stăm  de  vorbă,  zice  Domnul.  Şi  de  vor  fi  păcatele 
voastre  ca  purpura,  ca  lîna  le  voi  albi,  iar  de  vor  fi  stacojii,  ca  zăpada  le  voi 

142.  Pseudo-Platon,  Epist.  II,  312  E. 

143.  Deut.  32,  22. 

144. 1 Cor.  2,  5. 

145.  Mt.  28,  19. 

146.  In.  3,  3—5 ; Mt.  18,3. 

147.  A se  vedea  capit.  XLIV,  2 şi  urm. 

albi.  Şi,  de  veţi  vrea  şi  mă  veţi  asculta,  bunătăţile  pămîntului  veţi  mînca; 
iar  de  nu  mă  veţi  asculta,  sabia  vă  va  mînca.  Căci  gura  Domnului  a vorbit 
acestea**148.  Iar  învăţătura  aceasta  noi  am  aflat-o  de  la  apostoli.  Deoarece, 
necunoscînd  prima  noastră  sursă  de  viaţă,  noi  am  venit  pe  lume  în  chip 
necesar  dintr-o  sămînţă  umedă,  prin  împreunarea  părinţilor  noştri  unul  cu 
altul  şi  ne-am  găsit  în  mijlocul  unor  obiceiuri  rele  şi  în  mijlocul  unor 
împrejurări  urîte,  pentru  ca  să  nu  rămînem  nişte  copii  ai  necesităţii  şi  nici 
ai  ignoranţei,  ci  să  fim  nişte  copii  ai  iniţiativei  şi  ai  ştiinţei  şi  să  dobîndim 
iertarea  păcatelor  pe  care  le-am  săvîrşit  mai  înainte,  se  invocă  asupra  apei, 
pentru  cel  ce  voieşte  să  se  regenereze  şi  să  se  pocăiască  de  păcatele  de  mai 
înainte,  numele  Părintelui  tuturor  şi  Stăpînului  — Dumnezeu,  acesta  fiind 
singurul  lucru,  pe  care-1  rosteşte  cel  ce  aduce  la  baie  pe  acela  care  urmează 
să  fie  spălat.  Nimeni  nu  ar  putea  da  un  nume  Dumnezeului  celui  negrăit 
iar  dacă  cineva  ar  îndrăzni  să  spună  că  ar  exista  un  astfel  de  nume  ar  săvîrşi 
o nebunie  iremediabilă.  Iar  baia  aceasta  se  numeşte  luminare,  întrucît  cei 
care  primesc  toate  cele  în  legătură  cu  ea  devin  apoi  luminaţi  la  minte.  Iar 
cel  ce  se  luminează  este  spălat  deopotrivă  şi  în  numele  lui  Iisus  Hristos,  Cel 
răstignit  în  vremea  lui  Pontius  Pilat,  şi  în  numele  Duhului  Sfînt,  Cel  care  a 
Vestit  de  mai  înainte,  prin  profeţi,  toate  cele  în  legătură  cu  Iisus  Hristos. 

LXII. 

Dar  demonii,  care  au  auzit  despre  baia  aceasta,  prezisă  mai  înainte  de 
profet,  au  acţionat  în  aşa  fel,  ca  cei  ce  intră  în  templele  lor  şi  urmează  să  se 
înfăţişeze  înaintea  lor,  ca  să  le  aducă  libaţiuni  şi  sacrificii,  să  se  stropească 
pe  ei  înşişi;  ceva  mai  mult,  ei  fac  în  aşa  fel  ca  cei  ce  voiesc  să  intre  în  temple- 
le în  care  se  găsesc  ei,  mai  înainte  de  a intra,  să  facă  o baie.  De  asemenea, 
preoţii  demonilor  poruncesc  ca  cei  ce  intră  în  templele  lor,  ca  să  se  închine 
demonilor,  să  se  descalţe  de  încălţămintea  lor,  iar  lucrul  acesta  demonii 
l-au  imitat  după  cele  întîmplate  lui  Moisi,  profetul  despre  care  am  vorbit  mai 
înainte.  Căci,  în  vremea  aceea,  cînd  lui  Moisi  i s-a  poruncit  să  se  ducă  în 
Egipt  şi  să  scoată  de  acolo  poporul  israeliţilor,  în  timp  ce  el  se  găsea 
păstorind  în  Arabia  turmele  unchiului  lui  dinspre  mamă,  acolo  i-a  vorbit  lui 
dintr-un  rug  de  foc  Hristosul  nostru  şi  i-a  zis:  „Descalţă  încălţămintea  ta  şi, 
apropiindu-te,  ascultă**149.  Iar  el,  descălţîndu-se  şi  apropiindu-se,  a ascultat 
şi  a primit  ordinul  să  se  ducă  în  Egipt  şi  să  scoată  de  acolo  poporul  israeliţi- 
lor şi  a primit  putere  mare  de  la  Cel  ce  i-a  vorbit  lui  din  rugul  de  foc,  de  Ia 
Hristos,  şi  ducîndu-se  în  Egipt  a scos  de  acolo  poporul,  făcînd  lucruri  mari  şi 


148.  Is.  1,  16-20. 

149.  leş.  3,  5. 

minunate,  pe  care,  dacă  voiţi  să  le  ascultaţi,  le  veţi  putea  afla  numai  din 
scrierile  aceluia. 


LXIII. 

Toţi  iudeii,  chiar  şi  astăzi  învaţă  că  Cel  ce  a vorbit  lui  Moisi  a fost 
Dumnezeul  Acela  Care  nu  poate  fi  numit  cu  nici  un  nume.  Pentru  acest 
motiv  Duhul  cel  profetic,  prin  profetul  Isaia,  cel  amintit  mai  înainte,  înfrun- 
tîndu-i  pe  ei,  aşa  cum  am  arătat1 50 ; a zis:  ,,Boul  a cunoscut  pe  cel  ce  l-a 
dobîndit  şi  asinul,  ieslea  stăpînului  său;  dar  Israel  nu  M-a  cunoscut  şi 
poporul  Meu  nu  M-a  înţeles44151 . Iar  Iisus  Hristos,  înfruntînd  de  asemenea 
pe  iudei,  că  nu  au  cunoscut  nici  pe  Tatăl,  nici  pe  Fiul,  a zis  şi  El:  „Nimeni 
nu  a cunoscut  pe  Tatăl,  decît  numai  Fiul  şi  nici  pe  Fiul,  decît  numai  Tatăl  şi 
aceia  cărora  Fiul  le-a  descoperit4*1 52 . Fiul  lui  Dumnezeu  este,  aşa  cum  am 
spus  mai  înainte,  Cuvîntul  lui  Dumnezeu153.  El  se  numeşte  de  asemenea 
înger  şi  apostol;  căci  El  este  Acela  care  vesteşte  cele  ce  trebuie  cunoscute  şi 
este  trimis  ca  să  arate  cîte  vesteşte,  aşa  cum  însuşi  Domnul  nostru  a zis: 
„Cel  ce  ascultă  de  Mine  ascultă  de  Cel  ce  M-a  trimis  pe  Mine44  1 54  . Iar 
lucrul  acesta  este  lămurit  şi  din  scrierile  lui  Moisi.  în  ele  se  spune  astfel: 
„Şi  a vorbit  lui  Moisi  îngerul  lui  Dumnezeu  din  flacăra  rugului  de  foc  şi  i-a 
zis:  Eu  sînt  Cel  ce  sînt,  Dumnezeul  lui  Abraam,  Dumnezeul  lui  Isaac,  Dumne- 
zeul lui  Iacob,  Dumnezeul  părinţilor  tăi.  Du-te  în  Egipt  şi  scoate  de  acolo 
pe  poporul  Meu44  1 5 5 . Cele  ce  urmează,  dacă  vreţi,  voi  le  puteţi  afla  din  acele 
cărţi,  căci  nu  este  cu  putinţă  să  le  reproducem  aici  pe  toate.  Cuvintele  pe 
care  le-am  arătat  mai  sus  sînt  o dovadă  că  Iisus  Hristos  este  Fiul  lui  Dumne- 
zeu şi  trimisul  Lui,  Care  — fiind  mai  întîi  Cuvîntul  Lui  Care  S-a  manifestat 
cînd  sub  forma  focului,  cînd  ca  o imagine  netrupească , iar  acum,  prin  voinţa 
lui  Dumnezeu,  făcîndu-Se  om  în  favoarea  neamului  omenesc  — a suferit 
şi  a pătimit  toate  chinurile  cîte  demonii  au  acţionat  să  se  dispună  împotriva 
Lui  de  către  iudeii  cei  fără  de  minte.  Şi,  cu  toate  că  iudeii  au,  în  scrierile 
lui  Moisi,  cuvintele  care  spun  categoric:  „Şi  a vorbit  lui  Moisi  îngerul  lui 
Dumnezeu,  din  flacăra  rugului  de  foc  şi  i-a  zis:  Eu  sînt  Cel  ce  sînt,  Dumnezeul 
lui  Abraam  şi  Dumnezeul  lui  Isaac  şi  Dumnezeul  lui  Iacob44,  ei  spun  că  cel 
ce  a spus  acestea  este  Părintele  şi  Creatorul  tuturor.  Pentru  aceasta  şi  Duhul 
cel  profetic,  înfruntîndu-i  pe  ei,  a zis:  „Dar  Israel  nu  M-a  cunoscut  şi  poporul 


150.  A se  vedea  capit.  XXXVII,  1. 

151.  Is.  1,3. 

152.  Mt.  11,27. 

153.  A se  vedea  capit.  XXI,  1;  XXII,  1 şi  urm.  XXIII,  2 si  XXXII,  10. 

154.  Mt.  10,  40;  Lc.  10,  16. 

155.  Ies.  3,  2,  6,  10,  14,  15. 

Meu  nu  M-a  înţeles"  1 56 . Şi,  iarăşi,  Iisus,  după  cum  am  arătat,  pe  cînd  se 
găsea  la  ei,  a zis:  ,, Nimeni  nu  a cunoscut  pe  Tatăl,  decît  numai  Fiul  şi  nici 
pe  Fiul,  decît  numai  Tatăl  şi  aceia  cărora  Fiul  le-a  descoperit"157.  Iudeii, 
deci,  socotind  întotdeauna  că  Părintele  tuturor  a fost  acela  care  a vorbit 
lui  Moisi,  în  timp  ce  Fiul  lui  Dumnezeu,  Care  Se  mai  numeşte  şi  ,, înger"  şi 
,, trimis"  a fost  cel  ce  le-a  grăit,  pe  bună  dreptate  sînt  vădiţi  atît  de  către 
Duhul  cel  profetic,  cît  şi  de  către  însuşi  Hristos,  că  nu  au  cunoscut  nici  pe 
Tatăl  şi  nici  pe  Fiul.  Căci  cei  ce  zic  că  Fiul  este  Tatăl,  sînt  daţi  pe  faţă  ca 
unii  care  nici  pe  Tatăl  nu-L  cunosc  şi  nici  că  Tatăl  are  un  Fiu,  Care  fiind 
Cuvîntul  şi  Primul-născut  al  lui  Dumnezeu  este  în  acelaşi  timp  şi  Dumne- 
zeu158 . Şi  Acesta  S-a  arătat  mai  întîi  în  chipul  focului  şi  în  imagine  netru- 
pească lui  Moisi  şi  celorlalţi  profeţi,  iar  acum,  în  vremurile  stăpînirii  voastre, 
aşa  cum  am  arătat159,  făcîndu-Se  om  prin  Fecioara,  după  voia  Părintelui 
spre  mîntuirea  celor  ce  vor  crede  în  El,  a răbdat  să  fie  socotit  drept  nimic  şi 
să  pătimească  pentru  ca,  murind  şi  înviind,  să  biruiască  moartea.  Iar  cuvinte- 
le cele  auzite  de  către  Moisi  din  rugul  cel  de  foc:  „Eu  sînt  Cel  ce  sînt,  Dum- 
nezeul lui  Abraam  şi  Dumnezeul  lui  Isaac  şi  Dumnezeul  Iui  Iacob  şi  Dumne- 
zeul părinţilor  tăi",  înseamnă  că  chiar  dacă  aceia  au  murit  ei  rămîn  şi  sînt, 
chiar  şi  după  moarte,  oamenii  lui  Hristos.  Căci  ei  singuri,  cei  dintîi  dintre 
toţi  oamenii,  s-au  ocupat  cu  căutarea  şi  aflarea  lui  Dumnezeu:  Abraam,  care 
a fost  tatăl  lui  Isaac,  şi  Isaac,  care  a fost  tatăl  lui  Iacob,  aşa  cum  a scris 
despre  aceasta  şi  Moisi. 


LXIV. 

Obiceiul  de  a ridica  la  izvoarele  apelor  statuia  aşa-numitei  zeiţe  Core, 
l-au  pus  la  cale  demonii,  care  spun  că  aceasta  este  fiica  Iui  Zeus  şi  imitînd 
cu  aceasta  cele  grăite  prin  Moisi,  aşa  cum  puteţi  înţelege  din  cele  spuse  de 
noi  mai  înainte160.  Căci  Moisi,  după  cum  am  arătat  mai  înainte,  a zis:  „La 
început  a creat  Dumnezeu  cerul  şi  pămîntul.  Şi  pămîntul  era  nevăzut  şi 
fără  de  formă.  « . şi  Duhul  lui  Dumnezeu  Se  purta  deasupra  apelor".  Ca  o 
imitare  a Duhului  lui  Dumnezeu,  Care  se  spune  că  Se  purta  deasupra  apelor, 
demonii  au  arătat  pe  Core,  fiica  lui  Zeus.  Plini  de  viclenie,  demonii  au  spus 
deopotrivă  şi  despre  Athena  că  este  fiica  lui  Zeus,  care  nu  s-a  născut  de  pe 
urma  vreunei  împreunări,  ci,  deoarece  ei  au  ştiut  că- Dumnezeu  a voit  să 
creeze  lumea  prin  Cuvîntul  Său,  ei  au  dat  numele  acestui  prim  gînd  Athena, 
ceea  ce  noi  socotim  că  este  ceva  cît  se  poate  de  ridicol,  ca  imaginea  gîndului 

156.  Is.  1,3.  ; 

să  poarte  o formă  feminină.  Şi  tot  aşa  şi  pe  ceilalţi  pretinşi  fii  ai  lui  Zeus, 
înseşi  faptele  lor  îi  dau  pe  faţă. 


LXV. 

în  ce  ne  priveşte  pe  noi,  după  spălarea  celui  ce  crede  şi  care  a căzut 
întru  totul  de  acord  cu  noi,  îl  aducem  în  locul  unde  se  găsesc  adunaţi  cei  pe 
care  noi  îi  numim  fraţi,  făcînd  rugăciuni  comune  pentru  noi  înşine  şi  pentru 
cel  luminat,  ca  şi  pentru  toţi  ceilalţi  de  pretutindeni,  cu  multă  stăruinţă, 
ca  să  ne  învrednicim  ca,  aflînd  adevărul,  să  ne  găsim  şi  prin  fapte  a fi  nişte 
buni  trăitori  şi  păzitori  ai  celor  ce  ne  sînt  poruncite,  în  aşa  fel  ca  să  ne 
mîntuim  cu  mîntuirea  veşnică.  Încetînd  rugăciunile,  noi  ne  îmbrăţişăm  unii 
pe  alţii  cu  sărutarea  păcii.  Apoi,  se  aduce  celui  ce  prezidează  adunarea 
fraţilor  pîine  şi  un  pahar  de  vin  amestecat  cu  apă,  pe  care  acesta  luîndu-le, 
înalţă  laudă  şi  slavă  Părintelui  tuturor,  în  numele  Fiului  şi  al  Duhului  Sfînt 
şi  rosteşte  o lungă  rugăciune  de  mulţumire,  pentru  ca  acestea  să  fie  primite 
de  către  El.  Cînd  a terminat  rugăciunile  şi  euharistia,  întreg  poporul  care  este 
de  faţă  rosteşte  cu  glas  mare:  „Amin4*.  Cuvîntul  Amin  este  un  cuvînt  ebraic, 
care  înseamnă  „aşa  să  fie“.  După  ce  întîistătătorul  a terminat  euharistia 
şi  tot  poporul  a rostit  Amin,  slujitorii  aceia  care  sînt  numiţi  la  noi  diaconi 
dau  fiecăruia  dintre  cei  ce  se  găsesc  de  faţă  să  se  împărtăşească  din  pîinea 
şi  vinul  amestecat  cu  apă,  care  s-au  transformat  în  euharistie,  iar  celor  ce  nu 
sînt  de  faţă,  li  se  duc  pe  la  casele  lor. 

LXVI. 

Hrana  aceasta  se  numeşte  la  noi  euharistie.  Nimeni  nu  poate  participa 
la  ea  decît  numai  cel  ce  crede  că  cele  propovăduite  de  noi  sînt  adevărate  şi 
care  a trecut  prin  baia  iertării  păcatelor  şi  a renaşterii,  trăind  mai  departe 
aşa  cum  ne-a  transmis  Hristos.  Căci  noi  nu  primim  acestea  ca  pe  o pîine 
comună  şi  nici  ca  pe  o băutură  comună;  ci,  după  cum  prin  Cuvîntul  lui 
Dumnezeu,  lisus  Hristos,  Mîntuitorul  nostru,  S-a  întrupat  şi  a avut  în  vederea 
mîntuirii  noastre  şi  trup  şi  sînge161 , tot  astfel  şi  hrana  transformată  în  euha- 
ristie, prin  rugăciunea  cuvîntului  celui  de  la  El,  hrana  aceasta  din  care  se 
hrănesc  sînge  le  şi  trupurile  noastre  prin  schimbare,  am  fost  învăţaţi  că  este 
atît  trupul,  cît  şi  sîngele  Acelui  lisus  întrupat.  Apostolii,  în  Memoriile  lor, 
care  se  numesc  Evanghelii,  aşa  ne-au  transmis  că  li  s-a  poruncit  lor:  lisus 
luînd  pîinea  şi  aducînd  rugăciuni  de  mulţumire  asupra  ei,  a zis:  „Aceasta  să 
o faceţi  în  amintirea  Mea;  acesta  este  trupul  Meu“162.  Şi,  de  asemenea, 

luînd  şi  paharul  şi  aducînd  rugăciuni  de  mulţumire  ăsupra  lui,  a zis:  „Acesta 
este  sîngele  Meu“163.  Şi  i-a  împărtăşit  din  ele  numai  pe  ei.  Demonii  cei 
răi,  imitînd  acest  lucru,  au  transmis  că  aceasta  are  loc  şi  în  misterele  lui 
Mithra,  deoarece  şi  aici,  în  slujbele  care  se  săvîrşesc  cu  prilejul  iniţierii  cuiva 
i se  pune  înainte  pîine  şi  un  pahar  cu  apă  însoţite  de  unele  formule.  Voi 
ştiţi  bine  acest  lucru,  iar  de  nu,  îl  puteţi  afla  cu  uşurinţă. 

LXVII. 

Mai  departe,  noi  ne  reamintim  unii  altora  de  toate  acestea;  cei  ce  avem 
bunuri  materiale,  venim  în  ajutorul  celor  lipsiţi  şi  ne  găsim  laolaltă  cu  ei 
întotdeauna.  Şi,  pentru  toate  cele  ce  ni  se  oferă,  noi  binecuvîntăm  pe 
Creatorul  tuturor,  prin  Fiul  Său  Iisus  Hristos  şi  prin  Duhul  Sfînt.  Iar  în  aşa- 
zisa  zi  a soarelui,  se  face  adunarea  tuturor  celor  ce  trăiesc  la  oraşe  sau  la  sate 
şi  se  citesc  Memoriile  apostolilor  sau  scrierile  profeţilor,  cîtă  vreme  îngăduie 
timpul.  Apoi,  după  ce  cititorul  încetează,  întîistătătorul  ţine  un  cuvînt  prin 
care  sfătuieşte  şi  îndeamnă  la  imitarea  acestor  frumoase  învăţături.  Apoi, 
ne  ridicăm  în  picioare  toţi  laolaltă  şi  înălţăm  rugăciuni;  după  care,  încetînd 
noi  rugăciunea,  aşa  cum  am  arătat  mai  înainte164,  se  aduce  pîine  şi  vin  şi 
apă,  iar  întîistătătorul  înalţă  deopotrivă  rugăciuni  şi  mulţumiri,  cît  poate 
mai  multe,  la  care  poporul  răspunde  într-un  singur  glas,  rostind  Amin.  Şi  se 
dă  fiecăruia  să  se  împărtăşească  din  cele  ce  au  fost  consfinţite  prin  euharis- 
tie, iar  celor  care  nu  sînt  de  faţă,  Ii  se  trimite  euharistia  acasă,  prin  diaconi. 
Cei  ce  se  găsesc  cu  dare  de  mînă  şi  vor,  dau  fiecare,  ceea  ce  voieşte,  după 
intenţia  lui,  iar  ceea  ce  se  adună  se  depune  la  întîistătător,  iar  el  se  îngrijeşte 
şi  ajută  pe  orfani  şi  pe  văduve,  pe  cei  lipsiţi  din  vreo  astfel  de  cauză,  pe  cei 
ce  se  găsesc  în  închisori,  pe  străinii  care  se  găsesc  în  trecere  şi  într-un  singur 
cuvînt  el  devine  purtătorul  de  grijă  al  tuturor  celor  ce  se  găsesc  în  nevoi. 
Iar  în  ziua  soarelui,  noi  ne  adunăm  cu  toţii  laolaltă,  deoarece  aceasta  este 
prima  zi  în  care  Dumnezeu,  schimbînd  întunericul  şi  materia,  a creat  lumea, 
iar  Iisus  Hristos, Mîntuitorul  nostru,  în  aceeaşi  zi  a înviat  din  morţi.  Căci  L-au 
răstignit  în  ajunul  zilei  lui  Saturn  şi  a doua  zi  după  ziua  lui  Saturn,  care 
este  ziua  soarelui,  arătîndu-Se  apostolilor  şi  ucenicilor  Lui,  i-a  învăţat 
acestea  toate  cîte  le-am  supus  aici  examinării  voastre. 

LXVIII. 

De  vi  se  va  părea  vouă  că  ele  sînt  conforme  cu  raţiunea  şi  cu  adevărul, 
daţi-le  cinstirea  cuvenită;  dacă  însă,  ele  vi  se  vor  părea  o nebunie,  dispreţui- 
ţi-le  ca  pe  nişte  lucruri  ce  nu  merită  nici  o atenţie;  dar  nu  dispuneţi  moartea 


163.  Mt.  26,28. 

164.  A se  vedea  capit.  LXV,  3. 

împotriva  noastră  care  nu  vă  nedreptăţim  cîtuşi  de  puţin,  întocmai  ca 
împotriva  unor  duşmani.  Căci  de  veţi  insista  în  această  nedreptate,  vă 
prezicem  că  nu  veţi  putea  scăpa  de  viitoarea  judecată  a lui  Dumnezeu. 
Cît  ne  priveşte  pe  noi,  noi  strigăm:  Să  se  facă  voia  lui  Dumnezeu  !16S 

Avînd  posibilitatea,  pe  baza  unei  scrisori  a prea  marelui  şi  prea  strălu- 
citului Cezar  Hadrian,  părintele  vostru,  de  a vă  cere  vouă  să  porunciţi  ca 
judecăţile  să  se  £acă,  aşa  cum  v-am  pretins,  v-am  cerut  aceasta  nu  atît 
folosindu-ne  de  decretul  lui  Hadrian,  cît  din  conştiinţa  pe  care  o avem  despre 
dreptatea  cauzei  noastre  şi  pentru  aceasta  am  alcătuit  această  cuvîntare  şi 
explicare.  Dar  am  alăturat  şi  copia  de  pe  epistola  lui  Hadrian,  pentru  ca  şi 
din  punctul  acesta  de  vedere  să  luaţi  cunoştinţă  că  noi  spunem  adevărul. 
Copia  epistolei  este  aceasta: 

Către  Minucius  Fundanus166 

Am  primit  epistola  pe  care  mi-a  scris-o  Serenius  Granianus,  strălucitul 
bărbat,  predecesorul  tău.  Socotesc  că  chestiunea  aceasta  nu  trebuie  să 
rămînă  necercetată,  pentru  ca  nici  oamenii  să  nu  se  tulbure  şi  nici  să  nu  se 
dea  calomniatorilor  prilej  de  a-şi  manifesta  răutatea.  Deci,  dacă  locuitorii 
din  provincia  ta  vor  putea  susţine  în  chip  lămurit  plîngerea  lor  împotriva 
creştinilor,  în  aşa  fel  ca  să  poată  răspunde  şi  înaintea  tribunalului,  să  se 
îndrepteze  numai  către  aceştia,  dar  nu  cu  pretenţii  şi  numai  cu  strigăte. 
Şi,  s-ar  cuveni  mult  mai  mult  ca,  dacă  cineva  ar  voi  să  aducă  vreo  acuzaţie, 
pe  aceasta  să  o cunoşti  în  prealabil.  Deci,  dacă  cineva  aduce  vreo  învinuire 
şi  arată  că  unii  au  săvîrşit  ceva  împotriva  legilor,  să  dispui  aşa  cum  se  cuvine 
potrivit  cu  gravitatea  delictului.  Dar,  pe  Hercule,  dacă  cineva  ar  propune 
ceva  din  calomnie,  fii  atent  asupra  răutăţii  acesteia  şi  caută  ca  ea  să  fie 
răzbunată. 

Epistola  lui  Antoninus  către  populaţia  din  Asia1 6 7 

împăratul  Cezar  Titus  Aelius  Adrianus  Antoninus  Augustus  Pius, 
Pontifex  Maximus,  cu  puterea  de  tribun  pentru  a XV-a  oară  şi  de  consul 
pentru  a IlI-a  oară,  Părintele  Patriei,  către  populaţia  din  Asia168,  salutare  ! 

165.  Cf.  Platon,  Criton,  p.  43  D. 

166.  Este  singura  scrisoare  autentică,  din  partea  împăratului  Hadrian,  cu  care  se 
încheie  Apologia  I a sfîntului  Iustin  Martirul.  (A  se  vedea:  Introducere , p.  X— XI). 

167.  Unul  din  motivele  pentru  care  cercetătorii  au  respins  autenticitatea  acestei 
scrisori  este  acela  că,  dacă  sfîntul  Iustin  Martirul  ar  fi  ştiut  de  ea,  s-ar  fi  folosit  de  ea  şi 
nu  ar  mai  fi  trebuit  să  recurgă  la  scrisoarea  împăratului  Hadrian. 

168.  După  datele  istorice  care  s-au  păstrat,  locuitorii  din  Asia  îşi  aveau  o adunare 
comună  a lor,  în  care  fiecare  cetate  îşi  trimitea  delegaţii  sau  participanţii  ei.  Nişte  astfel 
de  adunări  se  mai  găseau  şi  în  alte  provincii,  care  luau  hotărîri  şi  alegeau  delegaţi  care  să 
aducă  la  cunoştinţă  împăratului  dorinţele  întregii  provincii.  Adunările  acestea  şi-au  avut 
însemnătatea  lor  în  diferitele  persecuţii  ale  creştinilor. 

Eu  credeam  că  zeii  vor  fi  plini  de  grijă,  ca  să  nu  lase  pe  nişte  astfel  de 
oameni  să  rămînă  ascunşi.  Căci  tocmai  pe  aceia  ar  trebui  să-i  pedepsească 
mai  mult,  care  nu  vor  să  li  se  închine  lor.  Pe  unii  ca  aceştia  voi  îi  acuzaţi  de 
tulburare  şi-i  învinuiţi  ca  atei,  din  cauza  părerii  pe  care  ei  o au  despre  zei, 
aducîndu-le  şi  alte  acuzaţii,  pe  care  însă  nu  le  putem  dovedi.  Se  pare,  totuşi, 
că  acelora  le  este  folositor  să  creadă  că  mor  din  cauza  învinuirilor  pe  care 
voi  li  le  aduceţi.  Şi,  în  felul  acesta,  ei  vă  înving  pe  voi,  punîndu-şi  mai  de- 
grabă la  dispoziţia  voastră  sufletele  lor,  decît  să  se  lase  convinşi  că  săvîrşesc 
cele  ce  pretindeţi  voi.  în  ce  priveşte  cutremurele  care  s-au  întîmplat  şi  care 
se  întîmplă,  nu  se  cuvine  să  vă  arătaţi  plini  de  mînie,  atunci  cînd  ele  au  loc, 
dacă  comparaţi  cele  ale  voastre  cu  cele  ale  acelora,  deoarece  aceia  sînt  mai 
plini  de  îndrăzneală  decît  voi,  faţă  de  Dumnezeu.  Voi,  în  vremea  aceea, 
păreţi  că  neglijaţi  cu  desăvîrşire  pe  zeii  voştri  şi  neglijaţi  cu  totul  templele 
lor,  rămînînd  străini  de  orişice  legătură  cu  Dumnezeirea.  Motiv  pentru  care 
vă  arătaţi  plini  de  invidie  faţă  de  cei  ce  şi-au  păstrat  legătura  lor  cu  Dumne- 
zeirea şi-i  persecutaţi  pînă  la  moarte.  Cu  privire  la  nişte  astfel  de  oameni 
religioşi  şi  alţi  conducători  de  provincii  s-au  adresat  în  scris  prea  divinului 
meu  părinte.  Dar  acesta  le-a  răspuns,  să  nu  întreprindă  nici  o acţiune 
împotriva  lor,  în  cazul  cînd  nu  s-ar  dovedi  că  ei  iau  vreo  atitudine  împotriva 
stăpînirii  romanilor.  Şi  mie,  de  altfel,  mulţi  mi  au  atras  atenţia  asupra  unora 
ca  aceştia,  dar  le-am  răspuns  urmînd  îndeaproape  părerea  tatălui  meu. 
Iar  dacă  cineva  ar  vrea  să  aducă  împotriva  unuia  ca  acesta  acuzaţia  că  este 
creştin,  cel  ce  este  astfel  acuzat  să  fie  absolvit  de  crima  care  i se  impută, 
chiar  dacă  s-ar  dovedi  că  este  creştin;  iar  acela  care  porneşte  acţiunea 
împotriva  lui,  să  fie  vinovat  judecăţii. 

Epistola  împăratului  Marcus  Aurelius  către  Senat,  t 
în  care  arată  că 

creştinii  au  fost  cauza  biruinţei  romanilor1 6 9 
împăratul  Cezar  Marcus  Aurelius  Antoninus,  Germanic,  Pârtie,  Sarma- 
tic,  către  poporul  romanilor  şi  către  Sacrul  Senat,  salutare  ! V-am  adus  la 
cunoştinţă  măreţia  planurilor  mele  pe  care  le  aveam  pe  cînd  mă  găseam  la 
graniţele  Germaniei,  unde,  din  cauza  împrejurărilor  care  au  urmat,  stră- 
duindu-mă  şi  pătimind,  am  fost  înconjurat,  în  localitatea  Camuti,  de  către 
9074  de  cohorte  de  draconi.  Aceştia  găsindu-se  în  apropierea  noastră, 
spionii  noştri  ne-au  adus  la  cunoştinţă,  iar  Pompeianus,  şeful  miliţiei 
noastre,  ne-a  arătat,  ceea  ce  de  altfel  ştiam  (căci  eram  înconjurat  de  o 


169.  Scrisoarea  aceasta  este  cu  neputinţă  să  fi  fost  folosită  de  către  sfîntul  Iustin 
Martirul,  deoarece  el  pătimise  moarte  martirică  mai  înainte  cu  mult  de  apariţia  ei. 

mulţime  imensă  şi  ordonată,  avînd  cu  mine  legiunile:  prima,  a zecea,  gemi- 
na,  frentensia,  un  amestec  numărat),  fiind  de  faţă  o mulţime  de  nouă  sute 
şaptezeci  şi  şapte  de  mii  de  oameni.  Cercetînd,  deci,  mulţimea  din  jurul 
meu,  în  comparaţie  cu  mulţimea  barbarilor  şi  a vrăjmaşilor,  care  era  cu  mult 
mai  mare,  am  ajuns  la  concluzia  să  invocăm  ajutorul  zeilor  părinteşti. 
Fiind,  însă,  neglijat  de  ei  şi  considerînd  strîmtorarea  puterii  mele,  am  apelat 
la  aceia  care  se  numesc  la  noi  creştini.  Şi,  întrebînd,  am  aflat  o mare  mulţi- 
me dintre  aceştia,  la  care  am  apelat,  ceea  ce  n-ar  fi  trebuit  să  fac,  pentru  că 
ar  fi  urmat  să  recunosc  puterea  lor,  la  ei  ca  să  ne  ajute.  Iar  aceia  au  început 
de  îndată,  nu  prin  pregătirea  de  săgeţi,  nici  de  arme  şi  nici  prin  sunete  de 
trîmbiţe,  deoarece  aşa  ceva  este  neîngăduit  la  ei,  din  cauza  lui  Dumnezeu, 
pe  care-L  poartă  în  conştiinţele  lor.  în  felul  acesta,  aceia  pe  care  noi  îi 
socotim  că  sînt  atei,  poartă  pe  Dumnezeu  zidit  în  conştiinţele  lor.  Deci, 
aceştia,  aruncîndu-se  la  pămînt,  s-au  rugat  nu  numai  pentru  noi,  ci  şi  pentru 
întreaga  noastră  armată  pentru  uşurarea  ei  de  pe  urma  setei  şi  a foamei  de 
care  pătimea.  Căci  cei  care  fuseseră  trimişi  după  apă,  nu  au  adus  nici  un 
strop,  din  cauză  că  nu  au  găsit.  Şi  ne  aflam  pe  atunci  în  inima  Germaniei  şi 
în  graniţele  vrăjmaşilor  noştri.  Dar  de  îndată  ce  aceştia  s-au  aruncat  la 
pămînt  şi  au  început  să  se  roage  Dumnezeului  pe  care  eu  îl  ignoram  pînă 
atunci,  a început  să  cadă  ploaie  din  cer  şi  anume,  asupra  romanilor,  o 
ploaie  cît  se  poate  de  rece,  iar  asupra  vrăjmaşilor  romanilor,  o grindină  ca  de 
foc.  Dar  şi  prezenţa  directă  a lui  Dumnezeu,  care  a avut  loc  în  cursul  acestei 
rugăciuni,  a fost  îndată  pe  cît  de  incomparabilă,  pe  atît  de  cu  neputinţă  de 
înţeles.  Deci,  din  momentul  acesta  începînd,  noi  îngăduim  unora  ca  aceştia 
să  fie  creştini,  pentru  ca  nu  cumva  cerînd  şi  împotriva  noastră  o astfel  de 
armă,  să  o dobîndească.  Unul  ca  acesta,  sfătuiesc,  ca  atare,  să  nu  fie  învinuit 
cum  că  este  creştin.  Iar,  de  s-ar  găsi  cineva  care  să  aducă  învinuire  unui 
creştin,  pentru  faptul  că  este  creştin,  vreau  ca  creştinul  adus  înaintea  judecă- 
ţii să  fie  lăsat  liber,  dacă  va  mărturisi  acest  lucru  şi  dacă  nu  i se  va  mai 
putea  imputa  nimic  altceva,  decît  faptul  că  este  creştin,  iar  cel  ce-1  tîrăşte  la 
judecată,  să  fie  ars  de  viu.  De  asemenea,  cel  căruia  i s-a  încredinţat  spre 
conducere  provincia  să  nu  poată  sili  să-şi  schimbe  părerea,  sau  aduce  la  o 
stare  de  lipsă  de  libertate,  pe  creştinul  care  mărturiseşte  că  este  creştin  şi 
care  a primit  asigurări  cu  privire  la  libertatea  lui  de  credinţă.  Lucrurile 
acestea  vreau  să  le  întăresc  şi  prin  hotărîrea  senatului  şi  poruncesc  ca  această 
dispoziţie  a mea  să  fie  afişată  şi  în  forul  lui  Traian,  ca  să  poată  fi  citită  de 
toţi.  De  asemenea,  prin  grija  prefectului  Vitrasius  Pollio,  să  fie  trimisă  şi 
în  provinciile  din  jur.  Şi  oricine  voieşte  să  se  folosească  de  ea  şi  s-o  aibă,  să 
nu  fie  împiedicat  să  o primească  din  cele  ce  au  fost  puse  la  dispoziţie  de 
către  noi. 


SFÎNTUL  IUSTIN 
MARTIRUL  ŞI  FILOZOFUL 

APOLOGIILE 


APOLOGIA  A DOUA 


TRADUCERE  ŞI  NOTE  DE 

Pr.  Prof.  OLIMP  N.  CĂCIULA 


APOLOGIA  A DOUA 
ÎN  FAVOAREA  CREŞTINILOR . 
(CĂTRE  SENATUL  ROMAN)170 


I. 

Cele  întîmplate  în  timpurile  din  urmă,  în  cetatea  voastră  sub  Urbicus, 
o romanilor,  cît  şi  cele  săvîrşite,  de  asemenea,  de  către  magistraţii  voştri, 
pretutindenea,  fără  de  nici  o raţiune,  mă  silesc  să  alcătuiesc  această  expune- 
re în  favoarea  noastră,  care  pătimim  şi  care  sîntem  fraţi  ai  voştri,  cu  toate  că 
voi  ignoraţi  acest  lucru  şi  nu  voiţi  să  vă  daţi  seama  de  el,  din  cauza  zadarnicei 
păreri  înalte  pe  care  v-aţi  făcut-o  despre  voi.  Căci  pretutindeni  toţi  cei  care 
ar  merita  să  fie  ţinuţi  în  frîu  de  tatăl  lor,  de  vecinul  lor,  de  copilul  sau  de 
prietenul  lor,  de  fratele  lor,  sau,  în  lipsă,  de  soţul  sau  de  soţia  lor,  în  afară 
de  cei  ce  sînt  încredinţaţi  că  cei  nedrepţi  şi  cei  neînfrînaţi  vor  fi  chinuiţi 
în  focul  cel  veşnic  şi  că  cei  virtuoşi  şi  care  au  vieţuit  la  fel  cu  Hristos  (este 
vorba  despre  cei  ce  au  devenit  creştini)  se  vor  găsi  într-o  stare  de  nepătimire 
laolaltă  cu  Dumnezeu,  toţi  ceilalţi,  din  cauza  dificultăţii  de  a-şi  schimba 
felul  de  viaţă,  ca  şi  din  cauza  iubirii  de  plăceri  şi  a greutăţii  de  a se  îndruma 
spre  bine,  ca  şi  demonii  cei  răi,  care  ne  vrăjmăşesc  pe  noi  şi  care  au  la 
dispoziţia  lor  şi  printre  adoratorii  lor  nişte  asemenea  judecători,  caută, 
întocmai  ca  nişte  magistraţi  plini  de  duh  demonic,  să  ne  ucidă  pe  noi.  Pentru 
ca  să  vă  fie  vouă  cunoscută  cauza  a tot  ce  s-a  întîmplat  sub  Urbicus,  vă  voi 
înfăţişa  mai  jos  lucrurile,  aşa  cum  s-au  întîmplat. 

II. 

O femeie  oarecare171,  soţia  unui  bărbat  desfrînat,  fusese  şi  ea,  mai 
înainte,  tot  atît  de  desfrînată.  Dar,  de  îndată  ce  a cunoscut  învăţătura  Iui 
Hristos,  ea  s-a  cuminţit  şi  a încercat  să-l  facă  şi  pe  soţul  ei,  deopotrivă,  să 

170.  Cuvintele;  „ Către  senatul  roman “ par  a fi  deduse  din  text;  ca  atare  ele  nu  pot 
aparţine  sfîntului  Iustin  Martirul. 

171.  în  legătură  cu  istoria  care  ni  se  înfăţişează  aici,  a se  vedea  şi  Paul  Allard, 
Histoire  des  persecutions  pendant  Ies  deux  premiers  stbcles , Paris,  1885,  p.  318  şi  urm. 

se  cuminţească,  amintindu-i  despre  această  învăţătură,  vorbindu-i  despre 
chinurile  pe  care  vor  avea  să  le  sufere  în  focul  cel  veşnic  cei  ce  nu  trăiesc 
în  cuminţenie,  în  cumpătare  şi  cu  dreaptă  judecată.  Acela,  însă,  insistînd 
mai  departe  în  aceleaşi  năravuri  uricioase,  prin  faptele  lui  de  toată  ziua  şi-a 
îndepărtat  singur  de  la  el  pe  soţia  lui.  Deci,  femeia,  socotind  o impietate  de 
a se  culca,  mai  departe,  cu  un  bărbat,  împotriva  legii  naturale  şi  care, 
împotriva  justiţiei,  încerca  şă-şi  găsească  prilejuri  de  plăcere  în  toate,  s-a 
gîndit  să  se  despartă  de  trăirea  laolaltă  cu  el.  Fiind  sfătuită,  însă,  de  cei 
ai  ei,  să  nu  se  grăbească,  ci  să  mai  aştepte  încă,  în  nădejdea  că  soţul  ei  îşi 
va  schimba  felul  de  viaţă,  împotriva  voinţei  ei,  a rămas  mai  departe  cu  el. 

0 dată,  cînd  soţul  ei  se  găsea  la  Alexandria,  i-a  ajuns  la  ureche  că  acolo 
acesta  a săvîrşit  lucruri  şi  mai  urîte,  şi,  pentru  ca  nu  cumva  să  se  facă  şi  ea 
părtaşă  la  nedreptăţile  şi  nelegiuirile  lui,  deoarece  se  găsea  sub  acelaşi 
acoperămînt  cu  el,  ducînd  acelaşi  fel  de  viaţă  şi  împărţind  patul  ei  cu  el, 
i-a  dat  ceea  ce  se  cheamă  la  voi  „repudiu"  şi  s-a  despărţit  de  el.  Dar  bunul 
şi  binevoitorul  ei  bărbat,  care  ar  fi  trebuit  să  fie  fericit  de  faptul  că  viaţa  pe 
care  o ducea  aceea,  mai  înainte,  plină  de  uşurătate,  cu  servitorii  şi  cu  argaţii, 
dedîndu-se  la  beţii  şi  la  tot  felul  de  răutăţi,  a încetat  de  a o mai  săvîrşi  şi  că 
ea  căuta  pe  orice  cale  să-l  facă  şi  pe  el  să  înceteze  cu  o astfel  de  viaţă, 
nevoind  ca  ea  să  se  despartă  de  el,  i-a  adus  învinuirea,  spunînd  despre  ea  că 
este  creştină.  Deci,  ea  ţi-a  înmînat  ţie,  împăratului  o cerere,  în  care  ruga  să 

1 se  îngăduie  să-şi  aranjeze,  mai  întîi,  treburile  ei,  urmînd  ca,  apoi,  după 
aranjarea  treburilor  ei,  să  se  apere  de  învinuirea  care  i se  aducea;  iar  tu, 
împărate,  ai  admis  cererea  aceasta.  Fostul  ei  bărbat,  faţă  de  situaţia  aceasta, 
nemaiputînd  zice  deocamdată  nimic  împotriva  ei,  s-a  năpustit  asupra  unui 
oarecare  Ptolemeu,  care  fusese  învăţătorul  aceleia  în  ce  priveşte  învăţăturile 
creştine  şi  pe  care  Urbicus  l-a  supus  la  chinuri,  în  modul  următor:  El  a apelat 
la  un  centurion,  care-i  era  prieten  şi  care  vîrîse  pe  Ptolemeu  la  închisoare, 
convingîndu-1  să-l  ia  pe  Ptolemeu  deoparte  şi  să-l  întrebe  numai  un  singur 
lucru:  dacă  este  creştin.  Ptolemeu,  care  era  un  om  iubitor  de  adevăr,  căruia 
nici  prin  gînd  nu-i  trecea  să  mintă,  mărturisind  că  este  creştin,  a fost  pus  de 
către  centurion  în  lanţuri  şi  a fost  chinuit  multă  vreme  în  închisoare.  în  cele 
din  urmă,  cînd  a fost  adus  înaintea  lui  Urbicus,  el  a fost  cercetat  numai 
despre  un  singur  lucru:  dacă  este  creştin.  Şi,  iarăşi,  acesta,  avînd  cunoştinţă 
de  bunurile  pe  care  le  dobîndise  din  învăţătura  lui  Hristos,  Ptolemeu  a 
mărturisit  că  trecuse  prin  şcoala  virtuţii  dumnezeieşti.  Căci  cel  ce  tăgăduieş- 
te orice  lucru  cît  de  mic,  face  aceasta,  fie  avînd  cunoştinţa  lucrului  pe  care-1 
tăgăduieşte,  fie  că  se  socoteşte  pe  sine  nevrednic  şi  străin  de  lucrul  în  cauză, 
în  care  caz,  el  evită  mărturisirea  lui.  La  un  adevărat  creştin,  însă,  nu  vom 
găsi  nici  o dată  o astfel  de  atitudine.  Deci,  Urbicus  poruncind  ca  Ptolemeu 

să  fie  scos  afară,  un  oarecare  Lucius  — şi  el  creştin  — , văzînd  această  judecată 
cu  totul  nedreaptă,  adresîndu-se  lui  Urbicus  i-a  zis:  „Care  este  motivul 
pentru  care,  pe  omul  acesta,  care  nu  s-a  dovedit  a fi  nici  adulter,  nici 
desfrînat,  nici  ucigaş  de  oameni,  nici  pungaş,  nici  răpitor  şi  nici  că  ar  fi 
săvîrşit  vreo  oarecare  nedreptate,  ci  numai  a mărturisit  că  se  numeşte  creştin, 
l-ai  condamnat  la  chinuri  ? Judecata  aceasta  a ta,  Urbicus,  nu  este  conformă 
nici  cu  intenţiile  piosului  nostru  împărat,  nici  cu  acelea  ale  filozofului  fiu 
al  lui  Cezar172,  nici  cu  ale  Sacrului  Senat“.  Dar  fără  vreun  alt  răspuns, 
acesta  adresîndu-se  lui  Lucius,  i-a  zis:  „Mi  se  pare  că  şi  tu  eşti  unul  ca  accsta“. 
Iar  Lucius  răspunzînd:  „Desigur",  Urbicus  a poruncit,  iarăşi,  ca  şi  acesta  să 
fie  scos  afară.  Noul  condamnat  şi-a  exprimat  atunci  mulţumirile  lui  faţă  de 
el,  deoarece  a înţeles  că  urmează  să  fie  eliberat  din  mîinile  unor  astfel  de 
stăpîni  răi  şi  să  meargă  către  Părintele  şi  împăratul  cerurilor.  Un  al  treilea, 
care  a urmat, a fost  deopotrivă  condamnat  la  chinuri. 

III. 

La  rîndul  meu,  şi  eu  mă  aştept  să  fiu  urmărit  şi  pus  la  stîlp  de  către 
vreunul  dintr-aceia  pe  care  i-am  numit,  sau  cel  puţin  de  către  Crescens173 , 
acest  iubitor  de  vîlva  care  se  face  în  jurul  lui  ca  filozof  şi  iubitor  de  paradă. 
Căci  nu  este  vrednic  să  se  numească  filozof  un  bărbat,  care  mărturiseşte, 
în  mod  public  despre  noi  cele  ce  nu  ştie,  anume  că,  creştinii  ar  fi  nişte  atei 
şi  nişte  impii,  făcînd  aceasta  spre  mulţumirea  şi  plăcerea  multora  dintre 
cei  înşelaţi  cu  privire  la  noi.  Astfel,  dacă  el  ne  prigoneşte,  fără  să  fi  luat 
cunoştinţă  de  învăţăturile  lui  Hristos,  el  este  un  om  înrăit  şi  cu  mult  mai 
primejdios  decît  ignoranţii,  care  de  multe  ori  se  feresc  să  vorbească  şi  să 
depună  mărturie  mincinoasă  cu  privire  la  lucrurile  despre  care  nu  ştiu  nimic; 
sau  dacă,  luînd  cunoştinţă  de  ele,  nu  a înţeles  măreţia  cuprinsă  în  ele, 
sau,  în  fine,  înţelegînd-o,  face  acestea  ca  să  nu  fie  bănuit  că  este  şi  el  unul 
dintre  creştini,  atunci  el  este  şi  mai  mizerabil  şi  mai  infam,  dovedindu-se 


172.  Este  cu  totul  curios  că  sfîntul  Iustin  nu  mai  aminteşte,  aici,  de  cîteştrei  persoa- 
nele cărora  le-a  adresat  Apologia  I,  ci  numai  de  două  dintre  ele  şi  anume  de:  Antoninus 
Pius  şi  Lucius  Verus.  Marcus  Aurelius,  care  nu  era  fiu  de  cezar,  este  lăsat  deoparte. 
Şi  tot  atît  de  curios  este  faptul  că  şi  aici,  lui  Lucius  Verus  i se  dă  numele  de  filozof. 
Vezi  în  legătură  cu  aceasta  şi  notele:  14,  15  şi  16  de  mai  sus. 

173.  Despre  acest  filozof  cinic,  Crescens,  aminteşte  şi  Tatian,  în  lucrarea  sa  Ora  tio 
adv.  Graec.  (cap.  19).  După  cum  ni-1  descrie  sfîntul  Iustin,  era  un  îngîmfat,  fără  nici  un 
fel  de  scrupule,  dar  totodată  şi  un  om  cît  se  poate  de  periculos,  care,  necunoscînd  nimic 
din  învăţăturile  creştinilor,  îi  acuza  fără  de  nici  o remuşcare,  ca  nu  cumva  să  lase  să  se 
înţeleagă  că  şi  el,  în  vreun  fel,  împărtăşeşte  învăţăturile  lor.  Sfîntul  Iustin  avusese  cu  el 
o discuţie  pe  faţă,  în  care-i  dovedise  atît  neştiinţa,  cît  şi  superficialitatea.  Despre  această 
discuţie  aveau  cunoştinţă  mai  mulţi;  se  crede  că  ea  ajunsese  chiar  şi  la  urechile  condu- 
cerii de  stat.  De  aceea,  ura  lui  împotriva  sfîntului  Iustin  sporise,  iar  vajnicul  apărător  al 
creştinilor  se  aştepta  din  clipă  în  clipă  să  cadă  victimă  uneltirilor  Iui  Crescens. 

sclavul  unei  păreri  oarbe  şi  lipsite  de  raţiune,  pentru  că  dă  atenţie  fricii. 
Vreau  să  ştiţi,  că,  înfăţişîndu-mă  înaintea  lui  şi  punîndu-i  unele  întrebări 
de  felul  acesta,  am  aflat  şi  bam  dovedit  că  nu  ştie  nimic  cu  adevărat.  Că 
spun  adevărul,  în  cazul  cînd  nu  vi  s-ar  fi  raportat  vouă  discuţiile  noastre, 
aş  fi  gata  să  vă  împărtăşesc  şi  vouă,  din  nou,  întrebările  pe  care  i le-am  pus; 
iar  lucrul  acesta  ar  fi  ceva  demn  de  puterea  voastră  împărătească.  Dar, 
dacă  vi  s-au  adus  la  cunoştinţă  atît  întrebările  mele,  cît  şi  răspunsurile 
aceluia  aţi  putut  vedea  că  el  nu  cunoaşte  nimic  din  cele  ale  noastre.  Iar  dacă 
totuşi  cunoaşte,  neîndrăznind  să  spună,  aşa  cum  am  arătat  mai  înainte,  din 
cauza  celor  ce-1  ascultă,  prin  aceasta  se  dovedeşte  că  nu  este  un  bărbat 
iubitor  de  înţelepciune,  ci  numai  un  bărbat  iubitor  de  slavă  deşartă  şi  că, 
prin  aceasta,  nu  dă  cinstirea  cuvenită  nici  admirabilei  maxime  a lui  Socrate: 
„Un  om  nu  trebuie  preferat  înaintea  adevărului"  174  . Dar  este  cu  neputinţă 
ca  un  cinic,  care  pune  sfîrşitul  cel  mai  de  pe  urmă  în  indiferenţă,  să  cunoască 
vreun  alt  bun,  în  afară  de  indiferenţă  1 75 . 


IV. 

Dar,  ca  să  nu  poată  zice  cineva:  Ucideţi-vă,  deci  cu  toţii  pe  voi  înşivă 
şi  duceţi-vă  astfel  la  Dumnezeu,  iar  nouă  nu  ne  mai  produceţi  nici  un  fel 
de  greutăţi  — voi  arăta  aici  motivul  pentru  care  noi  nu  facem  aceasta  şi 
pentru  care,  atunci  cînd  ne  găsim  înaintea  tribunalelor  voastre  şi  sîntem 
cercetaţi,  noi  mărturisim  credinţa  noastră  fără  teamă.  Noi  am  fost  învăţaţi 
că  Dumnezeu  nu  a creat  lumea  în  zadar,  decît  numai  pentru  neamul  omenesc; 
şi,  am  spus  mai  înainte  că  El  se  bucură  de  cei  ce  caută  să  imiteze  calităţile 
Lui176  şi  că  detestă  pe  cei  ce  îmbrăţişează  cele  rele,  fie  în  cuvînt,  fie  în 
faptă.  Deci,  dacă  toţi  ne-am  omorî  pe  noi  înşine,  în  aşa  fel  ca  să  nu  se  mai 
nască  cineva  şi  să  fie  instruit  în  învăţăturile  dumnezeieşti,  sau  ca  să  nu  mai 
existe  cîtuşi  de  puţin  neamul  omenesc,  în  cît  ne  priveşte,  noi  am  fi  vinovaţi 
noi  înşine  faţă  de  voinţa  lui  Dumnezeu,  de  am  face  aşa  ceva.  Atunci  cînd 
sîntem  cercetaţi  de  către  judecătorii  voştri,  însă,  noi  nu  tăgăduim,  pentru  că 
avem  conştiinţa  că  nu  sîntem  cîtuşi  de  puţin  vinovaţi  şi  pentru  că  socotim 
că  este  ceva  lipsit  de  pietate  a nu  spune  întru  totul  adevărul,  care  ştim  că 
este  plăcut  şi  lui  Dumnezeu.  De  aceea,  ne  şi  străduim  acum  a vă  elibera 
pe  voi  de  nedreptele  voastre  prejudecăţi. 


1 74.  Citat  din  Platon,  Republica , X,  p.  595  C. 

175.  A se  vedea  Eusebiu,  Hist.  Eccl.  IV,  XVI,  3—6. 

1 76.  A se  vedea  Apologia  /,  capit.  X,  1. 

V. 

De-i  va  veni  cuiva  dintre  voi  în  minte  şi  gîndul  acesta,  că,  mărturisind 
că  Dumnezeu  este  ajutătorul  nostru  nu  ar  mai  trebui  să  spunem  că  sîntem 
vîrîţi  la  închisoare  şi  sîntem  pedepsiţi,  voi  căuta  să  vă  lămuresc  şi  asupra 
acestui  lucru.  Dumnezeu,  creînd  lumea  întreagă  şi  supunînd  cele  pămînteşti 
oamenilor,  iar  elementele  cereşti  aşezîndu-le  spre  creşterea  roadelor  şi 
schimbarea  anotimpurilor,  a orînduit  acestora  o lege  dumnezeiască,  lăsînd 
să  se  vadă  că  şi  pe  acestea  le-a  făcut  pentru  oameni  şi  a încredinţat  purtarea 
de  grijă  a oamenilor  şi  a celor  de  sub  cer,  îngerilor,  pe  care  i-a  orînduit  cu 
aceasta.  Dar  îngerii,  călcînd  orînduirea  aceasta,  s-au  lăsat  biruiţi  de  amestecul 
cu  femeile  şi  au  dat  naştere  la  copii,  care  sînt  aşa-zişii  demoni.  Ceva  mai 
mult,  după  aceasta,  ei  au  prefăcut  neamul  omenesc  într-o  masă  de  sclavi: 
pe  de  o parte,  prin  anumite  semne  magice,  pe  de  alta,  prin  temeri  şi  pedepse 
pe  care  le  aducem  asupra  lor  şi,  în  fine,  pe  de  altă  parte,  învăţîndu-i  să  le 
aducă  jertfe  şi  tămîieri  şi  libaţiuni,  de  care  au  simţit  nevoia,  după  ce  au  fost 
robiţi  de  poftele  patimilor.  Şi  au  semănat  printre  oameni  ucideri,  războaie, 
adultere,  desfrînări  şi  tot  felul  de  răutăţi.  Pentru  aceasta  şi  poeţii  şi  alcă- 
tuitorii de  mituri,  neştiind  că  îngerii  şi  demonii  cei  născuţi  din  aceştia  au 
săvîrşit  toate  grozăviile  pe  care  ei  le-au  istorisit:  toate  faptele  împotriva 
naturii,  toate  adulterele  şi  toate  crimele  împotriva  cetăţilor  şi  naţiunilor, 
le-au  atribuit  lui  Jupiter  însuşi  şi  fiilor  celor  născuţi  din  el,  fraţilor  Poseidon 
şi  Pluton,  ca  şi  copiilor  lor.  Şi  au  dat  fiecăruia  dintre  ei  numele  pe  care 
fiecare  dintre  îngeri  l-a  ales  pentru  el  sau  pentru  copiii  lui. 

VI. 

Părintele  universului,  fiind  nenăscut,  nu  are  nici  un  nume  pozitiv; 
căci  acela  căruia  i se  dă  un  nume  oarecare,  trebuie  să  aibă  pe  cineva  mai  în 
vîrstă  ca  el,  care  să-i  dea  acest  nume.  Cuvintele  de:  Părinte,  Dumnezeu, 
Ziditor,  Domn  şi  Stăpîn  nu  sînt  propriu-zis  nume,  ci  numai  moduri  de  adre- 
sare, care  provin  de  pe  urma  binefacerilor  şi  lucrărilor  Lui.  Iar  Fiul  Său, 
Care  singur  este  numit  în  chip  propriu  Fiu,  Cuvîntul,  Care  a fost  împreună  cu 
El  şi  S-a  născut  mai  înainte  de  toate  celelalte  făpturi  şi  prin  Care,  la  început, 
a zidit  şi  a împodobit  toate,  se  numeşte  Hristos,  pentru  faptul  că  este  uns 
şi  că  Dumnezeu  a împodobit  toate  prin  El.  Cuvîntul  acesta  îşi  are  şi  el  un 
sens  deopotrivă  de  necunoscut,  după  cum  şi  cuvîntul  Dumnezeu  nu  este  un 
nume,  ci  o idee  înnăscută  în  firea  oamenilor,  despre  ceva  cu  totul  greu  de 
explicat.  Numai  cuvîntul  Iisus  este  un  nume  şi  de  om  şi  de  mîntuitor.  Aşa 
cum  am  spus  mai  înainte1 77  , Hristos  S-a  făcut  om,  născîndu-Se,  după  voinţa 


177.  A se  vedea  Apologia  I,  capit.  XXIII,  3. 

lui  Dumnezeu  şi  Tatăl,  pentru  oamenii  care  vor  crede  în  El  şi  pentru  nimici- 
rea demonilor.  Iar  voi  vă  puteţi  convinge  despre  aceasta  din  cele  ce  se 
întîmplă  acum  sub  ochii  voştri.  Căci  în  toată  lumea,  ca  şi  în  cetatea  voastră 
se  găsesc  mulţi  îndrăciţi,  pe  care  nu  i-au  putut  vindeca  nici  unul  dintre 
exorciştii,  vrăjitorii  şi  magicienii  voştri,  dar  pe  care  mulţi  dintre  oamenii 
noştri,  dintre  creştini,  exorcizîndu-i  în  numele  lui  Iisus  Hristos,  Care  a fost 
răstignit  sub  Pontius  Pilat,  i-au  vindecat  şi-i  vindecă  încă  şi  acum,  nimicind 
şi  alungind  demonii  care-i  ţin  în  stăpînire  pe  oameni. 

VIL 

Dacă  Dumnezeu  întîrzie  să  dezlănţuie  catastrofa,  menită  să  aducă 
după  sine  distrugerea  lumii  întregi  şi  să  Tacă  să  dispară  îngerii  cei  răi, 
demonii  şi  păcătoşii,  face  aceasta  din  cauza  seminţei  creştinilor,  în  care  El 
vede  un  motiv  de  a conserva  lumea.  Căci,  dacă  nu  ar  fi  aşa,  voi  nu  aţi  mai 
putea  să  împliniţi  lucrarea  demonilor  celor  răi,  ci  focul  judecăţii,  coborînd 
de  sus,  ar  produce,  fără  excepţie,  dizolvarea  tuturor,  ca  şi  potopul  de  odini- 
oară, care  nu  a lăsat  pe  nimeni  în  viaţă,  decît  pe  aşa-numitul  Noe,  împreună 
cu  ai  săi,  care  este  cunoscut  la  voi  sub  numele  de  Deucalion,  din  care,  iarăşi, 
s-au  născut  atîţia  şi  atîţia,  dintre  care  unii  răi  şi  alţii  buni.  în  felul  acesta 
spunem  că  va  avea  loc  conflagraţia  universală,  iar  nu  cum  gîndesc  stoicii, 
prin  absorbirea  fiinţelor,  unora  de  către  altele,  lucru  care  se  pare  a fi  cît  se 
poate  de  dezonorant.  Dar  nici  prin  legea  destinului  nu  se  întîmplă  ceea  ce 
face  sau  ceea  ce  suferă  omul,  ci  fiecare  săvîrşeşte  în  chip  liber  atît  binele,  cît 
şi  răul.  Dacă  cei  buni,  ca  Socrate  şi  cei  asemănători  lui,  au  fost  prigoniţi 
şi  aruncaţi  în  închisoare,  faptul  acesta  trebuie  atribuit  demonilor  şi  tot 
demonilor  trebuie  atribuită  şi  abundenţa  şi  slava  de  care  par  să  se  fi  bucurat 
Sardanapal1 78 , Epicur179  şi  cei  asemenea  lor.  Lucrul  acesta  neînţelegîndu-1 
stoicii,  au  spus  că  totul  ascultă  de  fatalitatea  destinului.  Dar,  pentru  că 
Dumnezeu  a făcut  de  la  început  neamul  îngerilor  şi  al  oamenilor  înzestrîn- 
du-i  cu  libertate,  pe  bună  dreptate,  aceştia  îşi  vor  primi  pedeapsa  în  focul 
cel  veşnic,  pentru  cele  ce  vor  greşi.  Natura  oricărei  făpturi  este  capabilă  de 
răutate  şi  de  virtute;  căci  nimeni  n-ar  avea  nici  un  merit  dacă  nu  ar  putea 


178.  Sardanapal,  un  personaj  legendar,  care  pare  să  fi  fost  regele  Asiriei,  între  836 
şi  817  î.  Hr.  El  ar  fi  fost  ultimul  descendent  al  împărătesei  Semiramida.  A intrat  în  istorie 
ca  prototipul  prinţului  destrăbălat,  laş  şi  afemeiat. 

179.  Epicur , filozof  grec,  crescut  la  Atena  de  Xenocrates.  El  învaţă  că  binele 
suprem  al  omului  este  plăcerea  şi  că  toate  eforturile  omului  trebuie  să  tindă  la  obţinerea 
plăcerii.  Dar  Epicur  nu  pleda  în  favoarea  plăcerilor  grosolane  ale  simţurilor,  ci  în  favoarea 
cultivării  spiritului  şi  în  practicarea  virtuţilor.  învăţăturile  lui  au  fost  încă  de  la  început 
răstălmăcite,  iar  numele  de  „epicureeni“  s-a  atribuit  din  ce  în  ce  mai  mult  acelora  care 
se  dedau  plăcerilor  mesei  şi  ale  simţurilor. 

alege  între  cele  două  căi.  Lucrul  acesta  îl  arată  şi  oamenii  de  pretutindeni 
care  au  filozofat  şi  au  alcătuit  legi  după  raţiunea  cea  dreaptă,  care  ne 
arată  că  unele  lucruri  trebuie  făcute,  iar  altele  să  ne  ferim  a le 
face.  Stoicii,  ei  înşişi,  în  învăţătura  lor  morală,  ţin  cu  fermitate  la  aceste 
legi,  ceea  ce  dovedeşte  că  teoria  lor  cu  privire  la  principiile  lucrurilor  şi 
fiinţelor  netrupeşti  nu  este  adevărată.  A supune  pe  om  legii  destinului,  sau  a 
zice  că  Dumnezeu  nu  este  nimic  alăturea  de  aceste  lucruri  schimbătoare  şi 
nestatornice  şi  care  se  dizolvă  întotdeauna  în  aceleaşi  elemente,  înseamnă  a 
nu  vedea  nimic  dintre  cele  ce  sînt  nestricăcioase  şi  a amesteca  pe  Dumnezeu 
însuşi,  în  corupţia  universului,  fie  în  întregime,  fie  în  părţile  sale,  sau  în- 
seamnă a spune  că  binele  şi  răul  nu  sînt  nimic,  ceea  ce  contravine  oricărei 
înţelepciuni,  oricărei  raţiuni  şi  oricărei  minţi  raţionale. 

VIII. 

Noi  ştim,  că  atît  cei  ce  s-au  făcut  părtaşi  învăţăturilor  stoicilor  şi  care 
au  fost,  în  ce  priveşte  raţiunea  morală  nişte  oameni  decenţi,  ca  şi  poeţii, 
din  anumite  puncte  de  vedere,  datorită  seminţei  Cuvîntului,  care  este 
înnăscută  în  tot  neamul  oamenilor,  au  fost  urîţi  şi  ucişi:  amintim  aici  de 
Heraclit,  despre  care  am  vorbit  şi  mai  înainte180  , de  Musonius181 , în  zilele 
noastre,  precum  şi  de  alţii.  După  cum  am  arătat,  demonii  au  lucrat  în  aşa 
fel,  ca  toţi  cei  ce  s-au  străduit,  în  orice  fel,  să  trăiască  potrivit  Cuvîntului 
şi  să  fugă  de  răutate,  să  fie  întotdeauna  urîţi.  Aşa  că  nu  este  cîtuşi  de  puţin 
de  mirare,  dacă  demonii,  daţi  pe  faţă,  fac  în  aşa  fel  ca  să  fie  urîţi  cu  mult 
mai  mult,  nu  acei  care  participă  numai  în  parte  la  acest  Cuvînt  spermatic, 
ci  care  posedă  cunoştinţa  şi  contemplarea  întregului  Cuvînt,  Care  este 
Hristos.  Dar  ei  îşi  vor  primi  chinul  şi  pedeapsa,  fiind  închişi  în  focul  cel 
veşnic.  Căci,  dacă  ei  sînt  învinşi  de  către  oameni,  încă  de  pe  acum,  în 
numele  lui  Iisus  Hristos,  aceasta  este  o înştiinţare  cu  privire  la  chinul  cel 
rezervat  lor  şi  celor  care  îi  adoră  pe  ei,  pe  care-1  vor  suferi  în  focul  cel  veşnic. 
Aşa  au  vestit  de  mai  înainte  profeţii  că  va  fi  şi  tot  aşa  ne-a  învăţat  şi  învăţă- 
torul nostru,  Iisus  Hristos. 


IX. 

Dar,  pentru  ca  să  nu  spună  cineva  ceea  ce  spun  pretinşii  filozofi  că  cele 
arătate  de  noi  în  legătură  cu  cei  nedrepţi,  care  vor  fi  chinuiţi  în  focul  cel 
veşnic,  sînt  doar  nişte  vorbe  mari  şi  înfricoşătoare  şi  că  noi  voim  să  aducem 
pe  oameni  la  virtute  prin  frică  şi  nu  prin  dragostea  faţă  de  bine,  voi  răspun- 
de pe  scurt  că  dacă  aceste  pedepse  nu  ar  exista,  atunci  nici  Dumnezeu  nu 

180.  A se  vedea  Apologia  /,  capit.  XLVI,  3. 

181.  Rufus  C.  Musonius,  un  celebru  filozof  stoic,  din  primul  secol  al  erei  creştine. 

ar  exista;  sau  că,  dacă  ar  exista  un  Dumnezeu,  el  nu  s-ar  ocupa  de  oameni, 
nu  ar  mai  exista  nici  bine  şi  nici  rău1 82 , iar  legislatorii,  aşa  cum  am  spus  mai 
înainte183 , s-ar  dovedi  a fi  nişte  oameni  nedrepţi,  atunci  cînd  ar  pedepsi  pe 
aceia  care  calcă  în  picioare  prescripţiile  cele  bune  ale  lor.  Dar,  pentru  că 
aceia  nu  sînt  nedrepţi,  după  cum  nici  Părintele  lor  care  ne  învaţă  prin 
Cuvîntul  Său  să  săvîrşim  aceleaşi  lucruri,  înseamnă  că  numai  aceia  care  nu 
sînt  de  acord  cu  ei  sînt  nedrepţi.  Iar  dacă  cineva,  comparînd  diferitele  legi 
ale  oamenilor,  ar  zice  că  la  unii  oameni  anumite  lucruri  sînt  bune,  iar  altele 
sînt  socotite  rele,  în  timp  ce,  la  alţii,  cele  urîte  la  cei  dintîi  sînt  socotite 
bune  şi  cele  bune  sînt  socotite  urîte,  să  ia  aminte  cele  ce  spuneam  şi  cu 
privire  la  aceasta.  Ştim,  de  altfel,  că  îngerii  cei  răi  au  stabilit  şi  legi  asemănă- 
toare răutăţii  lor.  De  aceste  legi  se  bucură  oamenii  care  au  devenit  asemenea 
lor.  Dar  venind  Cuvîntul,  cu  dreptatea  Lui,  a arătat  că  nu  toate  părerile  şi 
nici  toate  principiile  nu  erau  bune;  că  existau  unele  bune  iar  altele  rele. 
Iată  ceea  ce  voi  spune,  sau  nişte  lucruri  asemănătoare,  celor  care  fac  această 
obiecţie  şi  ceea  ce  aş  putea  dezvolta  mult  mai  pe  larg,  dacă  ar  fi  nevoie. 
Acum,  însă,  mă  voi  întoarce  la  subiect. 

X. 

Deci,  cele  ale  noastre,  depăşesc  orice  altă  învăţătură  omenească, 
prin  aceea  că  noi  avem  în  Hristos  întreg  Cuvîntul,  Care  S-a  arătat  pentru  noi 
trup,  Cuvînt  şi  suflet.  Căci  tot  ceea  ce  au  grăit  şi  au  găsit  filozofii  şi  legiuito- 
rii, au  fost  scoase  de  ei  cu  trudă  din  ceea  ce  au  găsit  contemplînd  doar  în 
parte  Cuvîntul.  Dar,  deoarece  ei  nu  au  cunoscut  toate  cele  ale  Cuvîntului, 
Care  este  Hristos,  ei  au  spus  de  multe  ori  şi  lucruri  contrare.  De  altfel,  chiar 
şi  cei  ce  au  fost  mai  înainte  de  Hristos  şi  au  încercat  să-şi  dea  seama  de  nişte 
asemenea  lucruri  în  chip  omenesc,  cu  ajutorul  raţiunii,  au  fost  traşi  la 
răspundere  întocmai  ca  nişte  impioşi  şi  ca  nişte  oameni  plini  de  curiozitate. 
Dintre  aceştia,  lui  Socrates,  cel  care  a depus  mai  multă  ardoare  în  aceasta,  i 
s-au  adus  aceleaşi  acuzaţii  care  ni  se  aduc  şi  nouă.  Căci  au  spus  despre  el  că 
introduce  nişte  divinităţi  noi  şi  că  pe  aceia  pe  care  cetatea  îi  socoteşte  zei, 
el  îi  nesocoteşte184  . Iar  acela,  eliminînd  din  Republica  lui  pe  demonii  cei  răi, 
care  săvîrşeau  cele  ce  spuneau  poeţii,  învăţa  pe  oameni  să  renunţe  la  Homer 
şi  la  ceilalţi  poeţi,  şi-i  îndemna  să  ajungă  cu  ajutorul  cercetării  raţiunii,  la 
cunoaşterea  Dumnezeului  celui  necunoscut185 , spunînd:  „Nu  este  uşor  de 
a găsi  pe  Părintele  şi  Creatorul  tuturor  şi  nici  nu  este  ceva  sigur  ca,  atunci 


182.  A se  vedea  Apologia  /,  XXIV,  4. 

183.  A se  vedea  Apologia  II,  capit.  VII,  7. 

184.  Platon,  Apolog .,  p.  24  B. 

185.  Cf.  Fapte,  17,  23. 

cînd  L-ai  găsit,  să  vorbeşti  despre  El  tuturor44186 , lucru  pe  care  l-a  făcut 
Hristosul  nostru,  prin  puterea  Lui  proprie.  Nimeni  nu  a fost  convins  de 
către  Socrate  în  aşa  fel,  ca  să  moară  pentru  o asemenea  învăţătură;  dar, 
de  către  Hristos,  Cel  în  parte  cunoscut  şi  de  către  Socrates  (căci  El  a fost  şi 
este  Cuvîntul,  Care  este  în  toate,  Care  a prezis  prin  profeţi  cele  ce  aveau  să 
fie,  El  însuşi  devenind  pătimitor  asemenea  nouă  şi  învăţîndu-ne  acestea), 
au  fost  convinşi  nu  numai  filozofii  şi  filologii,  ci  şi  meşteşugarii  şi  ignoranţii 
de  tot  felul,  care,  pentru  El  au  dispreţuit  şi  slava,  şi  teama,  şi  moartea. 
Pentru  că  El  este  puterea  Părintelui  celui  negrăit  şi  nicidecum  o invenţie 
simplă  a raţiunii  omeneşti.  ^ 

Noi  nici  nu  am  fi  omorîţi  şi  nici  oamenii  cei  nedrepţi  şi  demonii  nu  ar 
fi  mai  puternici  decît  noi,  dacă  nu  ar  fi  de  datoria  fiecărui  om  care  s-a 
născut  să  şi  moară.  Pentru  care  motiv,  noi  sîntem  mulţumiţi  că  ne  putem 
achita  această  datorie  a noastră.  Aceasta,  deşi  socotim  că  este  bine  şi  bine- 
venit de  a spune  lui  Crescens  şi  celor  deopotrivă  cu  el  lipsiţi  de  raţiune, 
povestea  aceea  pe  care  o întîlnim  la  Xenofon187.  Acesta  povesteşte  că 
Heracles,  ajungînd  la  o răscruce  de  drumuri,  s-a  întîlnit  cu  virtutea  şi  cu 
răutatea,  care  i-au  apărut  sub  chipuri  de  femeie.  Astfel,  răutatea,  avînd 
pe  ea  o îmbrăcăminte  diafană,  cu  faţa  graţioasă  şi  înfloritoare,  din  cauza 
podoabelor  pe  care  le  avea  pe  ea  şi  fiind  de-a  dreptul  încîntătoare  la  vedere, 
i-a  spus  lui  Heracles  că  dacă  o va  urma  îl  va  face  să  ducă  de-a  pururea  o viaţă 
plină  de  plăceri  şi  de  frumuseţe,  la  fel  de  strălucită  cu  aceea  a lumii  din 
jurul  ei.  Iar  virtutea,  stînd  înaintea  lui  cu  o faţă  şi  îmbrăcăminte  severă, 
i-a  zis:  ,,De  te  vei  lăsa,  însă,  convins  de  mine,  te  vei  împodobi  nu  cu  podoabă 
şi  nici  cu  frumuseţe  trecătoare  şi  stricăcioasă,  ci  cu  podoabele  cele  cu 
adevărat  frumoase  şi  veşnice44.  Sîntem  convinşi,  deci,  că  oricine  va  evita 
bunurile  aparente  şi  se  va  ataşa  de  cele  socotite  crude  şi  iraţionale  va  găsi 
fericirea.  Căci  răutatea,  îmbrăcînd  forma  exterioară  a faptelor  ei  cu  calită- 
ţile virtuţii  şi  a celor  ce  sînt  cu  adevărat  bune,  prin  imitarea  celor  nestrică- 
cioase  (întrucît  ea  nu  are  nimic  nestricăcios  în  ea  însăşi  şi  nici  nu  poate  să 
facă  ceva  care  să  nu  fie  stricăcios),  robeşte  pe  oamenii  de  jos,  încununînd 
virtutea  cu  atributele  ei  cele  rele.  Cei  ce  înţeleg,  însă,  calităţile  cele  bune  ale 
fiinţei,  rămîn  incoruptibili  în  ce  priveşte  virtutea.  Lucrul  acesta  se  poate 
spune  şi  despre  creştini  şi  despre  atleţi  şi  despre  oamenii  care  fac  aceleaşi 
lucruri  asemănătoare  cu  acelea  pe  care  le-au  spus  poeţii  în  legătură  cu  aşa- 
zişii  lor  zei  şi  el  poate  fi  înţeles  de  către  orice  om  cu  mintea  întreagă  din 
modul  cum  noi  dispreţuim  moartea,  de  care  toţi  ceilalţi  se  înfricoşează. 


186.  Platon,  Timeu,  p.  28  C. 

187.  Xenofon,  Memorat, , II,  I,  24  şi  urm. 


86 


APOLOGEŢI  DE  LIMBA  GREACA 


XII. 

De  altfel,  eu  însumi,  pe  cînd  mă  găseam  împărtăşind  învăţăturile  lui 
Platon,  auzind  de  modul  în  care  creştinii  erau  defăimaţi  şi  văzîndu-i  că  sînt 
fără  de  teamă  în  faţa  morţii  şi  în  faţa  tuturor  acelora  pe  care  oamenii  le 
socotesc  înfricoşătoare,  am  înţeles  că  este  cu  neputinţă  ca  ei  să  trăiască 
în  răutate  şi  în  pofta  plăcerilor.  Ce  om  dedat  plăcerilor  sau  desfrîului,  care 
socoteşte  un  lucru  bun  să  se  hrănească  din  cărnurile  omeneşti,  ar  fi  în  stare 
să  îmbrăţişeze  moartea,  ca  să  se  lipsească  de  bunurile  lui  şi  nu  ar  căuta, 
cu  tot  dinadinsul,  să  se  bucure  de  viaţa  prezentă  şi  să  se  sustragă  magistra- 
ţilor, decît  să  se  expună  morţii,  denunţîndu-se  pe  sine  însuşi?  Dar  şi  lucrul 
acesta  au  căutat  să-l  săvîrşească  demonii  cei  răi,  slujindu-se  de  oamenii  cei 
lipsiţi  de  pietate.  Ei  au  condamnat  la  moarte  pe  mai  mulţi  dintre  ai  noştri, 
bazaţi  pe  calomniile  răspîndite  împotriva  noastră  şi  au  supus  la  chinuri  pe 
servitorii  noştri,  pe  copii  şi  pe  femei,  şi  prin  chinuri  înspăimîntătoare, 
i-au  silit  să  ne  impute  aceste  crime  faimoase,  pe  care  de  altfel  ei  le  săvîrşesc 
pe  faţă. 

Dar,  pentru  că  noi  nu  avem  de-a  face  cu  nimic  din  cele  ce  caută  ei  să 
ne  impute,  noi  nici  nu  ne  gîndim  măcar  la  aşa  ceva,  avînd  pe  Dumnezeul 
cel  nenăscut  şi  mai  presus  de  orice  cuvînt  martor  al  cugetelor  şi  faptelor 
noastre.  Pentru  ce,  oare,  nu  am  mărturisi  în  chip  public  că  toate  acestea 
sînt  nişte  lucruri  bune  şi  nu  am  spune  despre  ele  că  sînt  o filozofie  divină  ? 
că  noi  celebrăm  prin  ucidere  de  oameni  misterele  lui  Kronos  ? că  atunci 
cînd  noi  ne  adăpăm  cu  sînge,  aşa  cum  se  spune, facem  aceleaşi  lucruri  ca  şi 
idolul  pe  care  voi  îl  cinstiţi,  care  este  stropit  nu  numai  cu  sînge  de  animale, 
ci  şi  cu  sînge  omenesc,  de  către  cel  mai  ilustru  şi  mai  nobil  bărbat  de  la  voi, 
care  îi  aduce  libaţiune  de  sînge  de  oameni  ucişi  ? că  noi  imităm  pe  Zeus  şi 
pe  ceilalţi  zei,  dedîndu-ne  fără  nici  o rezervă,  la  crime  împotriva  naturii  şi  la 
adultere  ? Pentru  ce  nu  am  căuta  şi  noi  justificarea  noastră  în  scrierile  lui 
Epicur  şi  ale  altor  poeţi  ? Dar  noi,  dimpotrivă,  căutăm  să  inspirăm  groază 
faţă  de  nişte  astfel  de  lucruri  şi  îndemnăm  pe  toţi  să  fugă  de  cei  ce  le 
practică  şi  de  imitatorii  lor,  ceea  ce  ne  silim  să  facem  şi  prin  cuvintele 
acestea  ale  noastre  şi  pentru  aceasta  noi  sîntem  persecutaţi  pe  toate  căile. 
Dar  nu  ne  pasă  de  aceasta,  pentru  că  ştim  că  Dumnezeu  este  un  drept 
supraveghetor.  Fie  ca  şi  acum,  cineva,  urcîndu-se  pe  o tribună  înaltă  să 
strige  aceste  tragice  cuvinte:  ,,Ruşinaţi-vă,  ruşinaţi-vă  că  imputaţi  unor 
nevinovaţi  crimele  pe  care  voi  le  săvîrşiţi  în  chip  public  şi  că-i  acoperiţi  pe 
aceştia  cu  greşalele  voastre  şi  ale  zeilor  voştri,  care  nu  au  nici  cea  mai  mică 
legătură  cu  ele.  Schimbaţi-vă  atitudinea  voastră,  înţelepţiţi-vă  !“ 

XIII. 

Dar  eu,  aflînd  că  învăţăturilor  celor  dumnezeieşti  ale  creştinilor  li  se 
pune  un  veşmînt  urît  de  către  demonii  cei  răi,  pentru  îndepărtarea  de  ele 
a celorlalţi  oameni  am  luat  în  derîdere  atît  pe  cei  ce  îmbrăcau  în  tot  felul  de 
minciuni  aceste  învăţături,  cît  şi  minciunile  pe  care  ei  le  scorneau,  precum  şi 
părerea  pe  care  mulţimea  şi-o  făcea  despre  ele.  Mărturisesc,  sus  şi  tare, 
că  sînt  creştin  şi  dorind  şi  luptîndu-mă  din  toate  puterile  să  mă  arăt  astfel, 
nu  din  cauză  că  învăţăturile  lui  Platon  ar  fi  străine  de  cele  ale  lui  Hristos, 
ci  din  cauză  că  ele  nu  sînt  întru  totul  asemănătoare,  după  cum  se  întîmplă 
şi  cu  cele  ale  celorlalţi  stoici  şi  poeţi  şi  scriitori,  m-am  deosebit  mult  de 
acestea  din  urmă.  Fiecare  dintre  aceştia,  atunci  cînd  a văzut,  în  parte, 
apropierea  lui  de  Cuvîntul  dumnezeiesc  Cel  împrăştiat  în  lume,  a putut  să 
grăiască  cîte  un  adevăr  parţial;  dar  cei  care  au  vorbit  lucruri  contrare  unii 
altora,  în  chestiunile  cele  mai  însemnate,  se  pare  că  nu  au  avut  nici  o ştiinţă 
vădită  şi  nici  o cunoştinţă  neîndoioasă  despre  Cuvîntul.  Deci,  toate  acelea 
care  se  spun  corect  de  către  toţi,  sînt  cele  ale  noastre,  ale  creştinilor.  Căci 
după  Dumnezeu,  noi  ne  închinăm  şi  iubim  Cuvîntul  Cel  de  la  Dumnezeu, 
Cel  nenăscut  şi  negrăit,  pentru  că  El  S-a  făcut  pentru  noi  om  şi  fiind  astfel 
părtaş  suferinţelor  noastre,  ne-a  adus  şi  vindecarea.  Toţi  scriitorii,  prin 
sămînţa  Cuvîntului,  care  s-a  găsit  în  ei  de  la  natură,  au  putut  vedea  numai 
slab  de  tot,  adevărul.  Dar  altceva  este  a poseda  o sămînţă  şi  o asemănare 
potrivită  cu  facultăţile  proprii  şi  altceva  obiectul  însuşi,  a cărui  participare 
şi  imitare  provin  de  la  harul  care  vine  de  la  El. 

XIV. 

Şi  acum  vă  cerem  ca  să  sancţionaţi  această  cărticică  a noastră,  în 
forma  în  care  veţi  găsi  de  cuviinţă,  pentru  ca  cele  ale  noastre  să  poată  fi 
cunoscute  şi  altora  şi  să  se  poată  elibera  de  prejudecăţile  şi  de  ignorarea 
celor  bune,  toţi  acei  care  se  fac  răspunzători  de  pedeapsă  din  cauza  lor 
înşişi.  Căci  omul  are  prin  natura  sa  puterea  de  a cunoaşte  binele  şi  răul. 
Noi  sîntem  acuzaţi  de  crime,  despre  care  nu  se  ştie  dacă  sîntem  vinovaţi. 
Totuşi,  zeii  care  fac  lucrurile  de  care  noi  sîntem  *acuzaţi  şi  care  caută  imita- 
tori printre  oameni,  sînt  aprobaţi.  Dar  cei  ce,  pentru  aceste  fapte  pretinse, 
ne  condamnă  la  moarte,  la  închisoare  sau  la  alte  chinuri  asemănătoare,  se 
condamnă  pe  ei  înşişi:  ei  nu  mai  au  nevoie  de  alţi  judecători. 

XV. 

(Eu  am  dispreţuit,  în  neamul  meu,  învăţătura  nelegiuită  şi  falsă  a lui 
Simon).  Dacă  voi  veţi  sancţiona  această  scriere,  noi  o vom  face  cunoscută 
tuturor,  pentru  ca  toţi,  de  va  fi  cu  putinţă,  să-şi  schimbe  atitudinea  lor  faţă 

de  noi.  Pentru  aceasta  noi  am  alcătuit  această  scriere.  Judecind  după  judeca- 
ta sănătoasă,  învăţătura  noastră  nu  este  o învăţătură  reprobabilă,  ci  este 
superioară  oricărei  filozofii  omeneşti.  Cel  puţin  ea  valorează  mult  mai 
mult  decît  ceea  ce  au  scris  Sotades188  , Philaenis189  , Archestrate1 90  , Epicur 
şi  ceilalţi  poeţi,  ale  căror  lucrări  poate  să  le  citească  şi  să  le  vadă  reprezen- 
tate toată  lumea. 

Ne  oprim  aici.  Am  făcut  tot  ceea  ce  a depins  de  noi  şi  dorim  ca  toţi 
oamenii  de  pretutindenea  să  cunoască  adevărul.  Fie  ca  voi,  aşa  cum  se  cade 
pietăţii  şi  filozofiei  voastre,  să  judecaţi  cu  dreptate,  în  propriul  vostru 
interes ! 


188.  Sotades,  poet  din  vremea  lui  Ptolomeu  Filadelful,  autorul  unor  poezii  în  care, 
sub  o formă  satirică  şi  adesea  obscenă,  se  găseau  intercalate  maxime  morale.  El  a fost 
tradus  sau  imitat  de  Ennius,  sub  titlul  „So ta *\  Versurile  lui  sînt  cunoscute  sub  numele  de 
„versuri  sotadice". 

189.  Philaenis,  o poetă  contemporană  cu  Isocrates.  A scris  o lucrare  libertină, 
despre  cele  afrodisiace. 

190.  Archestrate  de  Gela,  contemporan  cu  Aristotel,  autorul  unui  poem  gastro- 
nomic intitulat  „ Hedypatheia “,  care  a fost  imitat  de  către  Ennius,  sub  titlul  de  ,, Hedy - 
phagetica ". 


SFlNTUL  IUSTIN 
MARTIRUL  ŞI  FILOZOFUL 


DIALOGUL  CU  IUDEUL  TRYFON 


TRADUCERE  ŞI  NOTE  DE 

Pr.  Prof.  OLIMP  N.  CĂCIULĂ 


DIALOGUL  CU  IUDEUL  TRYFON191 


(PARTEA  ÎNTÎIA) 


I. 

Pentru  ce  Iustin  s-a  făcut  creştin.  Pe  cînd  mă  plimbam  într-o  zi,  dis-de- 
dimineaţă,  pe  cărările  Xistului192,  întîlnindu-mă  cu  cineva,  care  era  însoţit 
de  mai  mulţi  alţi  tovarăşi,  acesta  îmi  zise: 

— Bucură-te,  filozofule  ! 

Şi,  zicînd  acestea,  întorcîndu-se  din  cale,  s-a  alăturat  mie  şi  odată  cu 
el  s-au  întors  din  cale  şi  s-au  alăturat  mie  şi  ceilalţi  tovarăşi  ai  lui.  La  rîndul 
meu,  adresîndu-mă  lui,  i-am  zis: 

— Ei,  ce  este? 

— Am  învăţat  la  Argos,  de  la  Corint  Socraticul,  că  nu  trebuie  să 
dispreţuim  şi  nici  să  trecem  cu  vederea  pe  cei  ce  poartă  o astfel  de  haină, 
ci,  dimpotrivă,  să  ne  dăm  toată  osteneala  să  stăm  de  vorbă  cu  ei,  doar-doar, 
din  această  convorbire  ar  putea  rezulta  vreun  folos,  fie  pentru  unul,  fie 
pentru  altul.  Căci  este  un  lucru  deopotrivă  de  bun,  chiar  dacă  numai  unul 
din  amîndoi  ar  putea  dobîndi  vreun  folos.  De  aceea,  cînd  văd  pe  cineva 
purtînd  o astfel  de  haină,  mă  apropii  de  el  cu  multă  plăcere.  Şi  tot  de  aceea 
te-am  întîmpinat  şi  pe  tine,  acum,  cu  aceeaşi  plăcere.  Cît  priveşte  pe  tovarăşii 
mei,  aceştia  mă  urmează,  aşteptînd  să  audă  şi  ei,  de  la  tine,  ceva  bun  şi 
folositor. 

— Dar  cine  eşti  tu,  oare,  prea  puternice  printre  muritori  ?193 , i-am  zis 
eu  atunci,  glumind  în  felul  acesta  cu  el. 

Şi  el  mi-a  spus,  cît  se  poate  de  simplu  şi  numele  şi  neamul  lui: 

— Mă  numesc  Tryfon  şi  sînt  ebreu  din  circumciziune.  Am  fugit  de 

191.  Titlul  dat  de  manuscrisul  nr.  450  din  Biblioteca  Naţională  de  la  Paris,  de  al 
cărui  cuprins  ţinem  seama  aici,  este  ,, Dialogul  cu  iudeul  Tryphon  al  sfîntului  Iustin 
Martirul  şi  Filozoful “.  El  însă  nu  aparţine  sfîntului  Iustin.  Probabil  că  titlul  iniţial  şi 
original,  care  nu  s-a  păstrat,  va  fi  avut  şi  o dedicaţie  făcută  lui  Marcus  Pompeius,  pe 
care  îl  găsim  amintit  în  cap.  VIII,  3 şi  cap.  CXLI,  5. 

192.  După  indicaţiile  lui  Eusebiu  ( Hist . Eccl.  IV,  XVIII,  6),  aici  ar  fi  vorba  despre 
„Xistul"  (stadionul^  de  la  Efes.  A se  vedea  şi  Dialog.  IX,  3 . 

193.  ,,Tte  Se  OV€OTC\  expresie  luată  de  la  Homer,  Iliada , VI,  123  şi  XV,  247. 

războiul  care  are  loc  acum  în  Palestina194  şi  am  petrecut  multă  vreme  în 
Grecia  şi,  mai  ales,  la  Corint. 

— Dar  ce-ai  putea  folosi  tu,  oare,  mai  mult,  de  pe  urma  filozofiei,  decît 
de  pe  urma  legiuitorului  tău  şi  a profeţilor?  i-am  zis  eu,  atunci. 

— Cum  ? zise  la  rîndul  lui  acela,  filozofii  nu  vorbesc,  oare,  tot  timpul 
despre  Dumnezeu  şi  discuţiile  lor  nu  se  învîrtesc  întotdeauna  în  jurul  monar- 
hiei şi  al  proniei  ? Oare  sarcina  filozofiei  nu  este  tocmai  aceea  de  a cerceta 
cele  cu  privire  la  Dumnezeu  ? 

— Da,  i-am  zis  eu;  şi  noi  credem  la  fel.  Dar  cei  mai  mulţi  nici  măcar  nu 
s-au  gîndit  dacă  este  numai  un  singur  Dumnezeu,  sau  dacă  sînt  mai  mulţi 
şi  dacă  Dumnezeu  poartă  de  grijă  fiecăruia  dintre  noi,  în  parte,  sau  nu,  ca  şi 
cum  cunoştinţa  aceasta  nu  ax  contribui  cu  nimic  la  fericire.  Dimpotrivă, 
ei  se  încearcă  să  ne  convingă  că  Dumnezeu  poartă  de  grijă  numai  de  univers, 
de  genuri  şi  de  specii,  dar  că  de  mine  şi  de  tine  şi  de  fiecare  în  parte  nu 
poartă  grijă,  fiindcă  dacă  ar  purta,  atunci  noi  nu  am  mai  fi  siliţi  să  ne  rugăm 
Lui  toată  ziua  şi  toată  noaptea.  Unde-i  poate  duce  pe  unii  ca  aceştia  o astfel 
de  părere,  nu  este  greu  de  înţeles.  Intr-adevăr,  cei  care  învaţă  asemenea 
lucruri  îşi  iau  îngăduinţa  şi  libertatea  de  a vorbi,  de  a urma  şi  de  a face 
orice  voiesc,  fiindcă  ei  nu  se  tem  nici  de  pedeapsă  şi  nici  nu  nădăjduiesc 
vreun  bine  de  la  Dumnezeu.  Căci  cum  ar  putea  face  altfel1 9S , ei,  care  zic  că 
lucrurile  sînt  aceleaşi  întotdeauna  şi  că,  iarăşi,  eu  şi  tu  trăim  la  fel,  ca  unii 
care  nu  putem  deveni  nici  mai  buni,  nici  mai  răi  ? Alţii,  învăţînd  că  sufletul 
omenesc  este  nemuritor  şi  ne  trupesc,  socotesc  că  atunci  cînd  fac  vreun  rău 
nu  vor  avea  nici  o pedeapsă  (căci  ceea  ce  este  netrupesc  nu  poate  pătimi) 
şi  că  n-au  nevoie  de  nimic  de  la  Dumnezeu,  întrucît  sufletul  este  nemuritor. 

Atunci  Tryfon,  zîmbind  cu  înţeles,  a zis: 

— Dar  tu  ce  crezi  despre  toate  acestea?  Spune-ne  ce  părere  ai  tu  despre 
Dumnezeu  şi  care  este  filozofia  ta  ? 


II. 

îţi  voi  spune,  i-am  zis  eu,  care  este  părerea  mea.  Intr-adevăr  filozofia 
este  lucrul  cel  mai  mare  şi  mai  vrednic  de  Dumnezeu.  Ea  singură  poate  să 
ne  înalţe  pînă  la  Dumnezeu  şi  să  ne  apropie  de  El,  iar  sfinţi,  cu  adevărat, 
sînt  numai  aceia  care-şi  deprind  mintea  cu  filozofia.  Ce  este,  însă,  filozofia 
şi  pentru  care  motiv  a fost  ea  trimisă  oamenilor,  este  un  lucru  necunoscut 
de  mulţi.  Dealtminteri,  pe  bună  dreptate,  fiindcă  ştiinţa  aceasta  fiind  una 

194.  Este  vorba  de  războiul  declanşat  de  Bar-Kochebas,  în  timpul  împăratului 
Hadrian  (132—135).  Potrivit  acestei  informaţii.  Dialogul  (nu  alcătuirea  lui  în  scris),  se 
pare  că  a avut  loc  între  anii  132—135. 

195.  Aici  sfîntul  Iustin  se  referă  la  unii  dintre  stoicieni.  Cf.  Apolog . /,  XIX,  5 şi  XX, 

1-2. 

singură,  dacă  toţi  ar  cunoaşte  rostul  ei,  atunci  nu  ar  mai  fi  unii  platonicieni, 
alţii  stoici,  alţii  peripateticieni,  alţii  teoreticieni  şi  alţii  pitagorei.  Cum  s-a 
făcut  că  filozofia  a devenit  o fiinţă  cu  mai  multe  capete,  vă  voi  spune  îndată. 

S-a  întîmplat  că,  după  cei  dintîi  care  au  venit  în  contact  cu  filozofia, 
cei  care  le-au  urmat  n-au  mai  cercetat  nimic  cu  privire  la  adevăr,  ci,  fiind 
cuprinşi  de  admiraţie  faţă  de  resemnarea,  de  înfrînarea  şi  de  cuvintele 
încurcate  ale  acestora,  au  socotit  adevăruri  numai  lucrurile  acelea,  pe  care 
fiecare  le-a  învăţat  de  la  dascălul  lui  şi,  la  rîndul  lor,  au  transmis  mai  departe, 
celor  de  după  ei,  aceste  învăţături,  aşa  cum  le-au  primit  şi  altele  proprii 
asemănătoare  cu  cele  dintîi,  numindu-le  pe  toate,  la  un  loc,  cu  numele 
părintelui  de  la  început  al  lor.  De  aceea  şi  eu,  dorind,  la  început,  să  mă 
alătur  unuia  dintre  aceştia,  m-am  încredinţat  unui  stoic196  . Şi,  stînd  destulă 
vreme  Ia  el,  dacă  am  văzut  că  nu  mi  se  mai  spunea  nimic  despre  Dumnezeu 
(căci  nici  el,  de  altfel,  nu  ştia  prea  multe  lucruri,  zicînd  că  o asemenea 
învăţătură  nici  nu  este  necesară),  l-am  schimbat  pe  acesta  şi  am  venit  la  un 
altul,  care  se  numea  peripatetician  şi  care,  după  cîte  se  credea,  era  un  bărbat 
grozav  de  luminat.  Acesta,  îngăduindu-mă  pe  lîngă  el  cîteva  zile,  mi-a  pretins 
apoi  să-i  fixez  onorariul,  pentru  ca  venirea  noastră  în  contact  să  nu  rămînă 
fără  de  folos.  Din  cauza  aceasta,  socotind  că  un  asemenea  om  nu  poate  fi 
nicidecum  un  filozof,  l-am  părăsit. 

Dar,  fiindcă  sufletul  meu  nu-mi  dădea  pace,  dorind  să  asculte  continuu 
despre  ceea  ce  formează  în  chip  propriu  şi  deosebit  obiectul  filozofiei, 
am  venit  la  un  pitagoreu,  care  era  pe  atunci  în  mare  vază,  ocupîndu-se  mult 
de  tot  cu  filozofia.  Apoi,  vorbind  cu  el  şi  arătîndu-i  că  vreau  să  devin  audito- 
rul şi  discipolul  lui,  mi-a  zis:  ,,I-a  spune-mi:  ai  urmat  cursurile  de  muzică, 
de  astronomie  şi  de  geometrie  ? Crezi  că  poţi  contempla  ceva  din  cele  ce 
alcătuiesc  fericirea,  dacă  n-ai  învăţat,  mai  întîi,  lucrurile  acestea,  care  smulg 
sufletul  din  limitele  sensibilului  şi-l  fac  folositor  lucrurilor  intelectuale, 
pentru  ca  să  poţi  vedea,  în  felul  acesta,  ce  este  în  sine  frumosul  şi  ce  este 
binele  ?“  Lăudîndu-mi,  cît  se  poate  de  mult  aceste  materii  de  învăţămînt  şi 
spunîndu-mi  că  ele  sînt  cu  cît  se  poate  de  necesare,  m-a  respins,  în  cele  din 
urmă,  cînd  a auzit  că  nu  am  cunoştinţă  de  ele.  Am  fost  nemulţumit,  după 
cum  era  şi  natural,  văzîndu-mi  nădejdea  spulberată  şi  aceasta  cu  atît  mai 
mult,  cu  cît  îmi  închipuiam  că  acesta  era  un  om  cu  adevărat  cunoscător. 
Pe  de  altă  parte,  gîndindu-mă,  iarăşi,  la  timpul  pe  care  aveam  să-l  întrebuin- 
ţez pentru  însuşirea  materiilor  acelora  de  învăţămînt,  nu  mă  puteam  hotărî 
să  fiu  atît  de  mult  amînat.  Găsindu-mă,  astfel,  într-un  asemenea  impas,  am 


196.  Potrivit  cu  „Acta  mart.  Just . et  soc,**,  sfîntul  Iustin  Martirul  vorbeşte  şi 
prefectului  Rusticus  despre  această  odisee  filozofică  a sa. 

socotit  cu  cale  să  mă  duc  şi  la  platonicieni,  căci  şi  aceştia  aveau  un  frumos 
renume.  Şi  cum  nu  de  multă  vreme  venise  în  oraşul  nostru197  un  bărbat 
înţelept  şi  foarte  distins  printre  platonicieni,  am  petrecut  laolaltă  cu  el  de 
foarte  multe  ori  şi  am  progresat  astfel,  pe  calea  aceasta,  apropiindu-mă  din 
ce  în  ce  mai  mult  de  el.  înţelegerea  lucrurilor  netrupeşti  mă  încînta  foarte 
mult,  iar  teoria  ideilor  dădea  aripi  judecăţii  mele.  De  aceea,  socoteam  că  nu 
avea  să  treacă  prea  multă  vreme,  pînă  să  devin  înţelept  şi,  în  neghiobia  mea, 
nădăjduiam  să  văd  pe  Dumnezeu  faţă  către  faţă:  căci  acesta  este  scopul 
filozofiei  lui  Platon. 


III. 

Pe  cînd  mă  găseam  astfel,  părîndu-mi-se  că  port  în  mine  o mare  linişte 
şi  voind  să  fug  şi  mai  mult  de  orice  urmă  omenească198,  m*am  dus  într-un 
sat  nu  departe  de  mare.  în  timp  ce  mă  apropiam  de  locul  acela,  în  care 
ajungînd,  aveam  să  fiu  numai  eu  cu  mine  însumi,  un  bătrîn  respectabil,  cu 
înfăţişarea  destul  de  frumoasă,  cu  chip  blînd  şi  cuvios,  venea  pe  urma 
mea,  numai  la  cîţiva  paşi  depărtare.  întorcîndu-mă  spre  el  şi  oprindu-mă 
din  cale,  l-am  fixat  cu  privirea  straşnic.  El  mi-a  zis: 

— Mă  cunoşti  ? 

I-am  spus  că  nu. 

— De  ce,  atunci,  mi-a  zis  el,  te  uiţi  aşa  la  mine  ? 

— Mă  mir,  i-am  răspuns  eu,  că  te-ai  întîmplat  să  fii  în  acelaşi  loc  cu 
mine.  Căci  nu  m-am  aşteptat  să  văd  pe  nimeni  aici. 

— Eu  caut  nişte  oameni  de-ai  mei,  mi-a  zis  acela,  care  au  plecat  de  la 
mine,  ca  să  se  ducă  într-altă  parte.  Am  venit  să  văd,  dacă  nu  cumva  se  vor 
arăta  pe  undeva.  Dar  tu,  mi-a  zis  el,  ce  cauţi  pe  aici  ? 

— Simt  o plăcere  deosebită,  i-am  răspuns  eu,  să  mă  ocup  cu  astfel  de 
îndeletniciri.  Căci  aici  pot  să  stau  de  vorbă  cu  mine  însumi,  nefiind  alte 
lucruri  care  să  mă  împiedice,  aşa  cum  se  întîmplă  de  obicei.  Nişte  astfel 
de  locuri  sînt  cît  se  poate  de  prielnice  pentru  meditaţie. 

— Aşadar,  tu  eşti  un  om  iubitor  de  meditaţie,  mi-a  zis  el,  şi  nu  eşti 
un  om  iubitor  de  faptă  şi  de  adevăr,  după  cum  nu  încerci  să  fii  un  om  mai 
mult  practic  decît  un  sofist  ? 

— Dar,  i-am  răspuns  eu,  ce  lucru  poate  fi  mai  de  seamă,  pe  care  l-ar 
putea  săvîrşi  cineva,  decît  să  arate  că  raţiunea  este  mai  presus  de  toate 

197.  Se  pare  că  aici  este  vorba  despre  Naplusa,  locul  de  origine  al  sfîntului  Iustin. 
După  alţii  ar  fi  vorba  tot  despre  Efes.  Unul  din  motivele  de  seamă  care  au  îndemnat  pe 
sfîntul  Iustin  să  vină  la  credinţa  creştină  a fost  şi  constanţa  martirilor  în  credinţa  lor 
(vezi  Apolog.  II,  XII,  1).  Despre  această  constanţă  în  credinţă,  el  vorbeşte  în  mai  multe 
rînduri.  Astfel:  Dialog . XXXIV,  8;  XLVI,  7;XCVI,  2;CX,  4;CXII,  2;CXXXI,  2. 

198.  Comp.  Homer,  Iliada , VI,  202. 

celelalte  şi  lăsîndu-se  astfel  stăpînit  şi  condus  de  raţiune,  să  poată  vedea 
rătăcirea  altora  şi  îndeletnicirile  lor,  anume  că  ei  nu  săvîrşesc  nirpic  sănătos 
şi  plăcut  lui  Dumnezeu?  Fără  de  filozofie  şi  fără  de  raţiunea  cea  dreaptă, 
nimeni  nu  poate  dobîndi  înţelepciunea.  Pentru  aceasta,  tot  omul  trebuie  să 
se  îndeletnicească  cu  filozofia  şi  să  socoată  lucrul  acesta  ca  fiind  cel  mai  de 
seamă  şi  mai  vrednic  din  toate,  şi  că  celelalte  nu  sînt  decît  de  o a doua  şi 
a treia  mînă,  devenind  lucruri  moderate  şi  vrednice  de  acceptat  numai  în 
legătură  cu  filozofia  şi  că  fără  de  ea,  sau  fără  ca  filozofia  să  urmeze  în  chip 
natural  celor  care  se  ocupă  cu  aceste  lucruri,  ele  devin  împovărătoare  şi  nişte 
lucruri  de  rînd. 

— Aşadar,  filozofia  duce  la  fericire  ? a reluat  acela. 

— Da,  am  răspuns  eu,  ea  şi  numai  ea  singură. 

— Dar  ce  este  oare  filozofia  şi  în  ce  constă  fericirea  Ia  care  duce  ea  ? 
Dacă  nu  te  împiedică  ceva  să-mi  răspunzi,  răspunde-mi ! 

— Filozofia,  am  reluat  eu,  este  ştiinţa  fiinţei  şi  cunoaşterea  adevărului, 
iar  încoronarea  unei  astfel  de  ştiinţe  şi  de  înţelepciuni  este  fericirea. 

— Dar  ce  numeşti  tu  Dumnezeu  ? mi-a  zis  el. 

— Dumnezeu  este  aceea  ce  este  întotdeauna  acelaşi  şi  care  este  în 
acelaşi  fel;  El  este  cauza  fiinţei  tuturor  celorlalte. 

In  felul  acesta  i-am  răspuns  eu,  iar  el,  auzind  aceasta,  m-a  întrebat  din 

nou: 

— Dar  ştiinţa  nu  este,  oare,  un  nume  comun  al  mai  multor  lucruri 
deosebite  ? Căci  în  toate  meşteşugurile,  cel  care  cunoaşte  pe  vreunul  dintre 
acestea  se  numeşte  om  de  ştiinţă.  Aşa  se  întîmplă  cînd  este  vorba  de  meşte- 
şugul armelor,  al  conducerii  şi  tot  aşa  şi  în  arta  medicinii.  Cît  priveşte, 
însă,  lucrurile  dumnezeieşti  şi  cele  omeneşti,  nu  se  întîmplă  la  fel.  Căci 
putem  spune,  oare,  că  există  o ştiinţă  care  să  ne  procure  cunoştinţa  lucruri- 
lor dumnezeieşti  şi  a celor  omeneşti  şi  care  să  ne  arate  dumnezeirea  şi 
dreptatea  pe  care  acestea  o conţin  în  ele  ? 

— Desigur,  i-am  răspuns  eu. 

— Dar  ce  ? A cunoaşte  pe  om  sau  pe  Dumnezeu  este  acelaşi  lucru  cu 
a cunoaşte  muzica,  aritmetica,  astronomia,  sau  altceva  dintre  acestea? 

— Nicidecum  ! 

— Prin  urmare,  mi-a  zis  acela,  n-ai  răspuns  bine,  fiindcă  la  cunoştinţa 
acelora  ajungem  prin  învăţătură,  sau  printr-o  continuă  îndeletnicire  cu  ele, 
pe  cînd  la  cunoştinţa  celorlalte  ajungem  prin  intuiţie.  Dacă  ţi-ar  spune 
cineva  că  un  animal,  care  trăieşte  în  India,  nu  este  asemănător  cu  nici  unul 
din  toate  celelalte,  ci  că  este  în  cutare  şi  cutare  fel,  că  este  în  multe  chipuri 
şi  culori,  dacă  nu  l-ai  văzut  sau  nu-1  vei  vedea  mai  întîi,  nu  vei  putea  spune 
nimic  despre  el,  de  nu  vei  fi  auzit  vorbind  despre  el  pe  cineva  care  l-a  văzut. 

— Negreşit  că  nu,  am  zis  eu. 

— Atunci,  cum  ar  putea  vorbi,  precum  se  cuvine,  filozofii  despre  Dum- 
nezeu, sau  cum  vor  putea  ei  spune  ceva  adevărat  despre  El,  dacă  nu  există 
o ştiinţă  a Lui  şi  dacă  nu  L-au  văzut  şi  nici  nu  L-au  auzit  vreodată  ? 

— Dar,  părinte,  am  reluat  eu,  ei  nu  văd  pe  Dumnezeu  cu  ochii,  aşa  cum 
văd  celelalte  animale,  ci  Dumnezeu  poate  fi  înţeles  numai  cu  mintea,  după 
cum  zice  Platon1 99  , iar  eu  sînt  de  aceeaşi  părere  cu  el. 

IV. 

— Are,  oare,  mintea  noastră,  a zis  el,  o astfel  de  putere,  ba  încă  o putere 
atît  de  mare,  sau  nu  percepe  fiinţa  decît  prin  simţuri  ? Sau,  ca  să  vorbim  mai 
lămurit,  va  putea  ea  să  vadă  vreodată  pe  Dumnezeu,  cîtă  vreme  nu  este 
împodobită  de  Duhul  Sfînt200  ? 

— Platon  zice,  am  reluat  eu,  că  în  felul  acesta  este  puterea  de  a vedea 
a minţii  şi  că  ea  ne-a  fost  dată  pentru  a putea  privi,  prin  curăţia  ei  însăşi 
fiinţa  aceea,  care  este  cauza  tuturor  celor  intelectuale,  care  nu  are  culoare, 
nici  formă,  nici  mărime,  nici  altceva  care  se  poate  vedea  cu  ochiul,  fiinţa 
aceea,  zice  tot  el,  care  este  mai  presus  de  orice  fiinţă,  care  nu  se  poate  spune, 
nici  povesti  şi  care  este  numai  frumuseţe  şi  bunătate,  găsindu-se  deodată 
în  sufletele  cele  bune  de  la  natură,  printr-o  înrudire  oarecare  şi  prin  iubirea 
lor  de  a o vedea. 

— Dar  ce  înrudire  avem  noi  cu  Dumnezeu  ? m-a  întrebat  el.  Sau  şi 
sufletul  este  de  natură  dumnezeiască  şi  nemuritor  şi  deci,  o parte  din  acel 
spirit  împărătesc  ? Şi,  în  felul  în  care  vede  acela  pe  Dumnezeu,  ne  este  oare 
şi  nouă  cu  putinţă,  să  cuprindem  cu  mintea  noastră  pe  Dumnezeu  şi,  de 
aici,  să  fim  fericiţi  ? 

— Desigur,  am  răspuns  eu. 

— Dar,  a întrebat  el,  toate  sufletele  care  sînt  în  diferitele  animale  îl 
pot  cuprinde,  sau  altul  este  sufletul  omului,  altul  acela  al  calului  şi  altul 
acela  al  asinului  ? 

— Nu,  am  răspuns  eu;  ci  toate  sînt  aceleaşi  în  toate. 

— Vor  vedea,  sau  au  văzut,  oare,  şi  caii  şi  asinii  pe  Dumnezeu  ? 

— Nu,  am  răspuns  eu;  cum  de  altfel  nici  cei  mai  mulţi  dintre  oameni, 
ci  numai  aceia  care  trăiesc  întru  dreptate  şi  care  sînt  curăţiţi  prin  dreptate 
şi  prin  toate  celelalte  virtuţi. 

— Prin  urmare,  a zis  el,  cineva  nu  vede  pe  Dumnezeu  din  cauza  înrudirii 
şi  nici  pentru  că  este  spirit,  ci  pentru  că  este  virtuos  şi  drept. 

199.  Platon,  Timeu , 77  B (ed.  Didot,  II,  p.  238). 

200.  Şi  după  sfîntul  Irineu,  Adv.  Haeres.  IV,  XX,  6 şi  8 (P.G.  VII,  1036—1038) 
condiţia  de  a vedea  pe  Dumnezeu  este  aceea  de  a avea  în  sine  pe  Duhul  Sfînt. 

— Da,  am  răspuns  eu,  dar  şi  pentru  că  are  cu  ce  să  înţeleagă  pe  Dumne- 
zeu. 

— Dar  ce,  caprele  şi  oile  sînt  oare  nedreptăţite  ? 

— Nu  se  face  nici  o nedreptate  nimănui,  am  zis  eu. 

— Deci,  după  cuvîntul  tău, şi  aceste  dobitoace  vor  vedea  pe  Dumnezeu  ? 

— Nu,  căci  trupul  lor,  fiind  astfel  de  la  natură,  le  este  o piedică. 

— Dacă  aceste  dobitoace  ar  avea  glas,  cunoaşte  că  ele  ar  defăima  şi  mai 
mult  trupul  nostru.  Dar  să  lăsăm  acum  acestea  şi  să  zicem  că  este  aşa 
precum  glăsuieşti  tu.  Spune-mi,  însă,  un  lucru:  sufletul  vede  pe  Dumnezeu 
atunci  cînd  este  încă  în  trup,  sau  numai  după  ce  se  desface  de  acesta  ? 

— îi  este  cu  putinţă  să  ajungă  la  aceasta,  am  răspuns  eu,  şi  atîta  vreme 
cît  se  găseşte  în  chip  omenesc,  dar  mai  ales,  după  ce  s-a  desfăcut  de  trup  şi 
se  găseşte  singur,  poate  să  atingă  ceea  ce  este  mai  presus  de  orice  timp201  . 

— Oare,  îşi  mai  aduce  aminte  el  de  aceasta,  venind  iarăşi  într-un  om  ? 

— Cred  că  nu,  am  răspuns  eu. 

— Dar  atunci  ce  folos  au  sufletele  care  îl  văd,  sau  cu  ce  se  deosebeşte 
sufletul  care-L  vede,  de  acela  care  nu-L  vede,  dacă  nu-şi  aduce  aminte  nici 
măcar  de  faptul  că  L-a  văzut  ? 

— Aici  nu  pot  spune  nimic,  am  zis  eu. 

— Dar  sufletele  cele  nevrednice  de  o astfel  de  privire,  ce  vor  pătimi  ? 

— Ele  sînt  închise  în  trupurile  vreunor  fiare,  iar  pedeapsa  lor  constă 
tocmai  în  aceasta. 

— Ştiu  ele,  însă,  că  din  cauza  aceasta  se  găsesc  în  nişte  astfel  de  trupuri 
şi  deci,  că  au  păcătuit  cu  ceva  ? 

— Cred  că  nu. 

— Atunci,  nici  ele  nu  folosesc  nimic  de  pe  urma  pedepsei,  după  cîte 
se  pare.  Ba,  aş  putea  spune  chiar  că  nici  măcar  nu  sînt  pedepsite,  de  vreme  ce 
ele  nu  pricep  această  pedeapsă202 . 

— Negreşit  că  nu  ! 

— Aşadar,  sufletele  nici  nu  văd  pe  Dumnezeu  şi  nici  nu  rătăcesc  în  alte 
trupuri.  Căci,  dacă  ar  fi  aşa,  ele  ar  şti  că  sînt  astfel  pedepsite  şi  s-ar  teme, 
mai  departe,  de  a păcătui,  chiar  şi  numai  din  întîmplare.  Dar  că  ele  pot 
înţelege  că  există  Dumnezeu  şi  că  dreptatea  şi  pietatea  sînt  ceva  frumos, 
aici  sînt  şi  eu  de  aceeaşi  părere,  a zis  el. 

— Bine  zici,  i-am  răspuns  eu. 


201.  Sfîntul  Iustin  vorbeşte  mereu  ca  un  platonician.  A se  vedea  Phedon,  66,  ed. 
Didot,  I,  p.  51  şi  passim. 

202.  Deopotrivă  cu  sfîntul  Iustin,  la  rîndul  lor  şi  sfîntul  Irineu  şi  Tertulian  combat 
metempsihoză  şi  cu  acelaşi  argument,  scos  din  necunoştinţa  pe  care  o avem  despre  ea. 

V. 

Deci,  filozofii  aceia  nu  ştiu  nimic  despre  aceste  lucruri;  căci  ei  nu  pot 
spune  nici  măcar  ce  este  sufletul. 

— Se  pare  că  nu. 

— Nu  trebuie  să  spunem  nici  măcar  că  sufletul  este  nemuritor,  căci 
ceea  ce  este  nemuritor  este  totodată  şi  nenăscut. 

— După  unii  filozofi,  numiţi  platonicieni,  sufletul  este  într-adevăr 
nenăscut  şi  nemuritor. 

— Dar  poate  că  tu  zici  că  şi  lumea  este  nenăscută  ? 

— Sînt  unii  care  zic  aşa,  dar  eu  nu  sînt  de  părerea  aceasta. 

— Foarte  bine  faci  ! Că  ce  rost  ar  avea  ca  un  trup,  atît  de  solid,  care  are 
duritate  şi  care  este  compus,  care  se  schimbă  pierind  şi  născîndu-se  zi  de  zi, 
să  socotim  că  n-a  fost  făcut  de  la  început  de  cineva,  iar  dacă  lumea  este 
născută,  în  chip  necesar  că  şi  sufletele  au  fost  făcute  şi  că  ele  nu  există 
cu  de  la  sine  putere  ? Căci  ele  au  fost  făcute  pentru  oameni  şi  pentru  celelal- 
te animale,  dacă,  după  cum  spui  tu,  au  fost  făcute  fiecare  în  parte,  iar  nu 
fiecare  cu  trupul  lui  propriu. 

— Aşa  mi  se  pare  şi  mie  că  este  drept. 

— Prin  urmare,  sufletele  nu  sînt  nemuritoare. 

— Nu,  fiindcă  am  văzut  că  şi  lumea  este  născută. 

— Dar  eu  nu  spun  nicidecum  că  toate  sufletele  mor;  căci  pentru  cei  răi, 
aceasta  ar  fi  cu  adevărat  un  profit.  Dar  atunci  cum  ? Sufletele  celor  pioşi 
rămîn  într-un  loc  mai  bun,  iar  cele  nedrepte  şi  rele  într-unul  mai  rău, 
aşteptînd  acolo  vremea  judecăţii.  Astfel,  sufletele  cele  vrednice  de  Dumne- 
zeu nu  vor  mai  muri,  pe  cînd  celelalte  vor  fi  pedepsite,  atîta  vreme  cît 
Dumnezeu  voieşte  ca  ele  să  existe  şi  să  fie  pedepsite. 

— Ce  spui  tu  acum  nu  este,  oare,  acelaşi  lucru  cu  acela  pe  care  Platon 
îl  lasă  să  se  înţeleagă,  despre  lume,  în  Timaeos,  spunînd  că  ea  este  strică- 
cioasă  întrucît  este  făcută,  dar  că  ea  nu  va  fi  distrusă  şi  nici  nu-şi  va  găsi 
soarta  morţii,  din  cauza  voinţei  lui  Dumnezeu  ? Şi  crezi  că  se  poate  spune 
acelaşi  lucru  şi  despre  suflet  şi,  în  genere,  despre  toate  celelalte  ? Căci  toate 
cele  ce  sînt  după  Dumnezeu,  sau  care  vor  fi  vreodată,  au  natura  stricăcioasă 
şi,  ca  atare  vor  dispărea  şi  nu  vor  mai  fi.  Singur  Dumnezeu  este  nemuritor  şi 
nestricăcios  şi  tocmai  pentru  aceasta  este  Dumnezeu,  în  vreme  ce  toate 
celelalte,  care  vin  după  El,  sînt  născute  şi  stricăcioase.  Pentru  aceasta  suflete- 
le vor  şi  muri  şi  vor  fi  şi  pedepsite;  căci  dacă  ar  fi  nenăscute,  ele  n-ar  mai 
păcătui  şi  n-ar  mai  fi  pline  de  nebunie,  nici  n-ar  mai  fi  şovăitoare  şi  cuteză- 
toare, nici  n-ar  mai  locui  de  bună  voie  în  porci,  în  şerpi  şi  în  cîini,  nici  n-ar 
mai  fi  îngăduit  ca  să  fie  constrînse,  de  vreme  ce-ar  fi  nenăscute.  Căci  ceea  ce 
este  nenăscut  este  asemănător  cu  ceea  ce  este  nenăscut  şi  este  deopotrivă  şi 

acelaşi  cu  el,  neputîndu-se  deosebi  unul  de  altul  nici  în  ceea  ce  priveşte 
puterea,  nici  în  ceea  ce  priveşte  cinstea.  De  aici  urmează  că  nici  nu  sînt 
multe  cele  ce  sînt  nenăscute.  Căci,  dacă  ai  socoti  că  între  cele  ce  sînt 
nenăscute  ar  exista  vreo  deosebire  şi  ai  cerceta  mai  bine,  n-ai  putea  găsi 
cauza  deosebirii,  ci,  * ducîndu-te  cu  mintea  la  nesfîrşit,  aceasta  în  cele  din 
urmă,  se  va  opri  obosită,  la  ceva  care  este  nenăscut  şi  vei  sfîrşi  prin  a zice  că 
acesta  este  cauza  tuturor.  Oare  aceasta  au  scăpat-o  din  vedere  Platon  şi 
Pitagora,  bărbaţii  aceia  înţelepţi,  care  au  devenit  pentru  noi  un  fel  de  zid 
şi  de  sprijin  al  filozofiei  ? 203 


VI. 

Puţin  îmi  pasă  de  Platon,  de  Pitagora  şi,  în  genere,  de  oricare  altul, 
care  gîndeşte  la  fel.  Că  adevărul  acesta  este,  află-1  de  aici:  sau  sufletul 
este  viaţă,  sau  el  are  viaţă.  Dacă  este  viaţă,  atunci  el  ar  trebui  să  facă  pe 
altcineva  să  trăiască,  iar  nu  pe  sine  însuşi,  după  cum  şi  mişcarea  face  să  se 
mişte  un  alt  lucru,  iar  nu  pe  sine  însăşi.  Faptul  că  sufletul  trăieşte,  nimeni 
n-ar  putea  tăgădui.  Dacă  trăieşte,  însă,  el  trăieşte  nu  pentru  că  este  viaţă,  ci 
pentru  că  se  împărtăşeşte  din  viaţă  şi,  ceea  ce  se  împărtăşeşte  din  ceva  este 
cu  totul  altceva  decît  aceea  din  care  se  împărtăşeşte.  Sufletul  se  împărtăşeş- 
te din  viaţă,  pentru  că  Dumnezeu  voieşte  ca  el  să  trăiască.  Şi  ca  atare, 
sufletul  nu  se  va  mai  împărtăşi  din  viaţă,  cînd  Dumnezeu  va  voi  ca  sufletul 
să  nu  mai  trăiască.  Căci  sufletul  nu  trăieşte  prin  el  însuşi,  cum  trăieşte 
Dumnezeu.  Ci  — după  cum  nu  este  cu  putinţă  ca  omul  să  trăiască  continuu 
şi  nici  ca  sufletul  să  fie  continuu  la  un  loc  cu  trupul  şi  atunci  cînd  trebuie 
ca  armonia  aceasta  să  se  desfacă,  sufletul  părăseşte  trupul  şi  omul  nu  mai 
există  — tot  astfel  şi  atunci  cînd  sufletul  nu  trebuie  să  mai  existe,  spiritul 
vivificator204  pleacă  din  el,  iar  sufletul  nu  mai  există,  ci  se  întoarce  iarăşi 
acolo  de  unde  a fost  atras205. 


VII. 

Atunci,  la  ce  dascăl  se  va  mai  duce  cineva  în  cazul  acesta,  sau  unde  va 
mai  găsi  vreun  folos,  dacă  nici  la  aceştia  nu  se  găseşte  adevărul  ? 

— Cu  mult  mai  înainte  de  aceşti  aşa-zişi  filozofi,  au  fost  nişte  oameni 
fericiţi,  drepţi  şi  iubitori  de  Dumnezeu,  care  au  vorbit  în  Duhul  Sfînt  şi  care 


203.  Argumentul  acesta  a fost  reprodus  de  sfîntul  Irineu,  Adv.  Haeres.,  II,  XVI,  3 
(P.  G.  VIII,  760). 

204.  De  aici  nu  se  poate  trage  concluzia  că  sfîntul  Iustin  ar  fi  distins  în  om:  spiritul, 
sufletul  şi  trupul  (teoria  trihotomistă).  El  rămîne  pretutindenea  un  partizan  al  dihoto- 
mismului;a  se  vedea:  Dialog . CV,  4;  Apolog.  /,  8,  4 şi  Apolog.  //,  10,  1. 

205.  Eccl.  12,  7. 

au  arătat  cele  viitoare,  care  se  întîmplă  acum:  aceştia  sînt  profeţii.  Numai 
aceştia  au  văzut  şi  au  spus  oamenilor  adevărul,  netemîndu-se  şi  neascultînd  de 
nimeni.  Ei  nu  au  fost  învinşi  de  dorinţa  de  slavă,  ci  au  spus  numai  ceea  ce  au 
auzit  şi  au  văzut,  fiind  plini  de  Duhul  Sfînt.  Scrierile  lor  se  păstrează  chiar 
şi  acum  şi,  îndeletnicindu-se  cineva  cu  ele,  dacă  crede  în  ele,  poate  folosi 
foarte  mult:  atît  cu  privire  la  începuturi,  cît  şi  cu  privire  la  sfîrşit  şi  la  toate 
cele  ce  trebuie  să  ştie  un  filozof.  Ei  nu  vorbesc  cu  dovezi,  căci  sînt  nişte 
martori  vrednici  ai  adevărului,  mai  presus  de  orice  dovadă.  Cele  ce  s-au 
întîmplat,  însă,  sau  se  întîmplă  şi  acum,  silesc  pe  orişicine  să  fie  de  acord  cu 
cele  grăite  de  ei.  Chiar  şi  numai  pentru  minunile  pe  care  le-au  săvârşit,  ei  pot 
fi  socotiţi  drepţi,  atunci  cînd  au  slăvit  pe  Făcătorul  tuturor,  Dumnezeu  şi 
Tatăl  şi  au  vestit  pe  Hristos,  Care  avea  să  vină  de  la  El  şi  Care  avea  să  fie 
Fiul  Lui.  Lucrul  acesta  nici  nu  l-au  făcut  şi  nici  nu-1  fac  profeţii  mincinoşi, 
care  sînt  plini  de  duhul  cel  necurat  şi  rătăcitor  şi  care,  deşi  îndrăznesc  să 
săvîrşească  oarecare  minuni,  spre  uimirea  oamenilor,  slăvesc,  în  schimb, 
duhurile  rătăcirii  şi  pe  demoni206  . Roagă-te,  deci,  mai  presus  de  toate,  să  ţi 
se  deschidă  porţile  luminii,  căci  toate  acestea  nu  pot  fi  văzute  şi  nici  înţelese 
de  toţi,  dacă  Dumnezeu  şi  Hristosul  Lui  nu  dă  cuiva  să  înţeleagă. 

VIII. 

Spunînd  acestea  şi  alte  multe  de  felul  acestora  pe  care  nu  mai  este 
timpul  să  le  înşir  acum  aici,  a plecat,  poruncindu-mi  să  urmez  aceste  lucruri, 
şi  nu  l-am  mai  văzut,  de  atunci.  Iar  mie,  mi  s-a  aprins  deodată  un  foc  în 
suflet  şi  m-a  cuprins  o mare  dragoste  de  profeţi  şi  de  bărbaţii  aceia,  care  sînt 
prietenii  lui  Hristos.  Şi,  gîndind  la  cuvintele  lui,  găseam  că  aceasta  este 
singura  filozofie  sigură  şi  aducătoare  de  folos.  în  felul  acesta  şi  pentru 
aceasta  sînt  filozof.  Şi  aş  voi  ca  toţi,  dobîndind  aceeaşi  dispoziţie  pe  care  o 
am  eu,  să  nu  vă  depărtaţi  de  cuvintele  Mîntuitorului.  Căci  ele  au  în  sine 
ceva  de  temut  şi  sînt  în  stare  să  îmblînzească  pe  toţi  cei  care  ies  din  ideea  cea 
dreaptă,  fiind  o odihnă  cît  se  poate  de  plăcută  pentru  cei  ce  se  dedau 
studiului  lor.  Dacă,  deci,  te  îngrijeşti  şi  tu  de  tine  şi  dacă  voieşti  să  ajungi 
la  mîntuire  şi  ai  încredere  în  Dumnezeu,  ca  unul  care,  în  definitiv,  nu  eşti 
străin  de  aceste  lucruri,  se  cuvine  ca  şi  tu,  cunoscînd  pe  Hristosul  lui  Dumne- 
zeu şi  devenind  desăvîrşit,  să  fii  fericit. 

Spunînd  acestea,  prea  iubitul  meu207  , cei  care  erau  împreună  cu  Tryfon 
au  început  să  rîdă,  iar  el,  zîmbind,  mi-a  zis: 

— Toate  celelalte  despre  care  ai  vorbit,  le  accept  şi-ţi  admir  zelul  tău 

206.1  Tim.4,  1. 

207.  Aici  este  vorba  despre  Marcus  Pompeius,  căruia  i-a  fost  dedicat  acest  dialog 
(cf.  Dialog.  CXLI,  5 şi  I,  1). 

pentru  tot  ceea  ce  este  dumnezeiesc,  dar  ar  fi  fost  mai  bine,  dacă  ai  fi  rămas 
la  filozofia  lui  Platon,  sau  a altcuiva,  practicînd  resemnarea,  înfrînarea  şi 
cumpătarea,  decît  să  te  înşeli  cu  nişte  cuvinte  mincinoase  şi  să  urmezi 
unor  oameni  de  nimic.  Căci  dacă  ai  fi  rămas  în  felul  acela  Ia  filozofie  şi  dacă 
ai  fi  trăit  fără  de  pată,  ai  fi  avut  nădejdea  unei  sorţi  mai  bune.  Părăsind 
însă  pe  Dumnezeu  şi  nădăjduind  în  om,  ce  mîntuire  îţi  mai  poate  rămîne  ? 
Dacă  acum  vrei  să  mă  asculţi  şi  pe  mine  (căci  de  acum  te  socot  prieten), 
mai  întîi  circumcide-te,  apoi  păzeşte,  după  cum  este  legiuiţ,  sabatul,  sărbă- 
torile, lunile  cele  noi  ale  lui  Dumnezeu  şi,  într-un  cuvînt,  fă  tot  ceea  ce  este 
scris  în  Lege,  şi  atunci  poate  că  vei  găsi  milă  înaintea  lui  Dumnezeu.  Hristos, 
însă,  chiar  dacă  s-a  născut  şi  se  va  fi  găsind  pe  undeva,  este  un  necunoscut 
şi  el  însuşi  nu  se  cunoaşte,  nici  nu  are  vreo  putere,  pînă  cînd,  venind  Ilie, 
nu-î  va  unge  şi  nu-1  va  face  cunoscut  tuturor.  Voi,  însă,  primind  un  zvon 
zadarnic,  v-aţi  făurit  un  Hristos,  iar  din  cauza  lui,  sînteţi  nimiciţi  acum 
prosteşte. 

IX. 

îngăduie-ţi-se  ţie,  omule  şi  iartă-ţi-se  ţie,  i-am  zis  eu  atunci,  că  nu  ştii 
ce  vorbeşti.  Ai  ascultat  de  nişte  dascăli  care  nu  pricep  Scripturile  şi  vorbeşti, 
la  voia  întîmplării,  ceea  ce-ţi  vine  în  minte.  Dacă  ai  voi  să  primeşti,  însă, 
discuţia  cu  privire  la  aceasta,  cum  că,  adică,  nu  sîntem  în  rătăcire  şi  că  nu 
vom  înceta  niciodată  de  a mărturisi  acest  lucru,  chiar  dacă  se  vor  purta  asu- 
pra noastră  toate  defăimările  oamenilor  şi  chiar  dacă  tiranul  cel  mai  crud 
ne-ar  sili  la  aceasta,  îţi  voi  arăta  numaidecît,  că  noi  n-am  crezut  în  nişte 
basme  zadarnice  şi  nici  în  niscaiva  cuvinte  lipsite  de  dovadă,  ci  în  nişte 
cuvinte  pline  de  Duh  Sfînt,  izvorîtoare  de  putere  şi  înfloritoare  de  har. 

Cei  ce  erau  cu  el,  izbucniră  iarăşi  în  hohote  de  rîs  şi  începură  să 
vorbească  cuvinte  urîte,  pentru  care  motiv  ridicîndu-mă,  eram  gata  s-o  iau 
din  loc.  Dar  el,  apucîndu-mă  de  haină,  mi-a  zis  să  nu  plec,  mai  înainte  de  a 
îndeplini  ceea  ce  am  făgăduit. 

— Dar  atunci,  am  zis  eu,  tovarăşii  tăi  să  nu  mai  facă  gălăgie  şi  nici  să 
nu  mai  vorbească  atît  de  urît;  ci,  dacă  vor,  să  asculte  în  linişte,  iar  dacă  vreo 
treabă  mai  de  seamă  îi  împiedică,  să  plece.  Apoi  noi,  retrăgîndu-ne  undeva  şi 
odihnindu-ne,  să  terminăm  discuţia. 

Tryfon  a găsit  cu  cale  şi  el  că  e bine  să  facem  aşa.  De  aceea,  îndreptîn- 
du-ne  am  luat-o  către  centrul  stadionului  Xistos.  Doi  dintre  tovarăşii  lui, 
bătîndu-şi  joc  de  noi  şi  luînd  în  rîs  rîvna  noastră,  au  plecat.  Cînd  am  ajuns 
în  locul  acela,  către  care  ne  îndreptam,  unde  şi  de-o  parte  şi  de  alta,  sînt 
nişte  bănci  de  piatră,  cei  ce  erau  împreună  cu  Tryfon,  aşezîndu-se  pe  una 
din  aceste  bănci  şi  unul  din  ei  aducînd  vorba  despre  războiul  cel  din  Iudeea, 
au  început  cu  toţii  să  vorbească  despre  acest  război. 

X. 

Atacurile  împotriva  creştinilor.  După  ce  aceştia  au  terminat  discuţia 
lor,  am  început,  iarăşi,  să  le  grăiesc: 

— Bărbaţi  prieteni,  nu  cumva  mai  este  şi  alt  motiv  pentru  care  ne 
defăimaţi,  în  afară  de  acela  că  nu  trăim  după  Lege,  nu  ne  circumcidem 
trupul  la  fel  cu  strămoşii  voştri  şi  nu  păstrăm  sîmbăta,  ca  voi?  208  Sau  şi 
viaţa  şi  moravurile  noastre  sînt  defăimate  de  voi?  Vreau  să  spun:  nu  cumva 
aţi  crezut  şi  voi,  despre  noi,  cum  că  am  mînca  oameni  şi  că,  după  băutură, 
stingînd  luminile,  ne  tăvălim  în  amestecuri  neîngăduite?  Sau  ne  condam- 
naţi numai  pentru  faptul  că  credem  în  învăţăturile  noastre  şi  că  nu  credem, 
într-o  învăţătură,  după  voi  adevărată  ? 

— Faptul  acesta  ne  miră,  a zis  Tryfon.  Cît  despre  celelalte,  despre  care 
vorbesc  alţii,  ele  nu  sînt  vrednice  de  crezare,  căci  sînt  prea  departe  de  natura 
omenească.  De  altfel,  ştim  că  şi  preceptele  voastre  din  aşa-numita  Evanghe- 
lie, sînt  atît  de  minunate  şi  de  mari,  încît  îmi  vine  să  cred,  că  nimeni  nu 
poate  să  le  păzească,  căci  am  avut  toată  grija  ca  să  mă  îndeletnicesc  şi  cu 
ele209  . Mă  surprinde,  însă,  mai  ales  faptul,  că  voi,  numindu-vă  pioşi  şi 
socotind  că  vă  deosebiţi  de  alţii,  neseparîndu-vă  însă  întru  nimic  de  ei,  nici 
nu  arătaţi  o viaţă  deosebită  de  aceea  a neamurilor,  prin  faptul  că  nu  păziţi 
nici  sîmbetele,  nici  sărbătorile  şi  nici  nu  aveţi  circumciziune,  ci,  punîndu-vă 
nădejdile  într-un  om  răstignit,  aveţi  credinţa  să  dobîndiţi  totuşi  vreun  bine 
de  la  Dumnezeu,  cu  toate  că  nu  îndepliniţi  poruncile  Lui.  Sau  poate  n-aţi 
citit  că  ,,se  va  nimici  sufletul  acela  din  neamul  lui,  care  nu  se  va  circumcide 
în  ziua  a opta“210?  Şi  tot  asemenea  s-a  spus  şi  despre  cei  de  alt  neam  şi 
despre  sclavii  cumpăraţi  cu  bani.  Deci,  voi,  dispreţuind  de-a  dreptul  acest 
aşezămînt,  nu  voiţi  să  ţineţi  seama  de  el  şi  nici  de  cele  ce  decurg  din  el. 
Dimpotrivă,  încercaţi  să  ne  convingeţi  că  cunoaşteţi  pe  Dumnezeu,  cu 
toate  că  nu  faceţi  nimic  din  cele  ce  fac  cei  ce  se  tem  de  Dumnezeu.  . . Dacă 
ai  de  spus  ceva  întru  apărare  faţă  de  acestea  şi  dacă  poţi  arăta  în  ce  fel 
nădăjduiţi  ceva  cu  toate  că  nu  păziţi  Legea,  te-am  asculta  cu  multă  plăcere 
şi,  în  acelaşi  chip  am  putea  discuta  împreună  şi  asupra  celorlalte  puncte  de 
vedere. 

XI. 

Noua  alianţă . Nici  nu  va  fi  vreodată,  Tryfon,  vreun  alt  Dumnezeu  şi 
nici  nu  a fost  altul  din  veci,  i-am  zis  eu,  afară  de  Cel  ce  a făcut  şi  a orînduit 

208.  Acestea  erau,  la  vremea  aceea,  acuzaţiile  cele  mai  curente  aduse  de  iudei 
împotriva  creştinilor.  Sfîntul  Iustin  s-a  plîns  adesea  împotriva  lor  (A  se  vedea:  Apolog.  I , 
X,  6;  XXII,  2 şi  mai  ales  XXVI,  7;  si  Apolog.  II,  XII,  1,  iar  mai  ales  Dialog.  XVII,  3 şi 
CVIII,  2). 

209.  Trifon  vorbeşte  aici  întocmai  ca  scriitorii  creştini.  A se  vedea  Minucius  Felix, 
Octavius  (XXX),  P.L.,  III,  301  siTertullianuSj/lpo/o^ehcMm  VII  si  VIII,  P.L.,  1, 308  şi  urm. 

210.  Fac.  17,  14. 

acest  univers.  Şi,  ceva  mai  mult,  noi  nu  socotim  că  Dumnezeul  nostru  este 
unul,  iar  al  vostru  altul,  ci  El  este  unul  şi  acelaşi,  Care  a scos  pe  părinţii 
voştri  din  Egipt  „cu  mina  puternică  şi  cu  braţul  înalt442  1 1 . De  altfel,  noi  nici 
n-am  nădăjduit  în  altcineva  (căci  nu  este  un  altul),  ci  numai  în  Acesta,  în 
care  nădăjduiţi  şi  voi,  în  Dumnezeul  lui  Abraam,  al  lui  Isaac  şi  al  lui  Iacob. 
Nu  am  nădăjduit,  însă,  prin  Moisi,  nici  prin  Lege,  căci  în  cazul  acesta  am  fi 
făcut  şi  noi  ceea  ce  faceţi  voi.  Am  citit  nu  de  mult,  o,  Tryfon,  că  ar  fi  şi  o 
lege  ultimă  şi  un  testament  mai  de  seamă  decît  toate  celelalte2 12,  pe  care 
trebuie  să-l  păzească  acum  toţi  oamenii  care  doresc  să  se  învrednicească 
de  moştenirea  lui  Dumnezeu.  Căci  Legea  cea  de  pe  Horeb  este  acum  o lege 
veche  şi  ea  este  numai  a voastră,  pe  cînd  cealaltă  este,  în  genere,  a tuturor. 
Şi,  o lege,  care  se  dă  împotriva  unei  alte  legi,  o desfiinţează  pe  cea  dintîi, 
după  cum  şi  un  testament,  care  se  face  mai  tîrziu,  îl  face  de  asemenea 
nelucrător  pe  cel  dinaintea  lui.  Drept  lege  veşnică  şi  finală  şi  testament 
credincios213 , ne-a  fost  dat  nouă  Hristos,  după  care  nu  mai  este  nici  o lege, 
nici  un  precept,  nici  o poruncă.  Sau,  poate  că  tu  nu  ai  citit  ceea  ce  spune 
Isaia?  „Ascultaţi-mă,  ascultaţi-mă  poporul  meu  şi  împăraţilor  luaţi  aminte, 
că  va  veni  o lege  de  la  mine  şi  judecata  mea  va  fi  întru  lumina  neamurilor. 
Se  apropie  repede  dreptatea  mea  şi  va  veni  mîntuirea  mea,  iar  neamurile  vor 
nădăjdui  în  braţul  meu44  2 1 4 . Iar  prin  Ieremia  spune,  tot  despre  testamentul 
acesta,  în  felul  următor:  „Iată,  vin  zilele,  zice  Domnul, şi  voi  încheia  cu  casa 
lui  Israel  şi  cu  casa  Iui  Iuda  un  testament  nou,  nu  acela  pe  care  I-am  încheiat 
cu  părinţii  lor,  în  ziua  în  care  i-am  luat  de  mînă,  pentru  a-i  scoate 
din  Egipt44  2 1 5 . Deci,  dacă  Dumnezeu  a proclamat  că  va  fi  orînduită  o nouă 
alianţă  şi  că  aceasta  va  fi  spre  lumina  neamurilor,  noi  vedem  şi  sîntem 
convinşi,  că,  prin  numele  lui  Iisus  Hristos  cel  răstignit,  înşişi  oamenii  vin  la 
Dumnezeu  de  la  idoli  şi  de  la  orice  altă  nedreptate  şi  rămîn  pînă  la  moarte 
în  mărturisire  şi  pietate,  şi  că  din  lucrurile  şi  din  minunile  care  urmează, 
poate  fi  înţeles  de  toţi,  că  aceasta  este  „Legea  cea  nouă,  şi  alianţa  cea  nouă 
şi  nădejdea  celor  din  toate  neamurile44216 , care  aşteaptă  bunurile  cele  de  la 
Dumnezeu.  Căci  neamul  israelit  cel  adevărat  şi  duhovnicesc,  neamul  lui  Iuda 
şi  neamul  lui  Iacob,  Isaac  şi  Abraam,  care  pe  cînd  se  găsea  în  necircumci- 

211.  Deut.  5,  15; Ps.  135,  12. 

212.  Lege  (vo{jlo$)  şi  Testament  (Aia#77K77).  Aici  sfîntul  Iustin  înfăţişează 
creştinismul  ca  o nouă  lege  şi  o nouă  alianţă,  opuse  celor  vechi,  pe  care  le  abrogă. 
Adevăratul  legiuitor  nu  mai  este  Moisi,  ci  Iisus  Hristos  ( Dialog . XII,  2 şi  XIV,  3).  Ideea  o 
găsim  şi  la  sfîntul  Irineu,  Adv.  Haeres.  III,  X,  5;  IV,  IX,  2;  XXXIV,  4 (P.G.  VII,  878, 
997,  1085)  şi  la  Tertullianus:  De  praesor.  XIII  şi  Adv.  Judaeos  III  (P.L,  II,  604). 

213.  Is.  55,  3 ; 61,  8;  Ier.  32,40. 

214.  Is.  51,4-5. 

215.  Ier.  31, 31-32. 

216.  Fac.  49,  10. 

ziune217  a fost  mărturisit  de  Dumnezeu  şi  binecuvîntat  şi  numit  părinte  al 
multor  neamuri2 1 8 , sîntem  noi,  cei  care  am  fost  aduşi  la  Dumnezeu  prin 
Hristos  cel  răstignit,  după  cum  se  va  dovedi,  pe  măsură  ce  vom  înainta  în 
discuţiunea  noastră. 


XII. 

Spunîndu-i  acestea,  am  adăugat  că  şi  într-un  alt  loc,  Isaia  zice:  „Ascul- 
taţi-mi cuvintele  şi  sufletul  vostru  va  trăi  şi  voi  încheia  cu  voi  o alianţă 
nouă,  cele  sfinte  şi  credincioase  ale  lui  David.  Iată,  l-am  dat  pe  el  mărturie 
neamurilor.  Neamurile  care  nu  te  cunosc,  te  vor  chema;  popoarele  care  nu 
te  ştiu,  vor  găsi  scăpare  la  tine,  din  cauza  Dumnezeului  cel  sfînt  al  tău, 
Israel,  că  te-a  slăvit  pe  tine“219.  Legea  aceasta,  însă,  voi  aţi  dispreţuit-o 
şi  aţi  batjocorit  alianţa  cea  nouă  şi  sfîntă  a Lui  şi  nici  acum  nu  o primiţi  şi 
nici  nu  vă  pocăiţi,  iar  răul  pe  care-1  faceţi  cu  aceasta  este  cît  se  poate  de 
mare.  „Ba,  ceva  mai  mult:  urechile  voastre  s-au  astupat,  ochii  voştri  au  orbit, 
iar  inima  voastră  vi  s-a  învîrtoşat“  220  . A strigat  Ieremia221,  şi  nici  astfel 
nu  aţi  ascultat;  a venit  Legiuitorul222  şi  nu  L-aţi  văzut;  „Săracilor  li  se 
predică,  orbii  văd“ 223  , iar  voi  nu  înţelegeţi.  Este  nevoie  de  o a doua  circum- 
ciziune,  iar  voi  socotiţi  că  este  mare  lucru  de  voi  din  cauza  circumciziunii 
trupului.  Legea  cea  nouă  voieşte  ca  voi  să  păziţi  de-a  pururi  sabatul,  iar  voi, 
nelucrînd  nimic  o zi,  socotiţi  că  sînteţi  pioşi,  neînţelegînd  pentru  ce  vi  s-a 
poruncit  astfel.  Iar  dacă  mîncaţi  phne  nedospită,  voi  ziceţi  că  împliniţi  voia 
lui  Dumnezeu.  Dar  Domnul  Dumnezeul  nostru  nu  binevoieşte  în  nişte  astfel 
de  lucruri.  Dacă  este  cineva  dintre  voi  sperjur  sau  hoţ,  să  înceteze;  dacă  este 
preacurvar,  să  se  pocâiască,  fiindcă  numai  atunci  el  a păzit  sabatele  cele 
pline  de  desfătări  şi  adevărate224  ale  lui  Dumnezeu.  Dacă  cineva  nu  are 
mîini  curate,  să  se  spele, căci  atunci  este  curat. 

XIII. 

De  altfel,  Isaia  nu  v-a  trimis  la  baie225  , ca  să  vă  spălaţi  acolo  crima  şi 
celelalte  păcate,  căci  nici  toată  apa  mării  n-ar  fi  fost  în  stare  să  vă  cureţe; 

217.  Rom.  4,  10. 

218.  Fac.,  17,  5;  Rom.  4,  17. 

219.  Is.  55,3-5. 

220.  Is.  6,  10. 

221.  Ier.  31,31. 

222.  Este  vorba  despre  Iisus  Hristos,  despre  Care  se  poate  spune  că,  în  Apologie 
apare  ca  Mîntuitor  mai  ales  prin  învăţătura  Sa,  în  Dialog , mai  ales  în  rol  de  legislator, 
fără  ca  totuşi  să  excludă  ideea  mîntuirii  prin  suferinţele  lui  Hristos.  A se  vedea  Dialog . 
XIII,  1 şi  XXIV,  1. 

223.  Mt.  11,  5;  Is.  29,  18—19;  61,  1. 

224.  Is.  58,13. 

225.  Is.  1,16. 

ci,  după  cum  este  natural,  baia  aceea  mîntuitoare,  despre  care  a vorbit 
atunci,  este  baia  celor  care  se  pocăiesc  şi  care  se  curăţă  nu  ,,prin  sîngele 
ţapilor  şi  al  oilor“,  sau  ,,prin  cenuşa  unei  junince“,  sau  prin  ofrande  de 
floare  de  făină,  ci  în  credinţă,  prin  sîngele  lui  Hristos  şi  prin  moartea  Lui226  ; 
Care  pentru  aceasta  a murit,  după  cum  însuşi  Isaia  a spus  grăind  astfel: 
,, Domnul  va  descoperi  braţul  Său  cel  sfînt  înaintea  tuturor  neamurilor  şi 
toate  neamurile  şi  marginile  pămîntului  vor  vedea  mîntuirea  cea  de  la  Dum- 
nezeu. îndepărtaţi-vă,  îndepărtaţi-vă,  îndepărtaţi-vă,  ieşiţi  de  acolo  şi  nu  vă 
atingeţi  de  murdărie,  ieşiţi  din  mijlocul  ei,  despărţiţi-vă,  voi  care  purtaţi 
vasele  Domnului,  căci  voi  nu  mergeţi  în  tulburare.  înaintea  voastră  va  merge 
Domnul  şi  cel  ce  vă  adună  pe  voi  este  Domnul  Dumnezeul  lui  Israel.  Iată, 
sluga  mea  va  înţelege  şi  va  fi  înălţat  şi  va  fi  slăvit  foarte.  După  cum  mulţi  se 
vor  mira  de  tine,  tot  astfel,  El  va  şterge  dinaintea  oamenilor  chipul  şi  slava  ta 
şi  astfel,  neamuri  multe  se  vor  minuna  de  El,  iar  împăraţii  îşi  vor  închide 
gurile  lor,  căci  cei  cărora  nu  li  s-a  vestit  despre  El  vor  vedea  şi  cei  care  nu  au 
auzit  vor  înţelege.  Doamne,  cine  a crezut  auzului  nostru  şi  braţul  Domnului 
cui  s-a  descoperit  ? Noi  am  vestit  înaintea  Lui  ca  un  copil,  ca  o rădăcină 
într-un  pămînt  însetat.  El  nu  are  chip  şi  nici  slavă  şi  L-am  văzut  pe  El  şi  nu 
avea  nici  chip,  nici  frumuseţe,  ci  chipul  Lui  era  necinstit  şi  se  ştergea  înain- 
tea fiilor  oamenilor.  Un  om,  care  era  cu  rană  şi  care  ştia  să  suporte  slăbi- 
ciunea, căci  s-au  întors  de  la  faţa  Lui  şi  a fost  necinstit  şi  nu  a fost  luat  în 
seamă.  Acesta  poartă  păcatele  noastre  şi  suferă  pentru  noi  şi  am  socotit  că 
El  este  în  durere,  în  rană  şi  în  suferinţă.  Iar  El  a fost  rănit  pentru  păcatele 
noastre  şi  a fost  slăbit  din  cauza  nelegiuirilor  noastre.  învăţătura  păcii 
noastre  asupra  Lui  şi  cu  lovirea  Lui  noi  am  fost  vindecaţi.  Toţi  am  fost 
rătăciţi  ca  nişte  oi,  omul  s-a  rătăcit  în  calea  lui.  Şi  Domnul  L-a  dat  pe  El 
pentru  păcatele  noastre,  iar  El,  cu  toate  că  I s-au  căşunat  tot  felul  de  chinuri, 
nu- Şi  deschide  gura  Sa.  Ca  o oaie  spre  junghere  S-a  adus  şi  ca  un  miel,  care 
este  fără  de  glas,  în  mintea  celui  ce-1  tunde,  aşa  nu  Şi-a  deschis  gura  Sa.  întru 
umilinţa  Lui,  judecata  Lui  s-a  ridicat.  Iar  neamul  Lui  cine-1  va  spune  ? Că  se 
ia  de  pe  pămînt  viaţa  Lui.  Din  cauza  nedreptăţilor  poporului  meu,  a venit  la 
moarte.  Şi  voi  da  pe  cei  răi  în  locul  îngropării  Lui  şi  pe  cei  bogaţi  în  locul 
morţii  Lui,  că  El  n-a  făcut  nelegiuire  şi  nu  s-a  găsit  vicleşug  în  gura  Lui.  Şi 
Domnul  voieşte  să-L  cureţe  de  rană.  Dacă  veţi  da  pentru  păcat,  sufletul 
vostru  va  vedea  sămînţă  de  viaţă  lungă.  Şi  Domnul  voieşte  să  ia  din  durere 
sufletul  Lui,  să-i  arate  lumina  şi  să-l  formeze  în  înţelegere,  îndreptăţind 
nedreptul,  care  lucrează  bine  multora.  El  va  lua  asupra-Şi  păcatele  noastre. 
Pentru  aceasta,  El  va  moşteni  pe  mulţi  şi  va  împărţi  prăzile  celor  puternici, 


226.  Evr,  9,  13. 


106 


APOLOGEŢI  DE  LIMBA  GREACA 


pentru  care  sufletul  Lui  a fost  dat  morţii  şi  a fost  socotit  cu  cei  fără  de  lege 
şi  El  a luat  asupră-Şi  păcatele  multora  şi  a fost  dat  pentru  nelegiuirile  lor. 
Bucură-te  stearpă,  care  nu  ai  născut;  izbucneşte  şi  strigă,  tu,  care  n-ai  avut 
dureri  de  naştere,  căci  copiii  pustiului  sînt  mult  mai  mulţi  decît  ai  aceleia 
care  are  bărbat.  Domnul  a zis:  Lărgeşte-ţi  locul  cortului  tău  şi  al  curţilor 
tale,  înfige,  nu  cruţa,  lărgeşte-ţi  corturile  tale  şi  întăreşte-ţi  stîlpii  tăi, 
desfăşurîndu-i  la  dreapta  şi  la  stingă.  Şi  sămînţa  ta  va  moşteni  neamuri  şi  vei 
locui  cetăţi  pustiite.  Nu  te  teme  că  ai  fost  ruşinat,  nici  nu  te  ruşina  că  ai  fost 
defăimat,  căci  vei  uita  ruşinea  ta  veşnică  şi  nu-ţi  vei  mai  aduce  aminte  de 
defăimarea  văduviei  tale,  că  Domnul  Şi-a  făcut  Luişi  nume  şi  Cel  ce  te 
smulge  pe  tine  este  Dumnezeul  lui  Israel  şi  numele  Lui  va  fi  chemat  pe  tot 
pămîntul.  Domnul  te-a  numit  pe  tine,  ca  pe  o femeie  părăsită  şi  mică  la 
suflet,  ca  pe  o femeie  urîtă  încă  din  tinereţe"  2 2 7 . 

XIV. 

Deci,  prin  baia  pocăinţei  şi  a cunoştinţei  lui  Dumnezeu,  care  s-a  făcut 
pentru  nelegiuirea  popoarelor  lui  Dumnezeu,  după  cum  zice  Isaia,  noi  am 
crezut  şi  cunoaştem,  că  Botezul  acela,  pe  care  l-a  vestit  el  de  mai  înainte, 
este  singurul  care  poate  curăţi  pe  cei  ce  se  pocăiesc  şi  că  el  este 
,,apa  vieţii"  228  . Gropile  pe  care  vi  le-aţi  săpat  voi  înşivă  sînt  nimicite  şi 
nu  vă  sînt  de  nici  un  folos229  . Căci  ce  folos  poate  să  aibă  botezul  acela  care 
curăţă  numai  carnea  şi  trupul  ? Botezaţi-vă  sufletul  de  urgie  şi  de  îmbuibare, 
de  invidie  şi  de  ură,  căci  numai  atunci  trupul  vostru  va  fi  curat230  . Acesta 
este  simbolul  pîinilor  celor  nedospite:  să  nu  mai  faceţi  lucrurile  vechi  ale 
aluatului  celui  rău231.  Voi  însă  aţi  înţeles  totul  numai  trupeşte  şi  socotiţi 
că  sînteţi  pioşi  dacă,  făcînd  acestea,  aveţi  sufletele  pline  de  vicleşug  şi  în 
genere  de  toată  răutatea.  Din  cauza  aceasta  şi  Dumnezeu  v-a  poruncit  ca, 
după  cele  şapte  zile  ale  mîncării  de  azime,  să  vă  frămîntaţi  vouă  aluat  nou, 
cu  alte  cuvinte,  El  v-a  poruncit  săvîrşirea  unor  alte  lucruri,  iar  nu  imitarea 
celor  vechi  şi  rele.  Pentru  (a  arăta)  că  acest  lucru  este  ceea  ce  cere  de  la  voi 
acest  Legiuitor  nou,  voi  aduce  din  nou  cuvintele  spuse  de  mine  mai  înainte 
şi  voi  mai  aduce,  odată  cu  ele  şi  altele,  pe  care  mai  înainte  le-am  trecut  cu 
vederea. 

S-a  zis  de  către  Isaia,  astfel:  ,,Ascultaţi-Mă,  şi  sufletul  vostru  va  trăi  şi 
voi  încheia  cu  voi  o alianţă  nouă,  cele  sfinte  şi  credincioase  ale  lui  David. 


227.  Is.  52,10-54,  6. 

228.  Ier.  2,  13. 

229.  In.  4,  10;  Apoc.  21,6. 

230.  Lc.  11,41. 

231.1  Cor.  5,8. 

Iată,  l-am  dat  pe  el  mărturie  neamurilor,  conducător  şi  proteguitor  al  nea- 
murilor. Neamurile  care  nu  te  cunosc,  te  vor  chema  şi  popoarele  care  nu  te 
ştiu,  vor  găsi  scăpare  la  tine,  din  cauza  Dumnezeului  cel  sfînt  al  tău,  Israel, 
că  te-a  slăvit  pe  tine.  Căutaţi  pe  Dumnezeu  şi  găsindu-L,  chemaţi-L,  cînd 
Se  va  apropia  de  voi.  Părăsească  nelegiuitul  căile  lui  şi  bărbatul  cel  nelegiuit 
voile  lui  şi  întoarcă-se  la  Domnul  şi  va  fi  miluit,  fiindcă  va  ierta  mult  timp 
păcatele  voastre.  Căci  voile  mele  nu  sînt  ca  cele  ale  voastre  şi  nici  căile  mele 
ca  cele  ale  voastre,  ci,  pe  cît  de  departe  este  cerul  de  pămînt,  pe  atît  de 
departe  este  calea  mea  de  calea  voastră  şi  gîndurile  voastre  de  gîndul  meu. 
In  felul  în  care  coboară  zăpada  şi  ploaia  din  cer  şi  nu  se  va  întoarce  pînă  ce 
nu  va  îmbiba  pămîntul  şi-l  va  fructifica  şi-l  va  face  să  scoată  roade  şi  să  dea 
sămînţa  semănătorului  şi  pîinea  de  mîncare,  tot  aşa  va  fi  şi  cuvîntul  meu, 
care  va  ieşi  din  gura  mea:  nu  se  va  întoarce,  pînă  ce  nu  se  vor  împlini  toate 
cîte  am  voit  şi  voi  conduce  cu  bine  poruncile  mele.  Căci  veţi  ieşi  întru 
veselie  şi  veţi  fi  învăţaţi  întru  bucurie,  munţii  şi  colinele  vor  sălta,  primin- 
du-vă  pe  voi  şi  toţi  arborii  de  pe  ogoare  vor  lovi  din  ramuri;  în  locul  spinului 
va  răsări  chiparosul;  în  locul  urzicii  va  răsări  mirtul;  iar  Domnul  va  fi  spre 
nume  şi  semn  veşnic  şi  nu  se  va  şterge6*  232  . Dintre  cuvintele  acestea  şi  din 
altele  de  felul  acesta,  spuse  de  profeţi,  am  accentuat,  o Tryfon,  că  unele 
s-au  spus  cu  privire  la  prima  venire  a lui  Hristos,  în  care  avea  să  Se  arate 
oamenilor  ,, necinstit,  dispreţuit  şi  muritor*6  233  , iar  celelalte,  la  cea  de  a 
doua  arătare  a Lui,  ,,cînd  va  veni  întru  slavă  şi  deasupra  norilor**  şi  poporul 
vostru  ,,îl  va  vedea  şi-L  va  cunoaşte  pe  Acela  pe  Care  L-au  împuns  cu  suliţa**, 
după  cum  a spus  profeţind  Osea234  , unul  dintre  cei  doisprezece  profeţi,  şi 
Daniel23  5 . 

XV. 

învăţaţi-vă,  deci,  să  postiţi  adevăratul  post  al  lui  Dumnezeu,  cum  zice 
Isaia,  ca  să  fiţi  bine  plăcuţi  lui  Dumnezeu.  Căci  Isaia  a grăit  astfel:  ,, Strigă 
cu  putere  şi  nu  te  cruţa;  ridică-ţi  glasul  ca  o trîmbiţă  şi  vesteşte  neamului 
meu  păcatele  lor  şi  casei  lui  Iacob  nelegiuirile  lor.  Ei  mă  caută  zi  de  zi  şi 
doresc  să  cunoască  căile  mele,  ca  un  popor  care  a'făcut  dreptatea  şi  care  n-a 

232.  Is.  55,  3-13. 

233.  Is.  53,  2—3;  Ideea  unui  Mesia  pătimitor,  în  cadrul  primei  Sale  parusii,  era 
familiară  iudeilor.  A se  vedea  Dialog.  LXVIII.  Cît  priveşte  chipul  Domnului  Hristos, 
sfîntul  Iustin,  potrivit  lui  Isaia  53,  2,  credea  că  Iisus  a fost  urît  la  înfăţişare.  Aceeaşi  idee 
o găsim  la  sfîntul  Irineu,  Tertulian  şi  Clement  Alexandrinul.  Pentru  Origen,  Domnul  a 
fost  cînd  frumos,  cînd  urît  la  înfăţişare,  potrivit  felului  de  a fi  al  celor  ce-L  vedeau. 
Menţionarea  lui  Osea  aici,  este  probabil  o scăpare  din  vedere  a sfîntului  Iustin,  căci  citatul 
nu  este  din  Osea,  ci  din  Zaharia. 

234.  Zah.  12,  10. 

235.  Dan.  7,  13. 

părăsit  judecata  lui  Dumnezeu.  îmi  cer  acum  judecată  dreaptă  şi  doresc  să 
se  apropie  de  Dumnezeu,  zicînd:  pentru  ce  am  postit,  dacă  Tu  n-ai  văzut  şi 
pentru  ce  ne-am  umilit  sufletele  dacă  Tu  nu  ai  cunoscut  ? Căci  în  zilele 
posturilor  voastre  voi  găsiţi  voinţele  voastre  şi  asupriţi  pe  toţi  supuşii 
voştri;  iată,  voi  postiţi  în  judecăţi  şi-n  lupte  şi  loviţi  cu  pumnii  pe  cel  umil. 
Pentru  ce  postiţi  pînă  astăzi  ? Pentru  a fi  auzit  glasul  vostru  întru  strigare  ? 
Eu  n-am  ales  un  astfel  de  post  şi  nici  o astfel  de  zi  pentru  ca  omul  să-şi 
umilească  sufletul  său  şi  chiar  dacă-ţi  vei  pleca  cerbicea  întocmai  ca  un 
cerc,  şi-ţi  vei  aşterne  sac  şi  cenuşă,  nici  astfel  nu  veţi  numi  acestea  post  şi 
zi  primită  de  Domnul.  Căci  Eu  nu  am  ales  un  astfel  de  post,  zice  Domnul. 
Ci  desfă  toată  legătura  nedreptăţii,  desfă  cătuşele  schimburilor  silite,  dă 
drumul  întru  iertare  celor  asupriţi  şi  sfîşie  orice  act  nedrept.  împarte  cu  cel 
flămînd  pîinea  ta  şi  pe  săracii  cei  fără  de  adăpost  adu-i  în  casa  ta.  Dacă  vei 
vedea  pe  cineva  gol,  îmbracă-1  şi  nu  fi  mîndru  faţă  de  cei  de  aceeaşi  sămînţă 
cu  tine.  Atunci,  lumina  ta  va  ţîşni  de  dimineaţă  şi  îmbrăcămintea  ta  repede 
va  străluci  şi  înaintea  ta  va  merge  dreptatea  ta,  iar  slava  lui  Dumnezeu  te 
va  înconjura.  Atunci,  de  vei  striga,  Dumnezeu  te  va  auzi.  Şi  chiar  în  timpul 
cît  tu  vei  vorbi,  îţi  va  zice;  Iată,  sînt  de  faţă.  Căci,  dacă  vei  lepăda  de  la 
tine  legătura  şi  punerea  mîinii  şi  orice  cuvînt  de  murmur  şi  vei  da  din  suflet 
celui  flămînd  pîinea  ta,  şi  te  vei  umple  de  un  suflet  umilit,  atunci  va  răsări 
în  întuneric  lumina  ta  şi  întunericul  tău  va  fi  ca  miezul  zilei,  iar  Dumnezeul 
tău  va  fi  cu  tine  de-a  pururi  şi  te  va  umple,  după  cum  doreşte  sufletul  tău 
şi  oasele  tale  se  vor  îngrăşa,  şi  vor  fi  întocmai  ca  o grădină  udată,  sau  ca  o 
fîntînă  de  apă,  sau  ca  un  pămînt,  căruia  nu  i-a  lipsit  apa“  236  . 

Circumcideţi-vă,  deci,  cu  circumciziunea  inimii  voastre,  după  cum  cer 
îndemnurile  lui  Dumnezeu,  în  toate  cuvintele  de  mai  sus. 

XVI. 

Răutatea  iudeilor.  De  altfel,  chiar  şi  prin  Moisi  Dumnezeu  însuşi  a 
strigat,  zicînd:  „Deci,  circumcideţi-vă  învîrtoşarea  inimii  voastre  şi  nu  vă  mai 
învîrtoşaţi  cerbicea.  Căci  Domnul,  Dumnezeul  vostru  şi  Domnul  domnilor 
este  Dumnezeu  mare,  puternic  şi  înfricoşător,  care  nu  Se  lasă  copleşit  de  o 
faţă  oarecare  şi  nici  nu  primeşte  vreun  dar“  23  7 . Iar  în  Levitic,  zice: 
„Fiindcă  ei  au  călcat  Legea  şi  M-au  trecut  cu  vederea  şi  fiindcă  au  umblat 
împotriva  Mea  pe  căi  lăturalnice,  de  aceea  şi  Eu  am  mers  cu  ei  lăturalnic 
şi-i  voi  pierde  pe  ei,  în  pămîntul  duşmanilor  lor.  Atunci  inima  lor  cea  netăia- 
tă împrejur  se  va  ruşina“  238  . 


236.  Is.  58,  1-11. 

237.  Deut.  10,  16-17  şi  26,  40-41. 

238.  Lev.  26,40-41. 

Căci  circumciderea  cea  după  trup  s-a  dat  de  la  Abraam,  cu  semn,  ca  să 
fiţi  deosebiţi  de  celelalte  neamuri  şi  de  noi  şi  pentru  ca  singuri  să  pătimiţi, 
cele  ce  pătimiţi  acum,  pe  bună  dreptate;  pentru  ca  ţările  voastre  să  devină 
pustii,  iar  cetăţile  voastre  arse  de  foc  şi  ca,  înaintea  voastră,  străinii  să 
mănînce  roadele  voastre239  şi  nimeni  dintre  voi  să  nu  se  mai  poată  sui  în 
Ierusalim240  . Căci  voi  nu  vă  deosebiţi  prin  nimic  altceva  de  ceilalţi  oameni, 
decît  prin  circumciderea  voastră  cea  după  trup.  Nimeni  dintre  voi,  după  cîte 
socot,  nu  va  îndrăzni  să  zică,  cum  că  Dumnezeu  nu  este  şi  n-a  fost  şi 
cunoscător  de  med  înainte  al  celor  ce  aveau  să  fie  în  viitor,  pregătind  de  mai 
înainte,  fiecăruia,  cele  ce  merită241.  Şi  pentru  voi  s-au  întîmplat  acestea 
destul  de  bine  şi  după  dreptate.  Voi  aţi  ucis  pe  Cel  drept242  , şi  mai  înainte 
de  El,  pe  profeţii  Lui243  , iar  acum  căutaţi  să  nimiciţi  şi  pe  cei  ce  nădăj- 
duiesc în  El  şi  în  Cel  ce  L-a  trimis  pe  El,  Atotţiitorul  şi  Făcătorul  tuturor, 
Dumnezeu,  şi  îi  necinstiţi,  în  măsura  în  care  vă  stă  în  putinţă,  blestemîndu-i 
în  sinagogile  voastre  pe  cei  ce  cred  în  Hristos.  Căci  n-aveţi  putere  să  ne 
ucideţi,  din  cauza  stăpînitorilor  de  acum;  de  cîte  ori  aţi  putut,  însă,  aţi  făcut 
şi  lucrul  acesta. 

Din  cauza  aceasta,  Dumnezeu  vă  strigă  prin  Isaia:  „Vedeţi  că  dreptul 
a pierit  şi  nimeni  nu  ia  aminte  în  inima  lui  de  aceasta,  iar  bărbaţii  cei  drepţi 
sînt  ridicaţi  şi  nimeni  nu  înţelege.  Dreptul  este  luat  pe  sus  de  nedreptate. 
Mormîntul  lui  va  fi  în  pace;  el  a fost  ridicat  din  mijlocul  lor.  Voi,  fii  ai 
nedreptăţii,  aţi  adus  aici  sămînţa  preacurvarilor  şi  copiii  desfrînatei.  De  cine 
vă  bateţi  joc  cu  satisfacţie  ? Asupra  cui  aţi  deschis  gura  voastră  ? Asupra  cui 
v-aţi  folosit  limba  voastră  ?“  244  . 


XVII. 

Nu  tot  astfel  celelalte  neamuri  ajung  la  această  nedreptate  împotriva 
noastră  şi  a lui  Hristos,  cum  faceţi  voi,  care  sînteţi  cauzatorii  unei  preju- 
decăţi rele,  atît  împotriva  dreptului,  cît  şi  a noastră,  care  sîntem  discipolii 
Lui.  Căci,  după  ce  aţi  răstignit  pe  acel  Om  unic245  , fără  de  pată  şi  drept246  , 
prin  care  vine  vindecarea  rănilor  celor  care  se  apropie  de  Tatăl  prin  El247  , 


239.  Is.  1,  7. 

240.  Sînt  măsuri  luate  de  împăratul  Hadrian,  la  Ierusalim,  ca  urmare  a războiului 
dus  cu  atîta  înverşunare  de  Bar-Kocheba. 

241.  Circumciziunea  este  considerată  ca  semn  menit  să  favorizeze  executarea 
decretului  lui  Hadrian. 

242. 1 Tes.  2,  15;  Fapte,  7,  52;Evr.  11,  32-40  şi  Is.  57,  1. 

243.  Mt.  23,29,  31. 

244.  Is.  57,1-4. 

245.  Lc.  1,  6;Ps.  118,  1. 

246.  Is.  53,  11. 

247.  Is.  53,  5. 

fiindcă  aţi  cunoscut  că  El  a înviat  din  morţi  şi  s-a  urcat  la  ceruri,  după  cum 
şi  profeţiile  au  arătat  de  mai  înainte  că  va  fi,  nu  numai  că  nu  v-aţi  pocăit  de 
cele  ce  aţi  făcut  în  chip  rău,  ci,  alegînd  după  placul  vostru  oameni  de  la 
Ierusalim,  i-aţi  trimis  atunci  pe  tot  pămîntul,  zicînd  că  s-a  ivit  o erezie  atee, 
aceea  a creştinilor,  aducînd  împotriva  noastră  toate  acele  mărturii,  pe  care 
le  spun  împotriva  noastră  cei  ce  nu  ne  cunosc.  Aşa  că  voi  nu  sînteţi  numai 
cauzatorii  nedreptăţii  voastre,  ci,  în  genere,  şi  cauzatorii  nedreptăţii  tuturor 
celorlalţi  oameni. 

De  aceea,  pe  bună  dreptate  strigă  Isaia:  „Prin  voi,  numele  Meu  se 
defăimează  întru  neamuri"  248  . Şi:  „Vai  de  sufletul  lor  ! fiindcă  gîndesc  sfat 
viclean  împotriva  lor  înşişi,  zicînd:  Să  legăm  pe  cel  drept,  căci  nu  ne  este  de 
folos.  Deci,  ei  vor  mînca  roadele  faptelor  lor.  Vai  de  cel  nelegiuit!  Căci 
multe  rele  i se  vor  întîmpla  lui,  din  cauza  lucrurilor  mîinilor  lui"  249.  Şi 
iarăşi,  în  alte  părţi:  ,,Vai  de  cei  ce  tîrăsc  păcatele  lor  ca  şi  cu  o funie  lungă 
şi  nedreptăţile  lor  ca  şi  cu  o coroană  a jugului  junincei.  Şi  vai  de  cei  ce  zic: 
Să  se  apropie  repeziciunea  Lui  şi  să  vină  voia  Sfîntului  lui  Israel,  pentru  ca 
să-l  cunoaştem.  Vai  de  cei  ce  zic  că  răul  este  bine  şi  că  binele  este  rău,  de 
cei  care  socot  lumina  întuneric  şi  întunericul  lumină  şi  care  socot  amarul 
dulce  şi  dulcele  amar"  2 50  . Deci,  împotriva  singurei  lumini  drepte  şi  fără 
de  pată,  care  a fost  trimisă  oamenilor  de  la  Dumnezeu,  aţi  căutat  să  vorbiţi 
cele  amare,  cele  întunecoase  şi  nedrepte.  Căci  vi  s-a  părut  că  nu  vă  este  de 
folos,  cînd  vă  striga  vouă:  „Scris  este:  Casa  Mea  este  casă  de  rugăciune, 
iar  voi  aţi  prefăcut-o  în  peşteră  de  tîlhari"251  . Şi  a distrus  mesele  schimbă- 
torilor de  bani  din  templu,  strigînd.  ,,Vai  vouă,  cărturarilor  şi  fariseilor 
făţarnici,  că  daţi  dijmă  din  izmă  şi  din  rută2  5 2 , iar  iubirea  lui  Dumnezeu  şi 
judecata  nu  o cunoaşteţi.  Morminte  văruite,  care  se  par  frumoase  pe  dinafa- 
ră, iar  pe  dinlăuntru  sînt  pline  de  oase  moarte"  253  . Iar  cărturarilor  le-a 
strigat:  ,,Vai  vouă,  cărturarilor,  că  aveţi  cheile,  dar  nu  intraţi,  ci  împiedicaţi 
şi  pe  cei  ce  voiesc  să  intre:  conducători  orbi  !"  254  . 

XVIII. 

învăţăturile  alianţei  celei  vechi  Deoarece,  o Tryfon,  după  cum  ai 
mărturisit  singur,  ai  spus  că  ai  citit  cele  propovăduite  de  acel  Mîntuitor 


248.  Is.  53,5. 

249.  Is.  3,9-11. 

250.  Is.  5,  18-20. 

251.  Lc.  19,46  şi  Mt.  21,  13. 

252.  O legumă  comestibilă,  care  se  folosea  la  pregătirea  mîncărurilor.  Unele 
traduceri  o redau  prin  „mărar“. 

253.  Mt.  23,23.  27;  Lc.  9,42. 

254.  Lc.  9,52;Mt.  23,  14,  16,24. 

al  nostru,  socot  că  nu  fac  un  lucru  necugetat,  dacă  amintesc  în  scurt  şi  de 
cuvintele  Aceluia,  alături  de  cele  ale  profeţilor. 

,,Spălaţi-vă,  deci  şi  faceţi-vă  acum  curaţi  şi  îndepărtaţi-vă  răutăţile 
din  inimile  voastre"  2 5 5 . Dar  faceţi  aceasta,  în  felul  în  care  Dumnezeu  vă 
porunceşte  să  vă  spălaţi  cu  baia  aceasta  şi  să  vă  circumcideţi  cu  circum- 
ciziunea  cea  adevărată.  Căci  noi  am  păzi  şi  această  circumciziune  după  trup 
şi  sabatul  ei,  şi  în  genere,  toate  sărbătorile,  dacă  nu  am  cunoaşte  pentru 
care  motiv  s-au  poruncit:  din  cauza  fărădelegilor  voastre  şi  din  cauza  învîrto- 
şării  inimilor  voastre.  într-adevăr,  dacă  noi  răbdăm  să  suferim  toate  răută- 
ţile făcute  nouă  de  oameni  şi  de  demonii  cei  răi  şi  dacă  chiar  în  cele  mai 
grozave,  în  moarte  şi  în  chinuri,  ne  rugăm  să  fie  miluiţi  cei  ce  ne  supun 
pe  noi  la  acestea,  nevoind  să  fie  răsplătit  nimeni  cu  nici  cel  mai  mic  lucru 
rău  pentru  ele,  după  cum  ne-a  poruncit  Legiuitorul  nostru  cel  nou,  cum 
atunci,  n-am  păzi,  o Tryfon,  şi  cele  ce  nu  ne  vatămă  întru  nimic,  cum  sînt 
bunăoară  circumciziunea  cea  trupească,  sabatul  şi  sărbătorile  voastre  ? 

XIX. 

— Acest  lucru  este  tot  ce  poate  să  ne  mire  mai  mult,  a zis  Tryfon,  că 
suferind  acestea,  nu  păziţi  şi  toate  celelalte  despre  care  discutăm  acum. 

— Circumciziunea  aceasta  nu  este  necesară  tuturor,  ci  numai  vouă, 
pentru  ca,  după  cum  am  spus  mai  înainte,  acestea  pe  care  le  pătimiţi  acum, 
să  le  pătimiţi  pe  bună  dreptate.  De  altfel,  noi  nu  primim  nici  botezul  acela 
nefolositor  al  gropilor,  căci  el  nu  este  nimic  faţă  de  Botezul  acesta  al  vieţii. 
Pentru  aceasta  şi  Dumnezeu  a strigat  ,,că-L  părăsiţi  pe  El,  izvorul  vieţii  şi 
v-aţi  săpat  vouă  gropi  găurite,  care  nu  vor  putea  să  păstreze  în  ele  apă"  256  . 
Voi,  cei  circumcişi  trupeşte,  aveţi  nevoie  de  circumciziunea  noastră,  iar 
noi,  avînd-o  pe  aceasta,  nu  mai  avem  nevoie  întru  nimic  de  aceea.  Căci, 
dacă,  după  cum  socotiţi  voi,  ar  fi  fost  necesară,  atunci  Dumnezeu  n-ar  fi 
mai  creat  pe  Adam  necircumcis  şi  nici  nu  ar  fi  mai  privit  asupra  darurilor 
lui  Abel2  5 7,  care  a adus  jertfă  în  necircumciderea  trupului,  nici  n-ar  fi  mai 
binevoit  faţă  de  Enoch25®,  cel  din  necircumciziune,  care  nu  s-a  mai  găsit, 
fiindcă  Dumnezeu  I-a  răpit  pe  el. 

Lot  a fost  salvat  din  Sodoma,  necircumcis,  căci  îngerii  aceia  înşişi  şi 
Dumnezeu  l-a  trimis  mai  înainte25  9 . Noe  a fost  începătorul  unei  alte  genera- 
ţii. Dar,  oare,  el  nu  a intrat  necircumcis,  dimpreună  cu  copiii  lui,  în  corabie  ? 
Necircumcis  a fost  şi  Melchisedec,  preotul  Celui  Preaînalt,  căruia  i-a  oferit 

255.  Is.  1,  16. 

256.  Ier.  2,  13. 

257.  Fac.  4,4. 

258.  Fac.  5,24. 

259.  Fac.  19. 

darurile  dijmei  Abraam,  care  cel  dintîi  a primit  circumciziunea  cea  după  trup 
şi  a dobîndit  binecuvîntarea  de  la  Melchisedec260  , după  rînduiala  căruia, 
Dumnezeu  avea  să  aşeze  pe  Preotul  cel  veşnic,  după  cum  a anunţat  prin 
David261 . 

Deci,  numai  pentru  voi  singuri  a fost  necesară  circumciziunea  aceasta 
,, pentru  ca  poporul  să  nu  mai  fie  popor44  şi  neamul  să  nu  mai  fie  neam,  după 
cum  zice  şi  Osea262  , unul  dintre  cei  doisprezece  profeţi.  Căci  drepţii, 
cei  mai  sus  arătaţi,  au  bineplâcut  lui  Dumnezeu,  nu  păzind  sîmbetele  şi  tot 
aşa  după  ei,  Abraam  şi  toţi  fiii  lui,  pînă  la  Moisi,  sub  care  poporul  vostru  s-a 
arătat  nedrept  şi  nerecunoscător  faţă  de  Dumnezeu,  în  pustiu,  făcîndu-şi 
un  viţel,  la  care  să  se  închine.  Din  această  cauză,  Dumnezeu,  făcînd  pogo- 
rămînt  faţă  de  poporul  acela,  i-a  poruncit  să  aducă  şi  jertfe  în  numele  Lui, 
pentru  ca  să  nu  mai  fiţi  idololatri.  Dar  voi  n-aţi  păzit  aceasta,  ci  dimpotrivă, 
aţi  jertfit  demonilor  chiar  şi  pe  copiii  voştri.  Deci,  El  v-a  poruncit  vouă  să 
păziţi*  şi  sabatul,  pentru  ca  să  luaţi  cunoştinţă  de  Dumnezeu.  Căci  cuvîntul 
Lui  aceasta  înseamnă,  atunci  cînd  zice:  ,,Ca  să  cunoaşteţi  că  Eu  sînt  Dumne- 
zeu, Cel  ce  v-am  răscumpărat  pe  voi“  263  . 

XX. 

De  asemenea,  El  v-a  poruncit  să  vă  feriţi  de  anumite  mîncări,  pentru  ca, 
chiar  atunci  cînd  mîncaţi  şi  cînd  beţi,  să  aveţi  înaintea  ochilor  pe  Dumne- 
zeu, deoarece  voi  aţi  fost  uşor  de  influenţat  şi  repezi  întru  a vă  îndepărta 
de  la  cunoaşterea  Lui,  după  cum  zice  şi  Moisi:  ,, Poporul  a mîncat  şi  a băut 
şi  s-a  ridicat  să  joace44  264  . Şi,  iarăşi:  ,,Iacob  a mîncat  şi  s-a  săturat,  s-a 
îngrăşat  şi  cel  prea  iubit  a căzut.  S-a  îngrăşat  şi  s-a  îngroşat  şi  a părăsit  pe 
Dumnezeu,  Cel  ce  l-a  făcut4426  5 . Căci  Noe,  fiindcă  era  drept,  Dumnezeu  i-a 
îngăduit  să  mănînce  orice  vietate  „afară  de  came  în  sînge“,  care  este  carnea 
vietăţilor  moarte.  Aceasta  s-a  povestit  vouă  de  către  Moisi,  în  cartea 
Facerii266  . 

Şi  fiindcă  Tryfon  voia  să  adauge:  „ca  buruienile  de  iarbă4*  26  7,  eu  i-am 
luat-o  mai  înainte.  Cuvintele  „ca  buruienile  de  iarbă44,  voi  nu  le  înţelegeţi 
aşa  cum  s-au  zis  ele  de  Dumnezeu.  Că,  după  cum  buruienile  de  iarbă  le-a 
făcut  Dumnezeu  spre  hrana  omului,  tot  asemenea  şi  animalele  le-au  fost 


260.  Fac.  14,  18,  20,  19. 

261.  Ps.  109,4. 

262.  Osea,  1,  9-10. 

263.  Iez.  20,  12-20. 

264.  leş.  32,  6. 

265.  Deut.  32,  15. 

266.  Fac.  9,4. 

267.  Fac.  9,  3. 

date,  pentru  mîncare  de  came.  Şi,  deoarece  sînt  unele  verdeţuri  pe  care  nu 
le  mîncăm,  voi  ziceţi  că  această  deosebire  s-a  făcut  încă  de  atunci,  de  pe 
vremea  lui  Noe. 

Dar  nu  trebuie  să  înţelegem  aşa  cum  înţelegeţi  voi.  Faptul  că,  mai  întîi, 
orice  buruiană  de  iarbă  este  şi  se  poate  mînca,  lucrul  acesta  pot  să-l  spun  şi 
să-l  dovedesc.  Totuşi,  nu  mă  voi  ocupa  de  aceasta.  Cu  toate  că  deosebim, 
însă,  verdeţurile  cîmpului,  nemîncîndu-le  pe  toate,  noi  nu  le  mîncăm,  nu  din 
cauză  că  ar  fi  comune,  sau  necurate268  , ci  nu  le  mîncăm,  sau  din  cauză  că 
sînt  amare,  sau  din  cauză  că  sînt  otrăvitoare  sau  spinoase.  Ne  atingem, 
totuşi,  de  toate  cele  dulci,  hrănitoare  şi  bune  şi  le  mîncăm  atît  pe  cele  mari- 
time, cît  şi  pe  cele  pămînteşti.  în  felul  acesta,  Dumnezeu  v-a  poruncit  prin 
Moisi  să  vă  abţineţi  de  la  cele  necurate  şi  nedrepte  şi  nelegale,  fiindcă,  cu 
toate  că  aţi  mîncat  mană  în  pustiu  şi  aţi  văzut  toate  lucrurile  minunate  pe 
care  vi  le-a  făcut  vouă  Dumnezeu,  v-aţi  cioplit  un  viţel  de  aur  şi 
v-aţi  închinat  lui.  Aşa  că,  pe  bună  dreptate  vă  strigă  întotdeauna:  ,,Fii 
nebuni,  nu  este  credinţă  întru  ei44  269  . 


XXI. 

Din  cauza  nedreptăţilor  voastre  şi  ale  părinţilor  voştri,  după  cum  am 
spus  mai  înainte,  vi  s-a  dat  vouă  aceasta,  drept  semn  şi  Dumnezeu  v-a 
poruncit  să  păziţi  sabatul,  dîndu-vă  totodată  şi  celelalte  porunci,  arătînd 
că  a făcut  acest  lucru  din  cauza  neamurilor,  pentru  ca  să  nu  se  profaneze 
numele  Lui  de  către  ele  şi  din  cauza  aceasta  a şi  lăsat  pe  cîţiva  dintre  voi 
încă  vii,  înseşi  cuvintele  Lui  putînd  să  vă  dovedească  aceasta.  Astfel,  prin 
Iezechiel,  El  zice:  ,,Eu  sînt  Domnul  Dumnezeul  vostru,  umblaţi  în  poruncile 
Mele  şi  păziţi  dreptăţile  Mele;  nu  vă  luaţi  după  năravurile  Egiptului.  Sfinţiţi 
sabatul  Meu  şi  va  fi  ca  semn  de  mijloc  între  Mine  şi  voi  pentru  a cunoaşte  că 
Eu  sînt  Domnul  Dumnezeul  vostru.  Voi  M-aţi  amărît,  iar  copiii  voştri  n-au 
umblat  în  poruncile  Mele  şi  n-au  păzit  dreptăţile  Mele,  pentru  a le  face  pe 
ele,  pe  care,  omul  făcîndu-le,  va  trăi  în  ele,  ci  sabatul  Meu  îl  profanează. 
Şi  am  zis  să-Mi  vărs  mînia  Mea  asupra  lor  în  pustiu,  să-Mi  desfăşor  urgia 
Mea  asupra  lor  şi  n-am  făcut-o,  pentru  ca  numele  Meu  să  nu  fie  mai  departe 
profanat  înaintea  neamurilor.  Scosu-i-am  pe  ei  de  la  ochii  lor.  Şi  Eu  Mi-am 
ridicat  mîna  asupra  lor  în  pustiu,  pentru  a-i  împrăştia  printre  neamuri  şi 
a-i  semăna  prin  ţări,  din  cauză  că  ei  n-au  făcut  dreptăţile  Mele,  au  respins 
poruncile  Mele  şi  au  profanat  sabatul  Meu,  iar  ochii  lor  au  fost  după  aminti- 
rile părinţilor  lor.  Şi  am  dat  lor  porunci,  care  nu  sînt  bune  şi  drepturi  întru 


268.  Fapte,  10,  14. 

269.  Deut.  32,  20; Ier.  4,22. 

care  nu  vor  putea  trăi  între  ei;  şi-i  voi  mînji  în  casele  lor,  cînd  voi  trece  să 
deschid  tot  pîntecele,  pentru  a-i  nimici*4  270  . 

XXII. 

Că  pentru  păcatele  poporului  vostru  şi  pentru  idololatriile  lui,  iar  nu 
pentru  că  ar  fi  avut  nevoie  de  asemenea  ofrande,  Dumnezeu  a poruncit 
de  asemenea  ca  să  se  facă  acestea,  auziţi  cum  zice  despre  acestea  prin  Amos, 
unul  dintre  cei  doisprezece,  grăind:  „Vai  de  cei  care  doresc  să  vină  ziua 
Domnului ! La  ce  vă  foloseşte  această  zi  a Domnului  ? Ea  este  întuneric, 
iar  nu  lumină.  Este  întocmai  ca  şi  cum  un  om  care  ar  scăpa  din  faţa  leului, 
ar  întîlni  un  urs  şi  ar  intra  în  casa  lui  şi  sprijinindu-şi  mîinile  de  perete, 
l-ar  muşca  un  şarpe.  Oare  ziua  Domnului  nu  este  întuneric,  iar  nu  lumină  şi 
încă  o întunecime  fără  de  strălucire  pentru  ei  ? Am  urît  şi  am  respins  sărbă- 
torile voastre  şi  nu  voi  putea  respira  în  sărbătorile  voastre:  fiindcă,  dacă-Mi 
veţi  aduce  arderile  de  tot  şi  jertfele  voastre,  nu  le  voi  primi  şi  nu  voi  privi 
asupra  pîinilor  punerii  înainte.  îndepărtează  de  la  Mine  mulţimea  cîntărilor 
şi  a psalmodiilor  tale.  Nu  voi  da  ascultare  instrumentelor  tale.  Judecata  se  va 
rostogoli  ca  o apă,  iar  dreptatea  ca  un  torent  în  care  nu  se  poate  merge. 
Oare,  în  pustiu,  nu  Mi-aţi  adus  animale  tăiate  şi  jertfe,  casă  a lui  Israel  ? 
zice  Domnul.  Şi  nu  aţi  luat  asupra  voastră  cortul  lui  Moloch  şi  steaua 
zeului  vostru  Rafan,  figurile  pe  care  vi  le-aţi  făcut  vouă  ? Şi  vă  voi  muta 
dincolo  de  Damasc,  zice  Domnul,  al  cărui  nume  este  Dumnezeu  Atotţiitorul. 
Vai  de  cei  ce  trăiesc  la  Sion  în  risipă  şi  de  cei  ce  se  încred  în  muntele  Sama- 
riei ! Vai  de  cei  numiţi  peste  conducători,  care  au  cules  stăpînirile  neamuri- 
lor şi  casa  lui  Israel  a intrat  la  ei ! Treceţi  toţi  la  Halanis271  şi  duceţi-vă  de 
acolo  la  Amathul  cel  mare  şi  coborîţi-vă  de  acolo  la  Ghetul  celor  străini  de 
neam,  cele  mai  puternice  cetăţi  din  toate  aceste  împărăţii,  şi  vedeţi  dacă 
graniţele  lor  sînt  mai  mari  decît  graniţele  voastre.  Vai  de  cei  ce  vin  în  ziua 
cea  rea,  de  cei  care  se  apropie  şi  se  ating  de  sîmbetele  mincinoase,  de  cei 
care  dorm  pe  paturi  de  fildeş  şi  care-şi  petrec  timpul  în  dulceţurile  aştemu- 
turilor  lor,  de  cei  care  mănîncă  miei  din  turme  şi  viţei  de  lapte  din  staule, 
de  cei  care  bat  din  palme  la  glasul  instrumentelor,  căci  ei  au  socotit  acestea 
ca  stătătoare,  iar  nu  ca  trecătoare  ! Vai  de  cei  ce  beau  vinul  în  cupe,  care  se 
ung  cu  cele  mai  de  frunte  parfumuri  şi  care  n-au  suferit  nimic  din  cauza 
necazului  lui  Iosif.  Din  cauza  aceasta,  ei  vor  fi  acum  prizonieri  şi  aşezaţi  în 
fruntea  celor  puternici  care  sînt  duşi  în  captivitate,  iar  casa  răufăcătorilor 

270.  Iez.  20,  19-26. 

271.  Cuvîntul  „Halanis“  pe  care-I  întîlnim  în  textul  masoretic  al  Scripturii  (Fac. 
10,  10  şi  Is.  10,  9),  nu-1  întîlnim  în  nici  un  manuscris  al  Septuagintei,  în  care  figurează 
profetul  Amos.  Probabil  că  el  a ajuns  aici  din  textul  ebraic,  prin  mijlocirea  versiunii  lui 
Aquila. 

va  fi  răsturnată  şi  va  dispărea  nechezatul  cailor  din  Efraim“  2 72  . Şi,  iarăşi, 
prin  Ieremia,  zice:  „Adunaţi-vă  cărnurile  şi  jertfele  voastre  şi  mîncaţi-le, 
căci  Eu  nu  am  poruncit  părinţilor  voştri  să-Mi  aduceţi  nici  jertfe  şi  nici 
libaţiuni,  în  ziua  încare  am  pus  mîna  pe  ei  pentru  a-i  scoate  din  Egipt“  273  . 
Şi,  iarăşi,  prin  David,  în  Psalmul  al  patruzeci  şi  noulea,  a zis  astfel:  „Dumne- 
zeul Dumnezeilor,  Domnul  a vorbit  şi  a chemat  pămîntul  de  la  răsăritul 
soarelui  şi  pînă  la  apus.  Din  Sion,  bunăcuviinţa  frumuseţii  Lui.  Dumnezeu 
va  veni  în  chip  strălucit,  Dumnezeul  nostru  şi  nu  va  tăcea;  înaintea  Lui  va 
arde  foc  şi  de  jur-împrejurul  Lui,  o furtună  puternică.  El  va  chema  cerul  de 
sus  şi  pămîntul; pentru  a deosebi  pe  poporul  Lui.  Adunaţi-vă  cu  El  sfinţii  Lui, 
cei  care  aţi  încheiat  cu  El  alianţa  pe  jertfă.  Şi  cerurile  vor  vesti  dreptatea  Lui, 
căci  Dumnezeu  este  judecător.  Ascultă,  poporul  Meu,  şi-ţi  voi  vorbi  ţie, 
Israele,  şi-ţi  voi  mărturisi  ţie:  Dumnezeul,  Dumnezeul  tău  sînt  Eu.  Eu  nu  te 
voi  vădi  pe  tine  din  cauza  jertfelor  tale:  arderile  de  tot  ale  tale  sînt  de-a 
pururea  înaintea  Mea.  Nu  voi  primi  viţeii  din  casa  ta  şi  nici  berbecii  din 
turmele  tale,  căci  toate  dobitoacele  de  pe  ogoare,  fiarele  din  munţi  şi  boii 
sînt  ai  Mei.  Eu  am  cunoscut  toate  păsările  cerului  şi  frumuseţea  ogorului 
este  cu  Mine.  Dacă  Mi-ar  fi  foame  nu  ţi-aş  spune,  căci  lumea  toată,  cu  plini- 
rea ei,  este  a Mea.  Oare  Eu  mănînc  carnea  taurilor,  sau  voi  bea 
sîngele  ţapilor?  Jertfeşte  lui  Dumnezeu  jertfă  de  laudă  şi  dă  Celui  Prea 
înalt  rugăciunile  tale.  Şi  cheamă-Mă,  în  ziua  necazului,  şi  te  voi  smulge  şi 
Mă  vei  slăvi.  Iar  păcătosului,  Dumnezeu  a zis:  Pentru  ce  povesteşti  dreptăţi- 
le Mele  şi  iei  asupra  ta  alianţa  Mea,  prin  gura  ta  ? Iar  tu  ai  urît  instrucţiunea 
şi  ai  dat  cuvintele  Mele  la  spate.  Dacă  ai  văzut  un  hoţ,  ai  alergat  dimpreună 
cu  el  şi  ţi-ai  pus  partea  ta  laolaltă  cu  adulterul.  Gura  ta  a fost  plină  de  răuta- 
te, iar  limba  ta  s-a  împleticit  în  viclenie.  Stînd,  ai  vorbit  împotriva  fratelui 
tău  şi  ai  dat  prilej  de  scandal  împotriva  fiului  maicii  tale.  Ai  făcut  acestea  şi 
am  tăcut;  ai  gîndit  fărădelegea,  că-ţi  voi  fi  asemănător.  Te  voi  vădi  şi  voi 
înfăţişa  păcatele  tale  înaintea  feţei  tale.  înţelegeţi  acestea,  voi,  care  uitaţi 
de  Dumnezeu,  ca  nu  cumva  cineva  să  vă  răpească  şi  să  nu  aveţi  cine  să  vă 
smulgă.  Jertfa  de  laudă  Mă  va  slăvi  şi  aceasta  esţe  calea  pe  care  voi  arăta  lui 
mîntuirea  Mea“  2 74  . Deci,  El  nu  ia  nici  jertfă  de  la  voi  şi  nici  n-a  poruncit-o 
dintru  început  ca  unul  care  ar  avea  nevoie  de  jertfă,  ci  El  a poruncit-o 
numai  pentru  păcatele  voastre.  Căci  dacă  şi  templul  acela,  care  se  numeşte 
templul  de  la  Ierusalim,  l-a  numit  casă  şi  curte  a Lui,  El  a făcut  aceasta  nu 
din  cauză  că  ar  fi  avut  nevoie  de  el,  ci  numai  pentru  ca,  ţinînd  seamă  de 


272.  Amos,  5,  18-6,  7. 

273.  Ier.  7,21  şi  urm. 

274.  Ps.  49. 

aceasta,  să  nu  cădeţi  în  idololatrie.  Mărturie  este  profetul  Isaia,  care  zice: 
„Ce  fel  de  casă  Mi-aţi  zidit  Mie  ?,  zice  Domnul.  Cerul  este  scaunul  Meu,  iar 
pămîntul,  aşternut  picioarelor  Mele“  2 75  . 

XXIII. 

De  nu  vom  mărturisi  acestea,  aşa  cum  am  arătat  mai  sus,  se  va  întîmpla 
să  cădem  în  cugetări  absurde,  cum  că,  adică,  Dumnezeul  din  timpul  lui 
Enoch  şi  al  tuturor  celorlalţi  care  nu  au  avut  nici  circumciziune  trupească, 
n-au  păzit  nici  sîmbăta,  nici  celelalte,  nu  a fost  acelaşi  Dumnezeu,  întrucît 
Moisi  este  acela  care  a poruncit  să  se  facă  acestea,  sau  că  El  n-a  voit  ca 
aceleaşi  lucruri  drepte  să  le  facă  tot  neamul  omenesc  întotdeauna,  cu  toate 
că  pe  acestea  pare  că  trebuie  să  le  mărturisim  vrednice  de  rîs  şi  nebune. 
Dimpotrivă,  trebuie  să  mărturisim  că  El,  Care  este  întotdeauna  acelaşi,  a 
poruncit  acestea  şi  altele  de  felul  acestora,  din  cauza  oamenilor  celor 
păcătoşi  şi  să  spunem  că  El  este  iubitor  de  oameni,  cunoscător  de  mai 
înainte,  fără  de  nici  o lipsă,  drept  şi  bun.  Căci,  dacă  faptele  n-ar  sta  astfel, 
răspundeţi-mi,  voi,  bărbaţi,  ce  gîndiţi  cu  privire  la  cele  despre  care  v-am 
vorbit  acum  ? Şi,  cum  nimeni  nu  a răspuns  nimic,  am  adăugat: 

— Pentru  aceasta,  o Tryfon,  eu  îţi  voi  propovădui  ţie  şi  celor  ce  voiesc 
să  devină  prozeliţi2  76 , cuvîntul  cel  dumnezeiesc,  pe  care  l-am  auzit  de  Ia 
bărbatul  acela277  . Uitaţi-vă  că  stihiile278  nu  stau  în  repaos  şi  nici  nu  păzesc 
sîmbăta.  Rămîneţi  aşa  cum  aţi  fost  făcuţi.  Căci,  dacă  mai  înainte  de 
Abraam,  n-a  fost  nevoie  de  circumciziune  şi  nici  mai  înainte  de  Moisi  n-a  fost 
nevoie  de  a păzi  sabatul,  sărbătorile  şi  ofrandele,  tot  asemenea  nici  acum, 
după  venirea  în  lume  a Fiului  lui  Dumnezeu,  Iisus  Hristos,  Cel  născut  după 
voinţa  lui  Dumnezeu,  fără  de  păcat2  79  , prin  Fecioara  Maria,  cea  din  neamul 
lui  Abraam,  nu  mai  este  nevoie.  Căci  însuşi  Abraam,  care  se  găsea  în  necir- 
cumciziune,  a fost  îndreptăţit  şi  binecuvîntat280  , pentru  credinţa  cu  care  a 
crezut  în  Dumnezeu,  după  cum  arată  Scriptura281  : el  a luat  circumciziunea 

275.  Is.  66,  1. 

276.  Cuvîntul  „prozeliţi"  desemnează  pe  acei  dintre  păgîni  care  căutau  în  religia 
venită  din  Iudeea  ceea  ce  idolii  nu  ie  puteau  procura  şi  care,  în  consecinţă,  voiau  să  se 
facă  fie  iudei,  fie  creştini. 

277.  Este  vorba  despre  bătrînul  cu  care  s-a  întîlnit  sfîntul  Iustin  şi  despre  care 
vorbeşte  în  cap.  III— VIII  din  Dialog. 

278.  „Stihiile"  sînt  considerate  aici  astrele,  ca  principii  şi  elemente  de  viaţă  pentru 
oameni.  A se  vedea  şi  Apologia  //,  V,  2. 

279.  „Fără  de  păcat"  este  o expresie  care  lipseşte  în  textul  original  dar  care  s-a 
introdus  cu  timpul.  Lipseşte  din  textul  original  nu  din  cauză  că  sfîntul  Iustin  ar  fi  fost 
de  altă  părere,  ci  pentru  faptul  că  el  a găsit  de  cuviinţă  să  se  folosească,  în  anumite 
locuri,  unde  a voit  să  arate  ideea  aceasta,  de  formula:  „fără  amestec  (bărbătesc)".  A se 
vedea  Apologia  /,  XXI,  1 ; XXII,  2 şi  Dialog.  LIV,  2. 

280.  Rom.  4,  3. 

281.  Fac.  15,  6. 

ca  un  semn282  şi  nu  ca  o îndreptăţire,  după  cum  şi  Scripturile  şi  faptele 
ne  silesc  să  mărturisim.  Incît  s-a  spus  un  lucru  drept  despre  poporul  acela, 
că:  ,,se  va  nimici  sufletul  acela  din  neamul  lui,  care  nu  se  va  circumcide  în 
ziua  a opta“  283  . Dar  şi  faptul  că  genul  feminin  nu  poate  să  primească 
circumciziunea  trupească,  arată  că  circumciziunea  aceasta  a fost  dată  ca 
semn,  iar  nu  ca  un  lucru  de  îndreptăţire.  Căci  Dumnezeu  a făcut  ca  şi 
partea  femeiască  să  poată  păzi,  deopotrivă  cele  drepte  şi  virtuoase.  Vedem, 
însă,  că  în  ceea  ce  priveşte  trupul  pentru  bărbat  s-a  găsit  o formă  deosebită, 
iar  pentru  femeie  o formă  deosebită,  din  care  cauză  înţelegem  că  nici  una, 
nici  cealaltă  nu  este  nici  dreaptă,  nici  nedreaptă,  ci  că  ele  au  fost  orînduite 
aşa,  numai  pentru  pietate  şi  pentru  dreptate. 

XXIV. 

De  altfel,  o,  bărbaţi,  ne-ar  fi  cu  putinţă  să  dovedim,  am  zis  eu,  că  ziua 
a opta  avea  o taină284  mai  mare  decît  cea  de  a şaptea,  iar  această  taină  a 
fost  vestită  prin  acestea  de  către  Dumnezeu.  Dar,  pentru  ca  să  nu  vi  se  pară 
că  trec  acum  la  alte  chestiuni,  înţelegeţi  aceea  ce  vă  spun,  că  sîngele  circum- 
ciziunii  aceleia  a fost  desfiinţat  şi  că  noi  credem  acum  într-un  singur  mîntui- 
tor.  Acum  există  o altă  alianţă28  5 , iar  din  Sion  a ieşit  o altă  Lege286, 
Iisus  Hristos  circumcide  pe  toţi  care  vor,  după  cum  s-a  arătat  mai  sus,  cu 
cuţite  de  piatră28  7 , pentru  ca  ei  să  devină  un  neam  drept,  un  popor  care 
păzeşte  credinţa,  care  înţelege  adevărul  şi  care  păstrează  pacea288  . Veniţi 
cu  mine,  voi  toţi,  care  vă  temeţi  de  Dumnezeu,  cei  care  voiţi  să  vedeţi 
bunătăţile  Ierusalimului2 8 9 . Veniţi  să  umblăm  în  lumina  Domnului,  căci  El 
a lăsat  să  meargă  în  această  lumină  pe  poporul  Său,  casa  lui  lacov290. 
Veniţi  toate  neamurile  să  ne  adunăm  în  Ierusalimul,  care  nu  va  mai  fi  atacat 
din  cauza  fărădelegilor  popoarelor291  . „Căci  M-am  făcut  vădit  celor  ce  nu 


282.  Fac.  17,  11;  Rom.  3,  10. 

283.  Fac.  17,  14. 

284.  „Taina41  aceasta  este  explicată  de  sfîntul  Iustin,  în  cap.  XLI,  4.  Hristos  nu  avea 
să  învieze,  în  ziua  a „şaptea**,  adică  sîmbăta,  ci  în  ziua  a’,,opta“.  De  altă  parte,  circumci- 
ziunea, ordonată  pentru  ziua  a ,,opta“,  înseamnă  în  acelaşi  timp  învierea  lui  Hristos,  care 
este  adevărata  circumcizie  spirituală.  Aceeaşi  „taină4*  se  găseşte,  după  sfîntul  Iustin 
{Dialog.  CXXXVIII,  1),  în  numărul  oamenilor  scăpaţi  din  potop,  care  şi  ei  la  rîndul  lor 
au  fost  ,,opt“:  Noe,  soţia  lui  şi  cei  trei  fii  ai  lui  cu  soţiile  lor. 

28£7ler.  31,  31;Is.  54,3. 

286.  Is.  2,  3 ; 51,  4;  Mih.  4,  2. 

287.  Ios.  5,  2. 

288.  Is.  26,2-3. 

289.  Ps.  77,4-5. 

290.  Is.  2,5-6. 

291.  Ier.  3,  17. 

Mă  caută,  cei  care  nu  întreabă  de  Mine,  M-au  găsit“  292  , strigă  prin  Isaia  şi: 
„Am  zis:  Iată  sînt  de  faţă,  înaintea  popoarelor  care  n-au  chemat  numele 
Meu.  Mi-am  întins  mîinile  toată  ziua  asupra  poporului  neascultător  şi 
potrivnic,  asupra  celor  care  nu  umblau  pe  calea  cea  bună,  ci  care  umblau 
după  păcatele  lor:  poporul  care  Mă  aţîţă  în  faţă“. 

XXV. 

Cei  care  se  îndreptăţesc  pe  ei  înşişi293  şi  spun  că  sînt  copiii  lui 
Abraam294  ar  voi  să  moştenească,  dimpreună  cu  voi,  chiar  şi  numai  un  mic 
loc,  după  cum  strigă  Duhul  Sfînt,  prin  Isaia,  ca  din  partea  lor,  zicînd: 
„Întoarce-Te  din  cer  şi  vezi  din  casa  sfîntului  Tău  şi  a slavei.  Unde  este  zelul 
Tău  şi  puterea  ? Unde  este  mulţimea  milei  Tale,  că  ne-ai  susţinut  pe  noi, 
Doamne  ? Tu  eşti  tatăl  nostru,  că  Abraam  nu  ne-a  cunoscut  şi  Israel  n-a 
voit  să  ştie  de  noi.  Dar  Tu,  Doamne,  tatăl  nostru  smulge-ne  pe  noi ! încă  de 
la  început  numele  Tău  este  asupra  noastră.  Pentru  ce  ne-ai  rătăcit,  Doamne, 
din  calea  Ta  şi  ne-ai  învîrtoşat  inima,  ca  să  nu  ne  mai  temem  de  Tine  ? 
Întoarce-Te,  pentru  servii  Tăi,  pentru  triburile  moştenirii  Tale,  pentru  ca  să 
moştenim  şi  noi  puţin  Ioc  pe  muntele  cel  sfînt  al  Tău.  Ne-am  făcut  ca 
de  la  început,  cînd  nu  erai  Tu  conducătorul  nostru  şi  nici  numele  Tău  nu  era 
chemat  asupra  noastră.  Dacă  vei  deschide  cerul,  munţii  vor  lua  spaimă  de  la 
Tine  şi  se  vor  topi,  cum  se  topeşte  ceara  de  foc.  Şi  focul  îi  va  arde  pe  cei 
potrivnici,  iar  numele  Tău  va  fi  vădit  între  cei  potrivnici;  neamurile  se  vor 
tulbura  de  faţa  Ta.  Cînd  vei  face  lucrurile  Tale  slăvite,  munţii  vor  lua  spaimă 
de  Tine.  Din  veac  nu  am  auzit  şi  nici  ochii  noştri  nu  au  văzut  un  alt  Dumne- 
zeu, afară  de  Tine  şi  de  lucrurile  Tale,  pe  care  le  vei  face,  drept  milă,  celor 
ce  se  pocăiesc.  EI  se  va  întîlni  cu  cei  ce  fac  dreptatea  şi  ei  îşi  vor  aduce 
aminte  de  căile  Tale.  Iată,  Tu  Te-ai  mîniat  şi  noi  păcătuim.  Pentru  aceasta 
ne-am  rătăcit  şi  toţi  am  devenit  necuraţi  şi  toată  dreptatea  noastră  este 
întocmai  ca  o cîrpă  a unei  femei  necurate  şi  ne-am  risipit  întocmai  ca  frunze- 
le, din  cauza  fărădelegilor  noastre.  Şi  tot  astfel  ne  va  lua  vîntul.  Nu  va  fi  cine 
să  mai  cheme  numele  Tău  şi  nici  cine  să-şi  aducă  aminte  că  Tu  ai  avut 
grijă  de  el,  fiindcă  Ţi-ai  întors  faţa  de  la  noi  şi  ne-ai  părăsit,  din  cauza 
păcatelor  noastre.  Iar  acum,  întoarce-Te,  Doamne,  căci  noi  toţi  sîntem 
poporul  Tău.  Cetatea  sfîntului  Tău  a devenit  pustie;  Sionul  a devenit  ca  un 
pustiu;  iax  Ierusalimul,  ca  un  blestem:  casa  sfîntului  nostru  şi  slava,  pe  care 
le -au  binecuvîntat  părinţii  noştri  au  devenit  arse  de  foc  şi  toate  neamurile 


292.  Is.  65,  1-3. 

293.  Lc.  16,  15. 

294.  Mt.  3,9;  Lc.  3,8. 

cele  slăvite  au  decăzut.  Şi  Tu  ai  suportat  acestea  şi  ai  tăcut,  Doamne,  şi 
ne-ai  umilit  pe  noi,  foarte44  2 95  . 

La  acestea,  Tryfon  a zis: 

— Ce  înseamnă  ceea  ce  spui,  că  nimeni  dintre  noi  nu  va  moşteni  nimic 
în  muntele  cel  sfînt  al  lui  Dumnezeu  ?296  . 

XXVI. 

Chemarea  neamurilor \ 

Eu  i-am  răspuns:  ^ 

— Nu  spun  aceasta,  ci  spun  numai  că  cei  care  au  prigonit  şi  prigonesc 
pe  Hristos  şi  nu  se  pocăiesc,  nu  vor  moşteni  nimic  în  muntele  cel  sfînt,  iar 
neamurile,  care  au  crezut  în  El  şi  care  s-au  pocăit  de  păcatele  lor,  acestea  vor 
moşteni  dimpreună  cu  patriarhii,  cu  profeţii  şi  cu  drepţii  care  s-au  născut 
din  Iacob.  Cu  toate  că  nu  păzesc  sîmbăta,  nici  nu  se  taie  împrejur  şi  nici  nu 
păstrează  sărbătorile,  totuşi,  ei  vor  moşteni  moştenirea  cea  sfîntă  a lui 
Dumnezeu.  Căci  Dumnezeu  spune,  prin  Isaia,  astfel:  ,,Eu,  Domnul,  Dumne- 
zeul, te-am  chemat  pe  tine  întru  dreptate  şi  te  voi  ţine  de  mînă,  şi-ţi  voi 
da  putere  şi  te-am  dat  spre  alianţă  neamului,  spre  lumină  neamurilor  pentru 
a deschide  ochii  orbilor,  pentru  a scoate  din  lanţuri  pe  cei  chinuiţi  şi  din  casa 
închisorii  pe  cei  ce  stau  întru  întuneric44  297  . Şi  iarăşi:  „Ridicaţi  stindardul 
întru  neamuri.  Căci,  iată,  Domnul  S-a  făcut  auzit  pînă  Ia  marginile  pămîn- 
tului.  Spuneţi  fiicelor  Sionului:  Iată,  Mîntuitorul  tău  a fost  de  faţă,  avîn- 
du-Şi  plata  şi  lucrarea  înaintea  Lui.  Şi-l  va  numi  pe  el  popor  sfînt,  răscumpă- 
rat de  Domnul,  iar  tu  te  vei  numi  cetate  căutată,  iar  nu  părăsită.  Cine  este 
acesta,  care  a venit  din  Edom  şi  a cărui  purpură  de  pe  veşmintele  lui  este 
din  Bosor  ? Acesta  este  frumos  în  îmbrăcămintea  lui,  ridicîndu-se  năpraznic, 
cu  putere.  Eu  vorbesc  de  dreptate  şi  de  judecata  mîntuitoare.  Pentru  ce 
veşmintele  tale  sînt  roşii,  iar  îmbrăcămintea  ta,  întocmai  ca  de  in  călcat  în 
picioare  ? Numai  Eu  singur  am  călcat  inul,  sătul  fiind  de  rodul  viei,  călcat 
în  picioare  şi  printre  neamuri  nu  este  nici  un  bărbat  cu  Mine.  Şi  i-am  călcat 
în  picioare  cu  mînie  şi  i-am  fărîmiţat  ca  pe  un  pămînt  şi  am  făcut  să  curgă 
sîngele  lor  în  pămînt.  Lor  le-a  venit  ziua  răsplătirii  şi  anul  răscumpărării 
este  de  faţă.  Am  privit  şi  n-a  fost  nici  un  ajutor  şi  Mi-am  aţintit  mintea 
şi  nimeni  nu  venea  în  ajutor.  Braţul  s-a  îndepărtat  şi  a venit  asupra  mînia 
Mea  şi  i-am  călcat  în  picioare,  în  urgia  Mea  şi-am  făcut  să  curgă  sîngele  lor 
în  pămînt44  298  . 


295.  Is.  63,15-64,12. 

296.  Is.  63,  18. 

297.  Îs.  42,6-7. 

298.  Is.  62,  10-63,6. 

XXVII. 

Tot  despre  învăţăturile  alianţei  celei  vechi  Atunci,  Tryfon  a zis: 

— Cum  se  face  că  tu  alegi  din  profeţi  numai  cuvintele  pe  care-ţi  convine 
să  le  spui  şi  nu  faci  menţiune  de  cele  care  în  chip  clar  poruncesc  să  se 
păzească  sîmbăta?  Căci  prin  Isaia  s-a  spus  astfel:  ,,Dacă-ţi  întorci  piciorul 
tău  de  la  sîmbătă,  pentru  ca  să  nu-ţi  faci  voile  tale  în  ziua  cea  sfîntă  şi  dacă 
numeşti  sîmbăta  cea  plăcută,  sîmbăta  sfîntă  a Dumnezeului  tău,  dacă  nu-ţi 
ridici  piciorul  tău  ca  să  mergi  la  lucru  şi  nici  nu  vorbeşti  cuvînt  din  gura  ta, 
să  fii  încrezător  în  Domnul  şi  te  va  ridica  peste  bunătăţile  pămîntului  şi 
te  va  hrăni  cu  moştenirea  lui  Iacob,  părintele  tău;  căci  gura  Domnului  a 
grăit  acestea**  299 . 

Eu,  însă,  i-am  răspuns: 

— Am  trecut  sub  tăcere  aceste  profeţii ?prie tenii  mei,  nu  pentru  că  ele 
s-ar  fi  împotrivit  mie,  ci,  fiindcă  am  crezut  că  aţi  înţeles  şi  înţelegeţi  că, 
chiar  dacă  prin  toţi  profeţii  v-ar  porunci  să  faceţi  acelea  pe  care  vi  le-a 
poruncit  şi  prin  Moisi,  El  strigă  întotdeauna  aceleaşi  lucruri  pentru  învîrto- 
şarea  inimii  voastre  şi  pentru  nerecunoştinţa  voastră,  pentru  ca,  chiar  dacă 
în  felul  acesta  v-aţi  pocăi  vreodată,  să-I  bineplăceţi  Lui  şi  „să  nu  mai 
jertfiţi  nici  pe  copiii  voştri  demonilor300,  şi  nici  să  nu  mai  fiţi  părtaşi  cu 
hoţii  şi  să  iubiţi  darurile,  să  urmăriţi  răsplata,  nefăcînd  judecată  orfanilor 
şi  neţinînd  socoteală  de  dreptatea  văduvei  şi  nici  să  nu  aveţi  mîinile  pline 
de  sînge**301 . Căci  „şi  fiicele  Sionului  au  umblat  cu  gîtul  în  sus  şi  cu  semne 
din  ochi,  jucînd  şi  smulgîndu-şi  hainele  de  pe  ele“  302 . într-adevăr,  „toţi  s-au 
abătut**,  strigă  El,  „şi  toţi  au  devenit  în  acelaşi  timp  nişte  răi.  Nu  mai  este 
nimeni  care  să  înţeleagă,  nu  mai  este  pînă  la  unul.  Cu  limbile  lor  au  vorbit 
vicleşuguri,  gîtlejul  lor  este  un  mormînt  deschis,  veninul  viperelor  este  sub 
buzele  lor,  întristare  şi  oboseală  în  drumurile  lor  şi  ei  n-au  cunoscut  calea 
păcii**  303  . Aşa  că,  în  felul  în  care  El  a stabilit  aceste  porunci,  de  la  început, 
din  cauza  răutăţii  voastre,  tot  aşa,  din  cauza  perseverării  voastre  în  acestea 
şi,  ceva  mai  mult,  din  cauza  încăpăţînării  voastre,  cu  aceleaşi  cuvinte  El  vă 
cheamă  a vă  aduce  aminte  de  El  şi  a-L  cunoaşte.  . . Voi,  însă,  sînteţi  „un 
popor  cu  inima  în vîrtoşată**  304  , „neînţelept**  305  , „orb**306  „şi  şchiop**307 


299.  Is.  58,  13-14. 

300.  Ps.  105,  37;  Is.  57,5  urm. 

301.  Is.  1,  15,  23. 

302.  Is.  3,  16. 

303.  Ps.  13,  2-3;  Rom.  3,  11-17. 

304.  Iez.  3,  7. 

305.  Ier.  4,  22. 

306.  Is.  42,  18. 

307.  Ps.  17,  46;  III  Regi  18,21. 

şi  „fii  întru  care  nu  este  credinţă"  308  , după  cum  zice  El  însuşi,  „cinstindu-L 
pe  El  numai  cu  buzele,  iar  cu  inima  fiind  departe  de  El,  învăţînd  o învăţătu- 
ră proprie,  iar  nu  învăţătura  Lui“  309  . Căci,  spuneţi-mi,  Dumnezeu  a voit, 
oare,  ca  arhiereii  voştri  să  păcătuiască,  deoarece  ei  aduc  ofrandele  lor  sîmbă- 
ta310 , sau  ca  să  păcătuiască  cei  care  circumcid  şi  cei  care  sînt  circumcişi  în 
ziua  sîmbetei,  de  vreme  ce  a poruncit  ca,  întotdeauna,  cei  născuţi  să  fie 
circumcişi  la  fel,  în  ziua  a opta,  chiar  dacă  este  zi  de  sîmbătă  ? Sau,  oare, 
nu  putea  ca  să  facă  să  se  circumcidă  cei  născuţi,  cu  o zi  mai  înainte  sau  cu  o 
zi  mai  în  urmă  de  sîmbătă,  dacă  ştia  că  este  rău  să  se  facă  aceasta  în  ziua 
de  sîmbătă  ? Sau,  de  ce  n-a  învăţat  să  facă  acestea  şi  pe  cei  dinainte  de  Moisi 
şi  de  Abraam,  care  se  numesc  drepţi  şi  care  au  fost  bineplăcuţi  Lui,  cu  toate 
că  nu  erau  circumcişi  în  ceea  ce  priveşte  partea  pe  care  voi  o circumcideţi, 
şi  care  nici  nu  păzeau  sîmbătă  ? 


XXVIII. 

Dar  Tryfon  a zis: 

— Şi  mai  înainte  te-am  auzit  punîndu-ne  această  întrebare  şi  i-am  dat 
toată  atenţia,  căci,  cu  adevărat,  ea  merită  multă  atenţie.  Nici  eu  nu  pot  zice, 
ceea  ce  socotesc  cei  mulţi,  că  aşa  a găsit  El  cu  cale.  Căci  faptul  acesta 
constituie  întotdeauna  un  refugiu,  pentru  cei  ce  nu  pot  răspunde  la  întreba- 
rea aceasta. 

La  aceasta,  eu  am  adăugat: 

— Deoarece  eu  aduc  dovezi  şi  vorbesc  pe  baza  Scripturilor  şi  a faptelor, 
zic  că  voi  nu  trebuie  nici  să  şovăiţi  şi  nici  să  vă  îndoiţi  de  a-mi  crede  mie, 
chiar  dacă  eu  sînt  necircumcis.  Timpul  acesta  al  prozelitismului  vostru  este 
scurt311.  Cînd  va  sosi  clipa  să  vină  Hristos,  în  zadar  vă  veţi  mai  pocăi, 
în  zadar  veţi  mai  plînge,  căci  nu  veţi  mai  fi  auziţi.  ,,înnoiţi-vă  ogoarele “ a 
strigat  Isaia  poporului,  „şi  nu  semănaţi  deasupra  spinilor.  Circumcideţi-vă 
Domnului  şi  circumcideţi-vă  învîrtoşarea  inimii  voastre"312  . Deci,  nu  semă- 
naţi în  spini  şi  în  loc  nearat,  de  unde  nu  veţi  avea  roadă.  Cunoaşteţi  pe 
Hristos  şi  iată,  va  fi  un  teren  nou  şi  frumos,  frumos  şi  gras  întru  inimile 
voastre.  „Căci,  iată,  vin  zilele  — zice  Domnul  — şi  voi  vizita  pe  toţi  cei  ce 
şi-au  circumcis  partea  care  trebuie  circumcisă,  în  Egipt,  în  Iuda  şi  în  Edom  şi 
în  fiii  lui  Moab,  căci  toate  neamurile  sînt  necircumcise  şi  toată  casa  lui 

308.  Deut.  32,  20. 

309.  Is.  29,  13. 

310.  Num.  28,  9 urm.;Mt.  12,  5. 

311.  Sfîntul  Iustin,  ca  de  altfel  mulţi  creştini  din  vremea  sa,  aştepta  ca  foarte 
apropiată  cea  de  a doua  venire  a Domnului  ( Dialog . XXXII,  3;  XXXIX,  2 şi  LI,  2). 
Tot  astfel  şi  Tertulian,  în  epoca  montanistă  din  viaţa  lui  (De  cultu  feminarum  II,  IX; 
De  fuga  şi  De  jejunio,  XII). 

312.  Ier.  4,  3-4. 

Israel  este  necircumcisă  în  ceea  ce  priveşte  inima  lor“313.  Vedeţi,  deci, 
că  Dumnezeu  nu  voieşte  această  circumciziune,  care  a fost  dată  ca  semn. 
Căci  aceasta  nu  este  folositoare  nici  egiptenilor,  nici  fiilor  lui  Moab  şi  nici 
fiilor  lui  Edom.  Dimpotrivă,  chiar  dacă  ar  fi  cineva  scit,  sau  pers314,  el 
poate  avea  cunoştinţa  lui  Dumnezeu  şi  a Hristosului  Lui,  dacă  păzeşte 
dreptăţile  veşnice,  se  circumcide  cu  circumciziunea  cea  bună  şi  folositoare 
şi  este  prieten  al  lui  Dumnezeu,  Care  se  bucură  de  darurile  şi  ofrandele  lui. 
Vă  voi  aduce,  bărbaţi  prieteni,  şi  cuvintele  lui  Dumnezeu  însuşi,  cînd  a 
vorbit  prin  Maleachi,  unul  dintre  cei  doisprezece  profeţi.  Ele  sînt  acestea: 
„Nu  este  voia  Mea  întru  voi"  — zice  Domnul  — „şi  nu  voi  primi  jertfele 
voastre  din  mîinile  voastre;  fiindcă  de  la  răsăritul  pînă  la  apusul  soarelui 
numele  Meu  a fost  slăvit  întru  neamuri  şi  în  tot  locul  se  oferă  jertfă  în 
numele  Meu  şi  jertfă  curată,  căci  numele  Meu  se  cinsteşte  întru  neamuri"  — 
zice  Domnul  — „iar  voi  îl  profanaţi"315.  Iar  prin  David  a zis:  „Poporul 
pe  care  nu  l-am  cunoscut  Mi -a  servit  Mie,  întru  ascultarea  urechii  lui,  Mi  s-a 
supus  Mie"  316 . 


XXIX. 

Să  slăvim  pe  Dumnezeu,  laolaltă  cu  neamurile,  căci  şi  pe  noi  ne-a 
cercetat.  Să-L  slăvim,  prin  împăratul  slavei,  prin  Domnul  Puterilor317. 
Căci  El  a binevoit  şi  întru  neamuri  şi  primeşte  acum  jertfele  noastre  în  chip 
mai  plăcut,  decît  pe  ale  voastre.  Şi  ce  nevoie  mai  am  să  vorbesc  despre 
circumciziune,  atîta  vreme  cît  am  mărturia  lui  Dumnezeu  cu  mine  ? Ce 
nevoie  mai  este  de  acel  botez318  pentru  cel  care  este  botezat  în  Duhul  Sfînt? 
Spunînd  acestea,  socot  să  conving  şi  pe  cei  ce  au  mintea  prea  scurtă.  Căci 
cuvintele  acestea  nu  sînt  alcătuite  de  mine  şi  nici  nu  sînt  înfrumuseţate  cu 
artă  omenească,  ci  pe  acestea  le-a  psalmodiat  David,  le-a  binevestit  Isaia, 
le-a  predicat  Zaharia3 1 9 , le-a  scris  Moisi.  Le  recunoşti,  Tryfon  ? Ele  se 
găsesc  în  scrierile  voastre,  sau,  mai  bine-zis,  nu  într-ale  voastre,  ci  într-ale 
noastre320  . Căci  noi  le  dăm  ascultare,  iar  voi,  citindu-le,  nu  înţelegeţi 

313.  Ier.  9,25-26. 

314.  Comp.  Gol.  3,9-11. 

315.  Mal.  1,  10-12. 

316.  Ps.  17,44-45. 

317.  Ps.  33,  10. 

318.  Este  vorba  aici  despre  botezul  sau  spălarea  iudaică,  despre  care  sfîntul  Iustin 
a vorbit  în  cap.  XIV,  1 din  Dialog. 

319.  Este  probabil  o confuzie  cu  profetul  Maleahi,  citat  mai  sus,  în  cap.  XXVIII. 
Aceeaşi  confuzie  o mai  întîlnim  şi  în  cap.  XLIX,  2 din  Dialog. 

320.  Revendicarea  Vechiului  Testament  de  către  creştini,  cf.  şi  Apolog.  I,  LIX,  1 
şi  Dialog.  XLV— XLVIII,  1,  o mai  întîlnim  şi  la  alţi  scriitori  creştini,  anteriori  sfîntului 
Iustin. 

sensul  lor.  Deci,  nu  vă  indignaţi  şi  nici  nu  ne  defăimaţi  necircumciderea 
trupului  pe  care  l-a  făcut  însuşi  Dumnezeu  şi  nici  nu  socotiţi  un  lucru 
grozav,  dacă  noi  bem  cald  în  zilele  de  sîmbătă321,  fiindcă  şi  Dumnezeu 
conduce  lumea  în  ziua  aceasta,  la  fel  ca  în  toate  celelalte,  şi  arhiereilor  li 
s-a  poruncit  să  aducă  jertfă  în  ziua  aceasta,  ca  în  toate  celelalte  şi  atîţia 
drepţi  care  n-au  săvîrşit  nimic  din  aceste  lucruri  ale  Legii  primesc  mărturisi- 
rea aceasta  de  la  Dumnezeu. 


XXX. 

Parusia  Domnului  Dar  voi  sînteţi  acuzaţi  de  însăşi  răutatea  voastră, 
pentru  că  din  cauza  acestei  răutăţi  este  cu  putinţă  ca  Dumnezeu  să  fie 
calomniat  de  cei  fără  de  minte  că  n-a  învăţat  întotdeauna  pe  toţi  aceleaşi 
lucruri  drepte.  Multora  s-a  părut  că  învăţăturile  acestea  sînt  lipsite  de  raţiu- 
ne şi  nevrednice  de  Dumnezeu,  unii  ca  aceştia  neprimind  harul  de  a cunoaşte 
că  poporul  vostru,  plin  de  vicleşug  şi  în  boală  sufletească,  a fost  chemat  la 
întoarcere  şi  la  pocăinţa  duhului322  şi  că  profeţia  care  a venit  după  moartea 
lui  Moisi,  este  veşnică323  . De  altfel,  acest  lucru,  bărbaţilor,  s-a  spus  şi  prin 
Psalmi324  . Şi  că  noi,  care  medităm  asupra  lor,  mărturisim  că  sînt  ,,mai  dulci 
decît  mierea  şi  fagurul44  3 2 5 se  poate  vedea  şi  din  aceea  că,  ne  arătăm  că 
sîntem  în  stare,  ca  pînă  la  moarte  să  nu  renunţăm  la  ele.  Cum  că  noi,  care 
credem  în  El  şi  îl  rugăm  să  ne  ferească  ,,de  cei  străini44  326  , adică  de  duhuri- 
le cele  rele  şi  rătăcitoare,  după  cum  spune  cuvîntul  profeţiei,  în  chipul  uneia 
dintre  persoanele  care  au  crezut  în  el,  este  un  lucru  vădit  tuturor.  Astfel  noi 
ne  rugăm  întotdeauna,  ca  Dumnezeu,  prin  Iisus  Hristos,  să  ne  păzească  de 
demonii,  care  sînt  străini  de  religia  lui  Dumnezeu  şi  cărora  ne  închinam 
odinioară,  pentru  ca  apoi,  după  ce  ne-am  întors  la  Dumnezeu,  să  rămînem 
fără  de  pată,  prin  El32  7 . Căci  noi  numim  ajutor  şi  răscumpărător328  pe 
Acela,  de  puterea  numelui  Căruia  şi  demonii  tremură,  ei,  care  sînt  blestemaţi 
de  numele  lui  Iisus  Hristos,  Cel  răstignit  sub  Pontiu  Pilat,  care  a fost  procura- 
torul Iudeii  şi  se  supun,  iar  din  aceasta  tuturor  le  este  vădit  că  Părintele 
Lui,  i-a  dat  Lui  o putere  atît  de  mare,  încît  şi  demonii  să  se  supună  numelui 
Lui  şi  iconomiei  pătimirii  Lui  care  a fost. 


321.  Prescripţia  de  a nu  bea  cald  în  zilele  de  sabat  nu  o întîlnim  nicăieri  în  scrierile 
iudaice,  dar  ea  este  o consecinţă  directă  a preceptului  care  ordonă  ca  alimentele  să  fie 
fierte  în  ajun  de  sabat  (leş.  16,  23  şi  35,  3). 

322.  Comp.  Ps.  18,8. 

323.  Ps.  18,  10. 

324.  Ps.  18,  11. 

325.  Ibidem. 

326.  Ibidem. 

327.  Ibidem,  8,  14. 

328.  Ibidem,  15. 

Dar,  dacă  se  dovedeşte  că  iconomia  pătimirii  Lui  a avut  şi  are  o putere 
atît  de  mare,  cît  de  mare  va  fi  aceasta,  la  strălucita  Lui  venire  ? Căci  El  va 
veni  pe  nori,  ca  un  Fiu  al  Omului,  după  cum  a anunţat  Daniel,  iar  îngerii  Săi 
vor  veni  împreună  cu  El.  Cuvintele  acestea  sună  în  chipul  următor:  „Am 
privit  pînă  s-au  aşezat  tronurile  şi  Cel  învechit  în  zile  şedea,  avînd  îmbrăcă- 
mintea ca  zăpada  cea  albă,  iar  perii  capului  Lui,  ca  lîna  cea  albă;  tronul  Lui 
era  ca  para  focului,  iar  roţile,  de  foc  arzător.  Un  rîu  de  foc  ţîşnea  din  faţa 
Lui;  mii  şi  mii  slujeau  Lui  şi  zeci  şi  zeci  de  mii  se  găseau  de-o  parte  şi  de  alta 
a Lui.  Cărţile  s-au  deschis  şi  s-a  aşezat  zălog.  Am  privit  atunci  glasul  cuvinte- 
lor celor  mari,  despre  care  cornul  vorbeşte  şi  fiara  a fost  lovită,  iar  trupul 
ei  a fost  pierdut  şi  s-a  dat  arderii  focului.  Celelalte  fiare  au  fost  lipsite  de 
puterea  lor  şi  s-a  dat  fiarelor  un  timp  de  viaţă,  cît  timpul  unui  an.  Am  privit 
în  vedenia  nopţii  şi  iată-L  venind  ca  un  Fiu  al  Omului,  dimpreună  cu  norii 
cerului.  Şi  a venit  pînă  la  Cel  învechit  în  zile  şi  a fost  înaintea  Lui,  iar  cei 
care  stăteau  de-o  parte  şi  de  alta,  L-au  adus  pe  El.  Şi  I s-a  dat  Lui  putere  şi 
cinste  împărătească  şi  toate  neamurile  de  pe  pămînt,  după  neamurile  lor 
şi  toată  slava  slujitoare.  Puterea  Lui  era  putere  veşnică  ce  nu  se  va  lua,  iar 
împărăţia  Lui  nu  se  va  distruge.  Duhul  meu  s-a  cutremurat  în  locul  în  care 
mă  găseam,  iar  vedeniile  capului  meu  m-au  tulburat.  M-am  apropiat  de  unul 
dintre  cei  ce  stăteau  şi  am  cerut  de  la  el  lămurirea  exactă  a tuturor  acestora. 
Şi  acesta,  răspunzîndu-mi,  îmi  zise  mie  lămurindu-mi  şi  judecata  cuvintelor: 
aceste  patru  fiare  mari  sînt  patru  împărăţii,  care  se  vor  pierde  de  pe  pămînt 
şi  care  nu  vor  mai  primi  împărăţia  pînă  în  veac  şi  pînă  în  veacul  veacului. 
Atunci  am  voit  să  cercetez  cu  privire  la  fiara  cea  de-a  patra,  care  distrugea 
totul  şi  era  extrem  de  fioroasă,  cu  dinţii  de  fier  şi  unghiile  de  aramă,  care, 
mîncînd  şi  împuţinînd,  călca  în  picioare  tot  ceea  ce  mai  rămînea.  Am  mai 
voit  să  cercetez  cu  privire  la  cele  zece  comuri  ale  ei  de  pe  cap  şi  cu  privire  la 
unul  care  ieşise  în  plus  şi  au  căzut  prin  el  trei  din  cele  de  mai-nainte,  iar 
cornul  acela  avea  ochi  şi  gură  care  vorbea  tare,  iar  înfăţişarea  lui  o întrecea 
pe  a celorlalte.  Şi  am  înţeles  că  cornul  acela  începea  război  cu  sfinţii  şi-i 
punea  pe  fugă,  pînă  la  venirea  Celui  învechit  în  zile  şi  a dat  judecată  sfinţilor 
Celui  Prea  înalt  şi  a venit  timpul  şi  împărăţia  au  cucerit-o  sfinţii  Celui  Prea 
înalt.  Şi  mi  s-a  spus  cu  privire  la  fiara  cea  de  a patra:  va  fi  o a patra  împără- 
ţie pe  pămînt,  care  va  fi  deosebită  de  toate  împărăţiile  acestea  şi  care  va 
înghiţi  tot  pămîntul  şi-l  va  răzui.  Şi  cele  zece  coame  înseamnă  că  se  vor 
ridica  zece  împăraţi  şi  un  altul  după  ei  şi  acesta  va  conduce  rău  faţă  de 
cei  dintîi  şi  va  umili  trei  împăraţi  şi  va  vorbi  cuvinte  urîte  către  Cel  Prea 
înalt  şi  va  distruge  pe  ceilalţi  sfinţi  ai  Celui  Prea  înalt  şi  îşi  va  pune  în  gînd 
să  schimbe  timpurile  şi  anii.  Şi  el  va  fi  dat  în  mîinile  Celui  Prea  înalt  în  timp 

şi  timpuri  şi  jumătate  de  timp.  Şi  judecata  s-a  oprit  şi  vor  schimba  puterea 
de  a nimici  şi  a distruge  pînă  la  sfîrşit.  Şi  împărăţia  şi  puterea  şi  măreţia 
locurilor  împărăţiilor  de  sub  soare  s-a  dat  poporului  sfînt  al  Celui  Prea  înalt, 
pentru  a împărăţi  cu  o împărăţie  veşnică.  Şi  toate  puterile  se  vor  supune 
Lui  şi  vor  asculta  de  El.  Pînă  aici  sfîrşitul  cuvîntului.  Eu,  Daniel,  am  fost 
cuprins  de  un  extaz  foarte  mare  şi  starea  mea  nu  a fost  cea  obişnuită,  şi-am 
pus  cuvîntul  întru  inima  mea"329  . 


XXXII. 

încetînd  eu  de  a vorbi,  Tryfon  a zis: 

— Ah,  omule  ! Scripturile  înşile  ne  silesc  să  aşteptăm  pe  Cel  slăvit 
şi  mare  ce  primeşte  împărăţia  cea  veşnică  de  la  „Cel  învechit  în  zile", 
„ca  Fiu  al  Omului".  Dar  acesta,  al  vostru,  care  este  numit  Hristos,  a fost 

„necinstit  şi  fără  de  slavă"  330  , încît  a căzut  şi  în  ultimul  blestem  din 
Legea  lui  Dumnezeu,  căci  ,,a  fost  răstignit"  331 . 

Eu,  însă,  i-am  răspuns: 

— Dacă,  o,  bărbaţi,  nu  s-ar  fi  spus  din  Scripturile  din  care  v-am  povestit 
mai  înainte,  că:  „chipul  Său  va  fi  neslăvit  şi  neamul  Lui  nepovestit"  şi  că 
„în  locul  morţii  Lui,  bogaţii  vor  fi  daţi  morţii"  şi  că  „cu  rana  Lui  ne-am 
vindecat",  precum  şi  că  „El  va  fi  adus  ca  o oaie",  şi  dacă  nu  v-aş  fi  explicat, 
că  vor  fi  două  veniri  ale  Lui  — una,  în  care  a fost  „împuns"  de  voi  şi  alta, 
în  care  „veţi  cunoaşte  în  cine  aţi  împuns"  332  şi  că  triburile  voastre  vor  fi 
lovite,  trib  cu  trib,  femeile  în  parte  şi  bărbaţii  în  parte  — s-ar  fi  părut  că 
spun  lucruri  nelămurite  şi  ciudate.  Acum,  însă,  cu  ajutorul  cuvintelor  pe 
care  le  voi  lua  din  sfintele  şi  profeticele  voastre  Scripturi,  vă  voi  face  dovada 
cuvenită,  nădăjduind  că  se  va  putea  afla  cineva  dintre  voi,  care  să  se  găseas- 
că în  partea  aceea  care  este  cuprinsă  în  mîntuirea  cea  veşnică,  ce  vine  în  har 
de  la  Domnul  Savaoth333  . Pentru  ca  ceea  ce  discutăm  acum  să  vă  fie  şi  mai 
lămurit,  vă  voi  spune  şi  alte  cuvinte,  care  au  fost  grăite  prin  fericitul  David, 
şi  din  care  veţi  înţelege  că  Hristos  a fost  numit  şi  Domn  de  către  Duhul 
Sfînt  profetic334  şi  că  Domnul,  Care  este  Tatăl  tuturor,  L-a  ridicat  de  pe 


329.  Dan.  7,9-28. 

330.  Is.  53,2-3. 

331.  Deut.  21,  23 ; Gal.  3,13. 

332.  Zah.  12,  10-14;  In.  19,  37;Apoc.  1,  7. 

333.  Comp.  Is.  1,  9;  10,  22;  Rom.  9,  27—29;  11,  15.  Semnificaţia  exactă  a cuvinte- 
lor: „Domnul  Savaoth“  este  aceea  de  „Domnul  oştirilor". 

334.  Cu  toate  că  sfîntul  Iustin  aşează  uneori  persoana  Duhului  Sfînt  după  îngeri 
(Tatăl,  Hristos,  îngerii  şi  apoi  Duhul  Sfînt  sau  profetic),  este  mai  presus  de  orice  îndoială, 
aşa  cum  rezultă  din  tot  ce  spune  el,  că  Duhul  Sfînt  este  cea  de  a treia  persoană  a Sfintei 
Treimi.  Faptul  acesta  apare  în  evidenţă,  cu  totul  clar,  îndeosebi  după  sfîntul  Iustin,  la 
părinţii  şi  scriitorii  bisericeşti  care  au  urmat. 


126 


APOLOGEŢI  DE  LIMBA  GREACA 


pămînt  şi  „L-a  aşezat  de-a  dreapta  Lui,  pînă  cînd  va  pune  pe  duşmani 
aşternut  picioarelor  Sale"  335  . Ceea  ce  se  şi  întîmplă  de  cînd  S-a  înălţat  la 
cer,  după  ce  a înviat  din  morţi,  Domnul  nostru  Iisus  Hristos,  deoarece 
timpurile  s-au  împlinit  şi  Cel  ce  urma  să  grăiască  defăimarea  şi  îndrăzneala 
către  Cel  Prea  înalt  şi  despre  Care  Daniel  a arătat  că  va  ocupa  puterea 
„în  timp,  în  timpuri  şi  în  jumătate  de  timp,  este  la  uşă“  336  . Voi,  însă, 
necunoscînd  cît  timp  urmează  să  stăpînească,  socotiţi  cu  totul  altceva, 
căci  ziceţi  că  timpul  trebuie  explicat  printr-o  sută  de  ani.  Dacă  ar  fi  aşa, 
atunci  omul  nelegiuirii3 3 7 ar  trebui  să  împărăţească  cel  puţin  trei  sute  şi 
cincizeci  de  ani,  dacă  prin  ceea  ce  s-a  zis  prin  sfîntul  Daniel,  „în  timpuri" 
ar  trebui  să  numărăm  numai  două  sute  de  ani338  . Acestea  vi  le  spun  acum 
vouă,  făcînd  o paranteză,  pentru  ca,  convingîndu-vă  de  ceea  ce  s-a  spus  de 
Dumnezeu  împotriva  voastră,  „că  sînteţi  fii  nebuni"339  şi  că  „Pentru 
aceasta,  iată  voi  adăuga  de  a muta  pe  poporul  acesta  şi-i  voi  muta  pe  ei  şi 
voi  lua  înţelepciunea  înţelepţilor  şi  priceperea  celor  pricepuţi  ai  lor  o voi 
ascunde"  340  , să  încetaţi  de  a mai  rătăci  atît  voi,  cum  şi  de  a face  pe  cei  ce 
vă  aud  să  rătăcească  şi  să  vă  învăţaţi  de  la  noi,  care  am  fost  înţelepţiţi 
de  harul  lui  Hristos.  De  altfel,  şi  cuvintele  spuse  prin  David,  sînt  acestea: 
„Zis-a  Domnul,  Domnului  meu:  Stai  de -a  dreapta  Mea  pînă  ce  voi  pune  pe 
duşmanii  Tăi  aşternut  picioarelor  Tale.  Domnul  îţi  va  trimite  Ţie  din  Sion 
toiagul  puterii.  Şi  stăpîneşte  în  mijlocul  vrăjmaşilor  Tăi.  Cu  Tine  este 
începutul,  în  ziua  puterii  Tale,  în  strălucirile  sfinţilor  Tăi.  Din  pîntece, 
mai  înainte  de  luceafăr,  Te-am  născut.  Domnul  a jurat  şi  nu  Se  va  căi.  Tu 
eşti  preot  în  veac,  după  rînduiala  lui  Melchisedec.  Domnul  este  de-a  dreapta 
Ta.  El  a nimicit  pe  împăraţi,  în  ziua  urgiei  Sale.  Va  judeca  întru  neamuri  şi 
le  va  umple  de  cadavre.  Din  torent  va  bea,  în  drum;  pentru  aceasta  El  va 
înălţa  capul"  341  . 


335.  Ps.  109,  1. 

336.  Dan.  7,  25. 

337.  II  Tes.,  2,  8 urm. 

338.  Vechii  învăţători  evrei  dădeau  cuvîntului  „timp"  de  la  Daniel  o durată  de  o 
sută  de  ani,  dar  spaţiul  de  timp  care  trecuse  a făcut  pe  cei  mai  noi  să  recunoască  falsita- 
tea acestui  calcul.  Apocalipsa  (12,  14  şi  6)  precum  şi  sfîntul  Irineu,  calculează  drept 
„timp"  de  un  an,  adică  în  total  ,,o  mie  două  sute  şasezeci  de  zile".  La  fel  face  şi  sfîntul 
Iustin  Martirul. 

339.  Ier.  4,  22. 

340.  Is.  29,  14. 

341.  Ps.  109. 

Voi  îndrăzniţi  să  ziceţi  că  acest  Psalm  trebuie  explicat,  ca-şi  cum  ar  fi 
fost  zis  pentru  regele  Ezechia342  . Eu  nu  ignorez  aceasta,  ci  numai  adaug: 
că  voi  rătăciţi,  vă  voi  arăta  îndată  din  înseşi  aceste  cuvinte:  „juratu-S-a 
Domnul  şi  nu  Se  va  căi44,  precum  şi:  „Tu  eşti  preot  în  veac,  după  rînduiala 
lui  Melchisedec4*  343,  ca  şi  cuvintele  care  urmează  şi  cele  ce  sînt  mai  înaintea 
lor.  Iar  că  Ezechia  nici  nu  a fost  preot  şi  că  nici  nu  este  preot  veşnic  al  lui 
Dumnezeu,  nici  chiar  voi  nu  îndrăzniţi  să  spuneţi  contrariul.  Şi  că  acestea 
s-au  spus  despre  Hristosul  nostru,  înseşi  cuvintele  o arată.  Urechile  voastre, 
însă,  s-au  astupat  şi  inimile  voastre  s-au  învîrtoşat344  . Căci  prin  cuvintele: 
„Juratu-S-a  Domnul  şi  nu  Se  va  căi44;  „Tu  eşti  preot  în  veac,  după  rînduiala 
lui  Melchisedec“  34  5 , Dumnezeu  L-a  arătat  cu  jurămînt  arhiereu  după 
rînduiala  lui  Melchisedec,  din  cauza  necredinţei  voastre;  cu  alte  cuvinte  — 
după  cum  s-a  scris  de  Moisi  că  Melchisedec  a fost  preot  al  Celui  Prea  înalt 
şi  acesta  era  preot  al  celor  ce  se  găseau  în  necircumciziune,  şi  a binecuvîntat 
pe  Avraam,  cel  din  circumciziune,  care  i-a  oferit  lui  zeciuială  — tot  asemenea 
Dumnezeu  a arătat  că  preotul  Lui  cel  veşnic,  care  a fost  numit  şi  Domn346 
de  către  Duhul  Sfînt,  este  al  celor  din  necircumciziune.  Şi  că  pe  cei  din 
circumciziune,  care  vin  la  El,  adică  pe  cei  care  cred  în  El  şi  cer  binecuvîntări- 
le  de  la  El34  7 , îi  primeşte  şi  pe  aceştia  şi-i  binecuvintează.  Faptul  că  El 
avea  să  fie  mai  întîi,  un  om  umil  şi  că  apoi  Se  va  înălţa,  este  arătat  de  cele  ce 
sînt  la  sfîrşitul  psalmului:  „Din  torent  va  bea  apă  în  drum44  şi  totodată: 
„Pentru  aceasta  El  va  înălţa  capul44  348 . 

XXXIV. 

Pentru  ca  să  vă  conving  că  voi  n-aţi  înţeles  nimic  din  Scripturi,  vă  voi 
aminti  şi  de  un  alt  psalm  al  lui  David,  spus  de  către  Duhul  Sfînt,  despre  care 
voi  ziceţi  că  a fost  spus  pentru  Solomon,  care  a fost  şi  el  un  rege  de-al 
vostru,  dar  de  fapt  şi  acesta  a fost  spus  cu  privire  la  Hristosul  nostru.  Voi 
însă  vă  înşelaţi  din  cauza  cuvintelor  cu  două  înţelesuri  din  el.  Căci  acolo 
unde  s-a  zis  că  Legea  Domnului  este  fără  de  pată349  , voi  explicaţi  că  este 


342.  Cum  că  evreii  se  înşelau  atunci  cînd  refereau  cele  spuse  de  psalmul  109  la 
regele  Ezechia,  se  poate  vedea  din  faptul  că  el  nu  a fost  niciodată  preot  (necum  „preot 
în  veac,  după  rînduiala  lui  Melchisedec").  Sfîntul  Iustin  discută  mai  pe  larg  chestiunea 
aceasta  în  capit.  LXXXIII  din  Dialog . 

343.  Ps.  109,  4. 

344.  Comp.  Is.  6,10;  In.  12,  40  urm. 

345.  Ps.  109,4. 

346.  Ps.  109,  1. 

347.  Fii.  2,8-9;  Lc.  1,52. 

348.  Ps.  109,  7. 

349.  Ps.  18,  8. 

vorba  despre  Legea  cea  dată  prin  Moisi,  iar  nu  despre  aceea  care  avea  să  vină 
după  aceea,  cu  toate  că  Dumnezeu  strigă  că  va  încheia  o ,,Lege  nouă“3s0 
şi  o „alianţă  nouă"351 . Şi  acolo  unde  s-a  zis:  „Dumnezeule,  dă  judecata  Ta 
împăratului"  352  , deoarece  Solomon  a fost  împărat,  ziceţi  că  psalmul  a fost 
spus  cu  privire  la  el,  cu  toate  că  cuvintele  psalmului  arată  lămurit,  că  a fost 
spus  cu  privire  la  împăratul  cel  veşnic,  adică  cu  privire  la  Hristos.  Iar  că 
Hristos  este  împărat,  preot,  Dumnezeu,  Domn,  înger,  om,  conducător  de 
cete,  piatră  şi  prunc  şi  că,  fiind  mai  întîi  pătimitor,  Se  va  ridica  apoi  la  cer 
şi  iarăşi  va  veni  cu  slavă,  arătînd  că  va  avea  o împărăţie  veşnică,  o dovedesc 
din  toate  Scripturile.  Dar,  pentru  ca  să  înţelegeţi  ceea  ce  am  zis,  eu  vă  spun 
cuvintele  psalmului.  Acestea  sînt  următoarele:  „Dumnezeule,  dă  judecata 
Ta  împăratului  şi  dreptatea  Ta  fiului  împăratului,  pentru  ca  să  judece 
poporul  Tău  în  dreptate  şi  pe  săracii  Tăi  în  judecată.  Munţii  să  ia  pace 
pentru  popor  şi  colinele  dreptate.  El  va  judeca  pe  săracii  poporului  şi  va 
mîntui  pe  fiii  celor  lipsiţi  şi  va  umili  pe  calomniator.  Şi  va  rămîne 
dimpreună  cu  soarele  şi  mai  înainte  de  lună,  în  neamurile  neamurilor.  Se  va 
pogorî  ca  ploaia  pe  lînă  şi  ca  picătura  care  pică  pe  pămînt.  în  zilele  Lui  va 
răsări  dreptatea  şi  mulţimea  păcii,  pînă  ce  luna  va  dispărea.  Şi  va  stăpîni 
de  la  o mare  la  alta  şi  de  la  rîuri,  pînă  la  marginile  pămîntului.  în  faţa  Lui 
vor  cădea,  cu  faţa  la  pămînt  etiopienii,  iar  vrăjmaşii  Lui  vor  linge  ţărîna. 
Regii  din  Tars  şi  din  insule  vor  aduce  daruri,  regii  arabilor  şi  cei  din  Saba 
vor  aduce  daruri  şi  se  vor  închina  Lui  toţi  regii  pămîntului  şi  toate  neamurile 
îi  vor  sluji  Lui.  Căci  El  a smuls  din  mîna  puternicului  pe  sărac  şi  pe  cel 
lipsit,  care  nu  aveau  nici  un  ajutor.  El  va  cruţa  pe  sărac  şi  pe  lipsit  şi  va 
mîntui  sufletele  celor  lipsiţi;  El  va  răscumpăra  sufletele  lor  din  camătă  şi 
din  nedreptate  şi  numele  Lui  va  fi  cinstit  înaintea  lor.  El  va  trăi  şi  I se  va  da 
lui  din  aurul  Arabiei  şi  se  vor  ruga  neîncetat  pentru  El,  toată  ziua  îl  vor 
binecuvînta.  El  va  fi  un  sprijin  pe  pămînt  şi  se  va  ridica  mai  presus  de  vîrfuri- 
le  munţilor.  Rodul  Lui  va  fi  mai  presus  de  Liban  şi  ei  vor  înflori  în  cetăţi, 
ca  iarba  pămîntului.  Numele  Lui  va  fi  binecuvîntat  în  vecii  vecilor.  Numele 
Lui  va  rămîne  mai  înainte  de  soare.  Şi,  întru  El  se  vor  binecuvînta  toate 
triburile  pămîntului;  toate  neamurile  îl  vor  ferici.  Binecuvîntat  este  Domnul, 
Dumnezeul  lui  Israel,  Care  singur  face  minuni;  binecuvîntat  este  numele 
slavei  Lui,  în  veac  şi  în  veacul  veacului.  Şi  tot  pămîntul  se  va  umple  de  slava 
Lui.  Fie  î Fie  !"  35  3 . Iar  la  sfîrşitul  psalmului  acestuia  despre  care  am  vorbit 
este  scris:  „S-au  sfîrşit  imnurile  lui  David,  fiul  lui  lesei". 

350.  Is.  2,3;51,4;Mih.  4,2. 

351.  Ier.  31,  31 ; Is.  54,  3;Evr.  8,  7-8. 

352.  Ps.  71,  1. 

353.  Ps.  71,  1-19. 

Că  Solomon  a fost  un  rege  strălucit  şi  mare,  în  timpul  căruia  s-a  zidit 
casa,  aşa-numită,  templul  din  Ierusalim,  o ştim.  însă  că,  nimic  din  cele  ce 
se  spun  în  psalmul  acesta  nu  i s-au  întîmplat  lui,  este  iarăşi  un  lucru  lămurit. 
Căci  nici  toţi  împăraţii  nu  i s-au  închinat  lui,  nici  nu  a împărăţit  pînă  la 
marginile  pămîntului  şi  nici  duşmanii  lui,  căzîndu-i  în  faţă,  nu  au  lins 
ţărîna.  Ba,  chiar  îndrăznesc  să  spun  cele  ce  s-au  scris,  despre  cele  făcute  de 
el,  în  cărţile  împăraţilor,  că  a devenit  idololatru  prin  femeia  cea  din 
Sidon354  , ceea  ce  nu  este  cu  putinţă  să  facă  cei  ce  dintre  neamuri  au 
cunoscut  pe  Făcătorul  tuturor  Dumnezeu,  prin  Iisus  cel  răstignit,  căci  unii 
ca  aceştia  suportă  orice  tratament  şi  pedeapsă,  pînă  la  moartea  cea  mai  de 
pe  urmă,  pentru  a nu  fi  nici  idololatri  şi  a nu  mînca  nici  din  victimele  sacri- 
ficate idolilor. 


XXXV. 

Despre  creştinii  neadevăraţu  La  acestea,  Tryfon  a zis: 

— Dar  mulţi  dintre  cei  care  mărturisesc  pe  Hristos  şi  se  numesc  creştini, 
sînt  informat  că  mănîncă  din  victimele  sacrificate  idolilor  şi  zic  că  nu  sînt 
vătămaţi  întru  nimic,  cu  aceasta. 

Eu,  însă,  i-am  răspuns: 

— Chiar  şi  din  faptul  că  există  nişte  astfel  de  bărbaţi  — care  mărtu- 
risesc că  sînt  creştini  şi  care  recunosc  că  Iisus  cel  răstignit  este  Domn  şi 
Hristos  şi,  cu  toate  acestea,  nu  învaţă  învăţăturile  Aceluia,  ci  altele,  care  vin 
de  la  duhurile  rătăcirii355— noi,  care  sîntem  învăţăceii  adevăratei  şi  curatei 
învăţături  a lui  Iisus  Hristos,  sîntem  şi  mai  încredinţaţi  şi  mai  siguri  în 
nădejdea  cea  vestită  nouă  de  El.  Căci  cele  ce  a spus  că  au  să  fie,  întru 
numele  Lui,  acestea  vedem  cu  ochii  şi  cu  fapta  că  se  săvîrşesc.  El  a zis: 
,, Mulţi  vor  veni  în  numele  Meu,  pe  dinafară  îmbrăcaţi  în  piei  de  oi,  dar  care, 
pe  dinlăuntru  sînt  lupi  răpitori4056.  Şi:  ,,Vor  fi  shisme  şi  erezii44  35  7 . Şi: 
,,Feriţi-vă  de  profeţii  mincinoşi,  care  vor  veni  la  voi,  îmbrăcaţi  pe  dinafară 
în  piei  de  oi  şi  care  pe  dinlăuntru  sînt  lupi  răpitori44  3 5 8 . Şi:  ,,Se  vor  ridica 
mulţi  Hristoşi  mincinoşi  şi  apostoli  mincinoşi  şi  mulţi  dintre  credincioşi 
se  vor  rătăci44  3 5 9 . Sînt  şi  au  fost,  o,  voi,  prieteni,  bărbaţi  mulţi,  care  au 
învăţat  a spune  şi  a săvîrşi  lucruri  fără  de  Dumnezeu  şi  defăimătoare, 
venind  în  numele  lui  Iisus  Hristos360.  Ei  sînt  numiţi  de  noi  după  numele 

354.  III  Regi  9,  1,3.6. 

355.  ITim.4,  1. 

356.  Mt.  24,  5.  7.  15. 

357. 1 Cor.  11,  18-19. 

358,  Mt.  7,  15. 

359,  Mt.  26,  11—24;  Mc.  13,22. 

360,  Mt.  24,5. 

acelor  bărbaţi  de  la  care  a început  fiecare  învăţătura  şi  părerea.  Fiecare 
dintre  aceştia  învaţă,  în  felul  lui,  să  fie  defăimat  Creatorul  tuturor  şi  Hristos, 
Cel  profeţit  de  El  că  va  veni  şi  Dumnezeul  lui  Abraam,  Isaac  şi  Iacob.  Noi 
nu  avem  nici  o legătură  cu  aceştia,  cunoscînd  că  ei  sînt  fără  de  Dumnezeu, 
impioşi,  nedrepţi  şi  nelegiuiţi  şi  că,  în  loc  de  a adora  pe  Iisus,  ei  II 
mărturisesc  numai  cu  numele.  Unii  ca  aceştia  se  numesc  creştini  în  acelaşi  fel 
în  care  şi  unele  dintre  neamuri  dau  numele  de  Dumnezeu  lucrurilor  celor 
făcute  de  mînă  şi  participă  la  ceremonii  nelegiuite  şi  atee.  Dintre  ei,  unii 
sînt  numiţi  Marcioniţi,  alţii  Valentinieni,  alţii  Basilidieni,  alţii  Saturnilieni, 
iar  alţii  se  numesc  cu  alte  nume,  fiecare  numindu-se  după  începătorul 
învăţăturii  pe  care  o au,  tot  în  acelaşi  fel  în  care  şi  fiecare  dintre  cei  ce  socot 
că  filozofează,  după  cum  am  spus  la  început,  socoate  că  poartă  numele 
filozofiei  pe  care  o filozofează,  de  la  părintele  sistemului  lor.  Aşa  că  şi  din 
acestea  noi  cunoaştem,  după  cum  am  spus  mai  sus,  că  Iisus  era  cunoscător 
de  mai  înainte  al  celor  ce  vor  fi  după  El  şi  cunoaştem  şi  din  alte  multe  pe  care 
le-a  prezis  că  se  vor  întîmpla  celor  ce-L  cred  şi-L  mărturisesc  pe  El  Hristos. 
Căci  cele  ce  pătimim,  atunci  cînd  sîntem  ucişi  de  către  cei  apropiaţi  ai 
noştri,  El  ne-a  prezis  că  ni  se  vor  întîmpla361  în  aşa  fel  ca  întru  nimic, 
cuvîntul  şi  fapta  Lui  să  nu  se  arate  vrednice  de  contrazicere.  Din  cauza 
aceasta,  noi  ne  rugăm  şi  pentru  voi  şi  pentru  toţi  ceilalţi  oameni,  care  ne 
vrăjmăşesc362  , pentru  ca,  schimbîndu-vă  părerea  şi  gîndul  la  fel  cu  noi, 
să  nu  mai  defăimaţi363  pe  Acela  care,  prin  faptele  Lui  şi  prin  minunile  cele 
făcute  în  numele  Lui,  ca  şi  prin  cuvintele  învăţăturii  şi  prin  profeţiile  cele 
prezise  cu  privire  la  El,  este  întru  totul  fără  de  pată  şi  de  neatacat,  în  calitate 
de  Iisus  Hristos,  şi  crezînd  întru  El  şi  în  cea  de  a doua  şi  strălucită  venire  a 
Lui,  să  vă  mîntuiţi  şi  să  nu  fiţi  condamnaţi  de  el  în  foc. 

XXXVI. 

Din  nou  despre  parusia  Domnului,  Tryfon  mi-a  zis: 

— Fie  şi  aceasta,  aşa  cum  zici  şi  că  Hristos  s-a  propovăduit  că  va  fi 
pătimitor  şi  că  a fost  iţumit  piatră  şi  că  va  veni  în  chip  strălucit  după  prima 
Lui  venire,  în  care  s-a  propovăduit  că  va  fi  pătimitor  şi  că  va  fi  judecătorul 
tuturor  şi  ynpărat  veşnic  şi  preot.  Dar,  dovedeşte  acum,  că  El  este  Acela 
despre  care  s-au  profeţit  acestea. 

La  acestea,  eu  i-am  răspuns: 


361.  Mt.  10,21-22. 

362.  Atitudinea  aceasta  a creştinilor  faţă  de  vrăjmaşi  mai  este  arătată  de  sfîntul 
Iustin  şi  în  Apologia  I,  capit.  LVII,  1 precum  şi  în  Dialog,  XCVI,  2. 

363.  Aici  este  repetată  ideea  pe  care  sfîntul  Iustin  o pune  în  evidenţă  şi  în  capit. 
XVI,  4. 

— Dacă  vrei  aceasta,  o Tryfon,  îţi  voi  aduce  dovezile  pe  care  le  doreşti, 
la  locul  cuvenit.  Acum,  însă,  îmi  vei  îngădui  să-ţi  amintesc  profeţiile  pe  care 
le  am  în  minte,  spre  a-ţi  dovedi  că,  într-o  parabolă,  Hristos  se  numeşte  de 
către  Duhul  Sfînt;  şi  Dumnezeu,  şi  Domn  al  puterilor,  şi  al  lui  Iacob;  iar 
exegeţii  voştri,  după  cum  strigă  însuşi  Dumnezeu364  , sînt  nebuni  atunci 
cînd  spun  că  parabola  aceasta  nu  s-a  spus  cu  privire  la  Hristos,  ci  cu  privire 
la  Solomon  şi  anume  atunci  cînd  a adus  cortul  mărturiei  în  templul  pe 
care  l-a  clădit.  Parabola  aceasta  se  găseşte  într-un  psalm  al  lui  David:  „Al 
Domnului  este  pămîntul  şi  toată  plinirea  lui;  lumea  şi  toţi  cei  ce  locuiesc 
în  ea.  El  a întemeiat-o  pe  mări  şi  a pregătit-o  pe  rîuri.  Cine  se  va  sui  în 
muntele  Domnului,  sau  cine  va  sta  în  locul  cel  sfînt  al  Lui  ? Nevinovat  la 
mîini  şi  curat  cu  inima,  El  care  n-a  primit  în  zadar  sufletul  Lui  şi  n-ajurat  cu 
vicleşug  aproapelui  Lui.  Acesta  va  primi  binecuvîntarea  de  la  Domnul  şi  mila 
de  la  Dumnezeu,  Mîntuitorul  Lui.  Acesta  este  neamul  celor  ce-L  caută  pe 
Domnul,  celor  ce  caută  faţa  Dumnezeului  lui  Iacob.  Ridicaţi,  boieri,  porţile 
voastre  şi  înălţaţi-vă  voi,  porţi  veşnice  şi  va  sta  împăratul  slavei.  Cine  este 
acest  împărat  al  slavei  ? Domnul  cel  tare  şi  puternic  în  război.  Ridicaţi 
porţile  voastre,  boieri,  şi  ridicaţi-vă  voi,  porţi  veşnice  şi  va  intra  Domnul 
slavei.  Cine  este  acest  împărat  al  slavei  ? Domnul  puterilor,  Acesta  este 
împăratul  slavei"  36  5 . Despre  Solomon,  că  nu  este  Domnul  puterilor,  s-a 
dovedit366  . Acesta  este,  însă,  Hristosul  nostru,  atunci  cînd  a înviat  din  morţi 
şi  S-a  înălţat  la  cer  şi  se  porunceşte  boierilor  acelora  aşezaţi  în  ceruri,  de 
către  Dumnezeu,  să  se  deschidă  porţile  cerului,  pentru  ca  să  intre  Acesta, 
Care  este  împăratul  slavei  şi  urcîndu-Se  ,,să  şeadă  de-a  dreapta  Tatălui,  pînă 
ce  va  pune  pe  vrăjmaşi  aşternut  picioarelor  Sale",  aşa  cum  s-a  arătat  prin 
celălalt  psalm36  7 . Căci,  deoarece  boierii  cei  din  cer  vedeau  că  El  are  o 
înfăţişare  fără  de  chip,  necinstită  şi  lipsită  de  slavă368  , necunoscîndu-L, 
au  căutat  şi  s-au  informat: Cine  este  împăratul  acesta  al  slavei?  Şi  li  s-a 
răspuns  lor  de  către  Duhul  Sfînt,  sau  din  partea  Tatălui,  sau  a Lui  însuşi: 
„Domnul  puterilor,  Acesta  este  împăratul  slavei"  369  . Despre  faptul  că  nici 
de  Solomon,  acest  împărat  atît  de  slăvit,  nici  despre  cortul  mărturiei  n-ar  fi 
îndrăznit  să  zică  cineva,  dintre  cei  care  stăteau  lîngă  porţile  templului: 
„Cine  este  acest  împărat  al  slavei  ?",  oricine  ar  putea  mărturisi. 


364.  Ier.  4,  22. 

365.  Ps.  23. 

366.  A se  vedea  Dialog.  XXXIV.  7—8.  Sfîntul  Iustin  va  relua  această  demonstraţie 
încapit.  LXXXV,  1. 

367.  Ps.  109,  1. 

368.  Cf.  Is.  53,2-3. 

369.  Ps.  23,  10. 

în  cuprinsul  psalmului  al  patruzeci  şi  şaselea,  am  continuat  eu,  s-a 
vorbit  despre  Hristos  în  chipul  următor: 

„Suitu-S-a  Dumnezeu  cu  strigări  de  bucurie,  Domnul,  cu  glas  de  trîmbi- 
ţă.  Cîntaţi  lui  Dumnezeu,  cîntaţi-I;  cîntaţi  regelui  nostru,  cîntaţi-I  ! Căci 
rege  peste  tot  pămîntul  este  Dumnezeu:  cîntaţi-I  cîntare  ! Dumnezeu 
domneşte  peste  popoare;  Dumnezeu  şeade  pe  sfîntul  Său  tron.  Domnii 
popoarelor,  poporul  Dumnezeului  lui  Avraam.  Căci  ale  Domnului  sînt 
scuturile  pămîntului:  El  este  înalt  foarte  !“  370  . Şi  în  psalmul  nouăzeci  şi 
opt,  Duhul  Sfînt  vă  acuză  pe  voi,  că  Acela  pe  care  voi  nu-L  voiţi  ca  rege  este 
în  fapt  regele  şi  stăpînul,  atît  al  lui  Samuel,  cît  şi  al  lui  Aaron,  al  Iui  Moisi  şi 
al  tuturor  celorlalţi.  Iată  cuvintele  psalmului:  „Domnul  a împărăţit,  să  se 
cutremure  popoarele  ! El,  Cel  ce  este  mai  presus  de  heruvimi,  pămîntul 
să  tresalte  ! Domnul  este  mai  mare  în  Sion,  înălţat  deasupra  tuturor 
popoarelor.  Să  se  laude  numele  Tău  cel  mare,  căci  el  este  înfricoşător  şi 
sfînt,  căci  cinstea  regelui  iubeşte  judecata.  Tu  ai  pregătit  dreptatea;  Tu  ai 
împlinit  judecata  şi  dreptatea  în  Iacob.  înălţaţi  pe  Domnul  Dumnezeul 
nostru  şi  vă  închinaţi  aşternutului  picioarelor  Lui,  că  Sfînt  este.  Moisi  şi 
Aaron,  printre  preoţii  Lui  şi  Samuel , printre  cei  ce  invocau  numele  Lui. 
Ei  invocau  pe  Domnul,  zice  Scriptura,  iar  El  îi  auzea.  în  stîlp  de  nor  le-a 
vorbit  lor;  ei  au  păzit  mărturiile  Lui  şi  porunca  pe  care  le-a  dat-o.  Doamne, 
Dumnezeul  nostru,  Tu  i-ai  ascultat;  Dumnezeule,  Tu  le-ai  fost  binevoitor 
şi  ai  răzbunat  toate  faptele  lor.  înălţaţi  pe  Domnul  Dumnezeul  nostru  şi  vă 
închinaţi  în  muntele  cel  sfînt  al  Lui,  că  Sfînt  este  Dumnezeul  nostru". 

XXXVIII. 

Dar  Tryfon  a zis: 

— O,  omule  ! bine  era  să  ne  fi  lăsat  convinşi  de  dascălii  care  au  legiuit 
ca  să  nu  vorbim  cu  nimeni  dintre  voi  şi  nici  să  nu  fi  luat  parte  la  discuţia 
aceasta  cu  tine371  . Căci  tu  vorbeşti  multe  lucruri  blasfematorii,  pretinzînd 
să  ne  convingi  că  Acest  om  răstignit  a fost  laolaltă  cu  Moisi  şi  cu  Aaron  şi  că 
a vorbit  cu  ei  în  stîlp  de  nour,  iar  apoi,  devenind  om,  a fost  răstignit  şi  că 
S-a  înălţat  la  cer  şi  iarăşi  va  să  vină  pe  pămînt  şi  că  trebuie  să  I ne  închinăm 
Lui. 


370.  Ps.  46,5-9. 

371.  Interdicţia  ca  iudeii  să  ia  parte  la  discuţii  în  contradictoriu  cu  creştinii  exista, 
dar,  după  cîte  pare,  ea  nu  era  riguros  respectată.  Autorul  A.  H.  Goldfahn  în  lucrarea  sa 
yJustin  Matyr  und  die  Agada apărută  în  1873  în  periodicul  ,,Monatschrift  fur 
Geschichte  und  Wissenschaft  des  Judentums",  ne  înfăţişează  cazul  lui  Rabbi  Eliezer  Ben 
Hyrkanos,  care  pentru  faptul  că  frecventa  prea  stăruitor  pe  creştini,  a fost  pe  punctul  să 
sufere  martiriul  din  partea  coreligionarilor  lui. 

Eu  însă  i-am  răspuns: 

— Ştiu  că,  după  cum  a spus  Cuvîntul  lui  Dumnezeu,  înţelepciunea 
aceasta  mare  a Creatorului  tuturor  şi  a Atotţiitorului  Dumnezeu  s-a  ascuns 
de  la  voi372  . Din  cauza  aceasta,  mişcat  de  compătimire  faţă  de  voi,  mă  zbat 
din  toate  puterile,  ca  să  vă  fac  să  înţelegeţi  învăţăturile  noastre,  care  vi  se 
par  ciudate,  iax,  dacă  nu,  cel  puţin  să  fiu,  eu  singur,  nevinovat  în 
ziua  judecăţii.  Şi  acum  auziţi  şi  alte  cuvinte,  care  se  par  a fi  şi  mai  ciudate. 
Nu  vă  tulburaţi,  însă,  ci  dimpotrivă,  făcîndu-vă  nişte  ascultători  şi  mai 
zeloşi,  stăruiţi  în  cercetarea  voastră,  dispreţuind  tradiţia  dascălilor  voştri, 
ca  unii  care  sînt  dovediţi  că  nu  pot  să  înţeleagă  cele  spuse  de  Dumnezeu  prin 
Duhul  Sfînt  şi,  ceva  mai  mult,  alegeţi  a învăţa  aceleaşi  lucruri  ca  şi  noi. 
Astfel,  în  psalmul  al  patruzeci  şi  patrulea  s-a  zis  deopotrivă  despre  Hristos, 
acestea:  ,, Inima  mea  a răspuns  cuvînt  bun.  Eu  spun  lucrurile  mele  împăratu- 
lui. Limba  mea  este  trestia  scriitorului  care  scrie  foarte  ascuţit.  Frumos  eşti  la 
înfăţişare  înaintea  fiilor  oamenilor.  Vărsatu-s-a  harul  întru  buzele  tale.  Pentru 
aceasta  te-a  binecuvîntat  Dumnezeu  în  veac.  încinge-ţi  sabia  peste  coapsa 
ta,  puternice,  cu  frumuseţea  şi  cu  podoaba  ta.  întinde,  porneşte  la  drum  cu 
bine  şi  împărăţeşte,  din  cauza  adevărului,  a blîndeţii  şi  a dreptăţii.  Şi  te  va 
conduce  în  chip  minunat  dreapta  ta.  Săgeţile  tale  sînt  ascuţite,  puternice,  în 
inima  vrăjmaşilor  împăratului,  iar  popoarele  vor  cădea  la  picioarele  tale. 
Scaunul  Tău,  Dumnezeule,  în  veacul  veacului  este  toiag  de  îndreptare, 
toiagul  împărăţiei  Tale.  Iubit-ai  dreptatea  şi  ai  urît  nelegiuirea.  Pentru 
aceasta  Te-a  uns  pe  Tine,  Dumnezeule,  Dumnezeul  Tău,  cu  untdelemnul 
veseliei,  înaintea  tovarăşilor  Tăi.  Smirnă,  picături  de  mir  şi  scorţişoară 
din  veşmintele  Tale,  din  palate  de  fildeş,  cu  care  Te-au  înveselit  pe  Tine 
fiicele  de  împăraţi,  întru  cinstea  Ta.  De  faţă  a stat  împărăteasa,  de-a  dreapta 
Ta,  în  haină  aurită  îmbrăcată  şi  preaînfrumuseţată.  Ascultă  fiică  şi  vezi  şi 
pleacă  urechea  ta:  uită  de  poporul  tău  şi  de  casa  tatălui  tău,  iar  împăratul 
va  pofti  frumuseţea  ta,  căci  EI  este  Domnul  tău  şi  Lui  I se  vor  închina  toţi. 
Şi  fiica  Tirului  cu  daruri.  Bogaţii  poporului  se  vor  ruga  înaintea  feţei  Tale. 
Toată  slava  fiicei  împăratului  este  înăuntru,  îmbrăcată  în  ţesături  de  aur  şi 
preaînfrumuseţată.  Se  vor  aduce  împăratului  fecioare  după  ea.  Cele  de 
aproape  ale  ei  se  vor  aduce  Ţie.  Se  vor  aduce  întru  bucurie  şi  veselie  şi  vor 
fi  duse  în  templul  împăratului.  în  locul  părinţilor  Tăi  s-au  născut  fiii  Tăi: 
pe  aceştia  îi  vei  pune  conducători  peste  tot  pămîntul.  Aduce-mi-voi  aminte 
de  numele  Tău  în  tot  neamul  şi  neamul.  Pentru  aceasta  popoare  se  vor 
mărturisi  ţie  în  veac  şi  în  veacul  veacului"  373  . 

Tot  despre  învăţăturile  alianţei  celei  vechi.  Nu  este  nimic  de  mirare, 
am  adăugat  apoi,  dacă  voi  ne  urîţi  pe  noi,  fiindcă  înţelegem  aceasta  şi  vă 
dăm  pe  faţă  gîndurile  voastre,  ieşite  întotdeauna  dintr-o  inimă  învîrtoşată. 
Căci  şi  Ilie,  intervenind  la  Dumnezeu  pentru  voi,  a zis  astfel:  „Doamne,  ei  au 
ucis  pe  profeţii  Tăi  şi  au  răsturnat  jertfelnicele  Tale.  Numai  eu  am  mai 
rămas,  dar  ei  caută  şi  sufletul  meu“.  Şi  i s-a  răspuns  lui:  „Iată,  mai  am 
şapte  mii  de  bărbaţi,  care  nu  şi-au  încovoiat  genunchiul  lui  Baal“374  . Deci, 
după  cum  atunci  Dumnezeu  nu  a adus  urgia  asupra  lor,  din  cauza  celor  şapte 
mii,  tot  astfel  nici  acum  nu  a adus  încă  şi  nu  aduce  judecata  lui  asupra  lor3  7S , 
cunoscînd  că  sînt  unii,  care  veniţi  zi  de  zi  la  cunoştinţa  numelui  Hristosului 
Său,  părăsesc  calea  rătăcirii,  căpătîndu-şi,  în  felul  acesta,  fiecare  darurile 
lui,  după  vrednicia  lor  şi  luminîndu-se376  prin  numele  acestui  Hristos:  căci 
unul  ia  duhul  înţelepciunii,  altul  pe  acela  al  tăriei,  altul  pe  al  vindecării, 
altul  al  cunoaşterii  de  mai-nainte,  altul  al  învăţăturii,  iar  altul  al  temerii  de 
Dumnezeu377  . 

La  acestea,  Tryfon  mi-a  zis: 

— Vreau  să  te  fac  să  ştii  că,  spunînd  acestea  vorbeşti  doar  nişte  simple 
nebunii. 

Dar  eu  i-am  răspuns: 

— Ascultă,  omule  ! nici  nu  sînt  nebun378  şi  nici  nu  vorbesc  prostii. 
Căci  s-a  profeţit  că,  după  înălţarea  lui  Hristos  la  cer.  El  ne  va  opri  de  la 
rătăcire  şi  ne  va  da  daruri.  Cuvintele  profeţiei  sînt  acestea:  „El  S-a  ridicat 
în  înălţime  şi  a robit  robia  şi  a dat  oamenilor  daruriu  379  . Deci,  noi,  cei  care 
am  primit  daruri  de  la  Hristos,  Cel  ce  S-a  ridicat  în  înălţime,  vă  dovedim  pe 
voi,  care  vă  ştiţi  înţelepţi  întru  voi  şi  în  ochii  voştri380  din  cuvintele 
profetice,  că  sînteţi  proşti,  şi  ca  unii  care  cinstiţi  numai  cu  buzele  pe  Dum- 
nezeu şi  pe  Hristosul  Lui.  Noi,  însă,  care  sîntem  instruiţi  în  tot  adevărul, 


374.  III  Regi  19,  10-18;  Rom.  11,2-4. 

375.  Pentru  sfîntul  Iustin,  care,  potrivit  tradiţiei  apostolice,  aştepta  ca  iminentă  cea 
de  a doua  venire  a Domnului,  constituia  o problemă  întîrzierea  ei  (Vezi  Dialog.  XXVIII, 
2).  Soluţia  pe  care  o dă  aici  a mai  menţionat-o  încă  de  trei  ori  în  Apolog.  /,  XXVIII,  2; 
XLV,  1 şi  în  Apolog . //,  VII,  1.  El  gîndea  că  cea  de  a doua  parusie  întîrzie,  pentru  ca  să 
se  poată  converti  la  creştinism  şi  oamenii  care  nu  se  născuseră  încă. 

376.  Aici,  termenul  ,,luminîndu-se“  este  echivalent  cu  acela  de  ,,botezîndu-se“. 

377.  Is.  11,  2;  I Cor.  12,  7—10.  Aceste  daruri  ale  Duhului  S fin t sînt  tratate  mai  pe 
larg  în  Dialog,  capit.  LXXXVII. 

378.  Fapte,  26,  25. 

379.  Ps.  67,  18;  Ef.  4,8. 

380.  Cf.  Is.  29,  13. 

îl  cinstim  şi  în  fapte  şi  în  cunoştinţă  şi  în  inimă381  , pînă  la  moarte.  Voi, 
poate,  şi  din  cauza  aceasta  şovăiţi  să  mărturisiţi  că  Acesta  este  Hristosul, 
după  cum  dovedesc  Scripturile  şi  lucrurile  care  se  văd  şi  care  se  întîmplă 
întru  numele  Lui382  , pentru  ca  să  nu  fiţi  prigoniţi  de  conducători,  care  nu 
vor  înceta383  , mînaţi  de  duhul  cel  rău  şi  rătăcitor  al  şarpelui,  de  a ucide  cu 
fapta  şi  de  a prigoni  pe  cei  ce  mărturisesc  numele  lui  Hristos,  pînă  ce  Hristos 
va  veni  iarăşi  şi-i  va  nimici  pe  toţi  şi  va  răsplăti  fiecăruia  după  merit. 

Dar  Tryfon  a zis: 

— Dă-ne  acum  dovada  că  acesta,  despre  care  zici  că  a fost  răstignit  şi  că 
s-a  înălţat  la  cer,  este  Hristosul  lui  Dumnezeu.  Căci,  faptul  că  Hristos  este 
pătimitor  şi  că  astfel  este  arătat  de  Scripturi  şi  că  iarăşi  va  veni  cu  slavă 
şi  că  va  lua  împărăţia  veşnică  a tuturor  neamurilor,  şi  orice  altă  împărăţie 
i se  va  supune  lui,  s-a  dovedit  în  deajuns  din  Scripturile  arătate  mai  înainte 
de  tine.  Dovedeşte,  deci,  că  lucrul  acesta  aşa  este. 

Atunci  eu  i-am  răspuns: 

— S-a  dovedit  lucrul  acesta,  o,  voi,  oameni,  pentru  cei  ce  au  urechi  de 
auzit,  chiar  şi  din  cele  mărturisite  pînă  acum  de  către  voi  înşivă.  Dar,  pentru 
ca  să  nu  socotiţi  cum  că  m-aş  găsi  în  impas,  şi  că  n-aş  putea  să  vă  aduc 
dovezi  în  sensul  în  care  voi  pretindeţi,  voi  face,  aşa  cum  v-am  făgăduit, 
lucrul  acesta,  la  locul  cuvenit.  Acum  însă,  voi  reveni  la  şirul  cuvintelor  pe 
care  vi  le-am  vorbit  mai  înainte. 


XL. 

Astfel,  taina  mielului  pe  care  a poruncit  Dumnezeu  ca  să-l  jertfiţi  de 
paşte,  era  o imagine  a lui  Hristos,  cu  sîngele  Căruia,  după  cuvîntul  credinţei 
în  El,  se  ung  casele  lor384  , adică  voi  înşivă,  care  credeţi  în  El.  Căci  puteţi 
cu  toţii  să  înţelegeţi,  că  Adam,  creatura  pe  care  a creat-o  Dumnezeu,  a fost 
casă  a suflării  lui  Dumnezeu385  . Cum  că  şi  această  poruncă  era,  însă, 
trecătoare,  vă  voi  dovedi  acum.  Dumnezeu  nu  îngăduie  ca  să  se  jertfească 
mielul  pascal  nicăieri,  decît  numai  pe  locul  în  care  s-a  chemat  numele  Lui, 
ştiind  că  vor  veni  zile,  după  pătimirea  lui  Hristos,  cînd  şi  locul  Ierusalimului 
se  va  da  vrăjmaşilor  voştri  şi  se  va  înceta,  pur  şi  simplu,  de  a se  mai  aduce 


381.  Cf.  In.  8,  31-32;  16,  13. 

382.  „Lucrurile  care  se  văd“  înseamnă  modul  cum  transpiră  învăţătura  creştină 
în  viaţa  de  toate  zilele  a credincioşilor;  iar  (lucrurile)  „care  se  întîmplă  întru  numele  Lui“, 
minunile  săvîrşite  de  creştini  în  numele  lui  Iisus  Hristos. 

383.  Întrucît  sfîntul  Iustin  se  găsea  în  aşteptarea  celei  de  a doua  păru sii  a Domnu- 
lui, care  socotea  că  va  avea  loc  sub  imperiul  roman,  prigonitor  al  creştinilor,  nu  a pre- 
văzut venirea  la  conducerea  imperiului  roman  a împăratului  Constantin  cel  Mare. 

384.  leş.  2,  7-21. 

385.  Fac.  2,  7;ICor.  3,  16. 

orice  ofrandă386  . Şi  porunca  de  a fi  consumat  tot  mielul  acela  era  un  simbol 
al  pătimirii  crucii,  prin  care  Hristos  avea  să  pătimească.  Căci  mielul,  atunci 
cînd  se  frige387  , se  aşează  tot  în  felul  crucii.  într-adevăr,  o suliţă  dreaptă 
se  trece  din  părţile  cele  de  jos  pînă  la  cap  şi  alta,  iarăşi,  pe  la  spate,  de  care 
se  atîmă  şi  labele  mielului.  De  altfel,  poruncind  ca  cei  doi  ţapi  care  se 
aduceau  în  post388  , dintre  care  unul  era  trimis  ca  ispăşire,  iar  altul  se  aducea 
ca  ofrandă,  să  fie  de  asemenea  şi  aceasta  o vestire  a celor  două  veniri  ale  lui 
Hristos:  una,  în  care  bătrînii  poporului  vostru  şi  preoţii  L-au  trimis  ca  pe 
o ispăşire,  punînd  mîinile  pe  El  şi  omorîndu-L,  iar  cea  de  a doua  venire  a 
Lui,  cînd,  în  acelaşi  loc  al  Ierusalimului,  îl  veţi  cunoaşte,  pe  cel  necinstit  de 
voi.  Căci  El  a fost  ofrandă  pentru  toţi  păcătoşii,  care  vor  voi  să  se  pocăiască 
şi  care  postesc  postul  acela  pe  care-1  arată  Isaia,  rupînd  lanţurile  contractelor 
siluitoare  şi  păzind  toate  celelalte,  arătate  deopotrivă  de  el389  , pe  care  eu 
însumi  vi  le-am  istorisit,  lucruri  pe  care  le  săvîrşesc  cei  ce  cred  în  Hristos. 
Şi  ştiţi  destul  de  bine,  că,  jertfa  aceea  a ţapilor  care  a fost  poruncită  să  se 
aducă  în  ziua  postului,  nu  era  de  asemenea  îngăduită  nicăieri,  decît  numai 
la  Ierusalim. 


XLI. 

De  altă  parte  şi  ofranda  de  floare  de  făină,  o,  voi,  bărbaţi,  care  fusese 
poruncită  să  fie  adusă  de  către  cei  care  se  curăţau  de  lepră390,  era  o preîn- 
chipuire  a pîinii  euharistice,  pe  care  Iisus  Hristos,  Domnul  nostru,  ne-a  dat-o 
ca  să  o aducem391  , în  amintirea  pătimirii  pe  care  a răbdat-o  El  pentru 
oameni,  ale  căror  suflete*  sînt  curate  acum  de  toată  răutatea,  pentru  ca, 
pe  de  o parte,  să  mulţumim  lui  Dumnezeu  pentru  că  a creat  lumea  cu  tot 
ceea  ce  este  în  ea,  pentru  om,  precum  şi  pentru  că  noi  am  fost  eliberaţi  de 
răutatea  în  care  am  fost  şi  că  puterile  şi  stăpînirile  au  fost  nimicite,  cu  o 
nimicire  desăvîrşită,  prin  Cel  ce  a devenit  pătimitor,  după  voinţa  Lui.  Astfel, 
Dumnezeu  zice  despre  jertfele  oferite  de  voi  atunci,  după  cum  am  spus, 
prin  Maleahi,  unul  dintre  cei  doisprezece:  ,,Nu  e voia  Mea  la  voi,  zice 
Domnul  şi  jertfele  voastre  nu  le  voi  primi  din  mîinile  voastre;  căci  de  Ia 
răsăritul,  pînă  la  apusul  soarelui,  numele  Meu  a fost  slăvit  întru  neamuri 

386.  De  la  ruina  Ierusalimului  şi  a templului  de  acolo,  sfîntul  Iustin  ajunge  la 
concluzia  că  Legea  Vechiului  Testament  îşi  îndeplinise  misiunea  şi  nu  mai  avea  nici  un 
rost.  Tertulian,  Eusebiu  şi  alţii  reiau  ideea  aceasta,  care  devine  apoi  un  argument 
tradiţional. 

387.  în  timp  ce,^de  obicei,  Hristos  este  comparat  cu  mielul  junghiat,  sfîntul  Iustin, 
cu  mai  multă  precizie,  H compară  cu  mielul  de  Paşte,  pus  la  frigare. 

388.  Lev.  16,  5 urm. 

389.  Is.  58,5-7. 

390.  Lev.  14,  10. 

391.  I Cor.  11,  24;  Lc.  22,  19. 

şi  în  tot  locul  se  oferă  tămîiere  numelui  Meu  şi  jertfă  curată.  Că  mare 
este  numele  Meu  întru  neamuri,  zice  Domnul,  iar  voi  îl  profanaţi"  392  . 
Despre  jertfele  oferite  de  noi,  neamurile,  în  tot  locul  Lui,  adică  despre  pîinea 
euharistiei  şi  despre  paharul  de  asemenea  al  euharistiei,  Domnul  prezice, 
atunci  cînd  spune  că  numele  Lui  „este  slăvit  de  noi  şi  profanat  de  voi“. 

In  ce  priveşte  porunca  circumciziunii,  care  cere  ca  cei  născuţi,  în  gene- 
re, să  fie  circumcişi  în  ziua  a opta393,  şi  aceasta  era  o preînchipuire  a 
adevăratei  circumciziuni,  cu  care  ne-am  circumcis  de  rătăcire  şi  răutate, 
prin  Cel  ce  a înviat  din  morţi,  într-una  a sîmbetelor,  Iisus  Hristos,  Domnul 
nostru.  Iar  ,,una  a sîmbetelor",  rămînînd  întotdeauna  cea  dintîi  dintre 
toate  zilele,  socotită,  iarăşi,  după  numărul  tuturor  zilelor  săptămînii, 
se  numeşte  a opta394  şi  rămîne  întîia. 

XLII. 

Dar  şi  cele  douăsprezece  clopoţele395  , care  erau  prinse  de  mantia 
arhiereului,  după  cum  era  tradiţia,  erau  un  simbol  al  celor  doisprezece 
apostoli,  care  au  fost  prinşi  de  puterea  veşnicului  Preot  Hristos  şi  la  glasul 
cărora  tot  pămîntul  s-a  umplut  de  slava  şi  harul  lui  Dumnezeu  şi  ale 
Hristosului  Lui.  Pentru  care  motiv,  şi  David  zice:  „în  tot  pămîntul  a ieşit 
vestirea  lor  şi  pînă  la  marginile  lumii,  cuvintele  lor"  396  . Dealtfel  şi  Isaia,  ca 
din  partea  apostolilor  care  zic  lui  Hristos,  că  oamenii  nu  cred  auzului  lor, 
ci  puterii  Celui  ce  i-a  trimis  pe  ei,  zice  astfel:  „Doamne,  cine  a crezut  auzului 
nostru  şi  braţul  Domnului  cui  s-a  descoperit  ? Noi  am  vestit  înaintea  Lui 
întocmai  ca  înaintea  unui  copil,  ca  o rădăcină,  într-un  pămînt  însetat"  397 
şi  celelalte  ale  profeţiei,  pe  care  le-am  arătat  mai  înainte.  Iar  faptul  că  spune 
ca  din  partea  multora  cuvintele:  „Noi  am  vestit  înaintea  Lui"  şi  adaugă 
„întocmai  ca  înaintea  unui  copil",  arată  că  cei  răi,  supunîndu-se,  au  slujit 
la  porunca  Lui  şi  că  toţi  s-au  făcut  întocmai  ca  un  copil.  Acest  lucru  se 
poate  vedea  şi  cu  privire  la  trup,  căci  deşi  înnumără  mai  multe  mădulare, 
toate,  laolaltă  sînt  şi  se  numesc  un  singur  trup,  după  cum  şi  comuniunea 
şi  adunarea  oamenilor,  cu  toate  că  reprezintă  mai  mulţi  oameni  în  ceea 


392.  Mal.  1,  10—12.  în  Didahii  XIV,  3 versetele  11  şi  14  din  capit.  1 Maleahi  sînt 
apropiate  şi  aplicate  la  euharistie. 

393.  Fac.  17,  1-14. 

394.  Este  vorba  despre  taina  pe  care  o includea  în  sine  ziua  a opta  şi  pe  care  o 
explică  mai  pe  larg  în  Dialog . XXIV,  1. 

395.  Despre  cele  „douăsprezece  clopoţele,  care  erau  prinse  pe  mantia  arhiereului", 
nu  găsim  nici  o menţiune  nicăieri.  Ştim  de  altminteri  că  la  veşmîntul  marelui  preot 
se  găseau,  în  schimb,  douăsprezece  pietre.  Clopoţelele  simbolizează,  în  orice  caz7mai  bine 
decît  pietrele,  glasul  apostolilor,  care  a răsunat  în  lume. 

396.  Ps.  18,4. 

397.  Is.  53,  1-2. 

ce  priveşte  numărul,  se  numeşte  ca  şi  cum  ar  fi  un  singur  lucru  şi,  ca  şi 
cum  ar  fi  un  singur  lucru  i se  adresează  cineva398  . Şi  în  genere  toate  celelal- 
te, o,  voi,  bărbaţi,  cele  învăţate  de  către  Moisi,  înfăţişîndu-vi-le  una  cîte 
una,  pot  să  vă  dovedesc  că  sînt  preînchipuiri,  simboluri  şi  vestiri  despre  cele 
ce  aveau  să  se  întîmple  lui  Hristos,  despre  cei  ce  erau  cunoscuţi  de  mai 
înainte  că  vor  crede  în  El  şi  despre  cele  ce  aveau  să  fie  făcute,  deopotrivă 
de  către  Hristos  însuşi.  Dar,  deoarece  îmi  par  îndeajuns  şi  cele  pe  care  vi 
le-am  înfăţişat  pînă  acum,  lăsîndu-le  pe  acestea  la  o parte,  revin  acum  la 
ordinea  discuţiunii  noastre. 


XLIII. 

Naşterea  din  Fecioara . Deci,  după  cum  de  la  Abraam  a început  circum- 
ciziunea  şi  de  la  Moisi  au  început:  sabatul,  jertfele,  ofrandele  şi  sărbătorile 
şi  s-a  dovedit  că  acestea  au  fost  orinduite  din  cauza  învîrtoşării  inimii 
poporului  vostru,  tot  astfel  acestea  trebuiau  să  înceteze,  după  voia  Tatălui, 
în  Hristos,  Fiul  lui  Dumnezeu,  Cel  născut  prin  Fecioara  cea  din  neamul  lui 
Abraam  şi  din  tribul  lui  Iuda  şi  David,  Care  a fost  propovăduit  că  va  veni 
lege  veşnică399  şi  alianţa  nouă400  pentru  toată  lumea,  după  cum  arată 
profeţiile  înfăţişate  mai  înainte.  Şi  noi,  care  prin  Aceasta  am  venit  la  Dumne- 
zeu, n-am  luat  circumciziunea  aceasta  trupească,  ci  pe  cea  duhovnicească401 , 
pe  care  au  păzit-o  Enoch  şi  cei  asemenea  cu  el.  Şi  am  luat-o  prin  botez, 
din  cauza  milei  celei  de  la  Dumnezeu,  pentru  că  am  fost  păcătoşi  şi  tuturor 
le  este  cu  putinţă  să  o primească  în  felul  acesta.  Dar  acum  a venit  vremea  ca 
să  mă  grăbesc  a vorbi  despre  taina  naşterii  Aceluia.  Despre  neamul  lui 
Hristos  însuşi,  că  este  nespus  oamenilor,  Isaia  a spus  aşa  cum  am  arătat  şi 
mai  înainte:  „Iară  neamul  lui  cine-1  va  spune  ? Că  se  ia  de  pe  pămînt  viaţa 
Lui;  din  cauza  nedreptăţilor  poporului  a fost  dus  la  moarte"  402  . Deci, 
neamul  Acestuia,  care  avea  să  moară,  pentru  ca  „cu  rana  Lui  să  ne  vindecăm 
noi",  oamenii  păcătoşi,  este  nespus  şi  Duhul  cel  profetic  ne-a  arătat  aceasta. 
Ceva  mai  mult:  pentru  ca  oamenii  care  cred  în  El  să  poată  cunoaşte  felul 
în  care  S-a  născut  El  în  lume,  prin  acelaşi  Isaia  Duhul  cel  profetic  a profeţit 
cum  avea  să  fie,  în  modul  acesta:  „Şi  a adăugat  Domnul  vorbind  lui  Ahaz, 
zicînd:  Cere  ţie  un  semn  de  la  Domnul  Dumnezeul  tău,  în  adîncime,  sau 
în  înălţime".  Şi  a zis  Ahaz:  „N-am  să  cer  şi  nici  n-am  să  ispitesc  pe 
Domnul".  Şi  a zis  Isaia:  „Ascultă,  deci,  casa  lui  David.  Oare  puţin  lucru  este 


398.  I Cor.  12,  12. 

399.  Îs.  2,  3 ; 51,  4;Mih.  4,2. 

400.  Ier.  31,  31;  Is.  54,3. 

401.  Col.  2,  11-12. 

402.  Is.  53,8. 

vouă  ca  să  căutaţi  ceartă  oamenilor  ? Cum,  atunci,  căutaţi  ceartă  Domnu- 
lui ? Pentru  aceasta,  Domnul  însuşi  vă  va  da  vouă  un  semn.  Iată,  Fecioara 
în  pîntece  va  lua  şi  va  naşte  fiu  şi  veţi  numi  numele  lui  Emmanuel.  El  va 
mînca  unt  şi  miere  şi,  mai  înainte  de  a cunoaşte  şi  de  a prefera  răul,  va  alege 
binele.  Căci  copilul,  mai  înainte  ca  să  cunoască  răul,  sau  binele,  nu  va  ţine 
socoteală  de  cele  rele,  pentru  a alege  binele.  Fiindcă  mai  înainte  ca  copilul 
să  cunoască  a chema  pe  tatăl,  sau  pe  mama  sa,  va  lua  puterea  Damascului 
şi  prăzile  Samariei,  în  faţa  împăratului  Asirienilor.  Şi  pămîntul  va  fi  cuprins, 
pămîntul  acesta  pe  care  tu-1  vei  suporta  cu  greutate  înaintea  celor  doi 
împăraţi.  Dar  Dumnezeu  va  aduce  asupra  ta,  asupra  poporului  tău  şi  asupra 
casei  tatălui  tău  zile  cum  n-au  venit  nicidecum  asupra  ta,  din  ziua  în  care 
Efraim  a luat  de  la  Iuda  pe  împăratul  Asirienilor"403  . Cum  că  în  neamul 
lui  Avraam,  cel  după  trup  nu  s-a  născut  şi  nimeni  nu  se  zice  că  este  născut 
dintr-o  fecioară,  decît  numai  acest  Hristos  al  nostru,  acesta  este  un  lucru 
lămurit  tuturor.  Dar,  deoarece  voi  şi  dascălii  voştri  îndrăzniţi  să  ziceţi 
că  în  profeţia  lui  Isaia  nu  s-a  zis  nicidecum:  „Iată  Fecioara  în  pîntece  va 
lua",  ci:  „Iată  tînăra  în  pîntece  va  lua  şi  va  naşte  fiu"  şi  explicaţi  profeţia 
aceasta  ca  referindu-se  la  Ezechia,  care  a fost  împăratul  vostru,  mă  voi 
încerca  să  explic  şi  aici,  pe  scurt,  lucrul  acesta,  care  se  va  întoarce  tot  împo- 
triva voastră  şi  să  vă  dovedesc  cum  că  cuvintele  acestea  s-au  zis  cu  privire 
la  Acela  pe  care  noi  îl  mărturisim  ca  fiind  Hristos. 

XLIV 

Tot  despre  învăţăturile  Alianţei  celei  vechi.  în  felul  acesta  mă  voi 
găsi  cu  totul  nevinovat  faţă  de  voi  dacă  mă  voi  sili,  cu  argumentele  mele, 
să  vă  conving.  Dacă  însă  voi  veţi  rămîne  cu  inima  împietrită,  sau  veţi  fi 
slabi  la  cuget,  de  frica  morţii,  care  le  este  menită  creştinilor  şi  nu  veţi  voi 
să  treceţi  de  partea  adevărului,  vă  veţi  arăta  doar  voi  singuri  vinovaţi. 

Astfel,  voi  vă  înşelaţi  pe  voi  înşivă  atunci  cînd  socotiţi  că,  fiind  sămîn- 
ţa  după  trup  a lui  Avraam404,  veţi  moşteni  întru  totul  bunurile  care  s-au 
vestit  că  se  vor  da  de  Dumnezeu,  prin  Hristos.  tHăci  nimeni  nu  va  putea  lua 
nimic  din  acelea,  decît  numai  aceia  care  se  vor  asemăna,  întru  totul,  în  ceea 
ce  priveşte  cugetul,  cu  credinţa  lui  Avraam  şi  care  vor  cunoaşte  toate  tainele, 
cu  alte  cuvinte,  că  o poruncă  a fost  dată  spre  evlavie  şi  săvîrşirea  dreptăţii, 
iar  că  o altă  poruncă  şi  o altă  faptă  s-a  dat,  de  asemenea,  sau  cu  privire  la 
taina  lui  Hristos,  sau  din  cauza  învîrtoşării  inimii  poporului  vostru.  Astfel 
stau  lucrurile,  vorbind  despre  aceasta,  la  Iezechiel,  căci  Dumnezeu  a zis: 


403.  Is.  17,  10-16;  8,  4;  7,  16-17. 

404.  Rom.  9,  7;Mt.  3,  9;Lc.  3,8. 

„Dacă  Noe,  Iacov  şi  Daniel  vor  cere  fii,  sau  fiice,  nu  li  se  va  da  lor“  405  . 
Iar,  la  Isaia,  cu  privire  la  aceleaşi  lucruri,  a zis  astfel:  „Zis-a  Domnul,  Dumne- 
zeu: Şi  vor  ieşi  şi  vor  vedea  membrele  oamenilor  călcători  de  lege;  căci 
viermele  lor  nu  se  va  sflrşi  şi  focul  lor  nu  se  va  stinge  şi  vor  fi  spre  vedere 
înaintea  a tot  trupul“406.  Deci,  alungind  din  sufletele  voastre  nădejdea 
aceasta,  ar  trebui  să  vă  îngrijiţi  a cunoaşte  care  este  calea  prin  care  vi  se  va 
face  vouă  iertarea  păcatelor  voastre  şi  prin  care  veţi  putea  dobîndi  nădejdea 
moştenirii  bunurilor  celor  vestite.  Iar  aceasta  nu  este  alta,  decît  să  cunoaşteţi 
pe  acest  Hristos  şi  să  vă  îmbăiaţi  cu  baia  aceea,  vestită  prin  Isaia407  , pentru 
iertarea  păcatelor,  trăind,  mai  departe,  fără  de  păcat408  . 

XLV. 

La  acestea  Tryfon  a zis: 

— Cu  toate  că  mi  se  pare  că  ar  trebui  să  mă  ocup  de  cuvintele  acestea, 
de  care-mi  spui  că  este  necesar  a fi  cercetate,  totuşi,  chestiunea  pe  care 
voiesc  să  o pun  eu  acum,  fiind  mai  urgentă,  îngăduie-mi  să  vorbesc  eu  mai 
întîi. 

Şi  eu  i-am  zis: 

— întreabă  orice  voieşti,  după  cum  îţi  vine  în  minte,  căci  după  întrebă- 
rile tale  şi  după  răspunsurile  mele,  mă  voi  încerca  să  reiau  cuvintele  mele  şi 
să  le  desăvîrşesc. 

Iar  Tryfon  a zis: 

— Spune-mi  deci:  cei  care  au  trăit  după  Legea  cea  instituită  prin  Moisi, 
vor  trăi,  la  învierea  morţilor,  la  fel  cu  Iacov,  cu  Enoch  şi  cu  Noe,  sau  nu  ? 

Şi  eu  i-am  răspuns: 

— Atunci  cînd  ţi-am  amintit,  o,  omule,  cele  grăite  de  Iezechiel  că:  „chiar 
dacă  Noe,  Daniel  şi  Iacov  vor  cere  fii  şi  fiice,  nu  li  se  va  da  lor,  ci  fiecare, 
negreşit,  se  va  mîntui  după  dreptatea  Iui“409  , am  spus  că  şi  cei  care  au  trăit 
după  legea  lui  Moisi,  deopotrivă,  se  vor  mîntui.  Căci  şi  în  Legea  lui  Moisi 
s-a  prescris  ca  cei  ce  se  supun  acestei  legi,  să  săvîrşească  cele  ce  sînt  de  la 
natură  bune,  cuvioase  şi  drepte  şi  s-a  scris  deopotrivă,  că  cele  ce  făceau  cei 
de  sub  Lege,  erau  poruncite  din  cauza  învîrtoşării  inimii  poporului.  Fiindcă 
cei  ce  au  săvîrşit  bunurile  cele  veşnice,  care  sînt  astfel  în  chip  general  şi  de 
la  natură,  sînt  bineplăcuţi  lui  Dumnezeu  şi  ei  vor  fi  mîntuiţi  prin  acest 


405.  Iez.  14,  20. 

406.  Is.  66,  23-24. 

407.  Is.  1,  46. 

408.  Sfîntul  Iustin  punctează  aici  condiţiile  mîntuirii,  adică  ale  participării  la 
moştenirea  lui  Hristos.  Acestea  sînt:  credinţa  în  Hristos,  botezul  şi  viaţa  fără  de  păcat 
(A  se  vedea:  Dialog.  VIII,  2;  XCV,  3;  CXXXVIII,  3 şi  Apolog.  I,  capit.  LXI  şi  LXVI,  1). 

409.  Iez.  14,20.  14. 

Hristos410,  la  înviere,  deopotrivă  cu  drepţii  Noe,  Enoch  şi  Iacov,  care  au 
fost  mai  înainte  de  ei  şi  cu  alţii,  care  vor  mai  fi  fost  dimpreună  cu  cei  care 
cunosc  pe  acest  Hristos  ca  Fiu  al  lui  Dumnezeu,  pe  El,  Care  a fost  mai  înainte 
de  luceafăr411  şi  mai  înainte  de  lună412  şi  Care  a binevoit,  întrupîndu-Se, 
să  Se  nască  din  această  Fecioară  din  neamul  lui  David,  pentru  ca  prin 
iconomia  aceasta413 , şarpele  cel  plin  de  vicleşug  de  la  început  şi  îngerii  care 
s-au  asemănat  lui  să  fie  nimiciţi414  şi  moartea  să  fie  dispreţuită  şi  ca  la 
cea  de  a doua  venire  a lui  Hristos  însuşi,  să  înceteze  cu  desăvîrşire,  pentru 
cei  care  au  crezut  în  El  şi  au  trăit  într-un  chip  bineplăcut  Lui  şi  ca  apoi  să 
nu  mai  existe,  iar  atunci  cînd  unii  vor  fi  trimişi  ca  să  fie  pedepsiţi  la  judecata 
şi  la  condamnarea  focului  celui  neîncetat,  ceilalţi  să  fie  laolaltă  în  nepăti- 
mire,  în  nestricăciune,  în  lipsă  de  durere  şi  în  nemurire4 1 5 . 

XLVI. 

Dar,  dacă  unii  voiesc  şi  acum  să  trăiască  păzind  cele  prescrise  prin 
Moisi  şi  crezînd  în  acest  Iisus  răstignit,  cunoscînd  că  El  este  Hristosul  lui 
Dumnezeu,  că  Lui  I s-a  dat  să  judece  pe  toţi,  în  genere,  şi  că  a Lui  este 
împărăţia  cea  veşnică416  , pot,  oare,  şi  aceştia  să  se  mîntuiască  ? 

La  acestea,  eu  i-am  răspuns,  iarăşi: 

— Să  judecăm  împreună  şi  acest  lucru,  dacă  mai  este  cu  putinţă 
acum,  să  păzim  toate  cele  prescrise  de  Moisi. 

Dar  acela  a zis: 

— Nu,  pentru  că  cunoaştem  că,  aşa  cum  ai  spus  tu  însuţi  mai  înainte, 
nici  mielul  pascal  nu  mai  este  cu  putinţă  să  fie  jertfit  în  alt  loc  şi  nici  ţapii, 
care  fuseseră  porunciţi  să  fie  oferiţi  în  post,  după  cum,  în  genere,  nici 
celelalte  jertfe. 

Faţă  de  acestea,  eu  am  adăugat: 

— Atunci,  mă  rog,  ce  este  cu  putinţă  să  mai  fie  păzit?  Spune  tu.  Căci 
singur  te  vei  convinge,  că  chiar  dacă  cineva  nu  păzeşte  îndreptările  cele 
veşnice,  sau  nu  le  pune  în  faptă,  poate,  în  genere,  să  se  mîntuiască. 


410.  Alături  de  drepţii  din  rîndurile  iudeilor,  sfîntul  Iustin,  în  Apolog.  I,  capit. 
XLVI,  1—4,  aşează  pe  drepţii  naţiunilor,  Socrate  şi  Heraclit  la  elleni,  care  vor  fi  mîntuiţi, 
pentru  că  au  trăit  după  legile  cele  veşnice,  potrivit  Cuvîn tului. 

411.  Ps.  109,  3. 

412.  Ps.  71,5. 

413.  Cuvîntul  „iconomie^j  pe  care  sfîntul  Iustin  îl  foloseşte  numai  în  Dialog ? 
înseamnă  realizarea  întru  totul  sau  numai  în  parte  a planului  lui  Dumnezeu  cu  privire  la 
oameni  şi,  în  primul  rînd,  întruparea  şi  Răscumpărarea. 

414.  I In.  3,8. 

415.  Comp.  Apoc.  21,4. 

416.  Cf.  Dan.  7,  26-27. 

Dar  el  a zis: 

— Mai  rămîne  păzirea  sabatului,  circumciziunea  şi  păzirea  lunilor, 
abluţiunile,  dacă  te-ai  atins  de  ceva  din  cele  oprite  de  Moisi,  sau  după 
relaţiunile  sexuale. 

Atunci,  eu  i-am  zis: 

— Dar  Avraam,  Isaac,  Iacov,  Noe,  Iov  şi  alţii  care  vor  mai  fi  fost  mai 
înainte,  sau  după  aceştia,  deopotrivă  de  drepţi  şi  apoi  şi  Sarra,  femeia  lui 
Avraam,  Rebeca,  femeia  lui  Isaac,  Rachela,  aceea  a lui  Iacov,  Lia  şi  toate 
celelalte  de  felul  lor,  pînă  ia  mama  lui  Moisi  „servitorul  cel  credincios"  41 7 , 
care  n-au  păzit  nimic  din  toate  acestea,  ce  credeţi  voi:  s-au  mîntuit  ? 

Tryfon  a răspuns: 

— Dar  Avraam  şi  cu  cei  de  după  dînsul,  nu  s-au  circumcis  ? 

Eu  am  zis: 

— Ştiu  că  Avraam  şi  cei  de  după  el  s-au  circumcis.  Pentru  care  motiv 
li  s-a  dat  lor  circumciderea,  am  spus-o  de  mai  multe  ori  în  cele  de  mai  înainte ; 
iar  dacă  cele  spuse  nu  vă  satisfac,  să  cercetăm  iarăşi  chestiunea  aceasta. 
Cum  că,  însă,  pînă  la  Moisi,  nici  un  drept,  în  genere,  n-a  păzit  nimic  din 
toate  acestea  despre  care  vorbim  şi  că  nici  nu  a luat  poruncă  să  le  păzească, 
afară  de  începutul  circumciziunii,  pe  care  l-au  luat  de  la  Avraam,  voi  o ştiţi 
destul  de  bine. 

Tryfon  a zis: 

— Ştim  şi  mărturisim  că  ei  s-au  mîntuit. 

Dar  eu  am  continuat: 

— Gîndiţi-vă  că  Dumnezeu  v-a  poruncit  prin  Moisi  toate  poruncile 
de  felul  acesta,  din  cauza  învîrtoşării  inimii  voastre,  pentru  ca,  prin  multe 
astfel  de  porunci,  să  aveţi  pe  Dumnezeu  întotdeauna  înaintea  ochilor  voştri 
şi  să  nu  începeţi  nici  să  nedreptăţiţi  nici  să  vă  depărtaţi  de  credinţa  în  El. 
El  a poruncit  să  vă  îmbrăcaţi  cu  haina  voastră  roşie418,  pentru  ca,  prin 
aceasta,  să  nu  vă  cuprindă  uitarea  de  Dumnezeu  şi  a poruncit  ca  să  vă 
încingeţi  cu  filacteriui,  care  are  scrise  unele  litere  pe  nişte  membrane  foarte 
fine,  şi  care  înţelegem  totdeauna  că  sînt  sfinte419,  îndemnîndu-vă  şi  cu 
aceasta,  ca  să  aveţi  întotdeauna  amintirea  lui  Dumnezeu  şi  totodată  cerceta- 
rea Lui  întru  inimile  voastre.  Căci  voi  nu  aveţi  nici  măcar  o scurtă  ţinere  de 
minte  pentru  respectul  pe  care-1  datoraţi  lui  Dumnezeu,  şi  nici  măcar  în  felul 
acesta  nu  v-aţi  convins  a nu  mai  fi  idololatri.  Căci  sub  Ilie,  arătînd  numărul 
celor  ce  nu  şi-au  încovoiat  genunchiul  lui  Baal,  a zis  că  erau  şapte  mii  cu 


417.  Num.  12,  7;Evr.  3,2.  5. 

418.  Num.  15,37  urm. 

419.  leş.  13,  9—16;  Deut.  6,8;  11,  18. 

numărul420  , iar  la  Isaia  vă  mustră  deoarece  chiar  şi  copiii  voştri  au  adus 
jertfă  idolilor421 . Noi,  însă,  pentru  ca  să  nu  mai  jertfim  celor  ce  am  jertfit 
mai  înainte,  suferim  cele  mai  de  pe  urmă  pedepse  şi  ne  bucurăm,  atunci  cînd 
sîntem  ucişi,  crezînd  că  Dumnezeu  ne  va  învia  prin  Hristosul  Lui  şi  ne  va 
face  nestricăcioşi,  nepătimitori  şi  nemuritori.  Cunoaştem,  deci,  că  cele 
poruncite  pentru  învîrtoşarea  inimii  poporului  vostru  n-au  contribuit  cu 
nimic  la  săvîrşirea  dreptăţii  de  către  voi  şi  la  pietatea  voastră. 

XLVII. 

Dar  Tryfon  a zis  din  nou: 

— Dar  dacă  cineva,  ştiind  că  astfel  stau  lucrurile,  cu  alte  cuvinte, 
cunoscînd  că  Acesta  este  Hristosul,  va  crede  şi  se  va  încrede  în  El,  dar  va  voi 
să  păzească  şi  prescripţiunile  Legii,  se  va  mîntui  ? 

La  acestea  eu  i-am  răspuns: 

— După  cîte  îmi  pare  mie,  o Tryfon,  unul  ca  acesta  se  va  mîntui,  dacă 
nu  se  va  strădui  să  convingă  şi  pe  alţii  dintre  cei  circumcişi  de  la  rătăcire, 
prin  Hristos,  ca  să  păzească  aceleaşi  lucruri  pe  care  le  păzeşte  el,  zicînd  că 
ei  nu  se  vor  mîntui,  dacă  nu  vor  păzi  acestea,  ceea  ce  şi  tu  ai  făcut  la 
începutul  discuţiei  noastre,  declarînd  că  eu  nu  mă  voi  mîntui,  dacă  nu  voi 
păzi  acestea. 

Dar  el  a zis: 

— Pentru  ce  ai  spus:  „după  cîte  îmi  pare  mie,  unul  ca  aceştia  se  va 
mîntui“  ? Nu  cumva  există  şi  dintre  aceia  care  zic  că  unii  ca  aceştia  nu  se 
vor  mîntui  ? 

— Sînt,  i-am  răspuns  eu,  o Tryfon,  iar  aceştia  nu  îndrăznesc  nici  să  ia 
parte  la  discuţie  şi  nici  să  locuiască  în  acelaşi  cămin  cu  unii  ca  aceştia. 
Eu  însă  nu  sînt  de  părere  cu  ei.  Dar  dacă  ei,  din  cauza  slăbiciunii  cugetului 
lor,  odată  cu  nădăjduirea  în  acest  Hristos  voiesc  să  mai  păzească  şi  tot  ce 
mai  pot  acum  din  cele  ale  lui  Moisi,  care  înţelegem  că  au  fost  instituite  din 
cauza  învîrtoşării  inimii  poporului  şi  să  păzească  totodată  atît  practicile 
religioase  veşnice  cît  şi  respectul  pe  care-1  datorează  lui  Dumnezeu  de  la 
natură  şi  vor  înţelege  să  trăiască  împreună  cu  creştinii  şi  credincioşii, 
după  cum  am  spus  mai  înainte,  necăutînd  să-i  convingă  nici  să  se  circumcidă 
la  fel  cu  ei,  nici  să  păzească  sabatul,  nici  altele  de  felul  acesta  — declar  că  pe 
unii  ca  aceştia  trebuie  să-i  primim  cu  braţele  deschise  şi  să  comunicăm 
unii  cu  alţii,  ca  unii  care  sîntem  din  acelaşi  pîntece  şi  ca  unii  care  sîntem 
fraţi.  Dacă  însă,  cei  din  neamul  vostru,  o Tryfon,  care  zic  că  cred  în  Hristos, 

vor  sili  pe  toate  căile  pe  aceia  dintre  neamuri,  care  au  crezut  în  acest  Hristos 
să  trăiască  după  Legea  instituită  de  Moisi,  sau  vor  căuta  să  nu  comunice  cu 
unii  ca  aceştia  care  preferă  o astfel  de  purtare,  făcînd  şi  eu  la  fel  cu  ei,  pe 
unii  ca  aceştia  nu-i  accept.  Cei  care  se  lasă  convinşi  de  unii  ca  aceştia,  pentru 
trăirea  cea  după  lege  şi  care  totodată  păstrează  mărturisirea  în  Hristosul 
lui  Dumnezeu,  admit  că  pot  fi  mîntuiţi.  Afirm,  însă,  că  aceia  care  mărturi- 
sesc şi  cunosc  că  Acesta  este  Hristos  şi  care,  din  vreo  cauză  oarecare,  încep  să 
trăiască  după  Lege,  schimbîndu-şi  mai  departe  felul  de  viaţă  şi  tăgăduiesc 
apoi  că  Acesta  este  Hristos,  fără  să  se  pocăiască  înainte  de  moarte,  nu  se  pot 
nicidecum  mîntui.  Tot  astfel,  afirm  că  aceia  din  sămînţa  lui  Avraam,  care 
trăiesc  după  Lege  şi  care  nu  cred  în  Hristos  mai  înainte  de  moarte,  nu  se 
vor  mîntui.  Cu  atît  mai  mult  nu  se  vor  mîntui  cei  care,  în  sinagogi  au  anate- 
matizat  şi  anatematizează  pe  cei  care  cred  în  acest  Hristos  şi  care  fac  totul 
pentru  ca  să  se  mîntuiască  şi  să  scape  de  pedeapsa  focului.  Căci  bunătatea 
şi  iubirea  de  oameni  a Iui  Dumnezeu422  şi  nemăsurarea  bogăţiei  Lui, 
socoteşte  pe  cel  ce  se  pocăieşte  de  păcate,  după  cum  se  spune  la 
Iezechiel423  ca  drept  şi  fără  de  păcat,  după  cum  şi  pe  cel  care  trece  de  la 
săvîrşirea  dreptăţii  şi  de  la  pietate,  la  nedreptate  sau  ateism  îl  cunoaşte  ca 
păcătos,  nedrept  şi  impios.  Pentru  aceasta  şi  Domnul  nostru  Iisus  Hristos 
a zis:  „în  cele  în  care  vă  voi  surprinde,  într-acelea  vă  voi  judeca"  424  . 

XLVIII. 

Existenţa  lui  Hristos  mai  înainte  de  veacuri.  Mai  departe,  Tryfon  a zis: 

— Am  ascultat  ce  gîndeşti  asupra  acestor  lucruri.  Deci,  reluînd  discuţia 
de  acolo  de  unde  ai  lăsat-o,  continuă.  Găsesc,  însă,  aici,  un  paradox,  care  nu 
poate  fi  întru  nimic  dovedit.  Ceva  mai  mult:  atunci  cînd  zici  că  acest  Hristos 
a existat  mai  înainte,  fiind  Dumnezeu  mai  înainte  de  veacuri  şi  că  apoi 
S-a  născut  şi  a îngăduit  a fi  om  şi  că  El  nu  este  un  om  dintr-un  alt  om,  mi  se 
pare  nu  numai  că  spui  un  paradox,  ci  o adevărată  nebunie. 

La  acestea,  eu  i-am  zis: 

— Ştiu  că  cuvîntul  acesta  poate  părea  paradoxal,  mai  ales  pentru  cei 
din  neamul  vostru,  care  nici  nu  voiţi  să  înţelegeţi  şi  nici  nu  voiţi  să  săvîrşiţi 
cele  ale  lui  Dumnezeu,  ci  numai  „pe  cele  ale  dascălilor  voştri“,  după  cum 
însuşi  Dumnezeu  strigă425  . O,  Tryfon,  am  zis  eu,  nu  este  întru  nimic  mai 

422.  Cf.  Tit3,4;Rom.  2,4. 

423.  Iez.  32,  12-20. 

424.  Este  un  „logion“  care  circula  pe  vremea  sfîntului  Iustin  şi  pe  care-1  găsim  citat 
şi  de  Clement  Alexandrinul,  în  lucrarea  ,,Qui  div.  salv!  XL  (P.G.  IX,  645).  Acest  ,,logion“ 
corespunde  gîndirii  evanghelice  de  la  Matei  24,  40—42  şi  25,  13,  şi  oferă  o asemănare 
deosebită  cu  Iezechiel  8,3,8,  24,  30;  24,  14;  33,  12—16,  20.  Forma  proverbială  a acestui 
„logion“,  a înlesnit  ca  el  să  fie  considerat  ca  o expresie  evanghelică. 

425.  Is.  29,  13. 

puţin  adevărat  că  Acesta  este  Hristosul  lui  Dumnezeu,  chiar  dacă  eu  n-aş 
putea  dovedi  că  El  a existat  mai  înainte,  ca  Fiu  al  Creatorului  tuturor, 
fiind  Dumnezeu  şi  că  apoi  S-a  născut  om  prin  Fecioara.  Cum,  însă,  este  cu 
totul  dovedit,  că  El  este  Hristosul  lui  Dumnezeu,  oricare  ar  fi  El,  numai 
dacă  nu  voi  dovedi  că  a existat  mai  înainte  şi  că  apoi  S-a  născut  om  păţi- 
mitor,  la  fel  cu  noi,  şi  a îngăduit,  după  voia  Tatălui,  să  aibă  trup,  numai 
într-această  privinţă  ar  fi  drept  a spune  că  pot  să  rătăcesc.  Nu  ar  fi  drept 
însă  să  tăgăduieşti  că  El  este  Hristos  pentru  că  se  arată  ca  om,  născut  din 
oameni  şi  dacă  se  va  dovedi  că  a fost  ales  pentru  a fi  Hristos.  Căci  sînt  unii, 
o prieteni,  chiar  din  neamul  nostru,  care,  mărturisindu-L  că  este  Hristos, 
declară  că  a fost  un  om  dintre  oameni.  Eu  nu  sînt,  însă,  de  părerea  lor  şi 
nici  cei  mai  mulţi  dintre  aceia  care  cred  la  fel  cu  mine,  n-ar  putea  să  spună 
acest  lucru.  Căci  nouă  ni  s-a  poruncit  de  către  însuşi  Hristos,  să  nu  ne 
lăsăm  înduplecaţi  de  învăţăturile  omeneşti426  , ci  numai  de  cele  propovă- 
duite de  către  fericiţii  profeţi  şi  învăţate  de  El. 

XLIX. 

Despre  înainte-mergătorul  Domnului.  Dar  Tryfon  a zis: 

— Mi  se  pare  că  cei  care  spun  că  El  a fost  om,  că  a fost  uns  după 
alegere  şi  că  a fost  Hristos,  spun  lucruri  mai  probabile  decît  voi,  care  spuneţi 
aşa  cum  zici  tu.  Căci  noi  toţi  aşteptăm  pe  Hristos  ca  pe  un  om  dintre 
oameni  şi  pe  Ilie,  care  va  veni  să-L  ungă.  Dacă  este  adevărat  că  Acesta  este 
Hristos,  atunci  trebuie  să  se  ştie  că  EI  a fost  întru  totul  un  om  dintre  oameni. 
Cum,  însă,  nici  Ilie  nu  a venit,  cred  că  nici  El  nu  a fost  Hristos. 

Faţă  de  acestea,  eu  l-am  întrebat,  iarăşi: 

— Oare  nu  grăieşte  Cuvîntul,  prin  Zaharia427  , că  Ilie  va  veni  mai 
înainte  de  ziua  cea  mare  şi  înfricoşată  a Domnului  ?428 

El  a răspuns: 

— Desigur. 

— Deci,  dacă  Cuvîntul  ne  sileşte  să  mărturisim  că  s-a  profeţit  că  vor 
fi  două  veniri  ale  lui  Hristos:  una,  în  care  Se  va  arăta  pătimitor,  necinstit  şi 
fără  de  chip429  , iar  alta  în  care  va  veni  slăvit  şi  judecător  al  tuturor430, 
după  cum  s-a  arătat  în  mai  multe  rînduri,  în  cele  spuse  mai  înainte,  oare  nu 
trebuie  să  înţelegem  că  Cuvîntul  lui  Dumnezeu  a propovăduit  că  Ilie  va  fi 


426.  Se  pare  că  sfîntul  Iustin  are  aici  în  vedere  în  mod  deosebit  pe  ebioniţi,  nişte 
creştini  de  neam  iudaic,  dar  poate  că  şi  pe  alţii. 

427.  Referinţa  aceasta  este  din  Maleahi,  iar  nu  din  Zaharia.  Este  şi  aici  o scăpare 
din  vedere,  ca  la  capit.  XXIX,  2. 

428.  Mal.  4,  5. 

429.  Is*  5â,  2~S,  - 

430.  Dan.  7,  26-27. 


C 10  — Apologeţi  de  limbă  greacă 


146 


APOLOGEŢI  DE  LIMBA  GREACA 


un  înainte-mergător  al  zilei  celei  înfricoşătoare  şi  mari,  adică  al  celei  de-a 
doua  veniri  a Lui  ? 

— Negreşit,  a răspuns  Tryfon. 

— Deci  şi  Domnul  nostru  ne-a  arătat  acelaşi  lucru  în  învăţăturile  Lui, 
zicînd:  „Va  veni  şi  Ilie**431  . Şi  noi  ştim  că  lucrul  acesta  va  fi  atunci,  cînd 
Domnul  nostru  Iisus  Hristos  va  urma  să  vină  întru  slavă.  Propovăduitor  al 
celei  dintîi  veniri  a Lui  a fost  Duhul  lui  Dumnezeu,  Care  a fost  şi  în  Ilie  şi 
în  Ioan432  , care  a fost  profet  în  neamul  vostru,  după  care  nu  s-a  mai  arătat 
la  voi  nici  un  alt  profet.  Acesta,  stînd  la  rîul  Iordan,  striga:  „Eu  vă  botez 
cu  apă,  întru  pocăinţă,  va  veni,  însă,  Cel  mai  puternic  decît  mine,  a Cărui 
încălţăminte  nu  sînt  vrednic  să  o ţin.  Acesta  vă  va  boteza  în  Duh  Sfînt  şi 
foc.  El  va  avea  în  mîna  Lui  grebla  şi  va  curăţa  aria  Lui  şi  va  aduna  grîul 
în  hambar,  iar  paiele  le  va  arde  în  focul  cel  nestins4*  433  . Şi  chiar  pe  acest 
profet,  împăratul  vostru  Irod  l-a  închis  în  închisoare,  iar  în  vremea  cînd  îşi 
sărbătorea  ziua  naşterii,  nepoata  acestui  Irod,  dansînd  în  chip  plăcut 
înaintea  Iui,  el  i-a  spus  să-i  ceară  orice  ar  voi.  Şi  mama  copilei  a sfătuit-o 
să-i  ceară  capul  lui  Ioan,  care  era  în  închisoare.  Şi  cerîndu-i-1  a trimis  şi  a 
poruncit  să-i  aducă  pe  tavă  capul  lui  Ioan.  Din  cauza  aceasta  şi  Hristosul 
nostru  a spus  atunci  celor  ce  ziceau  că,  mai  înainte  de  Hristos  trebuia  să  vină 
pe  pămînt  Ilie:  „va  veni  şi  Ilie  şi  va  restabili  totul.  Vă  zic  chiar  că  Ilie  a şi 
venit  şi  nu  l-au  cunoscut,  şi  i-au  făcut  lui  cîte  au  voit**.  Şi  este  scris  că: 
„atunci  au  înţeles  ucenicii  că  le-a  vorbit  despre  Ioan  Botezătorul**434  . 

Dar  Tryfon  a zis: 

— Mi  se  pare  tot  atît  de  paradoxal  cînd  zici  că  Duhul  profetic  al  lui 
Dumnezeu,  Care  a fost  m Ilie,  a fost  şi  în  Ioan. 

La  acestea,  am  răspuns: 

— Nu  ţi  se  pare,  însă,  că  s-a  întîmplat  acelaşi  lucru  şi  cu  Iosua  Navi, 
care  a urmat  la  conducerea  poporului  după  Moisi,  cînd  i s-a  spus  lui  Moisi 
să-şi  pună  mîinile  asupra  lui  Iosua435  , şi  cînd  Dumnezeu  a adăugat:  „Şi  Eu 
voi  pune  asupra  lui  din  Duhul  care  este  în  tine**  ? 436  . 

— Desigur,  a răspuns  el. 

— Deci,  am  continuat  eu,  după  cum  atunci  cînd  Moisi  se  găsea  încă 
printre  oameni,  Dumnezeu  a trimis  din  Duhul  care  era  în  Moisi  asupra  lui 
Iosua,  tot  asemenea  Dumnezeu  a fost  în  stare  să  facă  să  vină  din  Duhul 


431.  Mt.  17,  11. 

432.  Lc.  1,  17. 

433.  Mt.  3,  1 1—12;  Lc.  3,  16. 

434.  Mt.  16,  3-1 1 ; Mc.  6,  1 7-28; Lc.  3,  20. 

435.  Num.  27,  18;  Deut.  34,9. 

436.  Num.  11,  17. 

lui  Ilie  asupra  lui  Ioan,  pentru  ca,  după  cum  Hristos  la  prima  venire  S-a 
arătat  fără  de  slavă,  tot  asemenea  să  înţelegem  că  şi  prima  venire  a Duhului, 
Care  în  Ilie  este  întotdeauna  curat,  a fost  ca  şi  a lui  Hristos,  fără  de  slavă. 
Căci  se  spune  că:  „Domnul  a luptat  cu  Amalec,  cu  o mînă  ascunsă44437 
şi  nu  veţi  tăgădui  cîtuşi  de  puţin  că  Amalec  a căzut  învins.  Iar  dacă  se  zice 
că  numai  la  venirea  cea  slăvită  a lui  Hristos,  Amalec  va  fi  înfrînt,  ce  rost  mai 
are  atunci  cuvîntul  care  zice:  „Domnul  a luptat  cu  Amalec,  cu  o mînă 
ascunsă44  ? Puteţi,  prin  urmare,  să  înţelegeţi  că  puterea  cea  ascunsă  a lui 
Dumnezeu  a fost  în  Hristosul  cel  răstignit,  de  Care  tremură  şi  demonii  şi, 
în  general,  toate  puterile  şi  stăpînirile  pămîntului. 

L. 

Dar  Tryfon  a zis: 

— Mi  se  pare  că  din  multele  controverse  pe  care  le -ai  avut  cu  mulţi 
şi  care  s-au  purtat  asupra  tuturor  chestiunilor,  eşti  gata  să  răspunzi  la  toate, 
la  care  ai  fi  întrebat.  Răspunde -mi,  deci,  mai  întîi  cum  poţi  să  dovedeşti 
că  există  şi  un  alt  Dumnezeu  în  afară  de  Creatorul  tuturor  ? Numai  după 
aceasta  vei  căuta  să  dovedeşti  că  a îngăduit  să  Se  nască  prin  Fecioara. 

— Mai  întîi  îngăduie-mi,  i-am  zis  eu,  să-ţi  amintesc  cîteva  cuvinte  din 
profeţia  lui  Isaia,  care  s-au  spus  despre  venirea,  înaintea  Domnului  nostru 
Iisus  Hristos,  a lui  Ioan  Botezătorul,  care  a fost  şi  profet. 

— Iţi  îngădui,  a zis  acela. 

— Cu  privire  la  venirea  mai  înainte  a lui  Ioan,  Isaia  a prezis  următoarele: 
„Şi  a zis  Ezechia  către  Isaia:  Bun  este  cuvîntul  Domnului,  pe  care  l-a  vorbit: 
să  fie  pace  şi  dreptate  în  zilele  mele44  4 3 8 . Şi:  „Mîngîiaţi  poporul:  preoţi, 
vorbiţi  în  inima  Ierusalimului  şi  mîngîiaţi-1,  că  umilinţa  lui  a ajuns  la  margini. 
Păcatul  i s-a  iertat,  fiindcă  a primit  din  mîna  Domnului  păcatele  lui  în  chip 
dublu.  Glasul  celui  ce  strigă  în  pustie:  Gătiţi  căile  Domnului,  drepte  faceţi 
cărările  Dumnezeului  nostru.  Toată  valea  se  va  umple  şi  tot  muntele  şi 
dealul  se  va  umili  şi  toate  cele  strîmbe  se  vor  îndrepta  şi  cele  aspre  se  vor 
transforma  în  căi  netede.  Şi  se  va  vedea  slava  Domnului  şi  tot  trupul  va 
vedea  mîntuirea  lui  Dumnezeu,  că  Domnul  a vorbit.  Glasul  celui  ce  zice: 
Strigă  ! Şi  am  zis:  Ce  să  strig  ? Tot  trupul  este  iarbă  şi  toată  slava  omului,  ca 
o floare  de  iarbă.  Iarba  s-a  uscat  şi  floarea  ei  a căzut,  dar  cuvîntul  Domnului 
rămîne  în  veac.  Urcă-te  pe  un  munte  înalt,  tu,  cel  ce  binevesteşti  Sionul. 
înalţă-ţi  cu  putere  glasul  tău,  tu,  care  binevesteşti  Ierusalimul.  înălţaţi-vă, 
nu  vă  temeţi  ! Eu  am  zis  cetăţilor  lui  Iuda:  Iată,  Dumnezeul  vostru  vine  şi 

437.  Ies.  18,  8. 

438.  Is.  39,  8. 


148 


APOLOGEŢI  DE  LIMBA  GREACA 


braţul  Lui  vine  cu  stăpînire.  Iată  plata  este  cu  El  şi  lucrul  înaintea  Lui. 
El  va  paşte  turma  Lui  ca  un  păstor  şi  cu  braţul  Lui  va  aduna  mieii  şi  va 
mîngîia  pe  cea  care  are  în  pîntece.  Cine  a măsurat  apa  cu  mîna,  cerul  cu 
şchioapa  şi  tot  pămîntul  cu  pumnul?  Cine  a pus  munţii  cu  cîntarul  şi  văile 
cu  balanţa  ? Cine  a cunoscut  gîndul  Domnului  şi  cine  a fost  sfetnicul  Lui, 
care  să-L  înveţe  ? Sau,  cu  ce  L-ar  fi  sfătuit  şi  cum  L-ar  fi  învăţat  ? Sau, 
cine  I-a  arătat  Lui  judecată  ? Sau,  cine  I-a  făcut  Lui  cunoscută  calea  înţe- 
legerii ? Toate  neamurile  au  fost  socotite  ca  o picătură  din  hîrdău  şi  ca  o 
înclinare  de  balanţă  şi  vor  fi  socotite  ca  un  scuipat.  Libanul  nu  va  fi 
îndeajuns  pentru  ardere  şi  animalele  cu  patru  picioare  nu  vor  fi  îndeajuns 
pentru  arderea  de  tot  şi  toate  popoarele  sînt  nimic  şi  drept  nimic  au  fost 
socotite" 439 . 


LI. 

După  ce  am  terminat  eu,  Tryfon  a zis: 

— Toate  cuvintele  profeţiei  pe  care  ai  spus-o  sînt  îndoielnice,  omule, 
şi  n-au  nimic  în  ele,  care  să  dovedească  argumentul  la  care  te  referi. 

Eu,  însă,  i-am  răspuns: 

— Dacă  nu  s-ar  fi  terminat  şi  ar  mai  fi  fost  încă  profeţi  în  neamul 
vostru,  o,  Tryfon,  după  acest  Ioan,  poate  că  cele  spuse  cu  privire  la  Iisus 
Hristos  ar  merita  să  fie  considerate  îndoielnice.  Dacă  însă  Ioan  a venit 
într-adevăr  ca  înainte-mergător,  strigînd  oamenilor  să  se  pocăiască440 , şi, 
dacă  Hristos  venind  la  el,  atunci  cînd  stătea  la  rîul  Iordanului,  l-a  oprit  de 
a mai  profeţi  şi  a mai  boteza  şi  dacă  El  însuşi,  binevestind,  a zis  că  s-a 
apropiat  împărăţia  cerurilor441  şi  că  El  va  trebui  să  pătimească  multe  din 
partea  cărturarilor  şi  a fariseilor  şi  să  Se  răstignească,  iar  a treia  zi  să 
învieze442  şi  că  va  fi  iarăşi  în  Ierusalim  şi  atunci  va  bea  din  nou  cu  ucenicii 
şi  va  mînca  dimpreună  cu  ei443  şi  că  pînă  la  venirea  Lui,  după  cum  am  spus 
mai  înainte,  vor  veni  erezii444  şi  profeţi  mincinoşi  întru  numele . Lui445  , 
după  cum  se  şi  vede  că  s-a  întîmplat,  atunci  cum  vă  mai  puteţi  îndoi,  cîtă 
vreme  faptele  înseşi  vă  pot  convinge  despre  toate  acestea  ? Cum  că  nu  va  mai 
fi  nici  un  profet  în  neamul  vostru  şi  pentru  a recunoaşte  că  alianţa  cea  nouă, 
vestită  odinioară  de  Dumnezeu,  s-a  realizat,  chiar  atunci,  cu  alte  cuvinte, 
că  El  însuşi,  Hristos,  a realizat-o,  El  a grăit  în  felul  următor:  „Legea  şi 


439.  Is.  40,  1-17. 

440.  Mt.  3,2. 

441.  Mt.  4,  17. 

profeţii  au  fost  pînă  la  Ioan  Botezătorul;  de  atunci,  împărăţia  cerurilor 
este  luată  cu  asalt  şi  cei  care  o forţează,  o răpesc.  Şi,  dacă  voiţi  să  credeţi, 
Ilie  este  însuşi  acela  care  urmează  să  vie.  Cel  ce  are  urechi  de  auzit,  să 
audă“ 446  . 


LII. 

Chiar  şi  prin  patriarhul  Iacov  s-a  profeţit  că  vor  fi  două  veniri  ale  lui 
Hristos  şi  că  în  timpul  celei  dintîi.  El  va  fi  pătimi  tor,  iar  că  după  venirea  Lui, 
nu  va  mai  fi  nici  un  profet  şi  nici  un  împărat  din  neamul  vostru,  am  adăugat 
eu, şi  că  neamurile  care  vor  crede  în  Hristosul  cel  pătimitor  II  vor  aştepta  să 
vină  iarăşi.  Dar,  Duhul  Sfînt,  am  mai  zis  eu,  din  cauza  aceasta  a vorbit 
cuvintele  acestea  în  parabolă  şi  în  chip  acoperit.  Şi,  am  spus  eu:  mai  departe, 
el  a grăit  astfel:  ,,Iuda,  pe  tine  te-au  lăudat  fraţii  tăi;  mîinile  tale  sînt  pe 
spatele  vrăjmaşilor  tăi,  fiii  tatălui  tău  se  închină  ţie.  Iuda  este  un  pui  de  leu; 
din  sămînţă  te-ai  ridicat,  fiul  meu.  Culcîndu-se,  a adormit  ca  un  leu  şi  ca  un 
pui  de  leu;  cine-1  va  deştepta  pe  el?  Nu  va  lipsi  Domn  din  Iuda  şi  nici 
conducător  din  coapsele  lui,  pînă  ce  nu  vor  veni  cele  ce-i  sînt  hotărîte  hai. 
Şi  El  va  fi  aşteptarea  neamurilor  şi  va  lega  de  viţă  asinul  Său  şi  de  cepul 
viţei  pe  mînzul  asinei  Lui.  Va  spăla  îmbrăcămintea  Lui  în  vin  şi  haina  Lui  în 
sîngele  strugurelui.  Ochii  Lui  sînt  veseli  de  vin,  iar  dinţii  Lui  albi  ca 
laptele“447.  Oricît  de  neruşinaţi  aţi  fi,  voi  nu  veţi  îndrăzni  să  spuneţi  şi 
nici  nu  veţi  putea  dovedi,  că  în  neamul  vostru  nu  au  încetat  vreodată  nici 
profeţii,  nici  domnii,  decît  numai  atunci  cînd  a venit  şi  a pătimit  acest 
lisus  Hristos.  Voi  ziceţi  că  Irod,  de  pe  urma  căruia  a pătimit,  a fost  ascalonit 
şi  susţineţi,  totuşi,  că  a fost  arhiereu  în  neamul  vostru,  aşa  că  şi  atunci  voi 
aţi  avut  pe  cineva  care  a adus  ofrandele  după  legea  lui  Moisi  şi  care  a păzit 
celelalte  lucruri  legiuite.  De  asemenea  şi  profeţi  au  fost  în  şir,  pînă  la  Ioan, 
aşa  că,  chiar  atunci  cînd  poporul  vostru  a fost  dus  în  Babilon,  cînd  pămîntul 
a suferit  de  pe  urma  războiului  şi  cînd  vasele  cele  sfinte  au  fost  răpite,  nu  au 
încetat  de  la  voi  profeţii,  care  au  fost  domni,  conducători  şi  stăpîni  ai 
poporului  vostru.  Căci  Duhul,  Care  era  în  profeţi,  ungea  şi  vă  aşeza  vouă  şi 
pe  împăraţi.  După  arătarea  şi  moartea  lui  lisus,  însă,  Care  este  Hristosul 
nostru,  în  neamul  vostru  nu  a mai  fost  nicidecum  şi  nici  nu  mai  este  vreun 
profet,  ba,  aţi  încetat  şi  de  a mai  fi  sub  un  împărat  al  vostru  şi,  ceva  mai 
mult,  pămîntul  vostru  a fost  pustiit  şi  a fost  părăsit  întocmai  ca  pătulul  unui 
pîndar448.  Iar  ceea  ce  a spus  Cuvîntul,  prin  Iacov:  ,,Şi  El  va  fi  aşteptarea 


446.  Mt.  11,  12-15. 

447.  Fac.  49,  8-12. 

neamurilor44  449  , a arătat  în  chip  simbolic  cele  două  veniri  ale  Lui  şi  că 
neamurile  vor  crede  în  El,  lucru  care  v-a  fost  dat  şi  vouă  să-l  vedeţi,  puţin 
mai  tîrziu.  Căci  noi,  care  dintre  toate  neamurile,  prin  credinţa  în  Hristos,  am 
devenit  pioşi  şi  drepţi,  ll  aşteptăm  să  vină  iarăşi. 

LIII. 

Despre  cele  două  veniri  ale  Domnului  De  altfel  şi  cuvintele:  „Va  lega 
de  viţă  asinul  Lui  şi  de  cepul  viei  pe  mînzul  asinei  Lui44  4 5 0 erau  o dovadă  de 
mai  înainte  şi  despre  lucrurile  care  aveau  să  fie  făcute  de  El,  în  timpul 
primei  Lui  veniri  şi  despre  neamurile  care  aveau  să  creadă  în  El.  Căci 
neamurile  erau  întocmai  ca  un  asin  fără  de  şa  şi  fără  de  jug  pe  gîtul  lui, 
pînă  cînd,  venind  acest  Hristos  şi  trimiţîndu-Şi  pe  ucenicii  Lui,  i-a  învăţat  şi 
apoi  suportînd  jugul  cuvintelor  Lui,  Şi-a  întors  spatele,  pentru  ca  să  sufere 
totul  pentru  bunurile  aşteptate,  cele  făgăduite  de  El.  De  altfel,  atunci  cînd 
a urmat  ca  Domnul  nostru  Iisus  Hristos  să  intre  în  Ierusalim,  El  a poruncit 
ucenicilor  Lui  să-I  aducă,  cu  adevărat,  chiar  o asină  cu  un  mînz,  care  era 
legată  la  intrarea  într-un  sat  numit  Bethfaghe451  , şi  apoi,  aşezîndu-Se  pe  ea, 
a intrat  călare  în  Ierusalim.  Şi  acest  lucru,  care  a fost  profeţit  în  chip  lămurit 
că  se  va  face  de  către  Hristos,  deoarece  a fost  săvîrşit  de  El  şi  deoarece  este 
ceva  îndeobşte  cunoscut,  face  dovada  lămurită  că  El  este  Hristos.  Cu  toate, 
însă,  că  acestea  au  fost  săvîrşite  şi  sînt  pe  deplin  dovedite  de  Scriptură,  voi 
sînteţi  încă  cu  inima  învîrtoşată.  Astfel  Zaharia,  unul  dintre  cei  doisprezece, 
a profeţit  că  se  va  întîmpla  lucrul  acesta,  zicînd:  ,,Bucură-te  foarte,  fiică  a 
Sionului;  strigă,  vesteşte,  fiică  a Ierusalimului:  Iată,  împăratul  tău  va  veni  la 
tine,  drept  şi  mîntuitor,  blînd  şi  sărac,  călare  pe  o vită  de  la  jug  şi  pe  un 
mînz  de  asină44  4 5 2 . Faptul  că  Duhul  profetic,  dimpreună  cu  patriarhul 
Iacov  zice  că  va  avea  în  stăpînirea  Lui  o asină  de  la  jug,  dimpreună  cu  mînzul 
ei,  după  cum  am  spus  mai  înainte,  fiindcă  a poruncit  să  I se  aducă  amîndouă 
animalele,  era  o prevestire  a celor  care,  din  sinagoga  voastră,  vor  crede  în  El, 
dimpreună  cu  cei  dintre  neamuri.  Căci,  după  cum  mînzul  cel  neînşeuat  al 
asinei  era  un  simbol  al  celor  dintre  neamuri,  tot  asemenea  şi  asina  înşeuată 
era  un  simbol  al  poporului  vostru:  fiindcă  voi  aveţi  asupra  voastră  Legea,  cea 
dată  prin  profeţi.  Dar  tot  prin  profetul  Zaharia  s-a  profeţit,  că  acest  Hristos 


449.  Fac.  49,  10. 

450.  Fac.  49,  11.  Profeţia  aceasta  a fost  interpretată  în  acelaşi  chip  şi  în  Apolog.  I, 
capit.  XXXII.  Detaliul  neevanghelic  pe  care-1  aduce  sfîntul  Iustin,  că  asinul  pe  care  s-a 
suit  Iisus  era  legat  de  un  cep  de  viţă  de  vie,  este  un  exemplu  frapant  despre  preciziunea  pe 
care  profeţiile  Vechiului  Testament  au  putut  s-o  dea  anumitor  fapte  din  istoria  lui  Iisus. 

451.  Mt.  21,2. 

452.  Zah.  9,9. 


SFÎNTUL  IUSTIN,  DIALOGUL  CU  IUDEUL  TRIFON 


151 


însuşi  va  fi  lovit  şi  că  ucenicii  Lui  vor  fi  împrăştiaţi  453  , ceea  ce  s-a 
şi  întîmplat.  Căci,  după  răstignirea  Lui,  ucenicii  care  erau  dimpreună  cu  El 
s-au  împrăştiat  pînă  ce  El  a înviat  din  morţi  şi  i-a  convins  că  astfel  s-a 
profeţit  despre  El,  că  avea  să  pătimească.  Şi  astfel,  fiind  convinşi  şi  ieşind 
în  toată  lumea,  au  învăţat  acestea.  De  aici,  şi  noi  sîntem  siguri  în  credinţa  şi 
în  învăţătura  Lui,  pentru  că  încrederea  aceasta  ne  vine  atît  de  la  profeţi,  cît 
şi  de  la  cuvioşii  care  s-au  văzut  şi  au  fost  în  toată  lumea,  în  numele  Celui 
răstignit.  Cele  grăite  de  către  Zaharia  sînt  următoarele;  ,, Sabie,  ridică-te 
asupra  păstorului  Meu  şi  asupra  bărbatului  poporului  Meu,  zice  Domnul 
puterilor,  loveşte  păstorul,  şi  oile  lui  se  vor  împrăştia"  454. 

LIV. 

Preexistenţa  lui  Hristos.  De  altfel,  şi  prin  cuvintele  care  s-au  istorisit 
de  Moisi  şi  s-au  profeţit  de  patriarhul  Iacov:  „Va  spăla  îmbrăcămintea  Lui 
în  vin  şi  haina  Lui  în  sîngele  strugurelui"  45  5 , s-a  arătat  că  El  avea  să  spele 
în  sîngele  Lui  pe  cei  ce  vor  crede  în  El.  Căci  Duhul  Sfînt  a numit  haină  a Lui 
pe  cei  ce  primesc  prin  El  iertarea  păcatelor456  , întru  care  El  Se  găseşte 
întotdeauna  prezent  în  potenţă  şi  va  fi  în  chip  lămurit  la  a doua  venire 
a Lui.  Cînd  Cuvîntul  vorbeşte  însă  despre  sîngele  strugurelui,  arată  cu 
aceasta  că  Hristos  are  sînge,  dar  nu  din  sămînţă  omenească,  ci  din  puterea 
lui  Dumnezeu.  Căci  după  cum  sîngele  strugurelui  nu  este  născut  de  om, 
ci  de  Dumnezeu,  tot  asemenea  şi  sîngele  lui  Hristos  nu  avea  să  fie  din  neamul 
omenesc,  ci  s-a  vestit  de  mai  înainte,  că  avea  să  fie  din  puterea  lui  Dumne- 
zeu. Iar  profeţia  aceasta,  o,  voi,  bărbaţi,  pe  care  am  spus-o,  arată  că  Hristos 
nu  este  om  din  oameni  şi  deci  născut  în  chipul  comun  al  oamenilor. 


LV. 

Celălalt  Dumnezeu.  Dar  Tryfon  a zis: 

— Vom  ţine  socoteală  şi  de  această  explicaţie  a ta,  dacă  vei  întări  şi  cu 
argumente  de  altă  amploare  această  chestiune  încurcată.  Acum  însă,  reluînd 
discuţia  de  mai  înainte,  dovedeşte  că  Duhul  cel  profetic  a mărturisit  că  mai 
este  şi  un  alt  Dumnezeu,  în  afară  de  Creatorul  tuturor,  păzindu-te,  totuşi, 
să  vorbeşti  despre  soare  şi  despre  lună457^  la  care  este  scris  că  Dumnezeu 


453.  Sfîntul  Iustin  aplică  aici  profeţia  lui  Zaharia  (13,  7),  ca  şi  Marcu  (14,  27),  la 
împrăştierea  ucenicilor  în  timpul  arestării  de  către  iudei  a Domnului  Hristos. 

454.  Zah.  13,  17. 

455.  Fac.  49,  11. 

456.  Prin  cuvintele  acestea  sfîntul  Iustin  desemnează  pe  cei  ce  au  primit  botezul. 
A se  vedea  şi  capit.  XLIV,  4. 

45  7.  Deut.  4,  19. 

a îngăduit  oamenilor  să  se  închine,  ca  la  nişte  dumnezei.  De  altfel,  ştim 
că  şi  profeţii  folosindu-se  de  multe  ori,  în  chip  greşit,  de  acest  cuvînt, 
zic  că:  ,, Dumnezeul  tău,  este  Dumnezeul  dumnezeilor  şi  Domnul  domnilor", 
adăugind  adesea:  „cel  mare  şi  puternic  şi  de  temut"  458  . Ei  spun  aceasta,  nu 
ca  şi  cum  ar  fi  şi  alţi  dumnezei,  ci  în  măsura  în  care  raţiunea  ne  învaţă,  că 
Dumnezeul  cel  adevărat,  Cel  ce  a creat  toate,  El  singur  este  Domnul  acelor 
dumnezei  şi  domni  închipuiţi.  Pentru  ca  Duhul  Sfînt  să  vădească  şi  aceasta, 
a zis  prin  sfîntul  David:  „Dumnezeii  neamurilor",  cu  alte  cuvinte,  dumnezeii 
închipuiţi  „sînt  idolii  demonilor,  iar  nu  dumnezei"459  . Şi  adaugă  blestem 
asupra  acelora  care  îi  fac  pe  aceştia  să  li  se  închine460  . 

Faţă  de  acestea,  eu  am  zis: 

— Nu  m-am  gîndit  să  aduc  astfel  de  dovezi,  o Tryfon,  prin  care  ştiu  că 
cei  ce  se  închină  unor  astfel  şi  astfel  de  lucruri  sînt  condamnaţi,  ci  altele, 
împotriva  cărora  nimeni  nu  poate  să  se  împotrivească.  Şi,  totuşi,  şi  aceste 
dovezi  ţi  se  vor  părea  curioase,  cu  toate  că  voi  le  citiţi  în  fiecare  zi,  aşa  că 
chiar  din  aceasta  puteţi  să  înţelegeţi  că  din  cauza  răutăţii  voastre  Dumnezeu 
a ascuns  de  la  voi  putinţa  de  a înţelege  înţelepciunea  din  cuvintele  Lui461  , 
afară  numai  de  aceea  care  se  găseşte  în  cîteva,  în  care,  după  cum  spune 
Isaia,  a lăsat  prin  harul  îndurării  Sale,  sămînţă  întru  mîntuire,  pentru  ca 
neamul  vostru  să  nu  se  piardă  cu  desăvîrşire,  ca  acela  al  sodomiţilor  şi 
gomoreilor4  6 2 . Deci,  dă  atenţie  celor  pe  care  le  voi  aminti,  care  sînt  din 
Sfintele  Scripturi  şi  care  n-au  nevoie  de  explicare,  ci  numai  de  urmare. 

LVI. 

Celălalt  Dumnezeu  S-a  arătat  lui  Avraam.  Astfel  Moisi,  fericitul  şi 
credinciosul  servitor  al  lui  Dumnezeu463  , amintind  despre  Dumnezeul  care 
S-a  arătat  lui  Avraam,  la  stejarul  din  Mamvri,  cu  cei  doi  îngeri  dimpreună  cu 
El464,  trimişi  pentru  judecata  Sodomei  de  către  Altul,  Care  rămîne  de-a 
pururea  în  cer  şi  Care  nu  s-a  arătat  şi  nu  a vorbit  prin  El  singur  nimănui, 


458.  Deut.  10,  17. 

459.  Ps.  95,5;  I Par.  16,26. 

460.  Ps.  113,  16. 

461.  Cf.  II  Cor.  3,  14. 

462.  Comp.  Is.  1,  9;  10,  22;  Rom.  9,  27-29. 

463.  Num.  12,  7;Evr.  3,  2-5. 

464.  Cele  trei  persoane  care  au  vizitat  pe  Avraam  au  atras  încă  de  timpuriu  atenţia 
exegeţilor.  Cea  mai  mare  parte  dintre  ei  au  folosit  pentru  explicarea  lor  exegeza  alegorică. 
Pentru  talmudişti  aceste  persoane  au  fost  îngerii:  Mihael,  însărcinat  să  aducă  mesajul 
Sarrei;  Rafael,  însărcinat  a salva  pe  Lot  şi  Gabriel,  însărcinat  să  distrugă  Sodoma.  Pentru 
sfîntul  Iustin,  una  dintre  aceste  persoane  era  Domnul  Dumnezeu,  dar  nu  Dumnezeul  cel 
suprem,  ci  Logosul,  Fiul  Său.  Şi  interpretarea  aceasta  este  adoptată  apoi,  de  toţi  părinţii 
şi  scriitorii  bisericeşti,  pînă  la  Augustin. 

niciodată  şi  pe  care-L  înţelegem  ca  Creator  al  tuturor  şi  Tată,  zice  astfel: 
„ŞTS-a  arătat  lui,  Dumnezeu,  la  stejarul  din  Mamvri,  în  vremea  cînd,  către 
amiază,  el  stătea  la  uşa  cortului.  Ridicîndu-şi  ochii,  văzu,  şi  iată  trei  bărbaţi 
au  stat  asupra  lui.  Şi  văzînd,  a alergat  întru  întîmpinarea  lor,  de  la  uşa 
cortului  lui  şi  s-a  închinat  la  pămînt  şi  a zis465  . . .“  şi  celelalte466  , pînă 
la:  „Şi  Avraam  s-a  ridicat  dis-de-dimineaţă,  în  locul  în  care  a stat  înaintea 
Domnului  şi  privind  la  faţa  Sodomei  şi  Gomorei  şi  la  faţa  pămîntului 
de  jur-împrejur,  a văzut  şi  iată  se  ridica  o flacără  de  pe  pămînt,  întocmai  ca 
un  abur  din  cămin“  46  7 . 

Apoi,  oprindu-mă  din  vorbă,  am  întrebat  dacă  au  înţeles  cele  grăite. 

Ei  au  răspuns  că  au  înţeles,  dar  că  cuvintele  grăite  de  mine  nu  aveau  în 
ele  nici  o dovadă,  că  există,  sau  că  s-a  vorbit  de  către  Duhul  Sfînt,  despre 
un  alt  Dumnezeu  sau  Domn,  în  afară  de  Creatorul  tuturor. 

La  acestea,  eu  am  zis,  iarăşi: 

— Acum,  fiindcă  aţi  înţeles  Scripturile,  mă  voi  încerca  să  vă  conving 
că  este  şi  Se  numeşte  Dumnezeu  şi  Domn  şi  altul,  în  afară  de  Făcătorul 
tuturor.  Acesta  se  mai  numeşte  şi  înger,  din  cauză  că  vesteşte  oamenilor 
cele  cîte  voieşte  să  le  vestească  Făcătorul  tuturor,  mai  presus  de  care  nu  mai 
există  un  alt  Dumnezeu.  Şi,  istorisind  din  nou  cele  spuse  mai  înainte,  am 
întrebat  pe  Tryfon:  Crezi,  deci,  că  sub  stejarul  din  Mamvri,  S-a  arătat  lui 
Avraam  Dumnezeu,  aşa  cum  spun  cuvintele  acestea  ? 

— Desigur,  a răspuns  el. 

— Şi  el  a fost,  am  adăugat  eu,  Unul  dintre  Aceşti  trei,  pe  Care  Duhul 
Sfînt  cel  profetic  îi  numeşte  bărbaţi  şi  zice  că  S-au  arătat  lui  Avraam  ? 

Dar  acela  a zis: 

— Nu,  ci  Dumnezeu  S-a  arătat  lui,  mai  înainte  de  arătarea  celor  trei. 
Apoi,  cei  trei,  pe  care  cuvîntul  îi  numeşte  bărbaţi,  erau  îngeri:  doi  dintre  ei, 
trimişi  spre  pierderea  Sodomei,  iar  unul,  ca  să  binevestească  Sarrei,  că  va 
avea  un  copil.  Pentru  aceasta  fusese  trimis  şi  îndeplinindu-şi  misiunea,  s-a 
depărtat. 

— Atunci  cum  se  face,  am  reluat  eu,  că  unul  dintre  cei  trei  care  fusese 
în  cort  şi  care  şi  spusese:  ,,într-un  an  Mă  voi  întoarce  la  tine  şi  Sarra  va  avea 
un  fiu“  468  , se  vede  că  Se  reîntoarce,  de  îndată  ce  Sarra  are  un  fiu,  iar 
cuvîntul  profetic  şi  atunci  îl  arată  ca  fiind  Dumnezeu  ? Pentru  ca  ceea  ce 


465.  Fac.  18,  1-3. 

466.  După  toate  probabilităţile,  sfîntul  Iustin  va  fi  citat  aici  întregul  pasaj  în 
legătură  cu  Avraam,  mai  ales  dacă  ţinem  seama  de  cele  ce  spune  el  în  parag.  18  din  acest 
capitol.  Dar  se  vede  că  vreun  copist  al  textului  original,  cu  voie  de  la  sine  va  fi  eliminat  de 
aici  ceea  ce  i s-a  părut  de  prisos. 

467.  Fac.  19,  27-28. 

468.  Fac.  18,  14. 

vă  spun  să  fie  şi  mai  lămurit  pentru  voi,  ascultaţi  cele  ce-au  fost  spuse,  în 
chip  cît  se  poate  de  limpede,  de  către  Moisi.  Acestea  sînt  următoarele: 
„Cînd  Sarra  a văzut  pe  fiul  Agarei,  al  roabei  celei  egiptene,  pe  care-I  născuse 
cu  Avraam,  jucîndu-se  cu  Isaac,  fiul  ei,  a zis  lui  Avraam:  Alungă  pe  roaba 
aceasta  şi  pe  fiul  ei.  Căci  fiul  roabei  acesteia  nu  va  moşteni  dimpreună  cu 
fiul  meu  Isaac.  Cuvîn tul  acesta  s-a  părut  foarte  aspru  înaintea  lui  Avraam, 
pentru  fiul  lui.  Iar  Dumnezeu  a zis  lui  Avraam:  Să  nu  ţi  se  pară  ţie  ceva  crud 
cele  ce  ai  auzit  cu  privire  la  copil  şi  la  roabă.  în  toate  cele  ce  ţi-a  spus  ţie 
Sarra,  ascultă  glasul  ei,  fiindcă  întru  Isaac  ţi  se  va  numi  ţie  sămînţa“469  . 
Aţi  înţeles,  deci,  că  cel  ce  a zis  atunci,  sub  stejar,  că  se  va  întoarce,  fiindcă 
ştia  de  mai  înainte,  că  este  nevoie  ca  să  sfătuiască  pe  Avraam  cele  ce  voia 
Sarra  de  la  el,  S-a  reîntors,  după  cum  este  scris,  şi  că  El  este  Dumnezeu, 
după  cum  arată  şi  cuvintele  care  au  fost  grăite,  astfel:  „Iar  Dumnezeu  a zis 
lui  Avraam : Să  nu  ţi  se  pară  ţie  ceva  crud  cele  ce  ai  auzit  cu  privire  la  copil 
şi  la  roabă“  ? am  întrebat  eu  după  aceasta. 

Dar  Tryfon  a zis: 

— Da  ! Dar  cu  aceasta  n-ai  arătat  că  Dumnezeu  este  altul  în  afară  de 
Acesta  care  S-a  arătat  lui  Avraam  şi  Care  S-a  arătat  şi  celorlalţi  patriarhi  şi 
profeţi,  ci  ai  dovedit  numai,  că  noi  nu  am  înţeles  bine  cînd  am  gîndit  că  cei 
trei,  care  au  venit  în  cort  la  Avraam,  erau  cu  toţii  îngeri. 

Deci  eu  am  zis  iarăşi: 

— Dacă,  deci,  n-aş  fi  putut  să  vă  dovedesc  din  Scripturi,  că  Unul  dintre 
Aceia  trei  este  şi  Dumnezeu470  şi  Se  numeşte  şi  înger471  , fiindcă  El,  după 
cum  am  spus  mai  înainte,  vesteşte  celor  cărora  Dumnezeu,  Creatorul  tuturor, 
voieşte,  cele  ale  Lui,  atunci  ar  fi  fost  destul  de  raţional  din  partea  voastră, 
ca  să  înţelegeţi  că  Acesta,  Care  S-a  arătat  lui  Avraam  pe  pămînt,  în  chipul 
unui  bărbat  asemănător  cu  cei  doi  îngeri,  care  au  fost  cu  El,  a fost  Dumne- 
zeul care  a existat  mai  înainte  de  facerea  lumii,  lucru  pe  care  îl  înţelege  tot 
neamul  vostru. 

— Desigur,  a zis  Tryfon,  căci  astfel  am  crezut  pînă  acum. 

Dar  eu  am  adăugat: 

— Revenind  la  Scripturi,  mă  voi  încerca  să  vă  conving  că  Acesta,  Care 
se  scrie  şi  se  zice  că  S-a  arătat  Iui  Avraam,  lui  Isaac  şi  lui  lacov  este  un  alt 
Dumnezeu,  decît  Dumnezeu  Creatorul  tuturor  şi,  cînd  zic  aşa  înţeleg  că  este 
un  altul  cu  numărul4  72  , iar  nu  cu  voinţa  personală.  Căci  vă  spun  că  El  nu 

469.  Fac.  21,9-12. 

470.  Fac.  18,  1. 

471.  Fac.  31,  12. 

472.  Sfîntul  Iustin,  potrivit  capit.  CXXVIII,  3—4  şi  CXXIX,  1—3,  deosebeşte 
numeric  pe  Dumnezeu-Cuvîntul  de  Dumnezeu-Tată  al  tuturor  lucrurilor.  Este  lămurit, 
totuşi,  că  sfîntul  Iustin  este  încă  departe  de  formula  unui  singur  Dumnezeu,  în  trei 
persoane,  de  dogma  aceasta  care  s-a  stabilit  de  către  Biserică  mult  mai  tîrziu. 

a făcut  nici  o dată  altceva,  decît  a făcut,  a voit  şi  a vorbit  Acela  care  a făcut 
lumea  şi,  mai  presus  decît  care  nu  există  alt  Dumnezeu473  . 

La  acestea,  Tryfon  a zis: 

— Dovedeşte  acum  că  există,  pentru  ca  să  cădem  de  acord  şi  asupra 
acestui  lucru.  Căci  înţelegem  ceea  ce  spui  tu,  atunci  cînd  zici  că  el  n-a 
afirmat,  n-a  făcut  şi  n-a  vorbit  nimic  altceva  decît  Creatorul  tuturor. 

La  rîndul  meu,  i-am  zis: 

— Scriptura,  la  care  m-am  referit  mai  înainte,  va  face  acest  lucru  în  chip 
lămurit.  Căci  ea  grăieşte  astfel:  ,,A  ieşit  soarele  pe  pămînt  şi  Lot  a intrat 
în  Segor.  Şi  Dumnezeu  a plouat  pucioasă  şi  foc  de  la  Domnul  din  cer  şi  a 
distrus  oraşele  acestea  şi  tot  locul  de  jur-împrejur“  4 74  . 

Cel  de-al  patrulea,  dintre  cei  care  rămăseseră  cu  Tryfon,  a zis: 

— Trebuie  să  spunem,  atunci,  că  acela  dintre  cei  doi  îngeri  care  au  venit 
la  Sodoma  şi  pe  care  Cuvîntul  îi  numeşte,  prin  Moisi,  un  singur  Domn,  era 
Dumnezeu,  în  afară  de  acesta,  care  s-a  arătat  lui  Avraam. 

Dar  eu  i-am  răspuns: 

— Nu  numai  din  cauza  aceasta,  care,  de  altfel  aşa  este,  trebuie  să 
mărturisim  că  aici  se  dă  numirea  de  Domn,  de  către  Duhul  Sfînt,  altuia,  în 
afară  de  acela  care  înţelegem  că  este  Creatorul  tuturor.  Căci  s-a  spus  astfel 
nu  numai  prin  Moisi,  ci  şi  prin  David.  Astfel,  prin  David,  s-a  spus:  „Zice 
Domnul,  Domnului  meu:  Stai  de-a  dreapta  Mea,  pînă  ce  voi  pune  pe 
vrăjmaşii  Tăi  aşternut  picioarelor  Tale“  4 75  , după  cum  am  spus  şi  mai 
înainte.  Şi,  iarăşi,  în  alte  cuvinte:  „Scaunul  Tău,  Dumnezeule,  în  veacul 
veacului,  toiag  de  îndreptare  este  toiagul  împărăţiei  Tale.  Ai  iubit  dreptatea 
şi  ai  urît  nelegiuirea.  Pentru  aceasta,  Te-a  uns  pe  Tine  Dumnezeule,  Dumne- 
zeul Tău,  cu  untdelemnul  veseliei,  lîngă  tovarăşii  Tăi“476  . Deci,  dacă  voi 
ziceţi  că  Duhul  Sfînt  mai  numeşte  Dumnezeu  şi  Domn  şi  pe  altul,  în  afară 
de  Părintele  tuturor  şi  de  Hristosul  Lui,  puteţi  să-mi  daţi  acum  un  răspuns. 
Eu,  însă,  vă  făgăduiesc  să  vă  dovedesc  din  Scripturile  înseşi,  că  nu  unul 
dintre  cei  doi  îngeri,  care  s-au  coborît  la  Sodoma,  este  acela  pe  care  Scriptura 
îl  numeşte  Domn,  ci  ea  numeşte  Domn  pe  Acela  care  era  dimpreună  cu  ei, 
Care  se  numea  Dumnezeu  şi  care  S-a  arătat  lui  Avraam. 

Atunci,  Tryfon  a zis: 

— Dovedeşte,  căci,  după  cum  vezi,  ziua  înaintează  şi  noi  nu  sîntem 
pregătiţi  pentru  astfel  de  răspunsuri  primejdioase;  fiindcă  n-am  auzit 
niciodată,  ca  să  fi  fost  cineva  să  cerceteze,  să  caute  sau  să  dovedească 


473.  Cf.  In.  12,  49. 

474.  Fac.  19,  23-25. 

475.  Ps.  109,  1. 

476.  Ps.  44,6-7. 

acestea.  Şi  nu  te  vom  putea  asculta,  dacă  vorbind,  nu  vei  dovedi  totul  cu 
Scripturile.  Tu,  însă,  te  străduieşti  să  aduci  dovezi  din  Scriptură  şi  declari 
că,  mai  presus  de  Dumnezeu,  Care  este  Făcătorul  tuturor,  nu  mai  este  nici 
un  alt  Dumnezeu. 

Faţă  de  acestea,  eu  am  zis: 

— Voi  ştiţi  că  Scriptura  zice:  „Şi  a zis  Domnul  către  Avraam:  Pentru 
ce  a rîs  Sarra,  zicînd:  oare,  voi  naşte  cu  adevărat  ? Căci  am  îmbătrînit.  Dar, 
oare,  cuvîntul  acesta  este  cu  neputinţă  la  Dumnezeu  ? în  vremea  aceasta 
Mă  voi  întoarce  la  tine,  pe*te  un  an,  şi  Sarra  va  avea  un  fiu44  4 7 7 . Iar  puţin 
mai  departe:  „Şi  ridicîndu-se  de  acolo,  bărbaţii  priviră  la  faţa  Sodomei  şi 
Gomorei.  Iar  Avraam  mergea  dimpreună  cu  ei,  conducîndu-i.  Şi  Domnul  a 
zis:  Oare  voi  ascunde  de  Avraam,  copilul  Meu,  cele  ce  voi  face?44  4 7 8 . Iar 
puţin  mai  departe,  zice  din  nou  astfel:  „Zis-a  Domnul:  Strigătul  Sodomei  şi 
Gomorei  s-a  înmulţit,  iar  păcatele  lor  sînt  mari,  foarte.  Deci,  coborîndu-Mă, 
voi  vedea,  dacă  ei  petrec  după  acest  strigăt,  venit  pînă  la  Mine,  iar  de  nu, 
ca  să  ştiu.  Şi  întorcîndu-se  bărbaţii  de  acolo,  au  venit  la  Sodoma.  Şi  Avraam 
era  stînd  înaintea  Domnului  şi  apropiindu-se  Avraam,  zise:  Nu  cumva  vei 
pierde  pe  drept,  la  un  loc  cu  cel  nelegiuit  ? etc.“  4 79  , căci  socot  că  nu  trebuie 
să  mai  spun,  iarăşi,  aceleaşi  lucruri,  căci  le-am  spus  mai  înainte  pe  toate, 
ci  numai  pe  acelea  prin  care  am  făcut  dovada  lui  Tryfon  şi  celor  care  erau 
cu  el.  Am  ajuns,  deci,  la  următorul  pasaj,  în  care  se  spune:  „Şi  a plecat 
Domnul,  după  ce  a încetat  de  a mai  grăi  lui  Avraam  şi  S-a  dus  unde  a găsit 
cu  cale.  Iar  cei  doi  îngeri  au  venit  seara  la  Sodoma.  Şi  Lot  stătea  la  poarta 
Sodomei4* 480  , şi  celelalte,  de  asemenea,  pînă  la:  „Şi  întinzîndu-şi  bărbaţii 
mîinile  au  apucat  pe  Lot  la  ei  în  casă  şi  au  închis  uşa  casei44  4 8 1 şi  celelalte, 
pînă  la:  „Şi  îngerii  l-au  ţinut  de  mînă  pe  el,  pe  femeia  lui  şi  pe  fiicele  lui, 
în  timpul  cît  i-a  cruţat  pe  ei  Domnul.  Şi  a fost,  cînd  i-a  scos  pe  ei  afară  şi 
le-au  zis:  Mîntuieşte-ţi,  mîntuieşte-ţi  sufletul  tău.  Să  nu  te  uiţi  înapoi  şi  nici 
să  nu  te  opreşti  în  locul  de  jur-împrejur.  Mîntuieşte-te  în  munte,  pentru 
ca  să  nu  fii  şi  tu  cuprins  laolaltă.  Şi  a zis  Lot  către  ei:  Doamne,  mă  rog, 
pentru  că  servitorul  Tău  a găsit  milă  înaintea  Ta  şi  ai  mărit  dreptatea  Ta, 
pentru  ca  să  faci  să  trăiască  sufletul  meu.  Eu,  însă,  nu  mă  pot  mîntui 
în  munte,  pentru  ca  să  nu  mă  cuprindă  relele  şi  să  mor.  Iată,  oraşul  acesta 
mic  este  aproape,  pentru  a ne  refugia  în  el.  Acolo  mă  voi  mîntui,  că  este  mic 
şi  va  trăi  sufletul  meu.  Şi  a zis  lui:  Iată  am  admirat  chipul  tău  şi  în  cuvîntul 


477.  Fac.  18,  13-14. 

478.  Fac.  18,  16-17. 

479.  Fac.  18,  20-23. 

480.  Fac.  18,33;  19,  1 

481.  Fac.  19,  10. 


SFÎNTUL  IUSTIN,  DIALOGUL  CU  IUDEUL  TRIFON 


157 


acesta,  de  aceea  nu  voi  distruge  cetatea,  despre  care  ai  vorbit.  Grăbeşte-te 
de  te  mîntuie  acolo.  Căci  nu  voi  putea  face  nici  un  lucru,  pînă  ce  nu  vei  intra 
tu  acolo.  Pentru  aceasta  a numit  numele  cetăţii  Segor.  Soarele  a ieşit  pe 
pămînt  şi  Lot  a intrat  în  Segor.  Şi  Dumnezeu  a plouat  în  Sodoma  şi  Gomora 
pucioasă  şi  foc  de  la  Domnul  din  cer  şi  a distrus  oraşele  acestea  şi  tot 
locul,  de  jur-împrejur“  482  . Şi  iarăşi,  oprindu-mă  puţin,  am  adăugat:  Oare, 
nici  acum  n-aţi  înţeles,  voi,  prieteni,  că  Unul  dintre  Cei  trei,  Care  este  şi 
Dumnezeu  şi  Domn  şi  Care  slujeşte  celui  din  ceruri,  este  Domnul  celor  doi 
îngeri  ? Căci,  pe  cînd  aceştia  au  venit  la  Sodoma,  El  rămînînd  pe  loc  a 
vorbit  ca  Avraam  cele  scrise  de  Moisi,  iar  după  convorbire,  plecînd  şi  El, 
Avraam  s-a  întors  la  locul  lui  ? Cînd  a ajuns  şi  el  la  Sodoma,  n-au  mai  vorbit 
cei  doi  îngeri  lui  Lot,  ci  El,  după  cum  se  vede  din  cele  grăite  acolo.  Iar  El 
este  Domn,  în  afară  de  Domnul  din  cer,  adică  de  Făcătorul  tuturor,  luînd 
asupra  Lui  să  aducă  peste  Sodoma  şi  Gomora  cele  pe  care  Cuvîntul  le 
enumeră  astfel,  zicînd:  ,, Domnul  a plouat  asupra  Sodomei  şi  Gomorei 
pucioasă  şi  foc,  de  la  Domnul  din  cer“  483  . 

LVII. 

După  ce  am  terminat  eu,  Tryfon  a zis: 

— Este  ceva  lămurit  că  Scriptura  ne  sileşte  să  mărturisim  acest  lucru. 
Dar  tu  însuţi  trebuie  să  mărturiseşti  că  este  ceva  care  ne  pune  în  încurcătu- 
ră, atunci  cînd  se  spune  că  a mîncat  cele  pregătite  şi  puse  înainte  de 
Avraam484  . 

La  acestea,  eu  am  răspuns: 

— Că  au  mîncat,  este  lucru  scris.  Dacă  însă  am  fi  auzit  că  s-a  spus  că  au 
mîncat  cîteşi  trei,  iar  nu  numai  doi  — care  erau  într-adevăr  îngeri  şi  care  se 
hrănesc,  în  cer,  după  cum  este  lămurit,  deşi  nu  au  o hrană  asemănătoare  cu 
aceea  de  care  ne  folosim  noi,  oamenii  (căci  despre  hrana  manei,  cu  care  s-au 
hrănit  părinţii  voştri  în  deşert,  Scriptura  zice  că  ,,ei  au  mîncat  pîinea 
îngerilor44  )485  , aş  putea  spune  atunci  că  cuvîntul,  care  spune  că  ei  au 

482.  Fac.  19,  16-25. 

483.  Fac.  19,  24. 

484.  Fac.  18,  6-8. 

485.  Mana  cu  care  au  fost  hrăniţi  iudeii  în  pustie  este  numită  „pîinea  îngerilor". 
Dacă  ţinem  seama  de  faptul  acesta,  înseamnă  că  şi  îngerii  au  nevoie  în  cer  de  o hrană 
oarecare  pentru  continuarea  existenţei  lor,  cu  toate  că  sînt  fiinţe  spirituale.  Dar  această 
hrană  nu  poate  consta  cîtuşi  de  puţin,  în  ceva  material.  Dacă  şi  hrana  pe  care  au  primit-o 
iudeii  în  pustie  a fost  „mana",  adică  „pîinea  îngerilor",  ea  se  va  fi  deosebit  cu  totul  de 
aceea  propriu -zisă  a îngerilor,  prin  aceea  că  ea  urma  să  fie  folosită  de  oameni  pentru 
existenţa  lor  trupească  şi  pentru  întreţinerea  vieţii.  De  aceea,  în  Scriptură,  îngerii  trimişi 
de  Dumnezeu  printre  oameni,  puşi  în  faţa  diferitelor  mîncăruri,  numai  se  făceau  că 
mănîncă,  dar  în  realitate  nu  mîncau.  Ideea  aceasta,  susţinută  de  rabinii  învăţaţi  ai 
iudeilor,  a fost  acceptată  şi  de  către  părinţii  şi  scriitorii  bisericeşti. 

mîncat,  grăieşte  tot  aşa  cum  grăim  şi  noi  atunci  cînd  spunem  despre  foc  că  a 
înghiţit  totul.  Cu  toate  acestea,  noi  nu  înţelegem  cîtuşi  de  puţin  că  au 
mîncat  mestecînd  cu  dinţii  şi  cu  măselele.  Aşa  că  şi  aici  nu  este  nici  o 
încurcătură,  dacă  ne-am  arăta  cîtuşi  de  puţin  cunoscători  ai  limbajului 
figurat. 

Dar  Tryfon  a zis: 

— Este  cu  putinţă,  desigur,  să  se  explice  şi  astfel  felul  mîncării,  decît  că 
au  consumat  mîncînd  cele  pregătite  de  Avraam,  după  cum  este  scris.  De 
aceea,  vino  acum  şi  ne  lămureşte,  cum  acest  Dumnezeu,  Care  S-a  arătat  lui 
Avraam  şi  care  era  slujitorul  Dumnezeului  Făcător  al  tuturor,  născîndu-Se 
din  Fecioara,  a fost  om  pătimitor,  la  fel  cu  toţi,  după  cum  ai  zis  mai 
înainte486  . 

La  acestea,  eu  am  zis: 

— Ingăduie-mi,  o,  Tryfon,  mai  întîi,  să-ţi  aduc  cu  această  ocazie  şi  alte 
cîteva  dovezi,  adunate  din  multe  locuri,  pentru  ca  să  rămîneţi  convinşi  pe 
deplin,  cu  privire  la  aceasta.  Mai  pe  urmă,  îţi  voi  da  socoteală  şi  de  cele 
ce-mi  ceri  acum. 

El  a zis: 

— Fă  cum  crezi  mai  bine;  căci  cu  aceasta  vei  face  şi  pentru  mine  un 
lucru  foarte  de  dorit. 

LVIII. 

Celălalt  Dumnezeu  S-a  arătat  lui  Iacov.  Atunci,  am  zis: 

— Voiesc  să  vă  citez  Scriptura,  iar  nu  să  mă  grăbesc  să  vă  înfăţişez 
numai  construcţii  de  cuvinte  meşteşugite.  Căci  nici  nu  am  o astfel  de  putere, 
ci  mi  s-a  dat  numai  un  har  de  la  Dumnezeu:  acela  de  a înţelege  Scripturile 
Lui,  de  care  har  mă  rog  să  se  împărtăşească  toţi,  în  chip  gratuit  şi  din 
abundenţă,  pentru  ca  să  nu  fiu  pus  în  situaţia  de  a-mi  da  socoteală  şi  pentru 
aceasta,  la  judecata  care  urmează  să  se  facă,  prin  Domnul  nostru  Iisus 
Hristos,  de  către  Dumnezeu,  Creatorul  tuturor. 

Iar  Tryfon  a zis: 

— Şi  acest  lucru  pe  care-1  vei  face  acum,  va  fi  vrednic  de  pietatea  ta. 
îmi  pare  însă  că  spui  o ironie,  atunci  cînd  zici  că  nu  ai  puterea  cuvintelor 
meşteşugite. 

Faţă  de  acestea,  eu  i-am  răspuns  iarăşi: 

— Dacă  crezi  tu  astfel,  fie  ! Eu  însă  sînt  convins  că  ceea  ce  spun  este 
adevărat.  Dar,  pentru  ca  să  trec  mai  degrabă  la  dovezi,  dă  acum  atenţie 
cuvintelor  mele. 


486.  Sfîntul  Iustin  face  pe  Tryfon  să  vorbească,  aşa  cum  va  vorbi  el  însuşi,  în  capit. 
următor  (LVIII,  3). 

Şi  el  a zis: 

— Vorbeşte  ! 

— O,  fraţilor,  am  continuat  eu,  s-a  scris  iarăşi,  de  către  Moisi,  că  acest 
Dumnezeu  care  S-a  arătat  patriarhilor487  , este  numit  şi  înger488  , şi 
Domn489  , pentru  ca  şi  din  aceasta  să  cunoaşteţi  că  El  slujeşte  Dumnezeului, 
Părintelui  tuturor,  după  cum  aţi  putut  vedea  mai  înainte,  şi  pentru  ca,  apoi 
convingîndu-vă  şi  prin  mai  multe  alte  dovezi,  să  rămîneţi  siguri.  Astfel, 
Cuvîntul  lui  Dumnezeu,  explicînd  prin  Moisi  cele  cu  privire  la  Iacov,  nepotul 
lui  Avraam,  zice  astfel:  ,,Şi  era,  pe  cînd  oile  rămîneau  însărcinate,  luînd  în 
pîntece,  şi  am  văzut  cu  ochii,  acestea  în  somn.  Şi  iată  că  ţapii  şi  berbecii 
se  urcau  peste  oi  şi  peste  capre,  cu  dungi  albe,  pestriţe  şi  cu  pete  cenuşii. 
Şi  mi-a  zis  îngerul  Domnului  în  somn:  Iacov,  Iacov  ! Iar  eu  am  zis:  Ce  este, 
Doamne  ? Şi  a zis:  Priveşte  cu  ochii  tăi  şi  vezi  ţapii  şi  berbecii,  urcîndu-se 
peste  oi  şi  peste  capre  cu  dungi  albe,  pestriţe  şi  cu  pete  cenuşii.  Am  văzut 
toate  cîte  îţi  face  Laban.  Eu  sînt  Dumnezeu  care  M-am  arătat  ţie  în  locul  lui 
Dumnezeu,  acolo  unde  Mi-ai  uns  Mie  stîlp  şi  te-ai  rugat  cu  rugăciune.  Deci, 
acum  ridică-te  şi  ieşi  din  pămîntul  acesta  şi  du-te  în  pămîntul  naşterii  tale, 
iar  Eu  voi  fi  cu  tine"  490  . Şi  iarăşi,  în  alte  cuvinte  vorbind  despre  acest 
Iacov,  zice  astfel:  ,,Ridicîndu-se,  în  noaptea  aceea,  a luat  pe  cele  două  femei, 
pe  cele  două  roabe  şi  pe  cei  unsprezece  copii  ai  lui  şi  a trecut  trecătoarea  lui 
Iavoch  şi  luîndu-i  mai  departe,  i-a  trecut  valea  şi  a trecut  prin  toate  cele  ale 
lui.  Şi  Iacov  a rămas  singur.  Şi  s-a  luptat  un  om  cu  el,  pînă  dimineaţa. 
Şi  a văzut  că  nu  poate  nimic  împotriva  lui  şi  s-a  apucat  de  latul  femurului  lui 
şi  a amorţit  latul  femurului  lui  Iacov  din  cauza  luptei  pe  care  o dusese  cu  el. 
Şi  a zis  lui:  Dă-mi  drumul,  că  a venit  dimineaţa.  Iar  acela  zise:  Nu-ţi  voi  da 
drumul,  pînă  ce  nu  mă  vei  binecuvînjta.  Şi  zise  lui:  care  este  numele  tău  ? 
Iar  acela  zise:  Iacov.  Şi  i-a  zis  lui:  Numele  tău  nu  se  va  mai  chema  Iacov,  ci 
Israel  va  fi  numele  tău:  fiindcă  te-ai  luptat  cu  Dumnezeu,  vei  fi  puternic  şi 
cu  oamenii.  Şi  Iacov  a întrebat  şi  a zis:  Spune-mi  numele  tău  ! Şi  i-a  zis: 
De  ce  mă  întrebi  de  numele  meu  ? Şi  l-a  binecuvîntat  pe  el  acolo.  Şi  a numit 
Iacov  numele  locului  aceluia:  Vederea  lui  Dumnezeu.  Căci  am  văzut  pe 
Dumnezeu  faţă  către  faţă  şi  sufletul  meu  s-a  bucurat"491 . 

Şi  iarăşi,  în  alte  locuri,  vorbind  despre  acelaşi  Iacov,  zice  acestea: 
,,A  venit  Iacov  în  Luz,  care  este  în  pămîntul  Canaan,  care  este  Bethel,  el 
şi  tot  poporul,  care  era  dimpreună  cu  el.  Şi  a clădit  acolo  jertfelnic  şi  a 


487.  Fac.  18,  1. 

488.  Fac.  31,  11. 

489.  Fac.  31,  10-13. 

490.  Ibidem. 

491.  Fac.  32,22  -30. 

numit  numele  locului  aceluia  Bethel.  Căci  acolo  i S-a  arătat  Dumnezeu,  în 
timpul  cît  fugea  de  faţa  fratelui  său  Esau.  Şi  a murit  Debora,  dădaca 
Rebecăi,  şi  a fost  îngropată  mai  jos  de  Bethel  sub  stejar,  iar  Iacov  a numit 
numele  său  Stejarul  tristeţii.  Şi  S-a  arătat  Dumnezeu  lui  Iacov,  încă  în  Luz, 
cînd  a venit  acolo  din  Mesopotamia  Siriei  şi  l-a  binecuvîntat.  Şi  i-a  zis 
Dumnezeu:  Numele  tău  nu  se  va  mai  chema  Iacov,  ci  numele  tău  va  fi 
Israel“492.  El  se  numeşte  astfel  Dumnezeu  şi  Dumnezeu  este  şi  va  fi.  Şi, 
de  vreme  ce  toţi  au  făcut  semn  din  cap  că  sînt  de  acord,  eu  am  zis: 

— Socotesc  că  este  necesar  să  vă  amintesc,  totodată,  şi  cuvintele  care 
vestesc  că  Acesta  S-a  arătat  lui  pe  cînd  fugea  de  fratele  lui  Esau,  şi  ca  înger, 
şi  ca  Dumnezeu,  şi  ca  Domn,  El  care  S-a  arătat  în  formă  de  bărbat  lui 
Avraam  şi  care  în  formă  de  om  S-a  arătat,  luptînd  cu  Iacov493  . Cuvintele 
acestea  sînt  următoarele:  „Şi  a ieşit  de  la  fîntîna  jurămîntului  şi  a pornit  în 
Haran.  Şi'  a venit  într-un  loc  oarecare  şi  a dormit  acolo.  Căci  soarele  apusese. 
Şi  a luat  din  pietrele  locului  şi  le-a  aşezat  la  capul  lui  şi  s-a  culcat  în  locul 
acela  şi  a văzut  vise:  Şi,  iată,  o scară  sprijinită  pe  pămînt,  al  cărei  cap 
ajungea  la  cer,  iar  îngerii  lui  Dumnezeu  se  urcau  şi  se  coborau  pe  ea  şi 
Domnul  Se  sprijinea  pe  ea.  Şi  Acela  zise:  Eu  sînt  Domnul  Dumnezeul  lui 
Avraam,  părintele  tău  şi  al  lui  Isaac.  Nu  te  teme  ! Pămîntul  pe  care  tu  dormi 
ţi-1  voi  da  ţie  şi  seminţiei  tale.  Şi  sămînţa  ta  va  fi  ca  nisipul  pămîntului  şi  se 
va  înmulţi  spre  mare,  spre  miazăzi,  spre  miazănoapte  şi  spre  răsărit  şi 
întru  tine  se  vor  binecuvînta  toate  triburile  pămîntului  şi  întru  sămînţa  ta. 
Şi  iată,  Eu  sînt  cu  tine,  păzindu-te  pe  calea  în  care  vei  merge  şi  te  voi 
întoarce  în  pămîntul  acesta,  căci  nu  te  voi  părăsi,  pînă  ce  nu  voi  face  toate 
cîte  ţi-am  vorbit  ţie.  Şi  s-a  ridicat  Iacov  din  somnul  lui  şi  a zis:  în  locul 
acesta  este  Domnul,  iar  eu  n-am  ştiut.  Şi  s-a  temut  şi  a zis:  Cît  de  înfricoşă- 
tor este  locul  acesta  ! Aici  nu  este  altceva  decît  casa  lui  Dumnezeu  şi  însăşi 
poarta  cerului.  Şi  s-a  sculat  Iacov  de  dimineaţă  şi  a luat  piatra  pe  care  o 
pusese  acolo  la  capul  lui  şi  a pus-o  drept  stîlp  şi  a vărsat  untdelemn  pe 
marginea  ei.  Şi  a chemat  Iacov  numele  locului:  Casa  lui  Dumnezeu,  iar 
numele  cetăţii  era  mai  înainte  Ulammaus“  494  . 

LIX. 

Celălalt  Dumnezeu  S-a  arătat  lui  Moisi . Şi  spunînd  acestea,  am  adăugat: 

— îngăduiţi-mi  să  vă  dovedesc  şi  din  cartea  Exodului,  cum  Acesta, 
arătîndu-Se  lui  Avraam  şi  lui  Iacov  ca  înger,  Dumnezeu,  Domn,  bărbat495  şi 

492.  Fac.  35,6-10. 

493.  Fac.  32,24. 

494.  Fac.  28,  10-19. 

495.  Fac.  18,  2. 

om496  , S-a  arătat  şi  a vorbit  şi  lui  Moisi  în  flacăra  de  foc  dintr-un  tufiş497 . 
Iar  aceia  spunînd  că  ascultă  cu  plăcere,  fără  oboseală  şi  cu  voie  bună,  am 
adăugat:  In  cartea,  care  se  intitulează  Ieşire,  se  găsesc  şi  acestea:  ,,După 
zilele  acelea  multe  s-a  sfîrşit  împăratul  Egiptului  şi  fiii  lui  Israel  au  gemut  din 
cauza  muncilor"498  şi  celelalte,  în  continuare,  pînă  la:  ,,Mergînd,  adună  pe 
bătrînii  lui  Israel  şi  vei  zice  lor:  Domnul-Dumnezeul  părinţilor  voştri  S-a 
arătat  mie,  Dumnezeul  lui  Avraam  şi  Dumnezeul  lui  Isaac  şi  Dumnezeul  lui 
Iacov,  zicînd:  Cu  privirea  privesc  la  voi  şi  la  toate  cîte  s-au  întîmplat  vouă 
în  Egipt"499.  Şi,  la  acestea,  am  adăugat:  O,  voi,  bărbaţi,  aţi  înţeles  că 
îngerul  acela  care  zice  Moisi  că  i-a  vorbit  lui  în  foc,  acesta  fiind  însuşi 
Dumnezeu,  arată  lui  Moisi  că  El  este  Dumnezeul  lui  Avraam,  al  lui  Isaac 
şi  al  lui  Iacov  ? 


LX. 

Dar  Try fon  a zis: 

— Din  cuvintele  pe  care  le  spui  tu  nu  înţelegem  aceasta,  ci  numai  că, 
cel  ce  s-a  arătat  în  para  focului  era  înger  şi  că  cel  ce  a vorbit  lui  Moisi  era 
Dumnezeu,  aşa  că,  în  acea  viziune  de  atunci  a fost  şi  înger  şi  Dumnezeu, 
adică  doi  laolaltă500  . La  aceasta,  eu  i-am  răspuns,  iarăşi: 

— Chiar  dacă  s-a  întîmplat  aşa,  atunci,  o,  prieteni,  şi  dacă  în  viziunea 
care  s-a  făcut  lui  Moisi  a fost  şi  înger  şi  Dumnezeu  laolaltă,  după  cum  vi  s-a 
dovedit  vouă  prin  cuvintele  arătate  mai  înainte,  atunci,  cel  ce  a zis  lui  Moisi 
că  este  Dumnezeul  lui  Avraam,  Dumnezeul  lui  Isaac  şi  Dumnezeul  lui  Iacov, 
nu  poate  fi  nicidecum  Dumnezeu-Făcătorul  tuturor,  ci  Cel  ce  S-a  dovedit 
vouă  că  S-a  arătat  lui  Avraam,  lui  Isaac  şi  lui  Iacov,  slujind  voinţei 
Făcătorului  tuturor  şi  Care,  la  judecata  Sodomei,  a slujit  deopotrivă  voinţei 
Lui.  Aşa  că,  chiar  dacă  ziceţi  că  au  fost  doi:  înger  şi  Dumnezeu,  orişicine, 
avînd  puţină  minte,  nu  va  îndrăzni  să  spună  că  Făcătorul  tuturor  şi  Tatăl, 
părăsind  toate  cele  mai  presus  de  cer,  S-a  arătat  într-un  mic  colţişor  de 
pămînt. 

Şi  Tryfon  a zis: 

— Deoarece  s-a  dovedit  mai  înainte,  că  cel  ce  s-a  arătat  lui  Avraam,  şi 

496.  Fac.  32,  24. 

497.  leş.  3,  2. 

498.  leş.  2,23. 

499.  leş.  3,  16. 

500.  S-ar  părea  că  aici  ne  găsim  în  faţa  unei  contraziceri;  astfel  în  Exod  3,  2 se 
spune  că  îngerul  Domnului  a apărut  lui  Moisi,  iar  în  Exod  3,  4,  Domnul  însuşi  este  acela 
care-i  vorbeşte.  Sfîntul  Iustin  este  însă  de  părere  că  în  amîndouă  cazurile  este  vorba 
despre  cea  de  a doua  persoană  a dumnezeirii,  despre  Logosul  lui  Dumnezeu,  pe  Care 
Scriptura  îl  desemnează  atît  ca  „înger"  cît  şi  cu  un  alt  nume,  mult  mai  deosebit  dumne- 
zeiesc, acela  de  „Domn"  (a  se  vedea  capit.  LXI,  I). 

care  este  numit  de  către  Domnul  din  ceruri  Dumnezeu  şi  Domn,  a adus  cu 
sine  asupra  Sodomei  cele  ce  au  venit  asupra  ei,  şi  acum,  chiar  dacă  a fost 
înger  cel  ce  a apărut  lui  Moisi,  dimpreună  cu  Dumnezeu,  înţelegem  că 
Dumnezeu  care  a vorbit  cu  Moisi  din  rug  nu  a fost  Dumnezeu-Făcătorul 
tuturor,  ci  acela  care  s-a  dovedit  că  s-a  arătat  şi  lui  Avraam,  şi  lui  Isaac, 
şi  lui  Iacov,  care  se  mai  cheamă  înger  al  lui  Dumnezeu-Făcătorul  tuturor 
şi  se  înţelege  că  este  astfel,  din  aceea  că  el  comunică  oamenilor  cele  ale 
Părintelui  şi  Făcătorului  tuturor. 

Eu  i-am  zis,  însă,  iarăşi: 

— Iată,  Tryfon,  îţi  voi  dovedi  acum,  că  în  viziunea  lui  Moisi  Acesta 
singur,  Care  este  numit  şi  înger  şi  Care  este  şi  Dumnezeu,  S-a  arătat  şi  a 
vorbit  lui  Moisi.  Deoarece  Cuvîntul  zice  astfel:  „Căci  s-a  arătat  îngerul 
Domnului  în  focul  flăcării  din  rug  şi  el  vede  că  rugul  arde  în  foc  şi  totuşi, 
rugul  nu  se  consumă.  Şi  Moisi  a zis:  Ducîndu-mă  voi  vedea  viziunea  aceasta 
mare,  că  rugul  nu  se  consumă.  Şi  Domnul  văzînd  că  se  apropie  să  vadă, 
l-a  chemat  Domnul,  din  rug“  501 . Deci,  în  felul  în  care  numeşte  înger  pe  Cel 
ce  S-a  arătat  lui  Iacov,  în  timpul  somnului,  şi  acest  înger  care  i s-a  arătat  lui 
în  somn  i-a  zis:  „Eu  sînt  Dumnezeu,  Care  M-am  arătat  ţie  cînd  ai  fugit  de 
faţa  fratelui  tău  Esau“  502  , iar  în  timpul  lui  Avraam,  la  judecata  Sodomei  îl 
numeşte:  „Domn,  care  a adus  judecata  de  la  Domnul  din  ceruri"  503  , tot  aşa 
şi  suci,  Cuvîntul,  spunînd  că  îngerul  Domnului  s-a  arătat  lui  Moisi,  şi  după 
aceasta  arătînd  că  el  este  Domn  şi  Dumnezeu,  îl  numeşte  astfel  pe  acelaşi  pe 
care-1  arată,  şi  prin  multe  alte  cuvinte,  slujind  Dumnezeului  care  este  mai 
presus  de  lume504  şi  mai  presus  de  care  nu  mai  este  altul. 

LXI. 

înţelepciunea  este  deopotrivă  Celălalt  Dumnezeu.  Şi  am  adăugat: 

— O,  prieteni,  vă  voi  da  şi  o altă  mărturie  din  Scriptură  şi  mume  aceea 
că,  mai  înainte  de  toate  cele  create505  , Dumnezeu  a născut  din  El  un  princi- 
piu şi  o putere  oarecare  raţională,  care  se  mai  numeşte  de  către  Duhul 


501.  leş.  3,  2-4. 

502.  Fac.  31,  13 ; 35,  1-7. 

503.  Fac.  19,  24. 

504.  Ideea  că,  în  lume,  Domnul  Iisus  Hristos  în  toate  arătările  Sale,  în  diferite 
chipuri,  a slujit  Dumnezeului  care  este  mai  presus  de  lume,  o mai  găsim  exprimată  de 
sfîntul  Iustin  şi  în  Dialog.  V,  3 ; LXV,  7 şi  LVI,  22. 


- 505.  ,?Apxn“  are  în  greceşte  mai  multe  semnificaţii:  cea  de  bază  este  aceea  de 

„început  . Sensul  in  care-1  foloseşte  sfîntul  Iustin,  aici,  este  acela  de  „principiu",  sau  de 
putere  raţionala,  aşa  cum  am  tradus  şi  noi  mai  sus.  La  sfîntul  Irineu  găsim  expresia 

(Adv^Herm o^^VIII^ " ? VI1,  1033^  iar  la  Tertulian,  expresia  „condidit  me  initium" 

Sfînt  şi  Slavă  a Domnului506  , alteori  Fiu507  , alteori  înţelepciune508  , 
alteori  înger,  alteori  Dumnezeu,  alteori  Domn  şi  Cuvînt509  şi  alteori  Se 
numeşte  pe  Sine  Conducător  principal  de  oaste510  atunci  cînd  S-a  arătat 
în  chip  de  om  lui  Iosua  Navi.  Căci  întotdeauna  El  îşi  are  numirea  după  felul 
cum  slujeşte  voinţei  părinteşti  şi  din  aceea  că  este  născut  din  Tatăl,  prin 
voinţă. 

Oare  un  astfel  de  lucru  nu  vedem  că  se  întîmplă  şi  în  noi,  înşine  ? Căci 
atunci  cînd  spunem  un  cuvînt,  noi  dăm  naştere  unui  cuvînt  nu  prin  sciziune, 
pentru  ca  să  credem  că  se  împuţinează  cuvîntul  din  noi  atunci  cînd 
vorbim511 . Şi,  după  cum  vedem  că  dintr-un  foc  ia  naştere  alt  foc,  nemicşo- 
rîndu-se  acela  din  care  s-a  făcut  aprinderea,  ci  rămînînd  acelaşi,  iar  acela  care 
a fost  luat  din  el,  se  pare  că  este  acelaşi  şi  că  nu  împuţinează  pe  acela  din 
care  s-a  aprins.  De  altfel,  şi  cuvîntul  „înţelepciune*4  5 1 2 îmi  va  fi  o mărturie 
că  acest  Dumnezeu  însuşi,  Care  S-a  născut  din  Părintele  tuturor,  este  şi 
Cuvîntul  şi  înţelepciunea  şi  Puterea  şi  Slava  Celui  ce  L-a  născut  şi  Care  a 
spus  acestea  prin  Solomon:  „Dacă  vă  voi  vesti  vouă  cele  ce  se  fac  în  fiecare 
zi,  aducîndu-mi  aminte  voi  enumera  cele  din  veac.  Domnul  M-a  întemeiat 
îruxpjit  al  căiloxXjy5 1 3 > întru  lucrurile  Lui.  Mai  înainte  de  veac  M-a  întemeiat, 
în  început,  mai  înainte  de  a face  pămîntul  şi  mai  înainte  de  a face  abisurile, 
mai  înainte  de  a ieşi  izvoarele  apelor,  mai  înainte  de  a se  stabili  munţii. 
Mai  înaintea  tuturor  munţilor  Mă  naşte  pe  Mine.  Dumnezeu  a făcut  pămîntul 
care  nu  este  locuit  şi  marginile  locuite  de  sub  cer.  Cînd  a pregătit  cerul,  eram 
alăturea  de  El,  şi  cînd  a aşezat  în  chip  deosebit  tronul  Lui  pe  vînturi,  cînd  a 
făcut  puternici  norii  de  sus  şi  cînd  a făcut  sigure  izvoarele  abisului,  cînd  a 
făcut  puternice  temeliile  pămîntului,  am  fost  lîngă  El,  potrivind  totul. 
Eu  am  fost  aceea  întru  care  s-a  veselit;  în  fiecare  zi  Mă  veseleam  în  faţa  Lui 
şi  în  tot  timpul,  că  Se  veselea  alcătuind  lumea  şi  Se  veselea  întru  fiii  oameni- 
lor. Deci  acum,  fiule,  ascultă-Mă:  Fericit  bărbatul  care  va  asculta  de  Mine  şi 
omul  care  va  păzi  căile  Mele,  veghind  la  uşile  Mele  în  fiecare  zi,  ţinînd 


506.  Comp.  leş.  16,  7. 

507.  Ps.  2,  7. 

508.  Comp.  Pilde,  cap.  8 şi  urm. 

509.  Comp.  Ps.  32,  6;  106,  20. 

510.  Ios.  5,  13-14. 

511.  Comparaţia  aceasta  dublă  pe  care  o înfăţişează  sfîntul  Iustin,  cu  cuvîntul 
omenesc  şi  cu  focul,  o găsim  şi  la  Tatian,  la  Tertulian  şi  la  Lactantiu. 

512.  Aici  este  vorba  despre  înţelepciunea  Tatălui, iar  nu  de  cartea  „Proverbelor44, 
pe  care  sfîntul  Iustin  o citează  mai  departe  (capit.  CXXXIX,  3),  sub  numele  de 
„înţelepciune44. 

513.  în  unele  manuscrise  dinainte  de  sfîntul  Iustin,  în  acest  loc  citim:  „început  al 
căii  lui“.  în  LXX  şi  în  citatele  scriitorilor  contemporani  lui,  însă,  citim  în  toate:  „început 
al  căilor  lui44.  Ceva  mai  mult,  sfîntul  Iustin  nu  spune  niciodată  că  Scriptura  numeşte  pe 
Hristos  „caile44,  cu  toate  că  expresia  aceasta  o îndlnim  la  Ioan  14,  6. 

uşorii  intrărilor  Mele.  Căci  ieşirile  Mele  sînt  ieşirile  de  viaţă  şi  voinţa  este 
pregătită  de  Domnul.  Cei  care  păcătuiesc  faţă  de  Mine  nelegiuiesc  faţă  de 
sufletele  lor,  iar  cei  ce  Mă  urăsc  iubesc  moartea44  5 1 4 . 

LXII. 

Celălalt  Dumnezeu  ia  parte  la  creaţie  şi  Se  arată  lui  Iosua  Navi . Acelaşi 
lucru,  o prieteni,  l-a  spus  Cuvîntul  lui  Dumnezeu  şi  prin  Moisi,  indicîndu-ne 
că  acela  despre  care  am  vorbit  mai  sus  este  tot  acela,  căruia  Dumnezeu  i se 
adresează  şi  la  facerea  omului,  zicîndu-i  aceste  cuvinte:  „Să  facem  om  după 
chipul  nostru  şi  după  asemănare.  Şi  să  aibă  stăpînirea  peştilor  mării  şi  a 
păsărilor  cerului,  ca  şi  a tuturor  tîrîtoarelor,  care  se  tîrăsc  pe  pămînt.  Şi  a 
făcut  Dumnezeu  pe  om;  după  chipul  lui  Dumnezeu  l-a  făcut  pe  el:  bărbat  şi 
femeie  i-a  făcut  pe  ei.  Şi  i-a  binecuvîntat  Dumnezeu  pe  ei,  zicînd:  Creşteţi  şi 
vă  înmulţiţi  şi  umpleţi  pămîntul  şi-l  stăpîniţi44  5 1 5 . Pentru  ca  nu  cumva  să 
schimbaţi  cuvintele  spuse  mai  înainte  şi  să  ziceţi  aşa  cum  spun  şi  dascălii 
voştri  — sau  că  Dumnezeu  zice:  „Să  facem44,  adresîndu-Se  Sie  însuşi,  tot  aşa 
cum  şi  noi,  de  multe  ori,  avînd  ceva  de  făcut,  zicem  către  noi  înşine:  „să 
facem44;  sau  că  Dumnezeu  a spus  către  elemente,  adică  pămîntului  şi  celor- 
lalte, deopotrivă,  din  care  a fost  făcut  omul,  „să  facem44  — vă  voi  înfăţişa 
din  nou  cuvintele  grăite  de  însuşi  Moisi,  din  care  vom  putea  să  înţelegem,  mai 
presus  de  orice  îndoială,  că  el  a vorbit  către  cineva,  care,  din  punct  de 
vedere  numeric  era  altul,  şi  care  în  acelaşi  timp  era  şi  o fiinţă  raţională. 
Cuvintele  sînt  acestea:  „Şi  a zis  Dumnezeu:  Iată  Adam  a fost  făcut  ca  unul 
din  noi,  ca  să  cunoască  binele  şi  răul44  5 1 6 . Deci,  zicînd  „ca  unul  din  noi44, 
a menţionat  numărul  mai  multora  care  erau  laolaltă  şi  care  erau  cel  puţin 
doi.  Căci  n-aş  putea  zice  că  este  adevărat  ceea  ce  dogmatizează  acea  erezie 
de  la  voi,  sau  ceea  ce  încearcă  să  dovedească  dascălii  voştri,  că  Dumnezeu  a 
zis  astfel  adresîndu-se  îngerilor,  sau  că  trupul  omenesc  este  creaţiunea 
îngerilor517.  Ci  progenitura  aceea,  ieşită  cu  adevărat  din  Tatăl518  mai 
înainte  de  toate  făpturile,  se  găsea  dimpreună  cu  Tatăl  şi  Tatăl  acesteia  îi 
vorbeşte,  după  cum  a arătat  Cuvîntul,  şi  prin  Solomon,  că  ceea  ce  Solomon 
numeşte  înţelepciune  a fost  şi  început  mai  înainte  de  toate  făpturile,  şi 
progenitură  a lui  Dumnezeu,  iar  prin  descoperirea  făcută  lui  Iosua  Navi  ne 
arată  acelaşi  lucru. 

514.  Pilde  8,  21-36. 

515.  Fac.  1,  26-28. 

516.  Fac.  3,  22. 

517.  Aici  sfîntul  Iustin  are  în  vedere  sau  totalitatea  sectelor  iudaice,  sau  numai  pe 
vreunele  din  ele,  sau  în  fine,  pe  acei  iudei  cu  tendinţe  filozofice  de  natura  celor  ale  lui 
Philon. 

518.  A se  vedea  şi  Apolog.  //,  VI,  3. 

Pentru  ca  şi  de  aici  să  înţelegeţi,  în  chip  lămurit  ceea  ce  vă  spun, 
ascultaţi  acum  şi  cele  ce  se  spun  în  cartea  lui  Iosua.  Acestea  sînt  următoarele : 
„Şi  a fost  pe  cînd  Iosua  în  Ierihon,  privind  cu  ochii,  văzu  un  om,  stînd 
înaintea  lui.  Şi  apropiindu-se  Iosua,  îi  zise  lui:  Eşti  de-al  nostru,  sau  de-al 
potrivnicilor  ? Şi  i-a  zis  lui:  Eu  sînt  comandantul  şef  al  puterii  Domnului  şi 
am  venit  acum  aici.  Şi  Iosua  a căzut  cu  faţa  la  pămînt  şi  i-a  zis  lui:  Stăpîne, 
ce  porunceşti  robului  tău  ? Iar  conducătorul  şef  al  Domnului  zise  către 
Iosua:  Desfă-ţi  încălţămintea  picioarelor  tale,  căci  locul  pe  care  ai  stat  este 
un  pămînt  sfînt.  Şi  Ierihonul  era  închis  şi  întărit  şi  nimeni  nu  ieşea  afară  din 
el.  Şi  a zis  Domnul  către  Iosua:  Iată  îţi  dau  Ierihonul  subjugat  şi  pe 
împăratul  lui  din  el  şi  pe  cei  puternici  în  ce  priveşte  forţa“  519 . 

LXIII. 

Naşterea  din  Fecioară . Faţă  de  toate  acestea,  Tryfon  a zis: 

— în  chip  puternic  şi  cu  multe  argumente  ai  dovedit  aceasta,  prietene. 
Acum,  mai  rămîne  să  dovedeşti  că  Acesta  S-a  născut  om  din  fecioară,  după 
voinţa  Tatălui  Lui  şi  că  S-a  răstignit  şi  că  a murit.  Apoi,  negreşit,  să  mai 
dovedeşti  că,  după  acestea,  înviind  din  morţi,  S-a  înălţat  la  cer. 

Dar  eu  i-am  răspuns: 

— Chiar  şi  lucrul  acesta  l-am  dovedit,  o,  voi,  bărbaţi,  prin  cuvintele 
profeţilor  istorisite  mai  înainte,  pe  care,  amintindu-vi-le  acum  din  nou  şi 
explicîndu-le,  mă  voi  încerca  să  vă  aduc  şi  la  înţelegerea  acestora.  Oare, 
cuvintele  lui  Isaia:  „Neamul  Lui  cine-1  va  spune  ? Că  se  ia  de  pe  pămînt  viaţa 
Lui“520  , nu  vi  se  pare  că  s-au  zis  ca  şi  cum  El  nu  Şi-ar  avea  neamul  de  la 
oameni,  El,  care  se  spune  că  a fost  dat  morţii  de  Dumnezeu  din  cauza 
nelegiuirilor  poporului  ?521  . Despre  sîngele  Acestuia  şi  Moisi  a spus  în  pa- 
rabolă, după  cum  am  văzut  mai  înainte,  că  va  spăla  haina  Lui  în  sîngele  stru- 
gurelui522 , ca  şi  cum  sîngele  Lui  nu  s-ar  naşte  din  sămînţa  omenească,  ci  din 
voinţa  lui  Dumnezeu523  . De  altfel  şi  cele  spuse  de  către  David:  „In  străluci- 
rile sfinţilor  Tăi,  din  pîntece,  mai  înainte  de  luceafăr  Te-am  născut. 
Juratu-S-a  Domnul  şi  nu  Se  va  căi:  Tu  eşti  preot  în  veac,  după  rînduiala 
lui  Melchisedec“  524  , nu  vă  arată  vouă  că  Dumnezeu-Tatăl,  al  tuturor, 
avea  să-L  nască  pe  El  de  sus  şi  din  pîntecele  omenesc  ? Tot  astfel  şi  în 
alte  locuri  pe  care  vi  le-am  arătat  mai  înainte,  zice:  „Scaunul  Tău,  Dumne- 


519.  Ios.  5,  13-6,2. 

520.  Is.  53,8. 

521.  Is.  53,5. 

522.  Fac.  49,  11. 

523.  In.  1,  13. 

524.  Ps.  109,  3-4. 

zeule,  în  veacul  veacului.  Toiag  de  îndreptare  este  toiagul  împărăţiei  Tale. 
Iubit-ai  dreptatea  şi  ai  urît  nelegiuirea.  Pentru  aceasta  Te-a  uns  pe  Tine, 
Dumnezeule,  Dumnezeul  Tău,  cu  untdelemnul  veseliei  înaintea  tovarăşilor 
Tăi,  Smirnă,  picături  de  mir  şi  scorţişoară  din  veşmintele  Tale,  din  palate 
de  fildeş,  cu  care  Te-au  înveselit  pe  Tine.  Fiice  de  împăraţi  întru  cinstea  Ta; 
de  faţă  a stat  împărăteasa,  de-a  dreapta  Ta,  în  haină  aurită  îmbrăcată  şi 
prea  înfrumuseţată.  Ascultă  fiică  şi  vezi  şi  pleacă  urechea  ta;  uită  de 
poporul  tău  şi  de  casa  tatălui  tău,  iar  împăratul  va  pofti  frumuseţea  ta, 
căci  El  este  Dumnezeul  tău  şi  tu  te  vei  închina  Lui“  525  . 

Cum  că  El  este  mărturisit,  de  către  cel  ce  a făcut  toate  acestea,  ca 
vrednic  de  a I se  da  închinare  şi  deci  ca  Dumnezeu  şi  Hristos,  se  poate 
vedea,  în  chip  lămurit, chiar  din  cuvintele  acestea.  Anume  că,  de  asemenea, 
celor  ce  cred  în  El  că  ar  fi  un  singur  suflet,  o singură  adunare  şi  o singură 
Biserică,  Cuvîntul  lui  Dumnezeu  li  se  adresează  ca  unei  fiice,  cu  alte  cuvinte, 
aştfel  se  adresează  Bisericii  care  s-a  făcut  în  numele  Lui  şi  care  participă  la 
numele  Lui  (căci  toţi  ne  numim  creştini),  tot  cuvintele  acestea  o arată 
lămurit,  învăţîndu-ne  să  uităm,  în  acelaşi  timp  şi  obiceiurile  noastre 
părinteşti  vechi.  Căci  ele  sună  astfel:  „Ascultă  fiică  şi  vezi  şi  pleacă  urechea 
ta;  uită  de  poporul  tău  şi  de  casa  tatălui  tău,  iar  împăratul  va  pofti  frumuse- 
ţea ta,  căci  El  este  Domnul  tău  şi  tu  te  vei  închina  Lui“  526  . 

LXIV. 

Dar  Tryfon  a zis: 

— Fie  cunoscut  ca  Domn  şi  Hristos  şi  Dumnezeu,  după  cum  arată 
Scripturile,  pentru  voi,  cei  dintre  neamuri,  care  vă  şi  numiţi  cu  toţii  după 
numele  lui:  creştini.  Noi,  însă,  fiind  adoratorii  lui  Dumnezeu,  Care  l-a  făcut 
şi  pe  acesta  însuşi,  nu  avem  nevoie  de  mărturisirea  lui  şi  nici  să  ne  închinăm 
lui. 

La  acestea,  eu  i-am  răspuns: 

— O,  Tryfon,  dacă  aş  fi  fost  tot  atît  de  iubitor  de  gîlceavă  şi  plin  de 
zădărnicie  ca  voi,  nu  aş  mai  fi  rămas  să  discut  cu  voi,  care  nu  sînteţi 
pregătiţi  să  înţelegeţi  cele  spuse  de  mine,  dar  sînteţi  pregătiţi  întotdeauna 
să  spuneţi  ceva  care  să  ne  atingă.  Acum  însă,  fiindcă  mă  tem  de  judecata 
lui  Dumnezeu,  nu  voiesc  să-mi  dau  cu  părerea  despre  nimeni  din  neamul 
vostru,  dacă  nu  cumva  este  dintre  aceia,  care  pot  să  se  mîntuiască  prin  harul 
cel  de  la  Domnul  Savaot.  Pentru  aceasta,  chiar  dacă  voi  vă  arătaţi  plini  de 


525.  Ps.  44,  7-13. 

526.  Ps.  44,11-13. 

răutate,  voi  aştepta  ca  să  vă  răspund  la  orice  mă  veţi  întreba  şi  la  orice 
contrazicere  şi  fac  acelaşi  lucru, în  genere,  cu  toţi,  de  orice  neam  ar  fi  ei, 
care  voiesc  să  discute  sau  să  mă  întrebe  ceva  cu  privire  la  acestea. 

Deci,  că  şi  cei  care  se  mîntuiesc  din  neamul  vostru  se  mîntuiesc  prin 
Acesta  şi  sînt  în  ceata  Acestuia,  dacă  aţi  fi  dat  atenţie  celor  grăite  de  mine, 
mai  înainte,  din  Scripturi,  aţi  fi  înţeles  şi  nu  m-aţi  mai  fi  întrebat  despre 
aceasta.  De  aceea,  iarăşi  vă  voi  grăi  acum  cele  spuse  mai  înainte  de  mine, 
din  David  şi  vă  cer  ca  să  înţelegeţi,  iar  nu  numai  să  vă  grăbiţi  de  a vă  arăta 
plini  de  răutate  şi  să  contraziceţi.  Astfel,  cuvintele  pe  care  le-a  rostit  David 
sînt  următoarele:  „Domnul  a împărăţit;  să  se  mînie  popoarele.  Cel  ce  şade 
pe  heruvimi;  să  se  cutremure  pămîntul.  Domnul  este  mare  în  Sion  şi  mai 
presus  de  toate  popoarele.  Mărturisească-se  numelui  Tău,  al  celui  mare,  că 
este  înfricoşător  şi  sfînt  şi  cinstea  împăratului  iubeşte  judecata.  Tu  ai 
pregătit  căile  cele  drepte;  tu  ai  făcut  judecată  şi  dreptate  întru  Iacov. 
înălţaţi  pe  Domnul  Dumnezeul  nostru  şi  închinaţi-vă  aşternutului  picioare- 
lor Lui,  că  sfînt  este.  Moisi  şi  Aaron  între  preoţii  Lui  şi  Samuel  între  cei  ce 
cheamă  numele  Lui.  Ei  au  chemat  pe  Domnul  şi  El  i-a  ascultat  pe  ei.  în  stîlp 
de  foc  a vorbit  lor,  că  ei  au  păzit  mărturiile  Lui  şi  poruncile  Lui,  pe  care 
le-a  dat  lor“  527  . Şi  în  alte  cuvinte  spuse  de  David,  pe  care  vi  le-am  istorisit 
de  asemenea,  mai  înainte,  şi  despre  care  voi  ziceţi  în  chip  cu  totul  necugetat 
că  au  fost  spuse  cu  privire  la  Solomon,  fiind  intitulate:  „Asupra  lui  Solo- 
mon“,  se  dovedeşte  pe  de  o parte  că  ele  nu  au  fost  spuse  cu  privire  la 
Solomon,  iar  pe  de  altă  parte,  că  acesta  a fost  şi  mai  înainte  de  soare  şi  că 
cei  mîntuiţi  din  neamul  vostru,  se  vor  mîntui  prin  EL  Aceste  cuvinte  sînt 
următoarele:  „Dumnezeule,  dă  judecata  Ta  împăratului  şi  dreptatea  Ta 
fiului  împăratului.  Va  judeca  pe  poporul  Tău  întru  dreptate  şi  pe  săracul 
Tău  întru  judecată.  Să  ia  munţii  asupra  lor  pacea  poporului  şi  colinele, 
dreptatea.  Va  judeca  pe  săracii  poporului  şi  va  mîntui  pe  fiicele  celor  lipsiţi 
şi  va  umili  pe  calomniator.  Şi  va  rămîne  dimpreună  cu  soarele  şi  mai  înainte 
de  lună  în  neamurile  neamurilor.  . .“  etc.,528  pînă  la:  „Mai  înainte  de  soare 
va  rămîne  numele  Lui.  Şi  se  vor  binecuvînta  întru  El  toate  triburile 
pămîntului;  toate  neamurile  îl  vor  ferici.  Binecuvîntat  este  Domnul,  Dumne- 
zeul lui  Israel,  singurul  care  face  lucruri  minunate  şi  binecuvîntat  este  numele 
slavei  Lui,  în  veacul  veacului.  Şi  tot  pămîntul  se  va  umple  de  slava  Lui. 
Fie  ! fie!“  529  . 

Amintiţi-vă,  de  asemenea,  şi  de  celelalte  cuvinte  despre  care  am  spus  că 
au  fost  grăite  tot  de  către  David  şi  în  care  se  tîlcuia  că  avea  să  iasă  de  la 

527.  Ps.  98,  1-7. 

528.  Ps.  71,5. 

529.  Ps.  71,  17-19. 

marginile  cerului  şi  că  iarăşi  avea  să  se  înalţe  în  aceleaşi  locuri,  pentru  ca  să 
cunoaşteţi  şi  pe  Dumnezeu  care  a venit  de  sus  şi  pe  omul  care  a fost  între 
oameni,  cum  şi  că  Acela,  pe  care  vor  avea  să-L  vadă  şi  să  plîngă  cei  ce  L-au 
împuns,  va  veni  iarăşi530  . Cuvintele  acestea  sînt  următoarele:  „Cerurile  spun 
slava  lui  Dumnezeu,  iar  firmamentul  vesteşte  făptura  mîinilor  Lui.  Ziua 
spune  cuvînt  zilei,  iar  noaptea  vesteşte  cunoştinţă  nopţii.  Nu  sînt  graiuri, 
nici  cuvinte  ale  căror  glasuri  să  nu  se  audă.  In  tot  pămîntul  a ieşit  sunetul 
lor  şi  la  marginile  lumii  cuvintele  lor.  £1  a pus  cortul  Lui  în  soare  şi,  ca  un 
mire  pornind  din  cămara  de  nuntă  a Lui,  Se  va  înveseli  întocmai  ca  un 
gigant,  pentru  a alerga  pe  cale.  De  la  marginile  cerului  ieşirea  Lui  şi  punctul 
de  ajungere  a Lui  pînă  la  marginile  cerului  şi  nu  va  fi  nimeni  care  să  se 
ascundă  de  căldura  Lui“ 53 1 . 


LXV. 

Capitolul  XLII  din  Isaia , în  discuţia  cu  Tryfon . La  acestea  Tryfon  a zis: 

— Tulburat  din  cauza  atîtor  citate  pe  care  ni  le  pui  înainte,  nu  ştiu  ce 
să  mai  zic  despre  Scriptură,  care  ne  arată  ceea  ce  a grăit  Isaia  cînd  a spus  că 
Dumnezeu  nu  dă  nimănui  altuia  slava  Lui,  zicînd  astfel:  „Eu  sînt  Domnul 
Dumnezeu;  acesta  este  numele  Meu;  Eu  nu  voi  da  altuia  slava  Mea  şi  nici 
virtuţile  Mele“ 532  . 

Eu,  însă,  i-am  răspuns: 

— Dacă,  o,  Tryfon,  dacă  ai  spus  pur  şi  simplu,  cuvintele  acestea,  fără 
nici  o răutate,  ai  tăcut  apoi,  neamintind  nici  de  cuvintele  care  sînt  înaintea 
lor  şi  neadăugîndu-le  nici  pe  acelea  care  vin  după  ele,  să  fii  iertat.  Dacă  însă 
ai  făcut  aceasta  căutînd  să  duci  discuţia  noastră  în  încurcătură,  pentru  ca 
să  spun  că  Scripturile  se  contrazic  între  ele,  greşeşti,  foarte.  Căci  niciodată 
nu  va  putea  să-mi  treacă  prin  cap  sau  să  spun  aşa  ceva;  ci  dimpotrivă,  dacă 
mi-ai  pune  înainte  o Scriptură  care  s-ar  părea  astfel  şi  ai  avea  pretextul  că  ea 
ar  fi  contradictorie,  convins  fiind  întru  totul  că  nici  o Scriptură  nu  este 
contrară  cu  alta,  voi  mărturisi,  ceva  mai  mult,  că  eu  nu  înţeleg  cele  spuse  şi 
mă  voi  zbate  ca  să  conving  şi  pe  cei  ce  presupun  că  Scripturile  se  contrazic, 
să  gîndească  aceea  ce  gîndesc  şi  eu.  Şi  acum,  numai  Dumnezeu  ştie,  cum 
vei  fi  pus  tu  chestiunea. 

Eu,  însă,  vă  voi  aminti  cuvîntul  aşa  cum  s-a  spus,  pentru  ca  şi  din 
aceasta  să  cunoaşteţi  că  Dumnezeu  dă  slava  Lui  numai  Hristosului  Lui. 
Voi  relua,  deci,  cîteva  cuvinte,  o,  bărbaţi,  dintre  cele  ce  sînt  în  legătură  cu 
cele  grăite  de  Tryfon  şi  apoi,  pe  cele  ce  sînt  de  asemenea  în  legătură  şi  care 

530.  Comp.  Zah.  12,  10. 

urmează.  Nu  le  voi  lua  dintr-o  altă  pericopă,  ci  laolaltă,  aşa  cum  sînt  legate 
între  ele.  După  aceasta,  voi  înşivă  îmi  veţi  spune  sensul  lor.  Aceste  cuvinte 
sînt  următoarele:  „Aşa  zice  Domnul  Dumnezeu,  Cel  ce  a făcut  cerul  şi  l-a 
întărit  pe  el;  Cel  ce  a solidificat  pămîntul  şi  cele  de  pe  el  şi  a dat  suflare 
poporului  de  pe  el  şi  duh  celor  ce-1  calcă:  Eu  sînt  Domnul  Dumnezeu,  Care 
te-am  chemat  pe  tine  întru  dreptate  şi  te  voi  ţine  de  mînă  şi  te  voi  întări  şi 
te-am  dat  ca  alianţă  neamului,  spre  lumina  neamurilor,  pentru  a deschide 
ochii  orbilor,  ca  să  scoţi  din  lanţuri  pe  cei  chinuiţi  şi  din  casa  închisorii  pe 
cei  ce  stau  întru  întuneric.  Eu  sînt  Domnul  Dumnezeu,  acesta  este  numele 
Meu,  nu  voi  da  slava  Mea  altuia  şi  nici  virtuţile  Mele  idolilor  celor  sculptaţi. 
Iată  au  venit  cele  de  la  început,  lucrurile  noi  pe  care  Eu  le  vestesc  şi  mai 
înainte  de  a le  vesti,  au  fost  făcute  clare  vouă.  Lăudaţi  pe  Dumnezeu  cu 
laudă  nouă;  începutul  Lui  este  de  la  marginea  pămîntului,  o,  voi,  care 
coborîţi  pe  mare  şi  plutiţi  continuu,  insule,  şi  voi  care  le  locuiţi.  Veseleşte-te, 
pustiule;  satele  şi  curţile  şi  cei  ce  locuiesc  Kidarul  se  vor  veseli  şi  cei  ce 
locuiesc  pe  pietrele  de  la  vîrfurile  munţilor  vor  striga,  vor  da  lui  Dumnezeu 
slavă  şi  vor  vesti  în  insule  virtuţile  Lui.  Domnul,  Dumnezeul  puterilor,  va 
veni,  va  nimici  războiul,  va  ridica  rîvna  şi  va  striga  asupra  vrăjmaşilor,  cu 
putere"  533  . Şi,  zicînd  acestea,  le-am  spus  lor:  Aţi  înţeles,  o,  prieteni,  că 
Dumnezeu  zice,  că  va  da  acestuia,  pe  care  l-a  aşezat  spre  lumina  neamurilor, 
slava  Sa,  iar  nu  altcuiva534  , sau,  cum  a zis  Tryfon,  că  Dumnezeu  îşi  păstrea- 
ză slava  pentru  El  însuşi  ? 

Iar  Tryfon  a răspuns: 

— Am  înţeles  şi  aceasta.  Sfîrşeşte,  deci  şi  celelalte  părţi  ale  discuţiei. 

LXVI. 

Naşterea  din  Fecioară , după  Isaia  Deci,  reluînd  din  nou  cuvîntul 
de  acolo  unde  mă  oprisem  în  dovedirea  faptului  că  El  S-a  născut  din  fecioa- 
ra şi  că  s-a  profeţit  prin  Isaia  că  Se  va  naşte  prin  Fecioara535  , am  început 
să  spun  din  nou  această  profeţie  care  se  prezintă  astfel:  „Şi  a adăugat 


533.  Is.  42,  6-13. 

534.  Sfîntul  Iustin  nu  vorbeşte  aici  nimic  despre  Sfîntul  Duh  şi  pare  că  rezervă 
slava  dumnezeiască  şi  adoraţia  numai  Fiului.  Dar  felul  acesta  de  a proceda  nu  este  ceva 
caracteristic  sfîntului  Iustin,  căci  şi  alţi  scriitori  creştini  contemporani  fac  la  fel.  De  aici 
s-a  tras  concluzia  pripită  de  către  unii,  că  sfîntul  Iustin  nu  atribuie  Duhului  Sfînt  locul  pe 
care,  cu  timpul,  l-a  ocupat  El  în  teologia  creştină.  Totuşi  menţiunea  Sfîntului  Duh  o 
găsim  la  sfîntul  Iustin  în  formulele  sale  trinitare. 

535.  Sfîntul  Iustin  a citat  încă  din  capit.  XLIII  pasajul  respectiv  din  Isaia,  pe  care 
a început  chiar  să-l  comenteze.  Dar,  la  puţină  vreme  după  aceasta,  la  cererea  lui  Tryfon, 
a trebuit  să  părăsească  documentarea  sa  despre  naşterea  din  fecioară  a Domnului  şi  a 
vorbit  de  condiţiile  mîntuirii  şi  despre  celelalte  chestiuni  care  au  urmat:  condiţia  întru- 
pării, preexistenţa  lui  Hristos  şi  existenţa  unui  alt  Dumnezeu  decît  Tatăl  (capit.  XLVIII 
şi  urm). 

Domnul  vorbind  lui  Ahaz,  zicînd:  Cere  ţie  un  semn  de  la  Domnul  Dumne- 
zeul tău,  în  adîncime,  sau  în  înălţime.  Şi  a zis  Ahaz:  N-am  să  cer  şi  nici 
n-am  să  ispitesc  pe  Domnul.  Şi  a zis  Isaia:  Ascultă,  deci,  casa  lui  David. 
Oare  puţin  lucru  este  vouă  să  căutaţi  ceartă  oamenilor  ? Cum  atunci  căutaţi 
ceartă  Domnului  ? Pentru  aceasta,  Domnul  însuşi  vă  va  da  vouă  semn. 
Iată,  Fecioara  în  pîntece  va  lua  şi  va  naşte  fiu  şi  veţi  numi  numele  lui 
Emmanuel.  El  va  mînca  unt  şi  miere.  Mai  înainte  de  a cunoaşte  şi  de  a 
prefera  răul,  va  alege  binele.  Fiindcă  mai  înainte  ca  copilul  să  cunoască  răul 
sau  binele,  nu  va  ţine  socoteală  de  cele  rele,  pentru  a alege  binele.  Astfel  că, 
mai  înainte  ca  copilul  să  cunoască  a chema  pe  tatăl  sau  pe  mama  sa,  va  lua 
puterea  Damascului  şi  prăzile  Samariei,  în  faţa  împăratului  Asirienilor. 
Şi  pămîntul  va  fi  cuprins,  pămîntul  acesta  pe  care  tu-1  vei  suporta  cu 
greutate  înaintea  celor  doi  împăraţi.  Dar  Dumnezeu  va  aduce  asupra  ta, 
asupra  poporului  tău  şi  asupra  casei  tatălui  tău  zile  care  n-au  mai  venit  nici 
de  cum  asupra  ta,  din  ziua  în  care  Efraim  a luat  de  la  Iuda  pe  împăratul 
Asirienilor“  536  . Şi  am  adăugat:  că  în  neamul  lui  Avraam  cel  după  trup, 
nimeni,  niciodată,  nu  se  zice  că  se  naşte,  sau  că  s-a  născut  dintr-o  fecioară, 
ci  numai  acest  Hristos  al  nostru,  este  un  lucru  lămurit  tuturor. 

LXVII. 

Dar  Tryfon  a răspuns: 

— în  Scriptură  nu  este  scris:  „Iată  Fecioara  în  pîntece  va  lua  şi  va  naşte 
fiuu,  ci  „Iată  tînăra  în  pîntece  va  lua  şi  va  naşte  fiu“  şi  celelalte,  aşa  cum  ai 
zis  tu.  Şi  toată  profeţia  aceasta  s-a  zis  cu  privire  la  Ezechia,  căruia  se  şi 
dovedeşte  că  i s-au  întîmplat  acestea,  după  cum  zice  profeţia. 

De  altfel,  în  miturile  aşa-zişilor  elleni  se  spune  că  Perseu  s-a  născut  din 
Danae,  care  era  fecioară,  după  ce  a curs  asupra  ei,  în  formă  de  aur,  cel  care 
se  chema  la  ei  Zeus.  De  aceea  voi,  care  spuneţi  aceleaşi  lucruri  ca  şi  ei,  ar 
trebui  să  vă  ruşinaţi  şi  să  numiţi  pe  acest  Iisus  mai  degrabă  om  din  oameni, 
iar  dacă  dovediţi  din  Scripturi  că  el  este  Hristos,  să  spuneţi  că  el  a fost  ales 
drept  Hristos  din  cauza  vieţuirii  lui  după  lege  şi  desăvîrşire,  iar  nu  să 
îndrăzniţi  a spune  astfel  de  grosolănii,  datorită  cărora  vă  daţi  pe  faţă  că 
aveţi  nişte  concepţii  tot  atît  de  proaste  ca  şi  ellenii. 

La  acestea,  drept  răspuns,  am  zis: 

— O,  Tryfon,  voiesc  să  te  conving  atît  pe  tine,  cît  şi,  în  genere,  pe  toţi 
oamenii,  că  chiar  dacă  glumind,  sau  în  batjocoră  aţi  spune  nişte  lucruri 
şi  mai  rele,  nu  mă  veţi  putea  îndepărta  de  la  cele  ce  stau  înaintea  noastră;  ci, 
din  lucrurile  pe  care  socotiţi  să  le  grăiţi  drept  vădire  a noastră,  vă  voi  face 
întotdeauna  dovada  celor  spuse  de  mine,  cu  mărturii  din  Scriptură.  Căci  tu 
nu  faci  un  lucru  nici  drept,  nici  adevărat,  dacă  şi  acelea  cu  privire  la  care  eşti 
totdeauna  de  acord  cu  noi  că  au  fost,  cu  alte  cuvinte  unele  porunci  care  s-au 


536.  Is.  7,  10-16;  8,  4;  7,  16-17. 

dat  prin  Moisi  din  cauza  învîrtoşării  inimii  poporului  vostru,  te  încerci  acum 
să  le  întorci.  Căci  tu  zici  că  el  a fost  ales  şi  că  a fost  Hristos,  din  cauza 
vieţuirii  lui  după  lege,  dacă,  cel  puţin,  se  va  dovedi  că  a fost  aşa. 

Aici,  Tryfon  intervenind,  a zis: 

— Tu  însuţi  ai  mărturisit  că  el  s-a  circumcis  şi  că  a păzit  şi  toate 
celelalte  ale  legii  celei  poruncite  prin  Moisi. 

La  acestea,  eu  am  răspuns: 

— Am  mărturisit  şi  mărturisesc.  Dar  am  mărturisit  că  a suportat  toate 
nu  ca  şi  cum  L-aş  îndreptăţi  prin  aceasta,  ci  împlinind  iconomia  pe  care 
a voit-o  Părintele  Său,  Creatorul  tuturor,  Domnul  şi  Dumnezeul  nostru. 
Căci  mărturisesc  că  El  a îngăduit  să  moară  răstignit  şi  să  fie  om  şi  să 
pătimească  atîtea  cîte  au  poruncit  celor  din  neamul  vostru.  Deoarece  însă,  o, 
Tryfon,  tu  te  arăţi  din  nou  că  nu  mai  eşti  de  acord  cu  cele  ce  ajunseşi  să  fii 
de  acord,  răsp  un  de-mi:  drepţii  şi  patriarhii  care  au  fost  mai  înainte  de 
Moisi,  nepăzind  nimic  din  cele  ce  cuvîntul  dovedeşte  că  au  luat  porunca 
începutului  prin  Moisi,  se  mîntuiesc  în  moştenirea  celor  fericiţi,  sau  nu  ? 

La  aceasta  Tryfon  a zis: 

— Scripturile  mă  silesc  să  mărturisesc  că  da  ! 

— De  asemenea,  te  întreb  iarăşi:  Dumnezeu  a poruncit  părinţilor  voştri 
ca  să  aducă  ofrandele  şi  jertfele  din  cauză  că  avea  trebuinţă  de  ele,  sau  din 
cauza  învîrtoşării  inimii  voastre  şi  din  cauza  uşurinţei  voastre  de  a înclina 
către  idololatrie  ? 

— Şi  acest  lucru,  a zis  el,  Scripturile  ne  silesc  să-l  mărturisim. 

— Dar  Scripturile  spun  de  asemenea,  că  Dumnezeu  a vestit  că  va  încheia 
o alianţă  nouă,  în  afară  de  cea  din  Horeb  ? 

— Şi  acest  lucru,  a răspuns  el,  a fost  prezis. 

Atunci,  eu  i-am  zis,  iarăşi: 

— Este  adevărat  că  vechea  alianţă  s-a  încheiat  cu  teamă  şi  cu  cutremur, 
cu  părinţii  voştri,  aşa  încît  ei  nu  au  mai  putut  să-l  audă  pe  Dumnezeu  ?537 

El  a mărturisit  şi  aceasta. 

— Deci,  am  zis  eu,  care  este  cealaltă  alianţă  pe  care  a făgăduit-o  Dum- 
nezeu că  va  fi,  nu  după  cum  a încheiat-o  pe  aceea  dintîi  şi  despre  care  a zis 
că  o va  încheia  cu  ei  fără  teamă,  fără  cutremur  şi  fără  fulgere  şi  pe  care 
Dumnezeu  o ştie  ca  o poruncă  şi  un  lucru  veşnic  şi  potrivit  cu  tot  neamul, 
în  timp  ce,  pe  cea  dintîi  a poruncit-o  în  acord  cu  învîrtoşarea  inimii  poporu- 
lui vostru,  după  cum  strigă  şi  prin  profeţi  ? 

— Este  necesar  să  cădem  de  acord  şi  cu  acest  lucru,  a zis  el,  dacă  voim 
să  fim  iubitori  de  adevăr,  iar  nu  de  ceartă. 

Şi  eu  i-am  zis: 

— Nu  ştiu  cum,  dar  numind  pe  unii  iubitori  de  ceartă,  tu  însuţi  te-ai 
arătat  de  multe  ori  în  faptă,  că  eşti  astfel,  contrazicînd  în  repetate  rînduri 
lucrurile  asupra  cărora  căzuseşi  în  prealabil  de  acord. 

537.  Comp.  leş.  19,  16-18;  20,  18-20;  Evr.  12,  18-19. 

LXVIII. 

Tryfon  a zis: 

— încerci  să  dovedeşti  un  lucru  de  necrezut  şi  aproape  cu  neputinţă, 
atunci  cînd  voieşti  să  susţii  că  Dumnezeu  a îngăduit  să  Se  nască  şi  să  fie  om. 

— Dacă  mi-aş  fi  impus,  am  zis  eu,  să  dovedesc  aceasta,  bazat  pe 
învăţături  sau  pe  argumente  omeneşti,  n-ar  trebui  să-mi  daţi  atenţie;  acum, 
însă,  cînd  vă  aduc  vouă  citate  atît  de  multe  cu  privire  la  aceasta,  şi  de  atîtea 
ori  şi  pretind  ca  să  le  cunoaşteţi,  voi  sînteţi  vîrtoşi  cu  inima,  fiind  vorba  de  a 
cunoaşte  gîndul  şi  voinţa  lui  Dumnezeu.  Dacă  voiţi  să  rămîneţi  astfel 
întotdeauna,  eu  nu  voi  avea  nici  o pagubă,  ci,  susţinînd  aceleaşi  lucruri,  pe 
care  le-am  susţinut  şi  mai  înainte  de  a mă  întîlni  cu  voi,  mă  voi  îndepărta  de 
la  voi  şi  vă  voi  lăsa  în  pace. 

Dar  Tryfon  a zis: 

— Vezi,  prietene,  că  tu  ai  dobîndit  acestea  cu  multă  osteneală  şi 
sudoare.  Deci,  şi  noi  va  trebui  să  medităm  adînc  cele  ce  s-au  întîmplat  şi 
numai  după  aceasta  să  cădem  de  acord  cu  cele  ce  ne  silesc  Scripturile. 

Faţă  de  acestea,  eu  am  zis: 

— Nu  pretind  ca  voi  să  nu  vă  străduiţi,  în  toate  chipurile,  să  faceţi 
cercetarea  celor  discutate,  ci  numai  să  nu  vă  opuneţi,  iarăşi,  acelora  cu  care 
ziceţi  că  sînteţi  de  acord,  neavînd  să  spuneţi  nimic  în  locul  lor. 

Şi  Tryfon  a zis: 

— Ne  vom  încerca  să  facem  aşa  cum  zici  tu. 

La  acestea,  eu  am  zis: 

— Voiesc  să  vă  întreb  din  nou  şi  acum,  cu  privire  la  cele  ce  v-am  între- 
bat mai  înainte,  iar  cu  întrebările  acestea  mă  voi  sili  să  termin,  mai  degrabă, 
discuţia  noastră. 

Tryfon  a zis: 

— întreabă  ! 

Iar  eu  am  zis: 

— Nu  cumva  socotiţi,  oare,  că  mai  este  vrednic  de  închinare  şi  că  se 
mai  numeşte,  în  Scripturi,  Domn  şi  Dumnezeu  şi  altul,  în  afară  de  Cel  ce  a 
făcut  acest  univers  şi  de  Hristos,  care,  prin  atîtea  Scripturi,  v-am  dovedit  că 
S-a  făcut  om  ? 

Dar  Tryfon  a zis: 

— Cum  am  putea  mărturisi  un  astfel  de  lucru,  cînd  am  discutat  atît  de 
mult  numai  asupra  faptului,  dacă  mai  este  şi  altul,  în  afară  de  Tatăl  singur  ? 

Şi  eu  am  adăugat: 

— Este  necesar  să  vă  întreb  în  felul  acesta,  pentru  ca  să  cunosc  dacă  nu 
cumva  socotiţi  şi  altceva  în  afară  de  cele  ce  aţi  mărturisit  pînă  acum. 

Dar  Tryfon  a zis: 

— Nu,  omule  ! 

Atunci,  eu  am  continuat: 

— Deci,  dacă  sînteţi  de  acord  cu  adevărat  şi  dacă  cuvin  tul  zice: 
„Neamul  Lui  cine-1  va  povesti  ?“  538  , nu  trebuie,  oare,  să  înţelegeţi  că  El  nu 
este  sămînţa  neamului  omenesc  ? 

Faţă  de  acestea,  Tryfon  a zis: 

— Dar  cum  atunci,  cuvin  tul  lui  David  zice  că  Dumnezeu  îşi  va  lua  Lui 
un  fiu  din  coapsa  Lui  şi-I  va  forma  Lui  o împărăţie  şi-L  va  aşeza  pe  tronul 
slavei  Lui  ? 5 3 9 

Eu  i-am  răspuns: 

— O,  Tryfon,  dacă  şi  profeţia  pe  care  a spus-o  Isaia,  nu  ar  grăi  către 
casa  lui  David:  „Iată,  Fecioara  va  lua  în  pîntece"  540  , ci  către  un  alt  trib 
din  cele  douăsprezece,  poate  că  faptul  acesta  ar  conţine  un  punct  de  întreba- 
re. Dar,  deoarece  şi  profeţia  aceasta  a fost  spusă  către  casa  lui  David,  ceea  ce 
s-a  zis  de  Dumnezeu  în  taină  către  David,  s-a  explicat  prin  Isaia,  aşa  cum 
avea  să  fie.  Dar  voi,  prieteni,  nu  ştiţi  nici  măcar  acest  lucru,  că  multe  cuvinte 
spuse  în  chip  acoperit  şi  în  parabole  sau  taine,  sau  simboale  ale  lucrurilor, 
au  fost  explicate  apoi  de  profeţii  care  au  fost  după  aceia  care  le-au  spus 
sau  le-au  făcut. 

— Ba  da  ! a zis  Tryfon. 

— Dacă,  deci,  am  continuat  eu,  vă  voi  dovedi  că  profeţia  aceasta  a 
lui  Isaia  a fost  spusă  cu  privire  la  Hristosul  nostru,  iar  nu  la  Ezechia,  după 
cum  ziceţi  voi,  oare,  cu  aceasta,  nu  vă  voi  determina  ca  să  nu  vă  mai 
încredeţi  în  dascălii  voştri,  care  îndrăznesc  să  spună  că  explicarea  pe  care  au 
făcut-o  cei  şaptezeci  de  bătrîni  ai  voştri,  care  au  fost  la  Ptolomeu,  împăratul 
Egiptenilor,  nu  este  adevărată  într-unele  locuri  ? Căci  cele  ce  se  arată  în  chip 
clar  în  Scripturi,  vădind  părerea  aceea  proastă  şi  egoistă  a lor,  ei  îndrăznesc 
să  spună  că  n-au  fost  scrise  astfel541 . Iar  cele  ce  conduc  la  faptele  omeneşti, 
care  pot  să  se  potrivească  cu  ele,  ei  zic  că  acestea  nu  au  fost  spuse  cu  privire 
la  Hristosul  nostru,  ci  cu  privire  la  acela  la  care  se  încearcă  ei  să  le  refere. 
Tot  astfel  şi  Scriptura  aceasta  despre  care  este  vorba  acum,  v-a  învăţat  pe 
voi  să  ziceţi  că  a fost  spusă  cu  privire  la  Ezechia.  De  aceea,  după  cum  v-am 
făgăduit,  vă  voi  dovedi  că  toate  cîte  spun  ei  sînt  nişte  lucruri  mincinoase. 
De  asemenea,  Scripturile  pe  care  le  înfăţişăm  lor  şi  care,  în  chip  lămurit 


538.  Is.  53,8. 

539.  Comp.  Ps.  131,  11;  II  Regi  7,  12-16;  Fapte,  2,  30. 

540.  Is.  7,  13-14. 

Ş4L  In  anumite  cercuri  restrînse  ale  învăţaţilor  iudei  se  cunoştea  faptul  că  Hristos 
avea  să  pătimească.  De  altfel  Tryfon  însuşi  face  această  mărturisire  (capit.  LXXXIX,  1). 
Dar  această  idee  despre  un  Mesia  pătimitor  nu  ajunsese  să  fie  niciodată  populară  în 
mediile  iudaice. 

dovedesc  pe  Hristos  pătimitor,  vrednic  de  închinare  şi  Dumnezeu,  Scripturi 
pe  care  vi  le-am  istorisit  şi  vouă  mai  înainte,  fiind  siliţi  să  cadă  de  acord  că 
s-au  spus  cu  privire  la  Hristos,  îndrăznesc  să  spună  totuşi,  cu  toate  că 
mărturisesc  că  El  va  veni,  va  pătimi,  va  împărăţi  şi  va  fi  Dumnezeu  vrednic 
de  închinare,  ceea  ce  este  ridicol  şi  nebun,  lucru  pe  care-1  voi  dovedi  îndată. 
Dar,  deoarece  mă  grăbesc  să  răspund  cu  privire  la  cele  spuse  de  tine  într-un 
chip  atît  de  ridicol,  voi  da  mai  întîi  răspunsurile  la  acestea,  iar  cu  privire  la 
celelalte,  voi  da  dovezile  mai  tîrziu. 


LXIX. 

Falsificări  diavoleşti . După  acestea,  am  adăugat: 

— Deci,  să  ştiii  bine,  o,  Tryfon,  că  cele  ce  prin  meşteşugiri  viclene  a 
făcut  să  se  spună  printre  elleni,  acela  care  se  numeşte  diavolul,  după  cum  şi 
ceea  ce  a#  lucrat  prin  magii  din  Egipt542  , ca  şi  prin  profeţii  mincinoşi  din 
timpul  lui  Ilie543  , acestea  mi  le-a  făcut  sigure  cunoştinţa  şi  credinţa  în 
Scriptură.  Căci  atunci  cînd  se  zice  că  Dionysos  s-a  născut  ca  fiu  al  lui  Zeus, 
din  amestecul  acestuia  cu  Semele,  că  el  a fost  inventatorul  viţei  de  vie 
şi  că  a fost  sfîşiat  şi  a murit  şi  apoi  a înviat  şi  se  povesteşte  că  s-a  urcat  la 
ceruri,  sau  cînd  se  oferă  în  misterele  lui  un  asin,  pot  eu,  oare,  să  nu  înţeleg 
că  diavolul  imită  cu  aceasta  profeţia  spusă  de  Moisi  şi  atribuită  patriarhului 
Iacov  ?544  . Şi  atunci  cînd  ei  vorbesc,  iarăşi,  despre  Hercule  cel  puternic, 
care  a alergat  peste  tot  pămîntul,  spunînd  şi  despre  el  că  a fost  fiul  lui  Zeus 
din  Alkmene  şi  că  murind,  s-a  urcat  la  cer,  nu  înţeleg,  oare,  că  se  imită  şi 
aici,  deopotrivă,  Scriptura  cea  spusă  despre  Iisus,  că:  ,, Puternic  ca  un  uriaş 
aleargă  pe  drumul  său“  ?545  . Sau,  cînd  îl  arată  pe  Asklepios  înviind  morţii 
şi  vindecînd  celelalte  pătimiri546  , oare  nu  imită  şi  cu  aceasta,  iarăşi, 
profeţiile  care  s-au  spus  despre  Hristos  ? Dar,  fiindcă  nu  v-am  istorisit  încă 
o asemenea  Scriptură,  care  arată  că  Hristos  va  face  astfel  de  lucruri,  vă  voi 
aminti,  în  chip  necesar  una,  din  care  vă  va  fi  cu  putinţă  să  înţelegeţi  că  şi 
celor  ce  sînt  pustii  de  cunoştinţa  Iui  Dumnezeu  — cu  alte  cuvinte  neamurilor 
care,  cu  toate  că  au  avut  ochi,  n-au  văzut  şi  cu  toate  că  au  avut  inimă  n-au 
înţeles,  închinîndu-se  la  făpturile  făcute  din  materie54  7 — Cuvîntul  le-a 
profeţit  că  vor  tăgădui  acestea  şi  că  vor  nădăjdui  în  Acest  Hristos.  Căci  s-a 
zis  astfel:  „Bucură-te  pustiule,  care  eşti  însetat;  să  se  veselească  pustiul  şi  să 

542.  leş.  7,  11,  urm. 

543.  Comp.  III  Regi,  18. 

544.  Fac.  49,  11-12. 

545.  Ps.  18,6. 

546.  Asupra  lui  Hercule  şi  Asklepios  a se  vedea  şi  locurile  paralele  din  Apolog ; /, 
LIV,  9 şi  10;  XXI,  2;  XXII,  6. 

547.  Comp.  Ps.  113,  12-13;  Is.  6,  10. 

fie  în  floare,  ca  un  crin.  Şi  vor  Înflori  şi  se  vor  bucura  pustiurile  Iordanului 
şi  slava  Libanului  s-a  dat  lui  şi  cinstea  Carmelului.  Iar  poporul  Meu  va  vedea 
înălţimea  Domnului  şi  slava  lui  Dumnezeu.  împutemiciţi-vă  mîini  întinse 
şi  genunchi  încovoiaţi.  Rugaţi-vă,  voi  cei  puţini  la  inimă,  împuterniciţi-vă, 
nu  vă  temeţi.  Iată,  Dumnezeul  nostru  dă  şi  va  da  judecată.  El  va  veni  şi  ne 
va  mîntui  pe  noi.  Atunci  se  vor  deschide  ochii  orbilor  şi  urechile  surzilor  vor 
auzi.  Atunci  ologul  va  alerga,  întocmai  ca  o căprioară,  iar  limba  bîlbîiţilor  va 
fi  curată,  că  în  pustiu  a ţîşnit  apa  şi  torentul  din  pămîntul  însetat  şi 
pămîntul  neudat  va  fi  ca  un  eleşteu  şi  în  pămîntul  însetat  va  fi  fîntînă  de 
apă“548 . Fîntînă  de  apă  vie  de  la  Dumnezeu549  , în  pustiul  cunoştinţei  de 
Dumnezeu,  în  pămîntul  neamurilor,  a ţîşnit  Acest  Hristos  care  S-a  arătat  şi 
în  neamul  vostru  şi  pe  cei  din  naştere  bolnavi,  surzi  şi  şchiopi  i-a  vindecat, 
făcînd  pe  unul  să  alerge,  pe  altul  să  audă,  iar  pe  altul  să  vadă,  cu  cuvîntul  Lui. 
El  a înviat  şi  morţi  şi  i-a  făcut  să  vieţuiască  şi  a condus  prin  faptele  Lui,  pe 
oamenii  de  atunci,  întru  a-L  cunoaşte.  Iar  cei  care  au  văzut  întîmplîndu-se 
acestea,  ziceau  că  sînt  numai  o închipuire  magică,  căci  au  îndrăznit  să  spună 
cum  că  este  mag550  şi  înşelător  al  poporului551.  El,  însă,  a făcut  acestea 
pentru  ca  să  convingă  şi  pe  cei  ce  aveau  să  creadă  în  El,  că  chiar  dacă  s-ar 
găsi  cineva  în  vreo  infirmitate  a trupului  şi  va  păzi  învăţăturile  lăsate  de  El, 
îl  va  învia  pe  acesta  întreg,  la  cea  de  a doua  venire,  făcîndu-1  totodată 
nemuritor,  nestricăcios  şi  fără  de  durere. 

LXX. 

Iar  atunci  cînd  cei  care  învaţă  despre  misterele  lui  Mithras  spun  că  el 
s-a  născut  din  piatră  şi  numesc  peşteră  locul  în  care  se  spune  că  iniţiază 
pe  cei  ce  se  încred  în  el,  aici,  oare,  nu  este  lămurit  că  se  imită  ceea  ce  s-a  zis 
de  către  Daniel:  ,,că  s-a  tăiat  o piatră,  fără  mîini,  dintr-un  munte  mare“552 
şi  cele  spuse,  de  asemenea,  de  către  Isaia553  , ale  cărui  cuvinte  ei  caută  să  le 
imite  pe  toate  ? Căci  au  născocit  că  s-ar  fi  spus  şi  de  către  aceştia  cuvinte 
referitoare  la  observarea  dreptăţii.  De  aceea,  în  chip  necesar,  vă  voi  istorisi 
cuvintele  spuse  de  Isaia,  pentru  ca  şi  din  ele  însele  să  cunoaşteţi  cum  stau 
lucrurile.  Acestea  sînt  următoarele:  „Ascultaţi,  voi  care  sînteţi  de  departe 
cele  ce  am  făcut:  să  cunoască,  cei  ce  se  apropie,  puterea  Mea.  Depărtatu-s-au 
nelegiuiţii  din  Sion:  pe  cei  necredincioşi  îi  va  cuprinde  groaza.  Cine  vă  va 
vesti  vouă  locul  cel  veşnic  ? Acela  care  umblă  în  dreptate  şi  care  vorbeşte 

548.  Is.  35,  1-7. 

549.  Cf.  In.  4,  10. 

550.  Mt.  9,  34;  12,  24. 

551.  In.  7,  12 ; Mt.  27,  63. 

552.  Comp.  Dan.  2,  34. 

553.  Is.  33,  16. 

despre  calea  cea  dreaptă,  urînd  nelegiuirea  şi  nedreptatea  şi  care  este  cu 
mîinile  curate  de  daruri;  astupîndu-şi  urechile  pentru  ca  să  nu  audă  judecata 
sîngelui  nedrept,  închizîndu-şi  ochii  pentru  ca  să  nu  vadă  nedreptatea;  acesta 
va  locui  în  peştera  cea  înaltă  a pietrei  celei  puternice.  I se  va  da  lui  pîine  şi 
apa  care  îi  este  lui  credincioasă.  Veţi  vedea  un  împărat  cu  slavă  şi  ochii 
voştri  vor  vedea  de  departe.  Sufletul  vostru  va  gîndi  teama  de  Dumnezeu. 
Unde  este  grămăticul  ? Unde  sînt  sfătuitorii  ? Unde  este  cel  ce  numără  pe 
cei  ce  se  hrănesc,  pe  poporul  mic  şi  mare  ? Ei  nu  s-au  sfătuit  cu  acesta  şi  nici 
n-au  ştiut  adîncurile  graiurilor  lui,  aşa  încît  nu  au  auzit.  Popor  lenevit  şi  nu 
este  înţelepciune  în  cel  ce  aude“ 554  . Că  şi  în  profeţia  aceasta  este  vorba  de 
pîinea  pe  care  ne-a  lăsat-o  nouă  Hristosul  nostru  a o săvîrşi  întru  amintirea 
întrupării  Lui,  pentru  cei  ce  cred  în  El,  pentru  care  a şi  fost  pătimitor  şi 
despre  paharul  pe  care  ni  l-a  lăsat  ca  să-l  aducem,  mulţumind,  întru  aminti- 
rea lui555  , este  clar.  Şi  iarăşi,  că  pe  Împăratul  acesta  îl  vom  vedea  cu  slavă, 
tot  profeţia  aceasta  o arată  şi  înseşi  cuvintele  profeţiei  strigă;  că  poporul 
care  era  cunoscut  de  mai  înainte  că  va  crede  întru  El,  era  cunoscut  de  mai 
înainte  că  va  gîndi  teama  lui  Dumnezeu.  Şi  tot  aceste  Scripturi  au  strigat 
că  cei  care  se  cred  că  ştiu  cuvintele  Scripturilor  şi  care  ascultă  profeţiile  nu 
au  înţelegere.  De  altfel,  am  adăugat  eu,  o,  Tryfon,  cînd  aud  că  Perseu  s-a 
născut  din  fecioară,  sînt  de  acord  să  înţeleg  că  şi  acest  lucru  a fost  imitat 
de  şarpele  cel  înşelător. 


LXXI. 

Tot  despre  naşterea  din  Fecioară,  după  Isaia . Dar  eu  nu  mă  încred  nici 
în  dascălii  voştri  care  susţin  că  Scripturile  nu  au  fost  bine  explicate  de  către 
cei  şaptezeci  de  bătrîni,  în  timpul  lui  Ptolomeu,  care  a fost  împăratul 
Egiptului,  şi  care  se  încearcă  să  le  explice  ei.  De  asemenea,  voiesc  să  vă  fac 
să  ştiţi  că  multe  Scripturi  au  fost  date  afară  cu  desăvîrşire  din  explicările 
făcute  de  către  bătrînii  care  au  fost  la  Ptolomeu.  Din  acestea  se  dovedeşte 
în  chip  clar,  că  Cel  răstignit,  însuşi,  era  propovăduit  ca  Dumnezeu  şi  om  şi 
că  avea  să  fie  răstignit  şi  să  moară.  Insă  fiindcă  ştiu  că  pe  acestea  le 
tăgăduiesc  toţi  cei  din  neamul  vostru,  nu  voi  mai  începe  astfel  de  discuţii, 
ci  voi  căuta  să  discut  numai  cele  care  fac  parte  din  cele  mărturisite  de  voi. 
De  altfel,  voi  le  recunoaşteţi  pe  toate  cele  ce  am  pus  înainte,  afară  de 
cuvintele:  ,,Iată  fecioara  va  lua  în  pîntece",  pe  care  le-aţi  tăgăduit,  spunînd 
că  s-a  zis:  ,,Iată  tînăra  va  lua  în  pîntece“  556  . Şi  v-am  făgăduit  să  vă 
dovedesc  că  profeţia  aceasta  nu  s-a  spus  cu  privire  la  Ezechia,  aşa  cum 

554.  Is.  33,  13—19. 

555.  Cf.  I Cor.  ll,24;Lc.  22,  19. 

556.  Is.  7,  14. 

susţineţi  voi,  ci  cu  privire  la  Acest  Hristos  al  meu.  De  aceea,  vă  voi  face 
dovada. 

Dar  Tryfon  a zis: 

— Mai  întîi  pretindem  să  ne  spui  şi  cîteva  din  Scripturile  care  zici  că  au 
îost  cu  desăvârşire  lăsate  la  o parte. 

LXXII. 

Evreii  au  trunchiat  Scripturile . I-am  răspuns: 

— Fiindcă  vă  sînt  prieten,  voi  face  şi  aceasta.  Astfel,  dintre  explicările 
pe  care  le-a  făcut  Ezdra,  cu  privire  la  legea  paştelui,  ei  au  dat  afară  explicarea 
aceasta:  „Şi  a zis  Ezdra  poporului:  Acest  paşte  este  Mîntuitorul  nostru  şi 
scăparea  noastră.  Şi,  dacă  aţi  înţeles  şi  s-a  suit  la  inima  voastră  că  „trebuie 
să-L  umilim  pe  cruce,  iar  după  aceasta  să  nădăjduim  întru  El,  locul  acesta  nu 
se  va  pustii  tot  timpul,  zice  Dumnezeul  puterilor.  Dacă  însă  nu  veţi  crede  în 
El  şi  nici  nu  veţi  asculta  predica  Lui,  veţi  fi  batjocura  neamurilor"  5 5 7 . Iar 
din  cele  ce  s-au  spus  prin  Ieremia,  au  tăiat  acestea:  „Eu  sînt  ca  un  miel  fără 
de  răutate,  care  se  aduce  pentru  a fi  jertfit.  Asupra  mea  au  judecat  judecată, 
zicînd:  Veniţi  să  vîrîm  lemn  în  pîinea  lui  şi  să-l  nimicim  pe  el  din  pămîntul 
celor  vii,  iar  numele  lui  nu  va  mai  fi  amintit"  558  . Şi,  deoarece  pericopa 
aceasta  din  cuvintele  lui  Ieremia  se  mai  găseşte  încă  scrisă  într-unele  copii  ale 
iudeilor  din  sinagogi  (căci  au  tăiat  aceasta  de  curînd),  fiindcă  şi  din  cuvintele 
acestea  se  dovedeşte  că  iudeii  au  plănuit  asupra  lui  Hristos  hotărînd  ca  să-L 
ucidă,  răstignindu-L,  iar  El  Se  arată,  după  cum  s-a  profeţit  şi  prin  Isaia, 
că  S-a  adus  ca  o oaie  la  junghiere559  , tot  astfel  şi  aici  Se  arată  ca  un  miel 
fără  de  răutate560  , de  Care  mirîndu-se  ei  încep  să-L  defăimeze.  Şi  din 
cuvintele  aceluiaşi  Ieremia,  ei  au  tăiat,  de  asemenea,  următoarele:  „Şi-a  adus 
aminte  Domnul  Dumnezeu  de  morţii  din  Israel,  care  dormeau  în  pămînt  de 
ţărînă  şi  S-a  pogorît  la  ei,  ca  să  le  vestească  lor  mîntuirea  Lui"  561 . 

LXXIII. 

Şi  din  Psalmul  al  nouăzeci  şi.  cincilea,  dintre  cuvintele  spuse  de  David, 
au  redus  următoarele  scurte  cuvinte:  „de  pe  lemn"  562  . Căci,  deoarece 

557.  Textul  acesta  nu  există  în  Septuaginta. 

558.  Ier.  11,  19. 

559.  Is.  53,  7. 

560.  Cf.  Ier.  11,  19. 

561.  II  Pt.  3,  19  şi  4,  6.  Este  un  lucru  interesant  că,  în  timp  ce  sfîntul  Iustin  face 
deseori  menţiune  despre  înălţarea  lui  Hristos  la  cer,  în  formulele  de  credinţă  el  nu 
aminteşte  niciodată  de  pogorîrea  lui  Hristos  la  iad. 

562.  După  Joann.  Carol.  Theod.  Otto,  S.  Justini  Philosophi  et  Martyris  Opera , 
voi.  II,  Jenae  1843,  p.  247,  nota  1,  cuvintele  „de  pe  lemn"  par  a nu  fi  fost  şterse  din 
textul  original  de  iudei,  ci  dimpotrivă  adăugate  în  textul  original  de  vreun  creştin. 

se  spusese:  „Spuneţi  întru  neamuri  că  Domnul  a împărăţit  de  pe  lemn",  au 
lăsat  numai:  „Spuneţi  întru  neamuri  că  Domnul  a împărăţit"  563  . Iar 
„întru  neamuri"  nu  s-a  spus  niciodată  despre  nimeni  din  neamul  vostru,  ca 
despre  un  Dumnezeu  şi  Domn  că  a împărăţit,  decît  numai  despre  Acest 
răstignit,  despre  Care  Duhul  Sfînt  tot  în  acest  psalm  spune  că  înviind  a fost 
mîntuit,  arătînd  că  nu  este  asemănător  dumnezeilor  celorlalte  popoare: 
căci  aceia  sînt  idoli  ai  demonilor564 . Pentru  ca  să  înţelegeţi,  însă,  ceea  ce 
s-a  zis,  vă  voi  înfăţişa  aici  tot  psalmul.  El  este  acesta:  „Cîntaţi  Domnului 
cîntare  nouă;  cîntaţi  Domnului  tot  pămîntul.  Cîntaţi  Domnului  şi 
binecuvîntaţi  numele  Lui.  Vestiţi  zi  de  zi  mîntuirea  Lui.  Vestiţi  întru 
neamuri  slava  Lui,  în  toate  popoarele  minunile  Lui,  căci  El  este  Domn  mare 
şi  vrednic  de  laudă  foarte,  El  este  de  temut,  mai  presus  de  toţi  dumnezeii, 
fiindcă  toţi  dumnezeii  neamurilor  sînt  demoni.  Iar  Domnul  a făcut  cerurile, 
în  faţa  Lui  este  mărturisire  şi  frumuseţe,  iar  în  locul  cel  sfînt  al  Lui,  sfinţenie 
şi  măreţie.  Aduceţi  Domnului,  familiile  neamurilor,  aduceţi  Domnului  slavă 
şi  cinste,  aduceţi  Domnului  slavă  întru  numele  Lui.  Luaţi  jertfele  şi  intraţi 
în  curţile  Lui,  închinaţi-vă  Domnului,  în  curtea  cea  sfîntă  a Lui.  Cutremure-se 
de  faţa  Lui  tot  pămîntul.  Spuneţi  întru  neamuri:  Domnul  a împărăţit  (de  pe 
lemn),  căci  a isprăvit  lumea,  care  nu  se  va  clăti.  El  va  judeca  popoare  întru 
dreptate.  Veselească-se  cerurile  şi  să  se  bucure  pămîntul;  cutremure-se  marea 
şi  toată  plinirea  ei.  Veselească-se  cîmpiile  şi  toate  cele  de  pe  ele,  veselească-se 
toate  lemnele  stejarului  de  faţa  Domnului,  că  vine,  vine,  să  judece  pămîntul. 
El  va  judeca  lumea  întru  dreptate  şi  popoarele  întru  adevărul  Lui"S65. 

Tryfon  a zis: 

— Dacă,  după  cum  ai  spus  tu,  conducătorii  poporului  au  şters  ceva  din 
Scripturi,  numai  Dumnezeu  poate  să  ştie.  Dar  aşa  ceva  s-ar  părea  un  lucru  de 
necrezut. 

— Da,  i-am  replicat  eu,  s-ar  părea  un  lucru  de  necrezut,  căci  este  ceva 
mai  îngrozitor  decît  construirea  viţeilor  de  aur,  pe  care  părinţii  voştri  i-au 
făcut,  atunci  cînd  erau  hrăniţi  cu  mană  pe  pămînt  şi  decît  jertfirea  copiilor 
la  demoni,  sau  decît  uciderea  profeţilor.  Dar,  am  adăugat  eu,  îmi  păreţi  ca  şi 
cum  nici  n-âţi  fi  auzit  vreodată  cele  ce-am  spus  eu  acum,  că  Scripturile  au 
fost  trunchiate.  Ei,  bine,  Scripturile  istorisite  mai  înainte,  dimpreună  cu  cele 
ce  urmează  a fi  spuse  şi  care  sînt  încă  păstrate  de  voi,  sînt  mult  mai  mult 
decît  suficiente  întru  dovedirea  celor  cercetate. 

563.  Ps.  95,  10. 

564.  Cf.  Ps.  95,  5 ; I Par.  16,  26. 

565.  Ps.  95. 

LXXIV. 

Psalmul  XCV.  în  continuare,  Tryfon  a zis: 

— Ştim  că  ai  istorisit  toate  acestea,  din  cauză  că  noi  ţi-am  pretins-o. 
Despre  psalmul  acesta,  însă,  pe  care  l-ai  spus  acum  în  urmă  şi  care  este  luat 
din  cuvintele  lui  David,  mi  se  pare  că  nu  a fost  spus  cu  privire  la  altcineva, 
decît  numai  cu  privire  la  Tatăl,  Care  a făcut  şi  cerurile  şi  pămîntul.  Tu,  însă, 
zici  că  a fost  spus  cu  privire  la  pătimitorul  acela,  pe  care  te  străduieşti  să-l 
dovedeşti  că  este  Hristos. 

Dar  eu  i-am  răspuns: 

— Prin  cuvintele  pe  care  Duhul  Sfînt  le-a  grăit  în  psalmul  acesta,  vă  rog 
să  înţelegeţi  ceea  ce  spun  şi  să  cunoaşteţi,  că  nici  eu  n-am  spus  ceva  rău  şi 
că  nici  voi  nu  aţi  fost  cu  adevărat  pîngăriţi,  căci,  în  felul  acesta,  aţi  putea 
să  înţelegeţi  şi  multe  alte  spuse  ale  Duhului  Sfînt,  de  veţi  căuta  să  veniţi 
întru  voi:  ,,Cîntaţi  Domnului  cîntare  nouă.  Cîntaţi  Domnului  tot  pămîntul. 
Cîntaţi  Domnului  şi  binecuvîntaţi  numele  Lui.  Binevestiţi  zi  cu  zi  mîntuirea 
Lui;  în  toate  popoarele,  minunile  Lui“  s66  . Aici  se  porunceşte  ca  toţi  cei  de 
pe  pămînt,  care  au  cunoscut  taina  aceasta  mîntuitoare  a Lui,  adică,  pătimirea 
lui  Hristos,  prin  care  i-a  mîntuit,  să  vină  să  cînte  şi  să  psalmodieze  Dumne- 
zeului şi  Părintelui  tuturor,  cunoscînd  că  El  este  şi  vrednic  de  laudă  şi 
înfricoşător  şi  făcător  al  cerului  şi  al  pămîntului;  El  care  a făcut  mîntui- 
rea aceasta  pentru  neamul  omenesc  şi  Care,  după  ce  a fost  răstignit  şi  a 
murit,  a fost  învrednicit  de  Dumnezeu  să  împărăţească  asupra  întregului 
pămînt,  ca  şi  prin 


* 

Aici  se  sfîrşeşte  prima  parte  a Dialogului  Stîntului  Iustin  Martirul  şi 
Filozoful  cu  iudeul  Tryfon,  în  manuscrisele  în  care  s-a  păstrat  această  operă 
întreagă.  După  felul  cum  se  sfîrşeşte,  se  poate  vedea  destul  de  bine  că  o 
parte  oarecare  din  acest  Dialog,  nu  ni  s-a  păstrat.  Ca  atare,  între  prima 
parte  a Dialogului  (ziua  întîia)  şi  cea  de  a doua  parte  (ziua  a doua)  există 
o lacună.  Lămuriri  cu  privire  la  întinderea  acestei  lacune  se  pot  găsi  la  G. 
Archambault,  op.  cit.  I.  11.  LXIX— LXXXI.  în  redactarea  originală  a sfîntu- 
lui  Iustin  nu  a existat  împărţirea  aceasta.  Ea  a fost  făcută  mult  mai  tîrziu 
şi  este  definitiv  consfinţită  pe  vremea  sfîntului  Ioan  Damaschin. 


566.Ps.95,  1-3. 

LXXIV. 

. .567  ai  pămîntului  în  care  acesta  merge  şi  Mă  vor  părăsi  şi  vor 
nimici  aşezămîntul  Meu,  pe  care  l-am  orînduit  lor  în  ziua  aceea.  Şi-i  voi 
părăsi  pe  ei  şi-Mi  voi  întoarce  faţa  Mea  de  la  ei;  şi  vor  fi  întocmai  ca  un 
lucru  pe  care  toţi  ar  căuta  să-l  înghită  şi  vor  veni  asupra  lui  multe  rele  şi 
necazuri.  Şi  va  zice  în  ziua  aceea:  Fiindcă  Domnul  Dumnezeul  meu  nu  mai 
este  printre  noi,  au  dat  peste  mine  relele  acestea.  Dar  Eu,  cu  o mişcare  de 
scîrbă  îmi  voi  întoarce  faţa  Mea  de  la  ei,  în  ziua  aceea,  pentru  toate  răutăţile 
pe  care  le-au  făcut,  căci  s-au  întors  către  zei  străini” 568 

LXXV. 

Iisus,  fiul  lut  Navi  (Iosua  Navi).  Pe  de  altă  parte,  în  cartea  Ieşirii  el  a 
vestit  în  chip  tainic,  prin  Moisi,  că  numele  acestui  Dumnezeu  însuşi  era  şi 
Iisus;  nume,  despre  care  afirmă  că  nu  a fost  arătat  nici  lui  Avraam  şi  nici  lui 
Iacov,  iar  noi  am  înţeles  acest  lucru.  Astfel,  s-a  zis:  „Şi  a zis  Domnul  lui 
Moisi:  Spune  poporului  acestuia:  Iată  că  Eu  trimit  pe  îngerul  Meu  înaintea 
feţei  tale,  pentru  ca  să  te  păzească  pe  cale  şi  pentru  ca  să  te  ducă  în 


567.  Dintre  cei  ce  au  căutat  să  explice  lacuna  aceasta  din  Dialogul  sfîntului  Iustin 
Martirul  cu  Iudeul  Tryfon,  amintim  aici  părerea  lui  Maran  care  socoteşte  lacuna  aceasta 
cu  totul  scurtă:  „ vix  tria  aut  quator  verba  de  sunt  “ şi  părerea  lui  G.  Archambault  care 
subliniază  mai  multe  fapte  (încheierea  dialogului  din  prima  zi,  începutul  celui  din  ziua 
a doua  etc.)  şi  care  este  de  părere  că  lacuna  aceasta  trebuie  să  fi  fost  foarte  mare.  Ţinem 
să  arătăm  însă  că,  dacă  numerotarea  capitolelor  textului  Dialogului  este  şi  acum  cea 
originală  (adică  cea  de  pe  vremea  sfîntului  Iustin),  Partea  I-a  a Dialogului  sfîrşindu-se  în 
capit.  LXXIV  şi  Partea  a Il-a  a lui  începînd  tot  în  capit.  LXXIV,  înseamnă  că  Maran 
are  mult  mai  multă  dreptate,  în  evaluarea  întinderii  lacunei  respective,  căci  ea  este  o 
lacună  dintr-o  capitol,  iar  nu  o lacună  de  mai  multe  capitole,  aşa  cum  caută  să 
demonstreze  G.  Archambault. 

568.  Deut.  31,  16-18. 

pămîntul  pe  care  ţi  l-am  pregătit  ţie.  Dă-i  atenţie  şi  ascultă-l;nu  fi  nesupus 
faţă  de  el,  căci  el  nu  te  va  părăsi,  întrucît  numele  Meu  este  asupra  lui“  569  . 
Deci,  cine  a introdus  în  pămîntul  (făgăduinţei)  pe  părinţii  voştri  ? Poate 
că  înţelegeţi  acum,  că  Acesta  a fost  cel  supranumit  cu  numele  de  Iisus 
şi  Care  mai  înainte  se  numea  Ausis.  Intr-adevăr,  dacă  înţelegeţi  lucrul  acesta, 
veţi  pricepe  atunci  că  şi  numele  Celui  care  a zis  lui  Moisi:  „numele  Meu  este 
asupra  luiu57°  era  Iisus571.  Căci  el  se  mai  numea  şi  Israel  şi  a numit  cu 
numele  acesta  pe  Iacov572.  Cum  că,  de  altă  parte  profeţii  cei  trimişi  să 
vestească  cele  ale  lui  Dumnezeu  se  mai  numesc  şi  îngeri  şi  apostoli  ai 
lui  Dumnezeu,  este  lămurit  în  Isaia.  Căci  într-un  loc,  Isaia  spune: 
„Trimite-mă!‘‘  573  . Şi  este  lămurit  tuturor  că  fiul  lui  Navi,  cel  numit  cu 
numele  de  Iisus,  a fost  un  profet  puternic  şi  mare.  Dacă  ştim,  deci,  că 
Dumnezeu  S-a  arătat  în  atîtea  forme  lui  Avraam,  lui  Iacov  şi  lui  Moisi, 
cum  să  ne  mai  mirăm  atunci  şi  să  nu  credem,  că  a fost  cu  putinţă  să  se  şi 
nască  om  din  fecioară,  după  vrerea  Tatălui  tuturor,  avînd  atît  de  multe 
Scripturi  din  care  se  poate  înţelege,  în  chip  lămurit,  că  şi  acest  lucru  s-a 
făcut  după  voia  Tatălui  ? 


LXX  VI. 

Tot  despre  naşterea  din  Fecioară . Oare  atunci  cînd  Daniel  zice  că  Cel 
ce  primeşte  împărăţia  cea  veşnică  este  ,, ca  un  fiu  al  omului**574  nu  face 
aluzie  tot  la  acest  lucru  ? Căci  a zice:  ,,Ca  un  fiu  al  omului**,  înseamnă  că 
acesta  S-a  arătat  şi  a fost  om,  dar,  cu  toate  acestea  nu  înseamnă  că  el  a fost 
din  sămînţă  omenească.  Şi,  atunci  cînd  zice  că  El  este  „piatră  tăiată  fără 
mîini  omeneşti**  5 75  , strigă  acelaşi  lucru,  în  taină.  Căci  zicînd  că  piatra 
aceasta  a fost  tăiată  fără  mîini  omeneşti,  arată  că  El  nu  este  o lucrare 
omenească,  ci  o lucrare  a voinţei  Părintelui  tuturor,  Dumnezeu,  care  L-a  dat 
la  iveală.  Tot  aşa,  atunci  cînd  Isaia  zice:  „neamul  Lui  cine-1  va  povesti  ?**  576  , 
arată  că  neamul  Lui  nu  se  poate  povesti.  Aşişderea,  cînd  Moisi  zice  că  El 
„îşi  va  spăla  îmbrăcămintea  în  sîngele  strugurelui**  5 77  , nu  arată,  oare,  aceea 
ce  v-am  spus  de  mai  multe  ori,  că  a profeţit  vouă  în  ascuns  ? Căci  a arătat 


569.  leş.  20,  22. 

570.  leş.  23,  21;  Num.  13,17. 

571.  Transcrierea  greacă  LXX  a numelui  lui  Iosua  Navi  este  aceea  de  Iisus  = numele 
lui  Hristos.  De  aici,  folosirea  mesianică  a acestui  nume  a fost  foarte  raspîndită  la 
începuturile  Bisericii. 

572.  Fac.  32,24-31. 

573.  Is.  6,8. 

5 74.  Dan.  7,  13-14. 

575.  Dan.  2,34. 

576.  Is.  53,8. 

5 77.  Fac.  49,  11. 

de  mai  înainte  că  El  va  avea  sînge,  dar  nu  de  la  oameni,  în  felul  în  care  nici 
sîngele  viei  nu  este  născut  de  la  oameni,  ci  de  la  Dumnezeu.  Iar  Isaia  cînd 
L-a  numit;  „înger  de  mare  sfat"  578  , oare  nu  a vestit  el  de  mai  înainte,  că 
venind  în  lume,  El  avea  să  fie  învăţător  al  lucrurilor  pe  care  va  avea  să  le 
propovăduiască  ? Căci  toate  lucrurile  mari  pe  care  le-a  gîndit  Tatăl,  cu 
privire  la  toţi  oamenii  care  au  fost  şi  vor  fi  plăcuţi  Lui,  ca  şi  cu  privire  la 
oamenii  care  singuri  s-au  îndepărtat  de  la  EI,  El  singur  le-a  propovăduit, 
în  chip  deschis,  zicînd:  „Vor  veni  de  la  răsărituri  şi  de  la  apusuri  şi  se  vor 
odihni  dimpreună  cu  Avraam,  Isaac  şi  Iacov,  întru  împărăţia  cerurilor; 
iar  fiii  împărăţiei  vor  fi  aruncaţi  întru  întunericul  cel  mai  din  afară"  579. 
Şi  încă:  „Mulţi  îmi  vor  zice  în  ziua  aceea:  Doamne,  Doamne,  oare  n-am 
mîncat  şi  n-am  băut  întru  numele  Tău580  şi  n-am  profeţit  şi  n-am  scos 
demoni  ?"  Şi  voi  zice  lor:  ,,Depărtaţi-vă  de  la  Mine" 581 . Şi,  în  alte  cuvinte, 
cu  care  va  condamna  pe  cei  ce  sînt  nevrednici  de  a fi  mîntuiţi,  El  a spus  că 
va  zice:  „Duceţi-vă  întru  întunericul  cel  mai  din  afară,  pe  care  l-a  pregătit 
Tatăl,  lui  satan  şi  îngerilor  lui"  582  . Şi  iarăşi,  în  altă  parte,  a zis:  „Vă  dau 
putere  să  călcaţi  asupra  şerpilor,  scorpionilor,  scolopendrelor  şi  asupra 
întregii  puteri  a vrăjmaşului"  583  . Şi  acum  noi,  cei  care  am  crezut  în  Domnul 
nostru  Iisus,  Cel  răstignit  în  timpul  lui  Pontius  Pilat,  exorcizînd  toţi  demonii 
şi  duhurile  cele  rele,  le  avem  supuse  nouă584.  Căci  dacă  prin  profeţi  s-a 
propovăduit  în  chip  tainic  că  Hristos  avea  să  fie  pătimitor,  iar  după  aceasta, 
să  stăpînească  peste  toţi,  totuşi,  El  nu  a putut  fi  înţeles  de  nimeni,  pînă  ce 
n-a  convins  El  însuşi  pe  apostoli  că  aceste  lucruri  au  fost  propovăduite  în 
chip  clar  în  Scripturi.  Căci,  mai  înainte  de  a fi  răstignit,  a strigat:  „Trebuie 
ca  Fiul  Omului  să  pătimească  multe  şi  să  fie  defăimat  de  cărturari  şi  farisei 


578.  Is.  9,6. 

579.  Mt.  8,  11-12. 

580.  Aici  avem  o combinaţie  de  cuvinte  din  Luca  şi  Matei,  care  este  însă  afară  de 
gîndirea  lor.  Este  un  „logion“  păstrat  pe  cale  verbală. 

581.  Mt.  7,  22-23;  Lc.  13,  26-27. 

582.  Mt.  25,  41.  Citaţia  aceasta  nu  corespunde  exact  cu  textul  din  Matei  25,  41. 
Ea  este  totuşi  identică  în  Omiliile  Pseudo-Clementine  XIX,  2 (P.G.  I,  424). 

583.  Lc.  10,  19. 

584.  Creştinismul  a apărut  de  la  început,  ca  o biruinţă  a lui  Dumnezeu-Tatăl,  prin 
Logosul  şi  Fiul  Său,  asupra  zeilor  păgîni,  adică  asupra  demonilor  care  formează  armata 
lui  satan  şi  aţîţă  pe  iudei  şi  pe  păgîni  împotriva  creştinilor  (Dialog.  CXXXI,  2).  Puterea 
asupra  demonilor  a fost  o harismă  foarte  vie  în  Biserica  primară,  atît  timp  cît  ea  a avut  de 
luptat  împotriva  zeilor.  Sfîntul  Iustin  vorbeşte  adesea  de  această  harismă  (Apolog.  //, 
VI,  6 ; Dialog.  XXX,  3;  XXXV,  8;  LXXXV,  2;CXI,  2;CXXI,  3).  Puterea  demonilor  asupra 
paginilor  neconvertiţi  se  poate  înţelege  mai  bine  dacă  ne  ţîndim  că  sfîntul  Iustin 
socoteşte  că  diavolul  şi  armata  lui  nu  au  fost  încă  aruncaţi  în  foc;  dar  ei  vor  fi  aruncaţi, 
deoarece  Hristos  a prezis  lucrul  acesta  (Matei  25,  41).  Dacă  Dumnezeu  mai  întîrzie  să 
facă  aceasta,  este  pentru  că  El  vrea  să  lase  timp  de  pocăinţă  oamenilor  care  au  urmat  pe 
demoni  şi  se  găsesc  încă  în  slujba  lor  (Apolog.  I,  XXVIII,  1—2). 

şi  să  Se  răstignească,  iar  a treia  zi  să  învieze"585 . Iar  David  a propovăduit 
că  Fiul  lui  Dumnezeu  avea  să  Se  nască  din  pîntece,  mai  încdnte  de  soare  şi 
de  lună586  , după  voinţa  Tatălui587  şi  a arătat  că  El,  Care  este  Hristos, 
este  Dumnezeul  puternic588  şi  vrednic  de  închinare589  . 

LXX  VIL 

Faţă  de  acestea,  Tryfon  a zis: 

— Că  citatele  de  felul  acesta,  prin  mulţimea  lor,  sînt  suficiente  ca  să 
mulţumească  pe  orişicine,  sînt  şi  eu  de  acord.  Aş  voi,  totuşi  să  ştii  că  eu 
pretind  să  dovedeşti  acum  cuvîntul  pe  care  de  multe  ori  l-ai  pus  înainte. 
Termină-1  deci  şi  pe  acesta,  pentru  ca  să  vedem  în  ce  chip  dovedeşti  că  şi 
cuvîntul  acela  a fost  spus  cu  privire  la  Hristosul  acesta  al  vostru.  Căci  noi 
spunem  că  acela  a fost  profeţit  cu  privire  la  Ezechia. 

Şi  eu  i-am  răspuns: 

— Voi  face  şi  acest  lucru,  aşa  cum  voiţi.  Dar  mai  întîi  dovediţi-mi  voi 
că  cuvintele:  „Mai  înainte  ca  să  cunoască  copilul  a chema  pe  tatăl  sau  pe 
mama  sa,  va  lua  puterea  Damascului  şi  prăzile  Samariei  în  faţa  împăratului 
Asirienilor“,  au  fost  spuse  cu  privire  la  Ezechia.  Să  ştiţi  însă,  că  nu  vi  se 
va  putea  îngădui  să  explicaţi,  aşa  cum  voiţi,  cu  alte  cuvinte,  că  Ezechia  a 
luptat  cu  cei  din  Damasc  şi  Samaria  în  faţa  împăratului  Asirienilor590  . 
Căci  „mai  înainte  ca  copilul  să  cunoască  a chema  pe  tatăl  sau  pe  mama  sa", 
cuvîntul  profetic  a zis  că:  „va  lua  puterea  Damascului  şi  prăzile  Samariei  în 
faţa  împăratului  Asirienilor" 591 . Şi,  dacă  Duhul  profetic  n-ar  fi  spus  acestea, 
cu  adaosul:  „Mai  înainte  ca  copilul  să  cunoască  a chema  pe  tatăl,  sau  pe 
mama  sa,  va  lua  puterea  Damascului  şi  prăzile  Samariei"  592  , ci  ar  fi  zis 
numai:’  „Şi  va  naşte  fiu  şi  va  lua  puterea  Damascului  şi  prăzile  Samariei", 
aţi  fi  putut  zice:  Deoarece  Dumnezeu  a cunoscut  de  mai  înainte  că  El  urma 
să  ia  acestea,  a spus-o  de  mai  înainte.  Dar  acum  profeţia  s-a  spus  cu  adaosul 
acesta:  „Mai  înainte  ca  să  cunoască  copilul  a chema  pe  tatăl,  sau  pe  mama 
sa,  va  lua  puterea  Damascului  şi  prăzile  Samariei".  Şi  voi  nu  puteţi  dovedi 
că  s-a  întîmplat  vreunuia  dintre  iudei  acest  lucru,  iar  noi  putem  să  dovedim 


585.  Mc.  8,  31;  Lc.  9,  22. 

586.  Ps.  109,  3;  71,  5,17. 

587.  Aici  este  vorba  despre  naşterea  Cuvîntului  din  Tatăl,  în  opoziţie  cu  naşterea 
din  Fecioara.  A se  vedea  şi  XLV,  4 şi  LXIII,  3. 

588.  Ps.  18,6. 

589.  Comp.  Ps.  44,  13;  71,  11. 

590.  Argumentul  acesta  a fost  reluat  şi  de  Tertullianus,  cu  verva  lui  incisivă  în 
Adv.  Marcion.  III,  XIII  şiAdv.  Jud . IX. 

591.  Is.  8,4. 

592.  Ibidem. 

că  aceasta  s-a  împlinit  în  Hristosul  nostru.  Căci  de  îndată  ce  S-a  născut  El, 
magii  din  Arabia593  , venind  la  El,  I s-au  închinat,  după  ce  mai  înainte  venise- 
ră la  Irod,  cel  care  împărăţea  în  pămîntul  vostru  şi  pe  care  cuvîntul  îl 
numeşte  împăratul  Asirienilor,  din  cauza  credinţei  lui  atee  şi  nelegiuite. 
Şi  ştiţi  că  Duhul  Sfînt  a vorbit  de  multe  ori  astfel  de  lucruri  în  parabole  şi 
asemănări.  Astfel  a făcut,  bunăoară,  faţă  de  tot  poporul  din  Ierusalim,  către 
care  în  mai  multe  rînduri  adresîndu-se,  i-a  zis:  „Tatăl  tău  este  amoreu, 
iar  mama  ta  hetee“  594  . 


LXX  VIII. 

Căci  regele  acesta,  Irod,  atunci  cînd  au  venit  la  el  magii  din  Arabia  şi 
i-au  zis  că,  după  steaua  care  s-a  arătat  pe  cer  au  cunoscut  că  „S-a  născut 
un  împărat  în  ţara  voastră  şi  am  venit  să  ne  închinăm  Lui“  595  , a căutat 
să  afle  de  Ia  bătrînii  poporului  vostru  unde  S-a  născut,  bătrînii  i-au  spus  că 
la  Bethleem,  căci  astfel  este  scris  de  profet:  „Şi  tu,  Bethleeme,  pămîntul 
lui  Iuda,  întru  nimic  nu  eşti  mai  mic  între  conducătorii  lui  Iuda;  căci  din  tine 
va  veni  un  conducător,  care  va  paşte  pe  poporul  Meu“  596.  Deci  magii  din 
Arabia,  venind  la  Bethleem  şi  închinîndu-se  copilului  şi  aducîndu-i  daruri: 
aur,  smirnă  şi  tămîie,  după  ce  s-au  închinat  copilului  în  Bethleem,  printr-o 
descoperire  li  s-a  poruncit  să  nu  mai  revină  la  Irod597  . Iar  fiindcă  Iosif, 
cel  care  era  logodit  cu  Maria,  se  gîndea  mai  întîi  să  îndepărteze  pe  logodnica 
lui,  Maria,  socotind  că  ea  fusese  însărcinată  din  unire  bărbătească,  adică  din 
desfrînare,  printr-o  viziune  i s-a  poruncit  să  nu-şi  îndepărteze  femeia,  căci 
îngerul  care  i s-a  arătat  lui  i-a  spus,  că  ceea  ce  are  în  pîntece,  este  de  la 
Duhul  Sfînt.  Deci,  temîndu-se,  n-a  îndepărtat-o598  , ci  dimpotrivă,  deoarece 
în  Iudeea  avea  loc  în  timpul  acela  cel  dintîi  reCensămînt  de  sub  Quirinius599  , 
a plecat  de  la  Nazaret,  unde  locuiau,  la  Bethleem,  de  unde  erau,  ca  să  se 
înscrie.  Căci  erau  de  neam  din  tribul  lui  Iuda,  care  locuia  în  pămîntul 
acela600  . Apoi,  el  a primit  ordin  să  plece  împreună  cu  Maria  în  Egipt  şi  să 
rămînă  acolo  cu  copilul,  pînă  ce  li  se  va  descoperi  din  nou  să  se  reîntoarcă 


593.  La  Matei  2,  1 găsim:  ,,de  la  răsărituri",  precizare  trecută  şi  în  tradiţia  liturgică 
creştină.  După  Clement  Alexandrinul  (Protrept.  V,  4)  ca  şi  după  Ieronim  şi  Augustin, 
magii  au  venit  din  Persia. 

594.  Ez.  16,3. 

595.  Cf.  Mt.  2,2. 

596.  Mt.  2,5-6 ;Mih.  5,2. 

597.  Comp.  Mt.  2,  11-12. 

598.  Mt.  1,  13-30. 

599.  Sfîntul  Iustin  mai  aminteşte  de  recensămîntul  lui  Quirinius  şi  în  Apologia  /, 
XXXIV,  2,  unde  îl  numeşte  procurator  al  Iudeii,  în  timp  ce,  după  sfîntul  evanghelist 
Luca,  2,  2,  el  a fost  guvernator  al  Syriei. 

600.  Lc.  2,  1-5. 

în  Iudeea601.  Deci,  venind  timpul  ca  pruncul  să  se  nască  în  Bethleem, 
deoarece  Iosif  nu  avea  unde  să  poposească  în  satul  acela,  a poposit  într-o 
peşteră  din  apropierea  satului602  . Şi  atunci,  pe  cînd  ei  se  găseau  acolo, 
Maria  a născut  pe  Hristos  şi  L-a  aşezat  în  iesle603  , unde  L-au  găsit  magii 
care  veniseră  din  Arabia604  . Cum  că  Isaia  a profetizat  şi  despre  simbolul 
peşterii,  v-am  istorisit-o  mai  înainte605  . Dar,  totuşi,  vă  voi  reaminti  din  nou 
această  pericopă,  pentru  cei  care  au  venit  astăzi  cu  voi  aici.  Şi  am  istorisit 
şi  pericopă  aceea  pe  care  am  spus-o  mai  înainte  din  Isaia,  arătînd  că  pentru 
cuvintele  acestea,  cei  care  învaţă  misterele  acelea  ale  lui  Mithras,  au  fost 
puşi  la  cale  de  către  diavolul  să  spună  cum  că  ei  se  iniţiază  în  aceste  mistere 
într-un  loc,  numit  la  ei  peşteră.  Deoarece  magii  din  Arabia  n-am  mai  revenit 
la  Irod,  aşa  cum  le-a  cerut  s-o  facă,  ci,  conform  cu  cele  poruncite  lor,  s-au 
dus  în  ţara  lor  pe  o altă  cale,  iar  Iosif,  dimpreună  cu  Maria  şi  cu  pruncul 
au  plecat  în  Egipt,  aşa  cum  li  s-a  descoperit  lor,  Irod  necunoscînd  pruncul, 
la  care  magii  veniseră  să  se  închine,  a poruncit  să  fie  ucişi,  pur  şi  simplu  toţi 
pruncii  din  Bethleem.  Faptul  acesta  s-a  profeţit  deopotrivă  de  către  Ieremia, 
că  avea  să  se  întîmple,  deoarece  Duhul  Sfînt  a spus  prin  el  acestea:  „Glas 
în  Rama606  s-a  auzit;  plîngere  şi  durere  mare.  Rachela  plîngîndu-şi  copiii 
ei  şl  nu  voia  să  se  mîngîie,  fiindcă  nu  sînt“  607  . Deci,  din  cauza  glasului  care 
avea  să  se  audă  din  Rama,  adică  din  Arabia  (căci  şi  pînă  astăzi  există  un  loc 
în  Arabia,  care  se  numeşte  Rama),  plîngerea  avea  să  cuprindă  locul  unde  a 
fost  înmormîntată  Rachela,  femeia  Iui  Iacov  care  a fost  supra-numit  Israel, 
patriarhul  cel  sfînt  — adică  Bethleemul,  în  timp  oe  femeile  îşi  plîngeau  copiii 
proprii,  care  fuseseră  ucişi  şi  nu-şi  găseau  mîngîiere  din  cauza  întîmplării 
care  venise  asupra  lor. 

Căci  faptul  că  Isaia  a spus:  „Va  lua  puterea  Damascului  şi  prăzile 
Samariei“60s  însemna  că  în  Hristos.  Care  abia  Se  născuse,  avea  să  fie  învinsă 
puterea  demonului  celui  rău,  care  locuia  în  Damasc;  ceea  ce  se  arată  că  s-a 
şi  întîmplat.  Căci  magii,  care  erau  despuiaţi  de  toate  faptele  cele  rele, 
săvîrşite  de  demonul  acela,  venind  şi  închinîndu-se  lui  Hristos,  parcă  s-au 
depărtat  de  puterea  aceea,  pe  care  Cuvîntul  ne-a  arătat-o  în  taină  că 

601.  Mt.  2,  13. 

602.  Este  pentru  prima  dată  cînd  întîlnim  în  literatura  bisericească  ideea  aceasta, 
care  se  găseşte,  de  altfel,  redată  de  evanghelistul  Luca  (2,  7).  Ea  se  pomeneşte,  de  altfel, 
în  evangheliile  apocrife  (Pro to evanghelia  lui  Iacov  XVII,  3)  şi  la  scriitorii  bisericeşti  de 
mai  tîrziu : Origen,  Contra  Cels . I,  LI  (G.G.S.  I,  102)  şi  I ero nim,  Ad  Paulin.,  LVIII,  3 
(P.L.  XXII.  581). 

603.  Lc.  2,6-7. 

604.  Mt.  2,  11. 

605.  Comp.  cap.  LXX;  vezi  şi  Is.  33,  13—19. 

606.  Despre  o Rama , situată  la  cîţiva  kilometri  la  nord  de  Ierusalim  ne  vorbeşte 
şi  Ieremia.  Dar  sfîntul  Iustin  caută  o altă  Rama  care  socoteşte  că  a existat  sau  mai  exista 
în  Arabia. 

607.  Mt.  1,  8;  12,  14,  16-18  şi  Ier.  31,  15. 

608.  Is.  8,  4. 

locuieşte  în  Damasc.  Iar  puterea  aceea,  fiind  păcătoasă  şi  nedreaptă,  o 
numeşte  pe  bună  dreptate,  în  chip  de  parabolă,  Samaria.  Cum  că  Damascul 
era  şi  este  o parte  a pămîntului  arab,  cu  toate  că  este  atribuit  aşa-zisei 
Syrofenieii,  nimeni  dintre  voi  n-ar  putea  să  tăgăduiască.  Aşa  că  ar  fi  bine 
pentru  voi,  o,  bărbaţi,  ca  cele  ce  nu  le-aţi  înţeles,  să  le  aflaţi  de  la  aceia  care 
au  primit  har  de  la  Dumnezeul  nostru,  al  creştinilor,  în  loc  de  a vă  zbate, 
pe  toate  căile,  ca  să  vă  păstraţi  învăţăturile  voastre,  necinstind  pe  acelea  ale 
lui  Dumnezeu.  Iată  pentru  care  motiv  a şi  fost  trecut  harul  acesta  la  noi, 
după  cum  ne  arată  şi  Isaia,  care  spune  astfel,  zicînd:  „Poporul  acesta  se 
apropie  de  Mine;  cu  buzele  lor  Mă  cinstesc,  iar  inima  lor  este  mult  departe  de 
Mine.  In  zadar  Mă  respectă,  învăţînd  porunci  şi  învăţături  omeneşti.  Pentru 
aceasta,  Eu  voi  adăuga  să  schimb  pe  poporul  acesta  şi-l  voi  schimba  şi  voi 
ridica  înţelepciunea  înţelepţilor  lor,  iar  priceperea  pricepuţilor  lor  o voi 
nimici"609. 

LXXIX. 

Tryfon,  pe  de  o parte  revoltîndu-se,  iar  pe  de  alta  ruşinîndu-se  din  cauza 
Scripturilor,  lucru  care  se  putea  citi  pe  figura  lui, mi-a  zis: 

— Cele  ale  lui  Dumnezeu  sînt  sfinte,  explicaţiile  voastre  însă  sînt 
meşteşugite,  după  cum  se  arată  şi  din  cele  grăite  de  tine.  Ba,  ceva  mai 
mult,  ele  sînt  chiar  defăimătoare,  căci  ai  spus  că  sînt  îngeri  care  au  lucrat 
în  chip  viclean610  şi  care  s-au  îndepărtat  de  Dumnezeu. 

Dar  eu,  cu  vocea  cît  se  poate  de  blîndă,  voind  să-l  pregătesc  pentru 
a mă  asculta,  i-am  răspuns: 

— Mă  mir,  o,  omule,  de  dispoziţia  aceasta  pioasă  a ta  şi  doresc  să  ai 
aceeaşi  dispoziţie  şi  cu  privire  la  Acela  despre  care  se  spune  că  îngerii  îi 
slujesc,  după  cum  zice  Daniel  „că  El  este  adus  ca  un  fiu  al  omului  la  Cel 
învechit  în  zile  şi  că  I se  dă  lui  împărăţia  în  veacul  veacului"  61 1 . Iar  pentru 
ca  să  cunoşti,  o,  omule,  că  n-am  făcut  explicarea  aceasta,  folosindu-mă  de 
îndrăzneala  noastră,  pe  care  tu  o defăimezi,  îţi  voi  da  o mărturie  din  Isaia 
însuşi,  care  zice  că  în  localitatea  Tanis,  din  ţara  Egiptului,  au  locuit  şi 


609.  Is.  29,  13-14. 

610.  Cu  toate  că  Tryfon  nu  spune  în  ce  constă  „greşeala1*  (viclenia)  acestor  îngeri, 
nu  există  nici  o îndoială  că  sfîntul  Iustin  vede  aici,  după  Facere  6,  2,  unirea  lor  cu  fiicele 
oamenilor,  de  pe  urma  căreia  au  rezultat  zeii  păgînismului  sau  demonii.  (Vezi  Apolog.  II, 
V,  3;  Apolog . /,  V,  2;  Dialog.  XLV,  4).  De  altfel,  punctul  acesta  de  vedere  este  comun 
tuturor  scriitorilor  creştini  ai  timpului  aceluia.  Interpretarea  aceasta  o găsim  şi  la  Philon 
şi  la  Iosif  Flaviu  şi,  sub  o formă  oarecare,  şi  la  filozofii  ellini  stoici.  Papias  cunoaşte  şi  el 
căderea  îngerilor,  dar  nu-i  acuza  că  s-ar  fi  căsătorit  cu  fiicele  oamenilor,  ci  numai  pentru 
că  s-au  dovedit  nişte  slujitori  necredincioşi  în  guvernarea  lumii  care  le-a  fost  încredinţată. 
Se  ştie  că  şi  iudeii  acordau  un  cult  oarecare  îngerilor.  Declaraţiile  sfîntului  Iustin,  la  care 
se  referă  Tryfon,  nu  se  mai  găsesc  însă  în  actualul  text  al  Dialogului  A se  vedea  G. 
Archambault,  op.  cit.,.  Introduction , p.  LXXII. 

611.  Dan.  7,  13-14. 

locuiesc  îngeri  răi.  Iată  cuvintele  lui:  „Vai,  vouă,  fii  apostaţi;  acestea  zice 
Domnul:  „Aţi  făcut  sfat  în  afară  de  Mine  şi  convenţii  în  afară  de  Duhul 
Meu,  ca  să  adăugaţi  păcate  peste  păcate,  voi,  care  aţi  pornit  să  coborîţi 
în  Egipt  (iar  pe  Mine  nu  M-aţi  întrebat),  pentru  a fi  ajutaţi  de  faraon  şi  a vă 
acoperi  de  acoperămîntul  Egiptenilor.  Căci  acoperămîntul  lui  faraon  vă  va  fi 
vouă  spre  ruşine  şi  ocară,  pentru  cei  care  se  încred  în  Egipteni,  pentru  că  în 
Tanis  sînt  conducători  îngerii  cei  răi.  In  zadar  se  obosesc  către  un  popor, 
care  nu  le  va  fi  lor  de  folos  întru  ajutor,  ci  numai  întru  ruşine  şi  ocară"612 . 
Dar  şi  Zaharia  zice,  după  cum  ai  amintit  însuţi  „că  diavolul  a stat  la  dreapta 
lui  Iisus  preotul,  pentru  a se  opune  Lui"  şi  a zis  „Te  va  pedepsi  Domnul, 
Care  a ales  Ierusalimul" 6 1 3 . Şi,  iarăşi,  s-a  scris  în  Iov,  după  cum  şi  tu  ai 
spus,  că  „îngerii  au  venit  să  se  aşeze  înaintea  Domnului  şi  că  diavolul  a venit 
împreună  cu  ei"614.  Tot  asemenea  s-a  scris  de  către  Moisi,  la  începutul 
cărţii  Facerii,  că  a fost  un  şarpe  care  a rătăcit  pe  Eva  şi  a fost  blestemat615 . 
Iar  că  în  Egipt  au  fost  magi  care  au  săvîrşit  fapte  de  puterea  celor  săvîrşite 
de  Dumnezeu,  prin  credinciosul  servitor  Moisi,  cunoaştem  destul  de  bine616 . 
De  altă  parte,  ştiţi  de  asemenea  că  David  a zis  că  „zeii  neamurilor  sînt 
demoni"617. 


LXXX. 

Despre  hiliasm.  La  acestea,  Tryfon  a zis: 

— Ţi-am  spus,  o,  omule,  că  te  străduieşti  să  fii  sigur  în  toate  Scripturile, 
atunci  cînd  te  ocupi  cu  ele.  Dar  spune-mi:  mărturisiţi  voi,  cu  adevărat,  că 
locul  acesta  al  Ierusalimului  va  fi  reclădit  şi  că  poporul  vostru  se  va  aduna 
laolaltă  şi  se  va  bucura  împreună  cu  Hristos,  cu  patriarhii  şi  profeţii  cei  din 
neamul  nostru,  sau  chiar  cu  cei  care  au  fost  prozeliţi,  mai  înainte  de  a 
aştepta  să  vină  Hristosul  vostru,  sau  ai  ajuns  să  mărturiseşti  acestea,  pentru 
ca  să  te  arăţi  că  eşti  mai  tare  decît  noi  în  discuţii  ? 

Şi  eu  i-am  răspuns: 

— Nu  sînt  atît  de  mizerabil,  o,  Tryfon,  pentru  ca  să  spun  altceva  decît 
gîndesc.  Deci,  după  cum  ţi-am  mărturisit  şi  mai  înainte,  atît  eu,  cît  şi  mulţi 
alţii  gîndim  acestea,  fiindcă  ştim,  în  genere,  că  astfel  va  fi.  De  asemenea, 
ţi-am  arătat  că  mulţi  dintre  creştinii  care  sînt  de  o credinţă  curată  şi  pioasă, 


612.  Lc.  30,  1-5. 

613.  Zah.  3,  1-2. 

614.  Iov  1,6;  2,  1. 

615.  Fac.  3,  1-6,  14. 

616.  Comp.  leş.  7—8. 

617.  Ps.  95,5. 

nu  cunosc  acestea618  . Dar  că  cei  ce  se  numesc  creştini,  dar  care,  în  realitate, 
sînt  atei  sau  eretici  impioşi,  învaţă  lucruri  întru  totul  defăimătoare,  atee 
şi  nebune,  ţi-am  lămurit  destul  de  bine.  Totuşi,  pentru  ca  să  nu  vă  închipuiţi 
că  spun  acestea  numai  acum,  în  faţa  voastră,  voi  face  o lucrare  asupra 
tuturor  discuţiilor  acestora*  ale  noastre6 1 9 , în  care  voi  consemna  în  scris  şi 
aceste  lucruri  pe  care  le  mărturisesc  acum  în  faţa  voastră.  Căci  nu  prefer 
nicidecum  să  urmez  oamenilor  sau  învăţăturilor  omeneşti,  ci  numai  lui 
Dumnezeu620  şi  învăţăturilor  care  sînt  de  la  El.  Dacă  totuşi,  veţi  întîlni 
pe  oarecare  dintre  aceia  care  se  numesc  creştini,  dar  care  nu  vor  mărturisi 
acestea,  ci  vor  defăima  pe  Dumnezeul  lui  Avraam  şi  pe  Dumnezeul  lui 
Isaac  şi  pe  Dumnezeul  lui  Iacov  şi  vor  spune  că  nu  există  învierea  morţilor 
ci  că  de-ndată  ce  mor,  sufletele  lor  sînt  luate  în  cer621,  să  nu-i  socotiţi 
creştini,  după  cum  n-ar  putea  socoti  cineva,  dacă  ar  judeca  bine  lucrurile, 
să  mărturisească  iudei  pe  saduchei,  sau  ereziile  asemănătoare  ale  geniştilor, 
meriştilor,  galileenilor,  hellenienilor,  fariseilor  şi  baptiştilor  (să  nu  mă 
ascultaţi  cu  scîrbă,  atunci  cînd  spun  tot  ce  gîndesc),  ci  că  ei  se  numesc  iudei 
şi  fii  ai  lui  Avraam,  mărturisind  pe  Dumnezeu  cu  buzele  aşa  cum  El  însuşi  a 
strigat622  , avînd  însă  inima  mult  departe  de  El623  . Eu,  însă,  ca  şi  toţi  aceia 
care  sînt  întru  totul  creştini  dreptcredincioşi,  ştim  că  va  fi  atît  învierea 
trupului,  cît  şi  o împărăţie  de  o mie  de  ani  în  Ierusalimul  construit  din  nou, 
împodobit  şi  lărgit,  după  cum  mărturisesc  profeţii  Iezechiel624  , Isaia  şi  alţii. 


618.  Credinţa  în  mileniu  nu  este  absolut  necesară  pentru  puritatea  mărturisirii 
creştine:  mulţi  dintre  creştinii  autentici  nu  o cunosc.  Totuşi,  după  sfîntul  Iustin,  orto- 
doxia desăvîrşită  presupune  credinţa  în  împărăţia  de  o mie  de  ani,  la  Ierusalim.  La 
Clement  Romanul,  Ignatiu,  Polycarp,  Tatian  şi  Athenagoras  nu  găsim  urme  de  milenarism. 
Sfîntul  Iustin  este,  însă,  milenarist,  ca  şi  sfîntul  Irineu.  Tertullianus,  totuşi,  socoteşte  că 
cel  ce  atinge  credinţa  chiar  şi  într-un  singur  punct,  devine  vinovat. 

619.  Aici  este  vorba  despre  Dialogul  de  faţă. 

620.  Fapte  5,  29. 

621.  Este  vorba  despre  gnostici  şi  marcioniţi.  Sfîntul  Iustin  nu  concepe  că  sufletele 
ar  merge  în  cer  mai  înainte  de  învierea  finală,  ci  arată  că,  în  aşteptarea  învierii  finale, 
ele  merg  într-un  loc  mai  bun  sau  mai  rău  decît  pămîntul  acesta  (cap.  V,  3),  după  cum  ele 
aparţin  celor  buni  sau  celor  răi.  Tot  aşa  şi  sfîntul  Irineu  (P.G.  VII,  1209). 

622.  Is.  29,  13. 

623.  Aceste  erezii  iudaice  au  devenit  izvorul  tuturor  ereziilor  creştine.  Scriitorii 
vechi  nu  sînt  de  acord  nici  asupra  numărului  nici  asupra  numelui  lor.  Astfel,  Hegesipp 
citează  şapte  erezii  iudaice  drept  sursă  a tuturor  ereziilor  creştine.  Sfîntul  Epifanie  {Adv. 
Haeres.y  P.G.  XLI,  239)  citează  şapte  secte  iudaice.  în  Constituţiile  Apostolice  VI, 
VI  (Ed.  Funk,  Paderbom,  1905,  p.  313—315),  se  vorbeşte  numai  de  şase  secte.  în  fine 
Isidor  de  Sevilla,  în  Etymologiarum  lib.  VIII,  IV,  P.L.  L XXXII,  297—298,  enumeră  opt 
astfel  de  secte  iudaice,  căutînd  să  dea  şi  scurte  referinţe  despre  ele.  Se  pare  că  aceste 
secte  au  luat  fiinţă  nu  în  exilul  babilonic,  ci  în  diasporaua  hellenică.  A se  vedea  şi  G. 
Archambault,  Justin  Dialogue  avec  Tryphon , Paris,  1909,  voi.  II,  p.  34—37,  notă. 

624.  Iez.  37,  12-14. 


SFÎNTUL  iustin,  dialogul  cu  iudeul  TRIPON 


LXXXI. 

Căci  Isaia  a spus  despre  mileniul  acesta  astfel:  „Va  fi  cerul  nou  şi 
pămîntul  nou  şi  nu-şi  vor  mai  aduce  aminte  de  cele  dinţii  şi  nici  nu  li  se  va 
mai  sui  la  inimă,  ci  vor  găsi  şi  bucurie  şi  veselie  în  toate  cîte  Eu  clădesc. 
Căci  iată  Eu  fac  Ierusalimul  veselie  şi  poporul  Meu  bucurie  şi  mă  voi  veseli 
în  Ierusalim  şi  Mă  voi  veseli  de  poporul  Meu.  Şi  nu  se  va  mai  auzi  în  el  glas 
de  plîngere  şi  nici  glas  de  strigare  şi  nici  nu  va  mai  fi  acolo  cineva  prea  tînăr 
în  zile,  sau  bătrîn,  care  să  nu-şi  plinească  vremea  lui.  Căci  tînărul  va  fi  de  o 
sută  de  ani,  iar  păcătosul  care  va  muri,  tot  fiu  de  o sută  de  ani  va  fi  şi  va  fi 
blestemat.  Şi  vor  clădi  case  şi  vor  locui  ei  înşişi  întru  ele  şi  vor  planta  vii 
şi  vor  mînca  ei  înşişi  roadele  lor  şi  vor  bea  vinul.  Nu  vor  construi  ei  şi  alţii 
vor  locui  şi  nu  vor  planta  ei  şi  alţii  vor  mînca.  Căci  zilele  poporului  Meu  vor 
fi  întocmai  ca  zilele  lemnului  vieţii,  iar  faptele  durerilor  lor  se  vor  învechi. 
Aleşii  Mei  nu  vor  mai  suferi  în  zadar  şi  nici  nu  vor  mai  naşte  fii  întru  blestem. 
Căci  ei  vor  fi  sămînţă  dreaptă  şi  binecuvîntată  de  Domnul,  iar  nepoţii  lor 
vor  fi  la  fel  cu  ei.  Şi  va  fi  că  mai  înainte  de  a striga  ei,  eu  îi  voi  auzi.  Şi  chiar 
în  timpul  cînd  ei  vor  vorbi,  le  voi  zice:  Ce  este  ? Atunci  lupii  şi  mieii  vor 
paşte  împreună  şi  leul,  întocmai  ca  boul  va  mînca  paie,  iar  şarpele  va  mînca 
pămînt  în  loc  de  pîine.  Nu  vor  mai  fi  nedreptăţi  şi  nu  se  vor  corupe  pe 
muntele  cel  sfînt,  zice  Domnul"  625  . Deci,  noi  am  înţeles  că  expresiunea  din 
acest  pasaj:  „zilele  poporului  Meu  vor  fi  întocmai  ca  zilele  copacilor,  iar 
faptele  durerilor  lor  se  vor  învechi"  626  anunţă  în  taină  o mie  de  ani62  7 . 
Căci  atunci  cînd  s-a  spus  lui  Adam  că  „în  ziua  în  care  va  mînca  din  pom, 
în  acea  zi  va  muri'"  628  , noi  ştim  că  el  nu  împlinise  încă  o mie  de  ani.  Am 
înţeles,  de  asemenea,  că  şi  cuvintele:  „ziua  Domnului  ca  o mie  de  ani"629  , 
trebuie  să  se  refere  la  aceasta.  Fiindcă  şi  la  noi  a fost  un  bărbat,  al  cărui 
nume  era  Ioan,  unul  dintre  apostolii  lui  Hristos,  care,  într-o  descoperire  ce  i 
s-a  făcut  lui,  a profeţit630  că  cei  ce  au  crezut  în  Hristosul  nostru  vor  petrece 
o mie  de  ani  în  Ierusalim  şi  că,  după  aceasta,  va  fi  învierea  şi  judecata 
generală  şi,  ca  să  zic  pe  scurt,  veşnică  şi  laolaltă  a tuturor631 . Lucru  care  s-a 

625.  Is.  65,  17-25. 

626.  Is.  65,22. 

627.  După  modul  în  care  sfîntul  Iustin  citează  mai  jos  Psalmul  89,  4:  „Ziua 
Domnului  este  ca  o mie  de  ani“,  cu  alte  cuvinte:  „O  mie  de  ani  înaintea  Domnului  sînt 
ca  o zi  care  vine  şi  pleaca“  (Septuaginta),  el  viea  să  arate  că  în  planul  lui  Dumnezeu 
iconomia  lumii  trebuie  să  recapituleze  creaţia:  şase  zile  de  lucru  şi  o zi  de  repaus  (6.000+ 
1.000=7.000  de  ani).  Domnul  Iisus  Hristos  a pătimit  în  a şasea  zi  a acestei  recapitulaţii 
a lumii,  adică  în  al  şaselea  mileniu  şi  El  va  trebui  să  vină  cînd  acest  mileniu  se  va  termina, 
pentru  a inaugura  pe  cel  de- al  şaptelea  mileniu,  cel  aşteptat  de  sfîntul  Iustin. 

628.  Fac.  2,  17. 

629.  Comp.  Ps.  89,  4. 

630.  Apoc.  20,  4-6. 

631.  Evr.  6,  1. 

spus  şi  de  Domnul  nostru,  că  „nici  nu  se  vor  mai  însura,  nici  nu  se  vor  mai 
mărita,  ci  vor  fi  deopotrivă  cu  îngerii,  fiindcă  ei  sînt  copii  ai  Dumnezeului 
învierii"  632  . 


LXXXIL 

La  noi  există  chiar  şi  pînă  acum  harisme  profetice,  din  care  pricină 
voi  trebuie  să  înţelegeţi  că  cele  ce  au  fost  mai  înainte  în  neamul  vostru  au 
trecut  acum  la  noi633  . Şi,  după  cum  şi  la  voi,  alăturea  de  cei  care  au  fost 
profeţi  sfinţi,  au  mai  fost  şi  alţi  profeţi  mincinoşi,  tot  aşa  şi  acum,  la  noi, 
sînt  mulţi  învăţători  mincinoşi  de  care  Domnul  nostru  ne-a  prezis  să  ne 
păzim,  pentru  ca  să  nu  păgubim  cu  nimic,  ştiind  că  el  a fost  cunoscător  de 
mai  înainte  al  celor  ce  aveau  să  ni  se  întîmple  nouă,  după  învierea  Lui  din 
morţi  şi  după  înălţarea  Lui  la  ceruri.  Căci  a zis  că  vom  fi  ucişi  şi  urîţi,  din 
cauza  numelui  Lui  şi  că  vor  veni  mulţi  profeţi  mincinoşi  şi  Hristoşi 
mincinoşi,  întru  numele  Lui  şi  vor  rătăci  pe  mulţi634  , ceea  ce  s-a  şi  întîmplat. 
Căci  mulţi  au  învăţat  cele  atee,  cele  defăimătoare  şi  cele  nedrepte, 
pecetluindu-le  cu  numele  Lui  şi  au  învăţat  şi  învaţă  pînă  acum  cele  vîrîte  în 
minţile  lor  de  duhul  cel  necurat  al  diavolului.  Pe  aceştia,  ca  şi  pe  voi,  ne  silim 
să-i  convingem  să  nu  rătăcească  ştiind  că  tot  acela  care  poate  să  spună 
adevărul  şi  nu-1  spune,  va  fi  judecat  de  Dumnezeu,  după  cum  Dumnezeu 
însuşi  a mărturisit  prin  Iezechiel,  zicînd:  „Te-am  pus  pe  tine  supraveghetor 
casei  lui  Iuda.  Dacă  păcătosul  va  păcătui  şi  nu  vei  protesta  faţă  de  el,  acesta 
va  fi  pierdut  întru  păcatul  lui,  iar  sîngele  lui  îl  voi  cere  de  Ia  tine.  Dacă  însă 
vei  protesta  faţă  de  el,  vei  fi  nevinovat"  635  . Pentru  teama  aceasta  ne 
străduim  şi  noi  să  vorbim  după  Scripturi,  iar  nicidecum  pentru  iubirea  de 
bani,  de  slavă  sau  de  plăcere.  Căci  nimeni  nu  ne-ar  putea  vădi  că  ne-am  găsi 
într-una  din  aceste  situaţii.  Noi  nu  voim  nici  măcar  să  trăim  la  fel  cu  boierii 
poporului  vostru,  pe  care  Dumnezeu  îi  defăimează,  zicînd:  „Boierii  voştri 
sînt  părtaşi  furilor,  iubind  darurile,  urmărind  răsplata"  636.  Dacă  voi,  însă, 
cunoaşteţi  şi  printre  noi  pe  vreunii  de  felul  acesta,  nu  este  totuşi  cazul  să  vă 
străduiţi,  ca  pentru  unii  ca  aceştia,  să  defăimaţi  şi  să  interpretaţi  greşit 
Scripturile  şi  pe  Hristos. 


632.  Lc.  20,  35-36. 

633.  Darurile  Duhului  Sfînt  (harismele)  sînt  arătate  aici  (ca  şi  în  cap.  LII,  4; 
LXXXVII— LXXXVIII),  ca  unele  ce  au  dispărut  din  lumea  iudaică,  pentru  a fi  transferate 
asupra  discipolilor  lui  Hristos.  Ideea  o găsim  exprimată  în  Matei  11,  13.  Harismele,  care 
au  fost  manifestarea  primitivă  a Duhului  Sfînt  în  Biserică,  au  rămas  în  fiinţă  şi  în  sec. 
II.  Dar  pe  vremea  iui  Origen,  ele  aproape  că  dispăruseră. 

634.  Comp.  Mt.  24,  5,  9,  1 1,  24;  10,  21-22. 

635.  Comp.  Iez,  3,  17-29;  33,  7-9. 

636.  Is.  1,23. 

LXXXIII. 

Psalmul  109 . De  altfel  şi  cuvintele:  „Zis-a  Domnul,  Domnului  meu: 
Şezi  de-a  dreapta  Mea,  pînă  ce  voi  pune  pe  vrăjmaşii  Tăi  aşternut  picioarelor 
Tale44  63  7 , învăţătorii  voştri  au  îndrăznit  să  le  explice  că  au  fost  spuse  cu 
privire  la  Ezechia,  deoarece  lui  i s-a  poruncit  să  şeadă  de-a  dreapta  templului 
atunci  cînd  împăratul  Asirienilor,  plin  de  ameninţare,  a trimis  soli  la  el  şi  i 
s-a  semnalat  prin  Isaia  să  nu  se  teamă  de  ei.  Faptul  că  cele  spuse  de  Isaia 
s-au  întîmplat  astfel63*  şi  că  împăratul  Asirienilor  s-a  întors  în  zilele  lui 
Ezechia  şi  nu  a mai  dus  război  împotriva  Ierusalimului, iar  îngerul  Domnului 
a ucis  în  timpul  năvălirii  Asirienilor  ca  Ia  o sută  optzeci  şi  cinci  de  mii, 
o ştim  şi  noi  destul  de  bine  şi  o mărturisim.  Dar  este,  de  asemenea,  lămurit 
că  psalmul  acesta  nu  a fost  spus  cu  privire  la  Ezechia.  Căci  textul  lui  este 
acesta:  „Zis-a  Domnul,  Domnului  meu:  Şezi  de-a  dreapta  Mea,  pînă  ce  voi 
pune  pe  vrăjmaşii  Tăi  aşternut  picioarelor  Tale.  El  va  trimite  toiagul  puterii 
asupra  Ierusalimului  şi  va  stăpîni  în  mijlocul  vrăjmaşilor  Tăi.  întru  străluci- 
rea sfinţilor,  mai  înainte  de  luceafăr  Te-am  născut.  Juratu-S-a  Domnul  şi  nu 
Se  va  căi.  Tu  eşti  preot  în  veac,  după  rînduiala  lui  Melchisedec44  639  . Dar  că 
Ezechia  nu  este  preot  în  veac,  după  rînduiala  lui  Melchisedec,  cine  nu  o ştie  ? 
Şi  că  nu  el  este  acela,  care  răscumpără  Ierusalimul,  cine  nu  o cunoaşte  ? Şi, 
că  nu  el  a trimis  toiagul  puterii  în  Ierusalim  şi  n-a  stăpînit  în  mijlocul 
vrăjmaşilor  lui,  ci  Dumnezeu  a fost  acela  care  a întors  pe  duşmani  de  la 
Ierusalimul  care  plîngea  şi  se  văita,  cine  nu  ştie  ? Iisus  al  nostru,  însă,  mai 
înainte  de  a veni  cu  slavă,  a trimis  totuşi  în  Ierusalim  toiagul  puterii,  cuvîntul 
chemării  şi  al  pocăinţei,  către  toate  neamurile,  la  care  demonii  erau 
stăpînitori,  după  cum  zice  David:  „Zeii  neamurilor  sînt  demoni4*  640  . Şi 
cuvîntul  Lui  puternic  a făcut  pe  mulţi  să  părăsească  demonii  cărora  slujeau 
şi  să  creadă  prin  El  în  atotţiitorul  Dumnezeu,  fiindcă  zeii  neamurilor  sînt 
demoni.  Tot  astfel  şi  cuvintele:  „întru  strălucirea  sfinţilor,  din  pîntece  mai 
înainte  de  luceafăr  Te-am  născut44  641  s-au  zis  pentru  Hristos,  după  cum 
am  spus  şi  mai  înainte. 


LXXXIV. 

Tot  despre  Naşterea  din  Fecioară.  Şi  cuvintele:  „Iată,  Fecioara  va  lua 
în  pîntece  şi  va  naşte  fiu44  642  s-au  spus  tot  cu  privire  la  aceasta.  Căci  dacă 
acesta,  despre  care  vorbeşte  Isaia,  nu  avea  să  se  nască  din  fecioară,  atunci 


637.  Ps.  109,  1. 

638.  Is.  37,  33-38;  IV  Regi  19,  32-37. 

639.  Ps.  109,  1-4. 

640.  Ps.  95,  5. 

641.  Ps.  109,3. 

642.  Is.  7 , 14 

despre  cine  strigă  Duhul  Sfînt:  ,,Iată  Domnul  însuşi  va  da  semn:  iată, 
Fecioara  va  lua  în  pîntece  şi  va  naşte  fiu“?643  . Căci  dacă  şi  acesta  avea  să 
se  nască  la  fel  ca  toţi  cei  născuţi  din  împreunare,  pentru  ce  atunci  Dumne- 
zeu a mai  zis  că  va  da  semn,  care  nu  este  ceva  comun  tuturor  celor  întîi 
născuţi  ? Dar,  ceea  ce  este  cu  adevărat  un  semn  şi  care  trebuia  să  devină 
pentru  neamul  omenesc  un  motiv  de  încredere,  este  că  dintr-un  sîn 
fecioresc644  , Cel  întîi  născut  dintre  toate  creaturile  a devenit  cu  adevărat 
trup,  S-a  născut  copil  şi  că,  ştiind  lucrul  acesta  de  mai  înainte,  El  l-a  prezis 
prin  Duhul  profetic  într-un  fel  sau  altul,  aşa  cum  am  arătat  mai  înainte, 
aşa  încît  atunci  cînd  evenimentul  acesta  urma  să  se  împlinească,  să  se  ştie 
că  el  s-a  întîmplat  prin  puterea  şi  voinţa  Creatorului  universului;  în  acelaşi 
chip  în  care  Eva  a fost  făcută  dintr-o  coastă  a lui  Adam  şi  tot  aşa  cum  toate 
celelalte  fiinţe  vii  au  luat  fiinţă  la  început,  prin  Cuvîntul  lui  Dumnezeu. 
Dar  voi  chiar  şi  asupra  acestor  puncte,  aveţi  îndrăzneala  să  falsificaţi 
explicaţiile  pe  care  le-au  făcut  bătrînii  voştri  de  pe  lingă  Ptolomeu,  cel  care 
a fost  împăratul  Egiptenilor;  voi  spuneţi  că  Scriptura  nu  conţine  interpreta- 
rea pe  care  au  dat-o  ei,  ci:  „Iată,  tînăra  ia  în  pîntece",  ca  şi  cum  faptul  acesta 
ar  însemna  ceva  deosebit,  ca  o femeie  să  nască  din  împreunare  bărbătească, 
aşa  cum  fac  toate  femeile  tinere  afară  de  cele  sterpe,  care,  la  rîndul  lor, 
dacă  Dumnezeu  vrea,  poate  să  le  facă  să  nască.  Astfel,  mama  Iui  Samuel, 
care  nu  năştea,  a născut  prin  voinţa  Iui  Dumnezeu645  şi  tot  astfel,  femeia 
sfîntului  patriarh  Avraam646  , ca  şi  Elisabeta,  care  a născut  pe  Botezătorul 
Ioan64  7 , sau  ca  altele  care  au  născut  la  fel.  Aşa  că  voi  nu  trebuie  să  socotiţi 
că  este  cu  neputinţă  ca  Dumnezeu  să  poată  toate  cîte  voieşte.  Şi,  ceva 
mai  mult,  deoarece  s-a  profeţit  cum  că  ceva  avea  să  fie,  n-ar  trebui  să 
cutezaţi  a falsifica  sau  a interpreta  greşit  profeţiile,  pentru  că,  în  cazul 
acesta,  voi  vă  veţi  nedreptăţi  numai  pe  voi  înşivă,  în  vreme  ce  pe  Dumnezeu 
nu-L  veţi  putea  vătăma  cu  nimic. 


LXXXV. 

Alte  profeţii  cu  privire  la  Hristos . Cît  priveşte  cuvintele  din  profeţia 
care  zice:  „Ridicaţi,  boieri,  porţile  voastre  şi  ridicaţi-vă  porţi  veşnice, 
pentru  ca  să  intre  împăratul  slavei"  648  , unii  dintre  voi  îndrăznesc,  de 
asemenea,  să  le  explice,  că  s-au  zis  cu  privire  la  Ezechia,  iar  alţii,  cu  privire 


643.  Ibidem. 

644.  Col.  1,  15. 

645.  I Regi,  1,20. 

646.  Fac.  21,2. 

647.  Lc.  1,57. 

648.  Ps.  23,  7. 

la  Solomon.  în  fapt  însă  nu  este  cu  putinţă  să  dovediţi  că  au  fost  spuse  nici 
cu  privire  la  acesta,  nici  cu  privire  la  acela  şi,  în  genere,  nici  cu  privire  la 
vreunul  dintre  cei  ce  se  numesc  împăraţi  ai  voştri;  ci  ele  se  pot  spune  numai 
cu  privire  la  acest  Hristos  al  nostru,  Care  S-a  arătat  „fără  chip  şi  necinstit" 
după  cum  ne  spune  Isaia649  , dimpreună  cu  David  şi  cu  toate  Scripturile, 
Care  însă  este  „Domn  al  puterilor"  650  , prin  vrerea  Tatălui,  pe  care  I-a 
încredinţat-o  Lui,  Care  a şi  înviat  din  morţi  şi  S-a  înălţat  la  cer,  aşa  cum  a 
arătat  şi  Psalmul  şi  celelalte  Scripturi,  atunci  cînd  S-au  vestit  ca  Domn  al 
puterilor,  după  cum  şi  acum,  din  cele  ce  se  întîmplă  sub  ochii  voştri,  vă  este 
uşor  să  vă  încredinţaţi,  dacă  voiţi.  Căci  orice  demon  alungat  prin  numele 
Lui,  al  acestui  Fiu  al  lui  Dumnezeu  şi  Întîi-născut  al  întregii  zidiri651  , născut 
prin  Fecioara  şi  devenit  om,  răstignit  sub  Pontius  Pilat  de  poporul  vostru, 
mort  şi  înviat  din  morţi  şi  înălţat  la  ceruri,  este  învins  şi  este  supus.  Dacă, 
însă,  cineva  dintre  voi  ar  exorciza  în  numele  oricăruia  din  cei  care  au  fost 
la  voi  împăraţi,  drepţi,  profeţi  sau  patriarhi,  nici  unul  dintre  demoni  nu  se  va 
supune.  Dar,  dacă  cineva  dintre  voi  ar  exorciza  în  numele  Dumnezeului  lui 
Avraam,  al  Dumnezeului  lui  Isaac  şi  al  Dumnezeului  lui  Iacov,  poate  că  se  va 
supune.  De  altfel,  aceia  dintre  voi  care  sînt  exorcişti  întrebuinţează  aceeaşi 
artă  ca  şi  neamurile,  atunci  cînd  exorcizează,  folosindu-se  de  tămîieri  şi  de 
lanţuri  magice.  Iar  că  aceia  cărora  cuvîntul  profeţiei  lui  David  le  spune  să 
ridice  porţile  pentru  ca  să  intre  acest  Domn  — Care  este  Domnul  puterilor 
prin  voinţa  Tatălui,  Iisus  Hristos,  Care  a înviat  din  morţi  — sînt  îngerii  şi 
puterile,  a dovedit-o  de  asemenea  cuvîntul  lui  David,  la  care  mă  voi  referi 
iarăşi,  din  cauza  acestora  care  n-au  fost  ieri  cu  noi  şi  pentru  care  spun  de 
multe  ori,  acum,  în  rezumat,  multe  dintre  cele  spuse  ieri. 

Şi  acum,  dacă  vă  spun  vouă  acestea,  cu  toate  că  de  multe  ori  am  spus 
aceleaşi  lucruri,  ştiu  că  nu  fac  ceva  necugetat.  Căci  altminteri,  ar  urma  să 
zicem  că  este  ceva  ridicol  ca  soarele,  luna  şi  celelalte  stele  să  facă  întotdeauna 
aceeaşi  cale  şi  să  dea  naştere  la  schimbarea  anotimpurilor,  sau  ca  bărbatul 
care  se  ocupă  cu  socotelile,  dacă  ar  fi  cercetat  cît  fac  de  două  ori  două  şi, 
fiindcă  v-a  spus  de  mai  multe  ori  că  fac  patru,  să  înceteze  de  a vă  zice,  iarăşi, 
că  fac  patru  şi  altele  la  fel,  care  mărturisite  în  chip  constant  sînt  spuse  şi 
mărturisite  întotdeauna  la  fel,  cum  şi  ca  cel  ce  discută  pe  baza  Scripturilor 
profetice  să  nu  fie  lăsat  să  spună  întotdeauna  aceleaşi  Scripturi,  ci  să  se 
creadă  că  are  de  spus  ceva  mai  bun  decît  Scripturile.  Cuvîntul  prin  care 
v-am  spus  că  Dumnezeu  arată  că  în  cer  sînt  şi  îngeri  şi  puteri,  este  acesta: 


649.  Is.  53,  2-3. 

650.  Ps.  23,10. 

651.  Col.  1,  15. 

„Lăudaţi  pe  Domnul  din  ceruri,  lăudaţi-L  pe  El  întru  cei  de  sus.  Lăudaţi-L 
pe  El  toţi  îngerii  Lui,  lăudaţi-L  pe  El  toate  puterile  Lui44  652  . 

Atunci,  un  oarecare  Mnaseas,  dintre  cei  care  veniseră  cu  cei  din  ziua  a 
doua,  a zis : 

— Şi  noi  ne  bucurăm,  cînd  vedem  că  tu  încerci  să  spui  iarăşi  aceleaşi 
lucruri  pentru  noi. 

La  acestea,  eu  am  răspuns: 

— Ascultaţi,  prieteni,  cărei  Scripturi  încredinţîndu-mă,  fac  acest  lucru: 
Iisus  a poruncit  „să  iubim  chiar  şi  pe  vrăjmaşi44  653  , lucru  care  a fost  propo- 
văduit şi  de  Isaia,  în  mai  multe  locuri,  în  care  se  arată  şi  taina  renaşterii 
noastre  şi,  în  genere,  a tuturor  celor  ce  aşteaptă,  ca  să  se  arate  Hristos  în 
Ierusalim  şi  care  se  silesc  să-i  mulţumească  prin  fapte.  Iată  cuvintele  care 
s-au  spus  prin  Isaia;  „Ascultaţi  cuvîntul  Domnului,  cei  care  tremuraţi  de 
cuvîntul  Lui.  Spuneţi, celor  ce  vă  urăsc  pe  voi  şi  vă  defăimează,,, fraţii 
noştri44,  pentru  că  numele  Domnului  este  slăvit  de  voi.  S-a  arătat  în  veselia 
lor,  iar  aceia  se  vor  ruşina.  Glasul  strigătului  din  cetate,  glasul  poporului, 
glasul  Domnului  care  răsplăteşte  răsplată  celor  mîndri.  Mai  înainte  ca  aceea 
care  se  găseşte  în  dureri  să  nască  şi  mai  înainte  de  a veni  durerea  facerii, 
a născut  parte  bărbătească.  Cine  a auzit  un  astfel  de  lucru  şi  cine  a văzut 
aşa  ceva,  ca  pămîntul  să  sufere  durerile  facerii  într-o  zi,  şi  ca  să  se  nască 
un  popor  dintr-o  dată,  că  Sionul  a suferit  durerile  facerii  şi  a născut  pe 
copiii  lui  ? Şi  Eu  am  dat  aşteptarea  aceasta  şi  celei  ce  nu  va  naşte,  zice 
Domnul.  Iată,  Eu  am  făcut-o  pe  cea  care  va  naşte  şi  pe  cea  stearpă,  zice 
Domnul.  Veseleşte-te  Ierusalime  şi  sărbătoriţi  toţi  cei  care-1  iubiţi.  Bucu- 
raţi-vă  toţi  care  plîngeţi  cauza  lui,  pentru  ca  să  sugeţi  şi  să  vă  săturaţi  din 
sînul  mîngîierii  lui  şi,  pentru  ca  sugînd,  să  vă  înfruptaţi  din  intrarea  slavei 

lui4*  6 54 


LXXXVI. 

Şi,  spunînd  acestea,  am  adăugat: 

— Că  Acesta,  pe  Care  Scripturile  îl  arată  că,  după  răstignire,  va  veni 
iarăşi  plin  de  slavă655  , a avut  ca  simbol  pomul  vieţii656  care  se  zice  că  fusese 
plantat  în  rai,  ca  şi  despre  cele  ce  aveau  să  se  întîmple  celor  drepţi,  ascultaţi 
acum:  Cu  toiagul  a fost  trimis  Moisi  pentru  răscumpărarea  poporului657  . 
Cu  acest  toiag,  pe  care-1  avea  în  mînă,  în  fruntea  poporului,  el  a despicat 


652.  Ps.  148,  1-2. 

653.  Comp.  Mt.  5,  44;  Lc.  6,  27 

654.  Is.  66,5-11. 

655.  Dan.  7,  13-14;  Ps.  23,  7. 

656.  Cf.  Fac.  2,9; Pilde,  3,18. 

657.  leş.  4,  17. 

marea658  şi  tot  prin  el  a văzut  ţîşnind  apă  din  stîncă659  . Tot  astfel, 
aruncînd  un  lemn  în  apa  din  Merra,  care  era  amară,  a făcut-o  dulce660  . 
Iacov,  aruncînd  nişte  toiege  în  carnalele  apelor,  a izbutit  ca  oile  fratelui 
mamei  sale  să  aibă  în  pîntece  pentru  ca  să  dobîndească  el  ceea  ce  avea  să  se 
nască  din  ele.  Şi  tot  cu  ajutorul  toiagului  lui,  acelaşi  Iacov  se  laudă  că  a 
trecut  rîul661  . Se  spune,  apoi,  că  i s-a  arătat  (în  vis)  o scară,  iar  Scriptura  a 
arătat  că  Dumnezeu  se  sprijinea  pe  ea662  . Că  aici  nu  era  vorba  despre  Tatăl, 
v-am  arătat  îndeajuns  din  Scripturi.  în  acelaşi  loc,  Iacov,  vărsînd  untdelemn 
pe  o piatră,  a primit  de  la  însuşi  Dumnezeu  care  i se  arătase,  mărturia  că  a 
uns  coloana  în  cinstea  Lui663  . Am  arătat,  de  asemenea,  că  în  multe  locuri 
din  Scriptură,  Hristos  a fost  propovăduit  în  chip  simbolic  ca  piatră  şi  am 
dovedit  că  toată  ungerea,  fie  cu  untdelemn,  fie  cu  stactă,  fie  cu  alte 
unguente  care  provin  din  compoziţia  mirului,  îl  simboliza  pe  El,  deoarece 
Cuvîntul  zice:  „Pentru  aceasta  Te-a  uns  pe  Tine,  Dumnezeule,  Dumnezeul 
Tău,  cu  untdelemnul  veseliei,  preferîndu-Te  tovarăşilor  Tăi**664.  Căci  toţi 
împăraţii  şi  toţi  unşii  de  la  El  se  împărtăşeau  ca  să  se  numească  şi  împăraţi 
şi  unşi,  în  acelaşi  chip  în  care  şi  El  însuşi  a luat  de  la  Tatăl,  numirea  de 
împărat,  de  Hristos,  de  preot,  de  înger  şi  toate  celelalte  de  felul  acesta,  pe 
care  le  are  sau  le-a  avut.  Toiagul  lui  Aaron,  care  a odrăslit,  l-a  arătat  pe  Acesta 
arhiereu.  Iar  Isaia  a profeţit  că  Hristos  va  fi  „toiag  din  rădăcina  lui  lesei4*665  . 
De  asemenea,  David  zice  că  dreptul  va  fi  „ca  un  arbore  plantat  la  marginile 
nurilor,  care-şi  va  da  rodul  lui  la  timpul  lui  şi  a cărui  frunză  nu  va 
fi  smulsă**  666  şi  tot  el  a mai  spus  că  dreptul  „ca  finicul  va  înflori*4  66  7 . 
Dintr-un  arbore  S-a  arătat  Dumnezeu  lui  Avraam,  după  cum  este  scris,  lingă 
stejarul  din  Mamvri668  . Iar  poporul,  cînd  a trecut  Iordanul,  a găsit  şaptezeci 
de  sălcii  şi  douăsprezece  izvoare669  . „în  toiag  şi  în  vargă**  670  zice  David  că 
a fost  mîngîiat  de  Dumnezeu.  Iar  Elisei,  aruncînd  un  lemn  în  rîul  Iordan, 
a scos  la  suprafaţă  fierul  toporului  cu  care  fiii  profeţilor  veniseră  să  taie 
lemne  pentru  construirea  casei,  în  care  voiau  să  grăiască  şi  să  mediteze  la 


658.  leş.  14,  16. 

659.  leş.  17,  5-6;Num.  20,  8. 

660.  leş.  15,  23-25. 

661.  Fac.  30,  37-38;32,  10. 

662.  Fac.  28,  12-13. 

663.  Fac.  28,  18;  31,  13. 

664.  Ps.  44,  7. 

665.  Comţ>.  Is.  11,  1. 

666.  Comp.  Ps.  1,3. 

667.  Ps.  91,12. 

668.  Fac.  18,  1. 

669.  leş.  15,  27;  Num.  33,  9.  Capitolele  indicate  din  Ieşire  şi  Numeri  nu  vorbesc  de 
sălcii,  ci  de  trunchiuri  de  palmieri. 

670.  Ps.  22,  14. 

legea  şi  la  poruncile  lui  Dumnezeu671 , după  cum  şi  pe  noi,  care  ne  găseam 
cufundaţi  în  păcatele  cele  mai  grele  pe  care  le-am  făcut,  prin  răstignirea 
Sa  pe  lemn  şi  prin  apă,  Hristosul  nostru  curăţindu-ne,  ne-a  răscumpărat  şi 
ne-a  făcut  casă  de  rugăciune  şi  de  închinare.  Şi  tot  toiag  a*fost  şi  acela,  care 
a arătat  pe  Iuda,  tată  al  celor  născuţi  din  Tamara,  printr-o  taină  atît 
de  mare672  . 


LXXXVII. 

După  ce  am  terminat  de  spus  acestea,  Tryfon  a zis: 

— Să  nu  crezi  că  încerc  să  răstorn  cele  spuse  de  tine,  dacă  îţi  cer  tot 
felul  de  lămuriri,  aşa  cum  mă  vezi  că  fac,  ci  numai  voiesc  să  aflu  cît  mai 
multe  despre  cele  cu  privire  la  care  te  întreb.  Spune-mi,  deci,  atunci  cînd 
Cuvîntul  grăieşte  prin  Isaia:  ,,Va  ieşi  un  toiag  din  rădăcina  lui  lesei  şi  o 
floare  se  va  ridica  din  rădăcina  lui  lesei  şi  Duhul  lui  Dumnezeu  Se  va  odihni 
peste  ea,  Duhul  înţelepciunii  şi  al  înţelegerii,  Duhul  voinţei  şi  al  puterii, 
Duhul  cunoştinţei  şi  al  pietăţii  şi-l  va  umple  Duhul  temerii  de  Dumne- 
zeu”673 . El  spunea  că  este  de  acord  cu  mine  cum  că  textul  acesta  s-a  spus 
cu  privire  la  Hristos.  Dar,  a adăugat  el,  deoarece  tu  zici  că  Hristos  a fost  un 
Dumnezeu  mai  înainte  de  veci,  că  El  S-a  întrupat  după  voinţa  lui  Dumnezeu, 
pentru  a Se  naşte  ca  om  din  Fecioara,  cum  este  cu  putinţă  să  demonstrezi  că 
El  a fost  preexistent,  în  timp  ce  El  S-a  umplut  de  puterile  Duhului  Sfînt, 
pe  care  Cuvîntul  le  enumeră  prin  gura  lui  Isaia,  ca  şi  cum  El  ar  fi  fost  lipsit 
de  ele  ? 

Faţă  de  acestea,  eu  i-am  răspuns: 

— Ai  pus  o întrebare  cît  se  poate  de  inteligentă  şi  de  înţeleaptă.  Căci, 
cu  adevărat,  lucrul  acesta  pare  a fi  plin  de  nedumerire.  Dar,  pentru  ca  să 
înţelegi  şi  raţiunea  acestora,  ascultă  cele  ce-ţi  spun.  Cuvîntul  nu  arată 
nicidecum  că  puterile  acestea  ale  Duhului,  enumerate  aici,  vor  veni  asupra 
Lui  ca  şi  cum  El  ar  fi  lipsit  cu  totul  de  ele,  ci  ca  unele  care  vor  trebui  să-şi 
găsească  sfîrşitul  în  El,  adică  să-şi  găsească  odihna  asupra  Lui,  pentru  ca  în 
neamul  vostru  să  nu  mai  fie  profeţi,  după  obiceiul  cel  vechi,  fapt  care  se 
poate  constata  chiar  de  voi  înşivă:  căci,  după  El,  nu  a mai  fost  la  voi  nici  un 
alt  profet.  Iar  că,  de  asemenea,  profeţii  care  au  fost  la  voi,  primind  fiecare  de  la 
Dumnezeu  o putere  sau  alta,  au  făcut  şi  au  vorbit  cele  ce-am  aflat  şi  noi  din 
Scripturi,  fiţi  atenţi  la  cele  ce  vă  spun  eu  acum.  Căci  Solomon  a avut  duhul 

671.  Cf.  IV  Regi  6,  1-7. 

672.  Fac.  38,  25—26.  Istoria  Tamarei  este  exploatată  şi  de  sfîntul  Irineu,  Adv. 
Haeres .,  IV,  XXV,  2 (P.G.  VII,  1501)  şi  în  sens  mesianic.  El  vede  însă  taina  nu  în  bastonul 
tatălui  lui  Iuda,  ci  în  firul  roşu  pe  care  moaşa  îl  lega  de  mîna  aceluia  dintre  gemeni  care 
se  părea  că  se  va  naşte  întîi. 

673.  Is.  11,  1-3. 

înţelepciunii,  Daniel  pe  cel  al  înţelegerii  şi  al  voinţei,  Moisi  pe  cel  al  puterii 
şi  al  pietăţii,  Ilie  pe  cel  al  temerii  şi  Isaia  pe  cel  al  cunoştinţei.  Ceilalţi  au 
avut,  iarăşi,  o singură  putere  fiecare,  sau,  în  chip  succesiv,  una  după  alta, 
cum  au  fost  Ieremia,  cei  doisprezece  (profeţi  mici),  David  şi  toţi  ceilalţi,  în 
genere,  care  au  fost  profeţi  la  voi.  Apoi,  s-a  odihnit,  adică  a încetat,  cînd  a 
venit  Acela  după  care  ele  trebuiau  să  înceteze  de  Ia  voi,  atunci  cînd  iconomia 
Lui  cu  privire  la  oameni  s-a  împlinit.  Şi  luînd  iarăşi  odihnă  în  El,  după  cum 
se  profeţise,  ele  aveau  să  devină  daruri  pe  care  le  dă,  din  harul  puterii 
Duhului  Aceluia,  celor  ce  cred  în  El,  după  cum  ştie  că  este  fiecare  vrednic. 
Cum  că  s-a  profeţit  că  acest  lucru  avea  să  se  facă  de  El,  după  înălţarea  Lui 
la  ceruri,  am  spus-o  şi  mai  înainte  şi  o spun  iarăşi.  Căci  s-a  zis:  „s-a  înălţat 
întru  înălţime,  a robit  robia  şi  a dat  daruri  fiilor  oamenilor"674 . Şi,  iarăşi, 
într-o  altă  profeţie  s-a  zis:  „Şi  va  fi  după  acestea,  că  voi  vărsa  Duhul  Meu 
peste  tot  trupul  şi  peste  robii  Mei  şi  peste  roabele  Mele  şi  vor  profeţi"  675  . 


LXXXVIII. 

Şi  se  pot  vedea  chiar  şi  în  mijlocul  nostru  femei  şi  bărbaţi,  care  au 
primit  harisme676  de  la  Duhul  lui  Dumnezeu.  Aşa  că,  nu  din  cauză  că  ar  fi 
avut  să  fie  lipsit  de  putere  s-a  profeţit  că  vor  veni  asupra  Lui  puterile  enume- 
rate de  Isaia;  ci  din  cauză  că  ele  nu  aveau  să  existe  mai  departe.  Mărturie 
despre  aceasta  să  vă  fie  vouă  ceea  ce  v-am  spus  că  s-a  întîmplat  cu  magii 
din  Arabia,  care,  de  îndată  ce  S-a  născut  Pruncul,  venind  I s-au  închinat. 
Căci  chiar  în  clipa  în  care  S-a  născut,  El  a avut  puterea  Lui  şi#  crescînd  la  fel 
cu  ceilalţi  oameni,  folosindu-Se  de  cele  ce  erau  potrivite,  a dat  fiecărei  vîrste 
aceea  ce  era  propriu  ei677,  hrănindu-Se  cu  toate  felurile  de  hrană  şi  rămînînd 
astfel  aproape  treizeci  de  ani  pînă  cînd  a venit,  ca  mai  înainte  propovăduitor 
al  arătării  Sale,  Ioan,  care  a mers  înaintea  Lui  pe  calea  botezului678  după 
cum  v-am  dovedit-o  şi  mai  înainte.  Atunci  Iisus,  venind  Ia  rîul  Iordan,  unde 
boteza  Ioan  şi  coborînd  Iisus  în  apă,  foc  s-a  aprins  în  Iordan679  . Şi  ieşind  El 
din  apă,  apostolii  acestui  Hristos  al  nostru  au  scris  că  Duhul  Sfînt  a zburat, 

674.  Ps.  67,  18;  Comp.  Ef.  4,  8. 

675.  Ioel,  2,28-29. 

676.  Despre  harismele  din  Biserica  creştină  a se  vedea  şi  cap.  LXXXII.  După  sfîntul 
Iustin  ele  s-au  concentrat  mai  întîi  toate  în  Hristos,  Care  apoi  le-a  transmis  credincioşilor 
Săi. 

677.  Lc.  2,40,52. 

678.  Lc.  3,  23. 

679.  în  istorisirea  Botezului  Domnului  pe  care  ne-o  face  sfîntul  evanghelist  Luca  (3, 
21-22),  nu  găsim  nimic  în  legătură  cu  focul  care  „s-a  aprins  în  Iordan".  în  literatura 
creştină  primară,  focul  este  pus  în  legătură  cu  prezenţa  Duhului  Sfînt  în  ziua  Cincizecimii, 
aşa  cum  se  istoriseşte  în  Fapte,  2,  1,  4 şi  aşa  cum  a prezis  sfîntul  Ioan  Botezătorul  despre 
Botezul  „cu  Duh  Sfînt  şi  cu  foc"  (Mt.  3,  11;  Lc.  3,  16). 

ca  un  porumbel  asupra  Lui680  . Şi  noi  ştim  că  El  a venit  la  rîu  nu  ca  unul 
care  ar  fi  avut  trebuinţă  de  botez,  sau  de  Duhul,  care  a venit  în  chipul 
porumbelului,  după  cum  El  nu  a suportat  să  Se  nască  şi  să  Se  răstignească 
pe  cruce  ca  unul  care  ar  fi  avut  trebuinţă  de  acestea,  ci  a făcut  toate  acestea 
pentru  neamul  oamenilor,  care  de  la  Adam  căzuse  sub  moarte  şi  sub  rătăci- 
rea şarpelui,  fiecare  săvîrşind  Ia  rîndul  lui  răul,  şi  prin  greşeli  personale.  Căci 
voind  ca  aceştia  — îngeri  şi  oameni  — să  fie  cu  putinţă  liberă  de  hotărîre  şi 
autonomi  din  punct  de  vedere  moral,  Dumnezeu  i-a  făcut  în  aşa  fel,  ca 
fiecare  să  săvîrşească  aceea  ce  le-a  dat  putere  să  facă,  cu  scopul  ca,  dacă  vor 
alege  cele  plăcute  Lui,  să-i  păstreze  fără  stricăciune  şi  fără  de  pedeapsă;  iar 
dacă  vor  păcătui,  să-i  pedepsească  pe  fiecare  aşa  cum  va  socoti  El. 

Şi  nici  faptul  că  a intrat  în  Ierusalim  şezînd  pe  un  asin,  după  cum  am 
arătat  că  s-a  profeţit,  nu  I-a  dat  vreo  putere  ca  să  fie  Hristos,  ci  a adus  numai 
o mărturie  oamenilor  că  El  este  Hristos,  tot  aşa  cum  şi  în  ce  priveşte  pe 
Ioan,  el  a trebuit  să  fie  o mărturie  oamenilor  pentru  ca  aceştia  să  înţeleagă 
cine  este  Hristos.  Astfel,  pe  cînd  Ioan  străbătea  ţinutul  de  pe  marginea 
Iordanului  şi  propovăduia  botezul  pocăinţei,  purtînd  cingătoare  de  piele 
şi  îmbrăcăminte  din  păr  de  cămilă,  şi  nemîncînd  nimic  în  afară  de  acride 
şi  de  miere  sălbatică681 , oamenii  socoteau  că  el  este  Hristos682 . Din  cauza 
aceasta,  el  striga  oamenilor:  ,,Nu  sînt  eu  Hristos,  ci  glasul  celui  ce  strigă683 
căci  va  veni  Cel  ce  este  mai  puternic  decît  mine,  a Cărui  încălţăminte  nu  sînt 
vrednic  să  o duc“  684.  Şi  venind  Iisus  la  Iordan,  şi  crezîndu-se  de  lume  că 
este  fiul  lui  Iosif,  tîmplarul685  , şi  arătîndu-se  fără  de  chip  aşa  cum  propovă- 
duiesc Scripturile686  şi  fiind  socotit  El  însuşi  tîmplar687  (căci  nişte  astfel  de 
lucruri  de  tîmplărie  lucrase  cît  timp  fusese  printre  oameni:  pluguri  şi  juguri, 
învăţîndu-ne  prin  aceasta  şi  simbolurile  dreptăţii  şi  viaţa  activă),  din  cauza 
aceasta  Duhul  Sfînt,  şi  pentru  oameni,  după  cum  am  zis,  a zburat  în  chip 
de  porumbel  asupra  Lui  şi  totodată  a venit  şi  un  glas  din  cer,  care  a vorbit 
odinioară  şi  prin  David  ca  din  partea  lui  Hristos,  spunînd  ceea  ce  avea  să  I se 
spună  Lui  de  către  Tatăl:  „Fiul  Meu  eşti  Tu,  Eu  astăzi  Te-am  născut"688  ; 
arătînd  că  atunci  va  fi  naşterea  Lui  pentru  oameni,  cînd  El  avea  să  înceapă 
a fi  cunoscut  de  oameni:  „Fiul  Meu  eşti  Tu,  Eu  astăzi  Te-am  născut". 


680.  Comp.  Lc.  3,  21-22;Mt.  3,  13-16. 

681.  Comp.  Mt.  3,  1—4;  Mc.  1,  2—6;  Lc.  3,3. 

682.  Lc.  3,  15. 

683.  In.  1,  20-23. 

684.  Mt.  3,  11;  Lc.  3,  16. 

685.  Mt.  13,  55;  Lc.  3,23. 

686.  Cf.  Is.  53,2-3. 

687.  Mc.  6,3. 

688.  Lc.  3,  21-22;  Ps.  2,  7. 

LXXXIX. 

Profeţii  referitoare  la  cruce . Acum,  a zis  Tryfon: 

— Să  ştii  bine  că  tot  neamul  nostru  aşteaptă  pe  Hristos  şi  că  noi 
recunoaştem  că  toate  Scripturile  pe  care  tu  le-ai  adus  au  fost  spuse  cu 
privire  la  EL  Ceva  mai  mult:  eu  spun  că  chiar  numele  de  Iisus,  cu  care  a fost 
supranumit  fiul  lui  Navi,  m-a  făcut  să  înclin  deopotrivă  la  aceasta.  Cu  toate 
acestea  ne  îndoim,  cînd  este  vorba  să  credem  că  Hristos  a avut  să  fie  răstignit 
într-un  chip  atît  de  necinstit.  Căci  în  Lege  se  spune  că  cel  răstignit  este 
blestemat689.  Aşa  că,  cu  privire  la  faptul  acesta,  eu  mă  îndoiesc,  pînă  în 
clipa  de  faţă.  Cum  că  Scripturile  propovăduiesc  că  Hristos  va  fi  pătimitor, 
este  lucru  lămurit.  Am  vrea  totuşi  să  ştim,  dacă  El  avea  să  pătimească  de  pe 
urma  acestei  pătimiri  blestemate  de  lege  ?690  . Dacă  poţi  să  dovedeşti  şi  aici 
ceva,  dovedeşte. 

La  acestea,  eu  i-am  răspuns: 

— Dacă  Hristos  n-ar  fi  avut  să  pătimească  şi  dacă  profeţii  n-ar  fi  zis 
că  „din  cauza  nelegiuirii  poporului  va  fi  dus  Ia  moarte  şi  că  va  fi  necinstit691 
şi  biciuit692  , că  va  fi  socotit  printre  cei  nelegiuiţi  şi  că  va  fi  dus  ca  o oaie 
la  junghiere“  693  , El,  al  Cărui  neam  profetul  zice  că  nimeni  nu-1  va  putea 
povesti,  ar  fi  fost  natural  ca  să  vă  miraţi.  Dacă  însă  acest  lucru  este  acela 
care-L  caracterizează  şi-L  anunţă  tuturor,  cum,  atunci,  noi  n-am  fi  crezut  cu 
hotărîre  în  El  ? De  altfel,  toţi  aceia  care  au  înţeles  cele  spuse  de  profeţi, 
acest  lucru  îl  vor  spune,  iar  nu  altceva,  de  îndată  ce  numai  vor  auzi  că  El 
a fost  răstignit. 


XC. 

Atunci,  a zis  Tryfon,  învaţă-ne  şi  pe  noi  din  Scripturi,  pentru  ca  să  ne 
încredinţăm  şi  noi.  Noi  ştim  că  El  avea  să  pătimească  şi  să  fie  „dus  ca  o 
oaie“  694  , dar  dovedeşte-ne,  cum  că  El  avea  să  se  şi  răstignească  şi  să  moară 


689.  Deut.  21, 23;  Gal.  3,13. 

690.  Mărturisirea  în  legătură  cu  Hristos  „pătimltoruP*  o mai  găsim  şi  în  cap. 
XXXIX,  7 al  Dialogului  Ceea  ce  punea  în  mare  dificultate  pe  Tryfon  era  răstignirea  lui 
Hristos,  care  era  un  lucru  blestemat  de  Lege.  Asupra  credinţei  iudaice  într-un  Mesia 
pătimitor  a se  vedea  şi  cap.  LXVIII,  5 din  Dialog.  Dar  iudeii  din  sec.  al  II-lea  aşteptau  în 
genere  un  Mesia  glorios.  El  avea  să  fie  precedat  de  un  oarecare  Ben  Josef  şi  trebuia  să 
învingă  pe  Gog  şi  Magog  (Iez.  38—39),  adică  neamurile  şi  apoi  să  fie  învins  de  ele  şi  ucis 
într-o  luptă  supremă.  Iudeii  trebuiau  atunci  să  se  refugieze,  pentru  a aştepta  acolo  pe  Ilie 
şi  pe  Mesia  Ben  David,  Mîntuitorul  (A  se  vedea  Langrange,  Le  Messianisme  chez  Ies  Juifs , 
Paris,  1909,  p.  236-256). 

691.  Ibidem. 

692.  Ibidem,  12. 

693.  Is.  53,8. 

694.  Is.  53,  7. 


200 


APOLOGEŢI  DE  LIMBA  GREACA 


atît  de  ruşinos  şi  de  necinstit,  prin  moartea  cea  blestemată  de  lege695  , 
căci  noi  nici  măcar  nu  putem  să  ne  apropiem  cu  gîndul  de  această  idee. 

— Tu  ştii,  i-am  răspuns  eu,  că  tot  ce-au  spus  şi  au  făcut  profeţii,  după 
cum  voi  înşivă  aţi  mărturisit,  au  descoperit  în  parabole  şi  semne,  pentru  ca 
cele  mai  multe  dintre  ele  să  nu  poată  fi  înţelese  de  toţi,  ascunzînd  astfel 
adevărul  în  ele,  pentru  ca  cei  care  caută  să-l  găsească  şi  să-l  înveţe,  să-şi 
dea  osteneală  în  vederea  acestui  lucru. 

La  aceasta,  ei  au  zis: 

— Am  recunoscut  cele  ce  zici  tu  acum. 

— Ascultă,  deci,  am  adăugat  eu, şi  cele  ce  urmează:  Moisi,  cel  dintîi, 
prin  semnele  pe  care  le-a  făcut,  a arătat  că  blestemul  acesta  al  crucii  era 
numai  ceva  aparent. 

— Dar  care  sînt  semnele  acelea  de  care  vorbeşti?  au  zis  ei  . 

— Cînd  poporul,  am  continuat  eu,  lupta  împotriva  lui  Amalec,  iar  fiul 
lui  Navi,  supranumit  cu  numele  de  Iisus,  se  găsea  în  fruntea  luptei,  Moisi 
însuşi  se  ruga  lui  Dumnezeu,  avînd  mîinile  întinse,  de  o parte  şi  de  alta,  în 
timp  ce  Or  şi  cu  Aaron  i le  ţineau  astfel  ziua  întreagă,  pentru  ca  nu  cumva 
Moisi  obosind,  mîinile  să-i  cadă  în  jos.  Căci,  dacă  din  semnul  acesta  care 
imita  crucea  scădea  ceva,  după  cum  se  scrie  în  cărţile  lui  Moisi69  6 , poporul 
era  învins,  iar  dacă  rămînea  în  starea  aceasta,  în  tot  timpul  acesta  Amalec 
era  învins  şi,  dacă  avea  putere  asupra  lui,  prin  cruce  o avea.  Iar  poporul  nu 
devenea  mai  tare  pentru  că  Moisi  se  ruga  astfel,  ci  pentru  că  numele  lui  Iisus 
era  în  fruntea  luptei,  iar  el  făcea  numai  semnul  crucii.  Şi  cine  dintre  voi  nu 
ştie  că  pe  Dumnezeu  II  îmblînzeşte  mai  mult  decît  orice  rugăciunea  însoţită 
de  plîngere  şi  de  lacrimi,  aceea  pe  care  o face  cineva,  atunci  cînd 
prostemîndu-se  la  pămînt,  îşi  pleacă  genunchii  ? Cu  toate  acestea,  aşa  cum 
s-a  rugat  atunci  cînd  a stat  pe  piatră,  nu  s-a  mai  rugat  altă  dată  nici  Moisi  şi 
nici  vreun  altul;  iar  piatra,  după  cum  am  dovedit  mai  înainte,  este  şi  ea  un 
simbol  cu  privire  la  Hristos69  7 . 


XCI. 

Arătînd  şi  într-alt  fel  puterea  tainei  crucii,  Dumnezeu  a spus  prin  Moisi, 
în  binecuvîn tarea  cu  care  a binecuvîntat  pe  Iosif:  ,,Prin  binecuvîntarea 


695.  Comp.  Deut.  21,  23;  Gal.  3,  13. 

696.  leş.  17,  9 şi  urm. 

697.  Sfîntul  Iustin  combină  aici  figura  lui  Moisi,  care  îngenunchiat  pe  piatră  se  ruga 
cu  mîinile  întinse  cruce,  cu  figura  lui  Iisus  Navi,  care  se  găsea  în  fruntea  luptei  împotriva 
lui  Amalec,  pentru  ca  să  arate  mai  pregnant  cum  Iisus  Hristos  este  învingătorul  demonu- 
lui, prin  moartea  pe  cruce.  O astfel  de  combinaţie,  cu  unele  variante  mai  întîlnim,  de 
asemenea,  şi  la  alţi  apologeţi. 

Domnului  este  pămîntul  său,  din  anotimpurile  cerului  şi  din  rouă,  din 
izvoarele  cele  de  jos  ale  abisurilor,  din  schimbările  după  anotimp  ale  roadelor 
soarelui;  din  adunarea  laolaltă  a lunilor,  din  vîrfurile  munţilor,  din  crestele 
dealurilor,  din  rîurile  cele  veşnice  şi  din  plinirea  fructelor  pămîntului.  Şi  să 
vină  asupra  capului  Iui  Iosif  şi  asupra  creştetului  său  cele  plăcute  Celui  ce 
S-a  arătat  în  rug.  întîi-născut  slăvit  întru  fraţi,  frumuseţea  Lui  ca  aceea  a 
taurului,  coamele  Lui  întocmai  ca  coamele  rinocerului:  întru  ele  va  împunge 
neamurile,  pînă  la  marginea  pămîntului44  698 . Nimeni  n-ar  putea  spune  şi 
dovedi  că  „coamele  rinocerului44  (care,  de  altfel  nu  are  decît  un  singur  corn) 
s-ar  putea  referi  la  un  alt  lucru  sau  la  o altă  formă,  decît  numai  la  figura  care 
înfăţişează  crucea.  Căci  crucea  este  un  lemn  drept,  la  care,  atunci  cînd  se 
adaugă  un  alt  lemn  lateral,  partea  de  sus  se  vede  ridicată  întocmai  ca  un 
corn,  în  timp  ce  marginile  celelalte,  care  sînt  de  o parte  şi  de  cealaltă,  se  văd 
ca  două  coame,  legate  de  un  singur  corn.  De  altfel,  şi  lemnul  care  este  înfipt 
la  mijloc  şi  pe  care  sînt  suiţi  cei  răstigniţi,  iese  în  afară,  ca  un  corn  şi  se 
înfăţişează  şi  el  ca  un  corn  aşezat  laolaltă  şi  înfipt  dimpreună  cu  celelalte 
coame. 

în  ceea  ce  priveşte  cuvintele:  întru  ele  va  împunge  neamurile  pînă  la 
marginea  pămîntului699  , ele  arată  tocmai  lucrul  care  se  întîmplă  acum  în 
toate  neamurile.  Căci  oamenii  din  toate  neamurile  fiind  împunşi,  cu  alte 
cuvinte,  fiind  pătrunşi  de  pocăinţă,  prin  taina  aceasta  au  venit  la  închinarea 

adevăratului  Dumnezeu,  de  la  idolii  şi  demonii  cei  zadarnici,  în  timp  ce 
acelaşi  semn  se  vede  spre  nimicirea  şi  condamnarea  celor  necredincioşi, 
în  acelaşi  chip  în  care  s-a  întîmplat  poporului  celui  ieşit  din  Egipt,  că  prin 
semnul  întinderii  mîinilor  lui  Moisi  şi  prin  numirea  cu  numele  lui  Iisus  a 
fiului  lui  Navi,  Amalec  a fost  învins,  iar  Israel  s-a  arătat  biruitor.  Tot  ca 
figură  şi  ca  semn,  de  altfel,  a fost  şi  ridicarea  crucii  aceleia  care  s-a  făcut 
împotriva  şerpilor  care  muşcau  pe  Israel,  pentru  mîntuirea  celor  ce  aveau  să 
creadă700  că  încă  de  atunci  s-a  propovăduit  prin  Cel  ce  avea  să  fie  răstignit 
moartea  şarpelui  şi  mîntuirea  celor  muşcaţi  şi  care  se  refugiau  la  Cel  ce  a 
trimis  în  lume  pe  Fiul  Său,  Care  avea  să  fie  răstignit701 . Căci  Duhul  profetic 
nu  ne-a  învăţat  să  credem  în  şarpe,  prin  Moisi,  fiindcă  arată  că,  la  început, 
el  a şi  fost  blestemat  de  Dumnezeu702  ; iar  în  Isaia  se  arată  că  El  va  fi  ucis  ca 
un  vrăjmaş,  cu  marea  sabie  care  este  Hristos703  . 


698.  Deut.  33,  13-17. 

699.  Deut.  33,  17. 

700.  Cf.  In.  3,  15. 

701.  Cf.  In.  3,  14-16. 

702.  Fac.  3,  14. 

703.  Is.  27,  1. 

XCII. 

In  legătură  cu  observanţele  legale . Deci,  dacă  cineva  nu  a primit  de  la 
Dumnezeu  harul  de  a înţelege  cele  spuse  şi  săvîrşite  de  profeţi,  el  nu  va 
folosi  nimic,  dacă  va  crede  că  spune  cuvintele  şi  faptele  profeţilor  şi  dacă, 
cu  toate  acestea,  nu-şi  va  putea  da  seama  de  ele.  Dar,  oare,  pentru  cei  mulţi 
nu  se  va  părea  că  sînt  chiar  de  dispreţuit  cuvintele  acestea,  cînd  vor  fi  rostite 
de  către  cei  ce  nu  le  înţeleg  ? Căci,  dacă  cineva  ar  voi  să  vă  cerceteze  pentru 
ce  Enoch  şi  Noe,  dimpreună  cu  copiii  şi  alţii  care  au  fost  la  fel  cu  aceştia, 
au  bineplăcut  lui  Dumnezeu,  cu  toate  că  nu  erau  în  circumciziune  şi  nici  nu 
sărbătoreau  sîmbăta  şi  pentru  care  motiv  Dumnezeu  a socotit  de  bine, 
ca,  după  atîtea  generaţii,  prin  alte  porunci  şi  legiuiri  să  se  îndreptăţească 
ceilalţi,  şi  anume:  cei  de  la  Avraam,  pînă  la  Moisi,  prin  circumciziune,  iar 
cei  de  după  Moisi,  atît  prin  circumciziune,  cît  şi  prin  alte  porunci,  adică 
prin  păzirea  sîmbetei,  prin  jertfe,  libaţiuni  şi  ofrande,—  ce  veţi  putea 
răspunde  voi,  decît  că,  aşa  cum  am  spus-o  mai  înainte,  din  cauză  că  Dumne- 
zeu, în  calitate  de  cunoscător  al  celor  viitoare,  a ştiut  că  poporul  vostru  avea 
să  devină  vrednic  de  a fi  izgonit  din  Ierusalim  şi  că  nimănui  nu-i  va  mai  fi 
îngăduit  să  intre  acolo  ? Căci,  după  cum  am  spus-o  mai  înainte,  voi  nu 
sînteţi  de  recunoscut  după  nimic  altceva,  decît  după  tăierea  împrejur  cea 
trupească.  Dar  nici  Avraam  nu  a fost  mărturisit  de  Dumnezeu,  ca  drept, 
pentru  circumciziune,  ci  penjru  credinţa  Lui,  căci  mai  înainte  de  a se  circum- 
cide  s-a  spus  despre  el  astfel:  ,,Şi  Avraam  a crezut  lui  Dumnezeu  şi  i s-a 
socotit  lui  spre  îndreptăţire"  704  . 

Pentru  noi,  deci,  care  în  necircumciziunea  trupului  nostru  credem  în 
Dumnezeu  prin  Hristos  şi  care  am  primit  numai  circumciziunea  aceea  care 
ne  foloseşte,  adică  circumciziunea  inimii,  noi  nădăjduim  că  ne  vom  arăta 
drepţi  şi  bineplăcuţi  lui  Dumnezeu,  deoarece  El  însuşi  ne-a  dat  mărturia 
aceasta  prin  cuvintele  profeţilor.  Iar  dacă  vi  s-a  poruncit  să  păziţi  sîmbăta 
şi  să  aduceţi  ofrande  şi  dacă  Domnul  v-a  îngăduit  să  aveţi  un  loc,  în  care  să 
invocaţi  numele  lui  Dumnezeu,  a făcut  aceasta,  după  cum  s-a  spus:  pentru 
ca  nu  cumva  devenind  idololatri  şi  neaducîndu-vă  aminte  de  Dumnezeu,  să 
deveniţi  necredincioşi  şi  atei,  aşa  cum  v-aţi  arătat  întotdeauna  a fi.  Cum  că 
pentru  aceasta  v-a  dat  Dumnezeu  poruncile  cu  privire  la  sîmbete  şi  la 
ofrande,  v-am  dovedit-o  prin  cele  arătate  de  mine  mai  înainte.  Cu  toate 
acestea  aş  voi  să  reiau  aproape  toate  cele  spuse  de  mine  pînă  acum,  pentru 
cei  ce  au  venit  aici  abia  astăzi.  Căci,  dacă  nu  ar  fi  aşa  precum  spun  eu,  atunci 
ar  însemna  ca  Dumnezeu  să  fie  calomniat  că  nici  nu  ar  cunoaşte  cele  viitoa- 
re, nici  nu  ar  învăţa  pe  toţi  să  cunoască  şi  să  săvîrşească  aceleaşi  lucruri 


704.  Fac.  15,6;  Comp.  Rom.  4,10. 

drepte  (căci  şi  mai  înainte  de  Moisi  a fost  un  mare  număr  de  generaţii 
omeneşti)  şi  atunci  nu  ar  mai  fi  adevărat  cuvîntul  care  zice  că:  ,, Dumnezeu 
este  adevărat  şi  drept  şi  toate  căile  Sale  sînt  judecăţi  şi  nu  este  nedreptate 
întru  El“  705  . Dar.  deoarece  cuvîntul  este  adevărat,  Dumnezeu  nu  voieşte  ca 
voi  să  fiţi  întotdeauna  atît  de  neînţelepţi  şi  de  egoişti,  pentru  că  El  vrea  ca 
să  vă  mîntuiţi  dimpreună  cu  Hristos,  Cel  care  este  atît  de  bineplăcut  lui 
Dumnezeu  şi  care  a fost  mărturisit  de  sfintele  cuvinte  profetice,  aşa  cum  am 
arătat  mai  înainte,  cînd  am  dovedit  lucrul  acesta. 

XCIII. 

Căci  Dumnezeu  a arătat  la  tot  neamul  oamenilor  să  cunoască  cele  ce 
sînt  drepte  întotdeauna  şi  pentru  oricine,  cu  alte  cuvinte,  toată  dreptatea, 
şi  de  aceea  tot  neamul  omenesc  cunoaşte  că  adulterul,  curvia,  uciderea  de 
oameni  şi  toate  celelalte  de  felul  acestora  sînt  nişte  lucruri  rele.  Şi  chiar  dacă 
toţi  oamenii  ar  face  nişte  astfel  de  lucruri,  pentru  faptul  că  ei  ştiu  că 
săvîrşesc  nedreptatea  cu  aceasta,  ei  nu  sînt  eliberaţi  de  vină,  decît  aceia  care 
sînt  plini  de  duhul  cel  necurat  şi  care,  corupţi  de  o creştere  rea  şi  de 
obiceiuri  şi  legi  rele,  au  pierdut  noţiunile  naturale,  sau,  ceva  mai  mult,  şi 
le-au  stins  sau  continuă  să  le  aibă  înmormîntate  în  sufletele  lor.  Unii  ca 
aceştia  pot  fi  văzuţi  că  nu  voiesc  să  sufere  de  la  alţii,  ceea  ce  ei  înşişi  fac 
altora  şi  că  defăimează  cu  conştiinţa  plină  de  vrăjmăşie  pe  alţii  pentru 
aceleaşi  lucruri  pe  care  le  săvîrşesc  ei  înşişi.  Din  cauza  aceasta  mi  se  pare  că 
s-a  spus  într-un  chip  cît  se  poate  de  frumos  de  către  Domnul  şi  Mîntuitorul 
nostru  Iisus  Hristos,  că  în  două  porunci,  se  împlineşte  toată  dreptatea  şi 
pietatea706  , iar  acestea  sînt:  „Să  iubeşti  pe  Domnul  Dumnezeul  tău  din 
toată  inima  ta  şi  din  toată  puterea  ta  şi  pe  aproapele  tău  (să-l  iubeşti),  ca  pe 
tine  însuţi"  707 . Cel  ce  iubeşte  pe  Dumnezeu  din  toată  inima  şi  din  toată 
puterea,  plin  fiind  de  idei  pioase  nu  va  cinsti  pe  nimeni  altul  ca  Dumnezeu; 
el  va  cinsti  totodată,  şi  pe  îngerul708  acela  cu  voinţa  lui  Dumnezeu,  şi 
Care  este  iubit  de  însuşi  Domnul  şi  Dumnezeul  nostru.  Iar  cel  ce  iubeşte  pe 
aproapele  ca  pe  sine  însuşi  bunurile  pe  care  şi  le-ar  voi  lui  i le  va  voi  şi 
aceluia;  căci  nimeni  nu-şi  voieşte  lui  cele  rele.  Deci,  cel  Ge  iubeşte  pe 
aproapele  va  dori  şi  va  lucra  în  aşa  fel,  ca  să  se  întîmple  şi  aproapelui 


705.  Deut.  32,  4;  Comp.  Ps.  91,  16. 

706.  Mt.  22,40. 

707.  Lc.  10,  27;  Comp.  Mt.  12,30,31. 

708.  Titlul  de  ,,înger“  este  dat  lui  Hristos  şi  în  capit.  LX,  5;CXXVI,  6;CXXVII,  4 
din  Dialog .,  precum  şi  în  Apolog . /,  VI,  2 şi  în  Apolog.  /,  LXIII,  5,  dar,  după  cîte  se  pare 
Iustin  nu  atribuie  lui  Hristos  „natura  îngerească"  ci  numai  funcţia,  deoarece  Hristos  este 
mai  presus  de  îngeri,  ca  Unul  care  este  „Dumnezeu". 

aceleaşi  lucruri,  ca  şi  lui  însuşi.  Cît  priveşte  aproapele  omului,  acesta  nu  este 
nimeni  altul,  decît  fiinţa  raţională709  care  simte  deopotrivă  cu  el,  cu  alte 
cuvinte,  omul.  Astfel,  principiul  oricărei  dreptăţi  fiind  dublu:  Dumnezeu  şi 
oamenii,  Cuvîntul  spune  că  numai  acela  care  iubeşte  pe  Dumnezeu  din  toată 
inima  şi  din  toată  puterea  lui  şi  pe  aproapele  ca  pe  sine  însuşi  este  cu 
adevărat  drept. 

Voi,  însă,  v-aţi  arătat  că  nu  aţi  avut  niciodată  prietenie  sau  iubire  nici 
faţă  de  Dumnezeu,  nici  faţă  de  profeţi  şi  nici  faţă  de  voi  înşivă,  ci,  după 
cum  s-a  dovedit,  v-aţi  găsit  întotdeauna  şi  idololatri  şi  ucigători  ai  celor 
drepţi,  încît  aţi  mers  pînă  acolo,  că  v-aţi  pus  mîinile  şi  pe  Hristos  însuşi  şi 
chiar  şi  pînă  astăzi  continuaţi  să  rămîneţi  în  răutatea  voastră,  blestemînd 
şi  pe  aceia  care  vă  fac  vouă  dovada  că  Cel  răstignit  de  către  voi  este  Hristos. 
Ceva  mai  mult:  voi  pretindeţi  să  dovediţi  că  Acela  a fost  răstignit  ca  un 
vrăjmaş  al  lui  Dumnezeu  şi  ca  un  blestemat,  în  vreme  ce  această  faptă  este 
numai  fapta  pornirii  voastre  nebune.  Avînd  toate  motivele,  prin  semnele 
săvîrşite  de  Moisi,  să  înţelegeţi  că  El  este,  nu  voiţi;  ci,  ceva  mai  mult, 
socotind  că  puteţi  dovedi  că  noi  sîntem  fără  de  raţiune,  discutaţi  tot  ceea 
ce  vă  trece  prin  cap,  cu  toate  că  voi  sînteţi  aceia  care  nu  mai  aveţi  ce  să 
spuneţi,  atunci  cînd  vă  găsiţi  în  discuţie  cu  un  creştin  dîrz. 

XCIV. 

Spuneţi-mi,  aşadar,  oare  nu  Dumnezeu  a fost  acela  care  a poruncit  prin 
Moisi,  să  nu  se  facă  de  către  voi,  nicidecum,  nici  chip,  nici  asemănare,  nici  a 
celor  din  cer  de  sus,  nici  a celor  de  pe  pămînt710  şi,  cu  toate  acestea,  în 
pustiu,  El  a fost  acela  care  a făcut  să  se  ridice,  prin  Morii*  şarpele  de  aramă, 
pe  care  l-a  aşezat  ca  semn7 1 1 prin  care  erau  mîntuiţi  cei  muşcaţi  de  şarpe71 2 
şi  că  pentru  aceasta,  El  nu  poate  fi  învinuit  de  nici  o nedreptate  ? Căci, 
după  cum  am  spus,  prin  aceasta  el  a propovăduit  o taină,  prin  care  a nimicit 
puterea  şarpelui,  care  a lucrat  şi  călcarea  săvîrşită  de  Adam  şi  a dăruit 
mîntuirea  celor  ce  cred  în  Acesta713,  Care  avea  să  fie  răstignit  prin  semnul 
acesta,  de  muşcăturile  şarpelui,  care  sînt  faptele  cele  rele,  idololatriile  şi 
alte  nedreptăţi.  Căci,  dacă  nu  ar  trebui  să  se  înţeleagă  aceasta,  atunci  spune- 
ţi-mi, pentru  care  motiv  Moisi  a ridicat  şarpele  de  aramă  ca  semn  poruncind 
ca  cei  muşcaţi  să  privească  la  el,  iar  cei  muşcaţi  se  vindecau  cu  toate  că  El 
a poruncit  ca,  întru  nimic,  să  nu  se  facă  vreo  asemănare  a cuiva  ? 

709.  Definiţia  aceasta  pare  a fi  stoică  nu  numai  în  ce  priveşte  gîndirea,  ci  şi  originea. 

710.  leş.  20,  4. 

711.  Sensul  de  „semn*4  este  sinonim  cu  acela  de  „cruce".  A se  vedea  şi  capit.  XI, 
1 ; XCI,  4;  CXII,  1 ; CXXXI,  4 din  Dialog .,  precum  şi  cap.  LX,  3 din  Apolog.  I. 

712.  Num.  21,8-9. 

713.  Cf.  In.  3,15. 

La  acestea  unul  dintre  cei  ce  veniseră  a doua  zi,  a spus: 

— Ai  grăit  adevărat,  aşa  că  noi  nu  putem  da  nici  un  motiv.  Eu,  bună- 
oară, am  întrebat  de  multe  ori  pe  dascălii  noştri  şi  nimeni  nu  mi-a  motivat 
aceasta.  Aşa  că  spune  mai  bine  tu  cele  ce  zici,  iar  noi  îţi  vom  da  ascultare  ca 
unuia  care  ne  dezvăluieşti  acum  o taină,  spunîndu-ne  totodată  şi  cauzele 
pentru  care  învăţăturile  profeţilor  sînt  nesocotite. 

Eu  i-am  răspuns: 

— După  cum  Dumnezeu  a poruncit  să  se  facă  semnul  cel  prin  şarpele 
de  aramă  şi  nu  poate  fi  învinuit  de  aceasta,  tot  astfel  şi  în  lege  stă  blestemul 
împotriva  oamenilor  celor  răstigniţi.  Dar  blestemul  nu  stă  şi  împotriva 
Hristosului  lui  Dumnezeu,  prin  Care  mîntuieşte  pe  toţi  cei  ce  săvîrşesc 
fapte  vrednice  de  blestem. 


xcv. 

Căci,  după  Legea  lui  Moisi,  tot  neamul  omenesc  se  găseşte  sub  blestem, 
întrucît  se  zice  că:  ,, Blestemat  este  tot  cel  ce  nu  stăruieşte  întru  cele  scrise 
în  cartea  Legii,  pentru  ca  să  le  facă  pe  ele“714.  Şi  nimeni  nu  a îndeplinit 
cu  exactitate  toate  cele  de  acolo  (cred  că  nici  voi  nu  puteţi  tăgădui  aceasta), 
ci  toţi  au  păzit,  mai  mult  sau  mai  puţin,  unii  decît  alţii,  cele  poruncite  acolo. 
Iar  dacă  cei  de  sub  legea  aceasta  se  arată  că  sînt  sub  blestem  din  cauză  că  nu 
au  păzit  toate  cele  din  lege,  atunci,  oare,  nu  se  vor  arăta  că  sînt,  cu  atît  mai 
mult  sub  blestem  toate  celelalte  neamuri,  care  sînt  şi  idololatre,  corupătoare 
de  copii  şi  care  săvîrşesc  totodată  şi  toate  celelalte  rele  ? Deci,  dacă 
Părintele  tuturor  a voit  ca  Hristosul  Său  să  primească  pentru  toţi  oamenii, 
din  tot  neamul71 5 , blestemele  tuturor,  ştiind  că  după  ce  El  va  fi  răstignit  şi 
după  ce  va  muri,  ll  va  învia,  pentru  ce  atunci  vorbiţi  de  El,  Care  a binevoit  să 
pătimească  toate  aceste  după  vrerea  Tatălui,  ca  de  un  blestemat  şi  nu  vă 
plîngeţi,mai  degrabă,  pe  voi  înşivă  ? Căci  dacă  atît  Tatăl  Său,  cît  şi  El  însuşi 
au  lucrat  în  aşa  fel  ca  să  sufere  toate  acestea  pentru  neamul  omenesc,  voi 
însă,  n-aţi  făcut  aceasta  ca  unii  care  slujeaţi  vrerea  lui  Dumnezeu,  după  cum 
nici  atunci  cînd  aţi  omorît  pe  profeţi,  n-aţi  săvîrşit  un  lucru  pios716  . Şi  să 
nu  zică  cineva  dintre  voi  că,  dacă  Tatăl  a voit  ca  El  să  pătimească  acestea 
pentru  ca  prin  moartea  Lui  să  vină  vindecarea  neamului  omenesc717,  noi  nu 
am  greşit  cu  nimic.  Căci,  dacă  pocăindu-vă  de  păcatele  pe  care  le-aţi  făcut 

714.  Deut.  27,  26;  Gal.  3,  10. 

715.  Ca  şi  în  capit.  LXXXIX,  3 şi  CXVI1,  3 din  Dialog sfîntul  Iustin  înfăţişează 
aici  suferinţele  şi  moartea  lui  Hristos  ca  fiind  o „expiaţie  penală“.  Este  o idee  şi 
o precizie  nouă,  faţă  de  ideile  care  se  găsesc  în  genere  în  epistola  către  evrei.  A se  vedea 
J.  Riviere,  Le  Dogme  de  la  Redemption , Paris,  1905,  p.  114—115. 

716.  Cf.  Mt.  23,  31;Lc.  13,34. 

717.  Is.  53,  5. 

şi  cunoscînd  că  El  este  Hristos  şi  păzindu-I  poruncile,  veţi  zice  acestea, 
atunci,  după  cum  v-am  spus  şi  mai  înainte,  veţi  avea  iertarea  păcatelor. 
Dacă  însă  veţi  continua  să-L  blestemaţi  pe  Acela,  ca  şi  pe  noi  care  credem  în 
EI,  iar  atunci  cînd  aveţi  putere,  veţi  continua  să  ne  ucideţi,  cum,  oare,  nu  vi 
se  va  cere  vouă  socoteală  ca  unor  nedrepţi,  ca  unor  păcătoşi  şi  ca  unora  ale 
căror  inimi  sînt  cu  totul  învîrtoşate,  pentru  faptul  că  aţi  pus  mîinile  voastre 
pe  El? 


XCVI. 

Cine  sînt  adevăraţii  blestemaţi  ? Căci,  ceea  ce  s-a  spus  în  lege:  „Bleste- 
mat718 este  cel  ce  atîmă  pe  lemn“719,  întăreşte  nădejdea  noastră  care 
depinde  de  Hristos  cel  răstignit,  nu  fiindcă  Dumnezeu  ar  blestema  pe  Acest 
Răstignit,  ci  numai  întrucît  Dumnezeu  a prezis  ceea  ce  avea  să  se  săvîrşească 
de  către  voi  şi  de  către  cei  asemenea  vouă,  care  nu  aţi  ştiut  că  Acesta  este 
cel  ce  este  mai  înainte  de  toţi  şi  veşnicul  lui  Dumnezeu  preot720  şi  împărat 
şi  Hristos.  Faptul  acesta  îl  puteţi  vedea  voi  înşivă,  cu  proprii  voştri  ochi;  căci 
voi  înşivă  blestemaţi  în  sinagogile  voastre  pe  toţi  cei  care  prin  El  au  devenit 
creştini,  în  timp  ce  celelalte  neamuri  execută  acest  blestem  în  faptă,  ucigînd 
pe  cei  care  doar  mărturisesc  despre  ei  că  sînt  creştini.  Şi,  cu  toate  acestea 
noi  zicem  tuturor  acestora:  „Voi  sînteţi  fraţii  noştri"721,  recunoaşteţi, 
mai  degrabă,  adevărul  lui  Dumnezeu.  Dar  pentru  că  nici  aceia,  nici  voi,  nu  vă 
încredeţi  nouă,  ci  dimpotrivă  vă  luptaţi  ca  să  ne  faceţi  să  tăgăduim  numele 
lui  Hristos,  noi  preferăm  să  fim  omorîţi  şi  răbdăm,  fiind  convinşi  că  toate 
bunurile,  pe  care  ni  le-a  făgăduit  Dumnezeu,  prin  Hristos,  ni  se  vor  da  nouă. 
Pe  lîngă  acestea,  noi  ne  rugăm,  ca  voi  să  fiţi  miluiţi  de  Hristos,  deoarece  El 
ne-a  învăţat  să  ne  rugăm  şi  pentru  vrăjmaşi,  zicînd:  „Fiţi  buni  şi 
milostivi722  ca  şi  Tatăl  vostru  cel  ceresc"  723  . Căci  vedem  că  Dumnezeu  cel 
atotputernic  este  bun  şi  milostiv,  făcînd  să  răsară  soarele  Lui  şi  peste  cei 
nemulţumitori  şi  peste  cei  drepţi  şi  făcînd  să  plouă  şi  peste  cei  cuvioşi  şi 
peste  cei  răi724  , pe  care,  aşa  cum  a învăţat,  pe  toţi  va  avea  să-i  judece. 


718.  Sfîntul  Iustin  citează  acest  text  nu  în  felul  în  care  el  apare  în  Septuaginta 
(„Blestemat  de  Dumnezeu  este  . . ."),  ci  aşa  cum  textul  a trecut  la  scriitorii  creştini  de 
la  început  şi  cum  îl  găsim  şi  în  epistola  către  galateni,  3,  13  („Blestemat  este  tot  cel 
spînzurat  pe  lemn").  Ieronim  consideră  cuvintele  „de  Dumnezeu",  din  Gal.  3,  13  (P.L. 
XXVI,  301  sq.),  ca  o interpretare  iudaică. 

719.  Deut.  21,  23;  Gal.  3,  13. 

720.  Cf.  Ps.  109,  4. 

721.  Is.  66,  5. 

722.  Textul  evanghelic  nu  are  în  locul  acesta  decît:  „fiţi  milostivi". 

723.  Lc.  6,35-36. 

724.  Mt.  5,45. 

XCVII. 

Alte  profeţii  referitoare  la  cruce . Dar  nici  faptul  că  profetul  Moisi, 
atunci  cînd  Or  şi  Aaron  i-au  ţinut  mîinile  ridicate  în  sus  şi  a rămas  pînă  seara 
în  chipul  acesta,  nu  a fost  fără  însemnătate.  Căci  şi  Domnul  a rămas  pe  lemn 
aproape  pînă  seara,  iar  către  seară  L-au  îngropat725  , pentru  ca  apoi  să 
învieze  a treia  zi.  Acest  lucru  a fost  grăit  şi  prin  David,  în  felul  acesta:  „Cu 
glasul  meu  către  Domnul  am  strigat  şi  m-a  auzit  din  muntele  cel  sfînt  al  Lui. 
Eu  m-am  culcat  şi  am  adormit;  sculatu-m-am  că  Domnul  m-a  ajutat"  726  . 
Tot  astfel,  prin  Isaia  s-au  rostit,  despre  chipul  cum  avea  să  moară,  următoa- 
rele cuvinte:  „Mi-am  întins  mîinile  peste  un  popor  neascultător  şi  potrivnic, 
asupra  celor  ce  merg  pe  o cale  care  nu  este  cea  bună"  727  . Şi  că  avea  să 
învieze,  însuşi  Isaia  a zis:  „Mormîntul  Lui  s-a  luat  din  mijloc"  728  şi:  „Da-voi 
pe  cei  bogaţi  în  schimbul  morţii  Lui"  729  . Tot  astfel  şi  David,  în  psalmul  al 
douăzecişiunulea,  într-o  parabolă  tainică  a spus,  printre  altele,  cu  privire  la 
patimă  şi  cruce:  ,,Străpuns-au  mîinile  Mele  şi  picioarele  Mele,  numărat-au 
toate  oasele  Mele;  iar  ei  au  înţeles  şi  au  privit  asupra  Mea.  împărţit-au 
hainele  Mele  loruşi  şi  pentru  cămaşa  Mea  au  aruncat  sorţi"  730 . Căci  atunci 
cînd  L-au  răstignit  pe  cruce,  vîrînd  cuiele,  I-au  străpuns  mîinile  şi  picioarele, 
iar  cei  ce  L-au  răstignit,  au  împărţit  între  ei  hainele  Lui,  aruncînd  zarurile731  , 
pentru  ca,  după  aruncătura  zarurilor,  să  vadă  fiecare  ceea  ce  ar  voi  să  aleagă 
dintre  ele732  . Voi  spuneţi  însă  că  psalmul  acesta  nu  a fost  spus  cu  privire  la 
Hristos,  fiind  întru  totul  orbiţi  şi  neputînd  înţelege,  că  nimeni  în  neamul 
vostru  nu  a fost  numit  vreodată  împărat  sau  Hristos733  şi  căruia  de  viu  să  i 
se  fi  străpuns  mîinile  şi  picioarele  şi  să  moară  prin  această  taină,  adică  prin 
răstignire,  decît  numai  acest  Iisus. 


XC  VIII. 

însemnătatea  psalmului  XXL  Vă  voi  înfăţişa  acum  tot  psalmul,  pentru 
ca  să  auziţi  atît  pietatea  Lui  faţă  de  Părintele  Său,  cît  şi  modul  în  care  El 
pune  toate  în  raport  cu  Părintele  Său,  întrucît  îi  cere  ca,  prin  El,  să  fie 


725.  Mt.  27,  57;  Mc.  15,42. 

726.  Ps.  3,  5-6. 

727.  Îs.  65,2. 

728.  Is.  57,2. 

729.  Is.  53,9. 

730.  Ps.  21,  16-18. 

731.  Se  pare  că  locul  acesta  este  citat  din  memorie.  Expresia:  „aruncînd  zarurile“ 
este  extrem  de  rară.  O mai  întîlnim  în  Evanghelia  apocrifă  după  Petru,  21  şi  12  (A  se 
vedea  Harnack,  Texte  und  Untersuchungen  IX,  2,  p.  9,  10). 

732.  Mt.  27,  35;  In.  20,25. 

733.  Tertullianus  în  Adv.  Jud.y  X (P.L.II,  629),  face  aceeaşi  imputare  cu  privire  la 
„haeretica  duritia“  a iudeilor  şi  da  o interpretare  asemănătoare  psalmului  21. 

mîntuit  de  moarte,  arătînd  totodată  în  psalm,  cine  erau  aceia  care  s-au 
ridicat  împotriva  Lui  şi  dovedind  cu  aceasta,  că  El  a fost  om  cu  adevărat, 
pătimind  totul  în  chip  sensibil.  Psalmul  este  acesta:  ,, Dumnezeule, 

Dumnezeul  meu,  ia  aminte  la  mine.  Pentru  ce  m-ai  părăsit  ? Departe  de 
mîntuirea  mea  cuvintele  greşelilor  mele.  Dumnezeul  meu,  ziua  voi  striga 
înaintea  Ta  şi  nu  mă  vei  auzi;  noaptea,  şi  nu-mi  va  fi  mie  spre  necunoştinţă. 
Iar  Tu  locuieşti  întru  cel  sfînt,  lauda  lui  Israel.  întru  Tine  au  nădăjduit 
părinţii  noştri;  ei  au  nădăjduit,  iar  Tu  i-ai  smuls  pe  ei.  Către  Tine  au  strigat 
şi  au  fost  mîntuiţi.  întru  Tine  au  nădăjduit  şi  nu  au  fost  ruşinaţi.  Eu  sînt, 
însă,  un  vierme,  iar  nu  un  om;  ocara  oamenilor  şi  dispreţul  poporului.  Toţi 
cei  ce  mă  privesc  mă  iau  în  derîdere;  ei  au  vorbit  cu  buzele,  mişcîndu-şi 
capul:  ,,el  a nădăjduit  întru  Domnul,  smulgă-1  pe  el,  mîntuiască-1  pe  el, 
pentru  că  pe  el  îl  voieşte**.  Că  Tu  eşti  cel  m-ai  smuls  din  sînul  maicii  mele, 
nădejdea  mea,  de  la  sînul  maicii  mele;  către  Tine  m-am  avîntat  din  sînul 
maicii  mele;  din  pîntecele  ei,  Tu  eşti  Dumnezeul  meu.  Nu  Te  depărta  de  la 
mine,  căci  necazul  este  aproape  şi  nu  este  cine  să-mi  ajute.  înconjuratu-m-au 
viţei  mulţi,  tauri  graşi  m-au  cuprins  de  jur-împrejur.  Deschis-au  gurile  lor 
asupra  mea,  întocmai  ca  un  leu  răpitor  şi  răcnitor.  Ca  o apă  s-au  revărsat 
şi  s-au  împrăştiat  oasele  mele.  Inima  mea  s-a  făcut  întocmai  ca  o ceară,  care 
se  topeşte  în  lăuntrul  pîntecelui  meu;  uscatu-s-a  ca  o scoică  puterea  mea, 
iar  limba  mi  s-a  lipit  de  grumazul  meu;  coborîtu-m-ai  în  ţărîna  morţii.  Că 
m-au  înconjurat  cîini  mulţi,  adunarea  celor  răi  m-a  cuprins  de  jur-împrejur. 
împuns-au  mîinile  şi  picioarele  mele,  număratu-mi-au  toate  oasele  mele; 
ei  m-au  observat  şi  m-au  privit.  împărţit-au  hainele  mele  loruşi  şi  pentru 
cămaşa  mea  au  aruncat  sorţi.  Iar  Tu,  Doamne,  nu  îndepărta  ajutorul  Tău  de 
Ia  mine;  ia  aminte  la  ajutorarea  mea.  Smulge  din  sabie  sufletul  meu  şi  din 
laba  clinilor  sufletul  meu  cel  unul-născut.  Mîntuieşte-mă  din  gura  leilor  şi 
din  coamele  rinocerilor  umilinţa  mea.  Povesti-voi  numele  Tău  fraţilor  mei, 
în  mijlocul  bisericii  Te  voi  lăuda.  Cei  ce  vă  temeţi  de  Domnul,  lăudaţi-L; 
toată  sămînţa  lui  Iacov,  slăviţi-L;  să  se  teamă  de  El  toată  sămînţa  lui 
Israel**  734  . 

XCIX. 

După  acestea,  am  adăugat: 

— Că  tot  acest  psalm  a fost  spus  cu  privire  la  Hristos,  vă  voi  dovedi 
iarăşi  prin  cele  ce  vă  voi  explica  mai  departe.  Cuvintele  care  s-au  spus  la 
început:  ,, Dumnezeule,  Dumnezeul  meu,  ia  aminte  la  mine.  Pentru  ce  m-ai 
părăsit  ?“  735  s-au  spus  de  mai  înainte,  despre  ceea  ce  urma  să  se  spună  de 
către  Hristos.  Căci,  pe  cînd  Se  găsea  răstignit  pe  cruce,  El  a zis:  „Dumne- 


734.  Ps.  21,2-23. 

735.  Ps.  21,2. 

zeule,  Dumnezeul  Meu,  pentru  ce  M-ai  părăsit  ?“  736  . Iar  cuvintele  care 
urmează:  „Departe  de  mîntuirea  mea  cuvintele  greşelilor  mele.  Dumnezeul 
meu,  ziua  voi  striga  înaintea  Ta  şi  nu  mă  vei  auzi; noaptea,  şi  nu-mi  va  fi  mie 
spre  necunoştinţă"  737  , s-au  spus  şi  acestea,  în  conformitate  cu  ceea  ce  avea 
să  facă.  Deoarece,  în  ziua  în  care  avea  să  fie  răstignit,  luînd  pe  trei  dintre 
ucenicii  Săi  în  muntele,  care  se  cheamă  al  Măslinilor,  şi  care  se  găsesc  în 
imediata  apropiere  a templului  din  Ierusalim,  S-a  rugat,  zicînd:  „Părinte, 
de  este  cu  putinţă,  treacă  paharul  acesta  de  la  Mine"  738  , după  care, 
rugîndu-Se,  în  continuare,  a zis:  „Dar  nu  după  cum  voiesc  Eu,  ci,  după  cum 
voieşti  Tu“  739  , arătînd  cu  aceasta  că  El  a fost,  cu  adevărat,  un  om  pătimi- 
tor.  Dar,  pentru  ca  nu  cumva  să  poată  spune  cineva:  aşadar,  El  nu  cunoştea 
că  avea  să  pătimească,  adaugă  imediat  în  psalm:  „şi  nu-mi  va  fi  mie  spre 
necunoştinţă".  Căci,  după  cum  lui  Dumnezeu  nu-I  era  întru  necunoştinţă, 
atunci  cînd  a întrebat  pe  Adam  unde  este740  şi  nici  atunci  cînd  a întrebat 
pe  Cain,  unde  este  Abel741  , ci  a făcut  aceasta  pentru  a vădi  pe  fiecare  cine 
este  şi  pentru  a ajunge  şi  la  cunoştinţa  noastră  a tuturor,  prin  aceea  că 
faptele  acestea  au  fost  trecute  în  scris;  tot  asemenea  şi  aici,  a arătat  că  Lui 
nu-I  va  fi  întru  necunoştinţă,  ci  că  vor  fi  numai  întru  necunoştinţă  acelora 
care  socoteau  că  El  nu  este  Hristos  şi-şi  închipuiau  că-L  vor  omorî  şi  că  El 
va  rămîne  ca  un  om  comun  în  infern. 

C. 

Cuvintele  care  urmează  în  psalm:  „Iar  Tu  locuieşti  întru  cel  sfînt,  lauda 
lui  Israel"  742  , au  arătat  că  El  va  face  un  lucru  vrednic  de  laudă  şi  de  admira- 
ţie, urmînd  ca,  după  ce  avea  să  fie  răstignit,  să  învieze  a treia  zi  din  morţi, 
lucru  pe  care  El  l-a  primit  de  la  Tatăl743  . Faptul  că  Hristos  se  numeşte  şi 
Iacov  şi  Israel,  l-am  dovedit.  In  afară  de  aceasta,  am  mai  dovedit  că  nu 
numai  în  binecuvîn tarea  lui  Iosif  şi  a lui  Iuda  au  fost  propovăduite  în  taină 
cele  cu  privire  la  El,  ci  şi  în  Evanghelie744  este  scris  că  a zis:  „Toate  Mi  s-au 

736.  Mt.  27,  46;  Mc.  15,  34. 

737.  Ps.  21,2-3. 

738.  Mt.  26,39. 

739.  Ibidem. 

740.  Fac.  3,9. 

741.  Fac.  4,  9. 

742.  Ps.  21,4. 

743.  In.  10,  18. 

744.  Sfîntul  Iustin  întrebuinţează  de  două  ori  cuvîntul  „evanghelie**  la  singular, 
aici  şi  în  cap.  X,  2 al  Dialogului , pentru  ca  să  arate  izvoarele  istoriei  lui  Hristos.  O dată 
îl  întrebuinţează  la  plural  „evanghelia**  (Dialog.  LXVI,  3),  unde  el  este  sinonim  cu 
termenul,  mult  mai  familiar  lui,  „Memoriile  Apostolilor**.  Cu  toate  că  el  cunoaşte  şi 
Evanghelia  a IV-a,  nu  o citează  niciodată  la  rubrica  „Memoriile  Apostolilor**.  Citează  mai 
ales  pe  Matei,  adesea  pe  Luca  şi  mai  rar  pe  Marcu.  De  multe  ori  citatele  acestea  sînt  un 
amalgam  din  Matei  şi  Luca,  cuprinzînd  şi  elemente  pe  care  le  găsim  în  Evangheliile 
apocrife  (după  Petru,  după  Toma,  după  cea  a Ebioniţilor,  după  Protoevanghelia  Iui  Iacov). 

dat  Mic  de  Tatăl  şi  nimeni  nu  cunoaşte  pe  Tatăl,  decît  numai  Fiul  şi  nici 
pe  Fiul,  decît  numai  Tatăl  şi  cei  cărora  le  va  descoperi  Fiul“  745  . El  ne-a 
descoperit  nouă  toate  cele  cîte,  de  altfel,  le-am  înţeles  şi  din  Scripturi,  prin 
harul  Său,  cunoscînd  că  El  este  Cel  Întîi-născut  al  lui  Dumnezeu  şi  mai 
înainte  decît  toate  făpturile746  şi  totodată  fiu  al  patriarhilor,  întrucît, 
întrupîndu-Se  prin  Fecioara,  care  era  din  neamul  lor,  a îngăduit  să  fie  om  de 
rînd  lipsit  de  cinste  şi  pătimitor74  7 . De  aceea  şi  în  cuvintele  Lui,  atunci 
cînd  a vorbit  despre  pătimirea  Lui,  a zis:  „Că  Fiul  omului  trebuie  să  păti- 
mească multe  şi  să  fie  lepădat  de  farisei  şi  de  cărturari,  să  Se  răstignească 
şi  a treia  zi  să  învieze"  748  . Fiu  al  omului  S-a  numit  aici  pe  El,  ca  unul  care 
Se  născuse  din  Fecioara,  care  era,  după  cum  am  spus,  din  neamul  lui  David, 
al  lui  Iacov,  al  lui  Isaac  şi  al  lui  Avraam,  sau,  din  cauză  că  Avraam  însuşi  era 
tatăl  acestora  enumeraţi  mai  înainte,  din  care  şi  Maria  îşi  trage  neamul749  . 
Căci  noi  ştim  că  acei  cărora  li  se  nasc  fete  sînt  în  acelaşi  timp  şi  părinţii 
copiilor  care  se  nasc  din  fiicele  lor.  De  altfel  şi  unul  dintre  ucenici,  care  se 
chema  mai  înainte  Simon,  cunoscîndu-L  pe  El  Fiu  al  lui  Dumnezeu,  după 
descoperirea  pe  care  i-o  făcuse  Tatăl,  a fost  supranumit  de  El  Petru750  , 
îl  avem  apoi  numit  Fiu  al  lui  Dumnezeu,  în  Memoriile  Apostolilor,  iar 
numindu-L  Fiu,  noi  înţelegem  că  El  este  mai  înainte  de  toate  făpturile  şi 
că  a ieşit  din  puterea  şi  voinţa  Tatălui,  (El  care  în  scrierile  profeţilor  este 
numit  şi  înţelepciune751 , şi  ziuă752  , şi  răsărit753  , şi  sabie754  , şi  piatră755  , 
şi  toiag756  , şi  Iacov75  7 , şi  Israel758  , şi  în  multe  alte  chipuri),  şi  că  S-a 
făcut  om,  prin  Fecioara,  pentru  ca,  pe  aceeaşi  cale  prin  care  a luat  început 
neascultarea  cea  de  la  şarpe,  să-şi  ia  şi  sfîrşitul.  Intr-adevăr,  după  cum  Eva, 
fiind  fecioară  şi  fără  de  pată  şi  primind  întru  sine  cuvîntul  şarpelui,  a născut 
neascultarea  şi  moartea759  , tot  astfel  şi  Fecioara  Maria,  atunci  cînd  îngerul 
Gavriil  i-a  binevestit  că:  „Duhul  Domnului  va  veni  asupra  ei  şi  puterea  Celui 

745.  Mt.  11,22. 

746.  Col.  1, 15—16. 

747.  Is.  53,2,3. 

748.  Mc.  8,31  ;Lc.  9,22. 

749.  Lc.  3,38. 

750.  Mt.  16,  15-18. 

751.  Pilde  8,  1 urm. 

752.  Este  numele  dat  lui  Hristos  şi  de  Clement  Alexandrinul,  în  Stromate,  VI,  XVI, 
145  (C.G.S.,  2,  506).  în  legătură  cu  aceste  titluri  date  lui  Hristos,  a se  vedea  mai  departe 
şi  cap.  CXXVI,  1 din  Dialog . 

753.  Zah.  6,  12. 

754.  Is.  27,  1. 

755.  Dan.  2,  34. 

756.  Is.  11,  1. 

757.  Ps.  23,6. 

758.  Ps.  71,  18. 

759.  Cf.  Iac.  1,  15. 

Prea  înalt  o va  umbri,  din  care  cauză  şi  Sfîntul,  care  Se  va  naşte  din  ea, 
va  fi  Fiul  lui  Dumnezeu"  760  , primind  credinţa  şi  bucuria,  a răspuns:  „Fie 
mie  după  cuvîntul  tău" 761 . în  felul  acesta  S-a  născut  prin  ea  Acesta,  despre 
Care  am  arătat  că  s-au  spus  atîtea  în  Scripturi  şi  prin  care  Dumnezeu  nimi- 
ceşte pe  şarpe,  ca  şi  pe  îngerii  şi  oamenii  cei  asemănători  cu  el  şi  prin  care 
liberează  de  moarte  pe  cei  răi,  care  se  pocăiesc  şi  care  cred  în  El. 

CI. 

Cuvintele  care  urmează  în  psalm  şi  în  care  se  zice:  „Intru  Tine  au 
nădăjduit  părinţii  noştri;  ei  au  nădăjduit,  iar  Tu  i-ai  smuls  pe  ei.  Către  Tine 
au  strigat  şi  au  fost  mîntuiţi.  Intru  Tine  au  nădăjduit  şi  nu  au  fost  ruşinaţi. 
Eu  sînt,  însă,  un  vierme,  iar  nu  un  om:  ocara  oamenilor  şi  dispreţul  poporu- 
lui" 762  , arată  că  El  mărturiseşte  de  părinţi  pe  toţi  aceia  care  au  nădăjduit 
în  Dumnezeu  şi  au  fost  mîntuiţi  de  El  şi  care  au  fost  şi  părinţii  Fecioarei, 
prin  care  S-a  născut,  făcîndu-Se  om.  Mai  arată,  de  asemenea,  că  şi  El  însuşi 
va  fi  mîntuit  de  acelaşi  Dumnezeu,  nelăudîndu-Se  cîtuşi  de  puţin  că  ar  face 
ceva  cu  voinţa  sau  cu  puterea  Lui.  De  altfel,  pe  pămînt  acest  lucru  a făcut. 
Căci,  atunci  cînd  cineva  I-a  zis:  „învăţ ătorule  bun",  i-a  răspuns:  „Pentru 
ce  Mă  numeşti  bun  ? Numai  unul  singur  este  bun,  Tatăl  Meu  cel  din 
ceruri"  763  . Iar  prin  cuvintele:  „Eu  sînt  însă  un  vierme,  iar  nu  un  om:  ocara 
oamenilor  şi  dispreţul  poporului",  El  a vestit  de  mai  înainte,  cele  ce  se  vede 
că  au  şi  fost  şi  I s-au  întîmplat  Lui.  Căci  El  este  o ocară,  pretutindeni, 
pentru  noi  oamenii  care  aveam  să  credem  în  El;  „dispreţul  poporului", 
fiindcă  dispreţuit  şi  necinstit  de  poporul  vostru,  El  a pătimit  toate  cele 
ce  aţi  hotărît  voi  cu  privire  la  El.  Cuvintele  care  urmează:  „Toţi  cei  ce  mă 
privesc,  mă  iau  în  derîdere;  ei  au  vorbit  cu  buzele,  mişcîndu-şi  capul:  „el 
a nădăjduit  întru  Domnul,  smulgă-1  pe  el,  mîntuiască-1  pe  el,  pentru  că  pe 
el  îl  voieşte"  764  , arată,  de  asemenea,  că  El  a vestit  de  mai  înainte  cele  ce 
aveau  să  I se  întîmple.  Căci  cei  ce  L-au  văzut  răstignit,  îşi  mişcau  fiecare 
capetele,  îşi  schimonoseau  buzele765  şi  umflîndu-şi  nările  între  ei,  ziceau  în 
batjocură  cele  ce  sînt  scrise  şi  în  Memoriile  Apostolilor  Lui:  „El  zicea  că  este 


760.  Lc.  1,26,35. 

761.  Lc.  1,  38.  Paralela  dintre  Eva  şi  Sfînta  Fecioară  Maria  o mai  găsim  şi  la  Irineu 
III,  XXII,  4 (P.G.  VII,  959)  şi  V,  XIX,  4 (Ibidem,  1175)  şi  la  Tertullianus,  De  came 
Christi,  XVII  (P.L.  II,  782). 

762.  Ps.  21,5-7. 

763.  Mt.  19,  16— 17;Mc.  10,  17-18;Lc.  18,  18-19. 

764.  Ps.  21,8-9. 

765.  Faptul  acesta  nu  se  găseşte  istorisit  de  sinoptici.  El  repezintă,  desigur,  realiza- 
rea profeţiei  din  psalmul  2 1 . 

Fiul  lui  Dumnezeu,  coborîndu-Se  acum,  să  meargă,  mîntuiască-L  pe  El 
Dumnezeu44  766  . 


CIL 

Cuvintele  care  urmează  în  psalm:  „Nădejdea  mea,  de  la  sînul  maicii 
mele,  către  Tine  m-am  avîntat  din  sînul  maicii  mele,  din  pîntecele  ei,  Tu  eşti 
Dumnezeul  meu.  Nu  Te  depărta  de  la  mine,  căci  necazul  este  aproape  şi  nu 
este  cine  să-mi  ajute.  Inconjuratu-m-au  viţei  mulţi,  tauri  graşi  m-au  cuprins 
de  jur-împrejur.  Deschis-au  gurile  lor  asupra  mea,  întocmai  ca  un  leu  răpitor 
şi  răcnitor.  Ca  o apă  s-au  revărsat  şi  s-au  împrăştiat  oasele  mele.  Inima  mea 
s-a  făcut  întocmai  ca  o ceară,  care  se  topeşte  în  lăuntrul  p în  te  celui  meu; 
uscatu-s-a  ca  o scoică  puterea  mea,  iar  limba  mea  s-a  lipit  de  grumazul 
meu44  767  , au  fost  o vestire  de  mai  înainte  a celor  ce  s-au  întîmplat. 
Intr-adevăr:  „Nădejdea  mea  de  la  sînul  maicii  mele44,  prin  aceea  că,  de  îndată 
ce  S-a  născut  în  Bethleem,  după  cum  am  spus  mai  înainte,  Irod  împăratul, 
aflînd  de  la  magii  din  Arabia,  cele  referitoare  la  El,  a voit  să-L  ucidă,  iar 
Iosif,  după  porunca  lui  Dumnezeu,  luîndu-L  pe  El  şi  pe  maica  Lui,  a plecat 
în  Egipt.  Căci  Tatăl,  Care  L-a  născut,  a hotărî t ca  numai  după  ce  Cuvîntul 
cel  de  la  El768  avea  să  propovăduiască,  să  fie  supus  la  moarte.  Dacă,  însă, 
cineva  ar  zice:  Nu  putea,  oare,  Dumnezeu,  să  ucidă  mai  degrabă  pe  Irod  ? 
Răspund  de  mai  înainte:  Nu  putea,  oare,  Dumnezeu,  chiar  de  la  început 
să  facă  să  dispară  şi  şarpele  şi  să  nu  mai  spună:  „Vrăjmăşie  voi  pune  între 
el  şi  femeie  şi  între  sămînţa  lui  şi  sămînţa  ei44?  769  . Nu  putea  El,  oare,  să 
facă  de  îndată  mulţime  de  oameni  ? Dar,  pentru  că  ştia  că  este  bine  să  se 
întîmple  astfel,  El  a făcut  atît  pe  îngeri,  cît  şi  pe  oameni  liberi770  în  ceea  ce 
priveşte  săvîrşirea  dreptăţii  şi  a hotărît  şi  vremea  pînă  cînd  a ştiut  că  este 
bine  ca  ei  să  se  folosească  de  libertate.  Şi,  fiindcă  de  asemenea  a ştiut  că 
este  bine,  El  a făcut  judecăţi  universale  şi  parţiale,  păstrînd,  cu  toate  acestea 
şi  pe  mai  departe  libertatea.  Pentru  aceasta,  atît  la  facerea  turnului  (Babei), 


766.  Mt.  17,  40-43;  Mc.  15,  29-30;  Lc.  23,  35. 

767.  Ps.  21,  10-16. 

768.  „Cuvîntul"  are  în  teologia  biblică  sensuri  multiple.  El  poate  să  fie  atît  „Fiul 
şi  Cuvîntul  lui  Dumnezeu",  adică  Domnul  Iisus  Hristos,  fie  pur  şi  simplu  o voinţă  expri- 
mată în  grai  viu  a Tatălui.  Aici  este  luat  în  sensul  întîi.  în  legătură  cu  aceasta,  a se  vedea 
şi  Apologia  /,  LIII,  6 şi  Dialogul,  XIX,  6. 

769.  Fac.  3,  15. 

770.  Liberi  de  a lua  o hotarîre  bună  sau  rea,  liberi  de  a săvîrşi  o faptă  bună  sau 
rea.  Iar  atuiici  cînd  au  luat  o hotarîre  nimeni  şi  nimic  nu-i  putea  face  să  nu  o ducă  la 
îndeplinire.  Exemplul  prim  şi  cel  mai  clar  constă  în  neascultarea  lui  Adam  din  rai,  de 
porunca  lui  Dumnezeu,  iar  cel  de  al  doilea,  acela  cu  ocazia  ridicării  turnului  Babei  (Fac. 
11,6  sq.). 

cît  şi  la  amestecarea  şi  schimbarea  limbilor,  cuvîntul  zice  acestea:  „ Şi  a zis 
Domnul:  Iată  că  toţi  sînt  un  neam  şi  o buză  şi  au  început  să  facă  acestea. 
Şi  acum  nu  va  lipsi  nimic  de  la  ei,  din  cele  ce  s-au  încercat  să  facă"771. 

Cît  priveşte  cuvintele:  „Uscatu-s-a  ca  o scoică  puterea  mea,  iar  limba 
mi  s-a  lipit  de  grumazul  meu“,  au  fost  de  asemenea  o vestire  de  mai  înaihte 
a celor  ce  aveau  să  se  întîmple,  după  voinţa  Tatălui,  în  timpul  Lui.  Căci 
tăria  cuvîntului  Lui  puternic,  cu  care  El  vădea  întotdeauna  pe  fariseii  şi 
cărturarii  care  discutau  cu  El  şi  în  genere  pe  dascălii  din  neamul  vostru, 
s-a  întrerupt,  întocmai  ca  un  izvor  puternic  şi  abundent,  a cărui  apă  a fost 
întoarsă,  atunci  cînd  a tăcut  şi  nu  a mai  voit  să  răspundă  nimănui  nimic 
înaintea  lui  Pilat,  după  cum  se  arată  în  Memoriile  Apostolilor  Lui772  şi 
pentru  ca  şi  ceea  ce  s-a  spus  de  Isaia,  atunci  cînd  a zis  că:  „Domnul  îmi  dă 
limbă,  ca  să  cunosc,  atunci  cînd  trebuie  să  spun  vreun  cuvînt"  773  . Iar 
atunci  cînd  zice:  '„Tu  eşti  Dumnezeul  meu,  nu  te  îndepărta  de  la  mine*4, 
face  aceasta  învăţ  în  du-ne  că  toţi  trebuie  să  nădăjduim  în  Dumnezeu, 
Care  a făcut  toate  şi  numai  de  la  El  să  cerem  mîntuire  şi  ajutor  — şi  ne 
arată  că  nu  trebuie  să  socotim  că  putem  fi  mîntuiţi,  aşa  cum  socotesc 
ceilalţi  oameni,  din  cauza  neamului,  sau  a bogăţiei,  sau  a puterii,  sau  a 
înţelepciunii,  lucru  pe  care  voi  toţi  l-aţi  făcut  întotdeauna,  uneori  con- 
struindu-vă  un  viţel  de  aur,  la  care  să  vă  închinaţi  şi  întotdeauna  arătîndu-vă 
nerecunoscători,  ucigători  ai  drepţilor  şi  orbiţi  de  neamul  vostru.  Căci 
dacă  Fiul  lui  Dumnezeu  Se  arată  spunînd  că  El  putea  să  fie  mîntuit,  nu 
pentru  faptul  că  era  Fiu,  nici  pentru  acela  că  era  puternic  sau  înţelept, 
ci  pentru  că  era  fără  de  păcat,  după  cum  de  altfel  şi  Isaia  spune,  că  El  nu 
a păcătuit  nici  măcar  cu  vorba  „căci  El  nu  a făcut  nelegiuire  şi  nici  vicleşug 
cu  gura"774  şi  că  fără  de  Dumnezeu  nu  putea  să  fie  mîntuit,  cum  atunci 
voi,  ca  şi  ceilalţi  care  aşteaptă  să  fie  mîntuiţi  fără  de  nădejdea  aceasta, 
nu  socotiţi  cît  de  mult  vă  înşelaţi  ? 


cm. 

Cele  ce  se  spun  mai  departe,  în  psalm:  „Căci  necazul  este  aproape  şi 
nu  este  cine  să-mi  ajute.  înconjuratu-m-au  viţei  mulţi,  tauri  graşi  m-au 
cuprins  de  jur-împrejur.  Deschis-au  gurile  lor  asupra  mea,  întocmai  ca  un  leu 
răpitor  şi  răcnitor.  Ca  o apă  s-au  revărsat  şi  s-au  împrăştiat  oasele  mele"  775  , 
au  fost  deopotrivă  o vestire  de  mai  înainte  a ceea  ce  avea  să  I se  întîmple 


771.  Fac.  11,6. 

772.  Mt.  27,  13—14; Mc.  15,4-5;Lc.  23,9. 

773.  Is.  50,  4. 

774.  Is.  53,9. 

775.  Ps.  21,  11-15. 

Lui.  Căci  în  noaptea  aceea776  cînd  au  venit  pe  muntele  Măslinilor  asupra 
Lui  cei  din  neamul  vostru7  7 7 , care  fuseseră  trimişi  de  farisei  şi  de  cărturari 
şi  care  erau  aţîţaţi  de  învăţătura  lor,  L-au  înconjurat  de  jur-împrejur.  Pe 
aceştia  cuvîntul  i-a  numit:  „viţei  cu  coame  şi  pierduţi  de  mai  înainte”  778  . 
Cînd  El  zice:  „Tauri  graşi  m-au  cuprins  de  jur-împrejur”,  El  a prezis  că 
aceştia  aveau  să  procedeze  întocmai  ca  viţeii,  atunci  cînd  El  avea  să  fie  dus 
înaintea  dascălilor  voştri;  iar  dacă  cuvîntul  îi  numeşte  pe  aceştia  cu  numele 
de  tauri,  este  deoarece  ştim  că  taurii  sînt  cauza  pentru  care  există  viţeii.  Căci 
după  cum  taurii  sînt  părinţii  viţeilor,  tot  astfel  învăţătorii  voştri  au  fost 
cauza  pentru  care  copiii  lor  au  ieşit  pe  muntele  Măslinilor  pentru  ca  să-L 
prindă  pe  Hristos  şi  să-L  aducă  la  ei779  . Cuvintele:  „Şi  nu  este  cine  să-mi 
ajute”,  arată  deopotrivă  aceea  ce  s-a  în  timp  lat.  Căci  nimeni,  nici  măcar 
un  singur  om  nu  s-a  găsit  ca  să-I  vină  în  ajutor  ca  unuia  care  era  fără  de 
păcat780.  Iar  cuvintele:  „Deschis-au  gurile  lor  asupra  mea,  întocmai  ca 
un  leu  răpitor  şi  răcnitor”,  arată  pe  împăratul  iudeilor,  care  era  atunci 
şi  care  se  chema  Irod,  fiind  succesorul  celuilalt  Irod,  care  ucisese  pe  toţi 
pruncii  născuţi  la  Bethleem,  în  vremea  aceea  cînd  S-a  născut  El,  socotind  că 
printre  ei  avea  să  fie  negreşit  şi  Acela  despre  care  îi  vorbiseră  magii,  cei 
veniţi  din  Arabia.  El  nu  cunoştea  voinţa  Celui  mai  puternic  decît  toate, 
Care  poruncise  lui  Iosif  şi  Măriei  ca  să  pornească  în  Egipt,  luînd  cu  ei, 
pruncul,  şi  să  rămînă  acolo,  pînă  ce  iarăşi  le  va  descoperi  lor,  să  se  întoarcă 
în  ţara  lor.  Astfel,  pornind,  ei  au  rămas  acolo  pînă  ce  Irod  care  ucisese 
pruncii  la  Bethleem  a murit  şi  a fost  urmat  la  tron  de  Archelau781.  Dar 
acesta  s-a  sfîrşit  mai  înainte  ca  Hristos  să  ajungă  să  fie  răstignit,  atunci  cînd 
s-a  împlinit  cu  privire  la  El  iconomia  cea  după  voinţa  Tatălui.  Iar  Irod, 
urmînd  la  tron  după  Archelau  şi  luînd  puterea  care-i  era  încredinţată  lui, 
a primit  de  la  Pilat  ca  dar  pe  Iisus  legat782  , iar  Dumnezeu  ştiind  de  mai 
înainte  că  avea  să  se  întîmple  aceasta,  a zis  astfel:  „Şi  l-au  dus  pe  el  în  Asiria, 
ca  dar  de  găzduire  împăratului”  783  . Sau,  prin  cuvintele:  „leu  răpitor  şi 
răcnitor”  a numit  pe  diavolul784  , pe  care  Moisi  îl  numeşte  şarpe  şi  care 


776.  Mt.  26,30. 

777.  Mt.  26,  47;Mc.  14,  43. 

778.  leş.  19,29. 

779.  Mt.  26,3,47. 

780.  Mt.  26,  56;  Mc.  14,  50-52. 

781.  Comp.  Mt.  2,  1-23. 

782.  Comp.  Lc.  22,  7-8. 

783.  Osea,  10,  16. 

784.  Sinonimia  cuvintelor  diavol,  şarpe,  satan  (demon),  o găsim  şi  în  Apolog.  I. 

XXVIII,  1 (Cf.  Apoc.  20, 2).  > 6 * F g . 

la  Iov785  şi  la  Zaharia786  se  cheamă  diavol,  iar  de  către  Iisus  este  arătat  ca 
„satana"  787  , indicînd  astfel  numele  compus  pe  care  l-a  dobîndit,  după 
fapta  pe  care  a făcut-o:  căci  „sataz",  în  limba  iudeilor  şi  a syrienilor 
înseamnă  „apostat",  iar  „nas"  este  numele  din  care  vine  tîlcuirea  „şarpe" 
şi  este  acelaşi  lucru  cu  „sata",  în  limba  tîlcuită  a ebreilor,  iar  din  amîndouă 
acestea  rezultă  un  singur  nume  „satanas"  788 . Diavolul  acesta,  de  îndată 
ce  Iisus  a plecat  de  la  rîul  Iordanului  după  ce  glasul  cel  din  cer  îi  spusese: 
„Fiul  Meu  eşti  Tu;  Eu  astăzi  Te-am  născut"  789  se  spune  în  Memoriile 
Apostolilor  că  s-a  apropiat  de  El  şi  L-a  ispitit  pînă  acolo,  încît  I-a  zis: 
„Închină-Te  mie  !"  Dar  Iisus  i-a  răspuns:  „Mergi  înapoia  Mea,  satana;  să  te 
închini  Domnului  Dumnezeului  tău  şi  numai  Lui  singur  să-I  slujeşti  !"  790  . 
Căci,  după  cum  înşelase  oarecînd  pe  Adam,  el  socotea  că  ar  putea  să  încerce 
ceva  şi  de  data  aceasta  cu  Iisus.  Mai  departe,  cuvintele:  „Ca  o apă  s-au  revăr- 
sat şi  s-au  împrăştiat  oasele  mele.  Inima  mea  s-a  făcut  întocmai  ca  o ceară 
care  se  topeşte  în  lăuntrul  pîntecelui  meu",  erau  o profeţie  a ceea  ce  I s-a 
întîmplat  Lui  în  noaptea  aceea,  cînd  au  ieşit  asupra  Lui  pe  muntele  Măslini- 
lor, ca  să-L  prindă.  Căci  în  Memoriile,  care  am  spus  că  au  fost  alcătuite 
de  apostolii  Lui  şi  de  cei  care  au  urmat  acelora791 , se  scrie  că  sudoarea  îl 
cuprinsese  ca  nişte  broboane  de  sînge,  pe  cînd  Se  ruga  şi  zicea:  „Treacă, 
dacă  este  cu  putinţă,  paharul  acesta"  792  . Inima  Lui  era  deci  plină  de 
groază,  iar  oasele  Lui,  la  fel.  Şi  inima  Lui  era  la  fel  ca  o ceară  care  se  topeşte 
în  lăuntrul  pîntecelui,  pentru  ca  să  ştim  că  Tatăl  a voit  ca  Fiul  Său  să  fie, 
cu  adevărat, în  nişte  astfel  de  pătimiri  pentru  noi  şi  să  nu  zicem  că  Acela, 
fiind  Fiul  lui  Dumnezeu,  nu  simţea  nimic  din  cele  ce  se  făceau  şi  se  în- 
tîmplau  asupra  Lui.  Tot  astfel,  cuvintele:  „uscatu-s-a  ca  o scoică  puterea 
mea,  iar  limba  mi  s-a  lipit  de  grumazul  meu",  erau  o profeţie,  după  cum 
am  spus  mai  înainte,  a tăcerii  Lui  (nerăspunzînd  nimic  nimănui,  El  care 
vădea  mai  înainte  drept  nebuni  pe  toţi  învăţătorii  voştri). 


785.  Iov,  1,2. 

786.  Zah.  3,1-2. 

787.  Mt.  4,  10. 

788.  Ibidem. 

789.  Comp.  Lc.  3,  22. 

790.  Mt.  4,  9-10;  Lc.  4,  7-8. 

791.  S-ar  părea  că  aici  sfîntul  Iustin  vorbeşte  despre  cei  doi  apostoli  şi  evanghelişti 
Matei  şi  Ioan  şi  despre  ceilalţi  doi  discipoli  ai  apostolilor,  evangheliştii  Marcu  şi  Luca. 
Se  ştie  însă  că  sfîntul  Iustin  mai  citează  şi  alte  fapte  sau  cuvinte  evanghelice  care 
reprezintă  izvoare  diferite  de  cele  ale  evangheliilor  sinoptice.  Aşa  că,  din  locul  acesta  nu 
se  poate  trage  concluzia  decît  că,  dintre  Evangheliile  pe  care  le  cunoaşte,  sfîntul  Iustin 
atribuie  pe  unele  apostolilor,  iar  pe  altele,  discipolilor  apostolilor.  Despre  „sudoarea 
de  sînge “ vorbeşte  numai  evanghelistul  Luca. 

792.  Mt.  26,39;  Lc.  22,42. 


216 


APOLOGEŢI  DE  LIMBA  GREACA 


CIV. 

Apoi,  cuvintele:  ,,coborîtu-m-ai  în  ţărîna  morţii.  Că  m-au  înconjurat 
cîini  mulţi793  , adunarea  celor  răi  m-a  cuprins  de  jur-împrejur.  împuns-au 
mîinile  şi  picioarele  mele,  număratu-mi-au  toate  oasele  mele;  ei  m-au  obser- 
vat şi  m-au  privit.  împărţit-au  hainele  mele  loruşi  şi  pentru  cămaşa  mea  au 
aruncat  sorţi**  794  , după  cum  am  mai  spus,  au  fost  o profeţie  cu  privire  la 
moartea,  la  care  avea  să-L  condamne  adunarea  celor  răi,  pe  care-i  numeşte 
„cîini“,  dar  îi  arată  totodată  şi  vînători,  căci  înşişi  conducătorii  cîinilor  se 
adunaseră  deopotrivă,  luptîndu-se  ca  El  să  fie  condamnat.  Lucrul  acesta  se 
găseşte  scris  şi  în  Memoriile  Apostolilor,  că  s-a  întîmplat  astfel795  . Am 
arătat  apoi  deopotrivă  cum  după  răstignire,  cei  ce  L-au  răstignit  au  împărţit 
hainele  Lui  între  ei.  f 


CV. 

Cuvintele  care  urmează  în  psalm:  ,,Iar  Tu,  Doamne,  nu  îndepărta 
ajutorul  Tău  de  la  mine;  ia  aminte  la  ajutorarea  mea.  Smulge  din  sabie 
sufletul  meu  şi  din  laba  cîinilor  pe  cel  unul-născut796  al  meu.  Mîntuieşte-mă 
din  gura  leului  şi  din  coamele  rinocerilor  umilinţa  mea“  797  , sînt  de  aseme- 
nea o învăţătură  şi  o profeţie  a celor  ce  I se  întîmplau  şi  aveau  să  I se 
întîmple  Lui.  După  cum  am  aflat  din  Memoriile  Apostolilor,  v-am  arătat  mai 
înainte,  că  El  era  Unul-născut  al  Tatălui  tuturor,  Care  S-a  născut,  în  chip 
deosebit  din  El,  Cuvînt  şi  Putere798  şi  mai  pe  urmă  născut  om,  prin  Fecioara. 
Tot  cuvintele  acestea  prezic  de  asemenea  că  El  avea  *să  moară  răstignit. 
Căci  ,, smulge  din  sabie  sufletul  meu  şi  din  laba  cîinilor  sufletul  meu  cel 
unul-născut.  Mîntuieşte-mă  din  gura  leilor  şi  din  coamele  rinocerilor 
umilinţa  mea**,  lasă  să  se  înţeleagă  pătimirea  prin  care  avea  să  moară, 
adică  cum  că  avea  să  fie  răstignit.  Astfel,  după  cum  am  explicat  mai  înainte 
„coamele  rinocerilor**  sînt  numai  o figură  a crucii.  Iar  dacă,  mai  departe, 
cere  să-I  mîntuiască  sufletul  din  sabie,  din  gura  leilor  şi  din  laba  cîinilor, 
face  această  cerere,  pentru  ca  nimeni  să  nu  mai  stăpînească  asupra  sufletului 
Său  şi  pentru  ca  şi  noi,  atunci  cînd  ne  găsim  pe  pragul  ieşirii  din  viaţă, 
să  cerem  aceleaşi  lucruri  lui  Dumnezeu,  Care  poate  să  împiedice  pe  orice 
înger  neruşinat  şi  rău,  să  ia  sufletul  nostru.  Iar  că  sufletele  rămîn  (şi  după 

793.  Interpretarea  care  vede  în  „taurii44  şi  „cîinii44  mulţi  din  psalmul  21,  13,  16  pe 
iudeii  persecutori  ai  lui  Iisus,  se  găseşte  şi  în  Constituţiile  Apostolice  V,  XIV,  10  (ed. 
Fuck,  p.  275). 

794.  Ps.  21,  16-19. 

795.  Comp.  Mt.  26,  57;  Mc.  14,53. 

796.  în  originalul  grecesc  „pe  cea  una  născută  a mea44,  prin  faptul  că  cuvîntul 
suflet  (psychi)  este  de  genul  feminin. 

797.  Ps.  21,20,  22. 

798.  Comp.  In.  1,  18. 

despărţirea  de  trup),  v-am  dovedit-o  din  aceea  că  şi  sufletul  lui  Samuel, 
la  cererea  lui  Saul,  a fost  chemat  de  către  ventrilocă799  . Se  vede,  deci, 
că  toate  sufletele  drepţilor  şi  profeţilor  de  felul  acesta,  se  găseau  sub  stăpîni- 
rea  unor  astfel  de  puteri,  cum  era  şi  aceea  care  se  mărturiseşte  din  fapte  că 
era  în  ventrilocă.  Din  cauza  aceasta,  Dumnezeu  ne  învaţă  şi  prin  Fiul  Său  ca 
să  ne  luptăm  din  răsputeri  să  devenim  drepţi  şi,  la  ieşirea  noastră  din  viaţă, 
să  cerem  ca  sufletele  noastre  să  nu  fie  supuse  unei  asemenea  puteri.  Căci 
dîndu-Şi  duhul  pe  cruce,  El  a zis:  „Părinte,  în  mîinile  Tale  îmi  încredinţez 
duhul  Meu"800  , iar  lucrul  acesta  l-am  aflat  deopotrivă  din  Memoriile 
Apostolilor.  Deci,  îndemnînd  pe  ucenicii  Săi  ca  să  depăşească  felul  de  viaţă 
al  fariseilor  — iar  dacă  nu  vor  face  astfel,  să  ştie  că  nu  vor  fi  mîntuiţi  — se 
scrie  în  Memoriile  Apostolilor  că  le-a  grăit  astfel:  „Dacă  dreptatea  voastră 
nu  va  întrece  cu  mult  pe  aceea  a cărturarilor  şi  fariseilor,  nu  veţi  intra 
întru  împărăţia  cerurilor"  801 . 

CVI. 

Şi,  fiindcă  ştia  că  Tatăl  Său  îi  va  da  Lui  toate  cîte  avea  să  ceară  şi 
că*L  va  învia  din  morţi802  , El  a îndemnat  pe  toţi  cei  ce  se  tem  de  Dumne- 
zeu, să  laude  pe  Dumnezeu,  pentru  că  a mîntuit  tot  neamul  oamenilor 
credincioşi,  prin  taina  Acestui  Răstignit.  Şi  stînd  în  mijlocul  fraţilor  Lui, 
adică  al  Apostolilor803  , care  — după  ce  a înviat  El  din  morţi  şi  au  fost 
încredinţaţi  de  El,  cum  şi  mai  înainte  de  pătimire  le  spusese,  că  trebuia 
să  pătimească  acestea  şi  că  şi  în  profeţi  erau  prezise  acestea  — s-au  pocăit 
pentru  că  se  îndepărtaseră  de  El  atunci  cînd  fusese  răstignit804  , şi  petrecînd 
laolaltă  cu  ei,  a preamărit  pe  Dumnezeu805  , aşa  cum  se  arată  scris  şi  în 
Memoriile  Apostolilor  şi,  cu  acestea  a lămurit  şi  cuvintele  care  alcătuiesc 
restul  psalmului.  Căci  cuvintele  acestea  sînt  următoarele:  „Povesti-voi 
numele  Tău  fraţilor  mei,  în  mijlocul  Bisericii  Te  voi  lăuda. Cei  ce  vă  temeţi 
de  Domnul,  lăudaţi-L;  toată  sămînţa  lui  Iacov,  slăviţi-L;  să  se  teamă  de  El 
toată  sămînţa  lui  Israel"  806  . 

Faptul  că  se  spune  că  unul  dintre  apostoli,  Petru,  a fost  în  mod 
deosebit,  numit  de  către  El  — şi  acest  lucru  tot  în  Memoriile  Apostolilor 
se  scrie  că  s-a  întîmplat807  , dimpreună  cu  faptul  că  şi  alţi  doi  fraţi,  care  erau 

799.  Comp.  I Regi  28,  7. 

800.  Lc.  23,46. 

801.  Mt.  5,20. 

802.  Comp.  In.  13,3;Mt.  11,  26-27;  16,  21. 

803.  Comp.  Lc.  24,  36;  In.  20,  17. 

804.  Lc.  24,  25-26,  44-46,  50. 

805.  Mt.  26,  30;Mc.  14,26. 

806.  Ps.  21,22-23. 

807.  Comp.  Mc.  3,  16-17. 


218 


APOLOGEŢI  DE  LIMBA  GREACA 


fiii  lui  Zevedeu  au  fost  supranumiţi  cu  numele  de  Voanerghes,  ceea  ce 
înseamnă  „fiii  tunetului",  era  semnul  că  El  a fost  acela  prin  care  supranume- 
le de  Israel  a fost  dat  lui  Iacov  şi  cel  de  Iisus,  lui  Ausis,  cu  care  nume  poporul 
care  mai  rămăsese  din  cei  ce  ieşiseră  din  Egipt  a şi  intrat  în  pămîntul 
făgăduit  patriarhilor.  Cum  că  El  avea  să  răsară  ca  o stea  pentru  neamul 
lui  Avraam,  Moisi  însuşi  a arătat  prin  aceste  cuvinte:  „Va  răsări  o stea  din 
Iacov  şi  un  conducător  din  Israel"808.  Iar  o altă  Scriptură  zice:  „Iată  un 
bărbat;  Răsăritul  este  numele  lui"809.  Căci  la  naşterea  Lui  răsărind  pe  cer 
o stea,  cum  se  scrie  în  Memoriile  Apostolilor  Lui810,  magii  din  Arabia  care 
au  luat  cunoştinţă  din  aceasta  au  venit  şi  I s-au  închinat  Lui. 

CVII. 

Profeţii  despre  înviere.  Despre  faptul  că  a treia  zi  după  răstignire  avea 
să  învieze,  în  Memoriile  Apostolilor  se  scrie  că  cei  din  neamul  vostru, 
discutînd  cu  El,  au  zis:  „Arată-ne  un  semn".  Şi  le-a  răspuns  lor:  „Neamul 
rău  şi  adulter  cere  semn  şi  nu  li  se  va  da  alt  semn,  decît  semnul  lui  Iona"  81 1 . 
Spunînd  deci  aceste  cuvinte  tainice,  ascultătorii  puteau  să  înţeleagă  că, 
după  ce  va  fî  răstignit,  El  va  învia  a treia  zi.  El  a arătat  neamul  vostru  ca 
fiind  mai  rău  şi  mai  adulter  decît  acela  al  cetăţii  ninivitenilor  care,  după  ce 
le-a  propovăduit  Iona,  cel  dat  afară  a treia  zi  din  pîntecele  peştelui  celui 
mare,  că  după  (patruzeci  şi  trei)  zile812  vor  pieri  cu  toţii  laolaltă,  au  procla- 
mat post  pentru  toate  vieţuitoarele,  fără  excepţie,  pentru  oameni  şi  animale, 
cu  îmbrăcarea  sacului  şi  îndelungate  suspine  şi  cu  pocăinţa  adevărată  a 
inimilor  lor  şi  îndepărtarea  de  la  toată  nedreptatea,  crezînd  că  Dumnezeu 
este  milostiv  şi  iubitor  de  oameni  faţă  de  toţi  cei  ce  se  pocăiesc  de  răutate; 
aşa  încît  însuşi  împăratul  cetăţii  aceleia  şi  boierii  ei,  îmbrăcînd  deopotrivă 
sacul,  au  stăruit  în  post  şi  rugăciune,  izbutind,  cu  aceasta,  ca  cetatea  lor  să 
nu  fie  distrusă813.  Dar  Iona,  întristîndu-se  din  cauză  că  cetatea  nu  a fost 
distrusă  a (patruzeci  şi)  treia  zi,  după  cum  propovăduise  el,  Dumnezeu, 


808.  Num.  24,  17.  Cu  acest  citat  din  Numeri,  adus  aici  spre  confirmarea  vers.  23 
din  psalmul  2rl  se  termină  exegeza  psalmului,  începută  la  cap.  XC  VIII. 

809.  Zah.  6,  12. 

810.  Comp.  Mt.  2,  2, 9,  10. 

811.  Mt.  12,  39;  16,  1,4. 

812.  După  textul  ebraic  al  Vechiului  Testament,  Iona  intrînd  în  cetatea  ninivite- 
nilor a anunţat  acestora  că  „după  patruzeci  de  zile“  cetatea  lor  le  va  fi  distrusă,  dacă  nu 
se  vor  pocăi.  Septuaginta,  de  textul  căreia  se  conduce  sfîntul  Iustin,  arată  că  numai  după 
„trei  zile".  Faptul  că  în  textul  de  mai  sus  avem  „după  (patruzeci  şi  trei)  zile"  se  datoreşte 
probabil  unei  glose  marginale,  care  a voit  să  arate  că  deşi  în  unele  texte  se  spune  „după 
patruzeci  de  zile",  în  altele  se  spune  numai  „după  trei  zile". 

813.  Comp.  Iona,  3,  5—9. 

prin  iconomia  vrejului,  pe  care  i l-a  răsărit  din  pămînt  şi  sub  care  Iona  stînd, 
se  umbrea  de  arşiţă  (vrejul,  era  un  vrej  de  dovleac,  care  crescuse  deodată, 
nefiind  nici  sădit,  nici  udat  de  Iona,  ci  răsărind  deodată  pentru  a-i  procura 
umbră)  şi  prin  iconomia  cealaltă  a uscării  lui,  care  l-a  îndurerat  pe  Iona, 
l-a  mustrat  că  nu  este  drept  ca  să  fie  necăjit  din  cauză  că  cetatea  Ninivei 
nu  a fost  distrusă,  zicînd:  „Tu  te-ai  mîhnit  pentru  vrejul,  pentru  care  nici 
n-ai  obosit,  pe  care  nici  nu  l-ai  hrănit  şi  care,  într-o  noapte  a venit  şi  într-o 
noapte  a pierit.  Iar  Eu,  oare,  nu  te  voi  cruţa  Ninive,  cetatea  cea  mare  în  care 
bcuiesc  mai  mult  de  douăsprezece  zeci  de  mii  de  bărbaţi  care  nu  ştiu  să 
facă  deosebire  între  cele  de-a  dreapta  şi  cele  de-a  stînga  lor  şi  numeroase 
turme?"*14. 


CVIII. 

Cei  din  neamul  vostru  au  cunoscut  cu  toţii  cele  ce  s-au  făcut  de  către 
Iona,  iar  Hristos,  strigîndu-vă  vouă  că  vă  va  da  semnul  lui  Iona,  v-a  îndemnat 
ca  cel  puţin,  după  învierea  Lui  din  morţi,  să  vă  pocăiţi  de  relele  pe  care 
le-aţi  făcut  şi  să  plîngeţi  înaintea  lui  Dumnezeu,  pentru  ca,  atît  neamul  cît 
şi  cetatea  voastră  să  nu  fie  luate  în  stăpînire  străină  şi  distruse,  aşa  cum 
vedeţi  că  au  fost  distruse.  Dar  voi,  nu  numai  că  nu  v-aţi  pocăit,  atunci  cînd 
aţi  aflat  că  a înviat  din  morţi,  ci,  după  cum  am  spus,  aţi  ales  bărbaţi  unul  şi 
unul  pe  care  i-aţi  trimis  în  toată  lumea815 , pentru  a propovădui  că  o nouă 
erezie  fără  de  Dumnezeu  şi  nelegiuită  care  se  pune  la  cale  de  către  un  oare- 
care înşelător,  Iisus  Galileanul,  pe  Care  noi  răstignindu-L,  ucenicii  Lui  L-au 
furat  noaptea  din  mormîntul  în  care  a fost  aşezat  după  ce  a fost  dat  jos  de  pe 
cruce,  şi  înşeală  pe  oameni  zicînd  că  s-a  sculat  din  morţi816  şi  că  s-a  înălţat 
la  cer817.  Voi  D acuzaţi  de  asemenea  că  ar  fi  învăţat  şi  învăţăturile  pe  care 
le  arătaţi  întregului  neam  omenesc  ca  atee,  nelegiuite  şi  nepioase,  pentru  a 
vă  răzbuna  împotriva  celor  ce  mărturisesc  pe  Hristos  ca  învăţător  şi  Fiu  al 
lui  Dumnezeu.  Pe  lîngă  acestea,  cu  toate  că  cetatea  voastră  este  luată  în 
stăpînire  străină  şi  pămîntul  vostru  pustiit,  voi  nu  vă  pocăiţi,  ci  îndrăzniţi 
chiar  să-L  blestemaţi  pe  Acela  şi  pe  toţi  cei  ce  cred  în  El.  Noi  însă  nu  vă 
urîm  nici  pe  voi,  nici  pe  aceia  care,  din  cauza  voastră,  au  astfel  de  idei 
împotriva  noastră;  ci,  dimpotrivă,  ne  rugăm  ca,  chiar  dacă  vă  veţi  pocăi 
acum,  să  găsiţi  cu  toţii  milă  la  Dumnezeu,  Părintele  cel  Prea  îndurat  şi  Mult 
Milostiv  al  tuturor. 


814.  Iona,  4,  10—11. 

815.  Comp.  Mt.  28,  15. 

816.  Comp.  Mt.  27,  63-64;  27,  13. 

817.  Comp.  Mc.  16,  10;  Fapte,  1,  10—11. 

CIX. 

Adevăratul  popor  al  lui  Dumnezeu . Că  neamurile  aveau  să  se  pocăiască 
de  răutatea  în  care  trăiau,  ca  nişte  rătăciţi,  auzind  cuvîntul  propovăduit 
de  apostolii  Lui  din  Ierusalim  şi  să  ajungă  astfel,  prin  ei,  la  înţelegerea  Lui, 
îngăduiţi-mi  să  vă  arăt  şi  prin  cîteva  scurte  cuvinte,  luate  din  profeţia  lui 
Miheia,  unul  dintre  cei  doisprezece  (profeţi  mici  n.  tr.).  Acestea  sînt  urmă- 
toarele: „Şi  va  fi  în  zilele  din  urmă  lămurit  muntele  Domnului  gata  pe  vîrful 
munţilor,  ridicat  el  însuşi  deasupra  colinelor,  şi  popoarele  vor  aşeza  un  rîu 
pe  el  şi  vor  merge  multe  neamuri  şi  vor  zice:  Veniţi  să  ne  urcăm  în  muntele 
Domnului  şi  în  casa  Dumnezeului  lui  Iacov  şi  ne  vor  lumina  calea  Lui  şi  vom 
merge  pe  cărările  Lui.  Căci  din  Sion  va  ieşi  Legea  şi  din  Ierusalim,  cuvîntul 
Domnului.  Şi  va  judeca  în  mijlocul  a multe  popoare  şi  va  vădi  neamuri 
puternice,  pînă  departe.  Şi  vor  preface  săbiile  lor  în  pluguri  şi  lăncile  lor  în 
coase  şi  nu  va  mai  ridica  un  neam  asupra  altui  neam  sabia  şi  nu  vor  mai 
învăţa  să  se  războiască.  Şi  va  sta  bărbatul  sub  via  lui  şi  sub  smochinul  lui  şi 
nu  va  mai  fi  nimeni  care  să-l  înfricoşeze,  căci  gura  Domnului  Puterilor  a 
grăit.  Toate  popoarele  vor  merge  în  numele  zeilor  lor,  iar  noi  vom  merge  în 
numele  Domnului  Dumnezeului  nostru,  în  veac.  Şi  va  fi  în  ziua  aceea  că  voi 
aduna  pe  cea  necăjită  şi  pe  cea  alungată  şi  pe  cea  pe  care  am  făcut-o  să 
sufere,  le  voi  strînge  laolaltă  şi  voi  pune  pe  cea  necăjită,  ca  o rămăşiţă  şi  pe 
cea  asuprită  ca  pe  un  neam  puternic.  Şi  va  împărăţi  Domnul  peste  ele,  în 
muntele  Sion,  de  acum  şi  pînă  în  veac“ 81 8 . 

CX. 

Iarăşi  despre  cele  două  veniri  ale  Domnului  Terminînd  acestea,  am 
adăugat: 

— Că  dascălii  voştri,  o,  voi,  bărbaţi,  mărturisesc  că  toate  cuvintele  din 
pericopa  aceasta  au  fost  spuse  cu  privire  la  Hristos,  o ştiu  destul  de  bine. 
Şi  ştiu  de  asemenea  că  ei  zic  că  Hristos  încă  nu  a venit.  Sau,  chiar  dacă  zic 
că  a venit,  ei  zic  că  nu  se  ştie  cine  este819  şi  numai  cînd  va  deveni  strălu- 
citor şi  plin  de  slavă,  numai  atunci  se  va  cunoaşte  cine  este.  Şi  numai  atunci 
zic  ei  că  se  vor  întîmpla  cele  spuse  în  pericopa  aceasta,  ca  şi  cum  dintre 
cuvintele  profeţiei,  pînă  acum,  nici  unul  nu  ar  fi  avut  vreo  roadă:  oameni 
fără  de  raţiune  şi  care  nu  înţeleg  ceea  ce  se  dovedeşte  prin  toate  cuvintele 
acestea,  anume  că  aici  sînt  vestite  două  veniri  ale  Sale:  una,  în  care  este 
propovăduit  pătimitor,  fără  de  slavă,  necinstit  şi  răstignit820  , iar  a doua, 
în  care  va  veni  cu  slavă  din  ceruri821 , atunci  cînd  omul  apostasiei,  cel  ce 

818.  Mih.  4,  1-7. 

819.  In.  7,27. 

820.  Comp.  Is.  53,  2,  3,  8,  12. 

821.  Dan.  7,  13,  14;  Is.  33,  17. 

glăsuieşte  cuvinte  nebune  chiar  cu  privire  la  Cel  Prea  înalt,  va  cuteza  să 
săvîrşească  pe  pămînt  lucruri  nelegiuite,  cu  privire  la  noi,  creştinii822  , care, 
cunoscînd  cinstirea  lui  Dumnezeu  din  legea  şi  cuvin  tul  care  au  ieşit  din 
Ierusalim,  cu  apostolii  lui  Iisus,  am  găsit  refugiu  la  Dumnezeul  lui  Iacov  şi 
la  Dumnezeul  lui  Israel.  Şi  noi,  care  eram  plini  de  războaie,  de  ucideri  şi 
de  toată  răutatea,  pe  tot  pămîntul,  am  transformat  fiecare  din  noi, 
instrumentele  războinice:  săbiile,  în  pluguri  şi  lăncile,  în  unelte  de  cultură; 
şi  cultivăm  pietatea,  dreptatea,  iubirea  de  oameni,  credinţa  şi  nădejdea, 
care  vin  de  la  însuşi  Tatăl,  prin  Cel  Răstignit,  stînd  fiecare  sub  via  noastră, 
adică,  servindu-ne  fiecare  de  o singură  femeie  legitimă.  Căci  cuvîntul 
profetic  ştiţi  că  zice:  „Şi  femeia  lui  va  fi  ca  o vie  îmbelşugată"  823  . 

Iar  că  nimeni  nu  există  pe  tot  pămîntul  care  să  ne  înfricoşeze824  şi  să 
ne  robească  pe  noi,  care  am  crezut  în  Iisus,  este  un  lucru  lămurit.  Căci 
este  un  fapt  cunoscut  de  toţi  că,  atunci  cînd  sîntem  decapitaţi,  răstigniţi, 
aruncaţi  înaintea  fiarelor,  în  lanţuri,  în  foc  şi  în  toate  celelalte  chinuri,  noi 
nu  ne  îndepărtăm  de  la  mărturisirea  noastră,  ci  că,  dimpotrivă,  cu  cît 
nişte  astfel  de  chinuri  ni  se  întîmplă  mai  mult,  cu  atît  şi  numărul  credincio- 
şilor şi  cinstiţilor  de  Dumnezeu,  prin  numele  lui  Iisus,  sporeşte.  După  cum 
atunci  cînd  cineva,  tăind  de  la  o vie  părţile  acelea,  care  poartă  roadă,  face 
acest  lucru  pentru  ca  via  să  dea  alte  ramuri  şi,  într-adevăr,  apar  alte  ramuri 
înfloritoare  şi  aducătoare  de  roadă,  acelaşi  lucru  se  întîmplă  şi  cu  noi. 
Căci  via  plantată  de  Dumnezeu  şi  de  Mîntuitorul  Hristos  este  poporul  Lui825  . 
Cuvintele  celelalte  din  profeţie  se  vor  întîmplă  la  cea  de  a doua  venire  a Lui. 
Astfel,  cuvintele  „cea  necăjită  şi  cea  alungată"  826  arată  pe  cei  alungaţi  din 
lume,  căci,  în  ceea  ce  vă  priveşte  pe  voi  şi  pe  toţi  ceilalţi  oameni,  nu  numai 
că  fiecare  creştin  este  aruncat  afară  din  proprietăţile  lui,  ci  el  este  alungat 
chiar  din  toată  lumea,  de  vreme  ce  voi  nu  îngăduiţi  nici  unui  creştin  să 
trăiască.  Şi,  cu  toate  acestea,  voi  ziceţi  că  cuvintele  acestea  s-au  întîmplat 
poporului  vostru.  Dar,  dacă  aţi  fost  daţi  afară  pentru  că  aţi  luptat,  atunci 
voi  aţi  suferit  acestea  pe  bună  dreptate,  după  cum  de  altfel,  toate  Scripturile 
stau  mărturie.  Noi,  însă,  fără  să  facem  ceva  de  felul  acesta,  după  ce  am 
cunoscut  adevărul  lui  Dumnezeu,  sîntem  arătaţi  de  Dumnezeu  că  vom  fi 
luaţi  de  pe  pămînt  împreună  cu  prea-dreptul  şi  singur-nepătatul  şi  fără  de 
păcat,  Hristos.  Căci,  prin  Isaia,  strigă:  „Iată  că  dreptul  a pierit  şi  nimeni  nu 
pune  la  inimă  şi  bărbaţii  drepţi  sînt  luaţi  şi  nimeni  nu  înţelege"  827 . 

822.  Comp.  II  Tes.  2,3-4. 

823.  Ps.  127,3. 

824.  Mih.  4,  4. 

825.  In.  15,  1,2. 

826.  Mih.  4,  6. 

827.  Is.  57,1. 

CXI. 

Hristos  pătimitorui  Că  vor  fi  două  veniri  ale  acestui  Hristos,  s-a  prezis 
în  chip  simbolic  şi  de  către  Moisi,  iar  eu  am  arătat  aceasta  mai  înainte,  prin 
simbolul  ţapilor  aduşi  ca  jertfă,  în  timpul  postului.  Şi  iarăşi,  acelaşi  lucru  a 
fost  propovăduit  şi  spus  simbolic  şi  de  cele  ce  au  făcut  Moisi  şi  Iisus  (Iosua 
Navi  n.  £r.).  Dintre  care,  unul  întinzîndu-şi  mîinile,  a rămas  pe  colină  pînă 
seara,  mîinile  fîindu-i  susţinute  astfel,  încît  să  nu  poată  arăta  altceva  decît 
preînchipuirea  crucii,  iar  celălalt,  supranumit  cu  numele  lui  Iisus,  era  în 
fruntea  luptei  şi  Israel  era  învingător.  De  altfel,  cu  privire  la  cei  doi  bărbaţi 
sfinţi  şi  profeţi  ai  lui  Dumnezeu,  mai  trebuie  înţeles  şi  următorul  lucru: 
că  ambele  aceste  taine  nu  era  în  stare  să  le  poarte  numai  unul  singur  dintre  ei. 
Mă  gîridesc  la  preînchipuirea  crucii  şi  la  preînchipuirea  numelui  pe  care-1 
purta.  Căci  puterea  aceasta  a fost,  este  şi  va  fi  numai  a Unuia  singur,  de  al 
Cărui  nume  orice  putere  se  înfricoşează,  simţind  durerea  că  prin  el  va  fi 
distrusă.  Deci,  pătimitorui  şi  răstignitul  nostru  Hristos,  nu  a fost  blestemat 
de  lege,  ci  a arătat  că  numai  El  va  mîntui  pe  cei  ce  nu  se  vor  îndepărta  de 
la  credinţa  în  El.  De  altfel,  chiar  şi  cei  care  au  fost  mîntuiţi  în  Egipt,  atunci 
cînd  au  fost  pierduţi  cei  întîi  născuţi  ai  egiptenilor,  au  fost  smulşi  de  sîngele 
paştelui,  cu  care  s-au  uns  uşorii  uşilor,  de  o parte  şi  de  alta  şi  pervazul  lor828  . 
Căci  paştele  era  Hristos,  Cel  care  a fost  jertfit  mai  în  urmă829  , după  cum  şi 
Isaia  a zis:  „Ca  o oaie  spre  junghiere  S-a  adus“  830  . De  asemenea  este  scris, 
că  în  ziua  paştelui  L-aţi  prins  şi  tot  în  ziua  paştelui  L-aţi  răstignit.  Deci, 
după  cum  pe  cei  din  Egipt  i-a  mîntuit  sîngele  paştelui,  tot  astfel  şi  pe  cei  ce 
au  crezut,  îi  va  smulge  din  moarte  sîngele  lui  Hristos.  Avea,  oare,  Dumnezeu 
să  se  rătăcească,  dacă  n-ar  fi  fost  semnul  acesta  pe  uşi  ?83 1 . Acest  lucru  nu-1 
pot  spune,  ci  spun  numai  că  prin  aceasta  El  a propovăduit  de  mai  înainte 
mîntuirea  care  avea  să  fie  neamului  oamenilor  prin  sîngele  lui  Hristos.  Tot 
astfel,  simbolul  panglicii  celei  roşii,  pe  care  au  dat-o  în  Ierihon  desfrînatei 
Raab,  cei  trimişi  de  Iisus  Navi  ca  iscoade,  spunîndu-i  să  o lege  de  fereastra 
prin  care  îi  coborîse  pe  ei,  pentru  ca  să-i  facă  să  scape  de  duşmani832  , a 
arătat  de  asemenea  simbolul  sîngelui  lui  Hristos,  prin  care,  cei  din  toate 
neamurile  care  odinioară  au  fost  desfrînaţi  şi  nedrepţi  se  mîntuiesc,  luînd 
iertarea  păcatelor  şi  nemaipăcătuind  mai  departe. 


828.  Comp.  leş.  12,  7. 

829.  Comp.  I Cor.  5,  7. 

830.  Is.  53,  7. 

831.  leş.  12,  13. 

832.  leş.  2,18-21. 

CXII. 

Despre  dascălii  legii  Voi,  interpretând  acestea  în  chip  umil,  atribuiţi 
multă  slăbiciune  lui  Dumnezeu,  dacă  înţelegeţi  acestea  atît  de  simplu  şi 
nu  cercetaţi  sensul  adînc  al  celor  spuse.  Fiindcă,  în  felul  acesta  şi  Moisi  ar 
trebui  să  fie  socotit  călcător  al  legii,  pentru  că  el  însuşi  a poruncit  ca  să  nu 
se  facă  nici  o asemănare,  nici  a celor  din  cer,  nici  a celor  de  pe  pămînt  sau 
din  mare833  şi  mai  apoi  el  însuşi  a făcut  un  şarpe  de  aramă,  pe  care, 
ridicîndu-1  drept  semn,  a poruncit  celor  muşcaţi  de  şerpi,  să  privească  la  el; 
iar  cei  ce  priveau  la  el,  se  făceau  sănătoşi.  Deci,  voi  socotiţi  că  şarpele  a 
mîntuit  atunci,  poporul,  şarpele  acesta,  pe  care,  după  cum  am  spus  mai 
înainte  Dumnezeu  l-a  blestemat  la  început834  şi  pe  care  avea  să-l  nimi- 
cească, prin  sabia  Lui  cea  mare,  după  cum  strigă  Isaia835  . 

Vom  primi,  oare,  nişte  astfel  de  lucruri  într-un  chip  atît  de  nebunesc, 
cum  spun  dascălii  voştri,  şi  nu  le  vom  primi  ca  simboluri  ? Nu  vom  referi, 
oare,  semnul  acesta  Ia  imaginea  lui  Iisus  răstignit,  de  vreme  ce  şi  Moisi, 
prin  întinderea  mîinilor,  dimpreună  cu  cel  numit  cu  numele  lui  Iisus,  a făcut 
ca  poporul  să  fie  învingător  ? în  felul  acesta  ar  trebui  să  încetăm  de  a mai 
rămîne  uimiţi  de  cele  ce  a săvîrşit  legiuitorul.  Căci  nu  a îndemnat  poporul 
ca,  părăsind  pe  Dumnezeu  să  nădăjduiască  în  animalul  prin  care  a luat 
început  călcarea  legii  şi  neascultarea.  Aceste  lucruri  au  fost  spuse  şi  s-au 
făcut  cu  multă  înţelepciune  şi  cu  mare  taină  prin  fericitul  profet;  şi,  între 
cele  spuse  şi  săvîrşite  în  genere  de  către  toţi  profeţii,  nimic  — judecind 
drept  — n-ar  putea  să  găsească  cineva  dintre  voi  ca  să  defăimeze, 
dacă  ar  avea  cunoştinţă  adevărată  despre  cele  spuse  în  ele.  Dar,  dacă 
dascălii  voştri  vă  explică  vouă  numai:  pentru  ce  în  locul  acesta836  nu  se 
vorbeşte  şi  de  partea  feminină  a căminelor,  sau,  pentru  ce  se  întrebuinţează 
atîtea  măsuri  de  făină  şi  atîtea  măsuri  de  untdelemn  în  ofrande  şi  chiar 
şi  pe  acestea  le  explică  în  chip  umil  şi  josnic,  iar  lucrurile  mari  şi  demne 
de  cercetare  nu  îndrăznesc  niciodată  să  le  explice,  sau,  chiar  atunci  cînd 
le  explicăm  noi,  vă  poruncesc  să  nu  ne  daţi  ascultare  şi  nici  să  veniţi  în 
discuţie  cu  noi,  atunci  oare,  nu  pe  bună  dreptate  vor  trebui  să  ia  aminte  la 
cele  grăite  către  ei  de  către  Domnul  nostru  Iisus  Hristos:  „morminte  văruite, 
care  se  arată  pe  dinafară  frumoase,  iar  pe  dinăuntru  sînt  pline  de  oase  şi 
de  morţi"  837  , „voi  plătiţi  dajdie  de  izmă  şi  înghiţiţi  cămila,  conducători 
orbi"838  ? Deci,  dacă  voi  nu  veţi  dispreţui  învăţăturile  acelora  care  se 

833.  leş.  20,4. 

834.  Fac.  3,  14. 

835.  Is.  27,  1. 

836.  Fac.  32,  15. 

837.  Mt.  23,27. 

838.  Mt.  23,24. 

înalţă  pe  ei  înşişi  şi  voiesc  să  li  se  spună:  „rabbi,  rabbi“839  şi  dacă  nu  vă 
veţi  apropia  de  cuvintele  profetice  cu  o astfel  de  dispoziţie  şi  cu  un  astfel 
de  sentiment,  ca  şi  voi  să  suferiţi  de  la  oamenii  voştri  aceleaşi  lucruri,  pe 
care  şi  profeţii  înşişi  le-au  suferit,  nu  veţi  putea  nicidecum  să  dobîndiţi 
ceva  folositor  din  cuvintele  profetice. 

CXIII. 

Iisus  Navi,  figură  a lui  Iisus  Hristos.  Ceea  ce  voiesc  să  vă  spun  acum  sînt 
următoarele: 

Iosua  (Navi)  care  se  chema  Ausis,  după  cum  am  arătat  de  mai  multe 
ori  înainte  şi  care  a fost  trimis  dimpreună  cu  Chaleb,  iscoadă  în  Canaan, 
pentru  cercetarea  pămîntului,  a fost  numit  de  către  însuşi  Moisi,  Iisus  840  . 
Tu,  însă,  nu  cercetezi  pentru  care  motiv  a făcut  Moisi  acest  lucru,  nu  te  miri 
şi  nu-ţi  place  să  cauţi  să  afli;  în  felul  acesta  Hristos  rămîne  ascuns  pentru 
tine  şi  citind,  nu  înţelegi,  nici  acum,  auzind  că  Iisus  este  Hristosul  nostru. 
Nu  cauţi  să  judeci,  că  nu  în  zadar  şi  nici  la  întîmplare  i s-a  dat  aceluia 
numele  acesta.  Şi  totuşi,  faci  tot  felul  de  raţionamente841  pentru  ca  să 
explici  de  ce  s-a  adăugat  lui  Avraam  încă  un  „a“,  pe  lîngă  cel  dintîi  şi  te 
pierzi  în  discuţii  mărunte  pentru  ca  să  explici  de  ce  numelui  Sarra  i s-a 
adăugat,  deopotrivă,  un  nou  „r“842.  Dar  nu  cercetezi  tot  cu  aceeaşi  hotă- 
rîre,  pentru  ce  numele  Ausis,  pe  care-1  avea  dintru  început  fiul  lui  Navi, 
a fost  schimbat  în  întregime,  în  acela  de  Iisus.  Căci  nu  numai  că  i s-a 
schimbat  numele,  ci,  devenind  urmaşul  lui  Moisi,  el  singur,  dintre  cei  ce  au 
ieşit  din  Egipt  şi  care  erau  în  vîrsta  aceasta,  a adus  poporul  în  pămîntul  cel 
sfînt  care  a mai  rămas843  . Şi,  după  cum  el  a adus  în  pămîntul  cel  sfînt 
poporul,  iar  nu  Moisi,şi  după  cum,  prin  tragere  la  sorţi,  el  a împărţit  celor 
aduşi  cu  sine,  pămîntul,  tot  astfel  şi  Iisus  Hristos  va  întoarce  împrăştierea 
poporului  şi  va  împărţi  pămîntul  cel  bun  fiecăruia,  dar  nu  deopotrivă. 
Căci  unul  le-a  dat  lor  moştenirea  cea  trecătoare,  ca  unul  care  nu  era  nici 
Hristos,  nici  Dumnezeu,  nici  Fiul  lui  Dumnezeu,  iar  Celălalt,  după  învierea 
Sa  cea  sfîntă,  avea  să  ne  dea  nouă  stăpînirea  cea  veşnică844  . Acela,  după  ce 


839.  Mt.  23,  6-7. 

840.  Comp.  Num.  13,  17.  Asupra  schimbării  numelui  lui  Ausis,  fiul  lui  Navi,  în 
acela  de  Iisus,  impus  de  Dumnezeu,  a se  vedea  capit.  LXXV,  1,  din  Dialog. 

841.  în  textul  grec:  „deoXo7e tc“.  Cuvîntul  acesta  este  folosit  pentru  prima  dată 
de  sfîntul  Iustin,  în  locul  acesta,  în  loc  de  cercetare  asupra  chestiunii  religioase.* 

842.  Comp.  Fac.  17,  5—15. 

843.  Ios.  5,  6. 

844.  Sfîntul  Iustin  distinge  o primă  înviere,  aceea  a sfinţilor,  după  care  va  avea  loc 
mileniul;  apoi  o a doua  înviere,  veşnică  şi  generală,  aceea  a tuturor  oamenilor,  care,  la 
sfîrşitul  mileniului  va  inaugura  împărăţia  cea  fără  de  sfîrşit.  Vezi  şi  cap.  LXXXI,  3—4, 
din  Dialog . 

mai  înainte  fusese  supranumit  cu  numele  lui  Iisus,  a oprit  soarele  în  mersul 
său845  , luînd  puterea  Duhului  lui.  Am  dovedit  că  Iisus  a fost  acela  care  S-a 
arătat  şi  a vorbit  lui  Moisi,  lui  Avraam  şi  în  genere  tuturor  celorlalţi  patriarhi, 
slujind  voinţei  Tatălui. 

Şi  voi  spune  mai  departe  că  tot  El  a venit,  născîndu-Se  om  prin  Fecioa- 
ra Maria  şi  rămînînd  astfel  de-a  pururea.  Acesta  este  acela  cu  care  şi  prin  care 
Tatăl  va  reînnoi  cerul  şi  pămîntul;  Acesta  este  acela,  care  va  străluci  în 
Ierusalim  lumină  veşnică846  ; Acesta  este  acela  care  este  împăratul  Salemului 
şi  „Preotul  cel  veşnic  al  Celui  Prea  înalt“  847  , după  rînduiala  lui  Melchisedec. 
Acela  (Iosua  Navi  n.  tr.)  se  zice  că  a circumcis  poporul  cu  o a doua  circum- 
ciziune848  cu  cuţite  de  piatră  (ceea  ce  a fost  o propovăduire  a circumciziunii 
acesteia,  cu  care  ne-a  circumcis  pe  noi  Iisus  Hristos,  de  la  pietre  şi  de  la 
ceilalţi  idoli)  şi  a făcut  o grămadă  din  prepuţuri,  adică  din  rătăcirea  lumii, 
circumcizîndu-i  în  tot  locul  cu  cuţitele  de  piatră,  adică  cu  cuvintele 
Domnului  nostru  Iisus.  Căci  am  dovedit  că  Hristos  a fost  propovăduit  prin 
profeţi,  în  parabole,  ca  stîncă  şi  piatră.  Deci,  şi  prin  cuţitele  de  piatră 
trebuie  să  înţelegem  cuvintele  Lui,  prin  care  au  fost  circumcişi  cu  circum- 
ciderea  inimii  atîţia  rătăciţi  de  la  necircumcidere.  Cu  această  circumcidere 
de  atunci,  Dumnezeu  a îndemnat  prin  Iisus  (Navi  n.  tr.),  să  se  circumcidă 
şi  acei  care  au  circumciderea  aceea,  care  a luat  fiinţă  de  la  Avraam, 
spunîndu-se  că  Iisus  (Navi  n.  tr.)  a circumcis  cu  o a doua  circumciziune, 
cu  cuţite  de  piatră,  pe  cei  ce  au  intrat  în  pămîntul  acela  sfînt849  . 

CXIV. 

Alte  profeţii  cu  privire  la  Hristos . De  fapt,  Duhul  Sfînt  a făcut  uneori 
să  se  producă  ceva  vizibil,  care  însemna  o figură  tipică  a viitorului,  iar  alte 
ori  a pronunţat  cuvinte  cu  privire  la  cele  ce  aveau  să  se  întîmple,  ca  şi  cum 
evenimentele  în  cauză  s-ar  întîmpla  în  momentul  acela,  sau  s-ar  fi  şi  întîmplat. 
Dacă  cei  ce  se  ocupă  cu  Sfînta  Scriptură  nu  cunosc  meşteşugul  acestei 
înţelegeri850  , atunci  în  chip  necesar  ei  nu  vor  putea  urmări  nici  cuvintele 
profetice.  Vă  voi  arăta,  bunăoară,  unele  cuvinte  profetice,  pentru  ca  să 
urmăriţi  în  ele  ceea  ce  se  spune.  Atunci  cînd  se  spune  prin  Isaia:  „Ca  o oaie 


845.  Ios.,  10,  12. 

846.  Is.  60,  1,  19-20. 

847.  Fac.  14,  18; Ps.  109,4. 

848.  Ios.  5,  2-3. 

849.  După  sfîntul  Iustin,  prepuţul  pe  care  circumcizia  creştină  îl  înlătură  este 
idololatria.  A se  vedea  şi  capit.  CXIV,  4 din  Dialog . 

850.  Harul  de  a înţelege  Scripturile,  dat  de  Dumnezeu  creştinilor  şi  pe  care  sfîntul 
Iustin  îl  posedă  (capit.  XXX,  1),  nu  este  ceva  arbitrar,  ci  este  o „artă“  care  îşi  are  regulile 
sale  (Exemplu:  Dialog . XL,  1;XCI,  2,  4 şi  LIV,  2). 

spre  junghiere  S-a  adus  şi  ca  un  miel  înaintea  celui  ce-L  tunde" 851 , se  spune 
aşa,  ca  şi  cum  pătimirea  Domnului  s-ar  fi  şi  întîmplat.  Şi,  iarăşi,  cînd  zice: 
„Mi-am  întins  mîinile  mele  peste  un  popor  neascultător  şi  îinpotrivitor"  852  , 
sau  cînd  se  zice:  „Doamne,  cine  a crezut  auzului  nostru?"  853  , cuvintele 
acestea  se  spun,  ca  şi  cum  ar  arăta  nişte  lucruri  de  mult  timp  întîmplate. 
Am  dovedit,  de  asemenea,  că  în  multe  locuri,  Hristos  este  numit,  în  parabolă, 
piatră  şi,  în  chip  figurat,  Iacov  şi  Israel.  Şi  iarăşi,  atunci  cînd  se  zice:  „Voi 
vedea  cerurile,  lucrurile  degetelor  tale"  854  , dacă  prin  acestea  nu  voi  înţelege 
lucrarea  cuvîn tului  Lui855  , atunci  voi  înţelege, în  chip  neînţelept,  aşa  cum 
pretind  dascălii  voştri,  care  socotesc  că  Părintele  tuturor  şi  Dumnezeul  cel 
nenăscut  are  mîini,  picioare,  degete  şi  suflet,  ca  o vietate  compusă  şi  care 
învaţă,  pentru  aceasta,  că  Tatăl  S-a  arătat  pe  Sine  însuşi  lui  Avraam  şi  lui 
Iacov.  Fericiţi  sîntem,  deci,  noi,  cei  circumcişi  cu  cuţitele  cele  de  piatră  ale 
celei  de  a doua  circumciziuni!  Căci  prima  circumciziune  vi  s-a  făcut  şi  vi  se 
face  vouă,  cu  cuţitul  cel  de  fier,  iar  voi  rămîneţi  cu  inimile  învîrtoşate. 
Circumciziunea  noastră,  însă,  care  este  a doua  la  număr  şi  care  s-a  arătat 
după  cea  a voastră,  prin  pietre  ascuţite,  adică  prin  cuvintele  apostolilor 
Pietrei  celei  din  capul  unghiului856  netăiate  de  mîini  omeneşti8S7,  ne 
circumcide  pe  noi  de  la  idololatrie  şi,  în  genere,  de  la  toată  răutatea.  Inimile 
noastre  sînt  atît  de  mult  circumcise  de  la  răutate,  îneît  noi  ne  şi  bucurăm 
atunci  cînd  murim  pentru  numele  pietrei  celei  frumoase,  care  face  să 
ţîşnească  apă  vie  în  inimile  celor  ce  au  iubit,  prin  El,  pe  Tatăl  tuturor  şi 
adapă  pe  cei  ce  voiesc  să  bea  apa  vieţii858  . Dar  cînd  eu  vă  vorbesc  vouă 
acestea,  voi  nu  le  înţelegeţi;  căci  voi  n-aţi  înţeles  nici  cele  ce  s-au  profeţit 
că  va  face  Hristos  şi  nu  credeţi  acum  nici  nouă,  care  vă  conducem  la  cele 
ce-au  fost  scrise.  De  aceea,  Ieremia  vă  strigă  astfel:  „Vai,  vouă,  că  aţi  părăsit 
fîntîna  vie  şi  v-aţi  săpat  vouă  gropi  sparte,  care  nu  vor  putea  să  conţină  apă. 
Oare  nu  este  pustiu,  acolo  unde  este  muntele  Sion,  fiindcă  am  dat  Ierusali- 
mului  carte  de  despărţire  în  faţa  voastră  ?"  859  . 

851.  Is.  53,  7. 

852.  Is.  65,2. 

853.  Is.  53,  1. 

854.  Ps.  18,  1. 

855.  Aici  ne  întîlnim  cu  ideea  Logosului-Creator.  Este  drept  că  sfîntul  Iustin  nu 
întrebuinţează  aici  expresia  aceasta  pe  care  în  Apologia  /,(X,  2;  XIII,  1 ; XXVI,  5 ; LVIII,  1 
şi  LXIII,  1 l),  s-ar  părea  că  o aplică  Tatălui,  totuşi,  el  identifică,  în  chip  sigur  pe  Dumne- 
zeu-Creatorul  cu  Acela  care  a apărut  lui  Moisi  şi  Patriarhilor  (Apologia  /,  LXIII,  11) 
şi  cum  Acela  nu  este  altcineva  decît  Logosul  întrupat,  Hristos  (cf.  Dialog.  LVI  sq.), 
urmează  că  expresia  de  Logos-Creator  nu  ar  fi  trădat  gîndirea  lui  Iustin.  De  altfel,  din 
Apologia  7/,V I,  3 (Cf.  Dialog . LXXXIV,  2),  în  timpul  creaţiei  lumii,  toate  lucrurile  au 
fost  orînduite  din  materia  informă  (Cf.  şi  Apologia  /,  X,  2). 

856.  Comp.  Is.  28,  16;  Ef.  2,  20*0  Pt.  2,  6. 

857.  Comp.  Dan.  2,  34. 

858.  Comp.  In.  4,  14. 

859.  Ier.  2,  13;  3,8;  Is.  16,  1. 

CXV. 

Alte  profeţii  cu  privire  la  chemarea  neamurilor.  Ar  trebui  să  credeţi, 
totuşi,  lui  Z ah  aria,  care  a arătat,  în  parabolă,  taina  lui  Hristos.  Cuvintele  lui 
sînt  următoarele:  ,,Bucură-te  şi  te  veseleşte,  fiica  Sionului,  că  iată,  Eu  vin  şi 
Mă  voi  sălăşlui  în  mijlocul  tău,  zice  Domnul.  Şi  neamuri  multe  se  vor  alipi 
de  Domnul,  în  ziua  aceea  şi-Mi  vor  fi  Mie  drept  popor.  Şi  Mă  voi  sălăşlui  în 
mijlocul  tău  şi  vor  cunoaşte  că  Domnul  Puterilor  M-a  trimis  la  tine.  Şi  va 
moşteni  Domnul  pe  Iuda  şi  partea  lui  pe  pămîntul  cel  sfînt  şi  va  alege 
Ierusalimul.  Să  se  umple  de  respect  tot  trupul  înaintea  feţei  Domnului,  că 
EI  s-a  ridicat  din  norii  cei  sfinţi  ai  Lui.  Şi  mi-a  arătat  pe  Iisus,  preotul  cel 
mare,  stînd  înaintea  feţei  unui  înger  al  Domnului.  Iar  diavolul  stătea  de-a 
dreapta  lui,  pentru  ca  să  i Se  împotrivească.  Şi  a zis  Domnul  către  diavol: 
Să  te  pedepsească  Domnul,  cel  ce  a ales  Ierusalimul.  Oare,  tăciunele  acesta 
nu  este  smuls  din  foc?“  860  . 

Deoarece  se  părea  că  Tryfon  voia  să-mi  răspundă  şi  să  mă  contrazică, 
i-am  zis: 

— Mai  întîi  aşteaptă  şi  ascultă  cele  ce  spun.  Căci  explicarea  pe  care  o 
voi  face  nu  este  aceea  pe  care  o socoteşti  tu,  că  adică,  în  pămîntul  Babilonu- 
lui,  unde  a fost  dus  în  captivitate  poporul  vostru,  nu  a fost  nici  un  preot  cu 
numele  de  Iisus.  Chiar  dacă  aş  face  acest  lucru,  l-aş  face,  dovedindu-vă  că 
în  neamul  vostru  a fost  un  preot  Iisus.  Dar  nu  pe  acesta  l-a  văzut  profetul, 
în  descoperirea  lui,  după  cum  nu  i-a  văzut,  în  stare  normală,  nici  pe  diavol, 
sau  pe  îngerul  Domnului,  ci  în  extaz861 , adică  i se  făcuse  lui  o descoperire. 
Acum  însă  vă  spun  că,  după  cum  prin  numele  lui  Iisus,  fiul  lui  Navi, 
Cuvîntul  a arătat  că  s-au  săvîrşit  puteri  şi  fapte,  care  propovăduiau  de  mai 
înainte  cele  ce  aveau  să  fie  făcute  de  către  Domnul  nostru,  tot  astfel  şi 
descoperirea  care  s-a  făcut  lui  Iisus,  care  a fost  în  Babilon,  preot,  în  poporul 
vostru,  vă  voi  dovedi  acum  că  a fost  o propovăduire  a celor  ce  aveau  să  fie 
făcute  de  Preotul,  Dumnezeul  şi  Hristosul  nostru,  Fiul  Părintelui  tuturor. 
M-am  mirat,  mai  adineaori,  pentru  ce  aţi  tăcut,  atunci  cînd  v-am  vorbit, 
sau  cum  s-a  făcut  că  nu  m-aţi  înfruntat,  cînd  v-am  spus  că,  dintre  cei  ce  au 
ieşit  din  Egipt,  numai  fiul  lui  Navi,  dintre  cei  de  aceeaşi  vîrstă  cu  el,  a intrat 
în  pămîntul  cel  sfînt,  dimpreună  cu  acei  ce  erau  mai  mici  în  vîrstă  din 


860.  Zah.  2,  14-3,2. 

861.  La  sfîrşitul  sec.  II,  polemica  antimontanistă  a dezvoltat  în  Biserică  o vie 
repulsie  împotriva  extaticilor.  Se  depuneau  atunci  eforturi  ca  să  se  arate  că  profeţii 
Vechiului  Testament  şi  scriitorii  Noului  Testament  nu  au  vorbit  în  extaz.  Nu  există  deci 
nici  un  motiv  ca  sa  ne  mirăm  că  sfîntul  Iustin  (Apolog.  /,  XXXIII,  9;  XXXV,  3;  XXXVI, 
1 şi  în  Dialog.  VII,  1,  LII,  3),  ca  şi  alţi  apologeţi,  atribuie  starea  extatică  profeţilor. 
Cuvîntul  se  găseşte,  de  fapt,  şi  în  Noul  Testament:  Fapte,  10,  10;  11,  5;  22,  17  ca  şi  în 
DCor.  12,  2 sq. 

neamul  acela,  despre  care  vorbeşte  Sfînta  Scriptură  ? Căci  săriţi  şi  zburaţi 
peste  răni,  întocmai  ca  muştele.  Şi  chiar  dacă  cineva  v-ar  spune  zeci  de  mii 
de  lucruri  bune  şi  dacă  un  singur  lucruşor  v-ar  fi  neplăcut,  sau  neînţeles, 
sau  nu  destul  de  exact,  voi  nu  ţineţi  socoteala  de  cele  multe  bune,  ci  vă 
năpustiţi  asupra  micului  cuvînt  şi  vă-ncercaţi  să-l  înfăţişaţi  ca  o nelegiuire  şi 
nedreptate,  pentru  ca  să  aveţi  apoi  a da  socoteală,  cînd  veţi  fi  judecaţi  de 
Dumnezeu,  cu  o judecată  asemănătoare,  cu  mult  mai  mult  pentru  marile 
îndrăzneli,  fie  că  sînt  acestea  fapte  rele,  fie  că  sînt  explicări  greşite,  pe  care 
falsificîndu-le,  le  explicaţi.  Căci  cu  aceeaşi  judecată,  cu  care  judecaţi,  este 
drept  ca  să  fiţi  judecaţi  şi  voi  înşivă862  . 

CXVI. 

Dar,  pentru  ca  să  vă  dau  socoteală  despre  descoperirea  făcută  lui  Iisus 
Hristos  cel  sfînt863  , reiau  cuvîntul  meu  şi  vă  spun  că  descoperirea  aceasta 
ni  s-a  făcut  şi  nouă,  celor  ce  credem  în  Hristos,  Arhiereul  acesta  răstignit. 
Noi,  care  ne  găseam  în  desfrînare  şi  în  genere  în  toată  fapta  cea  murdară, 
prin  harul  cel  de  la  Iisus  al  nostru  am  dezbrăcat  de  pe  noi  după  vrerea 
Tatălui,  toate  răutăţile  murdare  cu  care  eram  îmbrăcaţi864  şi,  cu  toate 
că  diavolul  a stat  continuu  asupra  noastră,  ca  un  potrivnic865  , voind  să  ne 
atragă  pe  toţi  la  el,  îngerul  lui  Dumnezeu,  adică  puterea  lui  Dumnezeu  cea 
trimisă  nouă  prin  Iisus  Hristos,  îl  mustră  şi  el  pleacă  de  la  noi.  Astfel,  noi 
sîntem  smulşi  ca  dintr-un  foc866  , fiind  curăţiţi  de  păcatele  de  mai  înainte  şi 
de  întristarea  şi  fierbinţeala  cu  care  ne  înflăcărează  diavolul  şi  toţi  slujitorii 
lui,  din  mîinile  cărora, iarăşi,  ne  smulge  Iisus,  Fiul  lui  Dumnezeu.  El  ne-a 
făgăduit,  de  asemenea,  că  dacă  vom  îndeplini  poruncile  Lui,  ne  va  îmbrăca 
cu  veşmintele  cele  pregătite  nouă  şi  ne-a  vestit  că  ne  va  orîndui  împărăţia 
Lui  cea  veşnică86  7 . în  acelaşi  chip,  în  care  Iisus  acesta,  pe  care  profetul  îl 
numeşte  preot,  s-a  arătat  purtînd  veşminte  murdare,  pentru  faptul  că  s-a 
spus  că  şi-a  luat  o femeie  desfrînată868  şi  s-a  zis  tăciune  smuls  din  foc, 
pentru  că  El  a luat  asupra  Lui  iertarea  păcatelor869  , fiind  mustrat  de 


862.  Comp.  Mt.  7,  2.  Cuvintele  acestea,  citate  de  Matei  şi  reproduse  de  sfîntul 
Iustin,  se  găsesc  şi  în  Talmud,  ceea  ce  este  o dovadă  că  aforismul  acesta  circula 
la  începutul  erei  creştine  şi  printre  iudei.  Dar  ceea  ce  surprinde  pe  Tryfon  este  că  el 
circula  şi  printre  creştini. 

863.  Iisus  este  numit  aici  „sfînt“  prin  opoziţie  cu  preotul  Iisus,  care  a apărut 
profetului  Zaharia  (3,3)  îmbrăcat  în  „veşminte  scîmave“. 

864.  Comp.  Zah.  3,  4. 

865.  Comp.  II  Tes.  2,3-4. 

866.  Zah.  3,2. 

867.  Zah.  3,4-7. 

868.  Comp.  I Ez.  10,  8. 

869.  Zah.  3,4. 

diavolul  care  I se  împotrivea  Lui,  tot  astfel  şi  noi,  cei  care  am  crezut  prin 
numele  lui  Iisus,  ca  un  singur  om870  , în  Dumnezeu,  Creatorul  tuturor, 
dezbrăcaţi  fiind  de  hainele  cele  murdare,  adică  de  păcate,  prin  numele 
Fiului  Lui  cel  întîi -născut8  7 1 şi  fiind  înflăcăraţi  de  cuvîn tul  chemării  Lui, 
sîntem  adevăratul  neam  arhieresc  al  lui  Dumnezeu,  după  cum  însuşi  Dumne- 
zeu mărturiseşte,  spunînd  ca  să  aducem  în  tot  locul,  între  neamuri,  jertfe 
bine-plăcute  şi  curate872  . Şi  Dumnezeu,  o ştiţi  prea  bine,  nu  primeşte 
jertfe  de  la  nimeni,  decît  numai  prin  preoţii  Săi. 

CXVII. 

Deci,  toate  jertfele,  pe  care  le  aducem  în  numele  Lui  şi  pe  care  Iisus 
Hristos  ne-a  poruncit  să  le  aducem,  adică  acelea  care  se  fac  de  către  creştini 
pe  toată  suprafaţa  pămîntului  cu  ocazia  euharistiei  pîinii  şi  potirului, 
Dumnezeu  mărturiseşte  de  mai  înainte  că  sînt  bine-plăcute  Lui.  Pe  acelea, 
însă,  care  sînt  aduse  de  voi  şi  de  către  preoţii  voştri,  El  le  respinge,  zicînd: 
„Şi  jertfele  voastre  nu  le  voi  primi  din  mîinile  voastre.  Căci  de  la  răsăritul 
soarelui,  pînă  la  apus,  numele  Meu  este  slăvit  întru  neamuri,  iar  voi  îl  pîngă- 
riţi“  873  . Şi  chiar  şi  pînă  astăzi,  certîndu-vă  între  voi,  ziceţi  că  Dumnezeu 
nu  primeşte  jertfele,  care  se  aduceau  în  Ierusalim  de  către  aşa-zişii  Israeliţi, 
care  locuiau  acolo  atunci  şi  că  El  a zis  că  primeşte  numai  rugăciunile  aduse 
de  către  cei  ce  se  găseau  atunci  în  diaspora,  din  neamul  acela  şi  că  El 
numeşte  jertfe  rugăciunile  lor.  Da,  şi  eu  sînt  de  acord  că  rugăciunile  şi 
euharistiile,  care  se  aduc  de  cei  vrednici,  sînt  singurele  jertfe  desăvîrşite  şi 
bine-plăcute  lui  Dumnezeu.  Căci  numai  pe  acestea  au  primit  poruncă  să  le 
aducă  şi  creştinii,  chiar  în  timpul  în  care  ei  fac  comemorarea  Patimii  pe  care 
a suferit-o  Fiul  lui  Dumnezeu  pentru  ei874  , adică  mai  înainte  de  a mînca  şi 
de  a bea,  la  vremea  prînzului  lor,  şi  al  Cărui  nume,  arhiereii  şi  dascălii 
poporului  vostru  se  străduiesc  să  facă  în  aşa  fel,  ca  să  fie  pîngărit  şi 
batjocorit  peste  tot  pămîntul.  Dar  veşmintele  acestea  murdare875  , cu  care 
voi  aţi  acoperit  pe  toţi  aceia  care,  prin  numele  lui  Iisus  au  devenit  creştini, 
Dumnezeu  a arătat  că  vor  fi  date  la  o parte  de  la  noi  atunci  and  ne  va  învia 
pe  toţi  şi  cînd  ne  va  aşeza  pe  unii  nestricaţi,  nemuritori  şi  fără  de  durere, 


870.  Comp.  Gal.  3,28. 

871.  Zah.  3,4. 

872.  Mal.  1,  11. 

873.  Mal.  1,  10-12. 

8 74.  Cuvintele  întrebuinţate  de  sfîntul  Iustin,  în  acest  paragraf  cu  privire  la  Euha- 
ristie, nu  sînt  suficient  de  clare.  El  vorbeşte  ca  şi  cînd  ar  voi  sa  arate  că  nu  amintirea 
Patimii  constituie  caracterul  sacrificial  al  Euharistiei,  ci  rugăciunile  care  însoţesc 
Euharistia. 

875.  Zah.  3,3. 

în  împărăţia  cea  veşnică  şi  fără  de  sfîrşit,  iar  pe  alţii  îi  va  trimite  în 
pedeapsa  şi  focul  cel  veşnic. 

Că  voi  vă  înşelaţi  singuri  şi  vă  lăsaţi  înşelaţi  şi  de  dascălii  voştri  atunci 
cînd  explicaţi  că  cuvîntul  a vorbit  despre  aceia  din  neamul  vostru,  care  sînt 
în  diaspora876  şi  că  el  a spus  acestea  despre  rugăciunile  şi  jertfele  lor  care  se 
fac  în  tot  locul,  că  ele  sînt  curate  şi  bine-plăcute,  înţelegeţi  deştul  de  bine  că 
voi  vă  minţiţi  pe  voi  înşivă  şi  că  încercaţi  să  înşelaţi  pe  toţi,  deoarece, 
în  primul  rînd  neamul  vostru  nici  măcar  acum  nu  este  de  la  răsăritul  soarelui 
la  apus,  ci  aici  sînt  neamurile  acelea  între  care  nimeni  din  neamul  vostru  nu  a 
locuit  pînă  acum.  Căci  nu  este  nici  măcar  un  singur  neam  de  oameni,  fie 
barbari,  fie  elini,  fie,  în  genere,  cu  orice  r>jurne  ar  fi  numit,  sau  de  amaxobii 
(sciţi),  sau  din  cei  ce  se  numesc  nomazi,  sau  care  locuiesc  în  corturile  în  care 
cresc  vitele,  întru  care  să  nu  se  aducă  rugăciuni  şi  euharistii  prin 
numele  lui  Iisus  cel  răstignit,  Părintelui  şi  Creatorului  tuturor  877  . 
De  altfel,  ştim  că  în  vremea  aceea,  cînd  profetul  Maleahi  spunea  acestea, 
diasporaua  voastră  nu  era  peste  tot  pămîntul,  peste  care  este  astăzi,  după 
cum  se  dovedeşte  chiar  din  Scripturi. 

CXVIII. 

Aşa  că,  mai  bine  încetaţi  de  a vă  arăta  iubitori  de  gîlceavă  şi  vă 
pocăiţi,  mai  înainte  de  a sosi  marea  zi  a judecăţii878  , în  care  îşi  vor  lovi 
piepturile  toţi  cei  care,  din  triburile  voastre,  au  împuns  pe  Hristosul  acesta, 
aşa  cum  v-am  dovedit  că  a fost  prezis  de  Scriptură879  . V-am  explicat,  de 
asemenea,  că  Domnul  ajurat  că  El  va  fi  ,,după  rînduiala  lui  Melchisedec"  880 
şi  V'am  spus  ce  înseamnă  aceasta.  Tot  astfel,  profeţia  lui  Isaia,  care  a spus: 
,,Mormîntul  lui  se  va  lua  din  mijloc"881  , v-am  arătat,  mai  înainte,  că  a fost 
cu  privire  la  Hristos,  Care  avea  să  Se  răstignească  şi  să  învieze.  V-am  mai 
spus,  iarăşi,  de  multe  ori,  că  Hristos  acesta  este  judecătorul  tuturor  celor  vii 
şi  celor  morţi882  . De  altfel  şi  Natan,  spunînd  la  fel  despre  Acesta,  a grăit 
astfel  către  David:  „Eu  Ii  voi  fi  Lui  Tată  şi  EI  îmi  va  fie  Mie  Fiu  şi  nu  voi 
întoarce  mila  Mea  de  la  El,  după  cum  am  făcut  cu  cei  de  dinaintea  Lui.  Şi-L 
voi  aşeza  în  casa  Mea  şi  în  împărăţia  Lui  pînă  îi  veac"  883  . Iezechiel  numeşte 


876.  Mal.  1, 11. 

877.  Ceea  ce  spune  sfîntul  Iustin  în  cap.  CXVII,  punctele  4—5,  desigur  că  nu 
trebuie  interpretate,  ca  o constatare  de  fapt.  Este,  mai  degrabă  un  chip  iperbolic  de  a 
exprima  vocaţia  universală  a neamurilor  la  creştinism. 

878.  Mal.  4,  5. 

879.  Comp.  Zah.  12,  2;  In.  19,  37;  Apoc.  1,  7. 

880.  Ps.  109,  4. 

881.  Is.  57,2. 

882.  Comp.  Dan.  7,  26;  Fapte  10,  42;  II  Tim.  4,  1 ; I Pt.  4,  5. 

883.  II  Regi  7,  14-16. 

„conducător  în  casă“  884  nu  pe  altul  decît  pe  Acesta  însuşi.  Căci  Acesta  este 
preot  ales  şi  împărat  veşnic,  Hristos,  ca  Unul  care  este  fiul  lui  Dumnezeu.  Şi 
să  nu  socotiţi  că  Isaia  sau  ceilalţi  profeţi  spun  că  la  venirea  cea  de  a doua  a 
Lui,  prmează  ca  să  se  aducă  jertfe  de  sînge,  sau  libaţiuni  pe  altare,  ci  laude  şi 
euharistii  adevărate  şi  duhovniceşti.  De  aceea,  noi  nu  am  crezut  în  zadar 
întru  El  şi  nici  nu  ne-am  lăsat  înşelaţi  de  către  cei  ce  au  învăţat  altfel,  iar 
acest  lucru  s-a  întîmplat  prin  pronia  minunată  a lui  Dumnezeu,  pentru  ca  noi 
să  ne  găsim  mai  înţelepţi  şi  mai  respectuoşi  faţă  de  Dumnezeu,  decît  voi, 
care  vă  socotiţi  dar  nu  sînteţi  nici  iubitori  de  Dumnezeu  şi  nici  înţelepţi, 
prin  chemarea  cea  nouă885  şi  prin  veşnicul  aşezămînt886  , adică  prin  acela  al 
lui  Hristos.  De  aceea  şi  Isaia,  minunîndu-se,  a zis:  ,, Şi  împăraţii  îşi  vor 
închide  gurile ; fiindcă  cei  cărora  nu  li  s-a  vestit  despre  El  vor  vedea  şi  aceia 
care  nu  au  auzit  vor  înţelege.  Doamne,  cine  a crezut  auzului  nostru  şi  braţul 
Domnului  cui  s-a  descoperit  ?“  88  7 

Zicînd  acestea,  am  adăugat: 

— O,  Tryfon,  pentru  cei  ce  au  venit  astăzi  cu  tine  încerc  să  spun 
aceleaşi  lucruri  pe  scurt,  cît  este  de  îngăduit,  şi  concis. 

Şi  el  a zis: 

— Bine  faci.  Căci  chiar  dacă  prin  cele  mai  multe  pe  care  le  grăieşti  tu 
spui  aceleaşi  lucruri,  află  că  atît  eu,  cît  şi  cei  ce  sînt  cu  mine,  ne  bucurăm. 

CXIX. 

Şi  eu  am  continuat: 

— Credeţi,  oare,  o voi,  bărbaţi,  că  noi  am  fi  putut  înţelege  aceste 
lucruri  în  Scripturi,  dacă  n-am  fi  primit  harul  înţelegerii,  prin  vrerea  Celui 
ce  a voit  acestea  ? Pentru  ca  să  se  întîmple  şi  ceea  ce  s-a  zis  prin  Moisi: 
,,Aţîţatu-M-au  cu  zei  străini,  amărîtu-M-au  întru  urîciunile  lor;  ei  au  jertfit 
demonilor  pe  care  nu-i  cunosc.  Au  venit  demoni  noi  şi  proaspeţi,  pe  care 
părinţii  lor  nu  i-au  cunoscut.  Ai  părăsit  pe  Dumnezeul  care  te-a  născut  şi 
ai  uitat  de  Dumnezeul  care  te-a  hrănit.  Şi  a văzut  Domnul,  şi  S-a  umplut 
de  zel,  şi  S-a  aţîţat  de  mînie  asupra  fiilor  şi  fiicelor  Lui,  şi  a zis: 
întoarce-Mi-voi  faţa  Mea  de  la  ei  şi  le  voi  arăta  ce  le  va  fi  lor  la  sfîrşit,  căci 
ei  sînt  un  neam  pervers,  fii  ai  celor  întru  care  nu  este  credinţă.  Ei  M-au  făcut 
gelos  asupra  a ceea  ce  nu-i  Dumnezeu  şi  M-au  aţîţat  asupra  idolilor  lor.  De 
aceea  şi  Eu  îi  voi  face  geloşi  asupra  a ceea  ce  nu  este  neam  şi-i  voi  aţîţa 
asupra  poporului  neînţelept.  Căci  foc  s-a  aprins  din  mînia  Mea  şi  va  arde 


884.  Iez.  44,  3. 

885.  Ier.  31,31. 

886.  Is.  55,  3;  61, 8; Ier.  32,40;Evr.  13,2a. 

887.  Is.  52,  15-53,  1. 


232 


APOLOGEŢI  DE  LIMBA  GREACA 


pînă  la  iad.  El  va  consuma  pămîntul  şi  făpturile  Lui  şi  va  aprinde  temeliile 
munţilor.  Voi  aduna  rele  asupra  lor“  888  . într-adevăr,  după  ce  dreptul  acela 
a fost  ucis,  noi  am  înflorit  ca  un  alt  popor  şi  am  răsărit  spice  noi  şi  înflori- 
toare, după  cum  au  spus  profeţii:  „Şi  vor  alerga  neamuri  multe  la  Domnul, 
în  ziua  aceea,  drept  popor  şi  se  vor  sălăşlui  în  mijlocul  întregului 
pămînt“  889.  Iar  noi,  nu  numai  că  sîntem  popor,  dar  sîntem  şi  popor  sfînt890  , 
după  cum  am  arătat  mai  înainte:  ,,Şi-l  vor  numi  popor  sfînt,  răscumpărat 
de  Domnul44891 . 

Deci,  noi  nu  sîntem  un  popor  vrednic  de  dispreţuit  şi  nici  un  trib 
barbar,  nici  aşa  cum  sînt  neamurile  carienilor  sau  frigienilor,  ci  pe  noi  ne-a 
ales  Dumnezeu892  şi  S-a  făcut  vădit  celor  ce  nu  au  întrebat  de  El.  Căci  zice: 
„Iată,  Eu  sînt  Dumnezeul  neamului  care  nu  a invocat  numele  Meu^  893  . 
Iar  acesta  este  neamul  acela,  pe  care  i l-a  făgăduit  Dumnezeu  odinioară  lui 
Avraam,  cînd  i-a  vestit  că-1  va  aşeza  părinte  al  multor  neamuri894  , nespunînd 
cu  această  că-1  va  aşeza  părinte  nici  al  arabilor,  nici  al  egiptenilor,  nici  al 
iudumeilor,  fiindcă  şi  Ismail  a devenit  părinte  al  unui  neam  mare,  şi  Esau  şi 
amaniţii  sînt  astăzi  popoare  numeroase.  Noe  a fost  atît  părintele  lui  Avraam, 
cît  şi  al  întregului  neam  omenesc,  în  genere,  iar  alţii  au  fost  strămoşii  altora. 
Deci,  ce  hărăzeşte  aici  Hristos  mai  mult  lui  Avraam  ? Aceea  că,  printr-o 
chemare  asemănătoare,  l-a  chemat  cu  glasul  Său,  spunîndu-i  să  iasă  din 
pămîntul  în  care  locuia895  . Tot  astfel,  şi  pe  noi,  pe  toţi,  ne-a  chemat, 
prin  acelaşi  glas  şi  am  ieşit  din  trăirea  în  care  am  vieţuit  în  felul  comun 
al  celorlalţi  locuitori  ai  pămîntului,  pe  cînd  vieţuiam  rău.  De  aceea,  vom 
moşteni  dimpreună  cu  Avraam  pămîntul  cel  sfînt,  luînd  moştenirea  aceasta 
în  veacul  cel  nesfîrşit  pentru  credinţa  asemănătoare,  fiind  copii  ai  lui 
Avraam896  . Căci  în  acelaşi  chip  m care  acela  a crezut  în  glasul  lui  Dumnezeu 
şi  i s-a  socotit  lui  întru  îndreptăţire,  tot  astfel  şi  noi,  crezînd  pînă  la  moarte 
în  glasul  lui  Dumnezeu,  Cel  grăit  iarăşi  prin  apostolii  lui  Hristos  şi 
propovăduit  nouă  prin  profeţi,  ne-am  lepădat  de  toate  cele  ce  ânt  în  lume. 
Deci,  îşi  făgăduieşte  Lui  un  neam  de  aceeaşi  credinţă,  respectuos  faţă 
de  Dumnezeu,  drept,  înveselind  pe  Tatăl897  , iar  nu  pe  voi,  întru  care  nu 
există  credinţă898  . 

888.  Deut.  32,  16-23. 

889.  Zah.  2,  11. 

890.  Este  pentru  prima  dată  cînd  sfîntul  Iustin  arată,  în  mod  expres,  că  poporul 
creştin  este  sfînt.  Din  cele  arătate  în  cap.  CX,  4 se  poate  numai  trage  concluzia  aceasta. 

891.  Is.  62,  12. 

892.  Cf.  Deut.  14,  2. 

893.  Is.  65,  1. 

894.  Fac.  12,2. 

895.  Fac.  12,  1. 

896.  Comp.  Gal.  3,  7. 

897.  Comp.  Pilde  10,  1. 

898.  Conf.  Deut.  32,20. 

cxx. 

Vedeţi,  aşadar,  că  şi  lui  Isaac  şi  lui  Iacov  li  se  făgăduieşte  aceleaşi 
lucruri.  Astfel,  lui  Isaac  îi  zice:  „Şi  se  vor  binecuvînta  întru  sămînţa  ta,  toate 
neamurile  pămîntului"  899  . Iar  lui  Iacov:  „Şi  se  vor  binecuvînta  întru  tine 
şi  întru  sămînţa  ta,  toate  triburile  pămîntului"  900 . Lucrul  acesta  nu  La 
mai  spus  nici  lui  Esau,  nici  lui  Ruvim  şi  nici  vreunui  altul,  ci  numai  acelora, 
din  care  avea  să  fie  Hristos,  după  iconomia901  cea  realizată  prin  Fecioara 
Maria.  Căci,  dacă  ai  stărui  cu  mai  multă  atenţie  asupra  binecuvîntării  lui 
Iuda,  atunci  desigur  ai  vedea  cele  ce  spun.  Astfel,  sămînţa  cea  din  Iuda, 
se  împarte  şi  se  scoboară  prin  Iuda,  Fares,  Iessei  şi  David.  Acesta  era  un 
simbol,  că  unii  din  neamul  vostru  se  vor  găsi  că  sînt  fii  ai  lui  Avraam  şi  se 
vor  găsi  în  acelaşi  timp  şi  în  partea  lui  Hristos  şi  că  alţii,  cu  toate  că  sînt  fii 
ai  lui  Avraam,  fiind,  totuşi,  ca  nisipul  mării  de  pe  ţărm902  , care  este 
nefecund  şi  infructos,  cu  toate  că  este  mult  şi  nenumărat  şi  nu  dă  naştere 
nicidecum  vreunui  fruct,  ci  numai  bea  apa  mării.  Tot  astfel  şi  în  neamul 
vostru  se  vădeşte  o mare  mulţime,  care  însă,  sorbind  numai  din  învăţăturile 
amărăciunii  şi  ale  ateismului,  scuipă  afară  cuvîntul  lui  Dumnezeu. 

De  asemenea,  cît  priveşte  pe  Iuda,  s-a  zis:  „Nu  va  lipsi  stăpîn  din  Iuda, 
nici  povăţuitor  din  coapsele  lui,  pînă  nu  vor  veni  cele  ce  sînt  rămase  pentru 
El,  şi  El  va  fi  aşteptarea  neamurilor"  903  . însă  că  aceste  cuvinte  nu  s-au  zis 
pentru  Iuda,  ci  pentru  Hristos,  este  lucru  lămurit,  căci  noi  toţi,  cei  din 
neamuri,  nu  aşteptăm  pe  Iuda,  ci  pe  Iisus,  Cel  care  a scos  şi  pe  părinţii 
voştri  din  Egipt.  Căci  profeţia  a propovăduit  de  mai  înainte  cele  ce  aveau  să 
fie  pînă  la  venirea  lui  Hristos:  „pînă  nu  vor  veni  cele  ce  sînt  rămase  pentru 
El,  şi  El  va  fi  aşteptarea  neamurilor".  Deci,  după  cum  am  dovedit  de  mai 
multe  ori,  El  a venit  şi  este  aşteptat  să  vină  iarăşi  pe  norii  cerului904  : Iisus, 
al  Cărui  nume  voi  îl  profanaţi905  şi  lucraţi  în  aşa  fel  ca  el  să  fie  profanat 
peste  tot  pămîntul.  Mi-ar  fi  cu  putinţă,  o,  voi,  bărbaţi,  să  mă  contrazic  cu 
voi  în  ce  priveşte  cuvîntul  acesta,  despre  care  voi  tălmăci  fi  că  s-a  spus  astfel: 
„pînă  ce  vor  veni  cele  ce  sînt  rămase  pentru  el"  deoarece  cei  şaptezeci  nu  au 
tradus  aşa,  ci:  „pînă  ce  va  veni  Acela,  Căruia  îi  sînt  rămase".  Fiindcă,  însă, 
cuvintele  care  urmează  arată  că  ele  au  fost  spuse  cu  privire  la  Hristos  (căci  se 
zice:  „Şi  el  va  fi  aşteptarea  neamurilor"),  nu  voi  discuta  cu  voi  asupra 
acestui  cuvînt  mărunt,  după  cum  nu  m-am  silit  să  vă  fac  dovada  despre 

899.  Fac.  26,4. 

900.  Fac.  28,  14. 

901.  Cf.  Capit.  XLV,  4. 

902.  Fac.  22,  17. 

903.  Fac.  49,  10. 

904.  Comp.  Dan.  7,  13. 

905.  Mal.  1,  12. 

Hristos,  nici  din  Scripturile,  care  nu  au  fost  recunoscute  de  voi,  cu  toate  că 
vi  le-am  istorisit  mai  sus,  cum  sînt,  bunăoară,  cele  din  cuvintele  profetului 
Ieremia,  ale  lui  Ezdra  şi  David,  ci  numai  din  cele  recunoscute  de  voi  pînă 
acum  şi  care,  dacă  ar  fi  fost  înţelese  de  dascălii  voştri,  fiţi  siguri  că  le-ar  fi 
făcut  să  dispară,  aşa  cum  au  făcut  cu  cele  referitoare  la  moartea  lui  Isaia,  pe 
care  l-aţi  tăiat  cu  un  fierăstrău  de  lemn  şi  care  a fost  de  asemenea  o taină  a 
lui  Hristos,  Care  avea  să  taie  neamul  vostru  în  două  şi  Care  avea  să  învredni- 
cească pe  cei  vrednici,  dimpreună  cu  sfinţii  patriarhi  şi  profeţi,  în  împărăţia 
cea  veşnică,  iar  pe  ceilalţi  a zis  că-i  va  trimite  în  osînda  focului  nestins,  la 
un  loc  cu  ceilalţi  deopotrivă  de  neascultători  şi  de  nepocăiţi,  din  toate 
neamurile.  Căci  se  zice:  „Vor  veni  de  la  apusuri  şi  de  la  răsărituri  şi  se  vor 
odihni  laolaltă  cu  Avraam,  Isaac  şi  Iacov,  întru  împărăţia  cerurilor,  iar  fiii 
împărăţiei  vor  fi  aruncaţi  întru  întunericul  cel  din  afară“  906  . Şi  voiesc  să 
spun  acestea  neîngrijindu-mă  cu  nimic  de  nimeni  şi  necăutînd  să  îmbunez 
pe  nimeni,  ci  numai  din  dorinţa  de  a spune  adevărul,  chiar  dacă  ar  trebui  ca 
pe  dată  să  fiu  sfîşiat  de  voi.  Căci  fără  să  port  grija  nimănui  din  neamul 
meu,  adică  al  samarinenilor,  adresîndu-mă  în  scris  Cezarului907  , am  spus 
că  aceştia  se  înşeală  încrezîndu-se  în  magul  Smon,  cel  din  neamul  lor,  despre 
care  ei  zic  că  este  dumnezeu  mai  presus  de  tot  începutul,  de  toată  stăpînirea 
şi  de  toată  puterea908  . 


CXXI. 

Fiindcă  ei  tăceau  cu  toţii,  am  adăugat: 

— Vorbind  despre  Acest  Hristos,  prin  David,  o,  prieteni,  nu  s-a  spus  că 
neamurile  vor  fi  binecuvântate  în  posteritatea  Lui,  ci  în  El.  Căci,  cu  privire 
la  aceasta  se  spune  astfel:  ,, Numele  Lui  în  veac;  El  va  răsări  mai  presus  de 
soare.  Şi  se  vor  binecuvînta  întru  El  toate  neam urile  “ 909  . lax  dacă  toate 
neamurile  se  binecuvîntează  în  Hristos  şi  dacă  noi,  care  sîntem  dintre  toate 
neamurile,  credem  în  Acesta,  atunci  El  însuşi  este  Hristos,  iar  noi  sîntem  cei 
binecuvîntaţi  prin  El,  după  cum  se  scrie910.  Dumnezeu  a dat  mai  întîi 
soarele,  pentru  ca  lumea  să  I se  închine  şi,  cu  toate  acestea,  nu  s-a  putut 
vedea  nicicînd  cineva,  care,  pentru  credinţa  în  soare,  să  fi  suferit  chinuri  pînă 
la  moarte.  însă,  pentru  numele  lui  Iisus,  se  pot  vedea  oameni  de  toate 
neamurile,  care  au  suportat  şi  suportă  să  sufere  toate,  numai  ca  să  nu-L 
tăgăduiască,  căci  cuvîntul  adevărului  şi  al  înţelepciunii  este  mai  aprins 

906.  Mt.  8,  11-12. 

907.  A se  vedea  Apologia  I,  XXVI,  unde  este  istorisită  toată  povestea  lui  Simon, 
şi  Faptele  Apostolilor,  8,  10. 

908.  Comp.  Ef.  1,21. 

909.  Ps.  71,  17. 

910.  Deut,  4,  9. 

decît  soarele  şi  este  mai  luminos  decît  puterile  soarelui,  pătrunzînd  pînă 
în  adîncul  inimii  şi  al  minţii.  Din  cauza  aceasta  şi  Cuvîntul  zice:  „Numele 
Lui  va  răsări  mai  presus  de  soare"911 . Şi,  iarăşi,  Zaharia  zice  că:  „Răsărit 
este  numele  Lui"912  şi,  grăind  tot  despre  El,  a zis:  „Trib  după  trib  îşi  vor 
lovi  pieptul"913  . Căci,  dacă  în  cea  dintîi  arătare  a Lui,  care  a fost  necinstită, 
fără  de  chip  şi  plină  de  nimicnicie,  El  a strălucit  şi  S-a  arătat  atît  de  puternic, 
încît  nu  mai  este  necunoscut  de  nici  un  .neam  şi  fiecare  se  pocăieşte  de  felul 
vechi  şi  rău  de  viaţă  al  fiecărui  neam,  aşa  că  pînă  şi  demonii  se  supun 
numelui  Lui  şi  toate  stăpîniile  şi  împărăţiile  se  tem  de  numele  Lui,  mai 
mult  decît  de  toţi  morţii,  oare,  la  arătarea  Lui  cea  slăvită,  nu  va  nimici  El  cu 
totul  pe  toţi  cei  ce  L-au  urît  şi  pe  cei  care  s-au  îndepărtat  în  chip  nedrept  de 
El,  în  timp  ce  pe  cei  ai  Lui  îi  va  odihni,  dîndu-le  lor  toate  bunătăţile  cele 
aşteptate?  Deci,  noi  sîntem  aceia  cărora  ni  s-a  dat  să  ascultăm,  să  înţelegem 
şi  să  ne  mîntuim  prin  acest  Hristos  şi  să  cunoaştem  toate  cele  ale  Tatălui914  . 
Pentru  aceasta  i-a  zis:  „Mare  lucru  este  pentru  tine  de  a te  numi  servul  Meu, 
de  a aduna  triburile  lui  Iacov  şi  de  a întoarce  împrăştierile  lui  Israel. 
Pusu-te-am  spre  lumină  neamurilor,  pentru  ca  să  fii  spre  mîntuirea  lor,  pînă 
la  marginea  pămîntului"  91 5 . 


CXXII. 

Voi  socotiţi  că  acestea  au  fost  spuse  pentru  cei  străini  şi  pentru  proze- 
liţi, cînd  în  realitate  ele  au  fost  spuse  pentru  noi,  cei  luminaţi  prin  Iisus. 
Desigur  că  Hristos  ar  fi  putut  mărturisi  şi  pentru  aceia:  acum,  însă,  după 
cum  a spus  El  însuşi,  voi  sînteţi  de  două  ori  fiii  gheenei916.  Prin  urmare, 
cele  spuse  prin  profeţi  nu  au  fost  spuse  nici  pentru  aceia,  ci  au  fost  spuse 
pentru  noi,  despre  care  Cuvîntul  zice:  „Voi  duce  orbii  pe  calea  pe  care  n-au 
cunoscut-o  şi  vor  păşi  pe  cărările  pe  care  nu  le-au  ştiut.  Şi  Eu  sînt  martor, 
zice  Domnul-Dumnezeu,  şi  servul  Meu  pe  care  l-am  ales"917.  Pentru  cine, 
deci,  mărturiseşte  Hristos  ? Este  lămurit  că  pentru  cei  ce  au  crezut.  Căci 
prozeliţii  nu  numai  că  nu  cred,  ci  ocărăsc  de  două  ori  cît  voi  numele  Lui,  iar 
pe  noi,  cei  care  credem  în  numele  Lui,  caută  să  ne  ucidă  şi  să  ne  batjoco- 
rească, fiindcă  se  grăbesc  să  se  arate,  că  se  aseamănă  întru  totul  cu  voi. 
Şi,  iarăşi,  într-altă  parte  strigă:  „Eu,  Domnul,  te-am  chemat  întru  dreptate 
şi  te  voi  ţine  de  mînă,  te  voi  împuternici  şi  te  voi  pune  drept  aşezămînt 

911.  Ps.  71,  17. 

912.  Zah.  6,  12. 

913.  Zah.  12,  12. 

914.  In.  14,  7. 

915.  Is.  49,6. 

916.  Mt.  23,  15. 

917.  Is.  42,  16,43,  10. 

al  neamului,  spre  lumina  neamurilor,  ca  să  deschizi  ochii  orbilor  şi  să  scoţi 
din  lanţuri  pe  cei  chinuiţi" 9 1 8 . Fiindcă  şi  acestea,  o,  voi,  bărbaţi,  s-au 
spus  pentru  Hristos  şi  despre  neamurile  cele  care  au  primit  lumina.  Sau, 
şi  aici  ziceţi  că  acestea  s-au  spus  pentru  lege  şi  pentru  prozeliţi  ? Deoarece, 
însă,  unii  dintre  cei  ce  veniseră  a doua  zi  au  strigat  ca  la  teatru:  Dar  ce  ? 
Nu  zice  acestea  despre  lege  şi  pentru  cei  luminaţi  de  ea  ? Iar  aceştia  nu  sînt 
prozeliţii  ? — am  zis  întorcînd  ochii  către  Tryfon: 

— Nu  ! Căci  dacă  legea  ar  fi  avut  puterea  de  a lumina  neamurile  şi  pe  cei 
ce  o au,  atunci  ce  nevoie  ar  mai  fi  fost  de  un  nou  aşezămînt  ? Fiindcă 
Dumnezeu  a vestit  de  mai  înainte,  că  va  trimite  un  nou  aşezămînt  şi  o lege 
şi  o poruncă  veşnică  şi  noi  nu  înţelegem  prin  aceasta  legea  cea  veche  şi  pe 
prozeliţii  ei,  ci  pe  Hristos  şi  pe  prozeliţii  Lui,  cu  alte  cuvinte,  pe  noi, 
neamurile,  pe  care  ne-a  luminat,  după  cum  zice  undeva:  „Astfel  zice  Domnul: 
La  vremea  potrivită  te-am  ascultat  şi  în  ziua  mîntuirii  ţi-am  ajutat  şi  te-am 
dat  spre  aşezămînt  neamurilor,  pentru  a orîndui  pămîntul  şi  să  primeşti 
drept  moştenire  locurile  cele  pustii"919.  Care  este,  aşadar,  moştenirea 
lui  Hristos  ? Oare  nu  sînt  neamurile  ? Şi  care  este  aşezămîntul  lui  Dumne- 
zeu ? Oare  nu  este  Hristos  ? După  cum  zice  şi  într-altă  parte:  „Fiul  Meu  eşti 
Tu,  Eu  astăzi  Te-am  născut;  cere  de  la  Mine  şi-Ţi  voi  da  neamurile  spre 
moştenire  şi  marginile  pămîntului  spre  stăpînire"  920  . 

CXXIII. 

Deci,  după  cum  toate  acestea  au  fost  spuse  pentru  Hristos  şi  pentru 
neamuri,  socotiţi  că  şi  acelea  au  fost  spuse  la  fel.  Căci  prozeliţii  nu  au  nevoie 
de  nici  un  aşezămînt,  de  vreme  ce  una  şi  aceeaşi  lege  este  impusă  celor  tăiaţi 
împrejur.  Despre  aceştia  Scriptura  zice  astfel:  „Cel  străin  se  va  adăuga  Ia  ei 
şi  se  va  adăuga  la  casa  lui  Iacov"921 . Prozelitul  cel  circumcis,  alăturîndu-se 
de  popor,  este  ca  şi  un  autohton,  pe  cînd  noi,  care  am  fost  învredniciţi  să 
ne  numim  popor,  sîntem  în  acelaşi  timp  un  neam,  prin  aceea  că  sîntem 
necircumcişi.  Pe  lîngă  aceasta,  este  chiar  ceva  ridicol  să  socotiţi  că  ochii 
prozeliţilor  au  fost  deschişi,  iar  ai  voştri  nu  şi  să  auziţi  că  voi  sînteţi  numiţi 
orbi  şi  surzi,  iar  aceia  luminaţi.  Şi  este  ceva  şi  mai  ridicol  pentru  voi,  ca  să 
ziceţi  că  legea  a fost  dată  neamurilor,  în  timp  ce  voi  nici  măcar  nu  o 
cunoaşteţi.  Căci,  dacă  aţi  cunoaşte-o,  v-ar  fi  teamă  de  mînia  lui  Dumnezeu 
şi  n-aţi  mai  fi  nelegiuiţi  şi  rătăciţi,  ci  v-aţi  înfricoşa,  auzind-o  grăindu-vă 
mereu:  „Fii,  întru  care  nu  este  o credinţă"  922  şi  „Cine  este  orb,  dacă  nu 

918.  Is.  42,6-7. 

919.  Is.  49,8. 

920.  Ps.  2,  7-8. 

921.  Is.  14,  1. 

922.  Deut.  32,20. 

fiii  mei  şi  surcLdacă  nu  cei  ce  au  stăpînire  asupra  lor  ? Şi  au  fost  orbiţi  servii 
lui  Dumnezeu.  Aţi  văzut  de  multe  ori  şi  nu  v-aţi  păzit.  Urechile  voastre  sînt 
deschise  şi  n-aţi  auzit“  923  . Oare,  lauda  aceasta  pe  care  Dumnezeu  v-o  dă 
este  frumoasă  şi  mărturia  aceasta  a lui  Dumnezeu  este  cuvenită  unor  servi  ? 
Voi  nu  vă  ruşinaţi  auzind  adesea  nişte  astfel  de  lucruri  şi  nu  vă  îngroziţi  de 
ameninţarea  lui  Dumnezeu,  ci  rămîneţi  mai  departe  un  popor  nebun  şi 
învîrtoşat  cu  inima.  ,, Pentru  aceasta,  iată,  adăugind,  voi  muta  poporul 
acesta",  zice  Domnul,  ,,şi-i  voi  muta  pe  ei  şi  voi  pierde  înţelepciunea 
înţelepţilor  şi  înţelegerea  celor  înţelegători  o voi  ascunde"  924  . Şi,  pe  bună 
dreptate  ! Căci  voi  nu  sînteţi  nici  înţelepţi,  nici  înţelegători,  ci  cutezători 
şi  vicleni.  Sînteţi  înţelepţi  numai  atunci  cînd  este  vorba  să  faceţi  răul  şi 
sînteţi  neputincioşi  atunci  cînd  este  vorba  să  înţelegeţi  voinţa  lui  Dumne- 
zeu cea  ascunsă,  sau  aşezămîntul  cel  credincios  al  Domnului,  sau  să  găsiţi 
cărările  cele  veşnice92  5 . Astfel,  zice:  ,,Voi  ridica  lui  Israel  şi  lui  Iuda  o 
sămînţă  de  oameni  şi  o sămînţă  de  dobitoace"  926  . Iar  prin  gura  lui  Isaia 
zice,  cu  privire  la  un  alt  Israel,  astfel:  ,,în  ziua  aceea  va  fi  un  al  treilea  Israel, 
între  asirieni  şi  între  egipteni,  binecuvîntat  pe  pămînt,  pe  care  1 -a  bine cuvîn - 
tat  Domnul  Savaoth,  zicînd:  Binecuvîntat  va  fi  poporul  Meu  cel  din  Egipt  şi 
cel  din  Asiria  şi  moştenirea  Mea,  Israel"927.  Deci,  de  vreme  ce  Dumnezeu 
binecuvîntează  şi  numeşte  Israel  pe  poporul  acesta  şi  strigă  că  el  este 
moştenirea  Lui,  cum  încă  nu  vă  pocăiţi  de  rătăcirea  în  care  vă  găsiţi,  atunci 
cînd  ziceţi  că  voi  singuri  sînteţi  Israel  şi  cum  nu  încetaţi  de  a blestema 
poporul  cel  binecuvîntat  al  Iui  Dumnezeu  ? Căci  atunci  cînd  a vorbit  de 
Ierusalim  şi  de  ţările  din  jurul  lui,  a adăugat  iarăşi,  astfel:  ,,Şi  voi  naşte 
peste  voi  oameni,  pe  poporul  Meu  Israel  şi  vă  vor  moşteni  şi  veţi  fi  sub 
stăpînirea  lor  şi  nu  veţi  mai  adăuga  încă  să  rămîneţi  fără  copii  de  partea 
lor"  928  . 

— Dar  ce  ? a zis  Tryfon.  Voi  sînteţi  Israel  şi  despre  voi  zice  acestea  ? 

— Dacă,  i-am  răspuns  eu,  n-am  fi  vorbit  atît  de  mult  despre  aceasta, 
m-aş  îndoi,  dacă-mi  faci  această  întrebare,  neînţelegînd  bine  lucrurile.  Dar, 
pentru  că  am  ajuns  la  această  concluzie,  prin  dovezile  mele  şi  prin  consimţă- 
mîntul  vostru,  cred  că  tu  nu  treci  cu  vederea  cele  spuse  mai  înainte  şi  nici  că 
nu  voieşti,  din  dragoste  de  gîlceavă,  să  prelungeşti  discuţia,  ci  numai  să  mă 
provoci  să  argumentez  din  nou  acestea,  cum  am  făcut-o  şi  cu  altele,  mai 
înainte. 

923.  Is.  42,  19—20. 

924.  Is.  29,  14. 

925.  Ier.  6,  16. 

926.  Ier.  38,  27. 

927.  Is.  19,  24-25. 

928.  Iez.  36,  12. 

Întrucît  Tryfon  şi-a  exprimat  consimţămîntul,  printr-o  clipire  din  ochi, 
eju  am  continuat: 

— Şi  iarăşi,  în  Isaia,  ascultaţi  cu  urechile  voastre,  doar  doar  veţi 
înţelege,  că  Dumnezeu,  vorbind  despre  Hristos,  îl  numeşte,  în  parabolă: 
Iacov  şi  Israel  Căci  zice  astfel:  „Iacov  este  Fiul  Meu  şi  Eu  îi  voi  purta  de 
grijă.  Israel  este  alesul  Meu  şi-Mi  voi  pune  Duhul  Meu  peste  El  şi  El  va 
pronunţa  judecata  oamenilor.  El  nu  se  va  sforţa,  nici  nu  va  striga  şi  nici  nu 
va  auzi  cineva  glasul  Său,  în  pieţe.  El  nu  va  zdrobi  trestia  frîntă  şi  nu  va 
stinge  inul  aprins,  ci  se  va  pronunţa  întru  adevăr,  va  lua  judecata  şi  nu  se  va 
frînge,  pînă  ce  nu  va  pune  pe  pămînt  judecată:  şi  întru  numele  Lui  vor 
nădăjdui  neamuri14  929  . Deci,  după  cum  de  la  acel  singur  Iacov,  care  a fost 
supranumit  Israel,  tot  neamul  vostru  a fost  supranumit  Iacov  şi  Israel,  tot 
astfel  şi  noi,  după  Hristos,  Care  ne-a  născut  pe  noi  în  Dumnezeu,  ne  numim 
şi  sîntem  şi  Iacov  şi  Israel  şi  Iuda  şi  Iosif  şi  David  şi  fii  ai  lui  Dumnezeu, 
toţi  cei  ce  păzim  poruncile  lui  Hristos930  . 

CXXIV. 

Deoarece  am  văzut  că  s-au  tulburat,  fiindcă  am  zis  că  şi  noi  sîntem 
copiii  lui  Dumnezeu,  nelăsîndu-i  să  mă  mai  întrebe  ceva,  ci  luîndu-le-o 
înainte,  am  zis: 

— Ascultaţi,  o,  voi,  bărbaţi,  cum  spune  Duhul  Sfînt  despre  poporul 
acesta,  că  toţi  sînt  fii  ai  Celui  Prea  înalt  şi  că  în  adunarea  lor  este  de  faţă 
însuşi  acest  Hristos,  aducînd  judecată  asupra  întregului  neam  al  oamenilor. 
Cuvintele  acestea,  care  au  fost  spuse  de  David,  după  cum  voi  înşivă  le  tîlcuiţi, 
sună  astfel:  ,, Dumnezeu  a stat  în  adunarea  dumnezeilor  şi,  în  mijlocul  lor, 
El  judecă  pe  dumnezei.  Pînă  cînd  judecaţi  nedreptate  şi  ţineţi  socoteală  de 
feţele  păcătoşilor  ? Faceţi  judecată  orfanului  şi  săracului  şi  îndreptăţiţi 
pe  cel  umil  şi  pe  cel  lipsit.  Liberaţi  pe  cel  lipsit  şi  smulgeţi  pe  sărac  din  mîna 
păcătoşilor.  Ei  nu  au  cunoscut  şi  nu  au  înţeles,  ci  umblă  întru  întuneric: 
toate  temeliile  pămîntului  se  vor  tulbura.  Eu  am  zis:  Voi  sînteţi  dumnezei  şi 
fii  ai  Celui  Prea  înalt,  cu  toţii;  voi,  însă,  muriţi  întocmai  ca  oamenii  şi  cădeţi 
întocmai  ca  unul  dintre  conducători.  Ridică-te,  Dumnezeule,  judecă 
pămîntul,  că  Tu  vei  moşteni  întru  toate  neamurile44 93 1 . în  tîlcuirea  celor 
şaptezeci,  se  spune,  însă:  ,,Iată,  voi  muriţi  întocmai  ca  oamenii  şi  cădeţi 
întocmai  ca  unul  dintre  conducători44  pentru  ca,  prin  aceasta  să  arate  şi 
neascultarea  oamenilor,  adică  a lui  \dam  şi  a Evei  şi  căderea  unuia  dintre 
conducători,  cu  alte  cuvinte  a aceluia  care  este  numit  şarpe  şi  care  a căzut, 

929.  Is.  42,  1—4;  Mt.  12,  18-21. 

930.  Comp.  In.  1,  12;  I In.  3,  1—3. 

931.  Ps.  81. 

cu  mare  cădere,  din  cauză  că  a amăgit  pe  Eva932  . Dar,  totuşi  eu  nu  am  citat 
cuvîntul  în  sensul  acesta,  ci  pentru  a vă  demonstra  că  Duhul  Sfînt  reproşează 
oamenilor  deveniţi  asemănători  lui  Dumnezeu,  fără  de  patimă  şi  nemuritori 
ca  El  — atîta  vreme  cît  ei  păzesc  poruncile  — şi  socotiţi  vrednici  de  El  a se 
chema  fiii  Lui,  faptul  de  a-şi  pregăti  lor  înşişi  moartea,  după  exemplul  lui 
Adam  şi  al  Evei;  aşa  că  nu  am  nimic  împotriva  traducerii  acestui  psalm,  aşa 
cum  voiţi  voi.  Şi,  în  felul  acesta  se  demonstrează  că  ei  au  fost  socotiţi  demni 
de  a deveni  dumnezei,  că  au  fost  socotiţi  demni  de  a putea  deveni  fii  ai  Celui 
Prea  înalt  şi  că  ei  vor  fi  judecaţi  şi  condamnaţi  separat,  ca  Adam  şi  Eva. 
Pentru  faptul  că  Cuvîntul  dă  lui  Hristos  numele  de  Dumnezeu,  vi  s-a  făcut 
dovada  în  mai  multe  rînduri. 


cxxv. 

— Aş  voi,  însă,  o,  voi,  bărbaţi,  să  aflu  de  la  voi  care  este  puterea 
numelui  Israel  ? Dar,  cum  ei  continuau  să  tacă,  am  zis: 

— Eu  vă  voi  spune  aceea  ce  ştiu;  căci  socotesc  că  nu  este  drept  să  nu 
vorbesc  atunci  cînd  ştiu  ceva  şi  nici  ca,  atunci  cînd  bănuiesc  că  voi  ştiţi  ceva, 
dar  că  ţlin  cauza  invidiei  şi  a nepriceperii  voiţi  să  vă  înşelaţi  pe  voi  înşivă, 
să  nu  caut  întotdeauna  să  aflu  eu  însumi  şi  să  spun  totul,  în  chip  simplu  şi 
fără  de  înşelăciune,  aşa  cum  a poruncit  Dumnezeul  meu:  ,, Ieşit-a  semănăto- 
rul să  semene  sămînţa  sa.  Şi  una  a căzut  pe  cale,  alta  între  spini,  alta  pe 
pămînt  pietros,  iar  alta  pe  pămînt  bun**  933  . Deci,  trebuie  să  vorbim  în 
nădejdea  că  se  va  găsi  pe  undeva  şi  pămînt  bun.  Căci  venind  Domnul  acela  al 
meu,  ca  unul  care  este  tare  şi  puternic,  va  cere  cele  ale  Sale  de  la  toţi  şi  nu  va 
condamna  pe  iconomul  acela  al  Lui,  dacă  va  cunoaşte  că  acesta,  ştiind  că 
Domnul  lui  este  puternic  şi  că  venind  va  cere  cele  ale  Sale,  le  va  pune  pe 
orice  masă  şi  nu  le  va  îngropa,  pentru  vreo  cauză  oarecare934  . Deci,  numele 
Israel  înseamnă:  un  om  care  învinge  o putere.  Căci  „Isra“,  înseamnă  „un  om 
care  învinge**,  iar  „El**,  înseamnă  „putere**.  Acest  lucru  s-a  profeţit  şi  prin 
taina  luptei  pe  care  a dus-o  Iacov,  cu  Acela  care  i s-a  arătat,  întru  îndeplinirea 
voinţei  Părintelui  şi  care,  prin  aceea  că  era  Fiu  întîi-născut  al  tuturor 


932.  Sfîntul  Iustin,  ca  şi  alţi  scriitori  bisericeşti  ai  timpului,  plasează  căderea 
şarpelui,  adică  a diavolului  sau  a lui  satan  după  căderea  Evei,  ca  o pedeapsă  a intervenţiei 
Iui  pe  lîngă  cea  dinţii  femeie  întru  săvîrşirea  actului  de  nesupunere  faţă  de  porunca  lui 
Dumnezeu.  Ei  socotesc  că  Dumnezeu  a încredinţat  îngerilor,  al  căror  şef  era  satan, 
administrarea  lumii  şi  că  acesta,  din  invidie  faţă  de  om,  a devenit  duşmanul  lui  şi,  ca 
atare  a meritat  blestemul  şi  pedeapsa  lui  Dumnezeu.  Desigur  că,  în  felul  acesta  de  a privi 
lucrurile,  găsim  şi  o încercare  de  explicare  a căderii  unei  părţi  din  îngeri,  în  frunte  cu 
satan,  despre  care  Sfînta  Scriptură  nu  ne  spune  nimic  înainte. 

933.  Mt.  13,3-8. 

934.  Comp.  Lc.  19,  12-23. 

făpturilor93  5 , era  Dumnezeu.  Şi  lucrul  acesta  avea  să-l  facă  Hristos  şi  atunci 
cînd  avea  să  fie  om.  Căci  atunci  cînd  a devenit  om,  după  cum  am  spus  mai 
înainte,  s-a  apropiat  de  el  diavolul,  adică  puterea  aceea  care  se  mai  cheamă 
şi  şarpe  şi  satana,  ispitindu-L  şi  luptîndu-se  să-L  doboare,  socotind  că  va 
avea  să  i se  închine  lui.  Acela  însă  l-a  nimicit  şi  l-a  doborît,  vădindu-i  viclenia, 
atunci  cînd,  împotriva  Scripturii,  l-a  cerut  să  i se  închine  ca  unui  Dumnezeu, 
în  vreme  ce  el  era  un  transfug  de  la  voinţa  dumnezeiască.  Fiindcă  i-a 
răspuns:  „Scris  este:  Domnului  Dumnezeului  tău  te  vei  închina  şi  numai 
pe  El  singur  II  vei  adora44  9 36  . învins  şi  înfruntat,  diavolul  se  dădu  atunci 
înapoi93  7 . Dar,  deoarece  în  durerea  şi  în  suferinţa  pătimirii,  atunci  cînd 
avea  să  fie  răstignit,  Hristosul  nostru  avea  să  amorţească,  El  a făcut  vestirea 
de  mai  înainte  şi  a acestui  lucru,  prin  atingerea  coapsei  lui  Iacov,  cu  care 
ocazie,  acesta  a amorţit938  . Numele  Lui  era  încă  din  vechime  Israel.  Cu 
numele  acesta  El  a supranumit  pe  fericitul  Iacov,  binecuvîntîndu-1  cu  numele 
Lui  şi  propovăduind  prin  aceasta,  că  toţi  cei  care  vin  prin  el  la  Tatăl,  sînt 
Israel  cel  binecuvîntat939  . însă  voi,  cu  toate  acestea,  neînţelegînd  nimic  din 
acestea  şi  nici  fiind  pregătiţi  a înţelege,  fiindcă  sînteţi  fii  ai  Iui  Iacov,  după 
sămînţa  trupească,  aşteptaţi  să  fiţi  mîntuiţi.  însă  că  şi  într-aceasta  vă 
înşelaţi  v-am  dovedit-o  în  repetate  rînduri. 

CXXVI. 

Hristos  cel  veşnic.  Dacă  aţi  cunoaşte,  o,  Tryfon,  cine  este  acesta,  care 
este  numit  cînd  „înger  de  mare  sfat44,  cînd  „bărbat44,  prin  Iezechiel,  cînd 
„Fiu  al  Omului44,  prin  Daniil,  cînd  „copil44  94  0 prin  Isaia  şi  „Hristos44  şi 
„Dumnezeu  vrednic  de  închinare44  prin  David,  cînd  „Hristos44  şi  „piatră44, 
prin  mulţi,  cînd  „înţelepciune44  prin  Solomon  şi  „Iosif44,  „Iuda44  şi  „stea44 
prin  Moisi,  cînd  „răsărit44  prin  Zaharia  şi  „pătimitor44  şi  „Iacov44  şi  „Israel44, 
iarăşi  prin  Isaia,  cînd  „toiag44  şi  „floare44  şi  „piatră  din  capul  unghiului44  şi 
„Fiu  al  lui  Dumnezeu44  94  1 , nu  aţi  mai  pronunţa  cuvinte  de  ocară  împotriva 
Lui,  Care  a şi  venit  şi  S-a  născut,  a pătimit  şi  S-a  înălţat  la  cer.  Căci  EI  va 
veni  iarăşi,  şi  atunci  cele  douăsprezece  triburi  ale  voastre  îşi  vor  lovi  pieptu- 


935.  Comp.  Col.  1,  15. 

936.  Deut.  6,  13,  14. 

937.  Mt.  4,  10-11. 

938.  Fac.  32,25. 

939.  Is.  19,24-25. 

940.  „Copil"  arată  aici  umilirea  lui  Hristos,  Care  S-a  născut  ca  un  copil  ordinar  şi 
termenul  îl  găsim  la  Isaia  (7,  16). 

941.  Sfîntul  Iustin  foloseşte  denumirea  de  „Fiu  al  lui  Dumnezeu"  în  mai  multe 
locuri:  Dialog.  VII,  3;  XXIII,  3;  XLIII,  1;  XLV,  4;  LXI,  1 ; LXVIII,  5;  LXXXV,  2;XCI, 
4;  C,  4,  5 ; CII,  7 ; CUI,  8;  CV,  5 ; CVIII,  2 ; CXIII,  4;  CXVI,  2 ; CVII,  3 ; CXVIII,  2 ; CXXIV, 
3 ; CXXVI,  1 ; CXXVII,  4;  CXXVIII,  1 ; CXXXI1,  1 ; CXXXVII,  2. 

rile942  . Căci,  dacă  aţi  fi  înţeles  cele  grăite  de  profeţi,  nu  aţi  mai  tăgădui 
că  El  este  Dumnezeu,  Fiul  lui  Dumnezeu  celui  unul  singur,  celui  nenăscut 
şi  nespus.  De  altfel  şi  prin  Moisi  se  spune  undeva  în  Ieşire,  astfel:  „A  vorbit 
Domnul  către  Moisi  şi  i-a  zis  lui:  Eu  sînt  Domnul  şi  M-am  arătat  lui  Avraam, 
Isaac  şi  Iacov,  Dumnezeul  lor  şi  numele  Meu  nu  l-am  spus  lor  şi-am  încheiat 
aşezămîntul  Meu  cu  ei"  943  . Şi  zice,  iarăşi,  astfel:  ,,Un  om  a luptat  cu 
Iacov"  944  şi  a zis  că  este  Dumnezeu.  Şi,  se  zice  că  Iacov  a grăit:  „Am  văzut 
pe  Dumnezeu  faţă  către  faţă  şi  sufletul  meu  a fost  mîntuit"945  . Şi  s-a  mai 
scris,  de  asemenea,  că  locul  în  care  a luptat  cu  el,  în  care  i s-a  arătat  şi  în  care 
l-a  binecuvîntat,  l-a  numit  „Vederea  lui  Dumnezeu".  Şi  tot  Moisi  spune  cum 
Dumnezeu  S-a  arătat  şi  lui  Avraam,  lîngă  stejarul  din  Mamvri,  pe  cînd  acesta 
stătea  la  uşa  cortului  său,  la  amiază946  . Apoi,  spunînd  acestea,  adaugă: 
„Privind  cu  ochii  a văzut  şi  iată  trei  bărbaţi  au  stat  asupra  lui.  Şi  văzînd, 
a alergat  întru  întîmpinarea  lor"947 . Puţin  după  aceasta,  unul  dintre  ei  făgă- 
duieşte un  fiu  lui  Avraam:  „Pentru  ce  a rîs  Sarra  zicînd:  „Aşadar,  voi  naşte  ? 
Eiţ  am  îmbătrînit".  Oare  este  fără  de  putere  un  cuvînt  la  Dumnezeu  ? La 
anul,  tot  pe  vremea  aceasta,  mă  voi* întoarce  şi  Sarra  va  avea  un  fiu"948  . 
Apoi  plecară  de  la  Avraam.  Şi  Moisi  zice  iarăşi  despre  ei:  „Şi  ridicîndu-se  de 
acolo,  bărbaţii  au  privit  asupra  feţei  sodomiţilor"949.  Apoi  Cel  ce  era  şi 
este  zice  iarăşi  către  Avraam,  astfel:  „N-am  să  ascund  de  copilul  Meu 
Avraam,  cele  ce  voi  face"950  . 

Şi  am  spus  din  nou  cele  ce  sînt  istorisite  mai  departe  în  scrierile  lui 
Moisi,  care  au  fost  explicate  de  mine,  din  care  se  dovedeşte  că  Acesta,  Care 
S-a  arătat  lui  Avraam,  lui  Isaac  şi  lui  Iacov,  ca  şi  celorlalţi  patriarhi  şi  Care 
este  numit  de  Scriptură  Dumnezeu,  s-a  găsit  orînduit  de  către  Tatăl  şi 
Domnul,  pentru  a sluji  voinţei  Lui.  Am  mai  adăugat,  de  asemenea,  cu  toate 
că  nu  mai  spusesem  mai  înainte:  Tot  astfel  şi  atunci  cînd  poporul  a dorit  să 
mănînce  carne,  iar  Moisi  s-a  arătat  necredincios  îngerului,  celui  numit 
aşa  şi  în  locul  acesta951  şi  care  făgăduise  să  le  dea  lor  pe  Dumnezeu  spre 

942.  Zah.  12,  12. 

943.  leş.  6,  2-4. 

944.  Fac.  32,24. 

945.  Fac.  32,30. 

946.  Fac.  18,  L 

947.  Fac.  18,2. 

948.  Fac.  18,  13-14. 

949.  Fac.  18,  16. 

950.  Fac.  18,  17. 

951.  Cu  toate  că  titlul  de  înger  este  dat  lui  Hristos  de  către  sfîntul  Iustin  în  mai 
multe  locuri:  Dialog.  LX,  5;  CXXVI,  6;  CXXVII,  4;  Apolog.  /,  LXIII,  5;  Apolog.  I,  VI, 
2 ; în  pasajul  din  Numeri  11;  23  la  care  se  referă  aici,  nu  este  vorba  de  un  înger,  ci  de 
Jahweh,  tradus  de  obicei  de  LXX  prin  Kyrios,  în  care  sfîntul  Iustin  vede  pe  Logos.  S-ar 
putea  ca  exemplarul  folosit  de  sfîntul  Iustin  să  fi  avut  în  locul  acesta  o retuşare,  adică  pe 
lîngă  Jahweh,  să  fi  avut  mai  înainte  adaus  „îngerul  lui“. 

săturare,  se  arată  că  El,  Care  a spus  şi  a făcut  acestea,  era  şi  Dumnezeu  şi 
înger,  trimis  de  Dumnezeu.  Căci  Scriptura  adaugă,  zicînd  astfel:  ,, Şi  a zis 
Domnul  către  Moisi:  Oare,  mîna  Domnului  nu  este  de  ajuns  ? Tu  cunoşti 
dacă  cuvîntul  Meu  te  va  acoperi  sau  nu"  952  . Apoi,  într-un  alt  Ioc  El  reia 
aceasta,  zicînd:  ,,Şi  Domnul  a zis  către  mine:  Nu  vei  trece  Iordanul  acesta. 
Domnul,  Dumnezeul  tău,  Cel  ce  a mers  înaintea  feţei  tale,  El  însuşi  va  nimici 
neamurile"  953  . 


CXXVII. 

Sînt  şi  alte  multe  de  felul  acesta,  grăite  legiuitorului  şi  profeţilor.  Şi 
îmi  pare  că  am  arătat  destul  de  des,  că  atunci  cînd  Dumnezeul  meu  zice: 
„S-a  urcat  Dumnezeu  de  la  Avraam"954  şi  „A  grăit  Domnul  lui  Moisi"95  5 , 
sau  „A  coborît  Domnul  să  vadă  tumul  pe  care  l-au  clădit  fiii  oamenilor"956  , 
sau  cînd  zice:  „A  închis  Dumnezeu  corabia  lui  Noe  pe  dinafară"  95  7 , nu 
trebuie  să  credeţi  că  însuşi  Dumnezeu,  Cel  nenăscut,  a coborît  sau  S-a  ridi- 
cat de  undeva.  Căci  Părintele  cel  nespus  şi  Domnul  a toate,  nici  nu  soseşte 
undeva,  nici  nu  doarme,  nici  nu  se  deşteaptă,  nici  nu  umblă,  d în  locul  acela 
al  Lui,  oriunde  s-ar  găsi  El,  El  vede  cît  se  poate  de  bine  şi  aude  cît  se  poate  de 
bine,  nu  cu  ochii,  nici  cu  urechile,  ci  cu  puterea  Lui,  care  nu  se  poate  tîlcui. 
El  vede  toate  şi  cunoaşte  toate  şi  nimeni  dintre  noi  nu-I  scapă.  El  nu  Se 
mişcă,  deoarece  nu  este  cuprins  în  loc  şi  nici  de  lumea  întreagă958  , ca  Unul 
care  a fost  şi  mai  înainte  de  a fi  lumea.  Deci,  cum  ar  putea  vorbi  Acesta  cuiva, 
sau  cum  s-ar  putea  arăta  cuiva,  sau  cum  s-ar  putea  face  cunoscut  pe  o mică 
bucăţică  de  pămînt,  de  vreme  ce  nici  slava  Celui  trimis  de  El  nu  a putut 
să  o vadă  poporul  pe  muntele  Sinai959  şi  nici  Moisi  însuşi  n-a  putut  să  intre 
în  cortul  pe  care  l-a  făcut,  de  îndată  ce  s-a  umplut  de  slava  lui  Dumnezeu  şi 
nici  preotul960  nu  a suportat  să  rămînă  înaintea  templului,  atunci  cînd 
Solomon  a adus  chivotul  în  templul  din  Ierusalim,  pe  care  el  însuşi  îl 
construise?  Deci,  nici  Avraam,  nici  Isaac,  nici  Iacov,  nici  vreun  altul  dintre 
oameni  nu  a văzut  pe  Tatăl961  şi  pe  Domnul  cel  negrăit  al  tuturor,  în  genere 
şi  al  Iui  Hristos  însuşi,  ci  numai  pe  Acela  care,  prin  voinţa  Lui,  este  de 


952.  Num.  11,  23. 

953.  Deut.  31,  2-3. 

954.  Fac.  17,  22. 

955.  leş.  6,29. 

956.  Fac.  11,5. 

957.  Fac.  7,  16. 

958.  Este  o idee  comună  apologeţilor  creştini  că  Dumnezeu -Părintele  este  locul 
exterior  lumii  (vezi  LVI,  1)  şi  că  îi  este  anterior. 

959.  leş.  19,21. 

960.  în  cartea  II  Paralipomena,  cap.  5,  14  este  vorba  de  ,,Preoţii“,  la  plural. 

961.  In.  1,18. 

asemenea  Dumnezeu,  Fiu  al  Lui  şi  înger,  din  aceea  că  slujeşte  hotărîrii  Lui. 
Acesta,  care  odinioară  a fost  şi  foc,  în  vorbirea  cu  Moisi  din  rug962  a voit  să 
Se  nască  şi  om,  prin  Fecioara.  Căci,  dacă  nu  vom  înţelege  astfel  Scripturile, 
atunci  se  va  întîmpla  că  Tatăl  şi  Domnul  tuturor  nu  a fost  în  ceruri,  atunci 
cînd  a zis  prin  Moisi:  „Şi  Domnul  a plouat  peste  Sodoma  foc  şi  pucioasă 
de  la  Domnul  din  cer"963  şi  iarăşi,  cînd  zice  prin  David  astfel:  „Ridicaţi, 
boieri,  porţile  voastre  şi  ridicaţi-vă  porţi  veşnice  şi  va  intra  împăratul 
slavei"  964,  cum  şi  cînd  zice:  „Zice  Domnul,  Domnului  meu:  stai  de-a  dreapta 
Mea,  pînă  ce  voi  pune  pe  vrăjmaşii  Tăi  aşternut  picioarelor  Tale"965 

CXXVIII 

Că  Hristos  este  Domn,  Dumnezeu,  Fiu  al  lui  Dumnezeu  şi  S-a  arătat  în 
chip  virtual966  , mai  întîi  ca  un  om  şi  un  înger  şi  în  slava  focului  din  rug  şi  că 
El  este  acela  care  a apărut  la  judecata  care  s-a  săvîrşit  asupra  Sodomei,  este 
un  fapt  dovedit  prin  demonstraţiile  mele  de  mai  înainte.  Totuşi,  eu  am 
relatat  din  nou  toate  pasajele  din  Ieşire,  pe  care  le -am  înfăţişat  mai  înainte, 
atît  cu  privire  la  arătarea  din  rug,  cît  şi  la  denumirea  numelui  de  Iisus  şi  am 
adăugat:  Să  nu  vă  închipuiţi,  scumpii  mei,  că  eu  fac  nişte  fucruri  zadarnice, 
dacă  repet  acestea;  ci  ştiu  că  există  unii  care  vor  să  anticipeze  pasajele 
acestea,  ca  să  încredinţeze  că  Puterea  venită  de  la  Părintele  universului 
pentru  a Se  înfăţişa  lui  Moisi,  lui  Avraam  şi  lui  Iacov,  se  numeşte  „înger" 
în  venirea  Sa  către  oameni,  pentru  că  prin  ea  lucrurile  Părintelui  sînt  anunţa- 
te oamenilor;  şi  se  mai  numeşte  şi  „slavă",  pentru  că  uneori  apare  într-o 
imagine  nedeterminată;  că  ea  este  numită  „om",  pentru  că  ea  a îmbrăcat 
forme  omeneşti,  voite  de  Tatăl,  ca  să  apară;  şi  o numesc  încă  „Cuvînt", 
pentru  că  ea  aduce  oamenilor  cele  grăite  de  la  Tatăl.  Ei  zic  că  nu  se  poate 
nici  tăia,  nici  separa  această  putere  de  Tatăl,  după  cum  nu  se  poate  nici  tăia 
şi  nici  separa  lumina  soarelui  de  pe  pămînt,  de  soarele  care  este  pe  cer: 
cînd  soarele  apune,  lumina  dispare.  Tot  aşa  şi  Tatăl,  atunci  cînd  voieşte  — 
spun  ei  — face  să  ţîşnească  de  la  Sine  o putere,  iar  cînd  voieşte  din  nou,  o 
retrage  la  Sine.  în  felul  acesta,  învaţă  ei,  a făcut  şi  pe  îngeri.  Dar,  am 
demonstrat  că  există  îngeri,  care  sînt  fiinţe  personale  permanente,  care  nu  se 
absorb  în  ceea  ce  le-a  produs;  şi  Puterea  aceasta,  pe  care  Cuvîntul  profetic  o 
numeşte  de  asemenea  Dumnezeu  (aşa  cum  a fost  deopotrivă  şi  din 


962.  leş.  3,  2 urm. 

963.  Fac.  19,24. 

964.  Ps.  23,  7. 

965.  Ps.  109,  1. 

966.  „în  chip  virtual“  înseamnă  aici  „în  taină**,  pentru  că  vizibil,  el  nu  a apărut 
decît  după  întrupare. 

abundenţă  demonstrat)  şi  înger,  nu  este  numai  nominal  distinctă  de  Tatăl, 
aşa  cum  lumina  este  distinctă  de  soare,  ci  se  găseşte  că  este  un  lucru  numeric 
distinct.  în  cele  de  mai  înainte,  am  insistat  pe  scurt  asupra  acestui  lucru: 
am  spus  că  această  Putere  a fost  născută  de  Tatăl  prin  puterea  şi  voinţa  Sa, 
nu  prin  amputare,  ca  şi  cum  ,,usia“  Părintelui  ar  fi  fost  împărţită,  ca  toate 
celelalte  lucruri,  care,  atunci  cînd  sînt  împărţite  sau  tăiate,  nu  mai  sînt 
aceleaşi  cu  cele  de  mai  înainte,  iar  pentru  a avea  un  exemplu,  noi  vedem 
că  dintr-un  foc  se  pot  aprinde  alte  focuri,  fără  ca  lumina  aceluia  de  la  care 
aprindem  pe  multe  altele  să  fie  împuţinată,  ci  ea  rămîne  deopotrivă 
aceeaşi967 . 


CXXIX. 

Şi  acum  vă  voi  înfăţişa,  din  nou  cuvintele  pe  care  le-am  adus  pentru 
dovedirea  acestui  lucru.  Astfel,  cînd  se  zice:  ,,A  plouat  Domnul  foc  de  la 
Domnul  din  cer“  968  , cuvîntul  profetic  lasă  să  se  înţeleagă  că  sînt  doi  la 
număr:  Unul  care  era  pe  pămînt,  despre  Care  se  zice  că  S-acoborît  să  vadă 
strigătul  sodomiţilor969  , şi  Celălalt,  Care  era  în  ceruri  şi  Care  era  şi  Domnul 
Domnului  de  pe  pămînt,  ca  Tată  şi  Dumnezeu,  şi  cauză  pentru  care  Acesta 
este  şi  puternic,  şi  Domn,  şi  Dumnezeu.  Şi,  iarăşi,  cînd  Cuvîntul  zice  că 
Dumnezeu  a zis  la  început:  „Iată  Adam  s-a  făcut  ca  unul  din  noi“  970  , 
cuvintele  ,,ca  unul  din  noi“971  sînt  şi  ele  arătătoare  de  număr  căci  ele  nu 
suportă  metaforă,  aşa  cum  se  încearcă  să  explice  sofiştii  voştri,  care  nici  nu 
pot  grăi,  dar  nici  nu  pot  înţelege  adevărul.  Chiar  în  înţelepciunea  lui 
Solomon972  s-a  zis:  „Dacă  vă  voi  vesti  vouă  cele  ce  se  fac  zi  de  zi,  îmi  voi 
aduce  aminte  să  povestesc  şi  lucrurile  din  veac.  Domnul  m-a  zidit  pe  mine 
început  căilor  Sale,  întru  lucrurile  Sale.  Mai  înainte  de  veac  m-a  întemeiat, 
întru  început,  mai  înainte  de  a face  pămîntul  şi  mai  înclin  te  de  a face  abisuri- 
le şi  mai  înainte  de  a ieşi  la  iveală  izvoarele  apelor,  mai  înainte  de  a fi  aşezaţi 
munţii.  Mai  înainte  de  toate  dealurile,  mă  naşte  pe  mine“  973  . Şi,  spunînd 
acestea,  am  adăugat:  înţelegeţi,  o,  voi,  ascultători,  dacă  daţi  puţină  atenţie, 
că  Cuvîntul  a arătat,  atît  că  Cel  despre  care  este  vorba,  este  născut  din  Tatăl, 


967.  Comparaţia  cu  cele  două  focuri  separate,  folosită  de  sfîntul  Iustin,  a fost 
înfăţişată  la  capit.  LXI,  1. 

968.  A se  vedea,  în  legătură  cu  aceasta, şi  cap.  LVI,  20—22. 

969.  Fac.  18,  21. 

970.  Fac.  3,  22. 

971.  Este  pentru  prima  dată  cînd  apare  în  literatura  creştină  această  interpretare 
a versetului  respectiv  din  Facere,  care  a trecut  apoi  în  tratatele  modeme  de  teologie. 
Se  pare,  totuşi,  că  nu  sfîntul  este  autorul  ei,  că  ea  a circulat  în  mediile  iudaice  helenistice 
convertite  la  creştinism,  încă  de  mai  înainte. 

972.  Citatul  care  urmează  nu  este  din  înţelepciunea  lui  Solomon,  ci  aşa  cum  am 
arătat  la  sfîrşitul  lui,  din  Proverbe  8,  21—25. 

cu  totul  mai  înainte  decît  toate  creaturile  şi  că  Cel  născut  este  un  altul  cu 
numărul,  decît  Cel  ce-L  naşte.  Căci  oricine  ar  putea  mărturisi  aceasta. 

cxxx. 

Adevăratul  Israel  Fiindcă  toţi  au  căzut  de  acord,  am  continuat: 

— Vă  voi  mai  spune  acum  şi  alte  cîteva  cuvinte,  pe  care  nu  vi  le-am  mai 
amintit  pînă  aici.  Aceste  cuvinte  au  fost  grăite,  în  chip  tainic  de  către  Moisi, 
slujitorul  cel  credincios.  Căci  a zis  astfel:  „Bucuraţi-vă  ceruri,  dimpreună  cu 
El  şi  să  I se  închine  Lui  toţi  îngerii  lui  Dumnezeu**974  , după  care  am 
adăugat  cuvintele  care  urmează  după  acestea:  „Bucuraţi-vă  neamuri, 
dimpreună  cu  poporul  Lui  şi  să  se  împuternicească  întru  El  toţi  îngerii  lui 
Dumnezeu,  fiindcă  sîngele  fiilor  Lui  este  răzbunat  şi  fiindcă  El  va  răzbuna, 
şi  va  face  pedepsirea  vrăjmaşilor  şi  va  răsplăti  precum  se  cuvine  pe  cei  ce 
îl  urăsc  pe  El  şi  va  curăţa  Domnul  pămîntul  poporului  Lui**975  . Prin  aceste 
cuvinte,  El  ne  spune  nouă,  neamurilor,  să  ne  bucurăm  dimpreună  cu 
poporul  Lui  — cu  alte  cuvinte,  cu  Avraam,  cu  Isaac  şi  cu  Iacov  şi,  în  genere 
vorbind,  cu  profeţii  şi  cu  toţi  aceia  din  poporul  acela,  care  au  bineplăcut 
lui  Dumnezeu,  după  cum  am  mărturisit  mai  înainte.  Noi  nu  vom  asculta, 
însă,  pe  toţi  cei  din  neamul  vostru,  fiindcă  prin  Isaia  cunoaştem  că  „mădula- 
rele călcătorilor  de  lege  vor  fi  consumate  de  viermi  şi  de  focul  cel  ne- 
întrerupt**,  rămînînd  totuşi  nemuritoare,  pentru  ca  „să  fie  la  vederea  orică- 
rui trup**  976  . Pe  lîngă  aceasta,  am  spus  eu,  o,  voi,  bărbaţi,  voiesc  să  vă  mai 
adaug  şi  alte  cîteva  cuvinte,  tot  din  cele  grăite  de  Moisi,  din  care  să  puteţi 
înţelege  că  oamenii  au  fost  împrăştiaţi,  de  la  început,  de  Dumnezeu  după 
neamuri  şi  limbi.  Dintre  toate  neamurile  acestea,  El  Şi-a  ales  apoi  neamul 
vostru,  neamul  acesta  nefolositor,  neascultător  şi  necredincios977  , arătînd 
mai  apoi  că  aceia  pe  care  i-a  ales  dintre  toate  neamurile,  ca  să  se  supună 
voinţei  Lui,  prin  Hristos,  pe  Care-L  cheamă  Iacov  şi  pe  Care-L  numeşte 
şi  Israel,  numai  aceia,  după  cum  am  mai  spus  şi  mai  înainte,  în  mai  multe 
rînduri978  , trebuie  să  fie  şi  Iacov,  şi  Israel.  Deci,  spunînd:  „Bucuraţi-vă 
neamuri,  dimpreună  cu  poporul  Lui“979  , El  încredinţează  acestora  aceeaşi 
moştenire  şi  le  dă  aceeaşi  numire.  Căci,  numindu-i  neamuri  şi  spunîndu-le 
să  se  bucure  dimpreună  cu  poporul  Lui,  zice  aceasta  spre  ocara  voastră, 
într-adevăr,  după  cum  voi  L-aţi  mîniat  prin  idololatrie,  tot  astfel  aceştia 

973.  Pilde  8,  21-25. 

974.  Deut.  32,43. 

975.  Ibid. 

976.  Is.  66,24. 

977.  Comp.  Osea  8,  8;  Is.  30,  9;  65,  2;  Deut.  32,  20. 

978.  Vezi  şi  capit.  CXXIII,  5,  6. 

979.  Deut.  32,43. 

care  erau  idololatri,  au  fost  învredniciţi  să  cunoască  voia  Lui  şi  să  dobîn- 
dească  moştenirea  cea  de  la  EI. 

CXXXI. 

Nerecunoştinţa  lui  Israel . Vă  voi  spune  acum  şi  cuvintele  prin  care 
se  arată  că  Dumnezeu  a împărţit  toate  neamurile.  Acestea  sînt  următoarele: 
,, întreabă  pe  tatăl  tău  şi-ţi  va  vesti  ţie,  pe  bătrînii  tăi  şi-ţi  vor  spune  ţie. 
Cînd  a împărţit  Cel  Prea  înalt  neamurile,  de  îndată  ce  a împrăştiat  pe  fiii 
lui  Adam,  a pus  graniţe  între  neamuri,  după  numărul  fiilor  lui  Israel.  Şi  s-a 
făcut  parte  a Domnului  poporul  Său  Iacov  şi  sălaş  al  moştenirii  Lui, 
Israel66  980  . Zicînd  acestea,  am  adăugat  că  cei  şaptezeci  au  tradus  acest  loc 
astfel:  „A  pus  graniţe  între  neamuri,  după  numărul  îngerilor  lui  Dumnezeu64. 
Cu  toate  acestea,  pentru  că  puterea  argumentelor  mele  nu  se  micşorează  cu 
nimic,  eu  v-am  dat  explicarea  pe  care  voi  înşivă  o daţi  locului  acestuia. 
Deci,  dacă  voiţi  să  mărturisiţi  adevărul,  voi  nu  veţi  putea  tăgădui  cîtuşi 
de  puţin,  că  noi,  cei  chemaţi  de  Dumnezeu,  prin  taina  plină  de  nimicnicie 
şi  de  ocară  a crucii  (şi  cărora,  pentru  mărturisirea,  ascultarea  şi  pietatea 
noastră,  ni  se  impun  chinuri  pînă  la  moarte,  de  către  demoni  şi  de  către 
armata  diavolului981 , prin  slujba  pe  care  voi  înşivă  o faceţi),  noi  care  suferim 
totul  pentru  ca,  nici  măcar  din  gură,  sa  nu  tăgăduim  pe  Hristos,  prin  Care 
am  fost  chemaţi  la  mîntuirea  cea  pregătită  la  Tatăl  nostru,  sîntem  mai 
credincioşi  decît  voi,  cei  care  aţi  fost  răscumpăraţi  din  Egipt  „cu  braţ 
înalt64  şi  ,,cu  supravegherea  marii  slave66  982  , atunci  cînd  marea,  despicîndu-se 
şi  devenind  cale  uscată,  a ucis  apoi  în  ea  pe  cei  ce  vă  urmăreau  cu  armată 
foarte  mare  şi  cu  care  de  luptă  strălucitoare,  închizîndu-se  asupra  lor,  marea 
cea  transformată  pentru  voi  în  cale;  cărora  v-a  trimis  şi  stîlp  de  lumină983  , 
ca  să  vă  lumineze,  pentru  ca,  spre  deosebire  de  orice  alt  popor  din  lume,  să 
vă  slujiţi  de  o lumină  proprie,  neîmpuţinată  şi  care  niciodată  nu  se  termină; 
cărora  şi  mana,  pîinea  cea  pentru  hrană,  v-a  trimis-o  prin  îngerii  cerurilor934  , 
pentru  ca  nu  cumva,  avînd  nevoie  de  hrană,  s-o  căutaţi  în  altă  parte;  cărora 
şi  apa  din  Merra  v-a  îndulcit-o9  8 s şi  v-a  trimis  semnul  Celui  ce  avea  să  Se 
răstignească,  aşa  cum  v-am  spus  şi  mai  înainte,  pentru  ca  să  scăpaţi  de  şerpii 
care  vă  muşcau  (căci  Dumnezeu  v-a  prevenit,  hărăzindu-vă  toate  tainele, 
mai  înainte  de  vremea  lor,  iar  voi  v-aţi  vădit  a fi  întotdeauna  nerecunoscători 

980.  Deut.  32,  7-9. 

981.  Sfîntul  Iustin  consideră  armată  a diavolului  pe  persecutorii  şi  calomniatorii 
creştinilor,  ca  pe  nişte  sprijinitori  ai  demonilor,  vrăjmaşi  ai  lui  Hristos  (A  se  vedea  şi  cap. 
X,  1;XLIX,  8 etc.). 

982.  Comp.  Deut.  4,  34;  leş.  6,  1 urm.;  13,  21;  16,  10;  Fapte  13,  17. 

983.  în  LXX  citim;  „Ziua  stîlp  de  nour,  spre  a le  arăta  calea,  iar  noaptea  stîlp 
de  foc  spre  a lumina  lor“  (leş.  13,  21—22  şi  14,  24). 

984.  Comp.  leş.  16,  14,  urm. 

985.  Ier.  15,  25. 

faţă  de  El);  iar  prin  preînchipuirea  întinderii  mîinilor  lui  Moisi986  , ca  şi  prin 
numele  de  Iisus,  cu  care  S-a  numit  Cel  ce  dimpreună  cu  el  a luptat  împotriva 
lui  Amalec,  fapt  care  Dumnezeu  a poruncit  să  fie  trecut  în  scris,  a zis  că 
numele  lui  Iisus  să  fie  întotdeauna  în  urechile  voastre,  arătînd  că  Acesta 
este  acela  care  va  şterge  de  sub  cer  pomenirea  lui  Amalec987.  Este  lucru 
vădit,  însă,  că  pomenirea  lui  Amalec  a rămas  şi  după  fiul  lui  Navi;  cu  toate 
acestea,  cele  istorisite  de  mine,  o,  Tryfon,  arată  că  Dumnezeu  a lămurit, 
că  numai  prin  Iisus  cel  răstignit,  ale  Cărui  simboale  erau  toate  acele  propo- 
văduiri  de  mai  înainte  ale  celor  ce  se  vor  întîmpla  sub  El,  va  nimici 
pe  demoni  şi  că  aceştia  se  vor  înfricoşa  de  numele  Lui  şi  că  toate  puterile  şi 
împărăţiile  de  asemenea  se  vor  teme  de  El  şi  că  tot  neamul  oamenilor 
vor  fi  evlavioşi  şi  paşnici  numai  cei  ce  vor  crede  în  El.  De  asemena,  vouă 
celor  doritori  de  came,  vi  s-au  dat  atîtea  prepeliţe,  încît  am  putea  spune  că 
ele  au  fost  nenumărate988  . Pentru  voi  a făcut  El  să  ţîşnească  apă  din  stîncă 
şi  a făcut  ca  să  vă  urmărească  un  nor,  drept  umbră  pentru  arşiţă  şi  acope- 
rămînt  pentru  frig989,  vestindu-vă  preînchipuirea  şi  prezicerea  altui  cer 
nou990 . în  acest  timp,  nici  curelele  încălţămintelor  voastre  nu  s-au  rupt,  nici 
încălţămintea  nu  vi  s-a  învechit,  nici  hainele  nu  vi  s-au  ros,  ba,  ceva  mai 
mult,  chiar  şi  cele  ale  tinerilor  voştri  creşteau  deopotrivă  cu  ei991 . 

CXXXII. 

Cu  toate  acestea,  voi  v-aţi  făurit  un  viţel,  la  care  v-aţi  închinat  şi  v-aţi 
grăbit  să  vă  împreunaţi,  în  chip  nelegiuit,  cu  fiicele  străinilor  şi  să  deveniţi 
idololatri,  chiar  şi  după  ce  pămîntul  v-a  fost  dat,  printr-o  minune  atît  de 
mare  încît  aţi  putut  vedea  şi  soarele,  la  ordinul  bărbatului  aceluia  supra- 
numit cu  numele  lui  Iisus,  oprindu-se  pe  cer  şi  neapunînd  pînă  după  treizeci 
şi  şase  de  ore992  , şi  toate  celelalte  minuni,  care  s-au  făcut  vouă,  dintre  care 
mi  se  pare  că  este  potrivit  acum  să  vă  enumăr  una,  care  vă  va  ajuta  să 
înţelegeţi  pe  Iisus,  pe  Care  L-am  cunoscut  şi  noi  ca  Hristos,  Fiu  al  lui  Dum- 
nezeu, Care  S-a  răstignit,  a înviat,  S-a  suit  Ia  ceruri  şi  iarăşi  va  veni  ca  judecă- 
tor al  tuturor  oamenilor,  în  genere,  pînă  la  Adam.  Căci  ştiţi,  am  zis  eu, 
că  atunci  cînd  cortul  mărturiei  a fost  răpit  de  către  vrăjmaşii  din  Azot  şi 
cînd  o plagă  îngrozitoare  şi  fără  de  vindecare  s-a  abătut  asupra  lor,  ei  s-au 
sfătuit  şi  l-au  pus  pe  o căruţă,  la  care  au  înjugat  două  vaci,  care  abia  atunci 

986.  leş.  17,9-13. 

987.  leş.  17,  14;  Deut.  21,  19. 

988.  leş.  16,  13;Num.  20,  11. 

Q89  P«  77  14*  1 04 

99o!  Is.  65,17;  66,  22;  Apoc.  21,  1,27;  II  Pt.  3,  13. 

991.  Deut.  8,  4;  29,  5;  Neem.  9,  21. 

992.  leş.  10,  12. 

fătaseră,  căutînd  să  afle  din  această  experienţă,  dacă  au  fost  loviţi  de  acea 
plagă  din  puterea  lui  Dumnezeu,  din  cauza  cortului  şi  dacă  Dumnezeu 
voieşte  ca  el  să  fie  dus  acolo,  de  unde  a fost  luat.  De  îndată  ce  au  făcut  acest 
lucru,  vacile  nefiind  minate  de  nici  un  om,  nu  au  venit  în  locul  de  unde 
fusese  luat  cortul,  ci  s-au  dus  în  satul  unui  bărbat  numit  Ausis,  acesta  avînd 
acelaşi  nume  cu  cel  supranumit  cu  numele  lui  Iisus,  după  cum  am  arătat 
mai  ţpainte,  care  a introdus  pe  popor  în  pămîntul  făgăduit  şi  li  l-a  împărţit  lor. 
Ajungînd  în  satul  acesta,  vacile  s-au  oprit  aici,  arătîndu-vă  şi  prin  aceasta 
că  au  fost  conduse  de  numele  puterii,  după  cum  poporul  care  mai  rămăsese 
dintre  cei  ce  mai  înainte  ieşiseră  din  Egipt,  a fost  condus  în  pămîntul 
făgăduit,  prin  cel  ce  a luat  numele  de  Iisus  şi  care,  mai  înainte,  se  chemase 
Ausis993  . 


CXXXIII. 

Şi,  după  toate  aceste  lucruri  minunate  şi  surprinzătoare  care  vi 
s-au  întîmplat  şi  pe  care  le-aţi  văzut  pe  fiecare,  la  timpul  său,  profeţii 
voştri  au  putut  să  vă  învinuiască,  fiindcă  aţi  ajuns  pînă  acolo  încît  să 
jertfiţi  pe  proprii  voştri  copii  demonilor  şi,  în  afară  de  toate  acestea, 
de  a fi  îndrăznit  şi  de  a îndrăzni  să  săvîrşiţi  nişte  atentate  de  felul 
acesta  împotriva  lui  Hristos,  încît  pentru  toate  acestea,  fie  ca  să 
primiţi  milă  de  la  Dumnezeu  şi  de  la  Hristosul  Lui  şi  să  vă  mîntuiţi. 
Căci,  prin  profetul  Isaia,  Dumnezeu  ştiind  că  astfel  veţi  face,  v-a 
blestemat  în  chipul  următor:  „Vai  de  sufletul  lor  ! Ei  s-au  sfătuit  sfat 
rău  asupra  lor  înşişi,  zicînd:  „Să  legăm  pe  cel  drept",  căci  ne  este  nefolosi- 
tor. Deci,  ei  vor  mînca  fructele  faptelor  lor.  Vai  de  cel  nelegiuit!  după  faptele 
cele  rele  ale  mîinilor  lui,  i se  va  întîmpla  lui.  Poporul  meu,  exploatatorii 
voştri  vă  jecmănesc  şi  cei  ce  cer  de  la  voi,  vă  vor  subjuga.  Poporul  meu,  cei 
ce  vă  fericesc,  vă  înşală  şi  tulbură  cărările  drumurilor  voastre.  Acum,  însă, 
El  va  aduce  la  judecată  pe  poporul  Său  şi  însuşi  Domnul  va  veni  la  judecată, 
împreună  cu  bătrînii  poporului  şi  cu  boierii  lui.  Iar  voi,  pentru  ce  aţi  pus 
foc  viei  mele  şi  pentru  ce  ţineţi  în  casele  voastre  aceea  ce  aţi  răpit  de  la  cel 
sărac  ? Pentru  ce  nedreptăţiţi  pe  poporul  meu  şi  pentru  ce  aţi  ruşinat  faţa 
celor  umili  ?"  994  . Acelaşi  profet  a mai  spus  şi  cu  alte  cuvinte  aceleaşi 
lucruri:  Vai  de  cei  ce  trag  păcatele  lor  întocmai  ca  şi  cu  o funie  lungă  şi 
nelegiuirile  lor  întocmai  ca  şi  cu  o curea  de  la  jugul  viţelei;  de  cei  ce  zic:  Să 
se  apropie  iuţeala  lui  şi  să  vină  voinţa  sfîntului  lui  Israel,  ca  să  cunoaştem. 
Vai  de  cei  ce  zic  că  răul  este  bine  şi  binele  rău;  de  cei  ce  spun  luminii  întune- 
ric şi  întunericului  lumină,  de  cei  ce  spun  amarului  dulce  şi  dulcelui  amar  ! 
Vai  de  cei  ce  sînt  înţelepţi  în  ei  înşişi  şi  cunoscători  înaintea  lor  înşişi  ! 

Vai  de  cei  puternici  de  la  voi,  de  cei  ce  beau  vinul,  de  cei  ce  au  putere  asupra 
voastră,  de  cei  ce  amestecă  sichera,  de  cei  ce  îndreptăţesc  pe  cel  nelegiuit 
pentru  daruri  şi  de  cei  ce  smulg  dreptatea  de  la  cel  drept  ! Pentru  aceasta, 
după  cum  trestia  va  fi  arsă  de  cărbunele  din  foc  şi  va  arde  împreună  cu 
acesta  din  cauza  flăcării  celei  arzătoare,  rădăcina  lor  va  fi  ca  bruma  şi  floa- 
rea lor  se  va  ridica  întocmai  ca  praful.  Căci  ei  n-au  voit  legea  Domnului 
Savaoth,  ci  au  mîniat  cuvîntul  Domnului,  Sfîntului  lui  Israel.  Şi  S-a  umplut 
de  urgie  Domnul  Savaoth  şi  a pus  mîinile  pe  ei  şi  i-a  lovit  şi  S-a  mîniat  pe 
munţi  şi  trupurile  cele  moarte  ale  lor  au  fost  întocmai  ca  nişte  murdării, 
în  mijlocul  drumului.  Cu  toate  acestea,  ei  nu  s-au  întors,  ci  încă  mîna  lor  este 
ridicată  !995  într-adevăr,  mîna  voastră  este  încă  ridicată  pentru  a face  răul, 
şi  fiindcă  nici  pe  Hristos  ucigîndu-L  nu  vă  pocăiţi,  ci,  pe  lîngă  aceasta,  şi 
pe  noi  — cei  care  am  crezut  prin  El,  în  Dumnezeul  şi  Părintele  tuturor  ne 
urîţi  şi  ne  ucideţi  ori  de  cîte  ori  aveţi  puterea  şi  blestemaţi  fără  încetare 
pe  Acela  şi  pe  noi,  care  sîntem  ai  Lui,  cu  toate  că  noi  ne  rugăm  cu  toţii 
pentru  voi  şi,  în  genere,  pentru  toţi  oamenii,  după  cum  am  fost  învăţaţi  de 
Hristos,  Domnul  nostru,  să  facem,  de  El,  Care  ne-a  poruncit  nouă  să  ne 
rugăm  pentru  vrăjmaşi,  să  iubim  pe  cei  ce  ne  urăsc  şi  să  binecuvîntăm  pe  cei 
ce  ne  blestemă*4996  . 


CXXXIV. 

Răutatea  dascălilor  lui  Israel  Deci,  dacă  învăţăturile  profeţilor,  ca  şi 
acelea  ale  lui  Iisus  vă  tulbură,  este  mai  bine  pentru  voi  să  urmaţi  lui  Dumne- 
zeu, decît  dascălilor  voştri  neînţelepţi  şi  orbi  care  vă  îngăduie,  pînă  în  clipa 
de  faţă,  ca  fiecare  dintre  voi  să  aibă  cîte  patru  şi  cinci  femei,  iar  atunci  cînd 
cineva,  văzînd  o femeie  frumoasă,  ar  pofti  la  ea,  povestindu-vă  faptele  lui 
Iacov,  adică  ale  lui  Israel  şi  ale  celorlalţi  patriarhi  şi  spunîndu-vă  că  cei  ce 
săvîrşesc  nişte  astfel  de  lucruri,  nu  săvîrşesc  nici  o nedreptate,  se  arată  şi  din 
acest  punct  de  vedere  nişte  mizerabili  şi  nişte  nebuni.  Căci,  aşa  după  cum 
v-am  spus  şi  mai  înainte,  în  fiecare  fapt  de  natura  aceasta,  cei  despre  care  este 
vorba  că  făceau  aşa  săvîrşeau  iconomiile  unor  mari  taine997.  Astfel,  în 
căsătoria  lui  Iacov998  , se  săvîrşea  o iconomie  şi  o vestire  de  mai  înainte. 
Vă  spun  aşa,  pentru  ca  să  cunoaşteţi  că  dascălii  voştri  au  privit  întotdeauna 
nu  spre  ceea  ce  este  dumnezeiesc,  pentru  care  s-a  întîmplat  fiecare  faptă, 


995.  Is.  5,  18-25. 

996.  Mt.  5,  44;  Lc.  6,27-28. 

997.  Raţiunea  poligamiei  la  patriarhi  nu  trebuie  căutată,  după  sfîntul  Iustin,  în 
senzualitatea  lor  (cap.  CXLI,  4),  nici  în  nevoia  de  a-şi  înmulţi  familiile,  ci  în  planul 
hristologic  al  lui  Dumnezeu-Tatăl.  în  legătură  cu  această  iconomie  hristologică,  căreia 
îi  aparţin  patriarhii,  a se  vedea  şi  cap.  XLV,  4. 

998.  Fac.  29,  16, urm. 

ci  mai  mult  spre  patimile  pămînteşti  şi  pline  de  stricăciune.  Deci,  luaţi 
aminte  la  ceea  ce  vă  spun.  Căsătoria  lui  Iacov  a fost  o figură  a faptei  celei 
viitoare  pe  care  avea  să  o săvîrşească  Hristos.  Astfel,  nu  era  îngăduit  ca  Iacov 
să  ia  în  căsătorie,  în  acelaşi  timp,  două  surori999  . Cu  toate  acestea,  el 
slujeşte  lui  Laban,  pentru  fiicele  lui  şi,  fiind  înşelat  cu  privire  la  cea  mai 
tînără,  a mai  slujit  încă  şapte  ani.  Dar  Lia  înseamnă  poporul  vostru  şi 
sinagoga,  iar  Rachela,  Biserica  noastră.  Pentru  acestea  şi  pentru  servii  din 
amîndouă,  slujeşte  Hristos  pînă  acum.  Căci  dacă  Noe  a dat  spre  servirea 
celor  doi  fii  ai  săi  sămînţa  celui  de-al  treilea1000,  acum,  iarăşi,  Hristos  a 
venit  pentru  restabilirea  amîndoror  copiilor  liberi,  ca  şi  a servitorilor  care 
sînt  printre  ei,  învrednicind  de  aceleaşi  bunuri  pe  toţi  cei  ce  păzesc  poruncile 
Lui,  în  acelaşi  fel,  în  care,  atît  copiii  pe  care  i-a  avut  Iacov  din  femeile  libere, 
cît  şi  cei  pe  care  i-a  avut  din  roabe,  i-au  fost  lui  cu  toţii  fii  şi  de  aceeaşi 
cinste.  Iar  ce  fel  avea  să  fie  fiecare,  s-a  profeţit,  după  ordinea  lor  şi  după 
cunoaşterea  de  mai  înainte1001  . A slujit  Iacov  lui  Laban  pentru  turmele 
cele  tărcate  şi  de  multe  feluri1002  ; a slujit  şi  Hristos  pînă  la  robia  crucii1003  , 
pentru  diferiţii  şi  feluriţii  oameni  de  tot  felul,  dobîndindu-i  pe  ei  prin  snge 
şi  prin  taina  Crucii.  Ochii  Liei  erau  bolnavi1004  , după  cum  şi  ochii  sufletului 
vostru  sînt  foarte  bolnavi.  Rachela  a furat  pe  zeii  lui  Laban  şi  i-a  ascuns  pînă 
în  ziua  de  astăzi1005  . Tot  astfel  şi  zeii  noştri  părinteşti  şi  materiali  s-au 
pierdut.  In  tot  timpul,  Iacov  a fost  urît  de  fratele  lui:  tot  astfel  şi  noi  acum, 
şi  însuşi  Domnul  nostru,  sîntem  urîţi  de  voi  şi,  în  genere,  de  alţi  oameni,  cu 
toate  că  de  la  natură  sîntem  fraţi  cu  toţii.  Iacov  a fost  supranumit  Israel; 
Israel  s-a  dovedit  a fi  şi  Hristos,  Cel  ce  este  şi  se  numeşte  Iisus1006  . 

cxxxv. 

Atunci  cînd  Scriptura  zice:  „Eu  sînt  Domnul  Dumnezeu,  Sfîntul  Iui 
Israel,  Cel  ce  am  arătat  pe  Israel  împăratul  vostru"  1007  , oare  nu  înţelegeţi 
aici  cu  adevărat,  pe  Hristos  împăratul  cel  veşnic  ? Căci  voi  ştiţi  că  Iacov, 

999.  Sfîntul  Irineu  IV,  XXI,  3 (P.G.  VII,  1045^1046)  dă  aceeaşi  interpretare 
căsătoriilor  lui  Iacov.  Interzicerea  de  a lua  în  căsătorie  două  surori  aparţine  Legii 
mozaice  (Lev.  18,  18),  dar  ea  este  şi  un  precept  al  legii  veşnice  şi  naturale.  Pentru  că 
„patriarhii  nu  aveau  încă  legea  mozaică*4  (XLVI,  3),  „nu  era  îngăduit44  din  textul  de  mai 
sus  trebuie  să-l  referim  la  legea  veşnică  şi  naturală.  Sfîntul  Iustin  însă  nu  explică  în  ce 
mod  a îngăduit  Dumnezeu  derogarea  de  la  această  lege. 

1000.  Comp.  Fac.  9,  25. 

1001.  Fac.  49,  1 urm. 

1002.  Fac.  29-31. 

1003.  Comp.  Fii.  2,7-8. 

1004.  Fac.  29,  17. 

1005.  Fac.  31,  19-34. 

1006.  Sfîntul  Iustin  face  discemămînt  între  cele  două  nume  ale  Mîntuitorului: 
Hristos  arată  latura  divină,  tainică  a fiinţei  Sale,  iar  Iisus  arată  latura  Sa  omenească, 

1007.  Is.  43,  15. 

fiul  lui  Isaac,  nu  a fost  niciodată  împărat.  Pentru  aceasta,  Scriptura  expli- 
cîndu-ne  iarăşi  pe  cine  numeşte  împăratul  Iac ov  şi  Israel , a zis  astfel:  „Iacov 
este  fiul  Meu  şi  Eu  îl  voi  ajuta  şi  Israel  este  alesul  Meu  şi  sufletul  Meu  îl  va 
primi.  Dat-am  Duhul  Meu  asupra  Lui  şi  El  va  spune  judecata  neamurilor.  El 
nu  va  striga  şi  nici  nu  se  va  auzi  ii  afară  glasul  Lui;  El  nu  va  călca  la  pămînt 
trestia  cea  zdrobită  şi  nici  nu  va  stinge  inul  aprins,  pînă  ce  nu  va  spune 
biruinţa  şi  va  primi  judecata  şi  El  nu  va  fi  zdrobit  pînă  ce  nu  va  stabili 
judecata  pe  pămînt.  Iar  întru  numele  Lui  vor  nădăjdui  neamurile*4  1008  . 
Nu  cumva  neamurile  nădăjduiesc  în  patriarhul  Iacov  şi  chiar  voi  înşivă, 
iar  nu  în  Hristos  ? Deci,  după  cum  Scriptura  numeşte  pe  Hristos  Israel  şi 
Iacov , tot  astfel  şi  noi,  care  am  fost  tăiaţi  din  pîntecele  lui  Hristos,  sîntem 
neamul  israelit  cel  adevărat.  Dar,  să  luăm  aminte,  mai  bine,  la  cuvîntul 
acesta  însuşi:  „Voi  scoate,  zice,  sămînţa  din  Iacov  şi  din  Iuda:  şi  va  moşteni 
muntele  cel  sfînt  al  Meu  şi-l  vor  moşteni  aleşii  Mei  şi  servii  Mei  şi  vor  locui 
acolo.  Şi  vor  fi  în  păduri  poieni  pentru  turme,  iar  valea  Ahor  spre  odihnă 
cirezilor,  pentru  poporul  şi  pentru  cei  care  M-au  căutat.  Voi,  însă,  care  M-aţi 
părăsit  şi  care  aţi  uitat  numele  cel  sfînt  al  Meu  şi  aţi  pregătit  masa  demoni- 
lor, vărsînd  demonului  libaţiuni  de  vin  amestecat  cu  apă,  veţi  fi  daţi  de  Mine 
săbiei.  Şi  toţi  veţi  cădea  în  măcel,  pentru  că  v-am  chemat  şi  n-aţi  ascultat, 
v-am  vorbit  şi  n-aţi  ţinut  seamă,  ci  aţi  făcut  răul  înaintea  Mea,  alegînd  cele 
ce  Eu  nu  am  voit**  1009  . Acestea  sînt  cuvintele  Scripturii.  Şi,  desigur  că  voi 
înşivă  înţelegeţi  că,  ceea  ce  se  numeşte  acum  sămînţa  lui  Iacov,  este  cu 
totul  altceva,  iar  nu  cum  şi-ar  mai  putea  cineva  închipui  că  se  mai  poate 
spune  despre  poporul  vostru.  Căci  nu  este  cu  putinţă  ca  cei  ce  au  fost  semă- 
naţi de  Iacov  să  cedeze  dreptul  de  intrare  celor  născuţi  din  Iacov  şi  nici  ca 
cel  care  aduce  poporului  ocara  de  a nu-1  judeca  demn  de  moştenire,  ca  şi 
cum  l-ar  protegui,  iarăşi  să  i-o  tăgăduiască . Ci,  după  cum  zice  acolo 
profetul:  „Şi  acum  tu,  casă  a lui  Iacov,  vino  şi  să  mergem  în  lumina  Dom- 
nului; căci  El  a dat  drumul  poporului  Lui,  casei  Iui  Iacov,  pentru  că  ţara  lor 
s-a  umplut,  ca  de  la  început,  de  ghicitori  şi  de  prezicători41 1010  . Tot  aseme- 
nea şi  aici,  noi  trebuie  să  înţelegem  două  seminţii  ale  Iui  Iuda  şi  două 
neamuri,  ca  şi  două  case  ale  lui  Iacov:  una  care  s-a  născut  din  sînge101 1 , iar 
cealaltă  din  credinţă  şi  din  Duh. 


CXXXVI. 

Tot  despre  adevăratul  IsraeL  Vedeţi,  deci,  cum  vorbeşte  acum 
poporului,  după  cele  grăite  mai  sus:  „După  cum,  găsindu-se  boabe  într-un 

1008.  Is.  42,  1-4. 

1009.  Is.  65,9-12. 

1010.  Is.  2,5-6. 

1011.  Comp.  In.  1,  13. 

ciorchine,  vor  zice:  nu-1  distruge,  fiindcă  binecuvîntarea  este  în  el,  tot  astfel 
voi  face  pentru  cel  ce-Mi  slujeşte  Mie.  Din  cauza  lui,  Eu  nu-i  voi  nimici  pe 
toţi".  Iar  după  aceasta  adaugă:  „Şi  voi  scoate  sămînţa  cea  din  Iacov  şi  din 
Iuda"  1012 . Este  lămurit,  prin  urmare,  că,  dacă  El  Se  va  mînia  atît  de  mult 
împotriva  acelora  şi  dacă  ameninţă  că  numai  puţini  dintre  ei  vor  mai 
rămîne,  făgăduieşte,  totuşi,  că  va  scoate. pe  alţii,  care  să  locuiască  în  munte- 
le Lui.  Şi  aceştia  stfnt  aceia  pe  care  a zis  că-i  va  semăna1 0 1 3 şi-i  va  naşte1 0 1 4 ; 
căci  voi,  nici  atunci  cînd  vă  cheamă  nu-L  suferiţi  şi  nici  atunci  cînd  vă 
vorbeşte  nu-L  ascultaţi,  ci,  ceva  mai  mult,  aţi  făcut  răul  înaintea  Domnu- 
lui1015. Iar  ceea  ce  a covîrşit  răutatea  voastră  a fost  că  aţi  urît  pe  Dreptul 
pe  care  L-aţi  ucis,  ca  şi  pe  aceia  care  au  primit  de  la  El  să  fie  aşa  cum  sînt, 
adică  pioşi,  drepţi  şi  iubitori  de  oameni.  Astfel:  „Vai  de  sufletul  lor,  zice 
Domnul,  fiindcă  au  plănuit  sfat  rău  împotriva  lor  înşile,  zicînd:  Să  punem 
mîna  pe  cel  drept,  fiindcă  ne  este  nefolositor"  1 0 1 6 . Căci  voi  nu  aţi  jertfit 
lui  Baal,  ca  părinţii  voştri  şi  nici  nu  aţi  adus  prăjituri  armatei  cerului1017  , 
în  locuri  umbrite,  sau  pe  înălţimi,  cu  toate  acestea  aţi  făcut  ceva  mai  rău, 
fiindcă  nu  L-aţi  primit  pe  Hristosul  Lui.  într-adevăr,  cel  ce-L  dispreţuieşte 
pe  Acesta,  dispreţuieşte  voinţa  lui  Dumnezeu  şi  cel  ce-L  insultă  şi-L  urăşte, 
urăşte  şi  insultă,  în  chip  lămurit,  şi  pe  Cel  ce  L-a  trimis  pe  El;  iar  dacă 
cineva  nu  crede  în  El,  nu  crede  propovăduirilor  profeţilor,  care  L-au  bine- 
vestit  şi  L-au  propovăduit  tuturor1 0 1 8 . 

CXXXVII. 

îndemnuri  şi  reproşuri  adresate  Iudeilor . Deci,  fraţilor,  să  nu  spuneţi 
nimic  rău  cu  privire  la  Cel  Răstignit  şi  nici  să  nu  luaţi  în  derîdere  loviturile 
pe  care  El  le-a  primit  şi  prin  care  este  cu  putinţă  tuturor  vindecarea,  după 
cum  şi  noi  am  fost  vindecaţi1019.  Căci  ar  fi  fost  frumos  ca,  încredinţîndu-vă 
cuvintelor  Scripturii,  să  vă  circumcideţi  împietrirea  inimii,  întrucît  circum- 
ciderea  trupească  pe  care  voi  o aveţi,  o aveţi  nu  datorită  vreunei  idei 
înnăscute  în  voi,  fiindcă  ea  v-a  fost  dată  vouă  ca  un  semn,  iar  nu  ca  o lucrare 
de  îndreptăţire,  după  cum  ne  silesc  să  înţelegem  cuvintele  Scripturii.  Deci, 
mărturisindu-L  împreună  cu  noi,  ca  Fiu  al  Iui  Dumnezeu,  nu-L  ocărîţi  şi 


1012.  Is.  65,8-9. 

1013.  Comp.  Ier.  38,  27. 

1014.  Comp.  Iez.  36,  12. 

1015.  Is.  65,  12. 

1016.1s.  3,9-10. 

1017.  Comp.  Ier.  7,  18.  „Armata  cerului"  menţionată  aici  arată,  fără  îndoială 
pentru  sfîntul  Iustin,  ca  şi  pentru  profetul  Ieremia  — ţinînd  seama  de  diferenţa  timpului  — 
divinităţile  astrale  de  origine  babiloniană. 

1018.  Comp.  In.  5,  23,  46. 

1019.  Is.  53,5. 


SFÎNTUL  IUSTIN,  DIALOGUL  CU  IUDEUL  TRIFON 


253 


nici,  încrezîndu-vă  în  învăţăturile  fariseilor,  nu-L  luaţi  în  derîdere  pe 
împăratul  lui  Israel,  după  rugăciune,  aşa  cum  vă  învaţă  căpeteniile  sinagogi- 
lor voastre  să  faceţi.  Căci,  dacă  cel  ce  se  atinge  de  cei  care  nu  sînt  bine- 
plăcuţi  lui  Dumnezeu  este  întocmai  ca  acela  care  se  atinge  de  pupila  ochiului 
lui  Dumnezeu1020,  cu  cît  mai  mult,  cel  ce  se  atinge  de  cel  iubit  al  lui 
Dumnezeu1021 . Iar  că  acest  lucru  este  altfel,  s-a  dovedit  îndeajuns. 

Fiindcă  ei  continuau  să  tacă,  am  zis: 

— Acum,  o,  prieteni,  am  să  vă  citez  şi  Scripturile,  aşa  cum  au  fost  ele 
traduse  de  cei  şaptezeci.  Căci  atunci  cînd  vi  le-am  citat,  mai  înainte,  aşa  cum 
le  aveţi  voi,  am  voit  numai  să  încerc  să  văd  care  era  părerea  voastră.  Astfel, 
citindu-vă  Scriptura,  care  zice:  „Vai  de  ei,  fiindcă  au  plănuit  sfat  rău 
împotriva  lor  înşile,  spunînd.  . am  adăugat  aşa  cum  au  tradus  cei  şapte- 
zeci: „Să  punem  mîna  pe  Cel  drept  fiindcă  ne  este  nefolositor",  cu  toate  că, 
la  începutul  discuţiei  noastre,  ceea  ce  voi  înşivă  voiţi  să  spuneţi  că  s-a  zis: 
„Să  legăm  pe  Cel  drept,  fiindcă  ne  este  nefolositor44  1022  , a rămas  aşa 
precum  voiţi  voi  să  citiţi.  Dar  voi  făceaţi  atunci  altceva  şi  mi  se  pare  că  n-aţi 
dat  ascultare,  aşa  cum  trebuie,  cuvintelor  mele.  Fiindcă,  însă,  şi  acum  ziua 
este  gata  să  se  termine  (căci  soarele  este  aproape  să  apună),  voi  adăuga  doar 
un  singur  lucru,  la  cele  spuse  pînă  acum,  şi  apoi  voi  termina.  Ceea  ce  voiesc 
să  vă  spun  acum,  aţi  auzit  şi  mai  înainte,  în  cele  spuse  de  mine1023  . Cu  toate 
acestea  mi  se  pare  că  este  drept  ca  să  reiau,  din  nou  şi  acum  lucrul  acesta. 

CXXXVIII. 

Noe  şi  Potopul  Cunoaşteţi,  desigur,  prietenilor,  că  în  Isaia  s-a  zis  de 
către  Dumnezeul  Ierusalimului:  „în  timpul  potopului  lui  Noe,  te-am 
mîntuit"  1024  . Şi,  ceea  ce  a zis  Dumnezeu  este  că  taina  oamenilor  care  aveau 
să  fie  mîntuiţi  s-a  întîmplat  în  timpul  potopului.  Căci  dreptul  Noe, 
dimpreună  cu  ceilalţi  oameni  din  timpul  potopului,  adică  cu  femeia,  cu  cei 
trei  fii  ai  lui  şi  cu  femeile  lor,  care  erau  în  număr  cu  toţii  de  opt,  au  fost  un 
simbol  al  zilei  celei  de  a opta1025  cu  numărul,  în  care  S-a  arătat  Hristosul 
nostru  înviat  din  morţi  şi  care,  în  ceea  ce  priveşte  puterea,  este  întotdeauna 
cea  dintîi.  Intr-adevăr,  Hristos  fiind  întîiul-născut  al  întregii  zidiri1026,  EI 
S-a  făcut,  iarăşi,  început  al  unui  alt  neam,  adică  al  celui  renăscut  de  El,  prin 

1020.  Zah.  2,  8. 

1021.  Comp.  Ef.  1,6. 

1022.  Is.  3,9-10. 

1023.  A se  vedea  cap.  XVII,  2 şi  cap.  CXXXIII,  2. 

1024.  Comp.  1$.  54,  8—9. 

1025.  Sfîntul  Iustin  înfăţişează  aici  din  nou  valoarea  simbolică  a numărului  „opt“ 
ca  o ipoteză  convenţională  a unei  săptămîni  de  opt  zile,  dintre  care  ultima  a fost  pusă 
în  evidenţă  de  Iisus,  prin  învierea  Lui. 

1026.  Col.  1,  15. 

apă,  credinţă  şi  lemnul  care  a avut  în  el  taina  Crucii,  tot  aşa  cum  şi  Noe 
a găsit  mîntuirea  în  lemn,  dimpreună  cu  cei  ai  lui,  fiind  purtat  de  acesta  pe 
deasupra  apelor.  Deci,  cînd  profetul  a zis:  „în  timpul  lui  Noe  te-am  mîntuit", 
după  cum  am  arătat  mai  înainte,  zice  aceasta  deopotrivă  poporului  aceluia, 
care  este  credincios  către  Dumnezeu  şi  are  simboalele  acestea.  Moisi,  avînd 
un  toiag  în  mînă,  a trecut  poporul  vostru  prin  Marea  Roşie.  Voi  gîndiţi  că 
el  a vorbit  numai  neamului  vostru  sau  pămîntului.  Cum  însă,  după  cum 
spune  Scriptura,  în  timpul  potopului,  tot  pămîntul  a fost  acoperit  de  potop, 
iar  apa  s-a  ridicat  cu  cincisprezece  coţi  deasupra  tuturor  munţilor,  este 
lămurit  că  el  nu  a vorbit  pămîntului,  ci  poporului  care  s-a  încrezut  în  el, 
căruia  i-a  şi  pregătit  de  mai  înainte  un  loc  de  odihnă  în  Ierusalim1027  , după 
cum  s-a  dovedit  prin  toate  simboalele  din  timpul  potopului.  Şi  am  zis  că, 
prin  apă,  prin  credinţă  şi  prin  lemn,  cei  care  se  pregătesc  şi  se  pocăiesc 
de  cele  ce-au  păcătuit,  vor  scăpa  de  judecata  lui  Dumnezeu,  care  va  veni. 

CXXXIX. 

Noe  şi  fiii  săi  De  altfel,  în  timpul  lui  Noe  a mai  fost  profeţită  şi  o altă 
taină  că  se  va  săvîrşi,  pe  care  însă,  voi  nu  o ştiţi.  Şi  aceasta  este  astfel: 
în  binecu  vin  ţările  cu  care  Noe  a binecuvîntat  pe  cei  doi  fii  ai  lui,  el  a bleste- 
mat pe  fiul  celui  de-al  treilea  fiu  al  lui.  Căci  Duhul  cel  profetic  nu  avea  să 
blesteme  pe  fiul  care  a fost  binecuvîntat  de  Dumnezeu,  dimpreună  cu  ceilalţi 
doi,  dar,  pentru  că  pedeapsa  păcatului  trebuia  să  fie  asupra  întregului  neam 
al  fiului,  care  a rîs  de  goliciunea  tatălui  lui,  a pornit  blestemul  de  la  fiul 
acestuia1028  . în  cele  ce  a spus,  el  a prezis  că  cei  care  se  vor  naşte  din  Sem, 
vor  stăpîni  posesiunile  şi  locuinţele  lui  Chanaan  şi  iarăşi,  că  cei  ce  se  vor 
naşte  din  Iafet,  vor  stăpîni,  cele  ce  fiii  lui  Sem  au  stăpînit,  Iuînd  de  la  cei 
ai  lui  Chanaan,  smulgîndu-le  cu  forţa  de  la  fiii  lui  Sem,  în  acelaşi  chip  în  care 
şi  fiii  lui  Sem  le-au  smuls  cu  forţa  de  la  fiii  lui  Chanaan  şi  le-au  stăpînit. 
Că  astfel  s-a  întîmplat,  ascultaţi.  Voi,  cei  care  vă  trageţi  după  neam  din  Sem, 
aţi  venit,  după  voinţa  lui  Dumnezeu,  în  pămîntul  fiilor  lui  Chanaan  şi  l-aţi 
stăpînit.  Că,  iarăşi,  fiii  lui  Iafet1029  , după  judecata  lui  Dumnezeu,  venind  şi 
ei  asupra  voastră,  v-au  smuls  pămîntul  cu  forţa  şi  l-au  stăpînit,  este  de 
asemenea  lămurit.  Acestea  au  fost  spuse  în  chipul  următor:  ,,S-a  trezit  Noe 
de  pe  urma  vinului  şi  a cunoscut  cîte  i-a  făcut  fiul  lui  cel  mai  tînăr.  Şi  a zis: 
Blestemat  să  fie  copilul  lui  Chanaan  şi  să  fie  serv  fraţilor  lui.  Şi  a zis: 


1027.  Dar  sfîntul  Irineu,  V,  XXX,  4 (P.G.  VII,  1207)  nu  vorbeşte  aici  despre  Ieru- 
salimul cel  ceresc,  ci  de  împărăţia  de  o mie  de  ani  din  Ierusalimul  Iudeii.  A se  vedea  şi 
capit.  LXXXI,  3. 

1028.  Comp.  Fac.  9. 

1029.  „Fiii  lui  Iafet"  arată  aici  pe  cuceritorii  romani. 

Binecuvîntat  este  Domnul  Dumnezeul  lui  Sem  şi  Chanaan  să  fie  servul  Iui. 
Lărgească  Domnul  pe  Iafet  şi  să  locuiască  el  casele  lui  Sem,  iar  Chanaan  să 
fie  servul  lui“  1 030  . Astfel,  fiindcă  două  popoare  au  fost  binecuvîntate,  cele 
din  Sem  şi  din  Iafet,  şi  fiindcă  cele  din  Sem  sînt  cunoscute  ca  cele  dintîi  care 
au  pus  stăpînire  pe  casele  lui  Chanaan,  iar  după  ele  au  fost  prezise  că  cele  din 
Iafet  vor  succeda  celor  dintîi  la  stăpînirea  aceloraşi  posesiuni,  şi  fiindcă 
amîndoror  acestor  popoare  li  s-a  dat  spre  servire  unul  şi  acelaşi  popor,  cel 
din  Chanaan,  Hristos  urmînd  puterii  Părintelui  celui  Atotputernic,  care  I-a 
fost  dată  Lui,  a venit  chemînd  la  prietenie,  la  binecuvîn tare1 031 , la  pocăinţă 
şi  la  locuirea  laolaltă,  care  urmează  să  fie  în  acelaşi  pămînt  al  tuturor 
sfinţilor  şi  a cărui  stăpînire  le-a  făgăduit-o,  după  cum  s-a  dovedit  mai 
înainte.  Din  cauza  aceasta,  oamenii  de  pretutindeni,  fie  servi,  fie  liberi, 
crezînd  în  Hristos  şi  cunoscînd  adevărul  din  cuvintele  Lui  şi  ale  profeţilor, 
ştiu  că  vor  fi  laolaltă  cu  El,  în  pămîntul  acela  şi  că  vor  moşteni  bunurile 
cele  veşnice  şi  nestricate. 


CXL. 

Iacov  şi  soţiile  lui.  De  aici  şi  Iacov,  după  cum  am  spus  mai  înainte1032  , 
fiind  o figură  a lui  Hristos,  a luat  în  căsătorie  pe  cele  două  serve  ale  celor 
două  femei  libere  cile  lui,  născînd  cu  ele  fii,  pentru  ca  să  vestească  de  mai 
înainte,  că  Hristos  va  primi  la  Sine  şi  pe  toţi  aceia  dintre  fiii  lui  Channan 
care  sînt  în  neamul  lui  Iafet,  deopotrivă  cu  cei  liberi  şi-i  va  socoti  drept 
copii  şi  moştenitori  laolaltă:  iar  aceştia  sîntem  noi,  dar  voi  nu  puteţi  să 
înţelegeţi  aceasta,  pentru  că  nu  puteţi  să  beţi  din  izvorul  cel  viu  al  lui 
Dumnezeu,  ci  beţi  numai  „din  gropile  cele  sparte,  care  nu  pot  păstra  în  ele 
apă“,  după  cum  spune  Scriptura1033  . Iar  gropi  sparte  şi  fără  de  apă  sînt 
acelea  pe  care  vi  le-au  săpat  dascălii  voştri  înşişi,  după  cum  spune  lămurit 
Scriptura1034  ; ei,  care  vă  învaţă  învăţături  şi  porunci  omeneşti. 
Ceva  mai  mult,  ei  se  înşeală  pe  ei  înşişi,  odată  cu  voi,  socotind  că,  fiind  în 
genere  din  sămînţa  cea  după  trup  a lui  Avraam1035  , chiar  dacă  sînt 
păcătoşi,  necredincioşi  şi  neascultători  faţă  de  Dumnezeu,  li  se  va  da  totuşi 
împărăţia  cea  veşnică,  ceea  ce  Scripturile  au  dovedit  că  nu  este  aşa.  Căci, 
dacă  ar  fi  aşa,  atunci  Isaia  n-ar  fi  mai  spus:  „Dacă  Domnul  Savaoth  nu 
ne-ar  fi  lăsat  nouă  o sămînţă,  am  fi  fost  ca  Sodoma  şi  ca  Gomora“  1036  , iar 


1030.  Fac.  9,  24-27. 

1031.  IPt.  3,9. 

1032.  A se  vedea  capit.  CXXXIV,  1. 
1033  Ier  2 13 

1034!  Is.  *29’  13*;  Comp.  Mt.  15,  9. 

1035.  Comp.  Mt.  3,  9. 

1036.  Is.  1,9. 

Iezechiel  n-ar  fi  zis  că:  „Chiar  dacă  Noe,  Iacov  şi  Daniel  ar  cere  fii  şi  fiice, 
nu  li  se  va  da  lor;  căci  nici  tatăl  în  locul  fiului,  nici  fiul  în  locul  tatălui,  ci 
fiecare  va  fi  pierdut  pentru  păcatul  lui  şi  fiecare  va  fi  mîntuit  pentru  drepta- 
tea pe  care  o va  fi  săvîrşit"  1037  . Şi,  iarăşi,  Isaia  n-ar  fi  zis  că:  „Vor  vedea 
mădularele  călcătorilor  de  lege ; viermele  lor  nu  va  înceta,  iar  focul  lor  nu  se 
va  stinge  şi  vor  fi  spre  privelişte  oricărui  trup"  1038  . Tot  astfel,  Domnul 
nostru  n-ar  fi  zis,  după  voinţa  Părintelui  şi  a Stăpînului  tuturor,  care  L-a 
trimis:  „Vor  veni  de  la  apusuri  şi  de  la  răsărituri  şi  se  vor  odihni  dimpreună 
cu  Avraam,  Isaac  şi  Iacov,  în  împărăţia  cerurilor,  iar  fiii  împărăţiei  vor  fi 
aruncaţi  întru  întunericul  cel  mai  din  afară"  1039  . Şi  am  dovedit  îndeajuns 
în  cele  de  mai  înainte,  că  cei  care  au  fost  cunoscuţi  de  mai  înainte  ca 
nedrepţi  şi  cei  care,  fie  dintre  îngeri,  fie  dintre  oameni  aveau  să  fie  astfel, 
sînt  răi  nu  din  cauza  lui  Dumnezeu,  ci  sînt  astfel  fiecare  din  cauza  lui,  adică 
după  cum  fiecare  se  va  arăta  a fi. 


CXLL 

Despre  Pocăinţă . Pentru  ca  nu  cumva  să  aveţi  motiv  să  ziceţi  că 
trebuia  ca  Hristos  să  fie  răstignit  şi  că  trebuia  ca  în  neamul  vostru  să  fie 
călcători  de  lege,  pentru  că  nu  putea  fi  altfel,  am  spus  mai  înainte,  la  locul 
potrivit,  că  Dumnezeu  intenţionînd  ca  îngerii  şi  oamenii  să  urmeze  voia  Lui, 
a voit  să-i  facă  liberi  în  ceea  ce  priveşte  săvîrşirea  dreptăţii,  înzestrîndud 
cu  raţiune  pentru  a şti  de  cine  au  fost  făcuţi  şi  prin  cine  există  acum,  ei, 
care  mai  înainte,  nu  existau,  dînd  totodată  şi  legea  de  a fi  judecaţi  de  El, 
atunci  cînd  vor  săvîrşi  ceva  împotriva  dreptei  raţiuni.  De  aceea,  atunci  cînd 
săvîrşim  răul,  noi  oamenii  şi  îngerii  sîntem  vădiţi  prin  noi  înşine,  dacă  mai 
înainte  nu  ne  pocăim.  Căci,  dacă  cuvîntul  lui  Dumnezeu  prevesteşte,  în 
genere,  că  unii  dintre  îngeri  şi  dintre  oameni  vor  fi  pedepsiţi,  face  aceasta 
fiindcă  El  i-a  cunoscut  pe  aceştia  de  mai  înainte,  că  aveau  să  fie  răi,  iar  nu 
fiindcă  Dumnezeu  i-ar  fi  făcut  astfel.  Aşa  că,  dacă  se  vor  pocăi,  toţi  cei  ce 
vor  voi  să  dobîndească  milă  de  la  Dumnezeu  vor  putea  să  o dobîndească, 
iar  Cuvîntul  propovăduieşte  că  unii  ca  aceştia  vor  fi  fericiţi,  zicînd:  „Fericit 
acela,  căruia  Domnul  nu-i  va  socoti  păcatul"  1040 . Cu  alte  cuvinte,  numai  cel 
ce  se  va  pocăi  de  păcate  va  lua  iertarea  păcatelor  de  la  Dumnezeu,  iar  nu 
cum  vă  înşelaţi  voi  pe  voi  înşivă  şi  cum  se  înşeală  şi  alţii  ca  voi,  cu  privire 
Ia  cele  de  mai  sus,  spunînd  că,  şi  dacă  ar  fi  păcătoşi,  fiindcă  cunosc  totuşi 
pe  Dumnezeu,  Domnul  nu  le  va  socoti  lor  păcatul.  Mărturie  cu  privire  la 


1037.  Iez.  14,  14-20;  18,  4-20;  Deut.  24,  26. 

1038.  Is.  66,  24. 

1039.  Mt.  8,  11-12. 

1040.  Ps.  31,2. 

aceasta  avem  unul  dintre  păcatele  lui  David,  pe  care  acesta  l-a  făcut  din 
cauza  lăudăroşeniei,  care  păcat  numai  atunci  i-a  fost  iertat,  cînd,  după  cum 
se  scrie,  a plîns  şi  s-a  jeluit1041 . Şi  dacă  unuia  ca  acestuia  nu  i s-a  dat  iertarea 
pînă  nu  s-a  pocăit,  ci  i s-a  dat  iertarea  numai  atunci  cînd  a plîns  şi  a făcut 
acestea,  acest  mare  împărat,  acest  uns  şi  profet,  cum,  atunci,  cei  necuraţi 
şi  pierduţi  cu  totul  pot  avea  nădejde  că  păcatul  lor  nu  va  fi  socotit  de 
Domnul,  atîta  vreme  cît  ei  nu  se  vor  jelui,  nu-şi  vor  lovi  pieptul  şi  nu  se  vor 
pocăi  ? Şi  fapta  aceasta  singură  a păcatului  lui  David  faţă  de  femeia  lui 
Urie,  o,  voi,  bărbaţi,  arată  că,  dacă  patriarhii  au  avut  mai  multe  femei,  n-au 
făcut  aceasta  ca  o curvie  ci  că  ceea  ce  se  săvîrşea  prin  ei  a fost  o iconomie 
şi  tot  felul  de  taine.  Căci  dacă  ar  fi  fost  îngăduit  ca  cineva  să  ia  femeia  pe 
care  o vrea,  cînd  o vrea  şi  deci  să  ia  cîte  femei  vrea,  ceea  ce  fac  oamenii  din 
neamul  vostru  pe  tot  pămîntul  unde  se  aşează  şi  unde  sînt  trimişi,  luîndu-şi 
femei  în  numele  căsătoriei,  cu  atît  mai  mult  i s-ar  fi  îngăduit  lui  David  să 
facă  lucrul  acesta. 

Spunînd  acestea,  o,  prea  iubitule  Marcus  Pompeius1042  , m-am  oprit 

aici. 


CXLII. 

Despărţirea  lui  Iustin  de  Tryfon.  Tryfon,  tăcînd  cîtva  timp,  a zis  apoi: 

— Vezi  că  discuţia  noastră  nu  s-a  făcut  dintr-o  dorinţă  profesională  de 
a discuta.  In  ce  mă  priveşte  pe  mine,  mărturisesc  că  am  fost  în  chip  deosebit 
de  plăcut  impresionat  de  întîlnirea  noastră  şi  socotesc  că  şi  tovarăşii  mei  se 
găsesc  în  aceeaşi  stare  sufletească,  ca  şi  mine:  căci  am  aflat  mult  mai  mult 
decît  am  aşteptat  şi  decît  era  cu  putinţă  să  aştepte  cineva  vreodată.  Dacă  ar 
fi  fost  cu  putinţă  să  facem  lucrul  acesta  mai  des,  am  fi  folosit  şi  mai  mult, 
cercetînd  cuvintele  Scripturii.  Fiindcă,  însă,  tu  eşti  gata  de  îmbarcare  şi  zi  de 
zi  aştepţi  să  porneşti  pe  mare  dacă  vei  pleca,  să  nu-ţi  fie  silă  să-ţi  aduci 
aminte  de  noi,  ca  de  nişte  prieteni. 

— în  cît  mă  priveşte,  i-am  răspuns  eu,  dacă  ar  fi  să  mai  rămîn,  aş  voi  ca, 
în  fiecare  zi,  să  fac  aceasta  cu  voi.  Fiindcă  aştept,  însă,  ca  să  mă  îmbarc,  cu 

1041.  Ps.  26,  2,  urm. 

1042.  Cît  priveşte  identitatea  acestui  Marcus  Pompeius,  căruia  sfîntul  Iustin  îi 
dedică  acest  Dialog  cu  Tryfon , ea  nu  poate  fi  definitiv  stabilită.  Desigur  că  Marcus 
Pompeius  va  fi  fost  o personalitate  în  lumea  creştină  de  atunci.  Printre  asemenea  persona- 
lităţi creştine  cu  acest  nume,  în  epoca  respectivă,  cunoaştem  pe  un  Marcu,  întîistătă torul 
Bisericii  din  Alexandria;  un  alt  Marcu,  episcopul  Aeliei  (Ierusalimului)  reconstruit  sub 
Hadrianus  şi  în  fine  pe  Marcu,  celebrul  gnostic,  care  a putut  fi  ortodox,  mai  înainte  de 
a se  despărţi  de  credinţa  comună.  Sfîntul  Iustin, care  era  din  Naplusa,  va  fi  avut  prilejul 
să  cunoască  probabil  mai  bine  dintre  cei  trei  pe  Marcu,  episcopul  Aeliei,  decît  pe*  ceilalţi. 
Dar  faptul  acesta  nu  poate  constitui  un  argument  sigur  că  acestuia  i-a  fost  dedicat 
Dialogul  cu  Tryfon.  A se  vedea  G.  Archambault,  Justin,Dialogue  avec  Tryphon , voi.  II, 
Paris,  1909,  p.  309-310. 

îngăduinţa  şi  cu  ajutorul  Iui  Dumnezeu,  vă  sfătuiesc  ca,  începînd  lupta 
aceasfa  măreaţă  pentru  mîntuirea  voastră  să  vă  siliţi  să  daţi  preferinţă 
Hristosului  Dumnezeului  celui  Atotputernic,  mai  mult  decît  dascălilor 
voştri. 

După  aceasta,  ei  au  plecat,  urîndu-mi  mîntuire  şi  din  călătoria  mea  şi 
de  orice  alt  rău. 

Iar  eu,  rugîndu-mă  pentru  ei,  am  zis:  Nu  pot  să  vă  urez  nimic  altceva 
mai  bun,  o,  voi,  bărbaţi,  decît  ca,  cunoscînd  că  prin  această  cale  s-a  dat 
înţelepciune  fiecărui  om,  să  faceţi  şi  voi,  la  fel  cu  noi  şi  să  credeţi  că  Iisus 
este  Hristosul  lui  Dumnezeu. 

Epicur  ; A2,  VII,  XII,  XV 
erezie ; Di,  XVII,  LI,  LXII 
etiopian  ; Di,  XXIV 
Esau  ; Di,  LVIII,  LX,  CXIX,  CXX 
Esdra  ; Di,  LXXII,  CXX 
Euharistie;  A7,  LXV,  LXVI,  LXVII 
eunuc  ; A7,  XV 

Eva;  Di,  LXXXIX,  LXXXIV,  C,  CXXIV, 
CXXV 
evreu  ; Di,  I 

Exod  ; Di,  LIX,  LXXV,  CXXVII 


F 

Facere  ; Di,  LXXIX 

farisei;  Di,  XVIII,  LI,  LXXX,  CII,  CV, 
CXXXVI 


Făcătorul  a toate  (Dumnezeu) ; Di,  XVI, 
LVI,  LVII,  LX 

Fecioara  (Sf.  Maria);  A7,  XXII,  XXXI, 
XXXIII,  XLVI,  LIV,  LXIII;  Di,  XXIII, 
XLIII,  XLVIII,  L,  LVII,  LXIII,  LXVI, 
LXVII,  LXVIII,  LXXVII,  LXXVIII, 
LXXXV,  LXXXVII,  C,  CI,  CIII,  CV, 
CXIII,  CXX 

Felix  (guvernatorul  Alexandriei)  AI, 
XXIX 

fericire  ; Di,  I,  III 

fiii  lui  Zeus  ; A7,  XXI,  XXII,  LIV,  LV,  LVI 
fiinţă;  A7,  XV;  A2,  XI;  Di,  II,  III 
filolog  ; A2,  XI 

filozof;  A7,  II,  III,  IV,  VII,  XII,  XX, 
XXVI,  XLIV;  A2,  III,  IX,  X,  XII,  XV; 
Di,  I,  II,  III,  V,  VII,  VIII 
Fiul  lui  Dumnezeu  ; A7,  VI,  XII,  XIII,  XIV, 
XXII,  XXIII,  XXX,  XXXII,  XXXIII,  XL, 
LIV,  LVIII,  LXIII,  LXV,  LXVII ; A2,  VI; 
Di,  VII,  XXIII,  XLV,  XLVIII,  LXI, 
LXXXV,  XCI,  XCIX,  C,  CII,  CIII,  CV, 
CVI,  CXIII,  CXVI,  CXVII,  CXVIII, 
CXXIII,  CXXV,  CXXVI,  CXXVII, 
CXXXVII 

Fiul  Omului  ; Al,  LI  ; Di,  XXXI,  C, 
CXXV 

foc  (veşnic)  ; Al,  XV,  XVI,  XVII,  LII  ; A2, 
II,  VIII,  IX,  Di,  XLV,  XLIX 
frigieni  ; Di,  CXIX 


G 

galilean  ; Di,  CVIII 

Ganymede  ; A7,  XXI 

Gavriil  ; Di,  C 

Githon  (sat)  ; A7,  XXVI 

Ghet ; Di,  XXII 

genişti ; Di,  LXXX 

Germania;  A7,  LXVIII 

Gomora  ; A7,  LIII ; Di,  LV,  LVI,  LVII,  CXL 

Granianus  ; A7,  IV 

Grecia  ; Di,  I 


H 

Haianis  ; Di,  XXII 

Haran  ; Di,  LVIII 

Heracles  ; Al,  XXI  ; A2,  XI 

Hercule;  A7,  XIV,  LXVIII;  Di,  LXIX 

Hermes;  A7,  XXI,  XXII 

hetee  ; Di,  LXXVII  ' 

hellenieni  ; Di,  LXXX 

hiliasm  ; Di,  LXXX 

Homer;  A7,  XVIII;  A2,  X 

Horeb  ; Di,  LXVII 

Hristos;  A7,  IV,  VIII,  XIV,  XV,  XVII, 

XXIII,  XXIV,  XXVIII,  XXX,  XXXI, 
XXXII,  XXXIII,  XXXV,  XXXVI, 
XXXVIII,  XL,  XLI,  XLII,  XLV,  XLVI, 
XLVIII,  XLIX,  LII,  LIII,  LIV,  LVI,  LVII, 
LXI,  LXIII;  A2,  I,  II,  III,  VI,  VIII,  X, 
XIII;  Di,  VII,  VIII,  IX,  XI,  XIV,  XVII, 
XXV,  XXVIII,  XXXII,  XXXIV,  XXXV, 
XXXVI,  XXXVII,  XXXVIII,  XXXIX,  XL, 
XLI,  XLII,  XLIII,  XLIV,  XLV,  XLVI, 
XLVII,  XLVIII,  XLIX,  LI,  LII,  LIII,  LIV, 
LV,  LXV,  LXVII,  LXVIII,  LXIX,  LXX, 
LXXII,  LXXVI,  LXX  VII,  LXXVIII,  LXXX 
LXXXI,  LXXXIII,  LXXXV,  LXXXVI, 
LXXXVII,  LXXXVIII,  LXXXIX,  XCII, 
XCIII,  XCIV,  XCVII,  XCIX,  C,  CUI, 
CVIII,  CX,  CXI,  CXIII,  CXIV,  cxv, 
CXVIII,  CXIX,  CXX,  CXXI,  CXXII, 
CXXIII,  CXXIV,  CXXVI,  CXXVII, 
CXXXIII,  CXXXIV,  CXXXV,  CXXXVI, 
CXXXVIII,  CXXXIX,  CXLI,  -cel  răstig- 
nit ; Al,  XXI,  XXXI,  XXXV,  XXXVIII, 
XLII,  XLVI,  L,  LV,  LXI;  Di  XI,  XXX, 
XXXV,  XXXVIII,  XXXIX,  XLVI,  XLIX, 
LI,  LIII,  LXIII,  LXVII,  LXXII,  LXXIII, 
LXXVI,  LXXXVIII,  XC,  XCIII,  XCV, 

xevi,  xcvii,  c,  cm,  cvi,  cvn,  cx, 

CXII,  CXV,  CXVII,  CXXXII,  CXXXVII, 
CXLI;  -mort;  Al,  XLVI  XLIX,  L,  LI, 
LXIII  ; Di,  XIII,  LXVII,  LXXII,  LXXXV, 
XCV;  -cel  înviat;  Al , XLVI,  XLVIII,  L, 
LII,  LXIII,  LXVII;  Di,  XVII,  XXXVI, 
XLI,  XLV,  LI,  LIV,  LXIII,  LXXXII, 
LXXXV,  XCV,  XCVII,  C,  CI,  CVII, 
CVIII,  CXIII,  CXVII,  CXVIII,  CXXXII, 
CXXXVII;  -cel  suit  la  ceruri;  Al, 
XLVI,  LIV,  LXI  ; Di,  XII,  XXXII, 
XXXVI,  XXXVIII,  XXXIX,  LXIII, 
LXXXIII,  LXXXV,  LXXXVII,  CVIII, 
CXXVI,  CXXXII  ; -care  va  veni  cu 
slavă ; Di,  LII ; -Judecătorul  tuturor ; 
Di,  CXVIII 

Hystaspe  ; Al,  I,  XX,  XLIV 


I 

Iacov;  Al,  XXXII,  LIII,  LXIII,  Di,  XI, 
XV,  XXIV,  XXVI,  XXXV,  XXXVI, 
XXXVII,  XLIV,  XLV,  LII,  LIII,  LVI, 
LVIII,  LIX,  LX,  LXIV,  LXIX,  LXXV, 
LXXVI,  LXXVIII,  LXXX,  LXXXV, 
LXXXVI,  XCVIII,  C,  CVI,  CIX,  CX, 
CXIV,  CXX,  CXXI,  CXXIII,  CXXV, 
CXXVI,  CXXVII,  CXXVIII,  cxxx, 
CXXXI,  CXXXIV,  CXXXV,  CXXXVI, 
CXL 

Iafet ; Di,  CXXXIX,  CXL 

Iavoch  ; Di,  LVIII 

idol,  i;  AI,  XLI,  XLIX;  A2,  XII;  Di,  XI, 


XLVI,  LXV,  LXX.  XCI,  CXIX 
idololatrie  ; Di,  XXII,  XLVI,  XCIII,  CXIV, 
CXXX 

Ieremia  ; Al,  LI ; Di,  XI,  XII,  XXII,  LXXII, 
LXXXVII,  CXIV,  CXX 
Ierusalim;  Al,  XXXII,  XXXIV,  XXXV, 
XXXIX,  XLV,  XLVII,  XLIX,  LII;  Di, 
XXIV,  XXV,  XXXIV,  XL,  LI,  LIII, 
LXXVII,  LXXIX,  LXXX,  LXXXI, 
LXXXIII,  LXXXV,  LXXXVIII,  XCII, 
CIX,  CXIII,  CXV,  CXVII,  CXXXVIII, 
CXL 

Ierihon;  Al,  LXII,  LXIII,  CXI 
iertarea  păcatelor ; XI,  LXVI ; Di,  XLIV, 
LIV 

Iessei ; A7,  XXXII ; Di,  XXXIV,  LXXXVI, 
LXXXVII 

Iezechiel;  Al,  LIII;  Di,  XXI,  XLIV,  XLV, 
XLII,  XLVII,  LI,  LXXX,  LXXXII, 
CXVIII,  CXXVI,  CXL 
Iisus  ; Al,  XXII,  XXXI,  XXXIII,  XLVI,  LV, 
LXIII,  LXVI;  A2,  I,  III;  Di,  XXXVI, 
XLVI,  LII,  LXVII,  LXIX,  LXXV,  LXXVI, 
LXXIX,  LXXXVIII,  XCVII,  XCIX,  OII, 
CVI,  CX,  CXI,  CXII,  CXIII,  CXV, 
CXVII;  -Hristos;  Al,  XXXIV,  XLII,  LX, 
LXI,  LXIII,  LXVII,  A2,  VI,  VIII;  Di, 
XXIII,  XXIV,  XXVIII,  XXX,  XXXII, 
XXXV,  XL,  XLI,  XLVII,  XLIX,  L,  LI, 
LII,  LIII,  LVIII,  LXXXV,  XCIII,  CXIII, 
CXVI,  CXVII ; — (Iosua)  Navi ; Di, 
XLIX,  LXI,  LXII,'  LXXV,  LXXXIX,  XC, 
CXI,  CXIII,  CXV,  CXXXI 
Ilie;  Al,  XLVI;  Di,  VIII,  XXXIX,  XLVI, 
XLIX,  LI,  LXIX,  LXXXVII 
impios,  impietate  ; Al,  IX,  XXIII,  XXVII, 
XXVIII,  XLIII,  LIII,  LIV,  LVII,  LVIII ; A2, 
II,  III,  X;  Di,  XXXV,  XLVII 
India  ; Di,  III 

Ioan  Botezătorul ; Di,  XLIX,  L,  LI,  LII, 
LXXXIV,  LXXXVIII 
Ioan  Evanghelistul ; Di,  LXXXI 
Io  na  ; Di,  CVII 

Iordan;  Di,  XLIX,  LI,  LXIX,  LXXXVI, 
LXXXVIII,  CXXVI 

Iosif ; Di,  XXII,  LXXVIII,  XCI,  C,  CUI, 
' CXXIII 

Iov  ; Di,  XLVI,  LXXIX,  CI IJ 
Irod  j Al,  XXXI,  XL;  Di,  XLIX,  LII, 
LXXVIII,  Cil,  CIII 

Isaia  ; Al,  XXXII,  XXXV,  XXXVII,  XLIV, 
XLVII,  XLIX,  LIII,  LIV,  LXI,  LXIII ; Di, 
XI,  XII,  XIII,  XIV,  XV,  XVI,  XVII, 
XXII,  XXIV,  XXV,  XXVI,  XXVII, 
XXVIII,  XLIII,  XLIV,  XLVI,  XLIX,  L, 
LV,  LXIII,  LXVI,  LXVIII,  LXX,  LXXII, 
LXXV,  LXXVIII,  LXXX,  LXXXII, 
LXXXIV,  LXXXVII,  XCI,  XCVI,  Cil,  CX, 
CXI,  CXII,  CXIV,  CXVIII,  CXX,  CXXIII, 
CXXIV,  CXXV,  CXXXIII,  CXL 

Isaac ; Al,  LXIII,  Di,  XI,  XXXV,  XLVI, 
LXXII,  LXXX,  LXXXV,  C,  CXX,  CXXVI, 
CXXVIII,  CXXXV,  CXL 
Ismael ; Di,  CXIX 

Israel ; Al,  XXXVI,  LIII,  LXIII,  Di,  XI, 
XII,  XIII,  XIV,  XVII,  XXII,  XXV, 
XXVIII,  XXXIV,  LVIII,  LIX,  LXIV,  LXI, 
LXVIII,  XCI,  XCVIII,  C,  CVI,  CX,  CXI, 
CXIV,  CXXI,  CXXIII,  CXXV,  CXXVI, 
CXXX,  CXXXI,  CXXXIII,  CXXXIV, 
CXXXV,  CXXXVII 

israeliţi ; Al,  LX,  LXII;  Di,  XI,  CXVII 
Iuda  (regat)  ; Al,  XXXII,  XXXIV,  Di,  XI, 
XLIII,  L,  LII,  LXVI,  LXXVIII,  LXXXII, 
CXV,  CXX,  CXXIII,  CXXXV 
Iudeea  ; Al,  XXXII,  XXXIV ; Di,  IX,  XXX, 
LXXVIII 

iudeu;  Al,  XXXI,  XXXII,  XXXIII,  XXXV, 
XXXVI,  XXXVIII,  XL,  XLVII,  XLIX, 
LII,  LXIII ; Di,  XVI,  LXXII,  LXXX,  CUI, 
CXXXVII 
idumei  ; Di,  CXIX 
Iustin;  Al,  I;  A2,  I;  Di,  I,  CXLII 


î 

împărăţia  cerurilor ; Al,  XV,  LXI,  Di, 
LXX VI,  CV,  CXX,  CXL 
împărtăşi  (a  se) ; Al,  LXV,  LXVI 
lnainte-Mergătorul ; Di,  XLIX 
înălţare  (a  lui  Hristos  Ia  ceruri),  Al,  XXI, 
XXVI,  XXXI,  L,  LI,  LIV 
înger,  i;  Al,  XXXIII,  LXIII;  A2,  V,  VI, 
Di,  XIX,  XXXIV,  LVII,  LVIII,  LIX, 
LX,  LXII,  LXXV,  LXXVIII,  LXXIX, 
LXXXI,  LXXXVIII,  XCIII,  Cil,  CXV, 
CXVI,  CXXVI,  CXXVII,  CXXVIII, 
CXXX,  CXXXI,  CXL  ; -răi  ; A2,  VII,  IX; 
Di,  LXXVIII 

înţelepciune;  Al,  LI,  LX;  A2,  III,  VII; 
Di,  III,  XXXII,  LV,  LXI,  LXII,  LXXVIII, 
CXXI,  CXXIII 

învăţător  (Hristos);  Al,  IV,  XII,  XIII,  XV, 
XVI,  XXXII ; A2,  IX 

învăţătură  dumnezeiască ; A2,  IV,  XIII ; 
Di,  XLIX ; -omenească ; A2,  X,  Di, 
XLVIII,  LXXVIII,  LXXX 
înviere;  Al,  XIX,  XXI,  XXXI,  LXXXII, 
CVI,  CXIII 


J 

jertfă;  Al,  VIII;  A2,  V;  Di,  XXII,  XXVIII, 
XLI,  CXVII;  -sîngeroasă;  AJ,  XIII;  Di, 
XLIII 

judecată;  Al,  III,  IV,  V,  VIII,  XXXIX, 
L,  LVIII,  LXVIII;  A2,  II;  Di,  II,  XI, 


XVII,  XXVI,  XXXIV,  XXXVII, 
XXXVIII,  XLV,  XLIX,  L,  LVIII,  LX, 
LXIV,  CXV,  CXXIII,  CXXVIII,  CXXXIII, 
CXXXIX 
Jupiter  ; A2,  V 


K 

Kidar  (localitate);  Di,  LXV 
Kronos  ; A2,  XII 


L 

Laban  ; Di,  LVIII,  CXXXIV 
Latona  ; Al,  XXV 
Leda  ; Al,  XXI 

lege ; Al,  X,  XV,  Di,  LXVIII,  A2,  VII,  XI  ; 
-Iui  Moisi ; Di,  VIII,  X,  XI,  XXIX, 
XXXII,  XLV,  XLVII,  LI,  LIII,  LXVII, 
LXXXIX,  XCV,  CXI,  CXXIII  ; -lui  Hris- 
tos ; Di,  XI,  XII,  XXXIV 
Legiuitorul  (Hristos) ; Di,  XII,  XIV,  XVIII, 
CXXVII 

Lia  ; Di,  XLVI,  CXXXIV 
Liban  ; Di,  XXXIV,  L 
libaţiuni ; Al,  XIII,  XXIV,  LXII,  A2, 
V,  XII  ; Di,  XXV 
libertate;  Al,  XLIII,  LXVIII 
Lot ; A7,  LIII  ; Di,  LVI 
lume;  Al,  XV,  XIX,  LV,  LVII,  LIX,  LXV, 
LXVII  ; A2,  IV,  VII,  XV ; Di,  V 
luminare  (baia  botezului);  Al,  LXI 
lumină  ; Al,  LIX  ; Di,  VII,  XIII,  XVII,  XX, 
XXIV,  XXVI 

lucruri  dumnezeieşti ; Di,  III ; -omeneşti ; 
Di,  III 

Lucius  (creştin) ; Al,  I,  II 
Luz  (localitate) ; Di,  LVIII 


M 

Maleahi ; Di,  XLI,  CXVIII 
Mamvri ; Di,  LVI,  LXXXVI,  CXXVI 
magi;  Di,  LXVIII,  LXXVIII,  LXXXVIII, 
CU,  CVI 

magie;  Al,  XIV,  XXVI,  LVI 
Marea  Roşie ; Di,  CXXXIX 
Maria  (vezi  Fecioară) 

Marcus  Aurelius  ; Al,  LXVIII 
Marcus  Pompeius ; Di,  CXLI 
Marcion  ; Al,  XXVI,  LVIII 
marcioniţi ; Di,  XXXV 
mărturisire,  (a)  mărturisi;  Al,  IV,  VI,  XI, 
XVII;  A2,  XII;  Di,  XI,  XXIX,  LV, 
LXXX,  CX,  CXXI 
materie ; Al,  IX 


264 


APOLOGEŢI  DE  LIMBA  GREACA 


Melchisedec  ; Di,  XIX,  XXXII,  LXIII, 
CXIII 

Memoriile  Apostolilor  (Evangheliile)  Al, 
LXVII;  Di,  C,  CI,  Cil,  CIII,  CIV,  CV, 
CVI,  CVII 

Menandru  ; Al,  XX,  XXVI,  LVI 
merişti  (eretici) ; Di,  LXXX 
Merra;  Di,  LXXX VI,  CXXXI 
Miheea  ? A7,  XXXIV,  CIX 
milui  (a) ; A7,  XIV,  XVIII 
Minos  ; A7,  VIII 
Misail;  A7,  XLVI 
Mithra;  A 7,  LXVI;  Di,  LXXVIII 
Mîntuitorul;  A7,  XXXIII,  LV,  LXVI, 
LXVII  ; A2,  VI ; Di,  VIII,  XVII,  XXV, 
XXXVI,  LXXII,  XCIII,  XCVI 
mîntuire;  A7,  XIII,  XXVIII,  XXXIII, 
LXIII  ;Di,  XI,  XLVII,  L,  LVI,  LXXIV, 
XCVIII,  XCIX,  CVI,  CXXI 
Minucius  Fundanus  ; A7,  LXVIII 
Moisi;  A7,  XXXII,  XXXIII,  XLIV,  LX, 
LXII,  LXIII,  LXIV;  Di,  XI,  XIV,  XIX, 
XX,  XXIII,  XXVII,  XXX,  XXXIV, 
XXXVII,  XXXVIII,  XLII,  XLV,  XLVI, 
XLVII,  XLIX,  LII,  LIV,  LVI,  LVIII,  LIX, 
LX,  LXII,  LXIII,  LXIV,  LXVII,  LXVIII, 
LXIX,  LXXVI,  LXX1X,  LXXXVII,  XC, 
XCI,  XCII,  XCIII  XCIV,  XCVI,  CIX, 
CXII,  CXIII,  CXIX,  CXXVI,  CXXVII, 

cxxviii,  cxxxi,  cxxxviii 

Moab  ; Di,  XXVIII 
Moloc  ; Di,  XXII 
Musonius  ; A2,  VIII 

moarte,  (a)  muri ; Al,  II,  VIII,  XI,  XVIII, 
XIX,  XXII,  XLII,  XLIV,  XLVIII,  LIII, 
LVII;  Di,  XII,  XIV,  XXIII,  XXXIV, 
XLIV,  XLVII,  LXXXVIII,  LXXXIX, 
XCVIII,  C,  Cil,  CIV,  CXXI,  CXXXI, 
CXL 

Muntele  Măslinilor ; Di,  CIII 


N 

Natan,  Di,  CXXIII 
Nazaret  ; Di,  LXXXVIII 
nădejde;  A7,  XI;  Di,  XLIV 
neamul  omenesc ; A7,  XLIV,  LIII,  LIV, 
LXIII;  A2,  V,  XXIII,  LIV,  LXXXIV, 
XCIII,  XCV,  CXVIII 
nerecunoştinţă  ; A7,  XII 
nedreptate;  Al,  II,  IV,  V,  VII,  VIII,  XIV, 
XV,  XXI,  XXIV,  XXVII,  XXVIII,  XLIII, 
LXVIII  ; Di,  XI,  XV,  XVII,  XXXV, 
XLVII,  LXX 
neînsufleţit;  A7,  VIII 
nelegiuit;  Al,  XV;  Di,  XIII,  XXXVIII 
nemuritor  (Dumnezeu);  Di,  I,  III,  V,  LXIX, 
CXVIII,  CXXIV  ; — (sufletul);  Di,  I,  III, 
V 


nenăscut  (Dumnezeu);  .Al,  XIV,  LIII, 
CXIV  ; — (suflet) ; Di,  V,  VI 
nepătimire  ; Di,  XLV 
nerecunoştinţa ; A7,  XII,  XXVII 
neschimbat  (Dumnezeu);  Al,  XIII 
nestricăciune  ; Al,  X ; Di,  XI,  CXVII 
netrupesc  (suflet)  ; Di,  I 
nevrednic  (suflet) ; Di,  IV 
Ninive  ; Di,  CVII 
noua  alianţă  (vezi  alianţa  nouă) 
nume  ; Al,  IV,  IX 

Noe ; Di,  XIX,  XX,  XLIV,  XLV,  XLVI, 
CXIX,  CXXVII,  CXXXVIII,  CXXXIX, 
CXL 


O 

ofrandă  ; Al,  X ; Di,  XCII 
om,  oameni;  Al,  II,  III,  IV,  IX,  X,  XII, 
XV,  XXVI,  XXXI,  XLII,  XLIV,  XLVI,  L, 
LIII,  LIV,  LVI,  LVII,  LX,  LXII,  A2,  III, 
V,  VI,  IX,  XIII,  XIV;  Di,  III,  VI,  IX, 
XI,  XIII,  XVII,  XX,  XXXIII,  XXXVIII, 
XLII,  XLIII,  XLVII,  XLVIII,  LVII,  LIX, 
LXIII,  LXVII,  LXVIII,  LXXV,  LXXVI, 
LXXIX,  LXXX,  LXXXVIII,  XCIII,  C,  CI, 
CV,  CXIII,  CXXIV,  CXXVII 
Or  ; Di,  XC,  XCVII 
orfan  ; A7,  LXVII 
Oseea  ; Di,  XIV,  XIX 


P 

Palestina  ; Di,  I 

pace;  Al,  XII;  Di,  XIII,  XXXIV,  L 
păcat,  (a)  păcătui;  A7,  XV,  XXIV,  XL,  L, 
LI;  A2,  II;  Di,  IV,  XIII,  XXII,  XXIII, 
XXV,  XL,  XLII,  XLVIII,  L,  LXXIX, 
CXVI,  CXXIV,  CXL,  CXLI 
Părinte  (Dumnezeu) ; Al,  VI,  X,  XXXII, 
XXXVI,  XLI,  LXIII  ; A2,  IX,  X,  XCVII, 
XCIX,  CXXV,  CXXVIII;  — al  tuturor 
şi  Stăpînul  Dumnezeu ; Al,  XL,  XLIV, 
XLVI,  LX,  LXI;  — şi  Creatorul  tu- 
turor; Al,  VIII,  LXIII;  A2,  X,  CXVII, 
— ceresc ; Al,  XV,  XVI;  — tuturor; 
Al,  XLV,  XLVI  ; Di,  LVIII,  LX,  LXXIV, 
LXXVI,  XCV,  CXV. 

patimă  (a)  pătimi;  Al,  III,  V,  XII,  LVII; 

A2,  V,  LVII,  XCVIII,  CV,  CXXVI 
Philaenis,  A2,  XV 

pedeapsă,  (a)  pedepsi ; Al,  III,  IV,  VII, 
VIII,  XI,  XII,  XVI,  XXVIII,  LII;  A2, 
V,  VIII,  IX,  XIII;  Di,  I,  IV,  XLV, 
XLVII,  LXXXVIII;  — veşnică;  Al, 
VIII,  XII,  LVIII 
Pegas  ; Al,  XXI,  LIV 


INDICE  REAL  ŞI  ONOMASTIC 


265 


perioadă  de  1000  ani ; AI,  VIII 
peripateticieni ; Di,  II 
Persefona  ; Al,  XXV 
Perseu  ; Ai,  XXI,  XXII,  LIV,  LXX 
perşi  ; Di,  XXVIII 

pios,  i;  Al,  II;  Di,  X,  XIV,  XXIV,  LIII, 
XCIII 

pietate;  Al,  III,  V,  XII;  Di,  IV,  XI 
Petru  ; Di,  C 
pitagoreici ; Di,  II 

pîine  euharistică ; Al,  LXV,  LXVI,  Di, 
XLI,  CXVI 

Platon,  -icieni;  Al,  VIII,  XVIII,  XX, 
XLIV,  LIX,  LX;  A2,  XII,  XIII;  Di,  II, 
IV,  V,  VI 
Pluton  ; A2,  V 

pocăinţă;  Al,  XV,  XL,  LXI;  Di,  XII, 
XXV,  XXVIII,  XXX,  XL,  XLIX,  XCI, 
XCV,  CVII,  CVIII,  CXL,  CXLI 
Pompeianus  ; AI,  LXVIII 
Pontius  Pilat;  Al,  XIII,  XXXV,  XLVI, 
XLVIII,  LXI;  A2,  VI,  XXX,  LXXVI, 

lxxxv,  cu,  ciii 

Poseidon ; A2,  V 
potir ; Di,  CXVII 

post;  AI,  LX;  Di,  XV,  XL,  XLVI 
Priscus  ; Al,  I 

preexistentă  (lui  Hristos) ; Di,  LIV 
profet,  i;  AI,  XXXI,  XXXII,  XXXIII, 
XXXVI,  XLIII,  XLIV,  XLIX,  L,  LII,  LIV, 
LV,  LVI,  LIX,  LXII,  LXIII;  Di,  I,  VII, 
VIII,  XXVII,  XXXV,  XXXVI,  XXXIX, 
XLII,  XLIX,  LI,  LII,  LIII,  LIV,  LV,  LXII, 
LXX,  LXXIII,  LXXV,  LXXVI,  LXXX, 
LXXXII,  LXXXIV,  LXXVII,  LXXXIX, 
XCV,  C,  CIII,  CXI,  CXV,  CXIX,  CXX, 
CXXI,  CXXVI,  CXXVII,  CXXX, 
CXXXIII,  CXXXV,  CXLI,  — mincinoşi ; 
Di,  VII,  LI,  LXIX 

Primul  născut  al  lui  Dumnezeu ; Al, 
XXIII,  LVIII,  LXIII 
Pronie ; Di,  I 

Ptolemeu  (creştin) ; A2,  II 
Ptolomeu ; AI,  XXXI;  Di,  LXVIII,  LXXI, 
LXXXIV 

Puterea  Iui  Dumnezeu ; Al,  XIV,  XXIII, 
XXXIX,  LX,  LXVIII;  A2,  II,  LXI;  — 
Cuvîntului ; A7,  XLVI ; — împărăteas- 
că ; A7,  XVII 

Pytagora;  Al,  XVIII;  Di,  VI 
Pitia;  AI,  XVIII 


O 

Quirinus  ; Di,  LXXVIII 


R 

Raab ; Di,  CXI 

Racheta  ; Di,  XLVI,  LXXVIII,  CXXXIV 
Rafan  (zeu);  Di,  XXII 
Rama  ; Di,  LXXVIII 
Rhadamante  ; A7,  VIII 
raţiune;  A7,  II,  III,  V,  IX,  LXVIII;  A2, 
III,  VII,  IX  ; Di,  III,  XX,  LV,  LXXXVII, 
CXLI 

răstignire;  A7(  XXI,  XXXI,  XXXV, 
XXXVIII,  XLII,  LV;  Di,  LI 
rătăcire ; A7,  VIII 

răutate;  A7,  II,  IV,  VII,  IX,  XII,  XXVIII, 
XLIV  ; Di,  XI,  XII 
Rebeca  ; Di,  XLVI,  LVIII 
recompensă  ; AI,  XIV 
Roma  ; Al,  XXVI,  LVI 
roman  (popor);  A7,  I,  LVI,  LXVIII;  A2,  I 
rugăciune;  Al,  XIII,  XIV,  XV,  LXV, 
LXVII,  LXVIII ; Di,  I,  VII,  LVIII, 
CXVII 

rug  de  foc  ; AI,  LXII 
Ruvim  ; Di,  CXX 


S 

Saara;  Di,  XLVI,  LVI,  CXIII,  CXXVI 
Saba  ; Di,  XXXIV 

sabat;  Di,  XIII,  XVIII,  XIX,  XXI,  XLIII, 
XLV 

sacrificiu  ; A7,  LXII 

Samuel;  Di,  XXXVII,  LXIV,  LXXXIV,  CV 
saduchei ; Di,  LXXV 

Samaria;  A7,  LVI;  Di,  XXII,  XLIII,  LXVI, 
LXXVII,  LXXVIII,  CXX 
Sardanapal ; A2,  VII 
Salem  ; Di,  CXIII 
Satan;  A7,  XXVIII;  Di,  LXXVI 
Saturn  ; A7,  LXVII 
schit ; Di,  XXVIII 
sclav  ; A 2,  V 
Segor  ; Di,  LVI 
Sem;  Di,  CXXXIX 
Semele  ; Al,  XXV ; Di,  LXIX 
senat  (roman);  AI,  I,  LVI,  LXVIII;  A2, 
I,  II 

Serenius  Granianus  ; A7,  LXVIII 
Sibylla;  AI,  XX,  XLIV 
Sidon  ; Di,  XXXIV 
Simon  (Petru) ; Di,  C 

Simon  Magul;  A7,  XXVI,  LVI;  A2,  XV, 
Di,  CXX 

Sion  ; Al,  XXXV,  XXXIX,  XL,  XLVII ; Di, 
XXII,  XXIV,  XXV,  XXVII,  XXXII,  L, 
LIII,  LXIV,  LXX,  LXXXV,  CIX,  CXIV 
sîngele  (Mîntuitorului) ; AI,  LXVI,  Di, 
XIII 


266 


INDICE  REAL  ŞI  ONOMASTIC 


slava  (lui  Dumnezeu);  Di,  XV;  — de- 
şartă; Al,  XV,  LIII 
slujire;  Al , XVI;  A2,  II 
Socrate;  Al,  V,  XVIII,  XLVI;  A 2,  VII,  X 
Sofonia  ; Al,  XXXV 

Sodoma;  Al,  LIII;  Di,  XIX,  LV,  LVI 
LX,  CXXVI,  CXXIX,  CXL 
sofist;  Al,  XIV;  A2,  CXXIX 
Solomon  ; Di,  XXXIV,  XXXVI,  LXI,  LXII, 
LXIV,  LXXXV,  LXXXVII,  CXXIX 
Sotades ; A2,  XV 

Stăpân  (Dumnezeu) ; Al,  XII,  XXXII, 
XXXVI,  XLIV,  XLV  ; A2,  VI 
stoici ; Al,  XX  ; A2,  VII,  XIII 
statuie  ; Al,  IX 

suflet;  Al,  VIII,  XIII,  XV,  XVIII,  XIX, 
XXXIX,  L,  LI ; Di,  I,  II,  III,  IV,  V,  VIII, 
X,  XIII,  XIV,  XV,  XXXIV,  XLIV,  LXXX, 
XCVIII,  CV ; — vrednic  de  Dumnezeu  ; 
Al,  V 

suferinţă;  Al,  LII;  A2,  XIII 
Syria  Palestinei ; Al,  I 


T 

Taină  ; Al,  XIII 
Tamara  ; Di,  LXXXVI 
Tanys  (localitate) ; Di,  LXXIX 
Tars  ; Di,  XXXIV 

Tatăl  (Dumnezeu) ; Al,  LXIII ; Di,  VII 
XVII,  XXXII,  XXXVI,  XLIII,  XLVIII, 
LVI,  LXI,  LXII,  LXVIII,  LXXIV,  LXXV, 

lxxvi,  lxxxviii,  xcv,  c,  cm,  cx, 

CXIII,  CXIV,  CXV,  CXVI,  CXVIII, 
CXXV,  CXXVI,  CXXVII,  CXXIX,  CXL 
tămîiere;  Al,  XIII;  A2,  V 
teoreticieni ; Di,  II 
teoria  ideilor ; Di,  II 
Tethis  ; AI,  XXV 

templu;  Al,  VIII,  IX,  LXII,  LXVIII;  Di, 
XVII,  XXXIV,  XXXVI,  XCIX  , 

Tiberius;  AI,  XIII 
Tibru;  AI,  XXVI 
Timaeos  ; Al,  LX  ; Di,  V 
trup;  Al,  XIII,  XIX;  Di,  IV,  V,  VI,  XLII, 
XLVIII 

Traian;  Al,  LXVIII 

Tryfon  ; Di,  I,  IX,  X,  XI,  XIV,  XVIII,  XX, 
XXIII,  XXV,  XXVII,  XXVIII,  XXIX, 
XXXII,  XXXV,  XXXVI,  XXXVIII, 
XXXIX,  XLV,  XLVI,  XLVII,  XLVIII, 
XLIX,  L,  LI,  LV,  LVI,  LVIII,  LX,  LXIII, 
LXIV,  LXV,  LXVII,  LXVIII,  LXIX, 


LXXII,  LXXIV,  LXXVII,  LXXIX,  LXXX, 
LXXXVI,  LXXXIX,  XC,  CXV,  CXVIII, 
CXXIII,  CXXVI,  CXXXI,  CXLII 
Tyr  ; Di,  XXXVIII 


U 

ucenici;  AI,  XV,  LXVII;  Di,  LI,  LIII, 
CVIII 

ucigaş  ; Al,  XXIX 
Ulysse ; Al,  XVIII 
Urbicus ; A2,  I,  II 
Urie  ; Di,  CXLI 


V 

valentinieni ; Di,  XXXV 
vameş  ; Al,  XV 
veac  ; Al,  XXVIII 

venirea  lui  Hristos  (prima) ; Di,  LIII ; — 
(a  doua);  Di,  LIII,  LXIX,  CX 
Verrissimus  ; AI,  I 
viaţă  ; AI,  III,  XIII,  XIV 
viciu  ; A7,  XV,  XX,  XLVI 
virtute;  AI,  IV,  V,  XII,  XXVIII,  XLIII, 
XLV,  A2,  II,  IX,  XI  ; Di,  IV 
veşnic  (Dumnezeu) ; AI,  XIII 
vin  (amestecat  cu  apă  la  împărtăşanie); 
Al,  LXV,  LXVI 

Vitrassius  Pollios  ; A7,  LXVIII 
voinţa  (lui  Dumnezeu) ; Al,  X,  LXIII ; Di, 
V,  XII,  XXIII,  CXXVIII,  CXXX, 
CXXXVI 


z 

Zaharia  ; Al,  XII ; Di,  XLIX,  LIII,  LXXIX, 
CVI,  CXV,  CXXI 

zeu,  i;  Al,  V,  VI,  IX,  XXV,  LXVIII;  A2, 
XI,  XII,  XIV;  Di,  LXXXIII,  CXXXIV 
Zeus ; Al,  IV,  XXI,  XXXIII,  LIII,  LIV, 
LV,  LVI,  LXIV;  A2,  XII;  Di,  LXVII, 
LXIX 

Ziditor  (Dumnezeu) ; A2,  VI 
ziua  soarelui ; AI,  LXVII 


X 

Xenofon  ; A2,  XI 
Xistos ; Di,  î,  IX 


TEOFIL  AL  ANTIOHIEI 


TREI  CĂRŢI  CĂTRE  AUTOLIC 


TRADUCERE, 

INTRODUCERE,  NOTE  ŞI  INDICE 
DE 

PR.  D.  FECIORU 


INTRODUCERE 


Despre  Teofil  al  Antiohiei  avem  foarte  puţine  ştiri;  pe  unele  le  găsim  în 
singura  lui  lucrare  ce  ni  s-a  păstrat  — Cele  Trei  cărţi  către  Autolic  — iar 
pe  altele  în  istoricii  Eusebiu  al  Cezareii  şi  Ieronim ; şi  unul  şi  altul  ne  dau  o 
listă  a lucrărilor  lui  Teofil  şi  ne  spun  că  a fost  episcop  al  Antiohiei;  Eusebiu 
îl  dă  ca  al  şaselea  episcop  al  Antiohiei  din  anul  169  pînă  în  anul  177  (I.  B., 
IV , 20;  Cron.  la  anul  2185),  iar  Ieronim  îl  consideră  cînd  al  şaselea  episcop 
al  Antiohiei  (De  vir.  iii,  XXV),  cînd  al  şaptelea  episcop,  socotind  pe  sfîntul 
apostol  Petru  ca  primul  episcop  al  Antiohiei  (Epist.  121,  c.  6). 

Teofil  era  de  origine  păgînă,  născut,  după  cum  spune  în  lucrarea  sa, 
în  regiunile  învecinate  cu  fluviile  Tigru  şi  Eufrat:  „celelalte  două  rîuri, 
numite  Tigru  şi  Eufrat,  sînt  bine  cunoscute  de  noi,  ele  sînt  vecine  cu 
regiunile  noastre  “ (II,  24).  Era  probabil  fiul  unor  oameni  cu  stare,  care  i-au 
putut  da  o instrucţie  aleasă,  pentru  că  Cele  trei  cărţi  către  Autolic  ni-l 
arată  foarte  bun  cunoscător  al  literaturii  şi  filozofiei  greceşti.  O.  Barden- 
hewer  este  de  părere  — neacceptată  de  G.  Bardy  ~,  că  Teofil  avea  şi  cîteva 
cunoştinţe  de  limbă  ebraică,  pentru  că  tîlcuieşte  în  greceşte  numele 
evreieşti:  Sabbaten,  Eden  şi  Noe:  „Evreii  numesc  ziua  a şaptea  „Sabbaten“; 
şi  se  traduce  în  greceşte  prin:  „ şapte “ (II,  12);  Cuvîntul  „Eden“  este  un 
cuvînt  ebraic  şi  înseamnă  „ desfătare “ (II,  24);  „Noe“,  un  nume  evreiesc, 
care  în  limba  greacă  se  tîlcuieşte  „ odihnă  “ (III,  19).  După  propria  sa  mărtu- 
risire, a îmbrăţişat  creştinismul  în  urma  citirii  cărţilor  Sfintelor  Scripturi: 
„Şi  eu  nu  credeam  în  învierea  morţilor,  dar  acum,  după  ce  am  înţeles  bine 
aceste  lucruri,  cred,  am  dat  de  Sfintele  Scripturi  ale  sfinţilor  profeţi,  care 
prin  Duhul  lui  Dumnezeu  au  prezis  pe  cele  de  mai  înainte  aşa  cum  s-au 
întîmplat,  pe  cele  prezente  aşa  cum  se  întîmplă,  iar  pe  cele  viitoare  în 
ordinea  în  care  se  vor  împlini.  Luînd  aşadar  dovadă  de  cele  întîmplate, 
prezise  de  mai  înainte,  nu  mai  sînt  necredincios,  ci  cred,  supunîndu-mă  lui 
Dumnezeu  “(1,14). 

Ajuns  episcop  al  Antiohiei,  Teofil  şi-a  îndreptat  activitatea  sa  pasto- 
rală în  două  direcţii:  1.  zidirea  sufletească  şi  instruirea  credincioşilor  săi 

prin  comentarii  la  Scriptură  şi  cuvîntări  catehetice,  ţinute  noilor  convertiţi; 
şi  2.  combaterea  ereziilor , împotriva  cărora  a şi  scris. 

Data  morţii  sale  nu  este  sigură.  Eusebiu  dă  ca  an  al  morţii  lui  Teofil 
anul  177;  dar  Teofil , la  sfîrşitul  lucrării  către  Autolic  (III,  27),  vorbeşte  de 
moartea  împăratului  Marcu  Aureliu,  care  s-a  întîmplat  în  180;  deci  la  această 
dată  Teofil  trăia.  Unii  cercetători  au  căutat  să  explice  această  nepotrivire, 
inventînd  doi  Teofili : un  Teofil , episcop  al  Antiohiei,  care  moare,  după  cum 
spune  Eusebiu,  în  anul  177,  şi  un  alt  Teofil,  laic  nu  episcop,  autor  al  celor 
Trei  cărţi  către  Autolic.  Acestei  ipoteze,  însă,  i se  opun  două  fapte:  1.  Şi 
Eusebiu  şi  Ieronim  îl  dau  pe  Teofil,  episcopul  Antiohiei,  ca  autor  al  celor 
Trei  cărţi  către  Autolic;  2.  Toată  lumea  e de  acord  că  datele  cronologice  din 
lucrările  istorice  ale  lui  Eusebiu  sînt  în  cea  mai  mare  parte  aproximative. 
Urmează  că  moartea  lui  Teofil,  episcopul  Antiohiei,  trebuie  pusă  după  anul 
180,  probabil  în  jurul  anului  185,  după  opinia  majorităţii  patrologilor. 

Martirologiul  roman  înscrie  numele  lui  Teofil , episcopul  Antiohiei,  la 
13  octombrie;  Sinaxarul  Bisericii  Constantinopolitane  nu  face  nici  o 
menţiune  de  numele  său. 


SCRIERI 

Din  multele  scrieri  ale  lui  Teofil,  au  ajuns  pînă  la  noi  numai  apologia 
sa:  Trei  cărţi  către  Autolic . Cine  este  acest  Autolic,  nu  ştim.  Era,  însă , 
un  bărbat  studios,  de  o vîrstă  cu  Teofil,  care-şi petrecea  tot  timpul  în  biblio- 
teci: „Că  nu  pregeţi,  îi  spune  Teofil,  de  ţi-ar  fi  cu  putinţă,  să  stai  şi  noaptea 
în  biblioteci “ (III,  4).  Probabil  că  Teofil  l-a  cunoscut  şi  s-a  împrietenit  cu  el 
întîlnindu-l  într-o  bibliotecă,  pentru  că  amîndoi  erau  îndrăgostiţi  de  studii  şi 
de  carte;  pentru  Teofil  stă  mărturie  mulţimea  de  poeţi,  scriitori  şi  filozofi 
citaţi  în  scrierea  sa,  rod  al  unui  contact  direct  cu  lucrările  lor,  nu  al  folosirii 
florile giilor,  cum  susţin  unii  cercetători,  iar  pentru  Autolic,  spusele  lui 
Teofil.  Şi  se  poate  că  acolo  creştinul,  cu  tăria  credinţei  sale,  care  pulsează 
în  fiecare  rînd  al  apologiei  sale,  s-a  confruntat  cu  păgînul,  care  se  lăuda  cu 
zeii  lui  şi  se  mîndrea  cu  frumuseţea  gîndirii  şi  culturii  greceşti.  Şi  e cu 
putinţă  ca  acolo,  într-o  bibliotecă,  să  fi  început  discuţia  între  cei  doi 
prieteni,  care  a dat  naştere  lucrării  pe  care  o avem  astăzi.  început  al  discuţiei 
l-a  făcut  poate  chiar  Autolic,  care  se  lăuda  cu  zeii  lui,  că  spune  Teofil: 
„Aşadar,  o,  prietene,  pentru  că  m-ai  zăpăcit  cu  cuvintele  tale  deşarte, 
lăudîndu-te  cu  zeii  tăi  de  piatră  şi  de  lemn,  făuriţi,  turnaţi,  sculptaţi  sau 
pictaţi,  care  nici  nu  văd,  nici  nu  aud  — că  sînt  idoli  şi  lucruri  de  mîini 
omeneşti  — ba  încă  mă  mai  numeşti  în  bătaie  de  joc  creştin,  ca  şi  cum  aş 

purta  un  nume  urît,  ei  bine , mărturisesc  că  sînt  creştin  şi  port  acest  nume 
iubit  de  Dumnezeu “ (I,  1 ). 

Vorbindu-i  de  Dumnezeu , Autolic  îi  spune:  „Arată-mi  pe  Dumnezeul 
tău  !“.  Teofil  îi  răspunde , vorbindu-i  de  fiinţa  lui  Dumnezeu:  Dumnezeu 
este  mai  presus  de  toate;  depăşeşte  toate  posibilităţile  noastre  de  cunoaş- 
tere; nu  poate  fi  văzut  cu  ochii  trupului,  ci  cu  ochii  sufletului  şi  numai  de  cei 
care  au  curate  inimile  şi  viaţa;  se  poate  înţelege  însă  din  lucrurile  Sale  şi  din 
purtarea  de  grijă  pe  care  o are  de  întreaga  lume . Desăvîrşit,  Dumnezeu  va 
putea  fi  văzut  la  învierea  morţilor . „Dar  tu  nu  crezi  în  învierea  morţilor  ! 
îi  spune  Teofil  Cînd  va  fi  învierea  morţilor,  atuncea,  vrînd-nevrînd,  vei  crede; 
dar  credinţa  de  atunci  va  fi  socotită  necredinţă,  dacă  acum  nu  crezi “ (I,  8), 

La  replica  lui  Autolic:  „Arată-mi  cel  puţin  un  om  înviat  din  morţi, 
ca  văzîndu-l  să  cred  !“,  Teofil  îi  răspunde: 

„Mai  întîi  ce  lucru  mare  este  dacă  crezi  după  ce  ai  văzut  săvîrşită 
învierea  !‘* 

In  continuare,  Teofil  îi  arată  cum  sînt  zeii  păgînilor,  ai  grecilor  şi  ai 
egiptenilor ; zeii  grecilor  sînt  mîncători  de  copii,  desfrînaţi,  ucigaşi,  beţivi, 
iar  zeii  egiptenilor  sînt  şerpii,  animalele  domestice,  animalele  sălbatice, 
vieţuitoarele  din  mare. 

Prima  discuţie  dintre  cei  doi  prieteni,  care  formează  cartea  întîia  (14 
capitole ),  a luat  sfîrşit  fără  ca  Autolic  să  se  lase  convins.  Şi  cu  toate  că 
discuţia  a fost  aprinsă,  cu  toate  că  Autolic  i-a  vorbit  aspru  lui  Teofil  şi  i-a 
socotit  o nebunie  spusele  sale,  totuşi  cei  doi  s-au  despărţit  unul  de  altul 
„cu  foarte  mare  prietenie **  şi  s-a  dus  fiecare  la  casa  lui  (II,  1 ). 

Celelalte  două  cărţi,  a doua  (38  de  capitole ) şi  a treia  (30  de  capitole )f 
nu  mai  sînt  transcrieri  ale  discuţiilor  dintre  cei  doi  prieteni,  ci  lucrări  scrise 
de  Teofil  şi  trimise  lui  Autolic.  Amîndouă  sînt  scrise  la  rugămintea  lui 
Autolic . 

Teofil  acceptă  cu  plăcere  rugămintea  şi  la  începutul  cărţii  a doua 
îi  spune:  „Deşi  sînt  neiscusit  la  cuvînt,  totuşi  vreau  acum  în  această  scriere 
să-ţi  dovedesc  mai  precis  zadarnica  ta  strădanie  şi  deşarta  religie  în  care  te 
găseşti,  totodată  doresc  să-ţi  fac  cunoscut  adevărul  cu  ajutorul  cîtorva 
istorii  de-ale  voastre,  pe  care  le  cunoşti  din  citit,  dar  pe  care  poate  că  nu  le 
înţelegi 44  (II,  1 ). 

Potrivit  acestui  plan,  Teofil  prezintă  mai  întîi  absurditatea  credinţei 
în  zei  şi  contrazicerile  poeţilor  şi  scriitorilor  păgîni  cu  privire  la  zei  şi  la 
originea  lumii,  apoi  expune,  cu  bogate  comentarii  ale  textului  biblic, 
doctrina  despre  facerea  lumii  şi  facerea  omului,  despre  rai  şi  izgonirea 
omului  din  rai,  despre  potop  şi  genealogiile  neamului  omenesc,  despre,  cultul 

lui  Dumnezeu  şi  poruncile  lui  Dumnezeu . Şi  pentru  capăgînul  Autolic  să  nu 
se  simtă  cu  totul  străin  în  faţa  noii  doctrine , Teofil,  la  sfîrşitul  acestei  cărţi , 
împlinind* şi  ultima  parte  a planului  său  trasat  la  începutul  ei,  vine  în  sprijinul 
demonstraţiei  sale  şi  cu  texte  din  literatura  păgînă,  care,  după  cum  însuşi 
se  exprimase,  nu  au  fost  înţelese  poate  cum  trebuie  de  prietenul  său . Ilustra- 
rea aceasta  o face  cu  un  fragment  lung  de  84  versuri  din  Sibila,  profetesă 
între  păgîni,  în  care  se  află  aceeaşi  doctrină  ca  şi  în  cărţile  sfinte  ale  creştini- 
lor şi  cu  numeroase  citate  din  poeţii  şi  scriitorii  greci,  care  conţin  idei , 
apropiate  de  cuvintele  profeţilor,  despre  dreptate,  despre  judecată  şi 
pedeapsă,  despre  purtarea  de  grijă  a lui  Dumnezeu,  despre  pieirea  lumii  prin 
foc . 

Teofil  îşi  încheie  această  a doua  scriere  cu  un  memento  pe  măsura 
intelectuală  a prietenului  său:  „Trebuie,  dar,  ca  cel  care  este  amator  de 
ştiinţă  să  şi  iubească  ştiinţa . Caută  deci  să  stai  de  vorbă  cu  creştinii ca  şi 
prin  viu  grai  să  afli  adevărul “ (II,  38). 

Autolic  n-a  fost  convins . O spune  chiar  Teofil:  „Cînd  stai  de  vorbă  cu 
mine,  socoteşti  încă  basm  cuvîntul  adevărului “ (III,  1).  Mai  mult,  Autolic, 
pentru  a veşteji  entuziasmul  cu  care  Teofil  i-a  prezentat  şi  interpretat  cărţile 
lui  Moisi  şi  ale  profeţilor,  le  atacă  spunîndu-i  că  „sînt  scrise  de  curînd  şi  noit( 

mi).  ' 

Pentru  a respinge  acest  nou  atac,  Teofil  îi  adresează  o altă  scriere: 
Cartea  a treia . Dar  înainte  de  a demonstra  vechimea  scrierilor  creştine, 
Teofil,  în  capitolele  2—15,  respinge  acuzaţiile  de  imoralitate  şi  de  antropo- 
fagie, aduse  de  păgîni  creştinilor,  arătînd  superioritatea  doctrinei  creştine 
şi  curăţenia  vieţii  creştinilor,  în  opoziţie  cu  desfrîul,  adulterul  şi  incestul 
profesat  de  poeţii  şi  scriitorii  păgîni,  chiar  de  Platou  „cel  mai  curat  dintre 
filozofi care  rînduieşte  ca  femeile  să  fie  comune  tuturor,  şi  în  opoziţie  cu 
pervertirile  sexuale,  incestul  şi  crimele  zeilor:  creştinii  cred  într-un  singur 
Dumnezeu  şi  se  supun  poruncilor  lui  Dumnezeu  de  a trăi  în  dreptate,  de  a fi 
căşti,  de  a iubi  pe  duşmani,  de  a se  supune  autorităţilor.  „Departe  de 
creştini,  spune  Teofil,  de  a gîndi  să  facă  nişte  fapte  ca  acestea  ! La  ei  casti- 
tatea este  o realitate , înfrînarea  se  practică,  monogamia  se  păstrează,  curăţia 
se  păzeşte,  nedreptatea  este  izgonită,  păcatul  este  smuls  din  rădăcină , 
dreptatea  este  trăită,  legea  stăpîneşte,  cinstirea  de  Dumnezeu  se  săvîrşeşte. 
Dumnezeu  se  mărturiseşte , adevărul  este  preţuit,  harul  nu  se  pierde,  pacea 
ne  acoperă,  cuvîntul  sfînt  ne  povăţuieşte,  înţelepciunea  ne  învaţă,  viaţa  se 
încununează,  Dumnezeu  împărăţeşte“  (III,  15).  In  capitolele  16—30,  Teofil, 
folosind  cronologia  dată  de  Biblie  şi  scrierile  istoricilor  păgîni,  demonstrea- 
ză, cu  cifre,  că  religia  creştină  este  mai  veche  decît  toate  celelalte  religii, 
pentru  că  scrierile  lui  Moisi  sînt  scrise  cu  900  sau  1000  de  ani  înainte  de 

războiul  troian,  iar  scrierile  profeţilor  sînt  mai  vechi  decît  scrierile  tuturor 
scriitorilor  păgîni . 

La  sfîrşitul  cărţii,  Teofil  îi  recomandă  lui  Autolic  citirea  Sfintelor 
Scripturi,  spunîndu-i:  „Deci,  dacă  vrei,  citeşte-le  cu  atenţie,  ca  să-ţi  fie  ţie 
sfetnic  şi  arvună  pentru  adevăr “ (III,  30). 

Nu  ştim  dacă  Autolic  a fost  convins  pînă  la  urmă  de  adevărul  expus 
şi  apărat  de  Teofil,  deşi  s-ar  putea  admite  această  posibilitate,  dacă  ne 
gîndim  la  insistenţa  cu  care  Autolic  îi  cerea  lui  Teofil  noi  lămuriri  asupra 
religiei  creştine,  dar  e sigur  că  lucrarea  episcopului  Antiohiei  a convins  şi  a 
adus  pe  mulţi  la  creştinism,  după  cum  o arată  aria  sa  de  răsptndire.  Africa 
şi  Galia,  respectiv  Tertulian  şi  Irineu,  care  o cunosc. 

SCRIERI  PIERDUTE 

în  cele  Trei  cărţi  către  Autojic,  Teofil  menţionează  unele/  lucrări  ale  sale,  care 
tratează  subiecte  în  directă  legătură  cu  teme  atinse  în  treacăt  în  apologia  sa. 

1.  Despre  demon:  „Demonul  se  numeşte  şi  drac,  pentru  că  a fugit  pe  furiş  de 
Dumnezeu;  mai  întîi  era  înger.  Dar  despre  subiectul  acesta  este  mult  de  spus;  de  aceea 
trec  acum  peste  el,  pentru  că  l-am  tratat  în  altă  parte“  (II,  28). 

2.  „Despre  istorii**,  titlu  dat  de  Teofil,  probabil  în  mai  multe  cărţi,  în  care  vorbea 
despre  genealogia  fiilor  lui  Adam  şi  ai  lui  Noe:  „Şi  eu  am  scris  despre  acestea  ...  în  prima 
carte  a lucrării  mele  „Despre  istorii **  (II,  30;  să  se  vadă  şi:  II,  31,  34  şi  III,  19). 

3.  Despre  zei  şi  viaţa  lor  desfrînată:  pentru  ce  să  mai  înşir  faptele  lor  . . . cînd  am 
vorbit  mai  cu  deamănuntul  despre  ei  într*o  altă  carte  V4  (III,  3). 

Eusebiu  al  Cezareii  (I.  B.,  IV,  24)  şi  Ieronim  (De  vir.  111.,  XXV)  au  cunoscut,  în 
afară  de  apologia  care  ni  s-a  păstrat  şi  alte  lucrări  ale  lui  Teofil: 

1.  Cuvîntări  catehetice ; 

2.  Contra  ereziei  lui  Hermogen,  în  care,  după  Eusebiu,  Teofil  se  serveşte  de  mărturii 
scoase  din  Apocalipsa  lui  Ioan; 

3.  Contra  lui  Marcion. 

F.  Loofs  a încercat  să  demonstreze,  dar  fără  succes,  că  sfîntul  Irineu  a folosit  îp 
Adversus  Haereses  această  lucrare  a lui  Teofil  şi  că  pe  baza  citatelor  din  ea  poate  fi  chiar 
reconstituită  în  linii  mari. 

Sfîntul  Irineu,  pe  lingă  aceste  lucrări  menţionate  şi  de  Eusebiu,  ne  spune  că  a citit 
şi  alte  lucrări  ale  lui  Teofil: 

4.  Comentar  la  Evanghelii; 

5.  Comentar  la  Proverbe; 

6.  Tot  Ieronim,  în  Epistola  121  către  Algas,  c.  6,  scrie  că  Teofil  a alcătuit  o 
Armonie  a Evangheliilor. 

In  1575,  Margarin  de  la  Bigne  a editat  la  Paris  în  Bibliotheca  Sanctorum  Patrum,  sub 
numele  lui  Teofil  al  Antiohiei,  un  comentar  în  latineşte  al  Evangheliei,  reprodus  de  I.  C. 
T.  Otto  în:  Corpus  apologetarum  christianorum  saeculi  secundi.  Jena,  1861,  p.  278—324. 
Th.  Zahn  a socotit  că  poate  demonstra  că  Teofil  este  autorul  comen tarului;  dar  cercetă- 
rile de  mai  tîrziu  au  arătat  că  acest  comentar  este  o compilaţie  de  la  sfîrşitul  secolului  V 
din  Ciprian,  Ambrozie,  Ieronim,  Pseudo-Amobiu  cel  Tînăr  şi  Augustin. 

PUNCTE  DE  DOCTRINĂ 


1 . Le-a  revenit  antiohienilor  meritul  de  a îmbogăţi  vocabularul  creştin 
cu  noi  termeni  teologici,  care  au  fost  acceptaţi  şi  folosiţi  de  teologia  creştină 
posterioară  cu  sensul  ce  li  s-a  dat  la  început . Primul  antiohian  este  sfîntul 
Ignatie  Teoforul,  care  foloseşte  pentru  întîia  oară  în  literatura  creştină 
termenul  de  ,, creştinism " (xpwTtavtotxoq)  pentru  a arăta  noua  situaţie 
creată  în  lume  prin  învăţătura  lui  Hristos  şi  termenul  de  ,, Biserica  cato- 
lică" (na&oXiKT}  E kkX^olcl),  adică  universală , sob ornic ă,  pentru  a arăta  atît 
unitatea  de  doctrină  a Bisericii  în  opoziţie  cu  comunităţile  eretice,  aşa  de 
diversificate  din  punct  de  vedere  doctrinar,  cît  şi  universalitatea  ei,  întinderea 
ei  în  spaţiu,  ecumenicitatea  ei . Al  doilea  antiohian,  tot  un  episcop,  Teofil , 
care  pune  în  circulaţie  termenul  de  „Treime"  (Tpias),  pentru  a arăta 
unitatea  lui  Dumnezeu  în  cele  trei  persoane  şi  termenii  „ Cuvîntul 
imanent " (Aoyoţ  ’ei>6i a&eroq)  şi „ Cuvîntul  rostit"  (Aoyoţ  7rpo</>opiKoc), 
pentru  a arăta  cele  două  stări  ale  Cuvîntului : înainte  de  crearea  lumii  §i  la 
crearea  lumii.  In  sfîrşit  tot  lui  Teofil  îi  revine  meritul  de  a acorda  omului  un 
loc  cu  totul  deosebit;  îl  situează  îndată  după  persoanele  Sfintei  Treimi: 
„în  al  patrulea  loc,  spune  Teofil , este  omul,  ca  să  fie  astfel:  Dumnezeu, 
Cuvînt,  înţelepciune,  om"  (II,  15)  şi-l  defineşte  „operă  veşnică": 
„Dumnezeu  pe  toate  le-a  socotit  secundare,  numai  facerea  omului,  operă 
veşnică,  o socoteşte  vrednică  de  mîinile  Sale"  (II,  18).  Iar  peste  două 
veacuri , tot  un  antiohian,  sfîntul  Ioan  Gură  de  Aur,  îi  consacră  omului  cele 
mai  frumoase  pagini  din  literatura  creştină  universală.  în  sfîrşit,  Teofil  este 
cel  dintîi  scriitor  creştin  care  vorbeşte  şi  de  inspiraţia  Noului  Testament: 
sfîntul  Ioan  Evanghelistul  este  numit  „purtător  de  Duh"  (II,  22),  iar 
epistolele  sfîntului  apostol  Pavel  „cuvînt  dumnezeiesc"  (III,  14). 

2.  Faţă  de  mulţimea  dumnezeilor  cu  care  se  lăuda  Autolic,  Teofil 

afirmă  cu  tărie  unitatea  lui  Dumnezeu,  monarhia  lui  Dumnezeu,  cum  îi 
place  să  o numească  (II,  4,  8,  35,  38;  III,  7);  iar  acestei  monarhii  îi  găseşte 
un  termen  nou:  Treime,  care  exprimă  şi  unitatea  lui  Dumnezeu,  şi  cele  trei 
persoane  ale  dumnezeirii:  Dumnezeu  (Tatăl),  Cuvîntul,  Înţelepciunea, 

cărora  Teofil  le  găseşte  o preînchipuire  în  lumea  creată:  primele  trei  zile  ale 
creaţiei  (II,  15).  Chiar  dacă  acest  nou  termen  teologic  n-ar  fi  creaţia  lui 
Teofil,  aşa  cum  vor  mulţi  patrologi,  ci  l-a  folosit  luîndu-l  din  tradiţia  biseri- 
cească antiohiană,  totuşi  meritul  lui  nu-i  mai  puţin  mare;  i-a  dat  o circulaţie 
universală.  Autolic,  care  nu  concepea  pe  zei  decît  sub  formă  materială,  îi 
cere  lui  Teofil  să-i  vorbească  de  chipul  lui  Dumnezeu.  Teofil  îi  răspunde  că 
despre  chipul  lui  Dumnezeu  nu  se  poate  vorbi  şi  nici  nu  poate  fi  văzut  cu 

ochi  trupeşti , pentru  că  Dumnezeu  este  „în  slavă,  fără  de  hotar;  în  măreţie, 
de  neînţeles;  în  înălţime , mai  presus  de  pricepere;  în  putere,  neegalat;  în 
înţelepciune,  fără  de  asemănare ; în  bunătate,  de  neajuns;  în  facerea  de  bine, 
mai  presus  de  cuvînt.  De-aş  spune  că  e lumină,  vorbesc  de  o făptură  a Lui; 
de-aş  spune  că  e cuvînt,  vorbesc  de  începutul  creaţiei  Lui;  de-aş  spune  că  e 
minte,  vorbesc  de  gîndirea  Lui;  de-aş  spune  că  e duh,  vorbesc  de  suflarea  Lui; 
de-aş  spune  că  e înţelepciune,  vorbesc  de  o odraslă  a Sa;  de-aş  spune  că  e 
tărie,  vorbesc  de  stăpînirea  Sa;  de-aş  spune  că  e putere,  vorbesc  de  lucrarea 
Lui;  de-aş  spune  că  e purtare  de  grijă,  vorbesc  de  bunătatea  Lui;  de-aş  spune 
că  e împărăţie,  vorbesc  de  slava  Lui;  de-aş  spune  că  e domn,  vorbesc  de  El 
ca  judecător;  de-aş  spune  că  e judecător,  vorbesc  de  dreptatea  Lui;  de-aş 
spune  că  e Tată,  vorbesc  de  toate  cîte  le  are;  de-aş  spune  că  e foc,  vorbesc  de 
mînia  Lui"  ( 1 , 3);  este  domn , pentru  că  domneşte  peste  toate;  este  Tată, 
pentru  că  El  este  înainte  de  toate;  este  creator  şi  făcător,  pentru  că  este 
ziditorul  şi  făcătorul  universului,  este  foarte  înalt,  pentru  că  este  mai  presus 
de  toate;  este  atotţiitor,  pentru  că  ţine  şi  cuprinde  totul"  (I,  4).  Dumnezeu 
nu  poate  fi  văzut  cu  ochii  trupului;  poate  fi  văzut  însc  de  cei  care  au  deschişi 
ochii  sufletului,  de  cei  care  trăiesc  în  curăţie  şi  sînt  fără  de  păcate  (I,  2,  5, 
7);  dar  cînd  omul  va  îmbrăca  nes  trie  ăciunea , va  vedea  după  vrednicie  pe 
Dumnezeu  (I,  7 ).  Dumnezeu  este  nefăcut  şi  fără  de  început,  neschimbat  şi 
nemuritor \ Din  veşnicie,  înainte  de  crearea  universului,  Dumnezeu  a născut 
Cuvîntul  imanent  (A oyos  'cvdi d&eroq)  şi  înţelepciunea  Sa  (II,  10).  Dumnezeu 
a creat  lumea  din  nimic  (*e?  obic  ovtcov)  prin  Cuvîntul  Său,  Care  din  Cuvînt 
imanent  ajunge  în  actul  creaţiei  Cuvînt  rostit  (Aoyoţ  Tipoipopucoţ)  (IT,  22). 
Termenii  ’evSt a#ero<;  şi  7rpo<popi/co<;  au  putut  fi  luaţi  de  Teofil,  aşa  cum  s-a 
spus,  din  Filon  sau  din  filozofia  stoică,  dar  episcopul  Antiohiei  a făcut 
din  ei  termeni  cu  o semantică  nouă,  le-a  dat  un  alt  conţinut,  aşa  cum 
creştinismul  a dat  alt  conţinut  templelor  păgîne,  făcînd  din  ele  biserici 
creştine.  Cuvîntul  este  Dumnezeu,  Fiu  al  lui  Dumnezeu,  născut  din  Dumne- 
zeu (II,  22).  Dumnezeu,  Tatăl  universului,  trimite,  cînd  vrea,  Cuvîntul  Său 
în  vreun  loc  oarecare  şi  acolo  „este  auzit,  este  văzut  şi  Se  găseşte  în  acel 
loc  " (II,  22).  In  rai,  cu  Adam  a vorbit  Cuvîntul:  „Iar  Cuvîntul  lui  Dumnezeu, 
prin  Care  a făcut  pe  toate,  fiind  puterea  şi  înţelepciunea  Lui,  luînd  chipul 
Tatălui  şi  Domnului  universului,  mergea  prin  rai,  în  chipul  lui  Dumnezeu, 
şi  vorbea  cu  Adam.  Că  însăşi  dumnezeiasca  Scriptură  ne  învaţă  că  Adam 
a zis  că  a auzit  glasul.  Iar  glasul  ce  este  altceva  decît  Cuvîntul  lui  Dumnezeu, 
Care  este  şi  Fiu  al  Lui  ?“  (II,  22).  Negreşit  scopurile  sale  apologetice , de  a 
demonstra  vechimea  religiei  creştine,  l-au  făcut  pe  Teofil  să  nu  vorbească 
deloc  în  lucrarea  către  Autolic  despre  naşterea  şi  viaţa  Mîntuitorului  Hristos. 
Poate  tot  aici  stă  explicaţia  că  Teofil  derivă  numele  de  creştin  (xptOTiavoţ) 

nu  de  la  xpioroţ,  numele  Domnului  Iisus  Hristos,  ci  de  la  xpioros,  adjectivul 
de  la  xpu*>  (I,  12).  A treia  persoană  a Sfintei  Treimi  este  Sfîntul  Duh,  numit 
de  Teofil  şi  Înţelepciune  (II,  10).  Duhul  Sfînt  dă  viaţă  creaţiei  (II,  10), 
acoperă  întreaga  creaţie  (I,  5),  a grăit  prin  pro  feţi  (II,  33), a inspirat  pe  Moisi 
şi  pe  profeţi  (II,  30),  învaţă  pe  creştini  (II,  33). 

3 . Omul,  „opera  veşnică " a lui  Dumnezeu  (II,  18),  este  plăsmuire  a 
lui  Dumnezeu  şi  icoană  a Sa  (I,  4).  Pentru  om  a pregătit  Dumnezeu  mai 
dinainte  lumea  (II,  10)  şi  tot  pentru  om  a creat  Dumnezeu  raiul,  „pentru 
ca  omul  să  locuiască  într-un  loc  mai  bun  şi  într-un  ţinut  deosebit"  (II,  23), 
cu  plante  şi  cu  pomi,  care  nu  erau  în  alt  pămînt  decît  în  rai  (II,  24).  Omul 
n-a  fost  făcut  „nici  cu  totul  muritor,  nici  desăvîrşit  nemuritor " (II,  24), 
ci  cu  voinţă  liberă  (II,  27):  „Prin  fire  omul  n-a  fost  făcut  nici  muritor, 
nici  nemuritor.  Dacă  l-ar  fi  făcut  dintru  început  nemuritor,  l-ar  fi  făcut 
dumnezeu;  şi  iarăşi,  dacă  l-ar  fi  făcut  muritor,  s-ăr  fi  crezut  că  Dumnezeu 
este  pricina  morţii  lui.  Aşadar  nu  l-a  făcut  nici  nemuritor,  nici  muritor, 
ci  capabil  şi  de  una  şi  de  alta.  Dacă  omul  înclina  spre  nemurire,  păzind 
porunca  lui  Dumnezeu,  avea  să  primească  de  la  Dumnezeu  ca  plată  nemu- 
rirea şi  avea  să  ajungă  Dumnezeu;  şi  iarăşi,  dacă  se  îndrepta  spre  faptele 
morţii,  neascultînd  de  Dumnezeu,  el  însuşi  avea  să  fie  pricina  morţii  sale, 
că  Dumnezeu  l-a  făcut  pe  om  liber,  cu  voinţă  liberă"  (II,  27). 

După  ce  l-a  făcut  pe  om  din  pămînt,  Dumnezeu  l-a  luat  „din  pămîntul 
din  care  a fost  făcut  şi  l-a  mutat  în  rai",  pentru  a-i  da  prilej  de  propăşire, 
„ca  să  ajungă  desăvîrşit,  ba  încă  să  ajungă  şi  Dumnezeu"  (II,  24).  Omul  a 
fost  pus  în  rai  ca  „să-l  lucreze",  adică  să  păzească  porunca  lui  Dumnezeu, 
după  cum  tîlcuieşte  Teofil  (II,  24).  Omul,  însă,  n-a  păzit  porunca  lui 
Dumnezeu,  a mîncat  din  pomul  cunoştinţei  — care  „nu  cuprindea  moartea , 
ci  neascultarea;  că  rodul  acestui  pom  nu  era  altceva  decît  cunoştinţa,  iar 
cunoştinţa  este  bună , dacă  este  folosită  cum  trebuie"  (II,  25)  — şi  Dumne- 
zeu l-a  pedepsit,  izgonindu-l  din  rai.  Păcatul  săvîrşit  de  om  a adus  asupra  lui 
osteneală , durere , întristare  şi  moarte  (II,  25).  Tot  păcatul  lui  Adam  este 
pricina  că  vieţuitoarele  au  ajuns  rele  din  bune  şi  blînde  cum  erau,  cînd  le-a 
creat  Dumnezeu:  „Cînd  a păcătuit  stăpînul,  au  păcătuit  şi  roabele . Cînd 
însă  omul  va  alerga  iarăşi  să  le  facă  pe  cele  ale  firii,  atunci  şi  fiarele  îşi  vor 
dobîndi  blîndeţea  de  la  început"  (II,  17).  Izgonirea  omului  din  rai  a fost  o 
mare  binefacere  făcută  omului  de  Dumnezeu,  pentru  ca  omul  să  nu  rămînă 
pe  veci  în  păcat,  ci,  datorită  acestei  pedepse,  să  se  pocăiască , să  ajungă  mai 
bun  prin  învăţătură  şi  să  se  reîntoarcă  iarăşi  în  rai,  după  înviere  şi  judecată 
(If26). 

4.  Răul  nu-i  creaţia  lui  Dumnezeu,  „pentru  că  toate  cele  create  de 
Dumnezeu  au  fost  bune  şi  bune  foarte"  (II,  17).  Răul  a intrat  în  lume  prin 

ispita  demonului,  care  mai  întîi  era  înger  (II,  28).  Demonul  se  mai  numeşte 
satan  — „Cel  care  a vorbit  atunci  prin  şarpe  cu  Eva"  — şi se  mai  numeşte  şi 
drac,  pentru  că  a fugit  pe  furiş  de  la  Dumnezeu  (II,  28).  Demonii  au  lucrat 
asupra  poeţilor  (II,  8). 

5.  Negreşit,  scopul  apologetic  al  scrierii  sale  de  a apăra  în  faţa 
păgînului  Autolic  unitatea  lui  Dumnezeu  şi  credinţa  în  învierea  morţilor 
şi  de  a dovedi,  bazat  pe  cronologie,  vechimea  creştinismului,  a făcut  pe 
Teofil  să  nu  se  ocupe  de  soteriologie.  Aminteşte  doar  în  treacăt  de  mărturi- 
sire, de  pocăinţă  şi  de  botez:  „ca  oamenii  să  primească  pocăinţă  şi  iertare 
de  păcate  prin  apă  şi  prin  baia  naşterii  din  nou"  (II,  16);  dar  acordă  un  loc 
deosebit  Bisericii,  deţinătoarea  mijloacelor  de  mîntuire , asemănînd-o  cu 
insulele  locuite,  care  au  porturi  primitoare:  „Şi  după  cum  în  mare  sînt 
insule  locuite,  cu  apă  bună  de  băut,  cu  pomi  roditori,  care  au  ţărmuri  de 
care  te  poţi  apropia  şi  porturi  în  care-şi  pot  găsi  refugiul  cei  prinşi  pe  mare 
de  furtuni,  tot  aşa  a dat  Dumnezeu  în  această  lume,  învălurată  şi  înviforată 
de  păcate,  adunări,  adică  sfintele  biserici,  în  care  sînt,  ca  în  insule,  porturi 
primitoare,  adică  învăţăturile  adevărului,  spre  care  aleargă  cei  care  vor  să  se 
mîntuiască,  cei  care  s-au  îndrăgostit  de  adevăr  şi  vor  să  scape  de  urgia  şi 
judecată  lui  Dumnezeu " (II,  14).  Şi  după  cum  în  mare  sînt  şi  insule 
stîncoase,  lipsite  de  apă  şi  neroditoare,  de  care  nu  te  poţi  apropia  decît 
cu  preţul  pierderii  vieţii,  tot  aşa  şi  în  lume  sînt  ereziile,  oare  pierd  pe  cei  ce 
se  apropie  de  ele,  căci  sînt  conduse  nu  de  Cuvîntul  adevărului,  ci  de  piraţi  (II, 
14). 

6 . Raportul  dintre  Biserică  şi  Stat  este  fixat  de  Teofil  prin  raportul 
creştinilor  faţă  de  împărat;  creştinii  nu  se  închină  împăratului  cum  fac 
păgînii,  ci  îl  cinstesc,  pentru  că  Dumnezeu  i-a  încredinţat  dregătoria  de 
împărat  şi  pentru  că  Dumnezeu  a rînduit  să  fie  cinstit  cu  cinstea  legiuită 

(i,n). 

7.  Niciunul  din  scriitorii  şi  părinţii  bisericeşti  creştini  n-a  avut  atîta 
preţuire  ca  Teofil  pentru  poporul  iudeu  şi  pentru  marile  lui  personalităţi. 
Preţuirea  lui  merge  pînă  acolo  că  numeşte  strămoşi  ai  săi  pe  iudei  (III,  20, 
21),  pe  Avraam  (III,  28)  şi  pe  David  (III,  25).  Dacă  n-ar  fi  spus  el  însuşi  că 
s-a  convertit  „cînd  a dat  de  Sfintele  Scripturi  ale  sfinţilor  profeţi"  (I,  14), 
ar  fi  trebuit  să-l  socotim  de  origine  iudaică,  nu  numai  pentru  simpatia  sa  faţă 
de  poporul  iudeu,  dar  şi  pentru  revolta  ce  şi-o  manifestă,  cînd  preotul  şi 
istoricul  egiptean  Manethos,  în  lucrarea  sa  „ Istoria  Egiptului ",  spune  că 
iudeii  au  fost  izgoniţi  din  Egipt  „pentru  că  erau  plini  de  lepră"  (III,  23). 

8.  Faţă  de  cultura  şi  literatura  clasică,  poziţia  lui  Teofil  este  negativă. 
Pentru  el  scriitorii,  poeţii  şi  filozofii  greci  sînt  nişte  oameni  ticăloşi,  cu 

mintea  coruptă , care  scriu  spre  laudă  şi  slavă  deşartă  (I,  1);  n-au  cunoscut 
adevărul , se  contrazic  nu  numai  între  ei,  ci  chiar  cu  ei  înşişi  (III,  3);  singur 
Platou  „pare  a fi  cel  mai  curat  dintre  filozofi " (III,  6),  dar  şi  el  se  aseamănă 
cu  ceilalţi  filozofi,  cînd  „legiuieşte  deschis  că  femeile  trebuie  şă  fie  comune 
tuturor " şi  cînd  nu  cunoaşte  adevărul  cu  privire  la  cronologia  lumii  (III, 
6,  26,  29).  Dacă  se  găseşte  cîte  un  pic  de  adevăr  în  scrierile  lor,  acesta  e 
împrumutat  din  Sfintele  Scripturi,  pentru  a face  „învăţăturile  lor  vrednice 
de  credinţă " (I,  14).  Această  atitudine  nedreaptă  faţă  de  filozofii  mai  vechi 
sau  de  cei  contemporani  lui  Teofil,  este  adesea  prezentă  în  operele  apologe- 
ţilor. Cultura  păgînă  era  respinsă  în  bloc,  ceea  ce  conducea  uneori  la  exage- 
rări, întrucît  este  ştiut  că  Biserica  — de  îndată  ce  a fost  recunoscută  ca 
atare  — a preţuit  pe  unii  filozofi,  ca  fiind  inspiraţi  adeseori  de  un  duh 
favorabil  concepţiei  creştine.  Socrate  şi  Platon  sînt  uneori  prezenţi  în  pictu- 
rile bisericeşti,  ceea  ce  denotă  comprehensiunea  doctrinei  creştine  pentru 
adevărurile  exprimate  de  gînditorii  necreştini. 

9.  Cu  mult  mai  bogat  ar  fi  fost  ansamblul  gîndirii  lui  Teofil,  dacă  ar 
fi  ajuns  pînă  la  noi  cel  puţin  Cuvîntările  catehetice,  Comentariul  la 
Evanghelii  şi  Comentarul  la  Proverbe.  Am  fi  avut  prin  Teofil gîndirea 
creştină  din  a doua  jumătate  a secolului  al  doilea  a Bisericii  apostolice  din 
Antiohia,  pentru  că  Teofil  a fost  un  erudit  dublat  de  un  teolog  însufleţit 
de  o puternică  credinţă,  de  un  teolog  episcop,  nu  un  teolog  laic,  pentru  că 
altfel  gîndeşte  şi  scrie  teologul  care  e episcop  şi  altfel  gîndeşte  şi  scrie 
teologul  care  e laic. 

* 

* * 

Teofil  a fost  valorificat  diferit.  Antichitatea  creştină  l-a  folosit,  iar 
Ieronim  apreciază  stilul  său  ales  şi  elegant.  Cercetătorii  noi , însă,  îl  judecă 
diferit:  unii  nu-i  acordă  nici  o preţuire,  ba  ajung  chiar  pînă  la  calificări 
jignitoare,  alţii  merg  pe  linia  pozitivă  a primului  patr olog,  Ieronim.  Mai  întîi, 
teologii  care  îl  denigrează.  J.  Geffcken  îl  socoate  „un  palavragiu  superficial, 
la  care  stilul  şi  vocabularul  se  iau  la  întrecere  cu  sărăcia  gîndirii".  A.  Puech, 
în  „Les  apologistes  grecs“  are  nişte  calificative  ca  acestea : „erudiţia  lui 
Teofil  este  mai  mult  de  faţadă  decît  de  fond";  „Teofil  pare  puţin  prost 
cînd  spune  că  Dumnezeu  nu  este  un  arhitect  ca  ceilalţi ";  „adesea  stilul 
îi  este  improvizat  şi  impersonal ";  „a  condamnat  filozofia,  fără  să  fi  înţeles 
nimic  din  ea";  „ apologet  superficial,  scriitor  care  improvizează  cu  o uşurinţă 
banală";  „lipsit  de  originalitate  şi  ştiinţă  adîncă";  „acest  Taţian  fără  talent , 
care  este  Teofil,  nu  merită  în  general  în  el  însuşi  decît  puţin  interes". 

G.  Bardy,  în  DThC , nu  este  atît  de  pornit  ca  Geffcken  şiPuech , totuşi 
îi  subapreciază  aportul  teologic  şi  literar:  „ Cultura  sa  generală  este  de  mîna  a 
doua.  A consultat  cu  mai  multă  plăcere  florilegiile  decît  lucrările  originale; 
iar  cînd  se  amestecă  în  cronologie , se  mulţumeşte  să  aducă , fără  a controla , 
datele  găsite  ici  şi  colo . De  altfel  scrie  rău  şi  nu  ştie  să  compună  o lucrare . 
Merge  mai  mult  la  hazard,  decît  să  urmărească  un  plan  determinat;  se  lasă 
prins  de  digresiuni,  iar  neclaritatea  se  ia  la  întrecere  cu  inexactitatea  Şi  e 
surprinzător  că  grăieşte  aşa  un  om  de  talia  lui  Bardy . 

Să  auzim  acum  şi  cealaltă  parte  ! „Teofil,  spune  O.  Bardenhewer, 
scrie  uşor  şi  curgător,  într-un  stil  proaspăt  şi  vioi“.  „Teofil  se  arată  în 
lucrarea  sa  către  Autolic,  scriu  J . Leiţi  şi  Dr . Andreas  Frh.Di  Pauli,  ca  un  om 
de  mare  erudiţie  şi  de  o proeminentă  agerime . Apărarea  pe  care  o face 
revelaţiei  creştine  este  desăvîrşită.  In  toate  demonstraţiile  sale  este  clar  şi 
uşor  de  înţeles,  fără  însă  să  cruţe  contribuţia  spirituală  a cititorului.  Stilul 
său  este  simplu  şi  elegant,  fără  emfază  şi  adîncimi  de  gîndire  căutate 
J.  Tixeront:  „Inferior  lui  Iustin  şi  Atenagora  în  adîncime  filozofică , Teofil 
este  superior  în  cultură  literară , întinsă  şi  variată.  Citise  mult,  dar  lecturile 
sale  nu  înăbuşiseră  în  el  nici  gîndirea  şi  nici  vederile  personale D.  S. 
Balanos:  „Incontestabil,  Teofil  este  un  scriitor  de  o mare  cultură  şi  agerime 
de  minte,  cu  un  stil  simplu  şi  elegant *\ 

Atîtea  voci,  pentru  şi  contra,  îl  arată  pe  Teofil  al  Antiohiei  un  scriitor 
mare,  precum  şi  este. 

CARTEA  ÎNTÎIA 


I. 

O limbă  frumoasă  şi  o frază  bine  întocmită  fac  plăcere  şi  aduc  laudă, 
spre  slavă  deşartă,  oamenilor  netrebnici,  care  au  mintea  coruptă;  dar  omul 
care  iubeşte  adevărul  nu  se  uită  la  cuvintele  înflorate,  ci  cercetează  temeiul 
cuvîntului:  care  este  şi  cum  este. 

Aşadar,  o prietene,  pentru  că  m-ai  zăpăcit  cu  cuvintele  tale  deşarte, 
lăudîndu-te  cu  zeii  tăi  de  piatră  şi  de  lemn,  făuriţi,  turnaţi,  sculptaţi  sau 
pictaţi,  care  nici  nu  văd,  nici  nu  aud1  — că  sînt  idoli  şi  lucruri  de  mîini 
omeneşti  — ba  încă  mă  mai  numeşti  creştin,  în  bătaie  de  joc,  ca  şi  cum  aş 
purta  un  nume  urît,  ei  bine,  mărturisesc  că  sînt  creştin  şi  port  acest  nume 
iubit  de  Dumnezeu,  nădăjduind  să  fiu  cu  el  de  folos  lui  Dumnezeu.  Că  nu-i, 
precum  socoţi  tu,  un  rău  să  porţi  numele  lui  Dumnezeu;  dar  poate  că  tu 
gîndeşti  aşa  despre  Dumnezeu,  pentru  că  nu  eşti  încă  de  folos  lui  Dumnezeu. 

II. 

Iar  dacă  îmi  spui:  ,, Arată-mi  pe  Dumnezeul  tău  !“,  atunci  îţi  voi  spune 
şi  eu:  ,, Arată-mi  omul  din  tine  şi-ţi  voi  arăta  şi  eu  pe  Dumnezeul  meu  !“ 
Arată-mi  că  ochii  sufletului  tău  văd  şi  că  urechile  inimii  tale  aud!  După  cum 
cei  care  privesc  cu  ochii  trupului  înţeleg  cele  ce  se  petrec  în  viaţă  şi  pe 
pămînt  şi  fac  totodată  deosebire  între  lumină  şi  întuneric,  între  alb  şi  negru, 
între  urît  şi  frumos,  între  armonios  şi  nearmonios,  între  măsurat  şi  nemăsu- 
rat, între  excesiv  şi  ciuntit  şi  la  fel  deosebesc  sunetele  de  sînt  ascuţite  sau 
groase  sau  plăcute,  tot  aşa  se  poate  spune  şi  de  urechile  inimii  şi  de  ochii 
sufletului,  că  le  este  cu  putinţă  să  vadă  pe  Dumnezeu.  Da,  Dumnezeu  este 


l.Ps.,  1 34,31-32. 

văzut  de  cei  oe  pot  să-L  vadă,  dacă  au  deschişi  ochii  sufletului.  Toţi  oamenii 
au  ochi;  dar  unii  au  ochii  acoperiţi  cu  o pieliţă  şi  nu  văd  lumina  soarelui. 
Pentru  că  orbii  nu  văd,  nu  înseamnă  că  lumina  soarelui  nu  străluceşte,  ci 
orbii  să  dea  vina  pe  ei  şi  pe  ochii  lor.  Tot  aşa  şi  tu,  o omule,  din  pricina 
păcatelor  şi  a faptelor  tale  rele,  ochii  sufletului  tău  îţi  sînt  acoperiţi,  cu  o 
pieliţă.  Că  omul  trebuie  să  aibă  aşa  de  curat  sufletul  ca  o oglindă  strălu- 
citoare. După  cum  atunci  cînd  oglinda  prinde  rugină,  nu  se  poate  vedea 
chipul  omului  în  ea,  tot  aşa  şi  un  om  nu  poate  vedea  pe  Dumnezeu  cînd  se 
află  în  el  păcatul.  Vezi-te  cum  eşti;  dacă  nu  eşti  cumva  răsdesfrînat,  dacă 
nu  eşti  cumva  desfrînat,  dacă  nu  eşti  cumva  hoţ,  dacă  nu  eşti  cumva  hră- 
păreţ, dacă  nu  eşti  cumva  jefuitor,  dacă  nu  eşti  cumva  sodomit,  dacă  nu  eşti 
cumva  furios,  dacă  nu  eşti  cumva  pornit  pe  ocări,  dacă  nu  eşti  cumva  plin  de 
mînie,  dacă  nu  eşti  cumva  invidios,  dacă  nu  eşti  cumva  mîndru,  dacă  nu  eşti 
cumva  dispreţuitor,  dacă  nu  eşti  cumva  lacom,  dacă  nu  eşti  cumva  iubitor 
de  arginţi,  dacă  nu  eşti  cumva  neascultător  de  părinţi,  dacă  nu-ţi  vinzi 
cumva  copiii  ! Celor  care  săvîrşesc  aceste  fapte  nu  li  se  arată  Dumnezeu, 
pînă  ce  nu  se  curăţesc  mai  întîi  de  orice  întinare.  Toate  aceste  păcate  te 
întunecă.  Sînt  ca  un  gunoi,  care-ţi  intră  în  ochi,  de  nu  mai  poţi  vedea  lumina 
soarelui.  Tot  aşa  şi  cu  tine,  o omule  ! Păcatele  tale  te  întunecă,  de  nu  mai 
poţi  vedea  pe  Dumnezeu. 


III. 

Dar  mă  vei  întreba: 

— Tu,  care  vezi  pe  Dumnezeu,  vorbeşte-mi  de  chipul  lui  Dumnezeu  ! 

— Ascultă,  o omule  ! Despre  chipul  lui  Dumnezeu  nu  se  poate  vorbi; 
chipul  Lui  nu  se  poate  explica.  Cu  ochii  trupeşti  nu  poate  fi  văzut  chipul 
lui  Dumnezeu.  In  slavă,  este  fără  de  hotar;  în  măreţie,  de  neînţeles;  în 
înălţime,  mai  presus  de  pricepere;  în  putere,  neegalat;  în  înţelepciune,  fără 
de  asemănare;  în  bunătate,  de  neajuns;  în  facerea  de  bine,  mai  presus  de 
cuvînt.  De-aş  spune  că  e lumină,  vorbesc  de  o făptură  a Lui;  de-aş  spune  că 
e Cuvînt,  vorbesc  de  începutul  creaţiei  Lui;  de-aş  spune  că  e minte,  vorbesc 
de  gîndirea  Lui;  de-aş  spune  că  e duh,  vorbesc  de  suflarea  Sa;  de-aş  spune 
că  e înţelepciune,  vorbesc  de  o odraslă  a Sa;  de-aş  spune  că  e tărie,  vorbesc 
de  stăpînirea  Sa;  de-aş  spune  că  e putere,  vorbesc  de  lucrarea  Lui;  de-aş 
spune  că  e purtare  de  grijă,  vorbesc  de  bunătatea  Lui;  de-aş  spune  că  e 
împărăţie,  vorbesc  de  slava  Lui;  de-aş  spune  că  e domn,  vorbesc  de  El  ca 
judecător;  de-aş  spune  că  e judecător,  vorbesc  de  dreptatea  Lui;  de-aş  spune 
că  e Tată,  vorbesc  de  toate  cîte  le  are;  de-aş  spune  că  e foc,  vorbesc  de  mînia 
Lui. 

— Dar  Dumnezeu  se  mînie  ? mă  vei  întreba. 

— Negreşit  ! Se  mînie  pe  cei  care  fac  rele,  dar  e bun,  milostiv  şi 
îndurător  cu  cei  care-L  iubesc  şi  se  tem  de  EL  Este  învăţător  celor  temători 
de  Dumnezeu  şi  tată  celor  drepţi;  dar  celor  necredincioşi,  judecător  şi 
pedepsitor. 


IV. 

Este  fără  de  început,  pentru  că  este  nefăcut;  este  neschimbat,  pentru 
că  este  nemuritor.  Se  numeşte  Dumnezeu,  pentru  că  le-a  aşezat  pe  toate  pe 
tăria  Lui  şi  pentru  că  cuvîntul  Dumnezeu  vine  de  Ia  cuvîntul  tfeeu';  iar 
cuvîntul  deeiv  înseamnă:  a alerga,  a mişca,  a lucra,  a hrăni,  a purta  de  grijă, 
a conduce,  a da  viaţă  tuturor.  Este  domn,  pentru  că  domneşte  peste  toate; 
este  Tată,  pentru  că  El  este  înainte  de  toate;  este  creator  şi  făcător,  pentru 
că  este  ziditorul  şi  făcătorul  universului;  este  foarte  înalt,  pentru  că  este 
mai  presus  de  toate;  este  atotţiitor,  pentru  că  ţine  şi  cuprinde  totul.  înălţi- 
mile cerurilor,  adîncurile  abisurilor  şi  marginile  lumii  sînt  în  mîna  Lui  şi  nu 
este  loc  în  care  să  nu  se  vadă  lucrarea  Sa2  . Cerurile  sînt  lucrul  Lui,  pămîntul 
facerea  Lui,  marea  făptura  Lui,  omul  plăsmuire  şi  icoană  a Lui,  soarele, 
luna  şi  stelele  stihii  ale  Lui,  făcute  spre  semne,  spre  vremi,  spre  zile  şi  spre 
ani3 , ca  să  slujească  şi  să  robească  oamenilor.  Pe  toate  Ie-a  adus  Dumnezeu 
din  nefiinţă  la  fiinţă,  pentru  ca,  prin  lucruri,  să  se  cunoască  şi  să  se  înţelea- 
gă măreţia  Lui. 

V. 

După  cum  în  om  nu  se  vede  sufletul,  că  este  nevăzut  pentru  oameni, 
dar  prin  mişcarea  trupului  se  înţelege  că  este  în  om  suflet,  tot  aşa  şi  Dumne- 
zeu nu  se  poate  vedea  cu  ochii  omeneşti,  dar  se  vede  şi  se  înţelege  din  purta- 
rea Lui  de  grijă  şi  din  lucrurile  Lui.  După  cum  cînd  vezi  pe  mare  o corabie 
bine  echipată  că  aleargă  şi  se  întoarce  în  port,  gîndeşti  negreşit  că  este  în  ea 
un  căpitan  care  o conduce,  tot  aşa  trebuie  să  gîndeşti  că  este  un  Dumnezeu 
Care  conduce  totul,  chiar  dacă  nu-i  văzut  cu  ochii  trupului,  pentru  că-i 
necuprins.  Dacă  omul  nu  poate  să  se  uite  la  soare,  o stihie  foarte  mică,  din 
pricina  covîrşitoarei  lui  călduri  şi  puteri,  oare  nu  cu  mult  mai  mult  om 
muritor  nu  poate  privi  slava  lui  Dumnezeu,  care-i  mai  presus  de  cuvînt  ? 
După  cum  rodia  are  o coajă,  care  o acoperă,  iar  înăuntru  are  multe 
cămăruţe  şi  cutiuţe,  despărţite  prin  membrane,  în  care  se  găsesc  multe 
seminţe,  la  fel  şi  întreaga  creaţie  este  acoperită  de  Duhul  Iui  Dumnezeu;  iar 

2.  Is.,  66,  1 ; Fapte,  7,  49. 

3.  Fac.,  1,  14. 

Duhul  care  o acoperă,  împreună  cu  creaţia,  sînt  acoperiţi  de  mîna  lui  Dum- 
nezeu; şi  după  cum  sămînţa  rodiei,  care  este  înăuntru,  nu' poate  vedea  cele 
ce  sînt  dincolo  de  coajă,  pentru  că  este  înăuntru,  tot  aşa  nici  omul,  acoperit 
împreună  cu  toată  creaţia  de  mîna  lui  Dumnezeu,  nu  poate  vedea  pe  Dumne- 
zeu. Mai  mult;  toţi  cred  că  este  un  împărat  pămîntesc,  deşi  nu-i  văzut  de 
toţi;  dar  toţi  îl  cunosc  prin  legile  şi  hotărîrile  lui,  prin  dregătorii  şi  puternicii 
lui  slujbaşi,  prin  statuile  lui.  Pe  Dumnezeu  nu  vrei  tu  să-L  cunoşti  oare  prin 
lucrurile  şi  puterile  Lui  ? 

VI. 

Priveşte,  o omule,  lucrurile  Lui:  schimbarea  timpului  după  anotimpuri; 
schimbările  aerului;  drumul  regulat  al  aştrilor;  mersul  regulat  al  zilelor,  al 
nopţilor,  al  lunilor  şi  al  anilor;  felurita  frumuseţe  a seminţelor,  a plantelor 
şi  a fructelor;  speciile  atît  de  deosebite  ale  animalelor  cu  patru  picioare, 
ale  păsărilor,  ale  reptilelor,  ale  peştilor,  de  apă  dulce  şi  apă  sărată;  instinctul 
pus  în  aceste  vietăţi  pentru  a se  naşte  şi  a creşte,  nu  pentru  folosul  lor,  ci 
pentru  trebuinţa  omului;  purtarea  de  grijă,  pe  care  o are  Dumnezeu  pentru  a 
pregăti  hrană  la  tot  trupul,  sau  supunerea,  pe  care  a rinduit-o  Dumnezeu,  ca 
toate  să  se  supună  neamului  omenesc;  curgerea  necontenită  a izvoarelor  cu 
apă  dulce  şi  a nurilor;  căderea  la  vreme  a rouăi,  a furtunilor  şi  ploilor; 
mişcarea  foarte  felurită  a corpurilor  cereşti;  luceafărul,  care  răsare  şi  vesteş- 
te dinainte  sosirea  astrului  celui  desăvîrşit;  conjuncţia  Pleiadei  şi  Orionului; 
steaua  strălucitoare  Arcturo4  şi  dansul  celorlalte  stele  în  cercul  cerului, 
cărora  înţelepciunea,  cea  de  multe  feluri  a lui  Dumnezeu5  le-a  dat  nume 
speciale  tuturora6.  Numai  acest  Dumnezeu  a făcut  din  întuneric  lumină; 
El  a făcut  rezervoarele  vîntului  de  miazăzi,  vistieriile  adîneului  de  ape, 
hotarele  mărilor,  vistieriile  zăpezilor  şi  ale  grindinei;  El  a adunat  apele  în 
vistieriile  adîneului  de  ape  şi  întunericul  în  vistieriile  lui;  El  scoate  lumina 
cea  dulce,  dorită  şi  plăcută  din  vistieriile  ei,  ridică  norii  de  la  marginile 
pămîntului,  înmulţeşte  fulgerele  spre  ploaie7,  trimite  tunetul  spre  înfrico- 
şare şi  vesteşte  mai  dinainte  prin  fulger  lovitura  tunetului,  ca  nu  cumva  sufle- 
tul înspăimîntat  pe  neaşteptate  să  moară,  dar  tot  El  măsoară  tăria  ftilgeru- 
lui,  care  coboară  din  ceruri,  ca  să  nu  aprindă  pămîntul;  că  dacă  fulgerul  şi-ar 
slobozi  toată  puterea  lui,  ar  arde  pămîntul,  iar  dacă  tunetul  ar  da  drumul 
întregii  lui  tării,  ar  distruge  cele  de  pe  pămînt. 


4.  Iov,  9,  9. 

5.  Ef.,  3,  10. 

6.  Ps.,  146,4. 

7.  Ps.,  134,  12;  Ier.,  10,  13. 

VII. 

Acesta  este  Dumnezeul  meu,  Stăpînul  universului,  Cel  ce  singur  a întins 
cerul*  şi  a rînduit  lăţimea  pămîntului9  sub  cer1 0 ; Cel  ce  tulbură  adîncul 
mării  şi  face  să  răsune  valurile  ei1 1 ; Cel  ce  stăpîneşte  puterea  mării  şi 
potoleşte  frămîntarea  valurilor  ei12  ; Cel  ce  a întemeiat  pămîntul  pe  ape13 
şi  i-a  dat  duh  ca  să-l  hrănească,  a Cărui  suflare  dă  viaţă  universului;  că 
dacă-şi  va  opri  Duhul  Său,  universul  va  pieri14  . De  Acest  Dumnezeu  vorbeşti, 
omule  ! Duhul  Acestuia  îl  respiri  şi  pe  Acesta  nu-L  cunoşti  ! Iar  aceasta  ţi 
s-a  întîmplat  din  pricina  orbirii  sufletului  tău  şi  din  pricina  împietririi  inimii 
tale15.  Dar,  dacă  vrei,  poţi  să  te  vindeci.  Dă-te  pe  mîna  doctorului  şi-ţi 
va  opera  ochii  sufletului  .şi  ai  inimii. 

— Cine-i  doctorul  ? 

— Dumnezeu,  Cel  ce  vindecă  şi  dă  viaţă  prin  Cuvîntul  şi  înţelepciunea 
Şa.  Dumnezeu,  Cel  ce  a făcut  universul  prin  Cuvîntul  şi  înţelepciunea  Sa: 
„Cu  Cuvîntul  Lui  cerurile  s-au  întărit  şi  în  Duhul  Lui  toată  puterea  lor“ie  . 
Foarte  mare  este  înţelepciunea  Lui:  „ Dumnezeu  cu  înţelepciunea  a înteme- 
iat pămîntul  şi  a gătit  cerurile  cu  pricepere;  întru  cunoştinţa  Lui  adîncurile 
de  ape  s-au  deschis , iar  norii  au  izvorît  apă“11 . Dacă  înţelegi  acestea,  omule, 
şi  dacă  trăieşti  curat,  cuvios  şi  drept,  poţi  vedea  pe  Dumnezeu.  Dar,  înainte 
de  toate,  să  premeargă  în  inima  ta  credinţa  şi  frica  de  Dumnezeu.  Atunci  vei 
înţelege  acestea  cînd  vei  lepăda  ceea  ce  este  muritor  şi  vei  îmbrăca  nestrică- 
ciunea18,  atunci  vei  vedea  după  vrednicie  pe  Dumnezeu.  Că  Dumnezeu 
înviază  nemuritor  trupul  tău  împreună  cu  sufletul.  Atunci,  ajungînd  nemuri- 
tor, vei  vedea  pe  Cel  nemuritor,  dacă  acum  vei  crede  în  El;  atunci  vei 
cunoaşte  că  pe  nedrept  ai  vorbit  împotriva  Lui. 

VIII. 

Tu,  însă,  nu  crezi  în  învierea  morţilor,  Cînd  va  fi  învierea  morţilor, 
atuncea  vrînd-nevrînd  vei  crede:  dar  credinţa  ta  de  atunci  va  fi  socotită 
necredinţă,  dacă  nu  crezi  acum.  Dar  de  ce  nu  crezi  ? Nu  ştii  oare  că  credinţa 
premerge  tuturor  lucrurilor  pe  care  le  face  omul  ? Care  plugar  poate  secera, 


8.  Iov,  9,  8. 

9 . Pămîntului  adăugat  textului  ediţiei  lui  Otto  după  S.B.,  p.  64. 

10.  Iov,  38,  18. 

11.  Ps.,  64,  7. 

12.  Ps.,  88,  10. 

13.  Ps.,  23,2. 

14.  Iov,  34,  14-15. 

15.  Ef.,4,  18. 

16.  Ps.,  32,  6. 

17.  Pilde,  3,  19-20. 

18.  I Cor.,  15,  53-54;  II  Cor.,  5,  4. 

dacă  nu  crede  mai  întîi  în  pămîntul  în  care  aruncă  sămînţa  ? Sau  cine  poate 
călători  pe  mare,  dacă  nu  crede  mai  întîi  în  corabie  şi  în  căpitanul  corăbiei  ? 
Care  bolnav  poate  să  se  vindece,  dacă  nu  crede  mai  întîi  în  doctor  ? Cine 
poate  învăţa  o meserie  sau  o ştiinţă,  dacă  nu  se  dă  mai  întîi  pe  sine  învăţă- 
torului şi  dacă  nu  crede  în  el  ? Aşadar,  dacă  plugarul  crede  în  pămînt,  dacă 
cel  care  călătoreşte  pe  mare  crede  în  corabie,  dacă  bolnavul  crede  în  doctor, 
pentru  ce  tu  nu  vrei  să  crezi  în  Dumnezeu,  cînd  ai  de  la  El  atîtea  garanţii  ? 
Mai  întîi,  că  te-a  adus  de  la  nefiinţă  la  fiinţă.  Că  dacă  n-ar  fi  existat  nici 
tatăl  tău,  nici  mama  ta,  cu  atît  mai  mult  nici  tu  n-ai  fi  existat  cîndva  ! 
Dumnezeu  te-a  plăsmuit  dintr-o  mică  materie  lichidă  şi  dintr-o  foarte  mică 
picătură,  care  nici  nu  era  cîndva  şi  te-a  adus  în  această  viaţă.  Şi  totuşi 
crezi  că  statuile  făcute  de  oameni  sînt  dumnezei  şi  fac  minuni,  dar  nu  crezi 
că  Dumnezeul,  Care  te-a  făcut,  poate  să  te  facă  din  nou  ? 


IX. 

De  altfel,  numele  dumnezeilor  despre  care-mi  spui  că-i  adori,  nu  sînt 
decît  nume  de  oameni  morţi.  Dar  a căror  oameni  şi  a ce  fel  de  oameni  ? 
Nu  este  oare  Cronos1 9 un  mîncător  de  copii  ? Nu  şi-a  mîncat  el  proprii  săi 
copii  ? Iar  dacă-mi  vorbeşti  de  Zeus20  , fiul  lui,  vezi-i  şi  faptele  şi  purtarea  ! 
Mai  întîi,  a fost  crescut  de  o capră  în  muntele  Ida21  , pe  care,  după  cum  spun 
miturile,  a tăiat-o,  a jupuit-o  de  piele  şi  şi-a  făcut  din  ea  o haină.  Iar  celelalte 
fapte  ale  lui  — traiul  său  cu  soră-sa,  adulterele  sale,  sodomiile  sale  — le 
istorisesc  mai  bine  Homer22  şi  ceilalţi  poeţi.  Pentru  ce  să  mai  vorbesc  apoi 
de  fiii  lui:  de  Heracle  , care  s-a  ars  pe  el  însuşi,  de  Dionisos,  care  era 


19.  Cronos,  una  din  marile  divinităţi  greceşti  — la  romani  identificat  cu  Saturn  — 
fiul  lui  Uranos  şi  al  Geii.  S-a  căsătorit  cu  sora  sa  Rea,  a detronat  pe  tatăl  său  şi  i-a  luat 
locul.  Potrivit  unui  oracol  al  mamei  sale,  Geea,  trebuia  sa  fie  detronat  şi  el  de  unul  din 
copiii  săi;  pentru  a anula  oracolul,  îşi  mînca  copiii;  a scăpat  numai  fiul  său  Zeus,  fiind 
ascuns  de  mama  sa.  Cînd  s-a  făcut  mare,  a pornit  război  împotriva  lui  Cronos,  pe  care  l-a 
învins  şi  l-a  aruncat  în  Tartar. 

20.  Zeus,  divinitatea  supremă  a grecilor  — identificat  la  romani  cu  Jupiter  — 
căsătorit  cu  Hera,  este  tatăl  multor  zei  şi  semi-zei. 

21.  Munte  în  Creta. 

22.  Homer,  poet  epic  grec,  a trăit  în  secolul  IX  înainte  de  Hristos;  este  autorul— 
contestat  de  unii  — al  Iliadei  şi  Odiseii.  Tradiţia  îl  prezintă  bătrîn,  mergînd  din  cetate  în 
cetate,  recitînd  versurile  sale. 

23.  Heracle,  erou  al  mitologiei  greceşti,  semi-zeu  — identificat  la  romani  cu  Hercule- 
este  fiul  lui  Zeus.  După  multe  fapte  eroice  s-a  dus  la  Teba,  unde  s-a  căsătorit  cuMegara. 
într-un  acces  de  nebunie,  şi-a  ucis  soţia  şi  copiii.  Pentru  a ispăşi  această  crimă,  regele 
Euristeu  l-a  obligat  să  execute  12  munci,  aşa  numitele  „cele  12  munci  ale  lui  Hercule“. 
în  afară  de  acestea  a făcut  şi  alte  multe  fapte  eroice.  A avut,  însă,  şi  în  o suta  de  locuri 
aventuri  amoroase;  şi-a  uitat  chiar  de  eroismul  sau,  ajungînd  sclavul  Omfalei.  în  sfîrşit 
s-a  căsătorit  cu  Deianira,  pe  care  a părăsit-o  pentru  Iola.  Deianira,  pentru  a-şi  aduce  soţul 
înapoi,  i-a  trimis  cămaşa  muiată  în  sîngeie  lui  Nesos,  primită  în  dar  de  la  acesta  în  clipa 

beţiv24  şi  nebun,  de  Apolo25 , care  se  temea  de  Ahile26  şi  fugea  din  faţa  lui, 
care  era  îndrăgostit  de  D;  fne  27  şi  nu  ştia  de  soarta  nenorocită  a lui 
Hyacinth28  ; sau  de  Afrodita29  , care  a fost  rănită,  sau  de  Ares30  , o nenoroci- 
re pentru  muritori,  sau  de  sîngele  care  curgea  din  aceşti  aşa  zişi  dumnezei  ? 
A vorbi  de  acestea  e puţin  lucru,  cînd  voi  aveţi  un  dumnezeu,  numit  Osiris31  , 
cu  mădularele  tăiate,  ale  cărui  mistere  le  săvîrşiţi  în  fiecare  an,  ca  şi  cum 
Osiris  s-ar  fi  pierdut  şi  a fost  găsit  şi  pe  care  îl  căutaţi  mădular  cu  mădular; 
şi  nici  nu  se  ştie,  dacă  s-a  pierdut,  nici  nu  se  arată,  dacă  a fost  găsit.  Pentru 
ce  să  mai  vorbesc  de  Attis32  cel  castrat,  sau  de  Adonis33,  care  umbla  de 
colo-colo  prin  pădure  după  vînat  şi  a fost  rănit  de  un  porc  sălbatic,  sau  de 
Asclepios34  , care  a fost  lovit  de  trăsnet,  sau  de  Serapis35 , care  a fost  alungat 
din  Sinope  şi  s-a  refugiat  în  Alexandria,  sau  de  Artemida  scitică36  , surghiuni- 
tă şi  ea,  ucigaşă,  vînătoriţă  şi  îndrăgostită  de  Endymion37.  Acestea  nu  le 
spunem  noi,  ci  scriitorii  şi  poeţii  voştri  le  predică. 

morţii,  fiind  ucis  de  Heracle  pentru  că  se  îndrăgostise  de  Deianira.  Cămaşa  avea  darul 
miraculos  de  a aduce  înapoi  pe  soţul  necredincios.  îndată  ce  Heracle  a îmbrăcat  cămaşa, 
a fost  cuprins  de  dureri  atît  de  puternice,  încît,  pentru  a scăpa  de  ele,  s-a  ars  de  viu. 

24.  Dionisos,  fiul  lui  Zeus  şi  al  Semelei,  zeul  viei  şi  al  vinului  — identificat  la  romani 
cu  Bahus.  Cultul  lui  a contribuit  la  introducerea  misterelor. 

25.  Apolo,  fiul  lui  Zeus  şi  al  Letei,  zeul  luminii,  al  artelor  frumoase  şi  al  divinaţiei. 
Avea  la  Delfi  un  templu  şi  un  oracol. 

26.  Ahile,  fiul  lui  Peleu  şi  al  zeiţei  Tethis,  eroul  principal  al  Iliadei.  La  naştere  a 
fost  scufundat  de  mama  sa  în  apele  Stixului  pentru  a-1  face  nemuritor;  i-a  rămas  vulnerabil 
numai  călcîiul,  de  care-1  ţinuse  mama  lui  pe  cînd  îl  scufunda.  în  războiul  troian,  Ahile 
a murit  de  săgeata  lui  Paris,  primită  în  călcîiul  care  nu  fusese  udat  de  apele  Stixului. 

27.  Dafne,  nimfă,  fiica  unui  zeu-fluviu  şi  a zeiţei  Geea.  Apolo  s-a  îndrăgostit  de 
ea;  voind  să  fugă  de  Apolo,  s-a  rugat  de  mama  sa  să  o scape  şi  mamă-sa  a prefăcut-o  în 
dafin. 

28.  Hyacinth,  personaj  din  mitologia  greacă,  prefăcut  de  Apolo  în  floare. 

29.  Afrodita,  fiica  lui  Zeus  şi  a nimfei  Diona;  după  altă  tradiţie,  fiica  lui  Uranus, 
născută  din  spuma  mării,  zeiţă  a frumuseţii  şi  a dragostei  — identificată  la  romani  cu 
Venus. 

30.  Ares,  fiul  lui  Zeus  şi  al  Herei,  era  zeul  războiului  — identificat  la  romani  cu 
Marte, 

31.  Osiris,  zeu  egiptean,  fiul  zeului  Geb  Cpămîntul)  şi  al  zeiţei  Nuţ  (cerul),  căsătorit 
cu  Isis;  era  zeul  morţuor.  A fost  ucis  de  fratele  său  Set,  tăiat  în  bucăţi  şi  împrăştiat;  dar 
soţia  sa  Isis  le-a  găsit  şi  i-a  reconstituit  trupul. 

32.  Attis,  zeul  vegetaţiei  în  Asia  Mică.  Părăsit  de  copil  în  trestiile  unui  rîu  din 

Frigia,  a fost  descoperit  de  zeiţa  Rea  şi  a ajuns  amantul  ei.  Rea,  de  gelozie,  s-a  împotrivit 
căsătoriei  lui.  Attis,  cuprins  de  furie,  s-a  castrat.  Rea  l-a  prefăcut  în  pin. 

33.  Adonis,  divinitate  în  mitologia  greacă;  era  atît  de  frumos,  că  ^eiţa  Afrodita 
a părăsit  Olimpul  pentru  a merge  împreună  cu  el  la  vînătoare.  A fost  ucis  de  un  mistreţ. 
La  rugămintea  Afroditei,  Zeus  l-a  prefăcut  în  dediţel. 

34.  Asclepios,  fiul  Iui  Apolon,  zeul  medicinii  — identificat  la  romani  cu  Esculap. 

35.  Serapis,  zeu  introdus  în  Egipt  sub  Ptolomei,  era  originar  din  Sinope,  celebrat 
în  o mulţime  de  temple,  dintre  care  cele  mai  celebre  au  fost:  Serapeum  din  Alexandria 
şi  Serapeum  din  Memfis. 

36*  Artemida,  fiica  lui  Zeus  şi  a Letei,  zeiţa  vînătorii  — identificată  la  romani  cu 
Diana. 

37.  Endymion,  păstor  de  o rară  frumuseţe.  A fost  iubit  de  Selena  (luna),  care  în 
fiecare  noapte  venea  şi-l  privea.  Zeus  i-a  dat  sa-şi  aleagă  existenţa  pe  care  o doreşte; 

X. 

Pentru  ce  să  mai  înşir  mulţimea  animalelor,  pe  care  le  adoră  egiptenii: 
şerpi,  animale  domestice,  animale  sălbatice,  păsări,  vieţuitoare  care  înoată 
în  apă  şi  încă  băi  pentru  spălarea  picioarelor  şi  sunete  plitie  de  ruşine  ? 
Iar  dacă-mi  vorbeşti  de  greci  şi  de  celelalte  popoare,  apoi  acestea,  după 
cum  am  spus  mai  înainte,  se  închină  la  pietre,  la  lemne  şi  la  celelalte 
materiale,  chipuri  de  oameni  morţi.  Fidias38  a făcut  în  Pisa3  9 pentru  eleni 
pe  Zeus  Olimpicul,  iar  pentru  atenieni  pe  zeiţa  Atena40  de  pe  Acropole. 
Te  întreb  şi  eu,  o omule,  cîţi  dumnezei  sînt  cu  numele  de  Zeus  ? Mai  întîi 
este  Zeus  numit  Olimpicul,  apoi  Zeus  numit  Latearios,  apoi  Zeus  din  munte- 
le Casios,  apoi  Zeus  numit  Tunătorul,  apoi  Zeus  numit  Protopărintele, 
apoi  Zeus  numit  Privighetorul,  apoi  Zeul  Protectorul  cetăţii,  apoi  Zeus 
Capitolin.  Zeus,  fiul  lui  Cronos,  care  a fost  împărat  al  cretanilor,  îşi  are 
mormîntul  în  Creta;  ceilalţi  n-au  fost  învredniciţi  poate  nici  de  mormînt. 
Iar  dacă-mi  vorbeşti  de  mama  aşa  numiţilor  dumnezei,  apoi  să  mă  ferească 
Dumnezeu  să  rostesc  cu  gura  mea  faptele  ei,  (că  nouă  nu  ne  este  îngăduit 
nici  cu  numele  să  pomenim  nişte  fapte  ca  acelea)  sau  faptele  cu  care-i  slujesc 
cei  care  se  închină  ei;  sau  să  rostesc  cîte  biruri  şi  tributuri  dau  împăratului 
ea  şi  fiii  ei41  . Aceştia  nu  sînt  dumnezei,  ci  „idoli**,  după  cum  am  spus  mai 
înainte,  „lucruri  de  mîini  omeneşti**42  şi  „draci**43  necuraţi.  Să  fie  ca  ei  cei 
ce  fac  acestea  şi  nădăjduiesc  în  ei  ! 


XI. 

Voi  cinsti,  deci,  mai  mult  pe  împărat,  nu  cînd  mă  închin  lui,  ci  cînd 
mă  rog  pentru  el.  Mă  închin  lui  Dumnezeu,  Dumnezeului  care  este  de  fapt 
şi  cu  adevărat  Dumnezeu,  ştiind  că  împăratul  de  Dumnezeu  a fost  rînduit. 

Dar  mă  vei  întreba: 

— Pentru  ce  nu  te  închini  împăratului  ? 

— Nu  mă  închin  lui,  pentru  că  Dumnezeu  n-a  rînduit  ca  oamenii  să  se 

Endymion  i-a  cerut  să  nu  îmbătrînească  niciodată  şi  să  rămînă  nemuritor;  şi  a fost 
cufundat  într-un  somn  fără  de  sfîrşit. 

38.  Fidias,  cel  mai  mare  sculptor  al  grecilor  (sec.  V î.  Hr.).  A sculptat  numeroase 
statui  celebre,  astăzi  pierdute,  între  care  grandioasa  statuie  a lui  Zeus  Olimpicus,  executa- 
tă din  aur  şi  fildeş,  precum  şi  statuia  Atenei  de  pe  Acropole.  A îndrumat  şi  executat, 
din  însărcinarea  lui  Pericle,  zidirea  şi  decorarea  Parthenonului. 

39.  Oraş  foarte  vechi  în  Peloponez. 

40.  Atena,  fiica  lui  Zeus,  ieşită  înarmată  din  capul  lui  Zeus,  zeiţa  gîndirii,  artelor, 
ştiinţelor  şi  industriei  — identificată  la  romani  cu  Minerva. 

41.  Se  plăteau  impozite  împăratului  pentru  vizitarea  templelor  şi  aducerea  de  jertfe. 
Despre  aceste,, biruri  şi  tributuri4*  vorbesc  Tertulian  (Ad  nationes  II,  10;  Apologeticum, 
13)  şi  Lactantius  (Divinae  institutiones , I,  10). 

42.  Ps.,  134,  30. 

43.  Ps.,  95,5. 

închine  împăratului,  ci  să-l  cinstească  cu  cinstea  legiuită.  împăratul  nu-i 
Dumnezeu,  ci  om,  rînduit  de  Dumnezeu44  nu  pentru  a i se  închina  lui 
oamenii,  ci  pentru  a judeca  cu  dreptate.  Că  după  cum  lui  i s-a  încredinţat 
de  Dumnezeu  dregătoria  de  împărat,  iar  împăratul  nu  vrea  ca  cei  care  sînt  sub 
stăpînirea  lui  să  se  numească  împăraţi,  că  numele  de  împărat  este  al  lui  şi 
nu-i  îngăduit  altuia  să-l  poarte,  tot  aş^  nu  este  îngăduit  să  te  închini  altuia  de- 
cît  numai  lui  Dumnezeu.  Eşti,  deci,  cu  totul  rătăcit,  o omule!  Cinsteşte,  aşa- 
dar, pe  împărat,  iubindu-1,  supunîndu-te  lui,  rugîndu-te  pentru  el.  Făcînd  acea- 
sta,faci  voia  lui  Dumnezeu.  Că  spune  legea  lui  Dumnezeu:  „Cinsteşte,  fiule, 
pe  Dumnezeu  şi  pe  împărat  şi  nici  unuia  din  ei  să  nu  fii  neascultător,  că  pe 
neaşteptate  vor  pedepsi  pe  duşmanii  lor“ 45  . 

XII. 

Nu  ştii  apoi  ce  spui,  cînd  îţi  baţi  joc  de  mine,  numindu-mă  creştin46  . 
Mai  întîi,  pentru  că  cuvîntul  ,,hristos“,  adică  uns,  este  plăcut,  folositor  şi 
lipsit  de  batjocură.  Care  corabie  poate  fi  de  folos,  care  corabie  poate  scăpa 
de  la  înec,  dacă  n-a  fost  mai  întîi  unsă  ? Sau  care  turn  sau  casă  este  frumoasă 
şi  de  folos,  înainte  de  a fi  unsă  ?47  Care  om  care  intră  în  această  viaţă  sau 
luptă  în  stadion,  nu  se  unge  cu  ulei  ? Care  lucru  sau  podoabă  poate  avea 
frumuseţe,  dacă  nu-i  unsă  şi  lustruită  ? Apoi  văzduhul  şi  tot  pămîntul  de 
sub  cer  sînt,  într-un  chip  oarecare,  unse  cu  lumină  $i  cu  duh.  Şi  tu  nu  vrei 
să  fii  uns  cu  uleiul  lui  Dumnezeu  ? Noi,  deci,  de  asta  ne  numim  creştini, 
pentru  că  sîntem  unşi  cu  uleiul  lui  Dumnezeu. 

XIII. 

Tăgăduieşti,  însă,  şi  învierea  morţilor,  că  spui: 

— ,, Arată-mi  cel  puţin  un  om  înviat  din  morţi,  ca  văzîndu-1  să  cred  !“. 

— Mai  întîi,  ce  lucru  mare  este,  dacă  crezi,  după  ce  ai  văzut  săvîrşită 
învierea  ! Dar  crezi  că  Heracle  trăieşte,  după  ce  singur  s-a  ars  de  viu  şi  că 
Asclepios  a înviat,  după  ce  a fost  lovit  de  trăsnet  şi  nu  crezi  în  cele  ce-ţi 
spune  Dumnezeu  ? Poate  îţi  voi  arăta  şi  un  mort  înviat  şi  în  viaţă  ! Dar  tot 
nu  vei  crede  ! Dumnezeu  îţi  dă  multe  dovezi,  ca  să  crezi  în  El.  Gîndeşte-te, 
dacă  vrei,  la  sfîrşitul  anotimpurilor,  zilelor  şi  nopţilor;  că  şi  ele  mor  şi 
înviază.  Nu  este  oare  o reînviere  a seminţelor  şi  fructelor  şi  aceasta  spre 
folosul  oamenilor  ? De  pildă,  bobul  de  grîu  sau  de  alte  seminţe,  cînd  e 

44.  Rom.,  13,  1. 

45.  Pilde,  24,  21-22. 

46.  Păgînii  de  limbă  greacă  derivau  numele  de  creştin  = XPtartatW  de  la  cuvîntul 
Xpiorog , care  înseamnă  uns , nu  de  la  numele  Domnului  Hristos;de  aici  batjocura  pe  care 
o aruncau  numelui  de  creştin,  numindu-i  pe  creştini  „ unşi(i . 

47.  Adică:  vopsită,  văruită. 

aruncat  în  pămînt,  mai  întîi  moare  şi  se  descompune,  apoi  înviază  şi  ajunge 
spic48.  Pomii  şi  plantele  nu  dau  oare,  la  porunca  lui  Dumnezeu,  fructe  la 
timp,  pe  neaşteptate  şi  pe  nevăzute  ? Mai  mult;  uneori  chiar  o vrabie  sau  o 
altă  pasăre  înghite  o sămînţă  de  măr  sau  de  smochin  sau  o altă  sămînţă;  se 
duce  pe  o colină  pietroasă  sau  pe  un  mormînt  şi  o dă  afară;  şi  sămînţă 
aceea,  care  a fost  înghiţită  şi  a avut  atîta  căldură,  se  prinde  şi  dă  naştere 
unui  pom.  Pe  toate  acestea  le  lucrează  înţelepciunea  lui  Dumnezeu,  ca  să 
arate  şi  prin  ele  că  Dumnezeu  este  puternic  să  facă  învierea  universală  a 
tuturor  oamenilor.  Iar  dacă  vrei  să  vezi  o privelişte  şi  mai  minunată  pentru 
dovedirea  învierii,  nu  numai  din  lucrurile  de  pe  pămînt,  ci  şi  din  cele  din  cer, 
gîndeşte-te  la  învierea  lunii,  care  se  întîmplă  în  fiecare  lună;  ajunge  de  moare 
şi  apoi  înviază  iarăşi.  Mai  mult;  ascultă  că  şi  în  tine  se  petrece  învierea,  deşi 
n-o  ştii,  o omule  ! Poate  că  ai  căzut  cîndva  bolnav  şi  ai  pierdut  din  came, 
din  putere  şi  din  frumuseţe;  avînd,  însă,  parte  de  mila  lui  Dumnezeu  te-ai 
vindecat  şi  ai  dobîndit  iarăşi  carnea,  frumuseţea  şi  puterea.  Şi  după  cum  nu 
ştii  unde  a plecat  carnea  ta  de  nu  se  mai  vedea,  tot  aşa  nu  ştii  nici  de  unde 
este  sau  de  unde  a venit. 

îmi  vei  spune,  însă: 

— Din  pricina  mîncării  şi  a lichidelor  transformate  în  sînge  ! 

— Bine  ! Dar  şi  aceasta  este  o lucrare  a lui  Dumnezeu,  Care  a creat  aşa 
trupul, 'şi  nu  a altcuiva. 


XIV. 

Nu  fi  necredincios,  ci  crede  ! 49  Nici  eu  nu  credeam  în  învierea  morţilor; 
dar  acum,  după  ce  am  înţeles  bine  aceste  lucruri,  cred;  în  acelaşi  timp  am  dat 
de  Sfintele  Scripturi  ale  sfinţilor  profeţi,  care  prin  Duhul  lui  Dumnezeu  au 
prezis  pe  cele  de  mai  înainte  aşa  cum  s-au  întîmplat,  pe  cele  prezente  aşa 
cum  se  întîmplă,  iar  pe  cele  viitoare  în  ordinea  în  care  se  vor  împlini.  Luînd 
aşadar  dovadă  de  cele  întîmplate,  arătate  de  mai  înainte,  nu  mai  sîrit  necre- 
dincios, ci  cred,  supunîndu-mă  lui  Dumnezeu.  Dacă  vrei,  acestui  Dumnezeu 
supune-te  şi  tu,  crezînd  în  El,  ca  nu  cumva,  necrezînd  acum,  să  crezi  atunci 
cînd  vei  îndura  acele  pedepse  veşnice.  Aceste  pedepse,  prezise  de  profeţi, 
au  fost  furate  din  Sfintele  Scripturi  de  poeţii  şi  filozofii  de  mai  tîrziu,  pentru 
ca  să  fie  şi  învăţăturile  lor  vrednice  de  credinţă.  De  altfel  şi  ei  au  prezis 
despre  pedepsele  care  au  să  vină  peste  cei  ce  nu  cinstesc  pe  Dumnezeu  şi 
peste  cei  necredincioşi,  ca  să  fie  mărturie  tuturora  şi  să  nu  spună  nimeni: 
,,N-am  auzit,  nici  n-am  ştiut".  Dacă  vrei,  citeşte  şi  tu  cu  rîvnă  cărţile 


48.  In.,  12,  24;  I Cor.,  15,  36-37. 

49.  In.,  20,  27. 

profetice  ! Ele  te  vor  povăţui  mai  lămurit,  ca  să  fugi  de  chinurile  cele 
veşnice  şi  să  dobîndeşti  veşnicile  bunătăţi  ale  lui  Dumnezeu.  Cel  Care  a dat 
gură  pentru  a grăi,  Care  a plăsmuit  urechea  pentru  a auzi  şi  Care  a făcut 
ochii  pentru  a vedea50  , va  cerceta  toate,  va  judeca  cu  dreptate  şi  va  răsplăti 
fiecăruia  după  meritele  lui51  . Celor  care  prin  fapte  bune  au  căutat  cu 
răbdare  nestricăciunea,  le  va  dărui  viaţă  veşnică,  bucurie,  pace,  odihnă  şi 
mulţime  de  bunătăţi,  pe  care  „ nici  ochiul  nu  le-a  văzut , nici  urechea  nu  le-a 
auzit  şi  nici  la  inima  omului  nu  s-au  suit“S2  ; iar  celor  necredincioşi,  celor 
care  dispreţuiesc  adevărul  şi  nu  cred  în  el,  celor  care  se  dedau  la  nedreptăţi, 
care  se  tăvălesc  în  adultere,  desfrînări,  sodomii,  lăcomii  şi  nelegiuite 
închinări  la  idoli53 , partea  lor  va  fi  urgia  şi  mînia,  necazul  şi  strîmtorarea; 
iar  la  sfîrşit  pe  unii  ca  aceştia  îi  va  primi  focul  cel  veşnic. 

Şi  pentru  că  ai  adăugat,  o prietene:  „Arată-mi  pe  Dumnezeul  tău“, 
îţi  spun:  Acesta  este  Dumnezeul  meu  ! Te  sfătuiesc  să  te  temi  de  El  şi  să 
crezi  în  El. 


50.  leş.,  4,  1 1 ; Ps.,  93,  9. 

51.  Rom.,  2,  6—9. 

52.1  Cor.,  6,  9. 

53.1  Cor.,  6,  9-10. 

CARTEA  A DOUA 


I. 

Cu  cîteva  zile  înainte,  o prea  bunule  Autolic,  am  stat  de  vorbă 
împreună.  M-ai  întrebat  care-i  Dumnezeul  meu  şi  urechile  tale  au  dat  asculta- 
re cîtăva  vreme  cuvînfului  meu.  Ţi-am  vorbit  de  cinstirea  lui  Dumnezeu. 
Apoi  ne-am  despărţit  unul  de  altul  cu  foarte  mare  prietenie  şi  ne-am  dus 
fiecare  la  casa  lui,  deşi  Ia  început  ai  fost  aspru  cu  mine.  Ştii  doar  şi-ţi 
aminteşti  că  socoteai  nebunie  spusele  mele1  . Mai  tîrziu,  însă,  tu  m-ai 
îndemnat  să-ţi  Scriu;  şi  deşi  sînt  neiscusit  în  cuvînt2 , totuşi  vreau  acum, 
în  această  scriere,  să-ţi  dovedesc  mai  precis  zadarnica  ta  strădanie  şi  deşarta 
religie  în  care  te  găseşti;  totodată  doresc  să-ţi  fac  cunoscut  adevărul  cu 
ajutorul  cîtorva  istorii  de-ale  voastre,  pe  care  Ie  cunoşti  din  citit,  dar  pe  care 
poate  că  încă  nu  le  înţelegi. 


II. 

Mi  se  pare  de  rîs  ca  tăietorii  în  piatră,  sculptorii,  pictorii  sau  făurarii 
să  sculpteze,  să  picteze,  să  graveze,  să  făurească  şi  să  facă  zei,  cărora, 
atîta  vreme  cît  sînt  în  atelierele  meşterilor,  să  nu  li  se  dea  nici  o cinstire;  dar 
cînd  sînt  cumpăraţi  de  cineva  şi  sînt  puşi  în  aşa  numitul  templu  sau  într-o 
casă  oarecare,  acestora  li  se  aduc  jertfe,  nu  numai  de  cei  care  i-au  cumpărat, 
dar  şi  de  cei  care  i-au  făcut  şi  i-au  vîndut;  şi  vin  cu  toţii,  cu  rîvnă  şi  cu 
pompă,  cu  jertfe  şi  libaţiuni,  ca  să  se  închine  lor;  îi  socotesc  dumnezei, 
fără  să  cugete  că  aceştia  sînt  aceia  care  au  fost  făcuţi  de  ei,  adică  piatră, 
bronz,  lemn,  culoare  sau  alte  materii.  Acelaşi  lucru  se  întîmplă  şi  cu  voi  care 
citiţi  istoriile  şi  genealogiile  aşa  numiţilor  zei.  Cînd  citiţi  despre  naşterea  lor, 
îi  socotiţi  oameni;  dar  apoi  îi  proclamaţi  dumnezei,  vă  închinaţi  lor,  fără  să 
vă  daţi  seama  şi  fără  să  înţelegeţi  că  aşa  cum  aţi  citit  că  s-au  născut,  aşa  au 
şi  rămas. 


I.ICor.,  1,18,21,23. 
2.  II  Cor.,  11,6. 

III. 

Dacă  zeii  s-au  născut,  apoi  mulţi  s-au  născut  pe  vremea  aceea  ! Dar 
acum  nu  se  mai  naşte,  nici  un  zeu  ! Dacă  pe  vremea  aceea  zeii  se  năşteau 
şi  erau  născuţi,  ar  fi  trebuit  negreşit  ca  şi  pînă  azi  să  se  nască  zei;  dar  dacă 
nu  se  nasc,  înseamnă  că  zeii  sau  sînt  slabi  sau  au  îmbătrînit  şi  de  aceea  nu 
mai  nasc;  sau  au  murit  şi  deci  nu  mai  sînt.  Dacă  zeii  s-au  născut,  ar  fi  trebuit 
să  se  nască  pînă  azi,  aşa  cum  se  nasc  şi  oamenii;  dar,  mai  bine  spus,  ar  fi 
trebuit  ca  zeii  să  fie  mai  mulţi  decît  oamenii,  precum  spune  Sibila3  : 

„Dacă  zeii  se  nasc  şi  rămîn  nemuritori, 

Mai  mulţi  ar  fi  fost  zeii  decît  muritorii, 

Iar  muritorii  n-ar  mai  fi  avut  unde  să  stea“4 . 

Dacă  fiii  născuţi  din  oameni  muritori  şi  cu  o viaţă  de  puţini  ani  se  văd 
pînă  astăzi  şi  nu  încetează  de  a se  naşte  oameni,  că  umplu  oraşele  şi  satele, 
ba  locuiesc  încă  şi  în  cîmpii,  n-ar  fi  trebuit  oare  ca  zeii,  care,  după  poeţi, 
nu  mor,  să  nască  şi  să  se  nască,  aşa  precum  voi  spuneţi  că  zeii  se  nasc  ? 
Pentru  ce  muntele  numit  Olimp,  locuit  altădată  de  zei,  este  acum  pustiu  ? 
Sau  pentru  ce  pe  vremuri  Zeus  locuia  în  muntele  Ida  (că  după  Homer  şi 
ceilalţi  poeţi  se  ştia  că  acolo  locuieşte),  iar  acum  nu  se  ştie  unde  locuieşte  ? 
Pentru  ce  nu  este  pretutindenea,  ci  se  află  numai  într-o  parte  a pămîntului  ? 
Sau  de  celelalte  părţi  nu  se  îngrijeşte,  sau  este  neputincios  să  fie  pretutindeni 
şi  să  poarte  grijă  de  toate.  Dacă  era  de  pildă  în  răsărit,  nu  era  în  apus; 
şi  iarăşi,  dacă  era  în  apus,  nu  era  în  răsărit.  Dumnezeul  cel  prea  înalt, 
Cel  atotţiitor.  Cel  Care-i  cu  adevărat  Dumnezeu,  nu  trebuie  să  fie  numai 
pretutindenea,  ci  să  şi  vadă  toate  şi  să-i  audă  pe  toţi.  Mai  mult:  nici  nu 
trebuie  să  fie  cuprins  într-un  loc;  dacă  nu-i  aşa,  atunci  locul  care-1  cuprinde 
este  mai  mare  decît  el;  că  e mai  mare  cel  ce  cuprinde  decît  cel  cuprins. 
Dumnezeu  nu  este  cuprins,  ci  El  este  locul  tuturora.  Pe  lîngă  acestea,  Zeus 
a părăsit  muntele  Ida.  L-a  părăsit  înainte  de  a muri,  sau  pentru  că  nu  i-a 
mai  plăcut  muntele  acela  ? Şi  unde  s-a  dus  ? In  ceruri  ? Nu  ! Vei  spune: 
în  Creta  ? Da,  că  acolo  i se  arată  pînă  azi  mormîntul.  Dar  vei  spune  iarăşi: 
în  Pisa,  pentru  că  acolo,  pînă  astăzi,  Zeus  face  celebre  mîinile  lui  Fidias  ! 
Dar  să  venim  la  scrierile  filozofilor  şi  ale  poeţilor. 


3.  Sibilele  erau  preotese  ale  zeului  Apolo,  care  prevesteau  viitorul.  Textele  citate 
de  Teofil  sînt  din  Oracolele  Sibiline.  în  secolul  II  înainte  de  Hristos,  iudeii  din  Alexandria, 
imitînd  Cărţile  Sibiline  păgîne,  au  alcătuit  alte  Oracole  Sibiline.  Creştinii  au  preluat 
aceste  oracole  şi  le-au  prelucrat  în  spirit  creştin.  Oracolele  Sibiline,  formate  din  14  cărţi, 
s-au  bucurat  de  mare  autoritate  în  antichitatea  creştină,  fiind  citate  de  scriitorii  creştini, 
începînd  cu  Herma. 

4.  Oracula  Sibyllina , fragm.  2.  Aceste  trei  versuri  nu  sînt  cunoscute  decît  de  Teofil 
(Ia:  S-B,  p.  77,  nota  2). 

IV. 

Unii  filozofi  stoici  tăgăduiesc  desăvîrşit  existenţa  lui' Dumnezeu,  sau, 
dacă-I  acceptă  existenţa,  spun  că  Dumnezeu  nu  se  îngrijeşte  de  nimeni  decît 
de  El  însuşi.  Aceste  idei  pun  deplin  în  lumină  nebunia  lui  Epicur5 6  şi 
Hrysippos*  Alţi  filozofi  spun  că  automatismul  dirijează  universul,  că  lumea 
este  nefăcută,  iar  natura  veşnică;  au  îndrăznit  să  spună  chiar  că  universul  nu 
este  în  purtarea  de  grijă  a lui  Dumnezeu,  ci  declară  că  Dumnezeu  nu-i  decît 
conştiinţa  fiecăruia.  Alţii  iarăşi  învaţă  că  Duhul  lui  Dumnezeu  este  în  tot 
universul.  Platon7  şi  adepţii  filozofiei  lui  mărturisesc  că  Dumnezeu  este 
nefăcut  şi  că  este  tatăl  şi  făcătorul  universului;  dar  spun  că  pe  lîngă 
Dumnezeu  este  şi  materia  nefăcută  şi  coetemă  cu  Dumnezeu.  Dar  dacă 
Dumnezeu  este  nefăcut  şi  este  şi  materia  nefăcută,  atunci  Dumnezeu  nu  mai 
este  creatorul  universului;  şi  deci,  după  platonicieni,  nu  se  poate  vorbi  nici 
de  monarhia  lui  Dumnezeu,  cel  puţin  precum  gîndesc  ei.  Mai  mult:  dacă 
Dumnezeu  este  nefăcut,  înseamnă  că  este  şi  neschimbător;  şi  la  fel,  dacă 
materia  este  nefăcută,  atunci  este  şi  ea  neschimbătoare  şi  egală  cu 
Dumnezeu,  pentru  că  ceea  ce  este  făcut  este  variabil  şi  schimbător,  pe  cînd 
ceea  ce  este  nefăcut  este  nevariabil  şi  neschimbător.  Dar  ce  lucru  mare  este 
dacă  Dumnezeu  a făcut  lumea  dintro  materie  existentă  ? Şi  un  meseriaş, 
cînd  are  în  mîini  o materie  oarecare,  face  din  ea  ce  vrea.  Puterea  lui  Dumne- 
zeu, însă,  în  aceea  se  arată  că  face  ce  vrea  din  cele  ce  nu  există,  precum  a da 
suflet  şi  mişcare  nu  este  cu  putinţă  altcuiva  decît  numai  lui  Dumnezeu. 
Omul  poate  face  o statuie,  dar  nu-i  poate  da  statuii,  făcute  de  el,  cuvînt, 
suflare  sau  simţire.  Dumnezeu,  însă,  posedă  ceva  mai  mult  decît  un  meseriaş; 
este  creatorul  vorbirii,  suflării  şi  simţirii.  După  cum  în  toate  acestea  Dumne- 
zeu este  mai  puternic  decît  omul,  tot  aşa  şi  cînd  e vorba  de  a crea  şi  de  a face 
din  nimic  toate  cîte  sînt,  şi  de  a face  cîte  voieşte  şi  cum  le  voieşte. 

V. 

Deci,  cu  privire  la  Dumnezeu,  filozofii  şi  scriitorii  nu  gîndesc  la  fel. 
Şi  în  timp  ce  aceştia  au  aceste  păreri,  poetul  Homer  are  o altă  ipoteză,  nu 
numai  despre  facerea  lumii,  ci  şi  despre  naşterea  zeilor.  Că  spune  undeva: 

5.  Epicur,  filozof  grec  (341—270  î.  Hr.),  a învăţat  că  plăcerea  este  supremul  bine, 
pentru  obţinerea  căruia  trebuie  făcute  toate  eforturile;  Epicur,  însă,  nu  se  gîndeşte  la 
plăcerea  josnică  a simţurilor,  ci  la  plăcerea  spiritului,  plăcerea  virtuţii,  el  însuşi  fiind  un 
model  de  sobrietate.  Din  numeroasele  lui  scrieri  nu  au  ajuns  pînă  la  noi  decît  trei  scrisori 
şi  o culegere  de  maxime,  datorată  unui  discipol  al  său. 

6.  Hrysippos,  filozof  grec  (280—206  î.  Hr.),  unul  din  reprezentanţii  stoicismului. 

7.  Platon,  filozof  grec  (428—384  î.  Hr.),  discipolul  lui  Socrate  şi  dascălul  lui 
Aristotel.  Autor  a numeroase  lucrări  filozofice,  scrise  în  formă  de  dialog:  Criton , Fedon, 
Gorgias,  Banchetul,  Republica  şi  altele.  Filozofia  sa  are  ca  metoda  dialectica  şi  ca  încoro- 
nare teoria  ideilor. 

„Oceanos8  , originea  zeilor,  şi  Tethis9  , mama10 
Din  care  sînt  toate  rîurile  şi  orice  mare“  1 1 . 

Spunînd  aceste  cuvinte,  Homer  nu  vorbeşte  de  Dumnezeu.  Că  cine  nu 
ştie  că  Oceanul  este  apă!  Iar  dacă-i  apă,  nu-i  Dumnezeu;  iar  Dumnezeu, 
dacă  este  creatorul  universului,  precum  şi  este,  este  şi  ziditorul  apei  şi  al 
mărilor. 

Hesiod1 2 , apoi,  şi  el  n-a  vorbit  numai  de  originea  zeilor,  ci  şi  de  facerea 
lumii.  Dar  vorbind  de  facerea  lumii,  n-a  putut  spune  de  cine  a fost  făcută. 
Mai  mult:  a numit  zei  pe  Cronos,  pe  Zeus,  fiul  lui,  pe  Poseidon1 3 şi  Pluton14  ; 
dar  aceştia  sînt  posteriori  facerii  lumii.  Mai  mult:  Hesiod  istoriseşte  că  Zeus, 
fiul  lui  Cronos,  a dus  război  cu  tatăl  lui.  Şi  spune  aşa: 

„Cu  putere  a învins  pe  tatăl  său  Cronos;  şi. bine 
A împărţit  între  nemuritori  lumea,  dînd  fiecăruia  dregătoria  sa“  1 5 . 

Hesiod  vorbeşte  şi  de  fiicele  lui  Zeus,  pe  care  le  numeşte  Muze.  Vrînd 
să  afle  de  la  ele  în  ce  chip'a  fost  făcută  lumea,  le  roagă,  zicînd: 

„Salutare,  fiicele  lui  Zeus  î Daţi-mi  cîntarea  voastră  dulce  î 
Sărbătoriţi  neamul  fericiţilor  nemuritori,  al  celor  ce  trăiesc  în  veci, 

Născuţi  din  Pămînt  şi  Cerul  înstelat, 

Din  Noaptea  cea  întunecată  şi  hrăniţi  de  Marea  cea  sărată. 

Spuneţi-mi,  cum  s-au  născut  la  început  zeii  şi  pămîntul, 

Rîurile  şi  marea  cea  fără  de  hotar,  cu  valuri  înspumate, 

Şi  stelele  cele  strălucitoare  şi  cerul  larg  deasupra. 

Spuneţi-mi  cum  şi-au  împărţit  ei  bogăţiile,  precum  şi  cinstirile, 

Cum  au  locuit  la  început  Olimpul  cel  cu  multe  văi  şi  înălţimi. 

Acestea  spuneţi-mi-le,  Muzelor,  voi  care  aveţi  în  Olimp  locuinţa 
Dintru  început..  Spuneţi-mi,  cine  a fost  făcut  întîi  !“  16  . 


8.  Oceanos,  una  din  cele  mai  vechi  divinităţi  elene,  fiul  lui  Uranus  şi  al  Geii  ; după 
Homer,  Oceanos  este  tatăl  zeilor.  Era  închipuit  ca  un  fluviu  imens,  care  înconjoară 
pămîntul,  izvor  al  tuturor  fluviilor  şi  mărilor. 

9.  Tethys,  divinitate  marină,  fiica  lui  Uranus  şi  al  Geii,  căsătorită  cu  Oceanos. 

10.  Homer,  Iliada,  XIV,  201  (302)  (la  S-B,  p.  80,  nota  2). 

11.  Homer,  Iliada , XXI,  196  (la  S-B,  p.  80,  nota  3). 

12.  Hesiod,  poet  grec  (sec.  VIII  î.  Hr.),  autorul  poemelor  didactice:  Munci  şi  zile 
şi  Teogonia. 

13.  Poseidon,  zeul  mării  — la  romani  identificat  cu  Neptun  — fiul  lui  Cronos  şi  Rea, 
fratele  lui  Zeus  şi  Pluton.  Locuia  în  fundul  mării,  într-un  măreţ  palat. 

14.  Pluton,  zeul  infernului,  stăpînitor  al  bogăţiilor  din  măruntaiele  pămîntului, 
zeul  morţilor,  fiul  lui  Cronos  şi  Rea, 

15.  Hesiod,  Teogonia , 73—74  (la  S-B,p.  81,  nota  1). 

16.  Hesiod,  Teogonia , 104—115  (la  S-B,p.  81,  nota  2). 

Dar  cum  puteau  şti  muzele  acestea,  de  vreme  ce  s-au  născut  după  ce 
fusese  creată  lumea  ? Sau  cum  le  puteau  povesti  lui  Hesiod,  cînd  tatăl  lor 
încă  nu  se  născuse  ? 


VI. 

în  sfîrşit  Hesiod  a pus  ca  ipoteză  materia  şi  facerea  lumii,  spunînd: 

„La  începutul  începuturilor,  Haosul  a fost;  şi  după  el 
Pămîntul  cel  cu  pieptul  lat,  mereu  locuinţă  sigură  a tuturor 
Nemuritorilor,  cei  care  locuiesc  vîrfurile  înzăpezitului  Olimp; 

Apoi  Tartarul  cel  întunecat,  în  largul  adînc  al  pămîntului; 

Apoi  Eros,  cel  mai  frumos  dintre  nemuritorii  zei, 

Cel  ce  alungă  mîhnirea  din  zei  şi  din  oameni, 

Cel  care  are  în  inimi  stăpînire  peste  gîndirea  şi  sfatul  înţelept. 

Din  Haos  au  ieşit  întuneciunea  şi  Noaptea  cea  adîncă. 

Geea  a născut  mai  întîi,  egal  cu  ea, 

Cerul  înstelat,  ca  peste  tot  să  o acopere 
Şi  să  fie  fericiţilor  zei  veşnic  locuinţă  sigură; 

A născut  apoi  munţii  cei  înalţi,  locuinţe  plăcute  dumnezeieştelor  nimfe, 

Care  locuiesc  în  munţi  prăpăstioşi; 

Apoi  a născut  marea,  cu  valuri  înspumate, 

Pontul,  cel  lipsit  de  dragoste  puternică. 

Apoi  Geea,  împreunîndu-se  cu  Cerul,  a născut  Oceanul  cel  adîncV  17. 

Deşi  Hesiod  a spus  acestea,  totuşi  n-a  arătat  de  cine  a fost  făcută  lumea. 
Dacă  la  început  era  Haos  şi  preexista  o materie  nefăcută,  cine  a fost  atunci 
cel  care  a transformat-o,  a rînduit-o  şi  i-a  dat  formă  ? Oare  materia  singură 
s-a  transformat  şi  s-a  împodobit  ? Că,  după  Hesiod,  Zeus  s-a  născut  mult  mai 
tîrziu;  nu  numai  în  urma  materiei,  ci  şi  a lumii  şi  a mulţimii  oamenilor;  şi  la 
fel  şi  Cronos,  tatăl  lui  Zeus.  Dar,  mai  bine  spus,  n-a  fost  oare  un  Stăpîn,  Care 
a făcut  lumea  — adică  Dumnezeu  — Cel  Care  a şi  împodobit-o  ? Mai  mult: 
Hesiod  îndrugă  vrute  şi  nevrute  şi  se  contrazice  în  ceea  ce  spune.  Vorbeşte 
de  pămînt,  de  cer  şi  de  mare  şi  vrea  ca  din  acestea  să  se  fi  născut  zeii;  spune 
apoi  că  din  zei  s-au  născut  oameni  foarte  puternici,  înrudiţi  cu  zeii,  neamul 
titanilor,  al  ciclopilor  şi  mulţimea  giganţilor,  a demonilor  din  Egipt;  pe  drept 
cuvînt  oameni  deşerţi,  de  care  aminteşte  Apolonides18  , numit  şi  Horapios, 
în  cartea  intitulată  „Semenuthi“  şi  în  alte  cărţi  istorice  ale  Iui  despre  religia 
egiptenilor  şi  a împăraţilor  lor. 


17.  Hesiod,  Teogonia , 116—133  (la  S-B,  p.  82,  nota  1). 

18.  Miiller,  Fragmenta  historiconim  graecorum.  Paris,  1851,  t.  IV,  p.  309  (la  S-B, 
p.  82,  nota  2). 


298 


APOLOGET!  DE  LIMBA  GREACA 


VII. 

Pentru  ce  mai  este  nevoie  să  vorbesc  de  miturile  greceşti  şi  de  deşertă- 
ciunea cuprinsă  în  ele  ? Că  Pluton  împărăţeşte  peste  întuneric,  că  Poseidon 
locuieşte  în  adîncul  mării  şi  din  împreunarea  lui  cu  Melanippa19  s-a  născut 
un  fiu  mîncător  de  oameni,  sau  despre  toate  cele  ce  au  scris  în  tragedii 
scriitorii  de  copiii  lui  Zeus  ? Că,  după  ei,  s-au  născut  oameni,  nu  zei  ! Chiar 
scriitorii  vorbesc  de  neamul  lor.  Aristofan20  comicul,  în  piesa  intitulată 
„Păsările",  încercînd  o explicaţie  a facerii  lumii,  a spus  că  la  început  lumea 
era  închisă  într-un  ou,  zicînd: 

„La  începutul  începutului  un  ou,  cu  aripile  negre,  a născut"  21 . 

Dar  şi  Satyros22,  făcînd  istoricul  familiilor  din  Alexandria,  începe  cu 
Filopator,  care  mai  avea  şi  numele  de  Ptolomeu  şi  spune  că  Dionisos  este 
începătorul  familiei  lui.  De  aceea  Ptolomeu  a dat  naştere  primei  seminţii. 
Satyros  spune  aşa:  „Din  Dionisos  şi  Althea,  fiica  lui  Thestios,  s-a  născut 
Deianira;  din  ea  şi  Heracle,  fiul  lui  Zeus,  s-a  născut  Hillos;  din  acesta 
Cleodemos,  din  acesta  Aristomah,  din  acesta  Temenos,  din  acesta  Ceisos,  din 
acesta  Maron,  din  acesta  Thestios,  din  acesta  Acoos,  din  acesta  Aristomidas, 
din  acesta  Caranos,  din  acesta  Coinos,  din  acesta  Tyrimmas,  din  acesta 
Perdiccas,  din  acesta  Filip,  din  acesta  Aeropos,  din  acesta  Alcetas,  din  acesta 
Amyntas,  din  acesta  Bocros,  din  acesta  Meleagros,  din  acesta  Arsinoe;  din 
aceasta  şi  Lagos  s-a  născut  Ptolomeu  numit  şi  Soter;  din  acesta  şi  Berenica, 
Ptolomeu  Filadelful;  din  acesta  şi  Arsinoe,  Ptolomeu  Everghetul;  din  acesta 
şi  Berenica,  fiica  lui  Magas,  împăratul  Cirenei,  Ptolomeu  Filopator"23. 

Aşa  se  leagă  înrudirea  împăraţilor  din  Alexandria  cu  Dionisos.  De  aceea 
şi  în  seminţia  dionisiacă  sînt  familii  deosebite:  familia  altheidică,  din  Althea, 
soţia  lui  Dionisos,  fiica  lui  Thestios;  familia  deianiridică,  din  fiica  lui 
Dionisos  şi  Althea,  soţia  lui  Heracle;  de  aici  îşi  au  numele  şi  familiile  descen- 
dente: familia  ariadnidică  de  la  fiica  lui  Minos,  soţia  lui  Dionisos,  copilă 
iubită  de  tatăl  ei,  însoţită  cu  Dionisos,  care  luase  chipul  unui  marinar; 
familia  thestidică,  de  la  Thestios,  tatăl  Altheii;  familia  thoantidică,  de  la 
Thoantos,  fiul  lui  Dionisos;  familia  stafylidică,  de  la  Stafylos,  fiul  lui  Dio- 
nisos; familia  evenidică,  de  la  Evnoos,  fiul  lui  Dionisos;  familia  maronidică, 

19.  Melanippa,  fiica  lui  Eol  (zeul  vîntului)  şi  al  Hippei.  Iubită  de  Poseidon,  a avut 
de  la  el  doi  gemeni.  Tatăl  ei,  aflînd  de  dragostea  ei,  i-a  scos  ochii  şi  a închis-o  într-o 
temniţă.  Poseidon  i-a  redat  libertatea  şi  vederea. 

20.  Aristofan,  poet  comic  grec  (445—386  î.  Hr.).  Au  ajuns  pînă  la  noi  unsprezece 
piese  de-ale  lui, între  caic:  Norii,  Păsările,  Pacea,  Adunarea  femeilor.  Broaştele , Lysistrata. 

21.  Aristofan,  Păsările,  696  (la  S-B,  p.  83,  nota  1). 

22.  Satyros,  filozof  peripatetician  şi  istoric,  a trăit  în  Egipt  (181—146  î.  Hr.). 
A scris:  Viaţa  bărbaţilor  iluştri  şi  Despre  caractere,  din  care  au  rămas  fragmente. 

23.  Muller,  Fragm.  hist.  graec.,  t.  III,  p.  164—165  (la  S-B,  p.  83,  nota  3). 

de  la  Maron,  fiul  Ariadnei  şi  al  lui  Dionisos.  Aceştia  toţi  ânt  fiii  lui  Dionisos. 
Dar  au  fost  şi  alte  nume  de  familii,  care  mai  sînt  şi  astăzi,  aşa  numita  familie 
heraclidică  de  la  Heracle,  familia  apolonidică  şi  familia  apolonică  de  la 
Apolon;  familia  poseidonică,  de  la  Poseidon,  familia  dionică  şi  familia 
diogenică  de  la  Dios24  . ' 


VIII. 

Dar  pentru  ce  să  mai  înşir  mulţimea  unor  astfel  de  nume  de  familii  şi 
de  genealogii  ? Căci,  oricum  le-ai  lua,  se  fac  de  rîs  toţi  scriitorii,  poeţii  şi 
aşa  zişii  filozofi,  încă  şi  cei  care  ascultă  spusele  lor.  Că  au  scris  mai  mult 
mituri  şi  nerozii  despre  zeii  lor;  nu  i-au  arătat  zei,  ci  oameni;  pe  unii  beţivi, 
pe  alţii  desfrînaţi  şi  ucigaşi.  Dar  şi  cu  privire  la  facerea  lumii  nu  sînt  de  acord 
unii  cu  alţii;  spun  nerozii.  Unii  au  spus  că  lumea  este  necreată,  aşa  cum  am 
arătat  mai  înainte;  iar  cei  care  au  spus  că  natura  este  necreată  şi  veşnică  se 
contrazic  în  spusele  lor  cu  cei  care  susţin  că  e creată.  Că  tot  ce  au  grăit 
aceştia  sînt  presupuneri  şi  gînduri  omeneşti,  nu  adevăr.  Alţii  au  spus  iarăşi 
că  există  o providenţă;  şi  cu  asta  au  dărîmat  învăţăturile  celorlalţi. 

Arătos25  spune: 

„Cu  Zeus  să  începem  ! Niciodată  să  nu  trecem,  bărbaţi, 

Fără  a vorbi  de  el  ! Sînt  pline  de  Zeus  drumurile  toate 
Şi  toate  pieţile  oamenilor;  plină  e şi  marea 
Şi  limanurile.  Pretutindeni,  toţi  nevoie-avem  de  Zeus, 

Că  al  lui  neam  sîntem!26  . Cu  blîndeţe  face  oamenilor  semn 
Cu  mîna  sa  cea  dreaptă  şi  deşteaptă  popoarele  la  lucru, 

Aducîndu-le  aminte  că  trăiesc;  le  spune  cînd  pămîntul 
E bun  pentru  arat  şi  bun  pentru  cazmale;  le  spune  care-i  timpul  potrivit 
Pentru  culesul  fructelor  şi  aruncatul  tuturor  seminţelor44  27 . 

Pe  cine  să  credem:  pe  Arătos  sau  pe  Sofocle28  , care  spune: 

„Nu  este  nici  o providenţă  clară  ! 

Cel  mai  bun  lucru  e să  trăieşti  la  întîmplare,  cum  poate  fiecare44  29  . 

Homer  iarăşi  este  de  acord  cu  el,  că  spune: 

„Zeus  măreşte  şi  micşorează  virtutea  în  oameni44  30  . 

24.  Genetivul  de  la  Zctic. 

25.  Arătos  Solevs,  poet  şi  astronom  grec  (305—240  î.  Hr.).  în  poema  sa  didactică 
intitulată  Fenomenele , prezintă  cunoştinţele  timpului  său  despre  pămînt  şi  corpurile 
cereşti;  prima  ediţie  la  Veneţia  în  1494,  ultima  la  Berlin  în  1898. 

26.  Text  citat  de  sfîntul  apostol  Pavel  în  cuvîntarea  din  Aeropag,  Fapte , 17,  28. 

27.  Arătos,  Phaenom.,  1—9  (la  S-B,  p.  85,  nota  4). 

28.  Sofocle,  poet  tragic  grec  (496—406  î.  Hr.).  Au  rămas  de  la  el  şapte  piese: 
Antigona,  Electra , Trahinienele , Edip  rege , EdLip  la  Colonos , Aiax,  Filoctet. 

29.  Sofocle,  Edip  rege , 978—979  (la  S-B,  p.  85,  nota  5). 

30.  Homer,  Iliada , XX,  242  (la  S-B,  p.  86,  nota  1). 

Iar  Simonides31  : 

„Nimeni  fără  Dumnezeu, 

N-a  fost  virtuos  ! Nici  oraş,  nici  muritor  î 

Dumnezeu  cunoaşte  totul.  Fără  Dumnezeu  nimic  nu-i  sănătos 

în  muritori"  32 . 

La  fel  şi  Euripide33  : 

„Fără  Dumnezeu  nu  e nimic  în  oameni"  34  . 

Şi  Menandru35 : 

„Nimeni  de  noi  nu  are  grija,  decît  numai  Dumnezeu"  36  . 

Şi  iarăşi  Euripide: 

„De  cîte  ori  Dumnezeu  vrea  să  mîntuie  pe  cineva 
îi  dă  prilejuri  multe  pentru  mîntuire"  37 . 

Şi  Thestios38  : 

„Cînd  Dumnezeu  vrea  să  te  mîntuie, 

Poţi  merge  pe  mare,  stînd  pe-o  rogojină"  39  , 

Sînt  nenumărate  textele  de  acest  fel,  în  care  scriitorii  se  contrazic 
între  ei.  Astfel  Sofocle,  care  tăgăduia  în  alt  loc  providenţa,  zice: 

„De  lovitura  lui  Dumnezeu  nu  scapă  muritorul"40  . 

Unii  scriitori  au  introdus  o mulţime  de  dumnezei,  alţii  au  vorbit  de 
monarhia  lui  Dumnezeu;  iarăşi,  unii  au  spus  că  există  providenţă,  alţii, 
dimpotrivă,  au  tăgăduit-o.  De  aceea  Euripide  mărturiseşte,  zicînd: 


31.  Simonides  din  Cheos,  cel  mai  mare  poet  liric  grec  (556—467  î.  e.  n.). 

32.  Antholog . Lyr . graecor .,  ediţia  Diehl,  t.  II,  p.  68;fragm.  10  (61)  (la  S-B,  p.  86, 
nota  2). 

33.  Euripide,  poet  tragic  grec  (480—406  î.  Hr.).  Cele  mai  celebre  din  operele  sale 
sînt:  Alceste , Medeea , Andromaca,  Eiectra , Hecuba , Ifigenia  în  Autida,  Ifigenia  în 
Taurida,  Bacantele. 

34.  Euripide,  Fragm.  391.  Nauck,  Tragicorum  graecorum  fragmenta,  Leipzig,  1889, 
p.  480  (la  S-B,  p.  86,  nota  3). 

35.  Menandru,  poet  comic  grec  (342—292  î.  Hr.).  Se  spune  că  a scris  108  comedii; 
sînt  cunoscute  numai  prin  fragmente. 

36.  Menandru,  Meineke,  Fragmenta  comic,  graecor Berlin,  1841,  t.  IV,  p.  276, 
(la  S-B,  p.  86,  nota  4). 

37.  Euripide,  Fragm.  1089,  Nauck  (la  S-B,  p.  86,  nota  5). 

38.  Thestios,  poet  grec  necunoscut  enciclopediilor  consultate. 

39.  Fragmentul  este  din  Euripide,  fragm.  397,  Nauck  (la  S-B,  p.  86,  nota  6). 

40.  Sofocle,  Fragm.  876,  Nauck  (la  S-B,  p.  87,  nota  1). 


TEOFIL  AL  ANTIOHIEI,  TREI  CĂRŢI  CÂTRE  AUTOLIC 


301 


„Ne  străduim  nădăjduind  să  aflăm  multe;  dar  în  zadar 
Ne  ostenim,  că  nu  ştim  nimic“41  . 

Şi  fără  voia  lor  scriitorii  mărturisesc  că  nu  cunosc  adevărul.  Fiind 
inspiraţi  de  demoni  şi  îngîmfaţi  de  ei,  prin  ei  au  spus  tot  ce  au  spus.  Poeţii, 
de  pildă  Homer  şi  Hesiod,  inspiraţi  de  muze,  după  spusele  lor,  au  grăit  din 
imaginaţie  şi  rătăcire;  nu  dintr-un  duh  curat,  ci  dintr-un  duh  înşelător. 
Aceasta  se  vede  lămurit  de  acolo,  că  dacă  cei  stăpîniţi  de  demoni  sînt 
exorcizaţi  uneori  în  numele  adevăratului  Dumnezeu,  aceste  duhuri  înşelă- 
toare mărturisesc,  cum  se  întîmplă  pînă  azi,  că  sînt  demoni  şi  că  altădată 
lucrau  asupra  poeţilor.  Unii  poeţi  uneori,  cînd  erau  cu  sufletul  treaz,  au 
vorbit  la  fel  cu  profeţii  despre  monarhia  lui  Dumnezeu,  despre  judecată  şi 
despre  alte  lucruri,  pe  care  le-au  spus,  ca  să  fie  mărturie  loruşi  şi  tuturor 
oamenilor. 


IX. 

Dar  oamenii  lui  Dumnezeu,  care  au  fost  purtători  de  Duh  Sfînt  şi 
profeţi,  fiind  inspiraţi  şi  înţelepţiţi  chiar  de  Dumnezeu,  au  ajuns  oameni 
învăţaţi  de  Dumnezeu,  oameni  cuvioşi  şi  drepţi.  De  aceea  au  şi  fost 
învredniciţi  de  Dumnezeu  de  a primi  această  răsplată,  de  a fi  adică  organe 
ale  lui  Dumnezeu;  au  primit  de  la  Dumnezeu  înţelepciune  şi,  datorită  acestei 
înţelepciuni,  au  vorbit  despre  facerea  lumii  şi  de  toate  celelalte.  Profeţii  au 
făcut  profeţii  despre  ciumă,  foamete  şi  războaie.  De-a  lungul  vremurilor  au 
fost  la  evrei  nu  unul  sau  doi  profeţi,  ci  mai  mulţi,  iar  la  greci  au  fost  sibilele. 
Toţi  profeţii  au  fost  de  acord  şi  în  armonie  unii  cu  alţii  în  cele  ce  au  spus,  fie 
de  cele  întîmplate  înainte  de  ei,  fie  de  cele  întîmplate  în  timpul  lor,  fie  de 
cele  ce  se  întîmplă  acum,  în  vremea  noastră.  De  aceea  şi  sîntem  încredinţaţi 
şi  cu  privire  la  cele  viitoare  că  se  vor  împlini,  aşa  precum  s-au  împlinit  şi  cele 
de  mai  înainte. 


X. 

Şi  mai  întîi  profeţii,  de  acord  toţi  unii  cu  alţii,  ne-au  învăţat  că  Dumne- 
zeu a făcut  universul  din  nefiinţă.  Că  n-a  existat  nimic  alături  de  Dumnezeu, 
ci  El  era  singur;  nu  avea  nevoie  de  nimeni  şi  de  nimic;  şi,  existînd  înainte  de 
veci,  a voit  să  facă  pe  om,  ca  să  fie  cunoscut  de  om;  pentru  om  deci  a 
pregătit  Dumnezeu  mai  dinainte  lumea.  Că  cel  care-i  creat  are  şi  trebuinţe, 
pe  cînd  cel  necreat  n-are  trebuinţă  de  nimic.  Avînd,  aşadar,  Dumnezeu  în  El 
însuşi  Cuvîntul  Lui  imanent,  L-a  născut  împreună  cu  înţelepciunea  Sa, 


41.  Euripide,  Fragm.  391 , Nauck  (la  S-B,  p.  87,  nota  2). 


302 


APOLOGEŢI  DE  LIMBA  GREACA 


scoţîndu-L  înainte  de  crearea  universului.  Pe  Acest  Cuvînt  L-a  avut  slujitor 
pentru  cele  făcute  de  El  şi  prin  El  a făcut  toate42.  Cuvîntul  se  numeşte 
început,  pentru  că  El  începe  şi  stăpîneşte  toate  cele  create  prin  El.  Acesta, 
deci,  fiind  Duh  al  lui  Dumnezeu  şi  început  şi  înţelepciune  şi  Putere  a Celui 
preaînalt,  S-a  pogorît  în  profeţi  şi  prin  ei  vorbea  despre  facerea  lumii  şi 
despre  toate  celelalte.  Că  profeţii  nu  existau  cînd  s-a  făcut  lumea,  ci  era 
înţelepciunea  lui  Dumnezeu,  Care  este  în  Dumnezeu  şi  Cuvîntul  cel  sfînt  al 
Lui,  Care  este  totdeauna  împreună  cu  EL  De  aceea  şi  profetul  Solomon 
grăieşte  aşa:  „ Cînd  a gătit  cerurile , eram  împreună  cu  El  şi  cînd  făcea  tari 
temeliile  pămîntului,  eram  la  El  întocmind "*3  . Moisi,  care  a trăit  cu  mulţi 
ani  înainte  de  Solomon,  dar  mai  bine  spus,  Cuvîntul  lui  Dumnezeu,  spune 
prin  Moisi,  ca  printr-un  organ  al  Său:  „La  început  a făcut  Dumnezeu  cerul  şi 
pămîntul" 44  . Moisi  a vorbit  mai  întîi  de  „ început " şi  de  „facere"  şi  în  urmă 
a vorbit  de  „Dumnezeu",  pentru  că  nu  trebuie  să  pronunţăm  numele  lui 
Dumnezeu  de  prisos  şi  în  zadar.  înţelepciunea  lui  Dumnezeu  ştia  mai  dinain- 
te că  unii  aveau  să  pălăvrăgească  şi  să  născocească  o mulţime  de  dumnezei 
inexistenţi.  Aşadar,  pentru  ca  Dumnezeu  să  se  facă  cunoscut  prin  lucrurile 
Sale,  şi  pentru  că  a făcut  cu  Cuvîntul  Lui  cerul  şi  pămîntul  şi  cele  din  ele, 
Moisi  a zis:  „La  început  a făcut  Dumnezeu  cerul  şi  pămîntul ".  Iar  după  ce 
ne-a  spus  de  facerea  lor,  ne  lămureşte:  „Pămîntul  era  nevăzut  şi  netocmit  şi 
întuneric  era  deasupra  adîncului  şi  Duhul  lui  Dumnezeu  se  purta  deasupra 
apei"*5 . Acestea  ne  învaţă  chiar  de  la  început  dumnezeiasca  Scriptură;  ne 
învaţă  în  ce  chip  a fost  creată  materia;  ne  învaţă  că  a fost  creată  de 
Dumnezeu  şi  că  din  această  materie  Dumnezeu  a făcut  şi  a creat  lumea. 

XI. 

Lumina  este  început  al  creaţiei,  pentru  că  lumina  ne  arată  cele  ce  au 
fost  împodobite.  De  aceea  Moisi  zice: 

„Şi  a zis  Dumnezeu:  Să  se  facă  lumină  ! Şi  s-a  făcut  lumină.  Şi  a 
văzut  Dumnezeu  că  lumina  este  bună"*6  ; adică  este  bună  pentru  om. 
„Şi  a despărţit  Dumnezeu  lumina  de  întuneric . Şi  a numit  Dumnezeu 
lumina  zi  şi  întunericul  l-a  numit  noapte . Şi  a fost  seară  şi  a fost  dimineaţă , 
ziua  întîia . Şi  a zis  Dumnezeu:  „Să  fie  tărie  în  mijlocul  apei , ca  să  despartă 
apa  de  apă  !"  Şi  s-a  făcut  aşa . Şi  a făcut  Dumnezeu  tăria  şi  a despărţit 
apa  care  era  sub  tărie  de  apa  care  era  deasupra  tăriei . Şi  a numit  Dumnezeu 

42.  In.  1,3. 

43.  Pilde,  8,  27,  29,  30. 

44.  Fac.,  1,1. 

45.  Fac.,  1,2. 

46.  Fac.,  1,  3-4. 

tăria  cer . Şi  a văzut  Dumnezeu  că  este  bine.  Şi  a fost  seară  şi  a fost 
dimineaţă , ziua  a doua.  Şi  a zis  Dumnezeu : „Să  se  adune  ăpa  cea  de  sub  cer 
într-o  adunare  şi  să  se  arate  uscatul “ Şi  s-a  făcut  aşa.  Şi  s-a  adunat  apa  în 
adunările  ei  şi  s-a  arătat  uscatul  Şi  a numit  Dumnezeu  uscatul  pămînt  şi 
adunările  apelor  le-a  numit  mări.  Şi  a văzut  Dumnezeu  că  este  bine.  Şi  a zis 
Dumnezeu:  „Să  răsară  pămîntul  iarbă  verde , care  să  semene  sămînţă  după 
fel  şi  după  asemănare  şi  pom  roditor , care  să  facă  rod , a cărui  sămînţă  să 
fie  inel  spre  asemănare Şi  s-a  făcut  aşa.  Şi  a dat  din  sine  pămîntul  iarbă 
verde , care  să  semene  sămînţă  după  fel  şi  pom  roditor,  care  să  facă  rod, 
a cărui  sămînţă  să  fie  în  el  după  fel  pe  pămînt.  Şi  a văzut  Dumnezeu 
că  este  bine.  Şi  a fost  seară  şi  a fost  dimineaţă,  ziua  a treia . Şi  a zis 
Dumnezeu:  „Să  se  facă  luminători  în  tăria  cerului,  ca  să  lumineze  pe 
pămînt  şi  să  despartă  ziua  de  noapte  şi  să  fie  spre  semne  şi  vremi,  spre  zile 
şi  ani  şi  să  fie  spre  luminare  întru  tăria  cerului,  ca  să  lumineze  pe  pămînt“. 
Şi  s-a  făcut  aşa.  Şi  a făcut  Dumnezeu  cei  doi  luminători  mari:  luminătorul 
cel  mare  spre  stăpînirea  zilei  şi  luminătorul  cel  mai  mic  spre  stăpînirea 
nopţii  şi  stelele.  Şi  le-a  pus  Dumnezeu  în  tăria  cerului,  ca  să  lumineze  pe 
pămînt  şi  să  stăpînească  peste  zi  şi  peste  noapte  şi  să  despartă  lumina  de 
întuneric . Şi  a văzut  Dumnezeu  că  este  bine . Şi  a fost  seară  şi  a fost 
dimineaţă,  ziua  a patra.  Şi  a zis  Dumnezeu:  „Să  scoată  apele  tîrîtoare  cu 
suflete  vii  şi  păsări  zburătoare  pe  pămînt  sub  tăria  cerului Şi  s-a  făcut  aşa. 
Şi  a făcut  Dumnezeu  chiţii  cei  mari  şi  tot  sufletul  vietăţilor,  care  se  tîrăsc, 
pe  care  le -au  scos  apele  după  felul  lor  şi  toată  pasărea  zburătoare  după  fel. 
Şi  a văzut  Dumnezeu  că  sînt  bune.  Şi  le-a  binecuvîntat  zicînd:  „Creşteţi  şi 
vă  înmulţiţi  şi  umpleţi  apele  mării;  şi  păsările  să  se  înmulţească  pe  pămînt 
Şi  a fost  seară  şi  a fost  dimineaţă,  ziua  a cine  ea.  Şi  a zis  Dumnezeu:  „Să 
scoată  pămîntul  suflet  viu  după  fel,  animale  cu  patru  picioare  şi  tîrîtoare  şi 
fiare  pe  pămînt  după  fel“.  Şi  s-a  făcut  aşa.  Şi  a făcut  Dumnezeu  fiarele 
pămîntului  după  fel  şi  dobitoacele  după  fel  şi  toate  tîrît oarele  pămîntului. 
Şi  a văzut  Dumnezeu  că  este  bine . Şi  a zis  Dumnezeu: „Să  facem  pe  om 
după  chipul  nostru  şi  după  asemănare  şi  să  stăpînească  peştii  mării  şi 
păsările  cerului  şi  dobitoacele  şi  tot  pămîntul  şi  toate  tîrîtoarele  care  se 
tîrăsc  pe  pămînt((.  Şi  a făcut  Dumnezeu  pe  om,  după  chipul  lui  Dumnezeu 
l-a  făcut  pe  el;  bărbat  şi  femeie  i-a  făcut  pe  ei.  Şi  i-a  binecuvîntat  Dumnezeu 
pe  ei,  zicînd:  „Creşteţi  şi  vă  înmulţiţi  şi  umpleţi  pămîntul  şi  stăpîniţi-l pe 
el;  şi  stăpîniţi  peştii  mării  şi  păsările  cerului  şi  toate  dobitoacele  şi  tot 
pămîntul  şi  toate  tîrîtoarele , care  se  tîrăsc  pe  pămînt Şi  a zis  Dumnezeu: 
„Iată,  v-am  dat  vouă  toată  iarba  ce  face  sămînţă  de  semănat,  care  este 
deasupra  întregului  pămînt  şi  tot  pomul,  care  are  în  el  rod  cu  sămînţă  de 
semănat,  ca  să  vă  fie  vouă  spre  mîncare;  iar  tuturor  fiarelor  de  pe  pămînt 

şi  tuturor  păsărilor  cerului  şi  oricărei  tîrîtoare,  care  se  tîrăşte  pe  pămînt  şi 
are  în  ea  suflare  de  viaţă , să  le  fie  spre  mîncare  toată  iarba  verde  *\  Şi  s-a 
făcut  dşa.  Şi  a văzut  Dumnezeu  toate  cîte  a făcut;  şi  iată  bune  foarte . 
Şi  a fost  seară  şi  a fost  dimineaţă,  ziua  a şasea . Şi  s-au  sfîrşit  de  făcut 
cerul  şi  pămîntul  şi  toată  podoaba  lor . Şi  a sfîrşit  Dumnezeu  în  ziua  a şasea 
lucrurile  Lui,  pe  care  le-a  făcut ; şi  S-a  odihnit  m ziua  a şaptea  de  toate  lucru- 
rile Lui,  pe  care  le-a  făcut  Şi  a binecuvîntat  Dumnezeu  ziua  a şaptea  şi  a 
sfinţit-o,  că  în  ea  S-a  odihnit  de  toate  lucrurile  Lui,  pe  care  a început 
Dumnezeu  să  le  facă" 47  . 


XII. 

Nici  un  om  nu  poate  spune  după  vrednicie  istoria  şi  întreaga  rînduială 
a celor  şase  zile  ale  creaţiei  lumii,  nici  dacă  ar  avea  mii  de  guri  şi  mii  de 
limbi;  dar  nici  dacă  ar  trăi  cineva  mii  de  ani,  vieţuind  în  viaţa  de  aici,  nici  aşa 
nu  va  fi  în  stare  să  spună  ceva  vrednic  cu  privire  la  creaţie,  din  pricina 
covârşitoarei  măreţii  şi  a bogăţiei  înţelepciunii  lui  Dumnezeu  arătate  în 
aceste  şase  zile  ale  creaţiei  de  care  am  scris  mai  înainte.  Mulţi  dintre  scriitori 
au  imitat  istoria  creaţiei  şi  au  voit  să  vorbească  pe  larg,  luînd  temeiuri  din 
ea,  fie  despre  zidirea  lumii,  fie  despre  natura  omului;  dar  în  spusele  lor  nu  se 
găseşte  nici  o mică  scînteie  vrednică  de  adevăr.  Cuvintele  filozofilor,  scriito- 
rilor şi  poeţilor  par  a fi  vrednice  de  credinţă,  pentru  că  sînt  spuse  frumos; 
dar  cuvântul  lor  este  searbăd  şi  gol,  pentru  că  pălăvrăgeala  lor  e mare  şi  nu 
găseşti  în  ea  pic  de  adevăr.  Iar  dacă  se  pare  că  a fost  rostit  de  ei  vreun 
adevăr,  apoi  adevărul  acesta  este  amestecat  cu  rătăcirea.  După  cum  otrava 
amestecată  cu  miere  sau  cu  vin  sau  cu  altceva  face  vătămătoare  şi  nefolosi- 
toare materia  cu  care  s-a  amestecat,  tot  aşa  şi  vorbăria  lor  este  strădanie 
zadarnică  şi  mai  degrabă  vătămare  pentru  cei  care  îi  dau  crezare.  De  pildă, 
ziua  a şaptea,  de  care  vorbesc  toţi  oamenii,  dar  cei  mai  mulţi  nu-i  cunosc 
sensul;  evreii  o numesc  „ sabbaton “ şi  se  traduce  în  greceşte  prin  „şapte"; 
tot  neamul  omenesc  o numeşte  aşa,  dar  nimeni  nu  ştie  pricina  pentru  care 
poartă  acest  nume.  Apoi  e deşartă,  fără  valoare  şi  străină  oricărui  adevăr 
spusa  lui  Hesiod  poetul  că  dn  Haos  s-au  născut  Erebos,  Geea  şi  Eros,  adică 
întunericul,  pămîntul  şi  dragostea,  care  domnesc  peste  oameni  şi  peste 
dumnezeii  lui.  Că  Dumnezeu  nu  trebuie  să  fie  învins  de  plăcere,  odată  ce 
oamenii  cuminţi  se  abţin  de  la  orice  plăcere  ruşinoasă  şi  de  la  orice  poftă 
rea. 


47.  Fac.,  1,4-2,  3. 

XIII. 

Dar  şi  spusele  lui  Hesiod  că  facerea  lumii  a început  cu  facerea  celor  de 
jos  de  pe  pămînt  sînt  iarăşi  un  gînd  omenesc,  smerit  şi  foarte  slab  faţă  de 
creaţia  săvîrşită  de  Dumnezeu.  Da,  omul  începe  să  clădească,  pornind  de 
jos,  de  la  pămînt  şi  în  chip  firesc  nu  poate  face  acoperişul  dacă  nu-i  pune 
temelia.  Puterea  lui  Dumnezeu,  însă,  se  arată  în  aceea  că  mai  întîi  a făcut 
din  nimic  cele  ce  sînt  şi  că  le-a  făcut  cum  a voit.  „Că  cele  cu  neputinţă  la 
oameni  sînt  cu  putinţă  la  Dumnezeu"4* . De  aceea  şi  profetul  a vorbit  mai 
întîi  de  facerea  cerului,  care  este  ca  un  acoperiş,  zicînd:  „La  început  a făcut 
Dumnezeu  cerul"49  , adică  cerul  a fost  făcut  „prin  început"50  , precum  am 
arătat  mai  înainte;  în  urmă  vorbeşte  de  „pămînt  “ ca  de  o pardoseală  şi 
temelie,  apoi  de  „adînc  " adică  de  mulţimea  apelor,  şi  de  „întuneric",  pentru 
ca  cerul  creat  de  Dumnezeu  să  acopere,  ca  un  acoperiş,  apele  împreună  cu 
pămîntul.  Profetul  vorbeşte  apoi  de  Duhul  care  se  purta  deasupra  apei,  pe 
care  l-a  dat  Dumnezeu  spre  a da  viaţă  creaţiei,  precum  este  pentru  om 
sufletul;  a amestecat  ceea  ce  e fin  cu  ceea  ce  e fin  — că  Duhul  este  fin  şi  apa 
este  fină  — pentru  ca  Duhul  să  hrănească  apa,  iar  apa  împreună  cu  Duhul 
pătrunzînd  pretutindeni,  să  hrănească  creaţia.  Duhul  cel  unul,  care  ţinea 
tocul  luminii,  era  între  apă  şi  cer,  ca,  într-un  oarecare  chip,  întunericul  să 
nu  aibă  vreo  părtăşie  cu  cerul,  care  este  mai  aproape  de  Dumnezeu,  înainte 
de  a spune  Dumnezeu:  „Să  se  facă  lumină  /<<S1  Aşadar  cerul,  fiind  ca  o 
boltă,  ţinea  materia,  care  era  asemenea  unui  bulgăre.  Că  a spus  despre  cer  un 
alt  profet  cu  numele  Isaia,  zicînd:  „Acest  Dumnezeu  a făcut  cerul  ca  o boltă 
şi  l-a  întins  ca  un  cort  de  locuit" 52 . Deci  porunca  lui  Dumnezeu,  adică 
Cuvîntul  Lui,  luminînd  ca  o făclie  într-o  cameră  închisă,  a luminat  pămîntul 
de  sub  cer,  independent  de  facerea  lumii.  „Şi  a numit  Dumnezeu  lumina  zi, 
iar  întunericul,  noapte" 53  ; pentru  că  omul  n-ar  fi  ştiut  să  numească  lumina 
zi  sau  întunericul  noapte,  dar  nici  pe  celelalte  lucruri  din  lume,  dacă  n-ar  fi 
primit  numele  lor  de  la  Dumnezeu,  Cel  ce  le-a  făcut.  în  primele  cuvinte  ale 
Istoriei54  şi  ale  facerii  lumii,  Sfînta  Scriptură  n-a  vorbit  despre  tăria 
aceasta5  5 , ci  de  alt  cer,  nevăzut  de  noi,  după  care  este  cerul  acesta  văzut  de 
noi,  numit  tărie,  pentru  că  opreşte  deasupra  lui  jumătatea  de  apă,  ca  să  dea 
omenirii  ploi,  furtuni  şi  rouă,  iar  jumătatea  cealaltă  de  apă  a fost  lăsată 

48.  Lc.,  18,27. 

49.  Fac.,  1,1. 

50.  Adică:  „prin  Cuvînt“. 

51.  Fac.,  1,  3. 

52.  Is.,  40,  22. 

53.  Fac.,  1,5. 

54.  Adică:  ale  Cărţii  Facerii. 

55.  Adică:  despre  cerul,  pe  caTe-I  vedem  noi. 

pe  pămînt  în  rîuri,  izvoare  şi  mări.  Şi  pentru  că  apa  acoperea  pămîntul  şi 
mai  ales  locurile  adinei,  Dumnezeu,  prin  Cuvîntul  Lui,  a făcut  ca  apa  să  se 
adune  într-o  singură  adunare  şi  să  se  arate  uscatul,  care  mai  înainte  era 
nevăzut.  Pămîntul  a ajuns  văzut,  dar  era  încă  netocmit56  ; mai  pe  urmă  l-a 
întocmit  Dumnezeu  şi  l-a  împodobit  cu  tot  felul  de  ierburi,  seminţe  şi 
plante5  7 . 


XIV. 

Uită-te,  deci,  la  mulţimea  şi  la  variata  şi  felurita  lor  frumuseţe  şi  la 
aceea  că  prin  ele  se  arată  învierea,  spre  dovedirea  viitoarei  învieri  a tuturor 
oamenilor.  Cine  nu  se  va  mira  cînd  vede  că  dintr-un  sîmbure  de  smochină 
se  face  un  smochin  sau  că  din  celelalte  seminţe  foarte  mici  cresc  pomi  foarte 
mari  ? Putem  spune  că  lumea  este  pentru  noi  o imagine  a mării58  . După  cum 
marea  ar  seca  din  pricina  apei  ei  sărate,  dacă  n-ar  fi  hrănită  prin  vărsarea  în 
ea  a rîurilor  şi  izvoarelor,  tot  aşa  şi  lumea  ar  fi  pierit  din  pricina  răutăţii  şi 
păcatului  înmulţit  în  ea,  dacă  n-ar  fi  avut  legea  lui  Dumnezeu  şi  profeţii, 
care  revarsă  şi  izvorăsc  bunătatea,  dulceaţa,  îndurarea,  dreptatea  şi  învăţă- 
tura sfintelor  porunci  ale  lui  Dumnezeu.  Şi  după  cum  în  mare  sînt  insule 
locuite,  cu  apă  bună  de  băut,  cu  pomi  roditori,  care  au  ţărmuri  de  care  te 
poţi  apropia  şi  porturi,  în  care  îşi  pot  găsi  refugiul  cei  prinşi  pe  mare  de 
furtuni,  tot  aşa  a dat  Dumnezeu  în  lumea  învălurată  şi  înviforată  de  păcate, 
adunări,  adică  sfintele  biserici,  în  care  sînt,  ca  în  insule,  porturi  primitoare, 
adică  învăţăturile  adevărului,  spre  care  aleargă  cei  care  vor  să  se  mîntuie,  cei 
care  s-au  îndrăgostit  de  adevăr  şi  vor  să  scape  de  urgia  şi  judecata  lui 
Dumnezeu.  Şi  după  cum  în  mare  sînt  şi  alte  insule,  stîncoase,  fără  de  apă, 
neroditoare,  sălbatice  şi  nelocuite,  spre  vătămarea  corăbierilor  şi  a celor 
prinşi  de  furtună,  de  care  se  sfărîmă  corăbiile  şi  pier  cei  care  coboară  în 
ele,  tot  aşa  sînt  în  lume  învăţături  rătăcite,  adică  erezii,  care  pierd  pe  cei 
ce  se  apropie  de  ele.  învăţăturile  acelea  nu  sînt  conduse  de  Cuvîntul  adevăru- 
lui. Şi  precum  piraţii,  după  ce  au  umplut  corăbiile  cu  călători,  sfărîmă 
corăbiile  în  locurile  de  care  am  vorbit,  ca  să  le  nimicească,  tot  aşa  se 
întîmplă  şi  cu  cei  rătăciţi  de  la  adevăr;  pier  din  pricina  rătăcirii. 

XV. 

în  ziua  a patra  au  fost  creaţi  „luminătorii"59 . Pentru  că  Dumnezeu 
cunoaşte  totul  de  mai  înainte,  ştia  de  pălăvrăgeala  deşerţilor  filozofi;  ştia 

56.  Fac.,  1,2. 

57.  Fac.,  1,  11-12. 

58.  Textual:  întru  asemănarea  mării , cf.  Rom.,  8,  3;  Fii.,  2,  7. 

59.  Fac.,  1,  14. 

că  aceştia,  ca  să  îndepărteze  pe  Dumnezeu,  aveau  să  spuhă  că  pămîntul 
rodeşte  datorită  acestor  luminători;  deci,  ca  să  se  arate  adevărul,  a creat 
plantele  şi  seminţele  înainte  de  crearea  luminătorilor;  că  cele  create  mai 
tîrziu  nu  pot  face  pe  cele  ce  existau  mai  înainte.  Cei  doi  luminători  sînt  apoi 
dovadă  şi  imagine  a unei  mari  taine.  Soarele  este  preînchipuire  a lui  Dumne- 
zeu, luna,  preînchipuire  a omului.  După  cum  soarele  se  deosebeşte  mult  de 
lună  şi  în  putere  şi  în  slavă,  tot  aşa  Dumnezeu  se  deosebeşte  mult  de  om. 
Şi  după  cum  soarele  rămîne  totdeauna  întreg,  fără  să  se  micşoreze,  tot  aşa 
şi  Dumnezeu  rămîne  totdeauna  desăvîrşit,  plin  fiind  de  toată  puterea, 
priceperea,  înţelepciunea,  nemurirea,  plin  de  toate  bunătăţile;  luna  însă, 
în  fiecare  lună  se  micşprează  şi  ca  să  spunem  aşa,  moare,  ca  şi  omul,  apoi 
renaşte  şi  creşte,  spre  dovedirea  învierii  viitoare.  De  asemenea  cele  trei 
zile  înainte  de  crearea  luminătorilor  sînt  preînchipuiri  ale  Treimii:  a lui 
Dumnezeu,  a Cuvîntului  Lui  şi  a înţelepciunii  Lui.  în  al  patrulea  loc60 
este  omul,  care  are  nevoie  de  lumină;  ca  să  fie  astfel  .Dumnezeu,  Cuvînt, 
înţelepciune,  om.  Iată  pentru  ce  luminătorii  au  fost  creaţi  în  a patra  zi. 
Poziţia  stelelor  reprezintă  rînduiala  şi  ordinea  drepţilor,  a cuvioşilor  şi  a 
celor  care  păzesc  legea  şi  poruncile  lui  Dumnezeu.  Stelele  mari  şi  străluci- 
toare sînt  o imagine  a profeţilor;  de  aceea  rămîn  pe  drumul  lor  şi  nu  se  mută 
din  loc  în  loc;  alte  stele,  care  au  altă  ordine  de  strălucire,  sînt  preînchipuiri 
ale  poporului  drepţilor;  iar  alte  stele,  care-şi  schimbă  poziţia  şi  fug  din 
loc  în  loc,  care  se  numesc  şi  planete61,  sînt  preînchipuiri  ale  oamenilor 
care  se  depărtează  de  Dumnezeu,  care  părăsesc  legea  şi  poruncile  Lui. 

XVI. 

în  a cincea  zi  au  fost  create  vieţuitoarele  din  ape;  prin  ele  şi  în  ele  se 
arată  înţelepciunea  cea  de  multe  feluri  a lui  Dumnezeu62.  Cine  ar  putea 
enumera  mulţimea  lor  şi  marea  varietate  a soiurilor  lor  ? Mai  mult:  vieţui- 
toarele create  în  apă  au  fost  binecuvîntate  de  Dumnezeu,  ca  să  fie  şi  aceasta 
o dovadă  că  oamenii  au  să  primească  pocăinţă  şi  iertare  de  păcate  prin  apă 
şi  prin  baia  naşterii  din  nou63  , adică  toţi  cei  care  se  apropie  de  adevăr,  care 
se  nasc  din  nou  şi  primesc  binecuvîntare  de  la  Dumnezeu.  Chiţii  şi  păsările 
carnivore,  însă,  sînt  o imagine  a oamenilor  lacomi  şi  a călcătorilor  de  lege. 
Vieţuitoarele  din  apă  şi  păsările  au  una  şi  aceeaşi  fire;  dar  unele  şi-au 
păstrat  firea  lor  şi  nu  fac  rău  celor  mai  slabe  decît  ele;  păstrează  legea  lui 


60.  Am  urmat  lectura  propusă  de  Maran:  reTapTOJ  5e  rănU),  în  loc  de:  TerCLpTU) 
6e  Timp  din  ediţia  lui  Otto  (la  Otto,  op.  cit.,  p.  102,  notari). 

61.  Iuda,  13. 

62.  Ef.,  3,  10. 

63.  Tit,  3,  5. 

Dumnezeu  şi  se  hrănesc  cu  seminţele  pămîntului;  altele,  însă,  calcă  legea 
lui  Dumnezeu,  sînt  carnivore  şi  fac  rău  celor  mai  slabe  decît  ele;  tot  aşa  şi 
drepţii,  care  păzesc  legea  lui  Dumnezeu,  nu  mănîncă  pe  nimeni  şi  nu  fac 
rău  nimănui,  pentru  că  trăiesc  cuvios  şi  drept;  iar  răpitorii,  ucigaşii  şi  necre- 
dincioşii se  aseamănă  cu  chiţii,  cu  fiarele  şi  cu  păsările  carnivore,  că,  aşa 
zicînd,  mănîncă  pe  cei  mai  slabi  decît  ei.  Da,  neamul  vieţuitoarelor  din  apă 
ş al  tîrîtoarelor,  deşi  a avut  parte  de  binecuvîntarea  lui  Dumnezeu,  binecu- 
vîn tarea  nu  le-a  folosit  la  nimic. 


XVII. 

In  a cincea  zi,  Dumnezeu  a făcut  animalele  cu  patru  picioare  şi  fiarele 
şi  tîrîtoarele  cele  de  pe  pămînt,  dar  nu  le-a  mai  binecuvîntat,  pentru  că 
păstra  binecuvîntarea  pentru  omul  pe  care  avea  să-l  facă  în  ziua  a şasea. 
In  acelaşi  timp,  animalele  cu  patru  picioare  şi  fiarele  sînt  preînchipuire  a 
unor  oameni  care  nu  cunosc  şi  nu  cred  în  Dumnezeu,  a acelora  care  cugetă 
cele  pămînteşti64  şi  nu  se  pocăiesc.  Că  oamenii,  care  se  întorc  de  la  nele- 
giuirile lor  şi  trăiesc  cu  dreptate,  ca  păsările  se  înalţă  cu  sufletul,  cugetînd 
cele  de  sus65  şi  bineplăcînd  voinţei  lui  Dumnezeu;  dar  cei  care  nu  cunosc  pe 
Dumnezeu  şi  sînt  necredincioşi  se  aseamănă  cu  păsările  care  au  aripi,  dar 
nu  pot  să  zboare  şi  nici  nu  pot  alerga  spre  cele  înalte  ale  Dumnezeirii;  şi  unii 
ca  aceştia  se  numesc  oameni,  dar  gîndesc  cele  de  jos  şi  cele  pămînteşti, 
pentru  că  sînt  îngreuiaţi  de  păcatele  lor.  Animalele  care  se  numesc  fiare 
sălbatice  îşi  au  numele  de  la  cuvîntul  a se  sălbătici;  la  început  n-au  fost 
create  rele  sau  otrăvitoare  — că  răul  nu-i  o creaţie  a lui  Dumnezeu  — ci  toate 
cele  create  de  Dumnezeu  au  fost  bune  şi  bune  foarte66  , dar  păcatul  săvîrşit 
de  om  le-a  făcut  rele  şi  pe  ele;  cînd  omul  a călcat  porunca  lui  Dumnezeu, 
au  călcat-o  şi  ele.  întocmai  ca  un  stăpîn  al  casei:  dacă  el  face  binele, 
neapărat  şi  slugile  vor  face  fapte  bune;  dar  dacă  stăpînul  păcătuieşte, 
păcătuiesc  împreună  cu  el  şi  robii;  la  fel  s-au  petrecut  lucrurile  şi  cu  cele 
care  erau  în  jurul  omului;  cînd  a păcătuit  stăpînul,  au  păcătuit  şi  roabele. 
Cînd,  însă,  omul  va  alerga  iarăşi  să  le  facă  pe  cele  ale  firii  şi  nu  va  mai 
păcătui,  atunci  şi  fiarele  îşi  vor  redobîndi  blîndeţea  de  la  început. 

XVIII. 

Cît  priveşte  facerea  omului,  omeneşte  este  cu  neputinţă  de  tîlcuit;  de 
altfel,  dumnezeiasca  Scriptură  a vorbit  pe  scurt  de  ea.  în  cuvintele  pe  care 
le-a  spus  Dumnezeu:  „ Să  facem  pe  om  după  chipul  şi  asemănarea 

64.  Fii.,  3,  19. 

65.  Col.,  3,  2. 

66.  Fac.,  1,  31, 

noastră"61 , dumnezeiasca  Scriptură  a arătat  mai  întîi  vrednicia  omului* 
Pe  toate  le-a  făcut  Dumnezeu  cu  Cuvîntul,  că  pe  toate  le-a  socotit  secundare; 
numai  facerea  omului,  operă  veşnică,  o socoteşte  vrednică  de  mîinile  Lui. 
Mai  mult:  Dumnezeu  găseşte  că  pentru  facerea  omului  are  nevoie  de  ajutor, 
că  spune:  „Să  facem  pe  om  după  chip  şi  asemănare "6*  . N-a  spus  altcuiva: 
„Să  facem " decît  Cuvîntului  Lui  şi  înţelepciunii  Lui.  L-a  făcut  pe  om  şi 
l-a  binecuvîntat  să  se  înmulţească  şi  să  umple  pămîntul;  a supus  lui 
pămîntul,  ca  să-i  fie  toate  cele  de  pe  pămînt  sub  mînă  şi  roabe;  de  la  început 
i-a  poruncit  să  se  hrănească  din  roadele  pămîntului,  ale  seminţelor,  ale 
ierburilor,  ale  pomilor.  în  acelaşi  timp  a poruncit  ca  şi  animalele  să  fie 
tovarăşe  omului  la  acelaşi  fel  de  hrană,  să  mănînce  şi  ele  din  seminţele 
tuturor  celor  de  pe  pămînt. 

XIX. 

Astfel,  după  ce  Dumnezeu  a terminat  de  creat  în  ziua  a şasea  cerul  şi 
pămîntul  şi  marea  şi  toate  cele  din  ele,  în  ziua  a şaptea  S-a  odihnit  de  toate 
lucrurile  Lui,  pe  care  le-a  făcut69  . Apoi  dumnezeiasca  Scriptură  rezumă  cele 
spuse  aşa:  „Aceasta  este  Cartea  facerii  cerului  şi  a pămîntului , cînd  şi  în 
ce  zi  a făcut  Dumnezeu  cerul  şi  pămîntul  şi  toată  verdeaţa  cîmpului,  înainte 
de  a fi,  şi  toată  iarba  ţarinii  înainte  de  a răsări;  că  nu  a plouat  Dumnezeu  pe 
pămînt  şi  om  nu  era  ca  să  lucreze  pămîntul"10  . Prin  aceste  cuvinte  dumne- 
zeiasca Scriptură  arată  că  în  acel  timp  tot  pămîntul  era  udat  de  izvor 
dumnezeiesc  şi  nu  avea  nevoie  să  fie  lucrat  de  om;  pămîntul,  după  porunca 
lui  Dumnezeu,  producea  totul  de  la  sine,  ca  să  nu  se  ostenească  omul  cu 
lucrarea  lui.  Dar  Scriptura,  ca  să  arate  şi  facerea  omului  — pentru  a nu  părea 
pentru  oameni  o problemă  nedezlegată  spusele  lui  Dumnezeu:  „Să  facem  pe 
om"  şi  nu  fusese  încă  arătată  facerea  lui  — , ne  învaţă  zicînd:  „Izvor  ieşea 
din  pămînt  şi  adăpa  toată  faţa  pămîntului  şi  a făcut  Dumnezeu  pe  om  cu 
ţărînă  din  pămînt  şi  a suflat  în  faţa  lui  suflare  de  viaţă  şi  s-a  făcut  omul  cu 
suflet  viu"11  . Pe  temeiul  acestor  cuvinte  cei  mai  mulţi  numesc  nemuritor 
sufletul.  După  ce  a făcut  pe  om,  Dumnezeu  i-a  ales  un  ţinut  în  locurile  din 
răsărit,  deosebit  prin  lumina  sa,  clar  prin  văzduhul  lui  strălucitor,  cu  plante 
foarte  frumoase;  în  acel  ţinut  l-a  pus  pe  om. 

XX. 

Şi  cuvintele  istoriei  din  Sfînta  Scriptură  sînt  aşa :*„Şi  a sădit  Dumnezeu 
raiul  în  Eden  spre  răsărit  şi  l-a  pus  acolo  pe  omul  pe  care  l-a  făcut  Şi  a făcut 

67.  Fac.,  1,  26. 

68.  Fac.,  1,  26. 

69.  Fac.,  2,  3. 

70.  Fac.,  2,  4—5. 

71.  Fac.,  2,  6-7. 

Dumnezeu  să  răsară  din  pămînt  tot  pomul , frumos  la  vedere  şi  bun  la 
mîncare ; şi  pomul  vieţii  în  mijlocul  raiului  şi  pomul  cunoştinţei  binelui  şi 
răului . Şi  rîu  ieşea  din  Eden  ca  să  ude  raiul;  de  acolo  se  împarte  în  patru 
rîuri.  Numele  unuia  este  Fison;  acesta  înconjoară  tot  pămîntul  Evilat;  acolo 
este  aur;  şi  aurul  pămîntului  aceluia  este  bun;  acolo  este  rubinul  şi  piatra 
verde . Numele  celui  de  al  doilea  rîu  este  Gheon;  acesta  înconjoară  tot 
pămîntul  Etiopiei . Rîul  al  treilea  este  Tigru;  acesta  curge  prin  faţa  Asiriei. 
Rîul  al  patrulea  este  Eufratul . Şi  a luat  Domnul  Dumnezeu  pe  omul  pe  care 
l-a  făcut  şi  l-a  pus  în  rai  ca  să-l  lucreze  şi  să-l  păzească . Şi  a poruncit 
Dumnezeu  lui  Adam,  zicînd:  „Din  tot  pomul  din  rai  să  mănînci;  dar  din 
pomul  cunoştinţei  binelui  şi  răului  să  nu  mîncaţi;  că  în  ziua  în  care  veţi 
mînca  din  el,  cu  moarte  veţi  muri<(.  Şi  a zis  Domnul  Dumnezeu:  „Nu  este 
bine  să  fie  omul  singur;  să-i  facem  lui  ajutor  asemenea  lui“ . Şi  a făcut 
Dumnezeu  încă  din  pămînt  toate  fiarele  cîmpului  şi  toate  păsările  cerului  şi 
le -a  adus  lui  Adam.  Şi  pe  care , suflet  viu , l-a  numit  Adam,  acesta  este  numele 
lui . Şi  a dat  Adam  nume  tuturor  dobitoacelor  şi  tuturor  păsărilor  cerului  şi 
tuturor  fiarelor  cîmpului . Dar  lui  Adam  nu  i s-a  găsit  ajutor  asemenea  lui.  Şi 
a adus  Dumnezeu  somn  peste  Adam;  şi  a adormit.  Şi  a luat  una  din  coastele 
lui  şi  a plinit  cu  came  locul  ei.  Şi  coasta  pe  care  a luat-o  de  la  Adam  a 
făcut-o  Dumnezeu  femeie  şi  a adus-o  lui  Adam.  Şi  a zis  Adam:  „ Iată  acum 
os  din  oasele  mele  şi  trup  din  trupul  meu;  aceasta  se  va  numi  femeie,  că  din 
bărbatul  ei  s-a  luat  ea.  Pentru  aceea  va  lăsa  omul  pe  tatăl  său  şi  pe  mama  sa 
şi  se  va  lipi  de  femeia  sa  şi  vor  fi  amîndoi  un  trup“.  Şi  erau  amîndoi goi,  şi 
Adam  şi  femeia  lui,  şi  nu  se  ruşinau. 


! XXI. 

Iar  şarpele  era  mai  înţelept  decît  toate  fiarele  cele  de  pe  pămînt,  pe  care 
le -a  făcut  Domnul  Dumnezeu.  Şi  a zis  şarpele  către  femeie:  „Ce  este  că  a 
spus  Dumnezeu:  „Să  nu  mîncaţi  din  tot  pomul  raiului  ?“  Şi  a zis  femeia 
către  şarpe:  „ Din  tot  pomul  raiului  mîncăm;  dar  din  rodul  pomului,  care 
este  în  mijlocul  raiului , a spus  Dumnezeu:  „Să  nu  mîncaţi  din  el  şi  nici  să  vă 
atingeţi  de  el,  ca  să  nu  muriţi Şi  a zis  şarpele  către  femeie:  „Nu  veţi  muri! 
Că  ştia  Dumnezeu,  că  în  ziua  în  care  veţi  mînca  din  el  vi  se  vor  deschide 
ochii  voştri  şi  veţi  fi  ca  nişte  dumnezei,  cunoscînd  binele  şi  răul  <(.  Şi  a văzut 
femeia  că  bun  este  pomul  la  mîncare,  plăcut  ochilor  la  vedere  şi  că  frumos 
este  a cunoaşte.  Şi  luînd  din  rodul  lui,  a mîncat;  şi  i-a  dat  şi  bărbatului  ei 
şi  au  mîncat.  Şi  celor  doi  li  s-au  deschis  ochii  şi  au  cunoscut  că  erau  goi; 
şi  au  cusut  frunze  de  smochin  şi  şi-au  făcut  acoperăminte.  Şi  au  auzit 
glasul  Domnului-Dumnezeu,  umblînd  prin  rai,  spre  seară,  şi  s-au  ascuns 
Adam  şi  femeia  lui  de  la  faţa  lui  Dumnezeu  între  pomii  raiului.  Şi  Domnul 

Dumnezeu  a chemat  pe  Adam  şi  i-a  zis:  „ Unde  eşti  ?**  şi  La  zis  Lui : „ Glasul 
tău  l-am  auzit  în  rai ; m-am  temut  că  sînt  gol  şi  m-am  ascuns Şi  i-a  zis 
Dumnezeu  lui:  „ Cine  ţi-a  spus  că  eşti  gol , decît  numai  de  la  pomul  din  care 
ţi-am  poruncit  ca  numai  din  acesta  să  nu  mănînci  ? Din  el  aimîncat  ?“  Şi  a 
zis  Adam:  „Femeia,  pe  care  mi-ai  dat-o,  aceasta  mi-a  dat  din  pom  şi  am 
mîncat Şi  a zis  Dumnezeu  femeii:  „Pentru  ce  ai  făcut  aceasta  ?“  Şi  a zis 
femeia:  „Şarpele  m-a  înşelat  şi  am  mîncat“.  Şi  a zis  Domnul  Dumnezeu 
către  şarpe:  „Pentru  că  ai  făcut  aceasta,  blestemat  să  fii  tu  dintre  toate 
fiarele  cele  de  pe  pămînt;  pe  pieptul  şi  pe  pîntecele  tău  te  vei  tîrî  şipămînt 
vei  mînca  în  toate  zilele  vieţii  tale . Duşmănie  voi  pune  între  tine  şi  femeie  şi 
între  sămînţa  ta  şi  sămînţa  ei.  Omul  va  pîndi  capul  tău,  iar  tu  vei  pîndi 
călcîiul  lui“.  Iar  femeii  i-a  spus:  „înmulţind  voi  înmulţi  necazurile  tale  şi 
suspinul  tău;  în  dureri  vei  naşte  fii  şi  către  bărbatul  tău  întoarcerea  ta  şi  el 
te  va  stăpîni{\  Iar  lui  Adam  i-a  zis:  „Pentru  că  ai  ascultat  de  glasul  femeii  tale 
şi  ai  mîncat  din  pomul  din  care  ţi-am  poruncit  ca  numai  din  acela  să  nu 
mănînci,  dar  ai  mîncat  din  el,  blestemat  să  fie  pămîntul  în  lucrurile  tale; 
întru  necaz  vei  mînca  pe  pămînt  în  toate  zilele  vieţii  tale;  spini  şi  ciulini  îţi 
va  răsări  şi  vei  mînca  iarba  cîmpului  tău . întru  sudoarea  feţei  tale  vei  mînca 
pîinea  ta  pînă  te  vei  întoarce  în  pămîntul  din  care  ai  fost  luat;  că 
pămînt  eşti  şi  în  pămînt  te  vei  întoarce  “ 72 . Aşa  sînt  cuvintele  Sfintei 
Scripturi  cu  privire  la  istoria  omului  şi  a raiului. 

XXII. 

Dar  mă  vei  întreba: 

— Ai  spus  că  Dumnezeu  nu  poate  fi  cuprins  de  vreun  loc  şi  cum  îmi 
spui  acum  că  Dumnezeu  umbla  prin  rai  ?73  . 

— Ascultă  ce-ţi  spun  ! Dumnezeul  şi  Tatăl  universului  este  necuprins 
şi  nu  se  găseşte  într-un  singur  loc,  „că  nu  este  loc  al  odihnei  Lui“ 74  . Dar 
Cuvîntul  Lui,  prin  Care  le-a  făcut  pe  toate,  fiind  puterea  şi  înţelepciunea 
Lui,  luînd  chipul  Tatălui  şi  Domnului  universului,  El  mergea  prin  rai,  în 
chipul  lui  Dumnezeu,  şi  vorbea  cu  Adam.  Că  însăşi  dumnezeiasca  Scriptură 
ne  învaţă  că  Adam  a zis  că  a auzit  glasul75 . Iar  glasul,  ce  este  altceva  decît 
Cuvîntul  lui  Dumnezeu,  Care  este  şi  Fiu  al  Lui  ? Este  Fiu,  nu  în  sensul  în 
care  poeţii  şi  scriitorii  de  basme  spun  că  fiii  zeilor  s-au  născut  din 
împreunări,  ci  precum  spune  adevărul  că  totdeauna  Cuvîntul  este  imanent  în 
inima  lui  Dumnezeu.  înainte  de  crearea  lumii  îl  avea  sfetnic,  era  mintea  şi 

72.  Fac.,  2,  8-3,  19. 

73.  Fac.,  3,  8. 

74.  Is.,  66,  1 ; Fapte,  7,  49. 

75.  Fac.,  3,  10. 

priceperea  Lui.  Iar  cînd  Dumnezeu  a voit  să  le  facă  pe  toate  cîte  S-a  sfătuit 
să  facă,  a născut  Cuvântul  Acesta  rostit,  primul  născut  al  întregii  creaţii,  fără 
ca  Dumnezeu  să  Se  lipsească  de  Cuvînt,  ci  născînd  Cuvîntul,  vorbea  totdea- 
una cu  Cuvîntul  Lui.  Aşa  ne  învaţă  dumnezeieştile  Scripturi  şi  purtătorii  de 
Duh,  dintre  care  Ioan  zice:  „La  început  era  Cuvîntul  şi  Cuvîntul  era  la 
Dumnezeu"16  , arătînd  că  la  început  era  singur  Dumnezeu  şi  în  El  era 
Cuvîntul.  Apoi  zice:  „Şi  Dumnezeu  era  Cuvîntul;  toate  prin  El  s-au  făcut 
şi  fără  de  El  nimic  nu  s-a  făcut"11 . Aşadar  Cuvîntul  este  Dumnezeu  şi 
născut  din  Dumnezeu;  Tatăl  universului,  cînd  vrea,  îl  trimite  în  vreun  loc 
oarecare;  şi,  trimis  de  Tatăl,  se  duce  acolo;  este  auzit,  este  văzut  şi  se  găseşte 
în  acel  loc. 


XXIII. 

Dumnezeu  a făcut  pe  om  în  ziua  a şasea,  dar  a făcut  cunoscută  facerea 
Iui  după  ziua  a şaptea,  cînd  a făcut  şi  raiul,  pentru  ca  omul  să  locuiască 
într-un  loc  mai  bun  şi  într-un  ţinut  deosebit. 

Chiar  cele  ce  se  petrec  astăzi  arată  că  cele  spuse  în  Scriptură  sînt  adevă- 
rate. Nu  se  înţelege  oare  de  la  sine  că  durerea,  pe  care  o sufăr  femeile  la 
naştere  şi  pe  care  o uită  după  naştere78  , este  pentru  a se  împlini  cuvîntul 
Iui  Dumnezeu  pentru  creşterea  şi  înmulţirea  neamului  omenesc  ? Oare 
blestemarea  şarpelui  — că  este  urît,  că  se  tîrîie  pe  pămînt  şi  mănîncă  pămîrit— 
nu  este  o dovadă  a celor  ce  ni  s-au  spus  mai  înainte  ? 

XXIV 

Aşadar  „a  făcut  Dumnezeu  să  răsară  încă  din  pămînt  tot  pomul  fru- 
mos la  vedere  şi  bun  la  mîncare"19  . La  început,  în  ziua  a treia,  a fost  făcută 
vegetaţia:  plantele,  seminţele  şi  ierburile;  vegetaţia  din  rai,  însă,  a fost 
făcută  cu  înfăţişare  şi  frumuseţe  deosebită,  pentru  că,  după  cum  spune 
Scriptura,  în  rai  au  fost  şi  plante  plantate  de  Dumnezeu.  Toate  celelalte 
plante  din  rai  erau  la  fel  cu  cele  din  întreaga  lume;  dar  cei  doi  pomi, pomul 
vieţii  şi  pomul  cunoştinţei,  nu  erau  în  alt  pămînt  decît  numai  în  rai. 

Raiul  era  pămînt  şi  sădit  pe  pămînt.  Că  spune  Scriptura:  „Şi  a sădit 
Dumnezeu  raiul  în  Eden  spre  răsărit  şi  l-a  pus  acolo  pe  om;  şi  a făcut 
Dumnezeu  să  răsară  încă  din  pămînt  tot  pomul,  frumos  la  vedere  şi  bun  la 
mîncare “80  . Cînd  Scriptura  spune:  „din  pămînt " şi  „spre  răsărit",  ne  învaţă 
lămurit  că  raiul  era  sub  cerul  acesta  al  nostru,  sub  care  se  află  răsăritul  şi 

76.  In.,  1,  1. 

77.  In.,  1,  1,3. 

78.  In.,  16,21. 

79.  Fac.,  2,  9. 

80.  Fac.,  2,  8-9. 

pămîntul.  Cuvîn tul  „Eden"  este  un  cuvînt  ebraic  şi  înseamnă  „ desfătare 
Scriptura  a însemnat  apoi  că  din  Eden  ieşea  un  rîu  ca  să  ude  raiul  şi  că  de 
acolo  se  împărţea  în  patru  nuri81  ; din  care  două,  numite  Fison  şi  Gheon, 
adapă  părţile  răsăritene,  mai  cu  seamă  Gheon,  care  înconjoară  tot  pămîntul 
Etiopiei,  despre  care  se  spune  că  se  arată  în  Egipt82  cu  numele  de  Nil; 
celelalte  două  rîuri  sînt  bine  cunoscute  de  noi,  rîurile  numite  Tigru  şi  Eufrat; 
de  sînt  vecine  cu  regiunile  noastre.  Cînd,  după  cum  am  spus  mai  înainte, 
l-a  pus  Dumnezeu  pe  om  în  rai  ca  să-l  lucreze  şi  să-l  păzească,  i-a  poruncit 
să  mănînce  din  toate  roadele,  adică  şi  din  pomul  vieţii,  dar  i-a  poruncit  ca 
numai  din  pomul  cunoştinţei  să  nu  guste83.  Dumnezeu  l-a  luat  deci  pe  om 
din  pămîntul  din  care  l-a  făcut  şi  l-a  mutat  în  rai,dîndu-i  prilej  de  propăşire; 
să  crească,  să  ajungă  desăvîrşit,  ba  încă  să  ajungă  şi  Dumnezeu,  ca  să  se  urce 
şi  în  cer,  dobîndind  veşnicia.  Omul  a fost  făcut  la  mijloc:  nici  cu  totul 
muritor,  nici  desăvîrşit  nemuritor;  în  el  erau  cu  putinţă  amîndouă;  tot  aşa 
şi  raiul,  în  ce  priveşte  frumuseţea,  era  la  mijloc,  între  lume  şi  cer.  Iar  cînd 
Scriptura  a spus:  „ să-l  lucreze"**  , n-a  arătat  altceva  decît  păzirea  poruncii 
lui  Dumnezeu,  ca  să  nu  piară  din  pricina  neascultării,  după  cum  a şi  pierit, 
din  pricina  păcatului. 


XXV. 

Cît  priveşte  pomul  cunoştinţei,  era  bun  şi  pomul  şi  era  bun  şi  rodul  lui. 
Că  nu-i  aşa,  precum  socot  unii,  că  pomul  acesta  cuprindea  în  el  moartea;  nu 
cuprindea  moartea,  ci  neascultarea.  în  rodul  lui  nu  era  altceva  decît 
cunoştinţă.  Iar  cunoştinţa  este  bună,  dacă  este  folosită  cum  trebuie.  în  ce 
priveşte  vîrsta,  Adam  era  încă  copil;  de  aceea  Adam  nu  putea  cuprinde  după 
vrednicie  cunoştinţa.  Că  şi  acum,  cînd  se  naşte  un  copil,  nu  poate  mînca 
pîine,  ci  este  hrănit  mai  întîi  cu  lapte;  apoi,  cu  creşterea  vîrstei,  ajunge  şi  la 
mîncare  tare85.  Aşa  s-a  întîmplat  şi  cu  Adam.  Deci  nti  din  invidie,  cum 
gîndesc  unii,  i-a  poruncit  Dumnezeu  lui  Adam  să  nu  mănînce  din  pomul 
cunoştinţei.  Mai  mult:  Dumnezeu  voia  să-l  încerce  dacă  este  ascultător 
poruncii  Lui.  Totodată  Dumnezeu  voia  ca  Adam  să  rămînă  mai  multă  vreme 
copil:  curat  şi  nevinovat.  Că  lucru  cuvios  este,  ca, în  nevinovăţie  şi  nerăutate, 
să  te  supui  părinţilor,  nu  numai  înaintea  lui  Dumnezeu,  ci  şi  înaintea 
oamenilor.  Iar  dacă  trebuie  să  se  supună  copiii  păripţilor,  apoi  cu  cît  mai 
mult,  lui  Dumnezeu  şi  Tatălui  universului  ! Mai  mult:  este  chiar  urît  ca 

81.  Fac.,  2,  10—14. 

82.  Ier.,  2,  18. 

83.  Fac.,  2,  15-17. 

84.  Fac.,  2,  15. 

85.  Evr.,  5,  12-14. 

micii  copii  să  gîndească  mai  presus  de  vîrsta  lor.  Că  după  cum  creşti  în  chip 
treptat  în  vîrstă,  tot  aşa  şi  în  gîndire.  De  altfel,  cînd  legea  porunceşte  să  te 
abţii  de  la  ceva,  şi  nu  asculţi,  nu  înseamnă  că  legea  aduce  pedeapsă,  ci 
neascultarea  şi  nesupunerea.  Un  tată  porunceşte  uneori  copilului  său  să  se 
abţină  de  la  ceva;  dacă  nu  ascultă  de  porunca  părintească,  este  bătut  şi 
pedepsit  pentru  neascultare.  Nu  e vorba  de  lovituri,  ci  de  neascultare; 
neascultarea  aduce  lovituri  neascultătorului.  Tot  aşa  şi  cu  cel  dintîi  zidit; 
neascultarea  i-a  adus  izgonirea  din  rai;  pomul  cunoştinţei  nu  conţinea  în  el 
ceva  rău;  dar,  din  pricina  neascultării,  omul  a adus  asupra  lui  osteneală, 
durere,  întristare  şi  la  sfîrşit  a fost  doborît  de  moarte. 

XXVI. 

Dumnezeu  a făcut  prin  asta  o mare  binefacere  omului,  ca  să  nu  rămînă 
pe  vecie  în  păcat,  ci  în  Oarecare  chip,  ca  printr-un  exil,  l-a  izgonit  din  rai, 
pentru  ca  omul,  datorită  acestei  pedepse,  lepădînd  într-un  timp  anumit 
păcatul  şi  ajungînd  bun  prin  învăţătură,  să  fie  mai  tîrziu  rechemat.  De  aceea 
este  scris,  în  chip  tainic,  în  Scriptură  că  după  ce  a fost  făcut  omul  în  lumea 
aceasta,  a fost  pus  de  două  ori  în  rai86  : prima  dată  s-a  împlinit  cînd  a fost 
pus  acolo;  a doua  oară  se  va  împlini  după  înviere  şi  judecată.  întocmaica 
un  vas,  dacă,  după  ce  a fost  făcut,  are  vreun  defect,  vasul  acela  se  retopeşte 
sau  se  face  din  nou,  ca  să  qungă  nou  şi  întreg,  tot  aşa  se  întîmplă  şi  cu  omul 
prin  moarte;  aşa  zicînd,  omul  a fost  sfărîmat,  ca  să  fie  găsit  întreg  la  înviere, 
adică  fără  pată,  drept  şi  nemuritor. 

Cînd  Dumnezeu  l-a  chemat  pe  Adam  şi  i-a  spus:  „ Unde  eşti , 
Adame  ?“87  , n-a  făcut  aceasta  pentru  că  nu  ştia,  ci  pentru  că,  fiind  îndelung 
răbdător,  i-a  dat  prilej  de  pocăinţă  şi  de  mărturisire. 

XXVII. 

Dar  îmi  vei  spune: 

— A fost  făcut  omul,  prin  fire,  muritor  ? 

-Nu  ! 

— Atunci,  nemuritor  ? 

— Nici  asta  n-o  spun  ! 

Dax  mă  vei  întreba: 

— Nu  era  nimic  din  acestea  ? 

— Nici  asta  n-o  spun.  Prin  fire  omul  n-a  fost  făcut  nici  muritor,  nici 
nemuritor.  Dacă  l-ar  fi  făcut  dintru  început  nemuritor,  l-ar  fi  făcut 
Dumnezeu;  şi  iarăşi,  dacă  l-ar  fi  făcut  muritor,  s-ar  fi  crezut  că  Dumnezeu 


86.  Fac.,  2,  8,  15. 

87.  Fac.,  3,  9; 

este  pricina  morţii  lui.  Aşadar  nu  l-a  făcut  nici  nemuritor,  nici  muritor, 
ci,  după  cum  am  spus  mai  înainte,  capabil  şi  de  una  şi  de  alta.  Dacă  omul 
înclina  spre  nemurire,  păzind  porunca  lui  Dumnezeu,  avea  să  primească  de 
la  Dumnezeu  ca.  plată  nemurirea  şi  avea  să  ajungă  Dumnezeu;  şi  iarăşi  dacă 
se  îndrepta  spre  faptele  morţii,  neascultînd  de  Dumnezeu,  el  însuşi  avea  să 
fie  pricina  morţii  sale,  că  Dumnezeu  l-a  făcut  pe  om  liber,  cu  voinţa  liberă. 
Aşadar  ceea  ce  omul  nu  şi-a  agonisit  sieşi88  din  pricina  nepurtării  de  grijă 
şi  neascultării,  aceea  îi  dăruieşte  Dumnezeu  acum89  , prin  milostivirea  şi 
iubirea  Sa  de  oameni,  dacă  omul  ascultă  de  El.  După  cum  omul  prin  neascul- 
tarea lui  şi-a  atras  asupra  lui  moartea,  tot  aşa  cel  ce  voieşte  să  asculte  de 
voinţa  hi  Dumnezeu  îşi  poate  agonisi  viaţă  veşnică.  Dumnezeu  a dat  lege  şi 
porunci  sfinte,  care  pot  mîntui  pe  om,  dacă  le  împlineşte  şi,  avînd  parte  de 
înviere,  să  moştenească  nestricăciunea. 

XXVIII. 

După  ce  Adam  a fost  izgonit  din  rai,  a cunoscut-o  pe  Eva,  femeia  lui90  , 
pe  care  Dumnezeu  i-a  făcut-o  lui  femeie  din  coasta  lui.  Şi  a făcut-o  din 
coasta  lui,  nu  pentru  că  Dumnezeu  nu  putea  să  o facă  separat,  ci  pentru  că 
ştia  mai  dinainte  că  oamenii  aveau  să  născocească  o mulţime  de  dumnezei. 
Aşadar,  Dumnezeu  cunoscînd  mai  dinainte  şi  ştiind  că  rătăcirea  avea  să 
născocească  prin  şarpe  o mulţime  de  dumnezei,  care  nu  sînt  dumnezei  — 
(că  unul  este  Dumnezeu;  deoarece  chiar  de  pe  atunci  rătăcirea  căuta  să 
răspîndească  ideea  unei  mulţimi  de  dumnezei,  că  şarpele  spusese  femeii: 
„ Veţi  fi  ca  nişte  dumnezei**91  ) — şi  deci  ca  să  nu  se  creadă  că  un  dumnezeu 
a făcut  pe  bărbat  şi  un  altul  pe  femeie,  de  aceea  nu  i-a  făcut  pe  cei  doi 
separat.  Dumnezeu  a făcut  pe  femeia  lui  Adam  aşa,  nu  numai  ca  să  se  arate 
şi  prin  aceasta  taina  unităţii  lui  Dumnezeu,  ci  şi  ca  să  fie  şi  mai  mare  dragostea 
între  bărbat  şi  femeie92 , Adam  a zis  Evei:  „Iată  acum  os  din  oasele  mele  şi 
trup  din  trupul  meu  /“  93  Mai  mult  încă,  Adam  a şi  profeţit,  zicînd:  y, Pentru 
aceea  va  lăsa  omul  pe  tatăl  său  şi  pe  mama  sa  şi  se  va  lipi  de  femeia  sa  şi  vor 
fi  amîndoi  un  trup**94  * Iar  profeţia  lui  se  vede  împlinită  în  noi  înşine. 
Care  om  căsătorit  legal  mai  ţine  seamă  de  mamă,  de  tată,  de  rude  şi  de  toţi 
ai  lui  şi  nu  se  lipeşte  de  femeia  sa  şi  n-o  iubeşte  pe  ea  mai  mult  decît  pe 

88.  Am  urmat  în  traducere  lectura  propusă  de  Maran,  dată  de  Otto  în  nota  11, 
p.  132. 

89.  Adică:  în  timpul  harului. 

90.  Fac.,  4,  1. 

91.  Fac.,  3,5. 

92.  în  traducere,  am  urmat  conjectura  propusă  de  Marant  dată  de  Otto , nota  7, 
p.  135-136. 

93.  Fac.,  2,  23. 

94.  Fac.,  2,  23-24. 

oricine  ? De  aceea  adeseori  unii  merg  pînă  la  moarte  pentru  soţiile  br.  Chiar 
pînă  azi  pe  această  Evă,  sub  numele  de  Evan95,  o invocă  demonul  cel 
făcător  de  rele  — care  se  mai  numeşte  şi  satan,  cel  care  a vorbit  atunci  prin 
şarpe  cu  Eva  — lucrînd  în  oamenii  înnebuniţi  de  el,  pentru  că  la  început  Eva 
a fost  înşelată  de  şarpe  şi  a ajuns  începătoarea  păcatului.  Demonul  se  mai 
numeşte  şi  drac96  , pentru  că  a fugit  pe  furiş  de  la  Dumnezeu.  Mai  întîi  era 
înger.  Dar  despre  subiectul  acesta  este  mult  de  spus;  de  aceea  trec  acum  peste 
el,  pentru  că  l-am  tratat  în  altă  parte. 

XXIX. 

După  ce  Adam  a cunoscut-o  pe  Eva,  femeia  lui,  Eva  a zămislit  şi  a 
născut  fiu,  al  cărui  nume  era  Cain97.  Şi  a spus  Adam:  „ Am  dobîndit  om 
prin  Dumnezeu** 98 . Şi  a mai  născut  Eva  şi  al  doilea  fiu,  al  cărui 
nume  Avei99  . Avei  a început  să  fie  păstor  de  oi,  iar  Cain  lucra  pămîntul100  . 
Istoria  acestor  doi  fii  este  mare  şi  la  fel  şi  tîlcuirea;  de  aceea  pe  cei  cărora 
le  place  studiul  îi  poate  învăţa  mai  cu  de-amănuntul  istoria  lor  însăşi  cartea 
care  se  intitulează:  Facerea  lumii. 

Cînd  satan  a văzut  că  Adam  şi  femeia  lui  nu  numai  că  trăiesc,  dar  că 
au  făcut  şi  copii, pentru  că  n-a  putut  să-i  omoare  a fost  cuprins  de  invidie. 
Văzînd  că  Avei  este  bine  plăcut  de  Dumnezeu,  a lucrat  asupra  fratelui  său 
Cain  şi  l-a  făcut  să-şi  omoare  fratele,  pe  Avei.  Şi  aşa  s-a  făcut  început 
morţii  în  această  lume;  iar  moartea  îşi  continuă  pînă  azi  calea  peste  tot 
neamul  omenesc.  Dar  Dumnezeu,  fiind  milostiv  şi  vrînd  să-i  dea  lui  Cain 
prilej  de  pocăinţă  şi  de  mărturisire,  i-a  zis,  ca  şi  lui  Adam:  „Unde  este  Avei , 
fratele  tău  ?“ 101  Iar  Cain  I-a  răspuns  obraznic  lui  Dumnezeu,  zicînd: 
„Nu  ştiu.  Sînt  eu  oare  paznicul  fratelui  meu  ?** 102  Dumnezeu,  mîniindu-se 
pe  el,  i-a  zis:  t>Pentru  ce  ai  făcut  asta  ? Glasul  sîngelui  fratelui  tău  strigă 
către  Mine  din  pămînt . Şi  acum , blestemat  să  fii  tu  pe  pămîntul  care  s-a 
deschis  să  primească  sîngele  fratelui  tău  din  mina  ta.  Gemînd  şi  tremurînd 
vei  fi  pe  pămînt**103 . De  aceea  de  atunci  pămîntul,  înfricoşat,  nu  mai 
primeşti  sînge  de  om  şi  nici  de  animal;  şi  este  lămurit  că  nu  pămîntul  e 
de  vină,  ci  omul  care  a călcat  porunca. 

95.  Evan  era  strigătul  bacantelor  la  orgiile  lui  Bachus  (la  S-B,  p.  112,  nota  4). 

96.  ApaKOJV  de  la  cuvin  tul  SeSpaK&ai,  care  înseamnă  a fugi  în  secret,  mai  ales  cînd 
e vorba  de  robii  fugiţi  de  la  stăpîni. 

97.  Fac.,  4,  1. 

98.  Fac.,  4,  1. 

99.  Fac.,  4,  2. 

100.  Fac.,  4,  2. 

101.  Fac.  4,9. 

102.  Fac.,  4,9. 

103.  Fac.,  4,  10-11. 

Cain  a avut  şi  el  un  fiu,  al  cărui  nume  era  Enoh.  „Şi  a zidit  cetate , 
pe  care  a numit-o  cu  numele  fiului  său , Enoh“l0A . De  atunci  a început  să 
se  zidească  cetăţi  — şi  asta  înainte  de  potop  — nu  după  cum  minte  Homer, 
cînd  spune : 

„Nu  era  încă  zidită  nici  o cetate  omenească"105 . 

„Lui  Enoh  i s-a  născut  un  fiu  cu  numele  Gaidad;  acesta  a născut  pe 
cel  numit  Meii;  Meii  pe  Metusala  şi  Metusala  pe  Lameh;  iar  Lameh  şi-a 
luat  două  femei,  numele  lor  Ada  şi  Sela<(  106  . De  atunci  a luat  început  po- 
ligamia, dar  şi  muzica.  Lameh  a avut  trei  fii,  pe  Ovil,  Iuval  şi  Tovel.  Ovilera 
bărbat  crescător  de  vite  şi  locuia  în  corturi107,  Iuval  este  cel  ce  a izvodit 
psaltirea  şi  chitara105  ; iar  Tovel  era  cu  ciocanul,  făurar  de  aramă  şi  de 
fier109  . Pînă  la  acesta  a mers  şirul  seminţiei  lui  Cain;  mai  departe  s-a  acoperit 
de  uitare  sămînţa  genealogiei  lui,  din  pricină  că-şi  ucisese  fratele. 

Dumnezeu  i-a  dat  Evei  să  zămislească  şi  să  nască  fiu  în  locul  Iui  Avei, 
care  a fost  numit  Sit1 1 0 ; de  la  el  se  continuă  pînă  azi  celălalt  neam  al 
oamenilor.  Dar  cei  care  voiesc  să  ştie  mai  multe  despre  toate  neamurile 
oamenilor  le  pot  afla  uşor  din  Sfintele  Scripturi.  Şi  eu  am  scris  despre 
acestea  într-o  altă  lucrare,  după  cum  am  spus  mai  înainte,  vorbind  despre 
ordinea  genealogiilor  în  prima  carte  a lucrării  mele,  Despre  istorii Duhul 
Sfînt  ne  învaţă  toate  acestea  prin  cărţile  lui  Moisi  şi  ale  celorlalţi  profeţi, 
pentru  că  scrierile  noastre  cele  cinstitoare  de  Dumnezeu  sînt  mai  vechi; 
şi  nu  numai  atît,  ci  se  arată  a fi  şi  mai  adevărate  decît  scrierile  tuturor 
scriitorilor  şi  poeţilor.  Dar  şi  despre  muzică  unii  au  pălăvrăgit  că  a izvodit-o 
Apolon;  alţii  spun  că  Orfeu111  a izvodit  muzica  de  la  cîntecul  dulce  al 
păsărilor.  Deşert  şi  gol  se  arată  cuvîntul  lor,  pentru  că  aceştia  au  trăit  cu 
mulţi  ani  după  potop.  Viaţa  lui  Noe,  numit  de  unii  şi  Deucalion112  , este 
istorisită  de  mine  în  cartea  de  care  am  pomenit  mai  înainte,  pe  care,  dacă 
vrei,  poţi  să  o citeşti  şi  tu. 

104.  Fac.,  4,  17. 

105.  Jliada  20,  217  (la  S-B,  p.  1 14,  nota  5). 

106.  Fac.  4,  18-19. 

107.  Fac.,  4,  20. 

108.  Fac.,  4,21. 

109.  Fac.,  4,  22. 

110.  Fac.,  4,  25. 

111.  Orfeu,  poet  şi  muzician  trac,  fiul  lui  Apolo  şi  al  nimfei  Caliope.  Fascina  cu 
cîntecele  sale  animalele,  plantele,  stîncile.  I se  atribuie  numeroase  aventuri,  printre  care 
coborîrea  în  iad,  pentru  a readuce  pe  soţia  sa  Euridice.  A fost  ucis  de  femeile  trace  sau, 
după  o altă  versiune,  de  trăsnetul  lui  Zeus. 

112.  Deucalion,  fiul  lui  Prometeu  şi  al  Pandorei,  soţul  Pyrrei.  Cînd  Zeus,  mîniat 
pe  neamul  omenesc,  a trimis  pe  lume  potopul,  au  scăpat  numai  Deucalion  şi  Pyrra. 
Aceştia,  la  sfatul  lui  Prometeu,  şi-au  construit  o ladă  mare  şi  cînd  a venit  potopul  au 

După  potop  au  luat  iarăşi  început  cetăţile  şi  împărăţiile  în  acest  chip. 
Cea  dintîi  cetate  a fost  Babilofnul;  apoi,  Oreh,  Arhath  şi  Halani  în  pămîntul 
Sennaar113.  împăratul  lor  se  numea  Nebroth.  Din  acestea  a ieşit  Asur114  , 
de  la  care  îşi  trag  numele  asirienii.  Nebroth  a zidit  cetăţile  Ninevi,  Roboam 
şi  Caiac  şi  Dasen  între  Ninevi  şi  Caiac.  Ninevi  a fost  de  la  început  cetate 
mare115 . Un  alt  fiu  al  lui  Sem,  fiul  lui  Noe,  cu  numele  Mesrain  a născut  pe 
luduimi,  pe  aşa  numiţii  enemighini,  pe  laviimi,  pe  neftalimi,  pe  patrosoniimi, 
pe  hasloniimi,  de  unde  au  ieşit  filistenii.  Despre  cei  trei  fii  ai  lui  Noe,  despre 
neamul  şi  genealogia  lor,  am  scris  pe  scurt  în  cartea  amintită  mai  sus.  Acum 
voi  face  menţiune  de  cele  rămase  cu  privire  la  cetăţile  şi  împărăţiile  care 
se  afl^u  cînd  era  o limbă  şi  o gură.  înainte  de  împărţirea  limbilor  au  luat 
fiinţă  cetăţile,  de  care  am  scris  mai  înainte.  Cînd  a fost  să  se  despartă 
oamenii  unii  de  alţii,  oamenii  au  făcut  sfat  — la  hotărîrea  lor,  nu  a.  lui 
Dumnezeu  — să  zidească  o cetate  şi  un  turn,  al  cărui  vîrf  să  ajungă  pînă 
la  cer,  ca  să-şi  facă  br  nume  de  slavă116  . Dar  pentru  că  au  îndrăznit  să  facă 
o lucrare  mare  împotriva  voinţei  lui  Dumnezeu,  Dumnezeu  a distrus  cetatea 
lor  şi  a dărîmat  tumul.  De  atunci  a schimbat  Dumnezeu  limbile  oamenilor, 
dînd  fiecăruia  un  grai  deosebit1 1 7 . Sibila  a însemnat  acest  fapt,  vestind 
urgia  care  avea  să  vină  peste  lume.  Şi  a grăit  aşa: 

„Dar  cînd  s-au  împlinit  ameninţările  marelui  Dumnezeu, 

Cu  care  i-a  ameninţat  cîndva  pe  muritori,  cînd  şi-au  zidit  ei  turn 
în  ţara  Asiriei.  Toţi  aveau  aceeaşi  limbă 
Şi  voiau  să  se  urce  la  cerul  înstelat. 

Dar  îndată  Cel  nemuritor  a trimis  mare  urgie 

Prin  duhuri;  şi  iată  vînturile  au  doborît  tumul  cel  mare  şi  înalt 

Iar  pe  muritori  i-a  făcut  să  se  certe  între  ei. 

Şi  pentru  că  turnul  a căzut,  limbile  oamenilor  muritori 
S-au  împărţit  în  multe  dialecte"  1 18 , şi  celelalte. 

Acestea  s-au  petrecut  în  pămîntul  haldeilor.  în  pămîntul  Hanaan  a 
fost  o cetate  cu  numele  Harran.  în  acele  vremuri,  primul  împărat  al  Egiptului 
a fost  Faraon,  care  la  egipteni  se  numea  şi  Nehaoth  şi  aşa  au  urmat  şi  ceilalţi 

intrat  în  ea.  Lada  a mers  pe  ape  nouă  zile  şi  s-a  oprit  în  vîrful  unui  munte.  Pentru  a 
repopula  pămîntul,  Deucalion  şi  Pyrra  au  primit  poruncă  de  la  un  oracol  să  arunce  în 
urma  lor  pietre.  Pietrele  aruncate  de  Deucalion  s-au  prefăcut  în  bărbaţi,  cele  aruncate  de 
Pyrra  în  femei. 

113.  Fac.,  10,  10. 

1 J4.  Fac.,  10,  11. 

115.  Fac.,  10,  11-12. 

116.  Fac.,  11,4. 

117.  Fac.,  11,  7. 

118.  Oracula  Sibyll.  111,97-105  (Ia  S-B,  p.  117,  notai). 

împăraţi.  în  pămîntul  Sennaar,  la  aşa  numiţii  haldei,  cel  dintîi  împărat  a 
fost  Arioh;  după  acesta,  altul  Ellasar;  după  acesta  Hodollagomor,  împăratul 
Elamului;  după  acesta  Thargal,  împăratul  neamurilor  numite  asirieni.  în 
partea  de  pămînt  a lui  Ham,  fiul  lui  Noe,  au  fost  alte  cinci  cetăţi;  prima, 
numită  Sodoma,  apoi  Gomora,  Adama,  Sevoin  şi  Balac,  numită  şi  Sigor.  Iar 
numele  împăraţilor  lor  sînt  acestea:  Ballas,  împăratul  Sodomei;  Barsas, 
împăratul  Gomorei;  Sennaar,  împăratul  Adamei;  Ymoor,  împăratul  Sevoinei; 
Balah,  împăratul  Sigorului,  numită  şi  Balac.  Aceştia  au  fost  robi  lui  Hodolla- 
gomor, împăratul  asirienilor,  vreme  de  12  ani;  în  anul  al  treisprezecelea  s-au 
desprins  de  Hodollagomor  şi  aşa  s-a  făcut  atunci  război  între  cei  patru, 
împăraţi  ai  asirienilor  şi  cei  cinci  împăraţi.  Atunci  au  fost  pentru  întîia  oară 
războaie  pe  pămînt.  Ei  au  bătut  pe  uriaşii  caranaini  şi  odată  cu  ei  popoare 
puternice,  pe  omeeni  chiar  în  cetatea  lor  şi  pe  horreeni,  care  locuiesc  în 
munţii  numiţi  Seir  pînă  la  cetatea  numită  Terevinth  din  Faran,  care  este 
în  pustie1 19 . în  acelaşi  timp  a fost  un  împărat  drept  cu  numele  Melchisedec 
în  cetatea  Salim120  , care  acum  se  numeşte  Ierosolima;  acesta  a fost  cel  dintîi 
preot  dintre  toţi  preoţii  Dumnezeului  Celui  preaînalt.  De  la  acesta,  oraşul 
numit  mai  sus  Ierosolima  a fost  numit  Ierusalim;  tot  de  la  acesta  sînt  şi 
preoţii,  care  se  găsesc  pe  tot  pămîntul121  . După  acesta  a fost  Abimeleh,care 
a domnit  în  Gherara122 ; după  acesta  un  alt  Abimeleh123  ; apoi  a domnit 
Efron,  numit  şi  Hetteul124  . Acestea  sînt  numele  împăraţilor  care  au  fost  la 
început.  Ceilalţi  împăraţi  ai  asirienilor,  care  au  domnit  vreme  de  mulţi  ani, 
n-au  mai  fost  consemnaţi.  în  vremile  din  urmă,  din  apropierea  noastră,  sînt 
pomeniţi  ca  împăraţi  ai  asirienilor:  Theglafasar,  după  acesta  Selamanasar, 
apoi  Sennaharim.  Triarh  al  acestuia  din  urmă  a fost  Adramaleh  Etiopianul, 
care  a domnit  şi  peste  Egipt.  Negreşit  aceste  ştiri  sînt  cu  totul  noi  faţă  de 
scrierile  noastre. 


XXXII. 

De  aici  înainte  este  treaba  celor  ce  iubesc  ştiinţa  şi  antichităţile  să 
judece  istoria,  pentru  că  sînt  noi  cele  spuse  de  mine,  fără  ajutorul  sfinţilor 
profeţi125  . Puţini  erau  la  început  oamenii  care  locuiau  în  pămîntul  arabic  şi 
haldaic;  dar  după  împărţirea  limbilor  s-au  înmulţit  treptat  şi  s-au  întins  pe 


119.  Fac.,  14,  1-6. 

120.  Fac.,  14,  18. 

121.  Preoţii  creştini. 

122.  Fac.,  20,  2. 

123.  Fac.,  26,  1. 

124.  Fac.,  23,  10. 

125.  La  traducere  am  urmat  textul  propus  de  Maran  (la  Otto,  p.  153,  nota  2). 

tot  pămîntul.  Unii  s-au  îndreptat  să  locuiască  în  răsărit;  alţii  în  părţile 
marelui  continent  şi  spre  nord,  încît  au  ajuns  pînă  în  Britania  în  ţinuturile 
arctice;  alţii  s-au  îndreptat  spre  pămîntul  hananeian,  numit  Iudeia  şi  Fenicia, 
şi  spre  părţile  Etiopiei,  Egiptului,  Libiei,  a regiunii  numite  fierbinte  şi  spre 
ţinuturile  care  se  întind  pînă  în  apus;  ceilalţi  au  ocupat  regiunile  de  la 
ţărmul  mării  şi  ale  Pamfiliei,  apoi  Asia,  Grecia,  Macedonia  şi  în  sfîrşit  Italia 
şi  ţinuturile  numite  Galia,  Spania  şi  Germania,  încît  acum  toată  lumea  e 
plină  de  locuitori.  La  început  oamenii  şi-au  avut  locuinţa  în  trei  direcţii  ale 
pămîntului:  spre  răsărit,  spre  miazăzi  şi  spre  apus;  apoi,  înmulţindu-se 
oamenii,  au  locuit  şi  celelalte  părţi  ale  pămîntului. 

Necunoscînd  aceste  lucruri,  scriitorii  vor  să  spună  că  lumea  este  sferică 
sau  o compară  cu  mr'cub.  Dar  cum  pot  să  grăiască  adevărul,  and  nu  cunosc 
facerea  lumii  şi  nici  populaţia  pămîntului  ? Oamenii  crescînd  treptat  şi,  aşa 
precum  am  spus  mai  înainte,  înmulţindu-se  pe  pămînt,  au  locuit  şi  insulele 
mării  şi  celelalte  regiuni. 

XXXIII. 

Cine  dintre  aşa  numiţii  înţelepţi, poeţi  şi  istoriografi  ar  fi  fost  în  stare 
să  spună  adevărul,  cînd  ei  au  trăit  cu  mult  în  urma  acestor  evenimente,  cînd 
au  introdus  mulţime  de  zei,  cînd  s-au  născut  cu  atîţia  ani  în  urma  oraşelor  şi 
cînd  sînt  mai  recenţi  decît  împăraţii,  popoarele  şi  războaiele  ? Ar  fi  trebuit 
să  le  menţioneze  pe  toate;  şi  pe  cele  ce  au  fost  înainte  de  potop  şi  pe  cele 
cu  privire  la  crearea  lumii  şi  la  facerea  omului.  Pe  toate  acestea  ar  fi  trebuit 
să  le  spună  precis  profeţii  Egiptului  sau  profeţii  haldeilor  sau  ceilalţi  scriitori, 
dacă  ar  fi  vorbit  cu  duh  curat  şi  dumnezeiesc.  Dacă  spusele  lor  ar  fi  vestit 
adevărul,  ar  fi  trebuit  să  prezică  nu  numai  cele  întîmplate  mai  înainte  sau 
cele  prezente,  ci  şi  evenimentele  care  aveau  să  vină  peste  lume.  De  aceea  este 
lămurit  că  toţi  aceştia  sînt  rătăciţi  şi  numai  noi  creştinii  posedăm  adevărul, 
pentru  că  sîntem  învăţaţi  de  Duhul  Sfînt,  Cel  ce  a grăit  prin  sfinţii  profeţi  şi 
le-a  vestit  lor  mai  dinainte  pe  toate. 

XXXIV. 

Caută  deci  de  cercetează  pe  viitor  cu  bunăvoinţă  cuvintele  lui 
Dumnezeu,  adică  cele  spuse  prin  profeţi,  pentru  că,  punînd  faţă  în  faţă  cele 
spuse  de  mine  cu  cele  spuse  de  ceilalţi,  vei  putea  descoperi  adevărul.  în  ce 
priveşte  numele  aşa  numiţilor  dumnezei,  am  dovedit  chiar  din  istoriile  pe 
care  le-am  scris,  aşa  cum  am  arătat  mai  înainte,  că  nu  sînt  pentru  ei  decît 
nume  de  oameni.  Statuile  lor,  apoi,  care  se  cioplesc  zilnic  pînă  în  ziua  de  azi, 
sînt  idoli,  lucruri  de  mîini  omeneşti126.  Acestora  se  închină  mulţime  de 


126.  Ps.,  134,  30. 

oameni  cu  mintea  deşartă,  dar  pe  Făcătorul  şi  Creatorul  universului,  pe 
Hrănitorul  întregii  suflări  ll  leapădă,  dînd  crezare  unor  învăţături  deşarte 
primite  de  la  o tradiţie  părintească  rătăcită,  ieşita  dintr-o  minte  nesocotită. 
Dar  Dumnezeu  şi  Tatăl  şi  Ziditorul  universului  n-a  părăsit  omenirea,  ci  a dat 
lege  şi  a trimis  profeţi  sfinţi  pentru  a vesti  şi  a învăţa  neamul  omenesc  ca 
fiecare  din  noi  să  se  trezească  şi  să  cunoască  anume  că  există  un  singur 
Dumnezeu.  Profeţii  au  învăţat  pe  oameni  să  se  depărteze  de  nelegiuita 
închinare  la  idoli127  , de  adulter,  de  ucidere,  de  desfrînare,  de  hoţie,  de  iubire 
de  arginţi,  de  jurămînt  mincinos,  de  mînie,de  orice  destrăbălare  şi  necurăţie, 
de  toate  cîte  omul  nu  vrea  să  i se  facă  lui,  ca  să  nu  le  facă  nici  el  altuia12”  şi, 
făcînd  astfel  fapte  de  dreptate,  să  scape  de  muncile  veşnice  şi  să  fie 
învredniciţi  de  Dumnezeu  de  viaţă  veşnică. 

XXXV. 

Legea  dumnezeiască  opreşte  nu  numai  închinarea  la  idoli,  ci  şi  la  stihii, 
la  soare,  la  lună  sau  la  celelalte  stele.  Omul  nu  trebuie  să  se  închine  nici  la 
cer,  nici  la  pămînt,  nici  la  mare  sau  la  izvoare  sau  la  rîuri,  ci  trebuie  să  se 
închine,  în  cuvioşia  inimii  şi  cu  gînd  curat,  numai  adevăratului  Dumnezeu, 
Făcătorul  universului.  De  aceea  spune  legea  cea  sfîntă:  „Să  nu  fii  desfrînat, 
să  nu  ucizi , să  nu  furi , să  nu  dai  mărturie  mincinoasă , să  nu  pofteşti  femeia 
aproapelui  tău"1 29  . La  fel  şi  profeţii.  Solomon  ne  învaţă  să  nu  păcătuim 
nici  cu  clipitul  ochilor,  zicînd:  „Ochii  tăi  drept  să  privească,  iar  pleoapele 
tale  drept  să  clipească"120  . Iar  Moisi,şi  el  profet,  zice  despre  monarhia  lui 
Dumnezeu:  „Acesta  este  Dumnezeul  vostru , Cel  ce  a întărit  cerul  şi  a zidit 
pămîntul,  ale  Cărui  mîini  au  arătat  toată  oştirea  cerului;  dar  nu  v-a  arătat-o 
vouă  ca  să  mergeţi  după  ea"131  . Isaia  zice  şi  el:  „Aşa  grăieşte  Domnul 
Dumnezeu,  Cel  ce  a întărit  cerul  şi  a întemeiat  pămîntul  şi  cele  din  el,  Cel 
ce  a dat  suflare  poporului  care  este  pe  el  şi  duh  celor  ce  umblă  pe  el.  Acesta 
este  Domnul  Dumnezeul  vostru"132  . Şi  iarăşi,  prin  acelaşi  profet,  Dumne- 
zeu spune:  „Eu  am  făcut  pămîntul  şi  pe  om  pe  el; Eu,  cu  mina  Mea,  am 
întărit  cerul"133  . Iar  în  alt  capitol:  „Acesta  este  Dumnezeul  vostru, Cel  ce 
a făcut  marginile  pămîntului;  nu  va  flămînzi,  nici  nu  va  osteni,  nici  nu  se 
poate  descoperi  înţelepciunea  Lui"13*  . La  fel  şi  Ieremia  zice:  „Cel  ce  a 


127.  IPt.,  4,  3. 

128.  Mt.,  7,  12. 

129.  leş.,  20,  13-17. 

130.  Pilde,  4,  25. 

131.  Cuvintele  lui  Moisi,  sînt  alcătuite  din:  Fac.,  1,  8;  2,  1;  Deut.,  4,  19;  17,  3. 

132.  Is.,  42,5. 

133.  Is.,  45,  12. 

134.  Is.,  40,  28. 

făcut  pămîntul  cu  puterea  Lui,  Cel  ce  a îndreptat  lumea  cu  înţelepciunea  Lui 
şi  cu  priceperea  Lui  a întins  cerul  şi  mulţime  de  apă  în  cer  şi  a ridicat  nori 
de  la  marginea  pămîntului;  fulgerele  spre  ploaie  le-a  făcut  şi  a scos  vînturile 
din  vistieriile  Lui“ 135 . Poţi  vedea  cît  de  apropiate  şi  cît  de  acord,  unele  cu 
altele,  sînt  cuvintele  rostite  de  toţi  profeţii,  pentru  că  unul  şi  acelaşi  Duh 
a vorbit  prin  ei  despre  monarhia  lui  Dumnezeu,  despre  crearea  lumii  şi  despre 
facerea  omului.  Nu  numai  atît,  dar  profeţii  au  şi  suferit,  jelind  neamul 
necredincios  al  oamenilor  şi  au  făcut  de  mşine  pe  cei  ce  păreau  a fi  înţelepţi 
din  pricina  rătăcirii  lor  şi  a învîrtoşării  inimii  lor.  Ieremia  a spus: 
„ înnebunit-a  tot  omul  din  pricina  cunoştinţei  lui;  ruşinat  a fost  orice  aurar 
de  cele  săpate  de  el;  în  zadar  argintarul  lucrează  argintul  său;  nu  este  în  ei 
duh;  în  ziua  cercetării  lor,  vor  pieri“136 . Acelaşi  lucru  îl  spune  şi  David: 
„Stricatu-s-au  şi  urîţi  s-au  făcut  întru  meşteşugurile  lor;  nu  este  cel  ce  face 
bunătate , nu  este  pînă  la  unul;  toţi  s-au  abătut , împreună  netrebnici  s-au 
făcut“131 . Asemenea  şi  Avacum:  „ La  ce-i  foloseşte  omului  chipul  cioplit, 
că  a cioplit  închipuirea  lui  cea  mincinoasă  ? Vai  de  cel  ce  zice  pietrei: 
„ Ridică-te  !“  şi  lemnului:  „înalţă-te  /“13S.  La  fel  şi  ceilalţi  profeţi  ai 
adevărului.  Dar  pentru  ce  să  înşir  mulţimea  profeţilor,  cîrri  sînt  mulţi,  iar 
spusele  lor  sînt  de  acord  şi  apropiate  unele  de  altele  ! Cei  care  voiesc  pot 
cunoaşte  precis  adevărul  dacă  citesc  spusele  lor  şi  nu  se  lasă  duşi  de  gînduri 
şi  de  strădanii  zadarnice.  Profeţii  de  care  am  vorbit  au  fost  evrei,  oameni 
neinstruiţi,  păstori,  oameni  simpli. 


XXXVI. 

Sibila,  care  a fost  profeteasă  la  greci  şi  la  celelalte  popoare,  la  începutul 
profeţiei  ei  mustră  neamul  omenesc  zicînd: 

Oameni  trupeşti  şi  muritori,  care  nimica  nu  sînteţi  ! 

Ce  repede  vă  înălţaţi  şi  la  sfîrşitul  vostru  nici  nu  căutaţi  ! 

Nu  tremuraţi  şi  nici  nu  vă  temeţi  de  Dumnezeu,  Care  vă  priveşte, 

De  Cel  preaînalt,  cunoscător,  atoatevăzător,  martor  al  tuturora, 

Ziditorul,  Care  pe  toţi  hrăneşte,  Care  în  toţi  un  dulce  duh  a pus 
Şi  l-a  făcut  povăţuitor  celor  muritori. 

Singurul  Dumnezeu,  singurul  Care  conduce,  Care-i  preamăreţ  şi  nenăscut, 
Atoateţiitor  şi  nevăzut;  singurul  Care  vede  toate, 

Dar  nu-i  văzut  de  trup  muritor. 

Care  trup  poate  oare  vedea  cu  ochii  pe  Dumnezeul 
Cel  ceresc  şi  adevărat,  Care  locuieşte-n  cer, 

Cînd  oamenii  nici  razele  soarelui 


135.  Ier.,  10,  12-13. 

136.  Ier.,  10,  14—15;  51,  17-18. 

137.  Ps.,  13,  1,  3. 

138.  Avac.,  2,  18,  19. 

Nu  le  pot  privi,  că  sînt  muritori, 

Făcuţi  din  oase,  din  vine  şi  din  came  ? 

Cinstiţi,  dar,  pe  Cel  ce  singur  este  conducător  al  lumii, 

Singurul  care  din  veac  a fost  şi  în  veac  va  fi, 

Care-i  din  sine  născut  şi  nenăscut.  Care  pe  toate  de-a  pururea  le  ţine 
Şi  dă  tuturor  muritorilor  judecată  în  lumina  cea  de  obşte  ! 

Dar  plată  meritată  veţi  avea  pentru  voinţa  voastră  rea, 

Dacă  nu  slăviţi  pe  Dumnezeul  cel  adevărat  şi  veşnic, 

Dacă  nu-I  jertfiţi  Lui  sfintele  hecatombe, 

Ci  aduceţi  jertfe  dracilor  din  iad. 

Voi,  care,  cu  mîndrie  şi  cu  nebunie  mergeţi. 

Voi,  care  aţi  părăsit  cărarea  dreaptă  şi  adevărată 
Şi-aţi  mers  prin  spini  şi  v-aţi  rătăcit  printre  scaieţi, 
încetaţi,  muritorilor,  odată,  încetaţi  de  a mai  rătăci 
în  întuneric,  în  noaptea  neagră  şi  fără  de  lumină  ! 

Părăsiţi  întunecimea  nopţii  şi  primiţi  lumină  ! 

Că  iată,  cel  nerătăcit  e luminos  în  faţa  tuturora  ! 

Veniţi  şi  nu  mai  mergeţi  mereu  în  întuneric  şi  în  ceaţă, 

Că  iată  dulcea  lumină-a  soarelui  străluceşte  tare. 

Cunoaşteţi-o,  punînd  înţelepciune  în  piepturile  voastre. 

Este  un  singur  Dumnezeu  ! El  trimite  ploi,  vînturi  şi  cutremure, 
Fulgere,  foamete,  ciumă  şi  dureri  cumplite, 

Zăpadă  şi  grindină.  Dar  pentru  ce  să  le  spun  una  cîte  una  ? 

El  conduce  cerul,  El  ţine  pămîntul,  El  însuşi  există  ! 

Iar  despre  aşa  numiţii  dumnezei,  care  s-au  născut,  Sibila  a spus: 

Dacă  ce-i  născut  negreşit  se  strică,  atunci  nu  se  poate  ca  Dumnezeu 
Să  se  nască  din  bărbat  şi  pîntece  de  mamă. 

Singur  Dumnezeu  e mai  presus  de  toate;  El  a făcut 
Cerul,  soarele,  stelele  şi  luna, 

Pămîntul  roditor  şi  valurile  mării. 

Munţii  cei  înalţi,  izvoarele,  ce  curg  fără  de  oprire. 

El  dă  naştere  mulţimii  fără  număr  a peştilor  din  apă. 

Dă  viaţă  tîrîtoarelor,  care  se  mişcă  pe  pămînt, 

Feluritelor  păsări  cîntatoare  cu  glas  armonios, 

Cu  cîntec  dulce  şi  duios,  ale  căror  aripi  brăzdează  văzduhul, 

El  Care  în  văile  de  munţi  a pus  neamul  sălbatic  al  fiarelor, 

Care  ne-a  supus  nouă  muritorilor  toate  dobitoacele, 

Care  a pus  pe  omul  plăsmuit  de  EI  conducător  a toate 

Şi  i-a  supus  bărbatului  prea  felurite  lucruri,  ce-s  mai  presus  de  minte, 

Căci  care  trup  de  muritor  le  poate  cunoaşte  pe  acestea  toate  ? 

Singur  El  le  ştie,  Cel  ce  le-a  făcut  dintru  început  ! 

El,  Creatorul,  este  nemuritor  şi  veşnic  şi-Şi  are  locuinţa  dincolo  de  cer, 
Dă  celor  buni  bună  şi  multă  răsplată, 

Iar  pentru  cei  nedrepţi  şi  răi  ridică  mînie  şi  urgie. 

Război  şi  ciumă  şi  lacrimi  dureroase. 

Oamenilor  î pentru  ce  mîndrindu-vă-n  zadar,  vă  dezrădăcinaţi  ? 

Ruşinaţi-vă  cînd  faceţi  dumnezei  din  pisici  şi  crocodili  î 
Oare  nu  nebunia  şi  furia  vă  fură  simţul  judecăţii, 

Cînd  credeţi  că  zeii  vă  fură  vasele  şi  vă  golesc  ulcelele  ? 
în  loc  ca  zeul  vostru  să  locuiască  într-un  cer  acoperit  cu  aur 
El  priveşte  lucruri  mîncate  de  viermi  şi  se  împodobeşte  cu  pînze  de  păianjen. 
Nebunilor  ! vă  închinaţi  şerpilor,  cîinilor,  pisicilor, 

Cinstiţi  păsările,  tîrîtoarele  şi  fiarele  pămîntului, 

Statuile  de  piatră,  sculpturile  făcute  de  mîna  omenească, 

6a  chiar  şi  grămezile  de  piatră  de  pe  drumuri  ! 

Pe  acestea  le  cinstiţi,  ba  încă  şi  alte  mai  deşarte  lucruri, 

Pe  care  mi-i  ruşine  a le  şi  rosti  I 

Aceştia  sînt  zeii  care  înşeală  pe  muritorii  cei  fără  de  minte, 

Zei,  a căror  gură  varsă  venin  aducător  de  moarte. 

Tu,  însă,  pleacă-te  Aceluia,  Care  e viaţă  şi  lumina  în  veci  nepieritoare, 

Care-i  pentru  oameni  bucurie  mai  dulce  decît  dulceaţa  mierii  ! 

Numai  înaintea  Lui  se  cade  să-ţi  pleci  capul. 

Apucă  pe  cărarea  unei  evlavii  veşnice  î 

Dar  pe  toate  acestea  voi  le-aţi  părăsit  ! Aţi  părăsit  cupa  plină  de  dreptate, 

Curată,  puternică,  grea  şi  fără  de  amestec  ! 

Cu  toţii  aţi  sorbit  în  voi  duh  de  nepricepere  şi  de  nebunie. 

Nu  vreţi  să  vă  treziţi,  s-aveţi  minte  înţeleaptă  ! 

Nu  vreţi  să  cunoaşteţi  pe  împăratul  Dumnezeu,  Care  priveşte  peste  toate  ! 

De  aceea  veni-va  peste  voi  fulger  de  foc  arzător, 

Ale  cărui  flăcări  vă  vor  arde  veşnic  ! 

Vă  va  fi  ruşine  de  idolii  cei  falşi,  care  de  folos  nu  vă  pot  fi  ! 

Dar  cei  care-au  cinstit  pe  Dumnezeul  cel  adevărat  şi  veşnic, 

Aceia  vor  moşteni  pe  vecie  viaţa, 

Vor  locui  în  rai,  grădină  roditoare, 

Şi  vor  mînca  pline  dulce  din  cerul  înstelat139  . 

Sevede  lămurit  că  acesteape  care  le-a  spus  Sibila  sînt  adevărate, folositoare, 
drepte  şi  bune  tuturor  oamenilor.  Se  vede  de  asemenea  lămurit  că  cei  care 
au  săvîrşit  răul  vor  fi  neapărat  pedepsiţi  după  meritul  faptelor  lor. 


XXXVII. 

Au  spus  şi  unii  poeţi  acestea,  ca  un  fel  de  oracol  al  lor  şi  ca  o mărturie 
pentru  cei  ce  fac  nedreptăţi,  spunînd  că  vor  fi  pedepsiţi. 

Eshil140  a zis: 

,,Cel  care  face  răul  trebuie  să  şi  sufere'*  141 . 

Iar  Pindar1 42  a spus  şi  el : 

139.  Fragmentul  acesta  din  Cărţile  Sibiline,  alcătuit  în  textul  original  din  84 
versuri,  nu  se  găseşte  în  nici  un  codice  al  Cărţilor  Sibiline  (la  Otto , p.  164,  nota  2). 

140.  Eshil,  poet  tragic  grec  (525—456  î.  Hr.).  A scris:  Perşii , Cei  şapte  contra  Tebei, 
Prometeu  înlănţuit , trilogia  Orestia  (Agamemnon,  Hoef orele  şi  Eumenidele). 

141.  Eshil,  Fragm.  456,  Nauck  (la  S-B,  p.  127,  nota  1). 

142.  Pindar,  poet  liric  grec  (518—438  î.  Hr.).  Poeziile  sale  aparţin  tuturor  genurilor 
lirismului  coral.  A ajuns  pîna  la  noi  o singură  colecţie:  Odele  triumfale. 

„Pentru  că  e drept  să  şi  sufere  cel  care  face  răul"  143  . 

La  fel  şi  Euripide: 

„Cînd  suferi,  rabdă;  că  te  bucurai  cînd  făceai  răul. 

Lege  este  să  faci  rău  duşmanului,  cînd  îl  ai  în  mină"  144 . 

Şi  iarăşi  acelaşi: 

„Socot  că-i  partea  bărbatului  să  facă  rău  duşmanilor"  145  . 

La  fel  şi  Arhiloh146  : 

„Eu  ştiu  un  mare  lucru: 

Cel  care  face  rău  primeşte  în  schimb  cumplite  rele"  147 . 

Şi  că  Dumnezeu  vede  toate,  că  nu-I  este  nimic  ascuns  şi  că, fiind  îndelung 
răbdător,  le  îndură  pînă  ce  va  judeca,  a spus-o  şi  aceasta  Dionisie148  : 

„Ochiul  dreptăţii  priveşte  liniştit, 

149 

Dar  totdeauna  le  vede  pe  toate 

Că  va  fi  o judecată  a lui  Dumnezeu  şi  că  jele  vor  cuprinde  pe 
neaşteptate  pe  cei  răi,  a însemnat-o  şi  pe  aceasta  Eshil,zicînd: 

„Cu  picioare  repezi  vine  răul  peste  muritori; 

Nenorocire  celui  ce  nesocoteşte  pe  zeiţa  Themis1 50 . 

Dreptatea  este  mută,  nevăzută, 

Fie  de  dormi,  fie  de  mergi,  fie  de  stai; 

Uneori  îţi  iese-n  cale,  alteori  vine  tîrziu; 

Noaptea  nu  acoperă  pe  cel  ce  face  răul; 

De  săvîrşeşti  vreun  rău,  să  ştii  că  eşti  văzut"  1 5 1 . 

Nu  zice  oare  şi  Simonidis: 

„Nici  un  rău  nu  vine 

Pe  neaşteptate  peste  oameni;  dar,  în  scurtă  vreme, 

Pe  toate  le  schimbă  Dumnezeu"  152  . 

143.  Pindar,  Nem„  IV,  51-52  (la  S-B,  p.  127,  nota  2). 

144.  Euripide,  Fragm . 1090  şi  1091 ; Nauck  (la  S-B,  p.  127,  nota  3). 

145.  Euripide,  Fragm.  1092;  Nauck  (la  S-B,  p.  127,  nota  4). 

146.  Arhiloh,  poet  grec  (712—664  î.  Hr.),  creatorul  versurilor  iambice.  De  la  acest 
poet,  cel  mai  mare  al  antichităţii,  nu  ne-au  rămas  decît  fragmente. 

147.  DiehI,  Anthologia  lyr . graecor .,  t.  I,  p.  230;  fragm.  66  (65)  (la  S-B,  p.  127, 
nota  5). 

148.  Dionisie  din  Sinope,  poet  comic  grec  (sec.  IV  î.  e.  n.).  Au  rămas  cîteva 
fragmente  din  operele  sale. 

149.  Dionisie,  Fragm.  5,  Nauck  (la  S-B,  p.  127,  nota  6). 

150.  Themis,  zeiţa  dreptăţii,  fiica  lui  Uranos  şi  a Geii. 

151.  Textul  acesta  este  format  din  trei  fragmente  de  origine  diferită.  Primele  doua 
sînt  ale  lui  Eshil,  fragm.  22,  Nauck;  versurile  3—5  sînt  ale  unui  tragic  necunoscut,  fragm. 
493,  Nauck;  ultimele  două  sînt  uneori  atribuite  lui  Menandru,  dar  Nauck  le  latfă  anonime, 
fragm.  493  (la  S-B,  p.  128,  nota  1). 

152.  Diehl,  AnthoL  lyr.  graecor.,  t.  II,  p.  68,  fragm.  11  (62)  (la  S-B,  p.  128,  nota  2). 

Iarăşi  Euripide: 

„Nu  socoti  niciodată  trainică 

Fericirea  bărbatului  rău  şi  bucuria  celui  mîndru, 

Şi  nici  neamul  nedrepţilor.  Că  timpul,  care  nu-i  făcut  de  om. 

Vădeşte  răutatea  omului"  153  . 

Tot  Euripide: 

„Că  Dumnezeirea  nu-i  fără  pricepere,  ci-i  cunoaşte  bine 

Pe  cei  care  se  jură  pe  nedrept  sau  pe  cei  care  silit  o fac"  1 54 . 

Şi  Sofocle: 

„Te-ai  pus  pe  rele,  trebuie  şi  rele  să  suferi"  155  . 

Deci  că  Dumnezeu  are  să  cerceteze  şi  jurămîntul  nedrept  şi  orice  alt  păcat, 
au  •spus-o  aproape  cu  aceleaşi  cuvinte  şi  aceşti  scriitori  şi  poeţi.  Au  vorbit 
apoi,  vrînd-nevrînd,  la  fel  cu  profeţii,  despre  pieirea  lumii  prin  foc,  deşi  au 
trăit  cu  mult  mai  tîrziu;  au  furat,  însă,  acestea  din  lege  şi  profeţi. 


XXXVIII. 

Dar  ce-i  dacă  au  trăit  mai  pe  urmă  sau  mai  înainte  ? Trebuie  reţinut 
atîta,  că  au  grăit  la  fel  cu  profeţii.  Pieirea  lumii  prin  foc  a prezis-o  profetul 
Maleahi:  „ Iată , vine  ziua  Domnului  arzînd  ca  un  cuptor  şi  va  arde  pe  toţi 
cei  necredincioşi**1 56  . Şi  Isaia:  „Şi  va  veni  urgia  lui  Dumnezeu  ca  grindina 
care  se  pogoară  cu  furie  şi  ca  apa  care  se  prăvăleşte  în  prăpastie**1 5 7 . 
Aşadar  Sibila  şi  ceilalţi  profeţi,  dar  şi  poeţii  şi  filozofii,  au  vorbit  lămurit  de 
dreptate,  de  judecată  şi  pedeapsă.  Mai  mult,  au  vorbit  şi  de  purtarea  de  grijă 
a lui  Dumnezeu  — că  Dumnezeu  se  îngrijeşte  nu  numai  de  noi  cei  vii,  ci  şi 
de  cei  morţi  — deşi  au  grăit  fără  voia  lor;  au  fost  siliţi  de  adevăr.  Dintre 
profeţi,  Solomon  a spus  despre  cei  morţi:  „ Vindecare  va  fi  pentru  trupuri 
şi  purtare  de  grijă  de  oase**  155  . Acelaşi  lucru  l-a  spus  şi  David: 
„Bucura-se-vor  oasele  cele  smerite**1 59  . La  fel  cu  aceste  cuvinte  a grăit  şi 
Timocles160  , cînd  a spus: 


153.  Euripide,  Fragm.  303,  Nauck  (la  S-B,  p.  128,  nota  3). 

154.  Euripide,  Ifigenia  în  Aulida , 396  (la  S-B,  p.  128,  nota  4). 

155.  Sofocle,  Fragm.  877 , Nauck  (la  S-B,  p.  128,  nota  5). 

156.  Mal.,  4,  1. 

157.  Is.,  30,  27,  28,  30. 

158.  nidef3,8. 

159.  Ps.,  50. 

160.  Timocles,  poet  comic  grec  (sec.  II  î.  Hr  .).  Din  cele  27  titluri  de  piese,  care  se 
cunosc,  au  ajuns  pînă  la  noi  cîteva  fragmente. 

„Bunul  Dumnezeu  are  milă  de  cei  morţi“  161 

Scriitorii  au  vorbit  despre  mulţimea  de  dumnezei,  dar  au  ajuns  la 
monarhia  lui  Dumnezeu;  au  spus  că  nu  este  providenţă,  dar  au  vorbit  de 
providenţă;  au  spus  că  nu  este  judecată,  dar  au  mărturisit  că  va  fi  judecată; 
iar  cei  care  au  tăgăduit  existenţa  .simţirii  după  moarte,  au  mărturisit-o. 

Homer  a spus: 

„Sufletul,  ca  un  vis,  îşi  ia  zborul  şi  pleacă"  162  . 

în  alt  bc  zice: 

„Sufletul  zburînd  din  mădulare,  coboară  la  iad"  163 . 

Şi  iarăşi: 

,,îngropaţi-mă  cît  mai  repede,  ca  să  trec  porţile  iadului"  164. 

în  ce  priveşte  pe  ceilalţi  scriitori,  pe  care  i-ai  citit,  socot  că  ştii  precis 
cum  au  grăit.  Pe  toate  acestea  le  va  înţelege  orioe  om  care  caută  înţelepciu- 
nea lui  Dumnezeu  şi-i  bine  plăcut  Lui  prin  credinţă,  dreptate  şi  fapte  bune. 
Că  a spus  unul  din  profeţii  de  care  am  scris  mai  înainte,  cu  numele  Osie:„Cme 
este  înţelept  şi  va  pricepe  acestea  ? Cine  este  priceput  şi  le  va  cunoaşte  ? 
Că  drepte  sînt  căile  Domnului  şi  drepţii  vor  merge  pe  eley  iar  cei  necredin- 
cioşi vor  slăbi  intr-însele*'  165 . Trebuie,  dar,  ca  cel  care  este  amator  de 
ştiinţă  să  şi  iubească  ştiinţa.  Caută  deci  să  stai  mai  des  de  vorbă1 6 6 , ca  şi 
prin  viu  grai  să  afli  precis  adevărul. 


161.  Timocles,  Fragm.  25.  Meineke.  Cf.  Stobee,  Florii.,  CXXV,  10  (la  S-B,  p.  129, 
nota  7). 

162.  Homer,  Odiseea , XI,  221  {la  S-B,p.  129,  nota  S). 

163.  Homer,  Iliada , XVI,  856;  362  (la  S-B,  p.  130,  nota  1). 

164.  Homer,  Iliada , XXIII,  71  (la  S-B,  p.  130,  nota  2). 

165.  Osie,  14,  10. 

166.  Cu  creştinii. 

CARTEA  A TREIA 


I. 

Teofil  către  Autolic,  salutare1  . 

Pentru  că  scriitorii  vor  să  compună  mulţime  de  cărţi  spre  slavă 
deşartă,  unii  despre  zei,  războaie  sau  ani,  alţii  despre  mituri  nefolositoare  şi 
despre  alte  subiecte  zadarnice,  cu  care  şi  tu  te-ai  ocupat  pînă  acum  şi  nu 
pregeţi  de  a îndura  osteneala  aceasta,  iar  dnd  stai  de  vorbă  cu  mine  socoteşti 
încă  basm  cuvîntul  adevărului,  socotind  că  scrierile  noastre  sînt  scrise  de 
curînd  şi  noi,  de  aceea  nici  eu  nu  voi  pregeta  a vorbi,  cu  ajutorul  lui  Dumne- 
zeu, din  nou  despre  vechimea  lor,  făcîndu-ţi  o scurtă  prezentare,  ca  să  nu 
pregeţi  a o citi,  tocmai  pentru  a cunoaşte  pălăvrăgeala  celorlalţi  scriitori. 

II. 

Ar  fi  trebuit  ca  cei  care  au  scris  despre  aceste  lucruri  să  fi  fost  martori 
oculari  sau  să  le  fi  aflat  precis  de  la  cei  ce  le-au  văzut;  că  cei  care  scriu  despre 
lucruri  nesigure,  lovesc  în  oarecare  chip  în  aer.  La  ce  i-a  folosit  lui  Homer  că 
a scris  despre  războiul  troian,  ca  să  înşele  pe  mulţi  sau  la  ce  i-a  folosit  lui 
Hesiod  catalogul  din  Teogonie  a aşa  numiţilor  de  el  dumnezei,  sau  lui  Orfeu 
cei  trei  sute  şaizeci  şi  cinci  de  zei,  pe  care  el  însuşi  i-a  tăgăduit  la  sfîrşitul 
vieţii,  spunînd  în  Testamentele  sale  că  există  un  singur  Dumnezeu  ? Ce  i-a 
folosit  lui  Arătos  sferografia  ciclului  cosmic  sau  celor  care  au  grăit  la  fel 
cu  el,  decît  să  dobîndească  slavă  de  la  oameni,  de  care  nici  de  ea  n-au  avut 
parte  după  vrednicie  ? Ce  adevăr  au  spus  ? Sau  la  ce  au  folosit  lui  Euripide, 
lui  Sofocle  sau  celorlalţi  poeţi  tragici  tragediile  lor,  sau  lui  Menandru  şi 
Aristofan  şi  celorlalţi  poeţi  comici  comediile  lor,  sau  lui  Herodot2  şi  Tuchi- 


1.  Această  salutare  lipseşte  din  unele  manuscrise.  Unul  din  ele,  codicele  parisian, 
îl  înlocuieşte  cu  acest  titlu:  „A  lui  Teofil , al  şaselea  patriarh  al  Antiohiei,  către  elenul 
Autolic , despre  credinţa  creştinilor  şi  că  dumnezeeştile  noastre  Scripturi  (textual: 
dumnezeeştile  cuvinte  cele  după  noi)  sînt  mai  vechi  şi  mai  adevărate  decît  cele  egiptene  şi 
greceşti  şi  decît  ale  tuturor  celorlalţi  scriitori 

2.  Herodot,  istoric  grec  (484—420  î.  Hr.),  născut  în  Halicarnas,  supranumit  părinte- 

dide3  istoriile  lor,  sau  lui  Pitagora4  altarele,  sau  lui  Heracle  coloanele,  sau  lui 
Diogene5  filozofia  cinică,  sau  lui  Epicur  dogmatizarea  inexistenţei  proniei, 
sau  lui  Empedocle6  ateismul  său,  sau  lui  Socrate7  jurămîntul  pe  cîine,  pe 
gîscă  şi  pe  platan,  sau  lui  Asclepie,  cel  lovit  de  fulger,  demonii  pe  care-i 
invoca  ? Pentru  ce  folos,  chiar  dacă  Socrate  a murit  de  bună  voie  ? Ce 
răsplată  nădăjduia  să  primească  după  moarte  ? Ce  i-a  folosit  lui  Platon 
filozofia  lui  sau  celorlalţi  filozofi  doctrinele  lor,  ca  să  nu  înşir  tot  numărul 
lor,  că  sînt  mulţi  ? Acestea  le-am  spus  pentru  a arăta  gîndirea  lor  nefolositoa- 
re şi  lipsită  de  credinţă. 

III. 

Toţi  aceştia,  îndrăgostiţi  de  slava  goală  şi  deşartă,  n-au  cunoscut  nici  ei 
adevărul  şi  nici  pe  alţii  nu  i-au  îndemnat  spre  adevăr.  Chiar  scrierile  lor  îi 
vădesc  că  nu  sînt  de  acord  în  cele  ce  au  spus;  iar  cei  mai  mulţi  dintre  ei  au 
dărîmat  propriile  lor  învăţături;  că  nu  s-au  contrazis  numai  unii  cu  alţii,  ci 
unii  chiar  şi-au  anulat  învăţăturile  lor,  încît  slava  lor  s-a  prefăcut  în  necinste 
şi  nebunie,  iar  oamenii  cu  judecata  sănătoasă  îi  condamnă.  Că,  sau  au  vorbit 
la  început  despre  zei,  dar  tot  ei  mai  pe  urmă  au  profesat  ateismul;  sau  dacă 
au  vorbit  despre  facerea  lumii,  în  cele  din  urmă  au  spus  că  universul  s-a  făcut 
de  la  sine;  iar  dacă  au  vorbit  de  providenţă,  în  urmă  au  învăţat  că  lumea 
există  fără  vreo  purtare  de  grijă.  Dar  ce  ? Dacă  au  încercat  să  scrie  despre 


Ie  istoriei.  îndrăgostit  de  faptele  istorice,  a adunat  în  timpul  marilor  sale  călătorii  (în 
Asia,  Africa,  Europa)  material  pentru  celebra  sa  lucrare:  Istorii. 

3.  Tuchidide,  istoric  grec  (465—388  î.  Hr.),  autorul  lucrării:  Istoria  războiului 
peloponeziac . A adus  o nouă  concepţie  în  scrierea  istoriei;  o gîndeşte  ca  filozof,  o socoate 
dominată  de  legi  şi  caută  să  afle  cauza  evenimentelor. 

4.  Pitagora,  filozof  şi  matematician  grec  (sec.  VI  î.  Hr.),  fondatorul  pitagorism ului, 
partizan  al  metempsihozei  şi  al  unei  vieţi  morale  înalte,  austere.  Scrierile  sale  nu  s-au 
păstrat. 

5.  Diogene  Cinicul,  filozof  grec  (413—327  î.  Hr.).  După  el  virtutea  este  suveranul 
bine;  ştiinţa,  onorurile,  bogăţia  sînt  bunuri  false,  care  trebuie  să  fie  dispreţuite. 
Consecvent  ideilor  sale,  locuia  într-un  butoi.  Contemporanii  îşi  bateau  joc  de  el,  dar  se 
temeau  de  el  din  pricina  spiritului  lui  caustic;  posteritatea  i-a  ridicat  o coloană,  iar 
locuitorii  oraşului  său  natal,  Sinope,  i-au  ridicat  o statuie;  Epictet  îl  socotea  model  de 
înţelepciune  şi  omul  cel  mai  apropiat  de  desăvîrşire. 

6.  Empedocle,  filozof,  om  politic,  medic,  profet  şi  magician  (sec.  V î.  Hr.).  A fost 
un  filozof  eclectic;  dar  ceea  ce  îi  este  propriu  este  teoria  celor  patru  elemente:  apa,  aerul, 
focul  şi  pămîntul  din  combinarea  cărora  s-au  creat  toate  lucrurile. 

7.  Socrate,  filozof  grec  (470—399  î.  Hr.).  N-a  lăsat  nici  o scriere;  şi-a  expus 
învăţătura  prin  viu  grai  şi  e cunoscut  din  dialogurile  lui  Platon,  din  piesa  Norii  a lui 
Aristofan  şi  din  Memoriile  lui  Xenofon.  Spre  deosebire  de  filozofii  anteriori  lui,  Socrate 
priveşte  omul  ca  obiect  propriu  filozofiei.  Deviza  lui  a fost:  „Cunoaşte-te  pe  tine  însuţi  !“ 
Acuzat  că  este  împotriva  religiei  statului  şi  că  ar  corupe  tineretul,  Socrate  a fost 
condamnat  la  moarte.  Prietenii  i-au  propus  să  evadeze,  dar  a refuzat,  spunînd  că  nu  vrea 
să  fie  văzut  de  străini  proscris,  umilit  şi  condamnat  ca  duşman  al  autorităţii  şi  călcător 
al  legii. 

curăţie,  n-au  învăţat  să  se  săvîrşească  destrăbălări,  desfrînări  şi  adultere  ? 
Mai  mult:  n-au  adus  ei  între  oameni  năravurile  cele  mai  urîte  şi  mai 
ruşinoase  ? Scriitorii  aceştia  propovăduiesc  că  zeii  lor  de  frunte  se  dedau  în 
timpul  blestematelor  lor  ospeţe  la  împreunări,  de  care  nici  nu  poţi  vorbi. 
Care  poet  nu  cîntă  pe  Cronos,  care-şi  mînca  copiii;  pe  Zeus,  fiul  lui,  care  a 
înghiţit  pe  Metis8 , şi  pregătea  zeilor  ospeţe  criminale,  la  care,  după  cum 
poeţii  spun,  îl  servea  un  fierar  şchiop,  Hefaistos9  ; pe  Hera10 , sora  lui  Zeus, 
cu  care  nu  numai  că  s-a  căsătorit,  dar  cu  gura  ei  spurcată  săvîrşea  fapte  pe 
care  nu  le  poţi  rosti  ? Celelalte  fapte  ale  lui  Zeus,  pe  cîte  le  cîntă  poeţii, 
poate  că  le  ştii.  Pentru  ce  să  mai  înşir  faptele  lui  Poseidon  şi  ale  lui  Apolo, 
sau  ale  lui  Dionisos,  ale  lui  Heracle,  ale  Atenei  cea  cu  sîni  frumoşi  şi  ale 
Afroditei  cea  neruşinată,  cînd  am  vorbit  mai  cu  de-amănuntul  despre  ele 
într-o  altă  carte  ? 


IV. 

Nici  n-ar  mai  fi  trebuit  să  combat  acestea,  dacă  nu  te-aş  fi  văzut  stînd 
la  îndoială  faţă  de  cuvîntul  adevărului.  Că,  deşi  eşti  deştept,  totuşi  îngădui 
cu  plăcere  prostiile;  că  altfel  n-ai  fi  fost  mişcat  de  nişte  oameni  fără  de 
minte,  ca  să  fii  furat  de  nişte  cuvinte  deşarte  şi  să  dai  crezare  unor  zvonuri 
răspîndite  de  mai  înainte,  că  guri  necredincioase  ne  calomniază  pe  nedrept 
pe  noi  care  sîntem  cinstitori  de  Dumnezeu,  numindu-ne  în  bătaie  de  joc 
creştini,  spunînd  că  femeile  noastre  sînt  comune  tuturor,  fără  să  ţină  seamă 
cu  cine  trăieşte,  că  avem  legături  chiar  cu  surorile  noastre  şi  ceea  ce-i  mai 
lipsit  de  Dumnezeu  şi  mai  criminal  decît  toate  este  că  mîncăm  came  de  om. 
încă  mai  spun  că  învăţătura  noastră  a apărut  de  curînd,  că  nu  putem  spune 
nimic  pentru  dovedirea  adevărului  şi  a învăţăturii  noastre  şi  că  învăţătura 
noastră  e o nebunie.  Eu  mă  mir  mai  ales  de  tine,  care  eşti  studios  în  toate 
celelalte  şi  cercetezi  toate  lucrurile,  că  asculţi  cu  nepăsare  cele  spuse  despre 
noi.  Căci  nu  pregeţi,  de  ţi-ar  fi  cu  putinţă,  să  stai  şi  noaptea  în  biblioteci. 

V. 

Dar  pentru  că  ai  citit  mult,  ce  ţi  se  pare  de  cele  cuprinse  în  cărţile  lui 
Zenon1 1 sau  ale  Iui  Diogene  sau  ale  Iui  Cleanthes1 2 , care  învaţă  antropofagia, 


8.  Metis,  divinitate  greacă,  personificarea  înţelepciunii  şi  a prudenţei.  A fost  prima 
femeie  a lui  Zeus. 

9.  Hefaistos,  fiul  lui  Zeus  şi  al  Herei,  zeul  focului  şi  al  meşteşugurilor  — identificat 
la  romani  cu  Vulcan.  A fost  aruncat  de  Zeus  din  cer,  dar  adus  mai  tîrziu  în  Olimp  de 
Dionisos.  îşi  avea  atelierul  său,  în  care  lucra  singur  sau  cu  ciclopii  în  Olimp  sau  în  craterul 
vulcanului  Etna.  A făurit  o mulţime  de  opere  celebre. 

10.  Hera,  zeiţa  greacă  a căsătoriei  — identificată  la  romani  cu  Junona  — fiica  lui 

Cronos  şi  a Reii,  sora  şi  soţia  lui  Zeus. 

ca  părinţii  să  fie  fierţi  şi  mîncaţi  de  proprii  lor  copii,  iar  dacă  cineva  n-ar 
vrea  să  mănînce  sau  ar  arunca  un  mădular  din  această  groaznică  mîncare, 
cel  care  nu  mănîncă  să  fie  mîncat  ? Pe  lingă  acestea,  ce  glas  mai  necredincios 
poţi  găsi  decît  cel  al  lui  Diogene,  care  învaţă  ca  părinţii  să-şi  jertfească 
proprii  lor  copii  şi  să-i  mănînce  ? Dar  ce  ? Nu  şi  istoricul  Herodot  vorbeşte 
de  Cambyses1 3 , care  a tăiat  copiiilui  Harpagos14  , i-a  fiert  şi  i-adat  tatălui  lcr 
ca  să-i  mănînce  ? încă  şi  de  indieni  se  spune  că  părinţii  sînt  mîncaţi  de 
copiii  lor.  Ce  învăţătură  nelegiuită  a celor  care  au  scris  unele  ca  acestea,  dar, 
mai  bine  spus,  a celor  care  le-au  şi  profesat  ! Ce  necredinţă,  ce  lipsă  de 
evlavie  ! Ce  gîndire  au  avut  cei  care  au  filozofat  aşa  şi  au  răspîndit  filozofia 
lor  ! Cei  care  au  învăţat  acestea  au  umplut  lumea  de  necredinţă. 

VI. 

Cu  privire  la  faptele  cele  ruşinoase  şi  nelegiuite  ale  zeilor  ant  de  acord 
aproape  toţi  cei  care  formează  corul  cel  rătăcit  al  filozofiei.  Mai  întîi  Platon, 
cel  care  pare  a fi  cel  mai  curat  dintre  filozofi,  în  prima  carte  a lucrării  sale 
numită  „Republica",  legiuieşte  deschis  că  femeile  trebuie  să  fie  comune 
tuturor  — dîndu-1  de  exemplu  pe  fiul  lui  Zeus,  care  a fost  legiuitorul  creta- 
nilor1 5 — sub  pretextul  că  în  acest  chip  se  nasc  mai  mulţi  copii  şi  pentru  ca 
aşa-zişii  întristaţi  să  aibă  o mîngîiere  prin  nişte  legături  ca  acelea.  Epicur 
şi  el,  odată  cu  învăţătura  lui  ateistă,  dă  şi  sfaturi  pentru  legături  cu  mamele 
şi  cu  surorile,  împotriva  legilor  care  le  interzic.  Că  Solon16  legiuieşte  clar 
cu  privire  la  aceasta:  copiii  să  se  nască  legitimi  din  căsătorie  şi  nu  din  adulte- 
re, ca  nu  cumva  să  cinstească  cineva  ca  tată  pe  unul  care  nu-i  este  tată,  sau 
ca  cineva  să  nu  respecte  pe  adevăratul  tată,  pentru  că  nu  ştie  că-i  este  tată; 
dar  şi  alte  legi  ale  romanilor  şi  elenilor  interzic  săvîrşirea  unor  fapte  ca 
acestea.  Pentru  ce,  dar,  Epicur  şi  stoicii  profesează  legături  cu  surorile  şi  cu 
bărbaţii  ? Cu  aceste  învăţături  au  umplut  bibliotecile,  ca  din  copilărie  să 
se  înveţe  legăturile  cele  nelegiuite  ! Dar  pentru  ce  să  mai  vorbesc  de  aceste 
fapte  ale  lor,  cînd  şi  despre  zei  spun  că  săvîrşesc  aceleaşi  nelegiuiri  ? 


ÎL  Zenon  din  Citium,  filozof  grec  (336—264  î.  Hr.),  întemeietorul  stoicismului. 

12.  Cleanthes,  filozof  stoic  (331—251  î.  Hr.),  discipolul  lui  Zenon;  i-a  succedat  lui 
Zenon  la  conducerea  şcolii.  Din  numeroasele  sale  scrieri,  n-au  rămas  decît  fragmente. 

13.  Teofil  din  greşeală  a scris  Cambyses.  Nu  e vorba  de  Cambyses,  ci  de  Astyages 
(la  Otto,  op,  cit , p.  198,  nota  9). 

14.  Harpagos,  general  al  mezilor  şi  rudă  cu  Astyages,  ultimul  împărat  al  mezilor 
(584-550  î.  Hr.). 

15.  Teofil  înţelege  pe  Minos,  care  a dat  legi  cretanilor  (la  Otto,  p.  200,  nota  5). 

16.  Solon,  legislator,  om  de  stat,  poet  şi  filozof,  unul  din  cei  şapte  înţelepţi  ai 
Greciei  (640—558  î.  Hr.).  Ajungînd  arhonte  a redeşteptat  naţionalismul  atenienilor, 
a uşurat  pe  cetăţenii  săraci  de  impozite  şi  a restabilit  armonia  în  cetate,  dînd  o 
constituţie  democrată. 

VII. 

Spun  că  există  zei,  dar  iarăşi,  îi  socotesc  o nimica.  Unii  au  spus  că  zeii 
sînt  alcătuiţi  din  atomi;  alţii  dimpotrivă  că  se  dizolvă  în  atomi  şi  susţin  că 
zeii  nu  au  mai  mare  putere  decît  oamenii.  Platon  afirmă  existenţa  zeilor, 
dar  vrea  ca  ei  să  fie  din  materie;  iar  Pitagora,  care  s-a  străduit  atît  de  mult 
cu  problema  zeilor  şi  a făcut  călătorii  multe,  în  cele  din  urmă  defineşte 
natura  şi  spune  că  universul  s-a  făcut  de  la  sine  şi  că  zeii  nu  se  îngrijesc 
de  oameni.  Cîte  argumente  n-a  adus  Clitomahos  Academicul  1 7 pentru  susţi- 
nerea ateismului  ? Ce  n-a  spus  şi  Critias18  ? Protagoras  Abderitul19  spune: 
„Chiar  de  există  zei,  eu  nu  pot  vorbi  de  ei,  nici  nu  pot  arăta  cum  sînt.  Multe 
sînt  cele  care  mă  împiedică  l"  Iar  despre  cele  spuse  de  Evhemeros20  , cel  mai 
ateu  filozof,  e de  prisos  să  mai  vorbesc.  A îndrăznit  să  spună  multe  despre 
zei  şi  a terminat  prin  a spune  că  nu  există  zei,  afirmînd  că  universul  se 
conduce  singur.  Iar  Platon,  care  a spus  atîtea  despre  monarhia  lui  Dumnezeu 
şi  despre  sufletul  omului,  declarînd  că  sufletul  este  nemuritor,  nu  s-a  găsit 
mai  tîrziu  în  contrazicere  cu  el  însuşi,  cînd  a spus  că  sufletele  trec  în  alţi 
oameni,  iar  ale  unora  intră  chiar  în  animale  necuvîntătoare  ? Nu  va  părea 
oare  celor  cu  mintea  sănătoasă,  cumplită  şi  nelegiuită  această  învăţătură, 
ca  cel  ce-a  fost  altădată  om  să  qungă  apoi  lup  sau  cîine  sau  măgar  sau  alt 
dobitoc  necuvîntător  ? Pitagora,  urmînd  pe  Platon,  flecăreşte  şi  el,  în  afară 
de  aceea  că  tăgăduieşte  providenţa.  Căruia  din  aceştia  să-i  dăm  crezare  ? 
Cui  ? Lui  Filimon  Comicul21  , care  spune: 

„Cei  care  cinstesc  pe  Dumnezeu  nădejdi  bune 
De  mîntuire  au“  22  , 


17.  Clitomahos,  filozof  grec  (180—110  î.  Hr.)  născut  în  Cartagina.  După  ce  s-a 
ocupat  cu  filozofia  în  patria  sa,  a venit  la  Atena,  unde  s-a  iniţiat  în  toate  doctrinele 
filozofice  şi  a ajuns  adeptul  noii  Academii,  pe  care  a şi  condus-o.  î se  atribuie  mai  mult 
de  patru  sute  de  tratate. 

18.  Critias,  cel  mai  cunoscut  din  cei  treizeci  de  tirani,  discipolul  lui  Socrate  (450— 
403  î.  Hr.),  faimos  prin  cruzimea  şi  jafurile  sale.  Platon  a dat  numele  lui  Critias  unuia  din 
dialogurile  sale.  A fost  orator,  filozof,  poet  şi  istoric.  Din  scrierile  sale  n-au  rămas  decît 
fragmente. 

19.  Protagoras,  sofist  grec,  născut  în  Abdera  (485—410  î.  Hr.).  Platon  dă  numele  Iui 
Protagoras  unui  dialog  al  său,  în  care  este  prezentat  ca  bun  vorbitor,  destul  de  îngîmfat, 
dar  savant  şi  ingenios.  După  el,  toate  Cunoştinţele  noastre  le  avem  de  la  simţuri. 
Publicînd  la  Atena  o carte,  a fost  acuzat  de  necredinţă.  Ca  să  scape  de  condamnare,  a 
fugit  şi  a pierit  într-un  naufragiu  în  drum  spre  Sicilia. 

«20.  Evhemeros,  scriitor  grec  (sec.  III  î.  Hr.).  Marea  sa  operă  intitulată  Descriere 
sfîntă  s-a  pierdut,  dar  ne  este  cunoscută  din  lucrarea  lui  Lactanţiu,  Instituţiile  divine. 
în  Descrierea  sfîntă , Evhemeros  povesteşte  că  într-o  călătorie  făcută  de-a  lungul  coaste- 
lor Arabiei  şi  Indiei,  a descoperit  insula  Punhaia,  unde  inscripţiile  dintr-un  templu  i-au 
revelat  originea  zeilor;  zeii  sînt  oameni  divinizaţi,  datorită  fricii  şi  admiraţiei. 

21.  Filimon,  poet  comic  grec  (361—262  î.  Hr.),  unul  din  principalii  reprezentanţi  ai 
comediei  de  moravuri  sau  ai  comediei  noi.  Se  cunosc  şaizeci  de  piese  de-ale  lui,  prin  titluri 
şi  fragmente. 

22.  Meineke,  Fragmenta  comic,  graec.,  t.  IV,  p.  60  (la  S-B,  p.  137,  nota  3). 

sau  celor  de  care  am  vorbit  mai  înainte,  lui  Evhemeros;  lui  Epicur,  lui 
Pitagora  şi  celorlalţi  care  tăgăduiesc  existenţa  lui  Dumnezeu  şi  înlătură 
providenţa  ? 

Dar  despre  Dumnezeu  şi  providenţă  Ariston23  a spus: 

,, Curaj  ! Dumnezeu  obişnuieşte  să  ajute  pe  cei  vrednici; 

Şi  le  ajută  mult  unora  ca  aceştia. 

Dacă  nu  este  purtare  de  grijă 

Pentru  ce  să  trăiască  oamenii  cum  trebuie  ? 

Pentru  ce  să  fie  credincioşi  ? 

Dar -ar  Dumnezeu  să  fie  aşa, 

Mi-ar  spune  cineva.  Dar  văd  destul  de  des 
Că  cei  care  au  ales  traiul  evlavios 
O duc  destul  de  greu,  pe  cînd  cei  care  n-au  ales 
Altceva  decît  numai  folosul  lor, 

Vieţuiesc  mai  bine  decît  noi 

Da,  pentru  prezent  ! Uită-te,  însă,  mai  departe  ! 

Pe  toţi  aceştia,  pieirea  îi  aşteaptă  ! 

Că  nu-i  aşa,  cum  s-a  înrădăcinat  în  unii 
Părerea  rea,  nefolositoare  vieţii, 

Că  totul  merge  de  la  sine  sau  că  răsplata 

Este  la-ntîmplare.  Toate  acestea  le  gîndesc  cei  răi, 

Ca  să  aibă  temei  pentru  felul  lor  de  viaţă. 

Este,  însă,  răsplată  pentru  cei  cu  viaţa  sfîntă, 

Iar  pentru  cei  răi,  pedeapsa  cuvenită. 

Nimic  nu  se  întîmplă  fără  providenţă"  24  . 

Poţi  vedea  că  toate  cele  spuse  de  scriitori  — şi  aproape  de  cei  mai  mulţi  — 
despre  Dumnezeu  şi  providenţă  se  contrazic  unele  cu  altele.  Că  unii  au 
tăgăduit  cu  totul  existenţa  lui  Dumnezeu  şi  a proniei,  iar  alţii  au  susţinut 
existenţa  lui  Dumnezeu  şi  au  mărturisit  că  toate  ant  conduse  de  providenţă. 
Dar  ascultătorul  şi  cititorul  cu  mintea  sănătoasă  trebuie  să  se  uite  cu  atenţie 
la  cuvintele  lor,  precum  a spus  şi  Simylos25 . 

„Este  obiceiul  să-i  numim  pe  toţi  de-a  valma  poeţi, 

Şi  pe  cei  din  fire  fără  de  talent  şi  pe  cei  buni; 

Dar  trebuie  să  ştim  a-i  judeca"  26  . 

La  fel  şi  Filimon: 

„Cumplit  lucru  este  s-asculţi  cu  nepricepere, 


23.  Ariston,  filozof  stoic  (sec.  III  î.  Hr.).  După  el  binele  constă  în  virtute,  iar  din 
filozofie  numai  partea  morală  merită  să  fie  studiată. 

24.  Meineke,  op . cit. , t.  I.  p.  IX— X (la  S-B,  p.  138,  nota  1). 

25.  Simylos,  necunoscut  în  enciclopediile  consultate. 

26.  Meineke,  op.  cit.y  t.  I,  p.  XIII— XIV  (la  S-B,  p.  138,  nota  2). 

Că  din  pricina  prostiei,  nici  nu  poţi  blama"  27 . 

Prin  urmare  trebuie  privite  şi  înţelese  critic  şi  cu  cercetare  oele  spuse  de 
filozofi  şi  grăite  de  ceilalţi  poeţi. 


VIII. 

Scriitorii  tăgăduiesc  existenţa  zeilor,  dar  apoi  o mărturisesc  cînd  spun 
că  zeii  săvârşesc  fapte  nelegiuite.  în  primul  loc  cîntă  în  versuri  frumoase 
faptele  urîfe  ale  lui  Zeus;  iar  Hrysippos,  cel  care  a flecărit  multe,  n-a  lăsat 
scris  oare  că  Hera  se  împreuna  cu  Zeus  în  gura  ei  spurcată  ? Dar  pentru  ce 
să  înşir  desfrînările  aşa  numitei  maici  a zeilor  sau  ale  lui  Zeus  Lateariu,  cel 
setos  de  sînge  omenesc  sau  ale  lui  Attis  cel  castrat  sau  că  Zeus,  cel  numit 
Tragicul,  care,  după  cum  se  spune,  şi-a  ars  propria  sa  mînă,  este  cinstit  acum 
ca  zeu  de  către  romani  ? Trec  sub  tăcere  templele  lui  Antinoos28  şi  ale 
celorlalţi  aşa  numiţi  zei.  Că  cele  ce  se  istorisesc  de  ele  sînt  de  rîs  şi  de 
batjocoră  în  ochii  oamenilor  cu  mintea  sănătoasă.  Cei  care  au  filozofat 
unele  ca  acestea  sînt  învinuiţi  chiar  de  învăţăturile  lor  de  ateism,  de  pro- 
miscuitate şi  de  împreunări  nelegiuite.  Mai  mult:  în  scrierile  lor  se  spune  că 
zeii  sînt  mîncători  de  oameni  şi  pun  faptele  acestea  pe  seama  celor  dintîi 
zei,  pe  care  i-au  cinstit. 


IX. 

Şi  noi  mărturisim  pe  Dumnezeu,  dar  numai  unul,  ziditorul  şi  făcătorul 
şi  creatorul  întregii  lumi;  ştim  că  universul  este  condus  de  providenţă, 
dar  numai  de  providenţa  Lui;  am  învăţat  o lege  sfîntă  şi  avem  legiuitor 
pe  adevăratul  Dumnezeu,  Care  ne  şi  învaţă  să  facem  fapte  de  dreptate,  să 
fim  binecredincioşi29  să  facem  fapte  bune.  Iar  despre  bună  credinţă  spune: 
„Să  nu  ai  alţi  dumnezei  afară  de  Mine.  Să  nu-ţi  faci  idol , nici  vreo  altă 
asemănare  din  cîte  sînt  în  cer  sus  sau  cîte  sînt  pe  pămînt  jos  sau  cîte  sînt 
în  apă  sub  pămînt . Să  nu  te  închini  lor , nici  să  slujeşti  lor,  că  Eu  sînt 
Domnul  Dumnezeul  tău“  30 . Iar  despre  facerea  de  fapte  bune  a spus: 
„Cinsteşte  pe  tatăl  tău  şi  pe  mama  ta,  ca  să-ţi  fie  ţie  bine  şi  să  trăieşti  mulţi 
ani  pe  pămîntul  pe  oare  Eu  Domnul  Dumnezeu,  ţi-l  dau  ţie  “ 3 1 . Iar  despre 
dreptate:  „Să  nu  fii  desfrînat , să  nu  ucizi,  să  nu  furi,  să  nu  dai  mărturie 
mincinoasă  împotriva  aproapelui  tău,  să  nu  pofteşti  femeia  aproapelui 


27.  Koch,  Comic  graecor.  fragmenta , Fragm.  143;  t.  II,  p.  522  (la  S-B,  p.  138, 
nota  3). 

28.  Antinoos,  necunoscut  ca  zeu  în  enciclopediile  consultate. 

29.  Tit,  2,  12. 

30.  leş.,  20,  4—5. 

31.  leş.,  20,  12. 

tău,  să  nu  pofteşti  casa  lui , nici  ţarina  lui , nici  sluga  lui,  nici  slujnica  lui , 
nici  boul  lui , nici  o wfa  de  jug  a lui , nici  vreun  dobitoc  al  lui , nimic  din  cele * 
cfte  smf  a/e  aproapelui  tău32 . Să  nu  strici  judecata  săracului  cînd  se  judecă; 
de  tot  cuvîntul  nedrept  fereşte-te ; pe  cel  nevinovat  şi  pe  cel  drept  să  nud 
omori;  să  nu  dai  dreptate  celui  rău  şi  daruri  să  nu  primeşti;  că  darurile 
orbesc  ochii  celor  ce  văd  şi  strică  cuvintele  cele  drepte**33 . Slujitor  al 
acestei  legi  dumnezeieşti  a fost  Moisi,  care  a fost  şi  sluga  lui  Dumnezeu34  în 
toată  lumea,  dar  mai  ales  între  evrei,  numiţi  şi  iudei;  aceştia,  care  erau 
sămînţă  dreaptă  a unor  bărbaţi  cinstitori  de  Dumnezeu  şi  sfinţi,  ai  lui 
Avraam,  Isaac  şi  Iacov,  au  fost  la  început  robi  regelui  Egiptului; adu cîndu-şi 
aminte  Dumnezeu  de  ei  şi  făcînd  minuni  şi  semne  prin  Moisi,  i-a  scăpat  în 
chip  minunat,  i-a  scos  din  Egipt  şi  i-a  dus  prin  aşa  numita  pustie;  pe  aceştia 
i-a  aşezat  în  pămîntul  Hanaan,  numit  mai  tîrziu  Iudeea,  le-a  dat  lege  şi  i-a 
învăţat  toate.  Această  lege,  mare  şi  minunată  pentru  orice  dreptate, 
cuprinde  zece  porunci,  de  care  am  vorbit  mai  sus. 

X. 

Evreii,  fiind  de  neam  din  pămîntul  Haldeii,  au  fost  străini  în  Egipt  — pe 
vremea  aceea  a fost  foamete  în  Haldeia  şi  a trebuit  să  se  ducă  în  Egipt  ca  să 
cumpere  de  acolo  grîu;  cu  timpul  au  locuit  în  Egipt  ca  străini;  acestea  li  s-au 
întîmplat  aşa  cum  le  vestise  mai  dinainte  Dumnezeu  — pentru  că  au  locuit 
în  Egipt  patru  sute  treizeci  de  ani  şi  pentru  că  Moisi  avea  să-i  scoată  în 
pustie,  Dumnezeu  i-a  învăţat  prin  lege,  spunîndu-le:  Pe  cel  străin  să  nud 

necăjiţi,  că  voi  ştiţi  sufletul  celui  străin;  că  şi  voi  aţi  fost  străini  în  pămîntul 
Egiptului**3* . 


XI. 

Poporul  a călcat  legea  dată  de  Dumnezeu;  Dumnezeu,  însă,  fiind  bun 
şi  milostiv,  n-a  voit  să-i  piardă,  ci  pe  lîngă  darea  legii  le-a  mai  trimis  şi 
profeţi  dintre  fraţii  lor,  ca  să-i  înveţe  şi  să  le  amintească  poruncile  legii, 
ca  să-i  întoarcă  la  pocăinţă  spre  a nu  mai  păcătui;  şi  le-a  prezis  că  dacă  vor 
stărui  în  fapte  rele  vor  fi  daţi  robi  tuturor  împărăţiilor  pămîntului.  Şi  că 
asta  li  s-a  întîmplat,  e cunoscut.  Isaia  proorocul  grăieşte  tuturor  despre 
pocăinţă,  dar  poporului  iudeu  direct:  „Căutaţi  pe  Domnul;  şi  cînd  îl  veţi 
găsi,  chemaţi-L,  cînd  se  va  apropia  de  voi . Să  părăsească  cel  ne  credincios 
căile  lui  şi  bărbatul  nelegiuit  sfaturile  lui  şi  să  se  întoarcă  la  Domnul 

32.  leş.,  20,  14-17. 

33.  Ies.,  23,  6-8. 

34.  leş.,  14,  31. 

35.  leş.,  23,9. 

Dumnezeul  lui;  şi-l  va  milui , că  mult  va  ierta  păcatele  voastre"36  . Iar  alt 
profet,  Iezechiil,  zice:  yyDacă  cel  fărădelege  se  va  întoarce  de  la  toate  fărăde- 
legile pe  care  le-a  făcut  şi  va  păzi  poruncile  Mele  şi  va  face  dreptăţile  Mele , 
cu  viaţă  va  trăi  şi  nu  va  muri.  Toate  nedreptăţile  lui  pe  care  le-a  făcut  nu 
se  vor  pomeni \ ci  va  trăi  întru  dreptatea  pe  care  a făcut-o , că  nu  vreau 
moartea  celui  fărădelege,  zice  Domnul , ci  să  se  întoarcă  de  pe  calea  răutăţii 
şi  să  fie  viu "3n  . Iarăşi  Isaia  zice:  „ întoarceţi-vă  cei  ce  sfătuiţi  sfat  adînc  şi 
fărădelege , ca  să  vă  mîntuiţi"3* . Iar  altul,  Ieremia,  zice:  „întoarceţi-vă  la 
Domnul  Dumnezeul  vostru , ca  cel  ce  culege  în  coşniţa  sa  şi  veţi  fi  miluiţi"39  . 
Multe  sînt,  dar,  mai  bine  spus,  nenumărate,  cele  spuse  în  Sfintele  Scripturi 
despre  pocăinţă,  pentru  că  Dumnezeu  totdeauna  voieşte  să  se  întoarcă 
neamul  omenesc  de  la  toate  păcatele  lui. 

XII. 

Mai  mult:  şi  cele  spuse  de  lege  despre  dreptate  sînt  la  fel  cu  cele  spuse 
de  profeţi  şi  de  Evanghelii,  pentru  că  toţi  cei  insuflaţi  de  Dumnezeu  au  grăit 
prin  unicul  Duh  al  lui  Dumnezeu.  Isaia  grăieşte  aşa:  „ Scoateţi  răutăţile  din 
sufletele  voastre , învăţîndu-vă  să  faceţi  bine,  căutaţi  judecata,  mîntuiţi  pe 
cel  năpăstuit,  judecaţi  pe  orfan,  faceţi  dreptate  văduvei " 40  . Iarăşi  acelaşi: 
„Dezleagă,  spune  el,  toată  legătura  nedreptăţii,  dezleagă  învoielile  cele  cu 
silă  făcute,  iartă-i  pe  cei  loviţi,  rupe  orice  contract  nedrept;  frînge  cu  cel 
flămînd  pîinea  ta  şi  bagă  în  casa  ta  pe  săracii  fără  adăpost;  de  vezi  pe  cel 
gol,  îmbracă-l  şi  nu  trece  cu  vederea  pe  cei  ce  sînt  din  sămînţa  neamului 
tău . Atunci  va  ieşi  de  dimineaţă  lumina  ta  şi  vindecarea  ta  iute  va  răsări  şi 
va  merge  înaintea  ta  dreptatea  ta"4\  La  fel  şi  Ieremia:  „Staţi,  spune  el,  la 
drumuri  şi  vedeţi  şi  întrebaţi  care  este  calea  cea  bună  a Domnului  Dumne- 
zeului nostru  şi  mergeţi  pe  ea  şi  veţi  afla  odihnă  sufletelor  voastre . Faceţi 
judecată  dreaptă , că  în  acestea  este  voinţa  Domnului  Dumnezeului 
vostru"  42  . La  fel  şi  Osie  zice:  „Faceţi  judecată  şi  apropiaţi*) ă de  Domnul 
Dumnezeul  vostru.  Cel  ce  a întărit  cerul  şi  a zidit  pămîntul" 43  . Un  alt 
profet,  Ioil,  grăieşte  la  fel  cu  aceştia:  „Adunaţi  poporul,  sfinţiţi  biserica, 
primiţi  pe  bătrîni , adunaţi  pruncii  care  sug  la  sin  ! Să  iasă  mirele  din  camera 
sa  de  culcare  şi  mireasa  din  cămara  ei44.  Rugaţi-vă  stăruitor  Domnului 

36.  Is,,  55,  6—7. 

37.  Iez.,  18,  21-23. 

38.  Is,,  31,  6. 

39.  Ier.,  6,  9. 

40.  Is.,  1,  16-17. 

41.  Is.,  58,6-8. 

42.  Ier.,  6,  16. 

43.  Osie,  12,  6;  13,  4;  Is.,  56,  1 ; 41,  1;45,  18. 

44.  Ioel,  2,  16. 

Dumnezeului  vostru , ca  să  vă  miluiască  şi  va  şterge  păcatele  vostre***5  . 
La  fel  şi  un  alt  profet,  Zaharia:  „ Acestea  spune  Domnul  at o tţiitorul:  Faceţi 
judecată  cu  dreptate  ! Fiecare  să  aibă  milă  şi  îndurare  de  aproapele  său  ! 
Nu  asupriţi  pe  văduvă , pe  orfan  şi  pe  străin  ! Fiecare  să  nu  poarte  răutate  în 
inima  lui  împotriva  fratelui  lui , zice  Domnul  atotţiitorul**46 . 

XIII. 

Iar  despre  curăţie  Sfîntul  Cuvînt  ne  învaţă  nu  numai  să  nu  păcătuim 
cu  fapta,  dar  nici  cu  gîndul;  să  nu  gmdim  ceva  rău  în  inima  noastră  despre 
cineva  sau  să  poftim,  cu  ochii,  uitîndu-ne  la  o femeie  străină.  Solomon, 
care  a fost  împărat  şi  profet,  a spus:  „Ochii  tăi  drept  să  privească , iar 
pleoapele  tale  cu  dreptate  să  facă  semn  ! Lasă  urme  drepte  cu  picioarele 
tale  /“4 7 . Iar  glasul  evanghelic  mai  cu  tărie  ne  învaţă  despre  curăţie,  zicînd: 
„Tot  cel  care  se  uită  la  o femeie  străină  spre  a o pofti  pe  ea  a şi  făcut 
desfrînare  cu  ea  în  inima  lui“4s  . Cel  care  se  căsătoreşte  cu  o femeie  lăsată 
de  bărbat  face  desfrînare ; iar  cel  care  lasă  pe  femeia  lui , afară  de  cuvînt  de 
desfrînare , o face  să  se  desfrîneze**  49  . Solomon  zice  încă:,,  Va  pune  cineva 
foc  în  haina  sa  şi  nu-şi  va  arde  haina  ? Sau  va  călca  cineva  pe  cărbuni  aprinşi 
şi  nu-şi  va  arde  picioarele  ? Aşa  cel  care  intră  la  o femeie  căsătorită  nu  va  fi 
fără  de  vine t“50  . 


XIV. 

Şi  ca  să  nu  fim  binevoitori  numai  cu  cei  de  un  neam  cu  noi,  cum 
gîndesc  unii,  Isaia  profetul  a spus:  „Spuneţi  celor  ce  vă  urăsc  pe  voi  şi  se 
scîrbesc  de  voi:  „ Sînteţi  fraţii  noştri  !“,  ca  numele  Domnului  să  fie  slăvit 
şi  să  fie  văzut  întru  bucuria  lor**51  ; iar  Evanghelia  zice:  „Iubiţi pe  duşmanii 
voştri  şi  vă  rugaţi  pentru  cei  ce  vă  supără.  Că  dacă  iubiţi  pe  cei  ce  vă  iubesc 
pe  voi , ce  plată  aveţi  ? Aceasta  şi  tîlharii  şi  vameşii  o fac** 5 2 . Pe  cei  care  fee 
binele  îi  învaţă  să  nu  se  laude,  ca  să  nu  caute  lauda  oamenilor.  „Să  nu  ştie , 
spune  Evanghelia,  mîna  ta  cea  stingă , ce  face  mîna  ta  cea  dreaptă** 53  . Mai 
mult,  Cuvîntul  cel  dumnezeiesc  ne  porunceşte  să  ne  supunem  domniilor  şi 
stăpîniilor54  şi  să  ne  rugăm  pentru  ele55,  „ca  să  ducem  viaţă  paşnică  şi 


45.  „Rugaţi-vă.  . . păcatele  voastre ",  nu  sînt  în  Ioel  nici  în  alt  loc  din  Scriptură. 

46.  Zah.,  7,9-10. 

47.  Pilde,  4,  25-26. 

48.  Mt.,  5,  28. 

49.  Mt.,  5,  32. 

50.  Pilde,  6,  27-29. 

51.  Is.,  66,5. 

52.  Mt.,  5,44,  46. 

53.  Mt.,  6,  3. 

54.  Tit,  3,  1. 

55.  I Tim.,  2,  1. 

liniştită" 56  . Şi  ne  învaţă  yysă  dăm  tuturor  toate;  celui  cu  cinstea , cinste , 
celui  cu  frica , frică , ce/ur  c«  dajdia,  dajdie;  să  nu  fim  datori  nimănui  cu 
nimic , decît  numai  să  iubim  pe  toţit(S  7 . 

XV. 

Gîndeşte-te,  deci,  dacă  cei  care  au  nişte  învăţături  ca  acestea  pot  trăi 
oricum,  pot  avea  legături  nelegiuite,  sau  — ceea  ce-i  mai  fără  de  Dumnezeu 
decît  toate  — pot  să  se  atingă  de  came  omenească,  cînd  nu  ni-i  îngăduit  să 
vedem  nici  spectacolele  cu  lupte  de  gladiatori,  spre  a nu  fi  părtaşi  şi  martori 
crimelor  ! Nu  trebuie  să  vedem  nici  chiar  celelalte  spectacole,  ca  să  nu  ni  se 
întineze  ochii  şi  urechile,  făcîndu-ne  părtaşi  crimelor  care  se  declamă  pe 
scenă.  Iar  dacă  e vorba  de  mîncare  de  came  de  om,  apoi  pe  scenă  Thyest58 
şi  Tereu59  îşi  mănîncă  copiii;  iar  dacă  e vorba  de  desfrînare,  apoi  pe  scenă 
sînt  declamate  în  piesele  poeţilor  tragici,  cu  cuvinte  fmmoase,  cu  premii  şi 
cinstiri,  nu  numai  desfrînările  oamenilor,  ci  şi  ale  zeilor.  Departe  de  creştini 
de  a se  gîndi  să  facă  nişte  fapte  ca  acestea  ! La  ei  castitatea  este  o realitate, 
înfrînarea  se  practică,  mono gamia  se  păstrează,  curăţia  se  păzeşte,  nedrepta- 
tea este  izgonită,  păcatul  este  smuls  din  rădăcină,  dreptatea  este  trăită, 
legea  stăpîneşte,  cinstirea  de  Dumnezeu  se  săvîrşeşte,  Dumnezeu  se  mărturi- 
seşte, adevărul  este  preţuit,  harul  nu  se  pierde,  pacea  ne  acoperă,  cuvîntul 
sfînt  ne  povăţuieşte,  înţelepciunea  ne  învaţă,  viaţa  se  încununează, 
Dumnezeu  împărăţeşte.  Pot  să-ţi  spun  multe  despre  felul  nostru  de  vieţuire 
şi  despre  îndreptările  lui  Dumnezeu,  creatorul  întregii  zidiri,  dar  socot  că 
cele  amintite  acum  sînt  îndestulătoare  să  te  facă  să  cunoşti  mai  bine  cele  ce 
citeşti  şi  să  fii  la  fel  de  îndrăgostit  de  ştiinţă  precum  ai  fost  pînă  acum 
îndrăgostit  de  ea. 

XVI. 

Cu  ajutorul  lui  Dumnezeu,  vreau  să-ţi  arăt  acum  mai  precis  cele  cu 
privire  la  cronologie,  ca  să  cunoşti  că  doctrina  noastră  nu  este  nici  nouă, 
nici  mitică,  ci  mai  veche  şi  mai  adevărată  decît  învăţăturile  tuturor  poeţilor 
şi  scriitorilor,  pentru  că  ei  au  scris  întemeiaţi  pe  presupuneri.  Unii,  cei  care 


56. 1 Tim.,  2,  2. 

57.  Rom.,  13,  7-8. 

58.  Thyest,  fiul  lui  Pelops,  s-a  certat  cu  Atreu,  fratele  său,  regele  legendar  al  Micenei, 
cînd  acesta  a ajuns  rege  al  Micenei.  Ca  să  scape  cu  viaţă,  Thyest  a fugit  din  Micena. 
Mai  tîrziu  s-a  întors,  a cerut  iertare  şi  fratele  său  l-a  primit,  dar  cu  gînd  viclean.  Pentru  a 
sărbători  împăcarea,  Atreu  a dat  un  ospăţ,  la  care  a servit  mîncări  pregătite  din  carnea 
celor  doi  fii  ai  lui  Thyest. 

59.  Tereu,  fiul  lui  Ares,  regele  Traciei,  a avut  un  copil,  pe  Itys,  din  căsătoria  cu 
Procna.  Necinstind  pe  Filomela,  sora  Procnei,  aceasta,  spre  a se  răzbuna  pe  soţul  ei, 
a tăiat  pe  Itys,  copilul  lor,  şi  l-a  făcut  mîncare  soţului  ei. 

spun  că  lumea  este  necreată,  îi  dau  o viaţă  fără  de  sfîrşit;  alţii,  cei  care 
afirmă  că  este  creată,  spun  că  lumea  are  153.075  ani.  Aceasta  o spune 
Apolonie  Egipteanul60.  Iar  Platon,  cel  care  pare  că  a fost  cel  mai  înţelept 
dintre  filozofii  greci,  la  cîtă  vorbărie  n-a  ajuns  ! In  lucrarea  intitulată 
Republica 61  scrie  categoric:  „Cum  s-ar  fi  descoperit  ceva  nou,  dacă  lucrurile 
ar  fi  rămas  aşa  cum  sînt  acuma  rînduite  ? Că  zeci  de  mii  de  zeci  de  mii  de 
ani  au  rămas  ascunşi  oamenilor;  de  o mie  de  ani  sau  de  două  ori  pe  atîţia 
dacă  s-a  descoperit  ceva;  unele  lucruri  au  fost  descoperite  de  Dedal62  , altele 
de  Orfeu,  iar  altele  de  Palamed“63  . Cînd  Platon  a spus  zeci  de  mii  de  zeci 
de  mii  de  ani  a arătat  timpul  de  la  potop  pînă  la  Dedal.  Platon  a vorbit  apoi 
pe  larg  şi  de  oraşele  din  lume,  de  locuinţe  şi  de  neamuri,  dar  mărturiseşte  că 
pe  acestea  le-a  spus  prin  presupuneri,  că  zice:  „Dacă,  o străine,  vreun  zeu 
ne-ar  făgădui  că  putem  pomi  să  cugetăm  despre  legislaţie,  prin  cele  ce 
spunem  acum“  64  . Este  clar  deci  că  cele  ce-a  scris  Platon  sînt  presupuneri;  iar 
dacă-s  presupuneri,  spusele  lui,  nu-s  adevărate. 


XVII. 

Dar,  mai  bine  zis,  trebuie  să  fii  ucenic  al  legiunii  lui  Dumnezeu.  Dealtfel 
însuşi  Platon  a mărturisit,  spunînd  că  nu  poţi  cunoaşte  ceva  precis,  dacă  nu 
te  învaţă  Dumnezeu  prin  lege65.  Dar  ce  ? N-au  spus  oare. şi  poeţii  Homer, 
Hesiod  şi  Orfeu  că  au  fost  învăţaţi  de  pronia  dumnezeiască  ? Mai  mult, 
după  aceşti  scriitori,  au  existat  şi  ghicitori  şi  prezicători  de  la  care  au  învăţat 
să  scrie.  Dar  cu  mult  mai  mult  vom  şti  adevărul  noi,  care  am  fost  învăţaţi 
de  sfinţii  profeţi,  pe  care  i-a  insuflat  Duhul  cel  Sfînt  al  lui  Dumnezeu  ! Din 
pricina  asta  toate  cuvintele  profeţilor  sînt  de  acord  unele  cu  altele  şi  nu  se 
contrazic;  din  pricina  asta  au  predicat  mai  dinainte  cele  ce  aveau  să  se 
întîmple  în  lume.  împlinirea  evenimentelor  prezise  de  profeţi  şi  a celor 
săvîrşite  pînă  acum  poate  învăţa  pe  cei  ce  iubesc  ştiinţa,  dar  mai  bine  spus, 
pe  cei  ce  iubesc  adevărul,  că  sînt  adevărate  cele  predicate  de  ei  cu  privire  la 


60.  Miiller,  Fragmenta  hist . graecor t.  IV,  p.  310  (la  S-B,  p.  146,  nota  2). 

61.  Textul  nu  este  din  scrierea  Republica , ci  din  Legi  (la  S-B,  p.  146,  nota  3). 

62.  Dedal,  personaj  mitologic,  inventatorul  ferăstrăului,  toporului  şi  al  altor 
instrumente  de  tîmplărie.  Din  porunca  regelui  Minos  al  Cretdi,  a construit  Labirintul, 
închis  de  Minos  în  Labirint  împreună  cu  fiul  său  Icar,  şi-au  făcut  amîndoi  aripi  de  pene 
lipite  cu  ceară  şi  au  evadat,  zburînd.  Icar  a căzut  în  Marea  Egee,  pentru  că,  apropiindu-se 
prea  mult  de  soare,  s-a  topit  ceara,  care  ţinea  unite  penele;  Dedal  a coborît  bine,  după 
unii  în  Italia,  după  alţii  în  Egipt. 

63.  Palamed,  erou  grec  legendar,  inventatorul  unor  litere  din  alfabetul  grec,  al 
calendarului,  al  greutăţilor  şi  măsurilor,  etc. 

64.  Platon,  Legile , III,  p.  683  b ţla  S-B,  p.  147,  nota  1). 

65.  Platon,  Menon,  p.  100  (la  S-B,  p.  147,  nota  2). 

anii  şi  vremile  de  dinainte  de  potop,  de  la  zidirea  lumii  şi  pînă  azi,  aşa 
precum  s-au  scurs  anii,  pentru  a fi  dovedită  flecăreala  minciunii  scriitorilor, 
că  nu  sînt  adevărate  spusele  lor. 


XVIII. 

După  cum  am  spus  mai  înainte66  , Platon  a arătat  că  a fost  un  potop, 
dar  a spus  că  n-a  fost  pe  tot  pămîntul,  ci  numai  pe  şesuri  şi  că  cei  care  au 
fugit  pe  munţii  cei  mai  înalţi  au  scăpat.  Alţii  vorbesc  de  Deucalion  şiPyrra, 
care  au  scăpat  de  potop  într-o  ladă  şi  că  Deucalion,  după  ce  a ieşit  din 
ladă,  a aruncat  pietre  în  urma  lui  şi  pietrele  s-au  făcut  oameni;  se  spune  că 
de  aici  mulţimile  de  oameni  au  căpătat  numele  de  popoare67.  Alţii  iarăşi 
spun  că  Clymenos68  a fost  pe  vremea  celui  de  al  doilea  potop.  Din  cele  ce 
am  spus  mai  înainte  se  vede  clar  că  cei  care  au  scris  unele  ca  acestea  şi  au 
filozofat  zadarnic  sînt  nişte  ticăloşi,  nişte  oameni  foarte  necredincioşi 
şi  nişte  nepricepuţi.  Moisi,  profetul  nostru  şi  slujitor  al  lui  Dumnezeu, 
istorisind  facerea  lumii,  a spus  în  ce  chip  a fost  potopul  pe  pămînt  şi  tot  oe 
se  leagă  de  potop.  N-a  născocit  pe  Pyrra,  nici  pe  Deucalion,  nici  pe  Gymenos; 
nici  n-a  spus  că  numai  şesurile  au  fost  acoperite  de  ape,  nid  că  au  scăpat 
numai  cei  care  au  fugit  în  munţi. 


XIX. 

Dar  nici  n-a  arătat  că  a mai  fost  un  al  doilea  potop,  ci  dimpotrivă  a 
spus  că  n-are  să  mai  fie  pe  lume  potop  de  apă  cum  a fost  şi  nid  nu  va  mai 
fi69.  Moisi  a spus  că  au  scăpat  de  potop  opt  suflete  de  oameni  în  corabia 
care  a fost  făcută  la  porunca  lui  Dumnezeu70  ; nu  de  Deucalion,  ci  de  Noe, 
un  nume  evreiesc,  care  în  limba  greacă  se  tîlcuieşte:  odihnă.  Aşa  precum  am 
arătat  în  altă  carte,  Noe,  vestind  oamenilor  de  atunci  că  va  veni  potopul, 
le-a  profeţit,  zicînd:  ,, Veniţi,  vă  cheamă  Dumnezeu  la  pocăinţă“.  De  aceea 
în  chip  propriu  Noe  a fost  numit  Deucalion71  . Noe  a avut  trei  fii,  precum  am 
arătat  şi  în  cartea  a doua72  , care  se  numeau:  Sim,  Ham  şi  Iafet73  ; ei  aveau 
şi  trei  femei,  fiecare  din  ei;  şi  avea  şi  Noe  femeia  sa74  . Unii  au  numit  pe  Noe: 


66.111,16. 

67.  De  la  asemănarea  fonetică  între  Xt#cx;  (piatră)  şi  \a 6?  (popor). 

68.  Clymenos,  cel  care  a reintrodus  jocurile  olimpice  după  cincizeci  de  ani  de  la 
potopul  lui  Deucalion. 

69.  Fac.,  8,11. 

70.  Fac.,  6,  13-16. 

71.  De  la  cuvintele  începutului  proorociei  lui  Noe:  Aeure  na\e<;ei=  Veniţi, vă 
cheamă. 

72.  Capitolele  30—31. 

73.  Fac.,  5,  32. 

74.  Fac.,  7,  13:  cei  trei  fii  aveau,  fiecare,  femeia  sa. 

Eunuhos.  Au  scăpat  din  potop  aşadar,  cu  totul,  opt  suflete  omeneşti,  cele 
care  s-au  găsit  în  corabie.  Moisi  a însemnat  că  potopul  a ţinut  patruzeci  de 
zile  şi  patruzeci  de  nopţi75  ,s-au  rupt  jgheaburile  cerului  şi  s-au  revărsat  toate 
izvoarele  adîncului76  , încît  apa  s-a  ridicat  cu  cincisprezece  coţi  mai  presus  de 
cel  mai  înalt  munte77.  Şi  aşa  a pierit  neamul  tuturor  oamenilor  de  atunci  şi 
au  scăpat  numai  cei  care  fuseseră  păziţi  în  corabie,  cei  opt,  de  care  am  vorbit 
mai  înainte.  Rămăşiţele  corăbiei  se  văd  pînă  azi  în  munţii  arabici.  Aceasta 
e pe  scurt  istoria  potopului. 


XX. 

După  cum  am  spus  mai  înainte,  Moisi  a condus  pe  iudei,  după  ce  au 
fost  izgoniţi  din  pămîntul  Egiptului  de  împăratul  Faraon;  numele  lui  era 
Tethmosis,  care,  după  cum  calculează  Manethos78,  a domnit  douăzeci  şi 
cinci  de  ani  şi  patru  luni  după  izgonirea  poporului.  După  Tethmosis  a 
domnit  Hebron  treisprezece  ani;  după  acesta,  Amenofis  douăzeci  de  ani  şi 
şapte  luni;  după  acesta  Amessa,  sora  lui,  douăzeci  şi  unu  de  ani  şi  o lună; 
după  aceasta  Mefres,  doisprezece  ani  şi  nouă  luni;  după  acesta  Meforammu- 
thosis,  douăzeci  de  ani  şi  zece  luni;  după  acesta,  Tythmosis  nouă  ani  şi  opt 
luni;  după  acesta  Damfenopbis  treizeci  de  ani  şi  zece  luni; după  acesta  Oros 
treizeci  şi  şase  de  ani  şi  cinci  luni;  apoi  fiica  acestuia  zece  ani  şi  trei  luni; 
după  aceasta,  Merheres,  doisprezece  ani  şi  trei  luni;  după  acesta,  Armais, 
patru  ani  şi  o lună;  după  acesta,  Ramesses,  un  an  şi  patru  luni;  după  acesta, 
Messes,  fiul  lui  Miammos,  şase  ani  şi  două  luni;  după  acesta,  Amenofis, 
nouăsprezece  ani  şi  şase  luni;  după  acesta,  Thoissos  şi  Ramesses,  zece  ani, 
despre  care  se  spune  că  au  avut  o cavalerie  puternică  şi  o mare  flotă  de 
război  pentru  timpurile  lor.  Evreii,  care  locuiau  în  acel  timp  ca  străini  în 
Egipt,  fiind  luaţi  robi  de  Tethmosis,  regele  de  care  am  vorbit  mai  înainte,  au 
zidit  acestui  rege  cetăţi  puternice:  Peitho,  Ramesse  şi  On,  care  este  Heliopo- 
lis.  Deci  evreii,  care  sînt  şi  strămoşi  ai  noştri,  sînt  mai  vechi  decît  cetăţile 
egiptene  amintite  mai  înainte;  de  la  evrei  avem  sfintele  cărţi,  care,  după  cum 
am  spus  mai  înainte,  sînt  mai  vechi  decît  toţi  scriitorii. 

Egiptul  îşi  are  numele  de  la  regele  Sethos,  pentru  că  se  spune  că  Sethos 
se  numea  Egipt.  Sethos  a avut  un  frate  cu  numele  Armais;  acesta,  sub  numele 
de  Danaos79  , a plecat  din  Egipt  în  Argos;  de  acesta  amintesc  ceilalţi  scriitori, 
ca  fiind  foarte  vechi. 

75.  Fac.,  7,  12,  17. 

76.  Fac.,  7,  11. 

77.  Fac.,  7,  19-20. 

78.  Manethos,  preot  şi  istoric  egiptean,  a compus  pe  la  270  î.  Hr.  o Istorie  a Egiptu- 
lui în  trei  volume;  în  această  istorie  Manethos  a împărţit  pe  toţi  împăraţii  Egiptului  în 
treizeci  de  dinastii. 

79.  Danaos,  fiul  mitic  al  lui  Belos  şi  al  Anhiroei,  nepotul  lui  Poseidon,  tatăl  Danaide 

XXL 

Dar  Manethos,  care  a pălăvrăgit  multe  despre  egipteni,  a mai  şi  hulit, 
spunînd  că  Moisi  şi  evreii  cei  împreună  cu  el  au  fost  izgoniţi  din  Egipt 
pentru  că  erau  plini  de  lepră;  dar  n-a  putut  spune  cu  precizie  cînd  au  fost 
izgoniţi.  Manethos  a spus  că  erau  păstori  şi  duşmani  ai  egiptenilor;  fără  voia 
lui  a spus  că  erau  păstori,  silit  de  adevăr.  Da,  într-adevăr,  strămoşii  noştri, 
care  au  locuit  ca  străini  în  Egipt,  erau  păstori,  dar  nu  leproşi.  Cînd  au  ajuns 
în  pămîntul  numit  Ierosolima,  unde  mai  pe  urmă  au  şi  locuit  preoţii,  care 
din  porunca  lui  Dumnezeu  stăteau  neîntrerupt  în  templu,  vindecau  — şi  ne 
arată  sfintele  cărţi  în  ce  chip  — orice  boală  şi  orice  suferinţă  şi  tămăduiau 
şi  pe  leproşi.  Solomon,  regele  Iudeii,  a zidit  templul. 

Manethos  se  înşeală  în  privinţa  anilor;  se  vede  aceasta  din  spusele  sale; 
dar  se  înşeală  şi  cu  privire  la  regele  cu  numele  Faraon,  care  i-a  izgonit  pe 
evrei  din  Egipt.  Regele  acela  nu  mai  domnea  peste  egipteni,  pentru  că, 
urmărindu-i  cu  oastea  sa  de  evrei,  s-a  înecat  în  Marea  Roşie.  Mai  mult: 
Manethos  minte  şi  cînd  spune  că  cei  numiţi  de  el  păstori  s-au  războit  cu 
egiptenii.  Evreii  au  ieşit  din  Egipt  cu  trei  sute  treisprezece  ani  înainte  de  a 
ajunge  Danaos  în  Argos,  şi  au  locuit  de  atunci  în  ţara  care  se  numeşte  şi 
acum  Iudeea.  Este  clar  că  cei  mai  mulţi  scriitori  greci  îl  socot  pe  Danaos  mai 
vechi  decît  pe  toţi  ceilalţi.  Deci  Manethos,  în  scrierile  lui,  ne-a  dat,  fără  voia 
lui,  două  adevăruri:  primul,  mărturisind  că  evreii  au  fost  păstori,  al  doilea, 
spunînd  că  au  fost  izgoniţi  din  pămîntul  Egiptului;  iar  din  relatările  acestea 
reiese  că  Moisi  şi  cei  care  au  plecat  împreună  cu  el  au  trăit  cu  nouă  sute  sau 
o mie  de  ani  înainte  de  războiul  troian. 

XXII. 

Iar  despre  zidirea  templului  din  Iudeea,  pe  care  l-a  zidit  împăratul 
Solomon  la  cinci  sute  şaizeci  şi  şase  de  ani  după  ieşirea  iudeilor  din  Egipt, 
este  scris  şi  de  tirieni  cum  a fost  zidit  templul.  In  arhivele  lor  se  păstrează 
scrieri  în  care  este  scris  că  templul  lui  Solomon  a fost  zidit  cu  o sută  treizeci 
şi  patru  de  ani  şi  şase  luni  înainte  de  zidirea  Cartaginei  de  către  tirieni. 
Acestea  s-au  scris  de  Hieromos,  regele  Tirului,  fiul  lui  Abeibalos,  pentru  că 
Hieromos  era  prieten  cu  Solomon,  datorită  legăturilor  prieteneşti  ale  tatălui 
său  cu  Solomon,  dar  totodată  datorită  şi  covîrşitoarei  înţelepciuni  pe  care  o 
avea  Solomon.  Ei  se  consultau  adeseori  unul  cu  altul  în  diferite  probleme;  şi 
se  spune,  ca  dovadă  că  la  tirieni  se  păstrează  pînă  acum  copii  după  scrisorile 
lor,  că  îşi  scriau  unul  altuia,  după  cum  menţionează  Menandru  Efeseanul80  , 


lor.  A domnit  mai  întîi  în  Egipt  împreună  cu  fratele  său  Egipt;  certîndu -se  cu  el,  a plecat 
cu  cele  cincizeci  de  fiice  ale  lui  şi  s-a  stabilit  în  Argos. 

80.  Menandru  Efeseanul,  necunoscut  enciclopediilor  consultate. 

care  a scris  istoria  împărăţiei  Tirului.  Acesta  spune  aşa:  „La  moartea  lui 
Abeibalos,  regele  Tirului,  i-a  urmat  la  tron  Hieromos,  fiul  lui,  care  a trăit 
cincizeci  şi  trei  de  ani.  Acestuia  i-a  urmat  Bazoros,  care  a trăit  patruzeci  şi 
trei  de  ani  şi  a domnit  şaptesprezece  ani.  După  acesta,  Methuastartos,  care 
a trăit  cincizeci  şi  patru  de  ani  şi  a domnit  doisprezece  ani.  După  acesta 
Atharymos,  fratele  lui,  care  a trăit  cincizeci  şi  opt  de  ani  şi  a domnit  nouă 
ani.  Pe  acesta  l-a  ucis  Helles,  fratele  lui,  care  a trăit  cincizeci  de  ani  şi  a 
domnit  opt  luni.  Pe  acesta  l-a  ucis  Iuthobalos,  preotul  Astartei81 , care  a trăit 
patruzeci  de  ani  şi  a domnit  doisprezece  ani.  Acestuia  i-a  urmat  Bazoros, 
fiul  Iui,  care  a trăit  patruzeci  şi  cinci  de  ani  şi  a domnit  şapte  ani.  Fiul 
acestuia,  Mettenos  a trăit  treizeci  şi  doi  de  ani  şi  a domnit  douăzeci  şi  nouă 
de  ani.  Acestuia  i-a  urmat  Pygmalion,  care  a trăit  cincizeci  şi  şase  de  ani  şi 
a domnit  şapte  ani.  In  al  şaptelea  an  al  domniei  lui,  sora  lui  fugind  în  Libia 
a zidit  oraşul  care  pînă  azi  se  numeşte  Cartagina.  în  total,  de  la  domnia  lui 
Hieromos  pînă  la  zidirea  Cartaginei  sînt  o sută  cincizeci  şi  cinci  de  ani  şi 
opt  luni.  în  anul  al  doisprezecelea  al  domniei  lui  Hieromos  a fost  zidit 
templul  din  Ierusalim,  aşa  că  de  la  zidirea  templului  pînă  la  zidirea  Cartagi- 
nei sînt  în  total  o sută  treizeci  şi  trei  de  ani  şi  opt  luni“. 

XXIII. 

Să  ne  fie  îndestulătoare  cele  spuse  în  istoriile  Feniciei  şi  Egiptului,  pe 
care  le-au  scris  despre  timpurile  noastre  Manethos  Egipteanul,  Menandru 
Efeseanul  şi  Iosif82  , cel  care  a scris  despre  războiul  iudaic,  dus  împotriva  lor 
de  romani.  Din  aceste  scrieri  vechi  se  vede  că  scrierile  date  nouă  prin  Moisi, 
ba  chiar  cele  ale  profeţilor,  sînt  mai  vechi  decît  celelalte  scrieri;  că  cel  mai 
din  urmă  dintre  profeţi,  cu  numele  Zaharia,  a trăit  pe  timpul  domniei  lui 
Darius83  . Dar  şi  toţi  legiuitorii  au  dat  legile  lor  în  urma  cărţilor  lui  Moisi 
şi  profeţilor.  Dacă  mi-ai  vorbi  de  Solon  atenianul,  îţi  voi  spune  că  acesta  a 
trăit  pe  timpul  împăraţilor  Cirus24  şi  Darius, pe  timpul  profetului  Zaharia, 
amintit  mai  sus,  care  au  trăit  cu  mulţi  ani  în  urma  lui  Moisi;  iar  dacă  mi-ai 


81.  Astarte,  divinitate  semitică,  zeiţa  cerului,  protectoarea  multor  oraşe. 

82.  Iosif  Flaviu,  istoric  evreu,  născut  în  anul  37  la  Ierusalim , mort  ia  Roma  în  anul 
100,  descendent  dintr-o  familie  sacerdotală.  Era  în  Ierusalim  în  timpul  asediului.  A scris: 
Războiul  iudaic , Antichităţile  iudaice  şi  Viaţa  sa. 

83.  Darius,  fiul  lui  Histaspe,  împăratul  perşilor  (521—486  î.  Hr.)  a refăcut  unitatea 
împărăţiei  persane,  recucerind  Babilonul,  Susania  şi  Media;  a supus  Tracia  şi  Macedonia, 
a luptat  împotriva  sciţilor  la  Dunărea  de  Jos  (514  î.  Hr.).  A fost  înfrînt  de  greci  la 
Maraton  (400  î.  Hr.). 

84.  Cirus  II  cel  Mare,  împăratul  perşilor  (558—528  î.  Hr.)  prin  victoriile  sale  a ajuns 
stăpînul  întregii  Asii  occidentale.  A fost  învins  şi  ucis  în  528  în  lupta  din  Massagetia. 

vorbi  de  legiuitorii  Licurg85 , Dracon86  şi  Minos87 , îţi  voi  spune  că  Sfintele 
Cărţi  sînt  cu  mult  mai  vechi  decît  aceştia,  iar  scrierile  care  cuprind  legea  cea 
dumnezeiască  dată  nouă  prin  Moisi  sînt  mai  vechi  chiar  decît  Zeus,  care  a 
împărăţit  peste  cretani  şi  decît  războiul  troian.  Dar  ca  să  fac  o dovadă  mai 
exactă  a timpurilor  şi  a vremilor,  voi  vorbi,  cu  ajutorul  lui  Dumnezeu,  nu 
numai  de  evenimentele  de  după  potop,  ci  şi  de  cele  de  dinainte  de  potop; 
şi  voi  spune,  pe  cît  îmi  va  sta  în  putinţă,  numărul  anilor  tuturor  evenimente- 
lor; o voi  face  acum,  luîndu-o  chiar  de  la  început,  de  la  facerea  lumii,  despre 
care  a scris  Moisi,  slujitorul  lui  Dumnezeu,  prin  Duhul  cel  Sfînt.  Moisi, 
yorbind  de  zidirea  şi  facerea  lumii,  de  omul  cel  dintîi  zidit,  şi  de  evenimente- 
le care  au  urmat,  a însemnat  şi  anii  care  au  urmat,  a însemnat  şi  anii  care  s-au 
scurs  înainte  de  potop.  Am  să  cer  har  de  la  singurul  Dumnezeu,  ca  să  spun 
după  voinţa  Lui  adevărul  şi  pe  toate  exact,  ca  şi  tu  şi  oricine  va  citi  acestea 
să  fiţi  conduşi  de  adevăr  şi  de  harul  lui  Dumnezeu.  Voi  începe,  aşadar,  mai 
întîi  cu  genealogiile  consemnate  în  scris,  adică  voi  face  începutul  cu  omul  cel 
întîi  zidit. 


XXIV. 

Adam  a trăit  230  de  ani  pînă  cînd  a născut  pe  fiul  său88  ; Sit,  fiul  lui, 
205  ani;  Enos,  fiul  lui,  190  de  ani;  Cainan,  fiul  lui,  170  de  ani;  Maleleil,  fiul 
lui,  165  de  ani;  Ieret,  fiul  lui,  162  de  ani;  Enoh,  fiul  lui,  165  de  ani;  Matusala, 
fiul  lui,  167  de  ani;  Lameh,  fiul  lui,  188  de  ani;  acestuia  i s-a  născut 
un  fiu,  Noe,  cel  amintit  mai  înainte,  care  a născut  pe  Sim,  cînd  era 
de  500  de  ani.  Pe  timpul  lui  a fost  potopul,  el  fiind  de  600  de  ani.  Toţi  anii 
pînă  la  potop  sînt  2242.  îndată  după  potop,  Sim,  fiind  de  100  de  ani, a 
născut  pe  Arfaxat,  iar  Arfaxat  a născut  pe  Sala,  fiind  de  135  de  ani; iar  Sala 
a născut  pe  Eber,  fiind  de  130  de  ani; de  la  Eber  neamul  lor  a primit  numele 
de  evrei.  Eber  a născut  pe  Faleg,  fiind  de  134  de  ani;  acesta  a născut  pe 
Ragav,  fiind  de  132  de  ani;  acesta  a născut  pe  Seruh,  fiind  de  130  de  ani; 
acesta  a născut  pe  Nahor,  fiind  de  75  de  ani;  acesta  a născut  pe  Iharra,  fiind 
de  70  de  ani;  fiul  acestuia,  Avraam,  patriarhul  nostru,  a născut  pe  Isaac, 
fiind  de  100  de  ani.  Au  fost  deci  pînă  la  Avraam  3278  de  ani. Isaac,  de  care 
am  vorbit  mai  sus,  era  de  60  de  ani  cînd  a născut  pe  Iacov.  Iacov  a trăit 

85.  Licurg,  legiuitorul  pe  jumătate  legendar  al  Spartei.  După  lungi  călătorii  în 
Egipt  şi  India,  la  cererea  spartanilor  şi  a poruncii  oracolului  de  la  Delfi,  a dat  legi  noi  ţării 
sale. 

86.  Dracon,  arhonte  şi  legiuitor  atenian  (sec.  VII  î.  Hr.).  Codul  de  legi  alcătuit  de  el 
a rămas  celebru  prin  asprimea  pedepselor;  erau  pedepsite  cu  moartea  cele  mai  mici 
delicte.  De  la  numele  lui,  zisa:  legi  draconice. 

87.  Minos,  rege  legendar  al  Cretei,  fiul  lui  Zeus  şi  al  Europei,  legislatorul  Cretei. 
După  moartea  sa,  a ajuns  unul  din  judecătorii  infernului. 

88.  Adică,  pe  Sit. 

pînă  la  mutarea  în  Egipt,  de  care  am  amintit  mai  sus,  130  de  ani;  evreii  au 
stat  ca  străini  în  Egipt  430  de  ani;  după  ce  au  ieşit  din  pămîntul  Egiptului 
au  rătăcit  prin  pustie  40  de  ani.  De  toţi  deci  au  fost  3938  de  ani  pînă  în 
timpul  în  care  a murit  Moisi  şi  a urmat  la  conducerea  poporului  Iisus,  fiul  lui 
Navi,  care  a stat  în  fruntea  evreilor  27  de  ani.  După  Iisus  alluiNavi,  poporul 
a călcat  poruncile  lui  Dumnezeu  şi  a fost  rob  vreme  de  opt  ani  regelui 
Husarathon  al  Mesopotamiei89 . Pocăindu-se  poporul,  evreii  au  avut 
judecători:  Gonotheil  40  de  ani,  Eclon  18  ani,  Aoth  8 ani.  Apoi,  pentru  că 
au  păcătuit,  au  fost  subjugaţi  de  cei  de  alt  neam,  20  de  ani90 . 

Apoi  Debora  le-a  fost  judecător  40  de  ani91  . Apoi  madianiţii  i-au  sub- 
jugat 7 ani92 . Apoi  le-a  fost  judecător  Ghedeon  40  de  ani.  Avimeleh  3 ani, 
Thola  23  de  ani,  Iair  22  de  ani93  . Apoi  filistenii  şi  amaniţiii-au  subjugat  18 
ani94.  Apoi  le-a  fost  judecător  Iefthae  6 ani,  Esbon  7 ani,  Elon  10  ani  şi 
Abdon  8 ani95 . Apoi  cei  de  alt  neam  i-au  subjugat  40  de  ani96  . Apoi  Samson 
le-a  fost  judecător  20  de  ani97.  Apoi  au  avut  pace  40  de  ani.  Apoi  au  avut 
judecător  pe  Samira  un  an,  pe  Ilis  20  de  ani,  pe  Samuil  12  ani. 

XXV. 

După  judecători,  evreii  au  avut  împăraţi.  Cel  dintîi  împărat,  cu  numele 
Saul,  a domnit  20  de  ani;  apoi  David,  strămoşul  nostru,  40  de  ani.  Pînă  la 
domnia  lui  David  sînt  de  toţi  498  de  ani.  După  aceştia  a împărăţit  40  de  ani 
Solomon,  cel  dintîi  împărat  care,  după  rînduiala  lui  Dumnezeu,  a zidit 
templul  din  Ierusalim;  după  acesta, Rovo am  17  ani;după  acesta,  Abia  7 ani; 
după  acesta,  Asa  41  de  ani;  după  acesta,  Iosafat  25  de  ani;  după  acesta, 
Ioram  8 ani;  după  acesta,  Ohozias  un  an;  după  acesta,  Gotholias  6 ani; 
după  acesta  Ioas  40  de  ani;  după  acesta  Amesias  39  de  ani;  după  acesta, 
Qzias  52  de  ani;  după  acesta,  Ioatham  16  ani;  după  acesta,  Ahaz  17  ani; 
după  acesta,  Ezechias  29  de  ani;  după  acesta,  Manasses  55  de  ani;  după 
acesta,  Amos  2 ani;  după  acesta,  Iosias  31  de  ani;  după  acesta, Ohas  3 kmi; 
după  acesta,  Ioachim  11  ani;  apoi,  alt  Ioachim  trei  luni  şi  zece  zile;  după 
acesta,  Sedechias  11  ani.  După  aceşti  împăraţi,  pentru  că  poporul  a stăruit 
în  păcatele  lui  şi  nu  s-a  pocăit,  potrivit  profeţiei  lui  Ieremia9 8 , s-a  suit  în 

89.  Jud.,  3,  8. 

90.  Jud.,  4,  3. 

91.  Jud.,  5,  32. 

92.  Jud.,  6,1. 

93.  Jud.,  6,  8-10,  5. 

94.  Jud.,  10,  8. 

95.  Jud.,  11,  1-12,  15. 

96.  Jud.,  13,  1. 

97.  Jud.,  16,32. 

98.  Ier.,  6,22;  16,  15. 


346 


APOLOGEŢI  DE  LIMBA  GREACA 


Iudeea  împăratul  Babilonului,  Nabuhodonosor  cu  numele"  . Acesta  a mutat 
pe  poporul  iudeilor  în  Babilon  şi  a dărîmat  templul, pe  care-1  zidise  Solomon. 
In  robia  babilonică  poporul  a stat  70  de  ani.  Sînt  pînă  la  şederea  ii  Babilon 
de  toţi  4954  de  ani,  6 luni  şi  10  zile.  După  cum  Dumnezeu  a proorocit 
prin  profetul  Ieremia,  că  poporul  are  să  fie  dus  în  Babilon  în  robie,  tot  aşa 
a arătat  mai  dinainte  că  iudeii  se  vor  întoarce  iarăşi  în  pămîntul  lor  după 
70  de  ani.  După  trecere  de  30  de  ani100 , a ajuns  Cirus  împărat  al  perşilor. 
Acesta,  potrivit  profeţiei  lui  Ieremia,  în  al  doilea  ah  al  domniei  lui,  a dat 
ordin  în  scris  ca  toţi  iudeii  care  se  află  în  împărăţia  Iui  să  se  întoarcă  în  ţara 
lor  şi  să  reclădească  lui  Dumnezeu  templul  pe  care-1  dărîmase  împăratul 
Babilonului,  mai  sus  amintit.  în  afară  de  asta,  Cirus,  la  porunca  lui  Dumne- 
zeu, a dat  ordin  lui  Sabessaros  şi  Mithridate,  oameni  din  garda  sa  personală, 
să  ducă  înapoi  şi  să  pună  în  templu  vasele  luate  din»  templul  din  Iudeea  de 
Nabuhodonosor.  Aşadar,  în  al  doilea  an  al  domniei  lui  Darius1 0 1 se  împlinesc 
cei  70  de  ani,  profeţiţi  de  Ieremia. 


XXVI. 

Din  acestea  se  vede  că  sfintele  noastre  cărţi  se  dovedesc  a fi  mai  vechi 
şi  mai  adevărate  decît  ale  grecilor  şi  egiptenilor  sau  decît  ale  celorlalţi 
istoriografi.  Herodot,  Tuchidide  sau  chiar  Xenofon102  sau  ceilalţi  istorio- 
grafi au  început  istoriile  lor  cam  de  la  domniile  lui  Cirus  şi  Darius,  pentru  că 
n-au  putut  să  vorbească  cu  precizie  despre  timpurile  cele  vechi  şi  mai  înainte 
de  ei.  Ce  lucru  mare  au  spus,  dacă  au  vorbit  de  Darius  şi  Cirus,  împăraţii 
barbarilor,  sau  la  greci103,  de  Zopyros104  şi  Hippias105  sau  de  războaiele 


99.  Navuhodonosor,  împăratul  Babilonului  (605—562  î.  Hr.)  a făcut  mai  multe 
campanii  împotriva  Egiptului.  In  586  a cucerit  Iudeea  şi  a distrus  Ierusalimul. 

100.  Am  păstrat  lectura  ediţiei  lui  Otto,  „30  de  ani**;  S-B,  dau  o altă  lectură: 
„ 70  de  ani**. 

101.  Am  păstrat  iarăşi  lectura  ediţiei  lui  Otto  „Darius**.  S-B  o corectează  prin 
„Cyrus*\  pentru  a pune  de  acord  contextul. 

102.  Xenofon,  istoric,  filozof  şi  general  atenian,  ucenic  al  lui  Socrate  (430—355  î. 
Hr.).  Xenofon  a fost  un  poligraf;  a scris  lucrări  de  istorie  (Anabasis,  Viaţa  şi  faptele  lui 
Cirus , Hellenica),  lucrări  despre  Socrate  (Memorii,  Banchetul , Apologia  lui  Socrate), 
lucrăii  de  filozofie,  lucrări  de  economie. 

103.  Teofil  trece  printre  greci  şi  pe  Zopyros,  care  era  persan. 

104.  Zopyros,  satrap  persan,  celebru  prin  devotamentul  său  faţă  de  împăratul 
Darius  I (521—486  î.  Hr.).  în  timpul  asediului  Babilonului,  apărat  de  Navuhodonosor  III, 
Zopyros,  pentru  a-1  ajuta  pe  Darius  să  cucerească  cetatea,  şi-a  tăiat  nasul  şi  urechile, 
şi-a  sfîşiat  trupul  cu  lovituri  de  bici  şi  s-a  dus  în  Babilon  ca  transfug.  Cîştigînd  încrederea 
asediaţilor,  a putut  deschide  porţile  cetăţii  şi  aşa  perşii  au  cucerit  Babilonul. 

105.  Hippias,  tiran  al  Atenei  (527-510  î.  Hr.),  fiul  lui  Pisistrate.  La  început  a 
continuat  politica  abilă  şi  conciliantă  a tatălui  său,  apoi  însă,  a instaurat  teroarea  şi  a 
fost  exilat. 

atenienilor  şi  lacedemonienilor  sau  de  faptele  lui  Xerxes106  sau  ale  lui 
Pausanias107  , care  refugiat  într-un  templu  al  Atenei  a fost  în  primejdia  de  a 
muri  de  foame  sau  de  Temistocle108  şi  de  războiul  peloponesian  sau  de 
Alcibiade109  şi  Thrasybul1 1 0 ? 

N-am  de  gînd  să  prezint  material  de  poliloghie,  ci  să  fac  cunoscut 
numărul  anilor  de  la  facerea  lumii  şi  să  dovedesc  strădania  zadarnică  şi 
vorbăria  scriitorilor,  că  nici  nu  s-au  scurs,  după  cum  a spus  Platon,  două 
miriade  de  miriade  de  ani  — că  atîţia  ani  a arătat  că  au  fost  de  la  potop 
pînă  în  zilele  lui  — nici  cincisprezece  miriade  şi  trei  mii  şaptezeci  şi  cinci  de 
ani,  cum  a zis  istoricul  Apolonie  Egipteanul,  precum  am  arătat  mai 
înainte1 1 1 , nici  că  lumea  este  nefăcută  şi  că  toate  cele  din  univers  s-au  făcut 
de  la  sine,  precum  au  flecărit  Pitagora  şi  ceilalţi,  d universul  este  făcut  şi 
condus  de  pronia  lui  Dumnezeu,  Cel  care  le-a  făcut  pe  toate.  Iar  celor  care 
vor  să  se  încredinţeze  de  adevăr,  le-o  arată  timpul  şi  anii. 

Dar  ca  să  nu  pară  că  am  mers  cu  arătarea  vremilor  numai  pînă  la  Cirus  şi 
că  am  trecut  cu  vederea  vremile  de  după  el,  pentru  că  n-am  putut  să  le  arăt, 
voi  încerca,  cu  ajutorul  lui  Dumnezeu,  pe  cît  voi  putea,  să  lămuresc  şi  timpu- 
rile de  mai  tîrziu. 


XXVII. 

Cirus  a domnit  38  de  ani  şi  a fost  ucis  de  Tomyrida112,  în  Massage- 
tia1 1 3 ; era  olimpiada  a şaizeci  şi  doua.  De  atunci  au  început  romanii  să 
ajungă  puternici,  întăriţi  fiind  de  Dumnezeu.  Roma  fusese  zidită  de 
Romulus,  fiul  lui  Ares  şi  al  Iliei,  după  cum  scrie  istoria,  în  olimpiada  a 
şaptea,  cu  şaptesprezece  zile  înainte  de  calendele  lui  mai,  anul  socotindu-se 

106.  Xerxes,  fiul  lui  Darius  I,  împăratul  perşilor  (486—465  î.  Hr.),  a supus  Egiptul, 
a cucerit  Atica,  a învins  pe  Leonida  la  Termopile  şi  a distrus  Atena;  fiind  înfrînt  la 
Salamina,  a fost  nevoit  să  se  întoarcă  în  Asia.  A fost  ucis  de  unul  din  curtenii  săi. 

107.  Pausanias,  principe  lacedemonian,  mort  pe  la  470  î.  Hr.  A comandat  armata 
în  lupta  de  la  Platea.  Suspectat  că  vrea  să  supună  întreaga  Grecie  cu  ajutorul  perşilor, 
şi-a  găsit  scăparea  refugiindu-se  într-un  templu. 

108.  Temistocle,  general  şi  om  de  stat  atenian,  şeful  partidului  democrat  (520— 
460  î.  Hr.).  A cîştigat  bătălia  de  la  Salamina,  înfrîngînd  flota  persană,  condusă  de  Xerxes. 
A murit  în  exil. 

109.  Alcibiade,  general,  orator,  om  politic  atenian,  ucenic  al  lui  Socrate  (450— 
404  î.  Hr.).  Aventuros  ca  general,  ducîndu-şi  patria  în  dezastruosul  război  din  Sicilia, 
nestatornic  ca  om  politic,  punîndu-se  pe  rînd  şi  în  slujba  Atenei  şi  a Spartei,  a sfîrşit 
prin  a se  exila  şi  a fost  asasinat  din  ordinul  satrapului  Farnabaze  al  Bitiniei. 

110.  Thrasybul,  general  şi  om  de  stat  atenian  (445—388  î.  Hr.),  a alungat,  cu 
ajutorul  tebanilor,  pe  cei  treizeci  de  tirani  ai  Atenei  şi  a restaurat  regimul  democratic. 

111.  Cartea  III,  16. 

112.  Tomyrida  a fost  regina  massageţilor  din  Sciţia.  în  anul  528  î.  Hr.,  Cirus  s-a 
pornit  cu  război  împotriva  ei.  La  început  a fost  învinsă,  dar  într-o  nouă  bătălie-,  Tomyri- 
da a biruit  pe  perşi  şi  l-a  ucis  pe  Cirus. 

113.  Massagetia  este  Turkestanul  de  astăzi. 

pe  atunci  la  zece  luni.  Cirus  a murit,  dipă  cum  am  spus  mai  sus,  în  olimpiada 
a şaizeci  şi  doua,  adică  în  anul  220  de  la  întemeierea  Romei,  cînd  domnea 
peste  Romani  Tarquinius1 14  , zis  Superbus.  El  este  cel  dintîi  care  a surghiunit 
pe  cîţiva  romani;  a necinstit  copii,  a dat  drept  de  cetăţenie  eunucilor;  mai 
mult,  necinstea  fecioarele,  apoi  le  mărita.  De  aceea,  pe  bună  dreptate, 
romanii  l-au  numit  „Superbul**,  care  se  tîlcuieşte  ,,îngîmfatul“.  El  este  cel 
dintîi  care  a legiuit  ca  celor  care-1  salută  pe  el,  alţii  să  le  răspundă  la  salut. 
A domnit  25  de  ani.  După  el,  vreme  de  453  de  ani,  au  urmat  an  de  an 
consuli,  tribuni  şi  edili;  a înşira  numele  lor  ar  lua  mult  timp  şi  o socot  de 
prisos.  Dar  dacă  vrea  cineva  să  le  afle  le  va  găsi  în  însemnările  pe  care  le-a 
alcătuit  Chryseros  Nomenclatorul1 1 5 , sclavul  eliberat  al  lui  Marcus  Aurelius 
Verus;  acesta  a consemnat  clar  toate,  şi  evenimentele,  şi  numele,  şi  anii 
de  la  zidirea  Romei  pînă  la  moartea  stăpînului  său,  împăratul  Verus.  Au 
domnit  deci  magistraţii  anuali,  precum  am  spus,  453  de  ani;  apoi  au  început 
să  domnească  aşa  numiţii  împăraţi.  Mai  intîi  Caius  Iulius,  care  a domnit 
3 ani, 4 luni  şi  6 zile;  apoi  August,  56  de  ani,  4 luni  şi  o zi;  Tiberiu,  22  de 
ani;  apoi  un  alt  Caius  3 ani,  8 luni  şi  7 zile;  Claudius,  13  ani,  8 luni  şi  24  de 
zile;  Neron,  13  ani,  6 luni  şi  28  de  zile;  Galba,  7 luni  şi  6 zile;  Oton,  3 luni 
şi  5 zile;  Vitelius,  6 luni  şi  12  zile;  Vespasian,  9 ani,  11  luni  şi  22  de  zile; 
Tit,  2 ani  şi  22  de  zile;  Domeţian,  15  ani,  5 luni  şi  6 zile;  Nerva,  1 an,  4 luni 
şi  zece  zile;  Traian,  19  ani,  6 luni  şi  16  zile;  Adrian,  20  de  ani,  10  luni  şi 
28  de  zile;  Antonin,  22  de  ani,  7 luni  şi  6 zile;  Verus,  19  ani  şi  10  zile. 
Aşadar  timpul  cezarilor  pînă  la  moartea  împăratului  Verus  sînt  225  de  ani, 
iar  de  la  moartea  lui  Cirus  şi  domnia  peste  romani  a lui  Tarquinius  Superbus 
pînă  la  moartea  împăratului  Verus,  de  care  am  vorbit  mai  înainte,  sînt  de 
toţi  741  de  ani. 


XXVIII. 

Pe  scurt  tot  timpul  de  la  începutul  lumii  se  prezintă  aşa: 

De  la  zidirea  lumii  pînă  la  potop  au  fost  2.242  de  ani 

De  la  potop  pînă  la  naşterea  fiului  lui  Avraam,  strămoşul  nostru  1.036  de  ani 

De  la  Isaac,  fiul  lui  Avraam,  pînă  la  şederea  poporului  împreună 

cu  Moisi  în  pustie  660  de  ani 

De  la  moartea  lui  Moisi  şi  oonducerea  lui  Iisus  fiul  lui  Navi 

pînă  la  moartea  lui  David  patriarhul  498  de  ani 


114.  Tarquinius  Superbus  (mort  în  anul  496  î.  Hr.)  a fost  al  şaptelea  şi  ultimul 
din  cei  şapte  regi  ai  Romei.  Din  pricina  tiraniei  lui,  poporul  s-a  răsculat,  l-a  înlăturat  de 
la  domnie  şi  a proclamat  republica. 

115.  Chryseros  a scris  o sinopsă  cronologică  a istoriei  romane  de  la  întemeierea 
Romei  pînă  în  timpul  împăratului  Marcu  Aureliu. 

Iar  de  la  moartea  lui  David  şi  domnia  lui  Solomon  pînă  la 

strămutarea  poporului  în  pămîntul  Babilonului  518  de  ani, 

6 luni  şi  10  zile 

Iar  de  la  domnia  lui  Grus  pînă  la  moartea  împăratului 

Aureliu  Verus  741  de  ani 

La  un  loc,  de  la  zidirea  lumii  se  adună  de  toţi  5.695  de  ani,  lăsînd  la 
o parte  lunile  şi  zilele. 


XXIX. 

Strîngînd  aşadar  la  un  loc  anii  şi  toate  cele  spuse,  se  poate  vedea 
vechimea  cărţilor  profetice  şi  dumnezeirea  învăţăturii  noastre;  se  poate 
vedea  că  învăţătura  noastră  nu  e nouă  şi  nici  nu  sînt  mituri  şi  minciuni, 
cum  gîndesc  unii,  evenimentele  istoriei  noastre,  d mai  vechi  şi  mai  adevărate 
decît  ale  celorlalţi.  Thallos1 1 6 aminteşte  de  Belos,  care  a domnit  peste 
asirieni  şi  de  Cronos  Titanul,  spunînd  că  Belos  împreună  cu  titanii  a luptat 
împotriva  lui  Zeus  şi  a aşa-numiţilor  zei  care  erau  împreună  cu  acesta. 
Şi  spune  că  Gygos,  fiind  biruit,  a fugit  în  Tartesson,  care  făcea  parte  din 
ţara  numită  pe  atunci  Acta,  iar  acum  se  numeşte  Atica;  peste  aceea  domnea 
atunci  Gygos.  Socot  că  nu  mai  este  nevoie  să  înşir  celelalte  ţări  şi  oraşe, 
să  vorbesc  de  originea  numelor  lor  mai  ales  ţie,  care  cunoşti  istoria. 

Aşadar  se  vede  de  aici  că  Moisi  este  mai  vechi  decît  toţi  scriitorii  ( şi  nu 
numai  el,  d şi  cei  mai  mulţi  din  profeţii  care  au  trăit  după  el);  este  mai  vechi 
şi  decît  Cronos  şi  Belos  şi  decît  războiul  troian.  După  istoria  lui  Thallos, 

Belos  a trăit  cu  322  de  ani  înaintea  războiului  troian.  Şi  am  arătat  mai  sus, 

că  Moisi  a trăit  cu  900  sau  chiar  cu  1000  de  ani  înainte  de  căderea  Troiei. 

Cronos  şi  Belos  au  fost  contemporani;  dar  cei  mai  mulţi  nu  ştiu  cine  a fost 

Cronos  sau  cine  a fost  Belos.  Unii  îl  cinstesc  pe  Cronos  ca  zeu,  şi-l  numesc 
Bel  sau  Bal,  mai  ales  cei  care  locuiesc  în  ţinuturile  răsăritene,  neştiind  nici 
cine  este  Cronos,  nici  cine  este  Belos.  La  românise  numeşte  Saturn,  dar  nid 
ei  nu  ştiu  care  din  ei  este  Saturn:  Cronos  sau  Belos.  Se  spune  că  începutul 
olimpiadelor  este  de  la  Eifitos117,  după  alţii  de  la  Limos1 1 8 , care  a 
fost  numit  şi  Ilios.  Am  arătat,  m oele  de  mai  sus,  care  este  numărul 
anilor  şi  şirul  olimpiadelor.  Socot  că  am  spus,  cît  mi-a  stat  în  putinţă, 
exact  numărul  anilor  şi  al  vechimii  evenimentelor  din  istoria  noastră. 
Iar  dacă  mi-a  scăpat  vreun  an,  apoi  poate  fi  vorba  de  50  de  ani  sau  de  100  de 
ani  sau  chiar  de  200  de  ani,  dar  nu  de  miriade  sau  mii  de  ani,  aşa  cum  au  spus 

116.  Thallos,  necunoscut  în  enciclopediile  consultate. 

117.  Eifitos  a înfiinţat  jocurile  olimpice  la  ordinul  unui  oracol  de  la  Delfi,  pentru  a 
pune  capăt  războaielor  interne  şi  unei  ciume. 

118.  Limos,  necunoscut  enciclopediilor  consultate. 

mai  înainte  Platon,  Apoloniu  şi  ceilalţi  care  au  scris  minciuni.  Poate  că  nici 
eu  nu  ştiu  exact  numărul  tuturor  anilor,  pentru  că  în  cărţile  noastre  sfinte 
sînt  lăsate  la  o parte  lunile  şi  zilele. 

Mai  mult,  cele  ce  am  spus  despre  ani  concordă  cu  cele  spuse  de 
Berosos119  , care  a fost  filozof  haldeu;  el  a făcut  cunoscute  grecilor  scrierile 
haldeice;  acest  filozof  a vorbit  la  fel  cu  Moisi  despre  potop  şi  despre  alte 
multe  fapte  istorice.  Mai  mult,  spusele  lui  snt  de  acord  în  parte  cu  cele  spuse 
de  profeţii  Ieremia  şi  Daniel,  anume  despre  cele  suferite  de  iudei  de  la 
împăratul  Babilonului,  pe  care  Berosos  îl  numeşte  Nabopalassar,  iar  de  evrei 
este  numit  Nabuhodonosor.  Aminteşte  şi  de  templul  din  Ierusalim,  care  a 
fost  pustiit  de  împăratul  haldeilor;  că  i-au  fost  puse  temeliile  în  al  doilea 
an  de  domnie  a lui  Cirus  şi  că  templul  s-a  sfîrşit  de  zidit  în  al  doilea  an  de 
domnie  a lui  Darius. 


XXX. 

Grecii,  însă,  nu  menţionează  deloc  faptele  istorice  adevărate,  mai 
întîi,  pentru  că  ei  au  cunoscut  tîrziu  scrierea;  ei  înşişi  vorbesc  de  descoperi- 
rea scrierii  şi  unii  spun  că  a fost  descoperită  de  haldei,  alţii  de  egipteni, 
alţii  de  fenicieni;  în  al  doilea  loc,  pentru  că  au  greşit  şi  greşesc,  deoarece  nu 
vorbesc  de  Dumnezeu,  ci  de  lucruri  deşarte  şi  fără  de  folos.  Astfel,  grecii 
vorbesc  cu  zel  de  Homer,  de  Heisod  şi  de  ceilalţi  poeţi,  dar  slava  nemuritoru- 
lui şi  singurului  Dumnezeu  nu  numai  că  au  uitat-o,  dar  o şibîrfesc;  mai 
mult,  au  prigonit  şi  prigonesc  în  fiecare  zi  pe  cei  care  slujesc  lui  Dumnezeu. 
Dar  nu  numai  atît  ! Dau  premii  şi  recompense  celor  care,  cu  cuvinte 
frumoase,  11  insultă  pe  Dumnezeu,  iar  pe  cei  care  se  străduiesc  pentru 
virtute  şi  duc  o viaţă  cuvioasă,  pe  unii  i-au  lovit  cu  pietre,  pe  alţii  i-au  ucis 
şi  pînă  astăzi  îi  supun  la  cumplite  torturi.  De  aceea  unii  ca  aceştia  au  pierdut 
neapărat  înţelepciunea  lui  Dumnezeu  şi  adevărul  nu  l-au  găsit. 

Deci,  dacă  vrei,  citeşte-le  acestea  cu  atenţie,  ca  să-ţi  fie  sfetnic  şi 
arvună  pentru  adevăr. 


119.  Berosos,  preot  babilonean,  istoric  şi  astronom,  născut  pe  la  330  î.  Hr.  A scris 
în  greceşte  o lucrare  istorică,  intitulată  probabil  Babiloniacon , împărţită  în  trei  părţi; 
prima  parte  merge  de  la  facerea  lumii  pînă  la  potop;  a doua  pînă  la  împăratul  Nabonasar 
(sec.  VIII  î.  Hr.);  a treia  parte  de  la  Nabonasar  pînă  la  Alexandru  cel  Mare  (356—323  î. 
Hr.).  Din  păcate,  din  lucrarea  lui  Berosos  nu  ne-au  rămas  decît  fragmente  transmise  de 
Iosif  Flaviu  (+  100),  Clement  Alexandrinul  (+  c.  214)  şi  Eusebiu  al  Cezareii  (+  339). 

Argument,  -e,  III,  7. 

Arhath,  II,  31. 

Arhiloh,  II,  37. 

Arhivă,  -ve,  III,  22. 

Ariadna,  II,  7. 

Arioh,  II,  31. 

Aripă,  -i,  II,  7,  17,  36. 

Aristofan,  II,  7 ; III,  2. 

Aristomah,  II,  7. 

Aristomides,  II,  7. 

Ariston,  III,  7. 

Armais,  III,  20. 

Armonie,  II,  9. 

Arfoaxath,  Ut,  24. 

Arsinoe,  II,  7. 

Artemida,  I,  9. 

Arvună,  III,  30. 

Asa,  III,  25. 

Asclepios,  I,  9,  13  ; III,  2. 

Ascultare,  II,  1. 

Ascultătorul,  III,  7. 

Asemănare,  II,  11,  18;  III,  9. 

Asia,  II,  32. 

Asiria,  II,  20,  31. 

Asirian,  -eni,  II,  31  ; III,  29. 

Assur,  II,  31. 

Astarte,  III,  22. 

Astru,  aştri,  I,  6. 

Ateism,  III,  2 ; III,  3,  7,  8. 

Atelier,  -e,  II,  2. 

Atena,  zeiţa,  I,  10 ; III,  3 ; templul  -nei, 
III,  26. 

Atenian,  -nieni,  I,  10,  23,  26;  III,  26. 
Atenţie,  III,  7,  30. 

Atharymos,  III,  22. 

Atica,  III,  29. 

Attis,  I,  9 ; III,  8. 

Atom,  -i,  III,  7. 

Aur,  II,  20,  36. 

Aurar,  II,  35. 

Aureliu  Verus,  III,  28. 

Autolic,  II,  1 ; III,  1. 

Automatism,  II,  4. 

Avacum,  II,  35. 

Avei,  II,  29,  30. 

Avraam,  III,  9,  24  ; III,  28. 

Azi,  II,  30. 

B 

Babilon,  II,  31  ; III,  25,  29  ; III,  28. 

Baie,  -ia  naşterii  din  nou,  II,  16, 

Bal,  III,  29. 

Balac,  Balah,  II,  31. 

Ballas,  II,  31. 

Barbar,  -i,  III,  26. 

Barsas,  II,  31. 

Basm,  -e,  II,  22  ; III,  1. 

Batjocură,  I,  12  ; III,  8. 

Bazoros,  III,  22. 

Bărbat,  -ţi,  II,  8,  11,  20,  21,  28,  30,  36, 
37;  III,  9;  III,  11  ; III,  6,  11. 

Bătaie  de  joc,  I,  1 ; III,  4. 

Bătător,  II,  30. 

Bătrîn,  -i,  III,  12. 

Bel,  III,  29. 

Belos,  III,  29. 

Berenica,  II,  7. 

Berosos,  III,  29. 

Bibliotecă,  -ci,  III,  4,  6. 

Binecuvîntare,  II,  16,  17. 

Binefacere,  II,  26. 

Binele,  II,  17,  20,  21  ; III,  14. 

Bir,  -uri,  I,  10. 

Biserică,  -ci,  II,  14;  III,  12. 

Blestemare,  II,  23. 

Blîndeţe,  II,  8,  17. 

Bob,  — de  grîu,  I,  13. 

Bocros,  II,  7. 


Bogăţie,  -ţii,  II,  5,  12. 

Bolnav,  I,  8. 

Boltă,  II,  13. 

Botez,  II,  16. 

Bou,  boi,  I,  10 ; III,  9. 

Britania,  II,  32. 

Bronz,  II,  2. 

Bucurie,  I,  14;  II,  36,  37;  III,  14. 
Bunătate,  -taţi,  I,  3,  14;  II,  14,  15,  35. 
Bunăvoinţa,  II,  34. 

C 

Cain,  II,  29,  30. 

Cainan,  III,  24. 

Caius  Iulius,  III,  27. 

Caiac,  II,  31. 

Cale,  căi,  II,  29,  37;  III,  11;  III,  12; 

II,  38. 

Calende,  III,  27. 

Cambyses,  III,  5. 

Cameră,  II,  13  ; III,  12. 

Cap,  II,  21,  36. 

Capră,  I,  R 

Caranaian,  -ieni,  II,  31. 

Caranos,  II,  7. 

Carne,  I,  13;  II,  20,  36;  III,  4,  15. 
Cartagena,  III,  22. 

Carte,  cărţi,  II,  6,  29,  30,  31  ; III,  1,  3, 
5,  19;  11  19,  29;  II,  30;  III,  23;  I,  14; 

III,  23  ; III,  26  ; III,  23,  29  ; III,  20. 

Casă,  I,  12;  II,  1,  2,  17  ; III,  9,  12. 

Casios,  muntele,  I,  10. 

Castitate,  III,  15. 

Catalog,  III,  2. 

Cavalerie,  III,  20. 

Cazma,  -le,  II,  8. 

Cădere,  I,  6 ; II,  19  ; III,  29. 

Cămară,  III,  12. 

Călător,  -i,  II,  14. 

Călătorie,  -ii,  III,  7. 

Călcător,  -i  de  lege,  II,  16. 

Căîcîi,  II,  21, 

Căldură,  I,  5,  13. 

Căpitan,  I,  5,  8. 

Cărare,  II,  36. 

Cărbune,  III,  12. 

Căsătorie,  III,  6. 

Ceaţă,  II,  36. 

Ceisos,  II,  7. 

Cer,  -uri,  I,  6,  7,  12,  13;  II,  5,  6,  10,  11, 
13,  19,  20,  24,  31,  35,  36;  III,  9,  12-, 
I,  4,  6,  7;  II,  3,  10;  II,  13;  III,  2. 

Cercul,  -ului,  I,  6 ; III,  19. 

Cercetare,  -tari,  II,  35 ; III,  7. 

Cetate,  -taţi,  II,  30,  31;  III,  20?  III,  20. 
Cetăţean,  -ţeni,  III,  27. 

Cezar,  -i,  III,  27. 

Chip,  -uri,  I,  10;  II,  11,  18,  22,  31,  35; 
III,  6 ; I,  2 ; I,  3. 


INDICE  REAL  ŞI  ONOMASTIC 


3 55 


Chit,  chiţi,  II,  11,  16. 

Chitară,  II,  30. 

Chryseros  Nomenclatorul,  III,  27. 
Chrysippos,  II,  4. 

Ciclop,  -i,  II,  6. 

Cinste,  I,  11  ; III,  14. 

Cinstire,  -ri,  II,  2,  5;  III,  15;  II,  1. 
Ciocan,  II,  30. 

Cirina,  II,  7. 

Cirus,  III,  23,  25,  26,  27,  28,  29. 

Citit,  II,  1. 

Cititor,  III,  7. 

Ciulin,  -i,  II,  21. 

Ciumă,  II,  9,  36. 

Cîine,  -ni,  II,  36 ; III,  2,  7. 

Cîmp,  -ii,  II,  3,  19,  20,  21. 

Cîntare,  II,  5. 

Cîntăreaţă,  -reţe,  II,  36. 

Cîntec,  II,  30,  36. 

Claudie,  III,  27. 

Cleanthes,  III,  5. 

Cleodemos,  II,  7. 

Clipit,  II,  35. 

Clitomahos  Academicul,  III,  7. 

Clymenos,  III,  18. 

Coajă,  I,  5. 

Coastă,  -tele,  II,  20,  28. 

Coinos,  II,  7. 

Coloană,  -ne,  I,  13  ; III,  2. 

Comedie,  -ii,  III,  2, 

Conducător,  II,  36. 

Conducere,  III,  24,  28. 

Conjuncţie,  I,  6. 

Consul,  -i,  III,  27. 

Conştiinţă,  II,  4. 

Continent,  II,  32. 

Contract,  IU,  12. 

Contrazicere,  III,  7. 

Copil,  -pii,  I,  2,  9;  II,  7,  25,  29;  III,  3, 
5,  6,  15,  22,  27. 

Copilă,  II,  7. 

Copilărie,  III,  6. 

Cor,  III,  6. 

Corabie,  -ăbii,  I,  5,  8,  12;  II,  14;  III,  19. 
Corăbier,  -i,  II,  14. 

Corp,  I,  6. 

Cort,  -uri,  II,  13,  30. 

Coşniţa,  III,  11. 

Creare,  II,  15;  II,  22,  33,  35;  II,  10. 
Creator,  I,  4;  II,  5,  36;  II,  4;  III,  15; 
II,  34. 

Creaţie,  II,  11,  13,  22;  II,  12,  17. 

Credinţă,  I,  7,  14;  II,  12,  38;  III,  2,  9; 

I,  8 ; I,  14. 

Crescător,  II,  30. 

Creştere,  II,  23. 

Creştin,  I,  1,  12;  II,  33;  III,  4,  15;  I,  1; 

I,  1 ; II,  33;  I,  i: 

Creta,  I,  10 ; II,  3. 

Cretan,  -i,  I,  10 ; III,  6,  23. 


Crezare,  II,  12,  34. 

Crimă,  -me,  III,  15. 

Critias,  III,  7. 

Crocodil,  -i,  II,  36. 

Cronologie,  III,  16. 

Cronos,  I,  9,  10;  II,  5,  6;  III,  3;  III,  29. 
Cub,  II,  32. 

Cules,  II,  8. 

Culoare,  II,  2. 

Cunoştinţă,  -ţe,  II,  20,  25,  35;  I,  7;  II, 
24,  25. 

Cupă,  II,  36. 

Cuptor,  II,  38. 

Curăţie,  III,  3,  12,  15. 

Curgere,  I,  6. 

Cutiuţă,  -ţe,  I,  5. 

Cutremur,  -e,  II,  36. 

Cuvios,  II,  15. 

Cuvînt,  -vinte,  I,  3;  II,  1,  4,  5,  12,  13,  18, 
14,  15,  19,  30,  34,  35,  37,  38;  III,  1,  4,  9, 
12,  17. 

Cuvîntul,  (Dumnezeu),  I,  7 ; II,  13,  15, 
18,  23;  III,  14;  III,  12,  15;  II,  10  ; II, 
22  ; II,  22  ; II,  10  ; II,  10  ; II,  22  ; II,  22  ; 
II,  10;  II,  22;  II,  10,  22;  I,  7;  II,  18; 
I,  7 ; II,  22;  II,  10. 

D 

Dafne,  I,  9. 

Dajdie,  III,  14. 

Damfenofis,  III,  20. 

Danaos,  III,  20,  21. 

Daniil,  III,  29. 

Dans,  I,  6. 

Dar,  -uri,  III,  9. 

Dare,  -a  legii,  UI,  11. 

Darius,  III,  23,  25,  26,  29. 

Dasen,  II,  31. 

David,  II,  35,  38;  III,  28;  III,  25. 

Debora,  III,  24. 

Dedal,  III,  16. 

Defect,  II,  26. 

Deianira,  II,  7. 

Demon,  -i,  II,  6,  8,  28  ; III,  2. 

Descoperire,  -a  scrierii,  III,  30. 

Desfătare,  II,  24. 

Desfrînare,  -nari,  I,  14  ; II,  34  ; III,  8,  12, 
15  ; cuvînt  de-,  III,  12. 

Destrăbălare,  -lări,  II,  34 ; III,  3. 
Deşertăciune,  II,  7. 

Deucalion,  III,  18,  19,  30. 

Dialect,  -e,  II,  31. 

Dimineaţă,  II,  II  ; III,  12. 

Diogene,  III,  2,  5. 

Dionisos,  I,  9 ; II,  7 ; III,  3. 

Dionisie,  II,  37. 

Direcţie,  -ii,  II,  32. 

Dobitoc,  -toace,  II,  11,  20;  III,  7,  9. 
Doctor,  I,  7,  8 ; I,  7. 

Doctrină,  -ne,  III,  2;  III,  16. 

Dogmatizare,  III,  2. 

Domeţian,  III,  27. 

Domnie,  -nii,  III,  22,  23,  26,  27,  28,  29 ; 
III,  14. 

Domn,  -ul,  I,  3;  II,  22,  38;  III,  14. 

Dovadă,  I,  13,  14;  II,  15,  16,  23;  III,  23. 
Dovedire,  I,  13;  II,  15;  III,  4;  II,  14. 
Drac,  -i,  I,  10;  II,  28,  36. 

Dracon,  III,  23. 

Dragoste,  II,  6,  12,  28. 

Dregător,  -i,  I,  5. 

Dregătorie,  II,  5. 

Drept,  drepţii,  II,  16,  38;  II,  15. 

Dreptate,  I,  3,  11,  14;  II,  14,  17,  34,  36, 
37,  38;  III,  9,  12,  15;  III,  12;  III,  11. 
Drum,  -uri,  I,  6;  II,  8,  15,  36;  III,  12. 
Duh,  -uri,  I,  3,  12;  II,  31,  35,  36;  II,  8,  33. 
Duh,  -ul,  I,  7,  5,  14;  II,  9,  10,  13,  14,  30, 
33,  35  ; III,  12,  17,  23,  30,  33,  35. 
Dulceaţă,  II,  14,  36. 

Dumnezeu,  I,  2,  3,  4,  5,  7 ; II,  3,  5,  34,  35, 
36-  III,  9,  15;  Împăratul-,  I,  1,  7,  8;  II, 
9,  10,  11,  15,  27,  34;  III,  11,  15,  23;  în- 
ţelepciunea lui-,  II,  4,  8,  35,  37,  38  ; III, 
7,  11,  12,  17,  23,  25,  26,  38;  Cuvîntul 
lui-,  I,  7;  II,  10,  13,  15,  18,  22,  23  ; Duhul 
lui-,  I,  1,  4,  5,  7,  12,  14,  17. 

Dumnezei,  I,  9,  10;  II,  2,  8,  10,  12,  21, 
28,  34,  36  ; III,  2 ; II,  38. 

Dumnezeire,  II,  17,  37;  III,  29. 

Durere,  -ri,  II,  21,  23,  36;  II,  25. 

Duşman,  -i,  I,  11  ; II,  37;  III,  14. 
Duşmănie,  II,  21. 

E 

Eber,  III,  24. 

Eclon,  III,  24. 

Edem,  II,  20  ; II,  24. 

Efron  Heteul,  II,  31. 

Egipt,  I,  10,  21,  30;  II,  6,  24,  31,  32,  33; 
II,  6,  11,  31;  III,  9,  10,  20,  21,  22;  III, 
23  ; III,  24,  26. 

Elam,  II,  31. 

Ellasar,  II,  31. 

Elean,  -eeni,  I,  10. 

Elen,  -i,  III,  6. 

Elon,  III,  24. 

Empedocle,  III,  2. 

Endymion,  I,  9. 

Enemighin,  -i,  II,  31. 

Enoh,  III,  24,  30. 

Enos,  III,  24. 

Epicur,  II,  4 ; III,  2,  6,  7. 

Erebos,  II,  12. 

Erezie,  -ii,  II,  14. 


Eros,  II,  6,  12. 

Esbon,  III,  24. 

Eshil,  II,  37. 

Etiopia,  II,  20,  24,  32. 

Etiopian,  II,  31. 

Eufrat,  II,  20,  24. 

Eunuc,  -i,  III,  27. 

Eunuhos,  III,  19. 

Euripide,  II,  8,  37 ; III,  2. 

Eva,  II,  28  ,29,  30. 

Evan,  II,  28. 

Evanghelie,  -ii,  III,  12,  14. 

Eveniment,  -e,  III,  17,  23,  27 ; III,  29. 
Everghetu  (Ptolomeuj  II,  7. 

Evhemeros,  III,  7. 

Evilat,  II,  20. 

Evlavie,  II,  36;  III,  5. 

Evnoos,  II,  7. 

Evreiesc,  Noe  nume-,  III,  19. 

Evreu,  -ei,  II,  9,  12,  35;  III,  9,  10,  20,  24, 
25,  29. 

Exemplu,  III,  6. 

Exil,  II,  26. 

Existenţă,  II,  4,  38  ; III,  7,  8. 

Explicaţie,  II,  7. 

Ezechias,  III,  25. 

F 

Facere,  I,  3,  4 ; II,  5,  6,  7,  8,  9 ; II,  10,  13, 
32  ; II,  18,  19,  23,  33,  35  ; III,  3,  18,  23,  26. 
Faleg,  III,  24. 

Familie,  -ii,  II,  7,  8. 

Faptă,  -te,  I,  2,  9,  10,  14;  II,  17,  27,  31, 
34,  36 ; III,  3,  6,  8,  12,  15,  26,  9,  29,  30 ; 

II,  17,  38. 

Faţă,  I,  9;  II,  19,  20,  21. 

Faran,  II,  31. 

Faraon,  II,  31  ; III,  20,  21. 

Făcător,  I,  4 ; II,  4. 

Făclie,  II,  13. 

Făptură,  I,  3,  4. 

Fărădelege,  -gi,  III,  11. 

Făurar,  -i,  II,  2,  30. 

Fecioară,  -re,  III,  27. 

Fel,  II,  11. 

Femeie,  -mei,  II,  11,  20,  21,  23,  28,  29,  35; 

III,  9,  12,  19;  III,  12;  III,  12;  III,  12; 
III,  6 ; III,  4. 

Fenicia,  II,  32;  III,  23. 

Fenician,  -ieni,  III,  30. 

Fericire,  II,  37. 

Fiară,  -re,  II,  11,  16,  17,  20,  21,  36  ; II,  17. 
Fidias,  I,  10 ; II,  3. 

Fier,  II  ,30. 

Fierar,  III,  3. 

Fiică,  -ce,  II,  5,  7. 

Fiinţă,  I,  8 ; II,  31. 

Filadelfu  (Ptolomeu),  II,  7. 

Filimon  Comicul,  III,  7. 

Fili*pf  II,  7. 

Filistean,  -teni,  II,  31  ; III,  24. 

Filopattor  (Ptolonteu),  II,  7. 

Filozof,  -i,  I,  14  ; II,  3,  4,  5,  8,  12,  15,  38; 

III,  2,  6,  7 , 16,  29. 

Filozofie,  II,  4 ; III,  2,  5,  6 ; III,  2. 

Fire,  II,  16,  17,  27;  III,  7. 

Fison,  II,  20,  24. 

Fiu,  fii,  I,  9 ,10,  11  ; II,  3,  5,  7,  21,  22,  29, 
30,  31  ; III,  3,  6,  19,  22,  24,  27,  28, 
Flacără,  -ri,  II,  36. 

Flecăreală,  III,  17. 

Flotă,  III,  20. 

Foamete,  II,  9,  36;  III,  10,  26. 

Foc,  I,  3 ; II,  36  ; III,  12  ; I,  14  ; II,  37,  38. 
Folos,  I,  6,  13;  II,  36;  III,  7. 

Formă,  II,  6. 

Frate,  fraţi,  II,  29,  30;  III,  11,  12,  14,  20. 
Frază,  I,  1. 

Frămîntare,  I,  7. 

Frică,  III,  14;  I,  7. 

Fruct,  -e,  I,  6,  13  ; II,  8. 

Frumuseţe,  I,  6,  13  ; II,  14,  24. 

Frunte,  III,  24. 

Frunză,  -ze,  II,  21. 

Fulger,  -e,  I,  6 ? II,  35,  36 ; III,  2. 

Furie,  II,  36,  38. 

Furtună,  -ni,  I,  6 ; II,  13,  14. 

G 

Gaidad,  II,  30. 

Galba,  III,  27. 

Galia,  II,  32. 

Garanţie,  -ii,  I,  8, 

Gardă,  III,  25. 

Geea,  II,  6,  12. 

Genealogie,  -ii,  II,  2,  8,  30,  31  ; III,  23. 
Germania,  II,  32. 

Ghedeon,  III,  24. 

Gheon,  II,  20,  24. 

Gherara,  II,  31. 

Ghicitor,  -i,  III,  17. 

Gigant,  -ţi,  II,  6. 

Gînd,  -uri,  II,  8,  13,  35;  III,  12. 

Gîndire,  I,  3 ; II,  6,  25  ; III,  2,  5. 

Gîscă,  III,  2. 

Gladiator,  -i,  III,  15. 

Glas,  II,  21,  22,  29,  36;  III,  5;  III,  12. 
Gomora,  II,  31. 

Gonotheil,  III,  24. 

Gotholias,  III,  25. 

Grai,  II,  31  ; viu  — , II,  38. 

Grădină,  II,  36. 

Grămadă,  -mezi,  II,  36. 

Grec,  -i,  I,  10;  II,  9,  36;  III,  16,  21,  26, 
29,  30. 

Grijă,  II,  8. 

Grindină,  I,  6 ; II,  36,  38. 

Grîu,  I,  13  ; III,  10. 


Gunoi,  I,  2. 

Gură,  I,  10,  14;  II,  12,  31,  36;  III,  3,  4, 

8. 

Gygas,  III,  29. 

H 

Haină,  I,  9 ; III,  12. 

Halam,  II,  31. 

Haldaic,  II,  32. 

Halde  a,  III,  10. 

Haldeu,  -ei,  II,  31,  33  ; III,  30;  III,  29 
Ham,  II,  31  ; III,  19. 

Hanaan,  II,  31  ; 111,  9. 

Hananian,  II,  32. 

Haos,  II,  6,  12. 

Har,  III,  15,  23. 

Harran,  II,  31. 

Harpagos,  III,  5. 

Hasloniimi,  II,  31. 

Hebrot,  II  ,31. 

Hebron,  III,  20. 

Hecatombă,  -be,  II,  36. 

Hefaistos,  III,  3. 

Heliopolis,  III,  20. 

Helles,  III,  22. 

Hera,  III,  3,  8. 

Heracle,  I,  9,  13 ; II,  7 ; III,  2,  3. 

Herodot,  III,  2,  5,  26. 

Hesiod,  II,  5,  6,  8,  12,  13  ; III,  2,  17,  30. 
Hetteu,  II,  31. 

Hieromos,  III,  22. 

Hillos,  II,  7. 

Hippias,  III,  26. 

Hodollagomor,  II,  31. 

Homer,  I,  9;  II,  3,  5,  8,  30,  38;  III,  2, 
17,  30. 

Horapios,  II,  6. 

Horreeni,  II,  31. 

Hotar,  I,  3 ; II,  5. 

Hoţie,  II,  34. 

Hrană,  I,  6 ; II,  18. 

Hrănitor,  II,  34. 

Hristos,  I,  12. 

Hrysippos,  II,  4;  III,  8. 

Husarathon,  III  ,24. 

Hyacinth,  I,  9. 

I 

Iacob,  III,  9,  24. 

Iad,  II,  36,  38. 

Iafet,  III,  19. 

Iair,  III,  24. 

Iarbă,  -uri,  II,  13,  18,  19,  21,  24;  II,  11. 
Icoană,  I,  4. 

Ida,  muntele  — ,1,9;  II,  3. 

Idee,  -ei,  IIf  4,  28. 

Idol,  -i,  I,  1,  10,  14;  II,  34,  36;  III,  9. 
Iefthae,  III,  24. 

Ieremia,  II,  35;  III,  11,  12,  25,  29. 

Ieret,  III,  24. 

Ierosolima,  II,  31  ; III,  21. 

Iertare,  II,  16. 

Ierusalim,  II,  31  ; III,  22;  III,  25,  29. 
Ieşire,  III,  22. 

Iezechiil,  III,  11. 

Iharra,  III,  24. 

lisus  fiul  lui  Navi,  III,  24,  28. 

Ilia,  III,  27. 

Ilias,  III,  29. 
llis,  III,  24. 

Imagine,  II,  15,  16. 

Imaginaţie,  II,  8. 

Indian,  III,  5. 

Inexistentă,  III,  2. 

Inimă,  I,  2,  7,  14  ; II,  6,  22,  35  ; III,  12. 
Instinct,  1,  6. 

Insulă,  -le,  II,  14,  32. 

Invidie,  II,  25,  29. 
loachim,  III,  25. 

Ioas,  III,  25. 

Ioatham,  III,  25. 

Ioil,  III,  12. 

Ioran,  III,  25. 

Iosafat,  III,  25. 

Tosias,  III,  25. 
losif  Flaviu,  III,  23. 

Iphtos,  III,  29 
Ipoteză,  II,  5,  6. 

Isaac,  III,  9,  24,  28. 

Isaia,  II,  13,  35,  38;  III,  11,  12,  14. 

Istorie,  -ii,  II,  1,  2,  12,  20,  21,  29,  30,  32, 
34  ; III,  2,  12,  13,  26,  27,  29,  30  ; III,  23  ; 
III,  22. 

Istoric,  II,  7 ; III,  5,  26. 

Istoriograf,  -i,  II,  33;  III,  26;  III,  26. 

Italia,  II,  32. 

Iubire,  II,  34;  II,  27. 

Iudeea,  II,  32;  III,  9,  21,  22,  25. 

Iudeu,  -ei,  III,  9,  11,  20,  22,  25,  29. 
Iuthobalos,  III,  22. 

Iu  val,  II,  30. 

Izgonire,  II,  25 ; III,  20. 

Izvor,  izvoare,  I,  6,  19,  35,  36;  II,  14, 

î 

împărat,  -aţi,  I,  5,  10,  11  ; II,  6,  7,  31,  33, 
36;  III,  12,  20,  22,  23,  25,  26,  27,  28,  29. 
Împărăţie,  -ţii,  I,  3;  II,  31;  III,  11,  25; 
III,  22. 

împărţire,  II,  31,  32. 
împietrire,  I,  7. 
împlinire,  III,  17. 

împreunare,  -nări,  II,  7,  22 ; III,  3 ; III,  8. 
înălţime,  -mi,  I,  3,  4 ; II,  5. 
începător,  II,  7. 
începătoare,  II,  28. 


început,  II,  6,  7,  10,  11,  18,  24,  31,  32,  36; 

III,  3 ; III,  28,  29. 
închinare,  I,  14;  II,  34,  35. 
închipuire,  II,  35. 
îndoială,  III,  4. 
îndreptare,  III,  15. 
îndurare,  II,  14 ; III,  12. 
înec,  I,  12. 

Înfăţişare,  II,  24. 

Înfricoşare,  1,  6. 

Infrînare,  III,  15. 
înger,  II,  28. 
înmulţire,  II,  23. 

Înrudire,  II,  7. 
însemnare,  III,  27. 
lntinăciune,  I,  2. 
întîmplare,  -lari,  II,  8,  33. 
întoarcere,  II,  21. 
întristare,  II,  25. 
întuneciune,  II,  6,  36. 
întunerec,  I,  2,  6;  II,  7,  10,  11,  12,  13,  36. 
înţelepciune,  I,  3,  6 ; II,  9,  10,  15,  22,  36 ; 
III,  22. 

înţelepciune,  I,  7,  13  ? II,  10,  12,  15,  16, 
18,  22,  35,  38;  III,  30;  II,  10. 
înţelept,  II,  33. 
învăţător,  I,  3,  8. 

învăţătură,  -ri,  I,  14;  II,  8,  26,  3,  4,  5 ; III, 
3,  4,  5,  6,  7,  8,  15. 

înviere,  I,  13,  14;  II,  26,  27;  I,  13;  I,  8, 
13,  14;  I,  13;  II,  15;  II,  14. 

Învîrtoşenie,  II,  35. 
învoială,  III,  12. 


J 

Jertfă,  -fe,  II,  2,  36. 

Judecată,  -căţi,  II,  8,  14,  26,  36,  37,  38; 
III,  3,  9,  12. 

Judecător,  -i,  I,  3 ; III,  24,  25. 

Jug,  III,  9. 

Jumătate,  II,  13. 

Jurămînt,  III,  2 ; II,  34  ; II,  37. 

L 

Lacedemonian,  III,  26. 

Lacrimă,  -mi,  II,  36. 

Ladă,  III,  18 
Lagos,  II,  7. 

Laimeh,  II,  30  ; III,  24. 

Lapte,  II,  25. 

Laudă,  I,  1 ; -da  oamenilor,  III,  14. 

Laviimi,  II,  31. 

Lăcomie,  I,  14. 

Lăţime,  I,  7. 

Legătură,  -ri.  III,  4,  6,  11,  12,  15,  22. 

Leqe,  legi,  I,  5,  11;  II,  15,  16,  25,  27,  34, 
37;  III,  6,  9,  10,  11,  12,  15,  17,  23;  II,  14, 

16;  II,  35;  III,  9;  II,  35;  III,  9;  II,  34; 
III,  11. 

Legislaţie,  III,  16.* 

Legiuire,  III,  17,  23. 

Legiuitor,  -i,  111,  6,  9 ; -ii,  III,  23. 

Lemn,  -e,  I,  1,  10  ; II,  2,  35. 

Lepră,  III,  21. 

Lepros,  III,  21. 

Libaţiune,  -ni,  II,  2. 

Libia , II,  32;  III,  22, 

Lichid,  -e,  I,  13. 

Licurg,  III,  23. 

Liman,  -uri,  II,  8. 

Limbă,  -bi,  II,  12,  31,  32;  I,  1 ; III,  19. 
Limos,  III,  29. 

Loc,  I,  4;  II,  3,  8,  13,  14,  15,  19,  20,  22, 
23,  28. 

Locuinţă,  II,  5,  6,  32,  36;  III,  16. 

Lovitură,  I,  6 ; II,  8,  25. 

Luceafăr,  I,  6. 

Lucrare,  I,  3,  4,  13;  II,  19,  31;  III,  16; 
II,  30 ; II,  24. 

Lucru,  -ri,  I,  1,  4,  5,  6f  8,  10,  12,  13,  14; 

II,  2,  8,  10,  11,  13,  17,  19,  21,  32,.  34,  36, 
37  ; III,  2,  4,  7,  16,  26. 

Luduimi,  II,  31. 

Lume,  I,  4;  II,  4,  5,  6,  7,  8,  10,  12,  13,  14, 
19,  22,  24,  26,  29,  31,  32,  33,  35,  37,  38; 

III,  3,  5,  9,  16,  17,  19,  23;  22,  26,  28,  32, 
33,  35. 

Luminare,  II,  11. 

Lumină,  l,  2,  3,  6,  12;  II,  4,  11,  13,  19,  36; 
III,  12. 

Luminător,  -i,  II,  11,  15. 

Lună  (astru),  I,  4,  13;  II,  35,  36;  II,  15. 
Lună,  -ni  (timp),  I,  6,  13,  15;  III,  20,  22, 
27,  28,  29. 

Lup,  III,  7. 

M 

Macedonia,  II,  32. 

Madianit,  III,  24. 

Magas,  II,  7. 

Magistrat,  III,  27. 

Mai  (luna),  III,  27. 

Maică,  III,  8. 

Malahia,  II,  38. 

Maleleil,  III,  24. 

Mamă,  I,  8;  II,  5,  28,  36;  III,  6,  11. 
Manasses,  III,  25. 

Manethos,  III,  20,  21. 

Manethos  Egipteanul,  III,  23. 

Marcus  Aureliu  Verus,  III,  27. 

Mare,  mări,  I,  5,  7,  8,  10;  II,  5,  6,  7,  8,  11, 
14,  19,  20,  32,  35,  36. 

Marea  Roşie,  III, '21. 


Margine,  -ni,  I,  4 ; I,  6 ; II,  35. 

Marinar,  II,  7. 

Maron,  II,  7. 

Martor,  -i,  II,  36;  III,  2,  15. 

Massageţia,  III,  27. 

Materie,  -ii,  I,  8;  II,  2,  4,  6,  10,  12,  13; 
III,  7. 

Material,  -e,  I,  10  ; III,  26. 

Matusala,  III,  24. 

Măr,  I,  13. 

Mădular,  -e,  I,  9;  II,  38;  III,  5. 

Măreţie,  I,  3,  4 ; II,  12. 

Măgar,  III,  7. 

Mărturie,  I,  14;  II,  8,  37;  III,  9. 
Mărturisire,  II,  26,  29. 

Meii,  II,  30. 

Melanippa,  II,  7. 

Melchisedec,  II,  31. 

Meleagros,  II,  7. 

Membrană,  -ne,  I,  5. 

Menandru,  II,  8 ; III,  2. 

Menandru  Efeseanul,  III,  22. 

Menţiune,  II,  31. 

Meframmuthosis,  III,  20. 

Mefres,  III,  20. 

Merheres,  III,  20. 

Merit,  -e,  I,  14;  II,  36. 

Mers,  I,  6. 

Meseriaş,  II,  4. 

Meserie,  I,  8. 

Mesopotamia,  III,  24. 

Mesraim,  II,  31. 

Messes,  III,  20. 

Meşter,  -i,  II,  2. 

Meşteşug,  -uri,  II,  35. 

Metempsihoză,  III,  7. 

Methuastratos,  III,  22. 

Metis,  III,  3. 

Mettenos,  III,  22. 

Metusala,  II,  30. 

Miammos,  III,  20. 

Miazăzi,  I,  6. 

Miere,  II,  12,  36. 

Miîloc,  II,  11,  20,  21. 

Milă,  III,  12  ; I,  13. 

Milostivire,  II,  27. 

Minciună,  -ni,  III,  29;  III,  17. 

Minos,  II,  7 ; III,  23. 

Minte,  I,  1,  3;  II,  22,  34,  36;  III,  4,  7,  8. 
Minune,  -ni,  I,  8 ; III,  9. 

Mire,  III,  12. 

Mireasă,  III,  12. 

Miriade,  III,  26,  29. 

Mister,  I,  9. 

Mişcare,  II,  4,  5,  6. 

Mit,  -uri,  1,  9;  II,  7,  8;  III,  1 
Mithridate,  III,  25. 

Mîhnire,  II,  6. 

Mînă,  -ni,  I,  1,  2,  4,  5,  10;  II,  3,  4,  8,  14, 
18,  29,  34,  35,  36,  37. 

Mîncare,  I,  13  ; II,  11,  20,  21,  24,  25;  III, 
5 ; III,  15. 

Mîncător,  II,  7 ; III,  8. 

Mîndrie,  II,  36. 

Mîngîiere,  III,  6. 

Mînie,  I,  3,  14;  II,  34,  36. 

Mîntuire,  II,  8 ; III,  7. 

Moarte,  II,  20,  25,  26,  27,  28,  29,  38;  III, 
2,  22,  27,  28. 

Moise,  II,  30 ; III,  23,  28,  29. 

Monarhie,  -ia  lui  Dumnezeu,  II,  4,  8,  35, 
38 ; III,  7. 

Monogamie,  III,  15. 

Mormînt,  I,  10,  13 ; II,  3. 

Mort,  -ţi,  I,  8,  13,  14;  II,  27, 

Mulţime,  I,  14;  II,  6,  8,  10,  13,  14,  16,  28, 
33,  34,  35,  36. 

Munci,  I,  14  ; II,  34. 

Munte,  -ţi,  I,  9,  10;  II,  3,  6,  31,  36;  III, 

18,  19. 

Muritor,  -i,  I,  9;  II,  3,  8,  31,  36,  37. 
Muză,  -ze,  II,  5,  8. 

Muzică,  II,  30. 

N 

Nabopalassar,  III,  29. 

Nabuhodonosor,  III,  25,  29.  • 

Nahor,  III,  24. 

Natură,  II,  4,  8,  12  ; III,  7. 

Naştere,  II,  2,  5,  7,  16,  23,  28,  36. 

Nădejde,  -di,  III,  7. 

Nărav,  -uri,  III,  3. 

Neam,  -uri,  I,  6;  II,  5,  6,  7,  8,  12,  16,  29, 
30,  31,  34,  35,  36,  37;  III,  12,  11,  14,  16, 

19,  24. 

Neascultare,  II,  24,  27 ; II,  25  ; II,  25. 
Neascultător,  II,  25. 

Nebroth,  II,  31. 

Nebunie,  II,  1,  4;  II,  36;  III,  3,  III,  4. 
Necaz,  I,  14  ; II,  21. 

Necinste,  III,  3. 

Necredinţă,  I,  8;  III,  5. 

Necredincios,  -oşi,  II,  16,  38;  III,  11. 
Necurăţie,  II,  34. 

Nedrept,  -pţi,  II,  37. 

Nedreptate,  -taţi,  I,  14;  III,  11,  15;  III,  12. 
Nefiinţă,  I,  4,  8 ; II,  10. 

Neftalimi,  II,  31. 

Nehaoth,  II,  31. 

Nelegiuire,  -ri,  II,  17;  III,  6. 

Nemurire,  II,  15,  27;  II,  27. 

Nemuritor,  -i,  II,  5,  6,  31. 

Nenorocire,  I,  9 ; II,  37. 

Nepăsare,  III,  4. 

Nepricepere,  II,  36 ; III,  7. 

Nepurtare  de  grijă,  II,  27. 


Nerăutate,  -tăţi,  II,  25, 

Neron,  III,  27. 

Nerozie,  -ii,  II,  8. 

Nerva,  III,  27. 

Nesraim,  II,  31. 

Nestricăciune,  I,  7,  14;  II,  27. 
Nesupunere,  II,  25. 

Nevinovăţie,  II,  25. 

Nil,  II,  24. 

Nimfă,  -e,  II,  6. 

Ninevi,  II,  31. 

Noapte,  -pţi,  I,  6,  13;  II,  5,  6,  11,  13,  36, 
37 ; III,  19. 

Noe,  II,  30,  31;  III,  24;  III,  19. 

Nor,  nori,  I,  6,  7 ; II,  35. 

Nord,  II,  32. 

Număr,  III,  2 ; III,  29. 

Nume,  I,  1,  6,  10;  II,  7,  8,  10,  13,  20,  24, 
29,  30,  31,  34,  38  • III,  19,  20,  24,  25,  27,  29. 

O 

Oaie,  oi,  II,  29. 

Obicei,  III,  7. 

Ocară,  ocări,  I,  2. 

Oceanos,  II,  5,  6. 

Ochi,  I,  2,  5,  7,  8,  14;  II,  21,  35,  36,  37; 
III,  8,  9,  12,  15. 

Odihnă,  I,  14;  II,  22;  III,  19;  III,  12. 
Odraslă,  I,  3. 

Oglinda,  I,  2. 

Ohas,  III,  25. 

Ohozias,  III,  25. 

Olimp,  muntele-,  II,  3,  5,  6, 

Olimpiadă,  III,  27,  29. 

Om,  oameni,  I,  1,  2,  3,  4,  5,  6,  7,  8,  9,  10, 
11,  13,  14;  II,  3,  4,  6,  7,  8,  9,  10,  11,  12, 

13,  14,  15,  16,  17,  18,  19,  20,  23,  24,  25, 

26,  27,  28,  29,  30,  31,  32,  33,  34,  35,  36. 

37,  38;  III,  2,  3,  4,  7,  8,  14,  15,  16,  19, 

23,  25. 

Ommean,  -eeni,  II,  31. 

On,  III,  20. 

Operă,  II,  18. 

Oprire,  II,  36. 

Oracol,  II,  37. 

Oraş,  -e,  II,  3,  8,  31,  33;  III,  16,  29. 

Orb,  -ii,  I,  2. 

Orbire,  I,  7. 

Ordin,  III,  25. 

Ordine,  li,  15,  30. 

Orfan,  III,  12. 

Oreh,  II,  31. 

Orfeu,  II,  30;  III,  2,  16,  17. 

Organ,  II,  10;  II,  9. 

Origine,  III,  29 ; II,  5. 

Orion,  I,  6. 

Oros,  III,  20. 

Os,  oase,  II,  20,  28,  36,  38, 

Osie,  III,  12,  38. 

Osiris,  I,  9. 

Ospat,  HI,  3. 

Osteneală,  III,  1 ; JI,  25, 

Oştire,  II,  35. 

Oton,  III,  27. 

Otravă,  II,  12. 

Ou,  II,  7. 

Ovii,  II,  30. 

Ozias,  III,  25. 

P 

Pace,  I,  14;  III,  15,  24. 

Palammed,  HI,  16. 

Pamfilia,  II,  32. 

Pardoseală,  II,  13. 

Parte,  părţi,  II,  3,  28,  32,  37 ; III,  2 ; II,  24. 
Pasăre,  -ri,  I.  6,  10,  13;  II,  11,  16,  17,  20, 
30,  36. 

Pasările,  piesa  lui  Aristofan-,  Iî,  ?. 

Pată,  II,  26. 

Patriarh,  III,  24,  28* 

Patrosoniimi,  II,  31. 

Pausanias,  III,  26. 

Paznic,  II,  29. 

Păcat,  -e,  I,  2;  II,  14,  16,  17,  24,  26,  28, 
37;  III,  11,  12,  15,  25  j II,  17  a I.  2. 
Pădure,  I,  9. 

Păianjen,  II,  36. 

Pălăvrăgeală,  II,  12,  15;  III,  1, 

Pămînt,  I,  2,  4,  6,  7,  8,  12,  13;  II,  3,  5f  6 
8,  10,  II,  12,  13,  15,  17,  18,  19,  20,  21, 
23,  24,  29,  31,  32,  35,  36;  III,  9,  10,  11, 
12,  18,  24,  25;  III,  28. 

Părere,  -ri,  II,  5 ; III,  7. 

Părinte,  -ţi,  I,  2 ; II,  25 ; III,  5. 

Părtaş,  III,  15. 

Părtăşie,  II,  13. 

Păstor,  i,  II,  29. 

Păzire,  II,  24. 

Pedeapsă,  -se,  I,  14;  II,  25,  26,  38;  III.  7. 
Peitho,  III,  20. 

Peliţă,  I,  2 ; III,  26. 

Perdiccas,  II,  7. 

Pers,  -şi,  HI,  25. 

Peşte,  -ti,  I,  6;  II,  11,  36. 

Piatră,  pietre,  I,  1,  10;  II  2 20,  35,  36? 

III,  18,  30. 

Piaţă,  pieţe,  II,  8. 

Picătură,  I,  8. 

Picior,  -oare,  I,  6,  10;  II,  37;  III,  12. 
Pictor,  -i,  11,  2. 

Pieire,  III,  7 ; II,  37,  38. 

Piele,  I,  9. 

Piept,  -uri,  6,  21,  36. 

Piesă,  -se,  II,  7 ; III,  15. 

Pildă,  II,  3,  12. 


Pindar,  II,  37. 

Pirat,  -ţi,  II,  14. 

Pisa,  oraşul-,  I,  10;  II,  3. 

Pisică,  -cif  II,  36. 

Pitagora,  III,  2,  7,  26. 

Pline,  II,  21,  25,  36 ; III,  12. 

Pîntece,  II,  21,  26. 

Plnză,  II,  36. 

Plantă,  -te,  I,  6,  13;  II,  13,  15,  19,  24. 
Platan,  HI,  2. 

Plată,  II,  27,  36;  III,  14. 

Platon,  II,  4 ; HI,  2,  6,  7,  16,  17,  18,  26,  29. 
Platonician,  -eni,  II,  4. 

Plăcere,  I,  1 ; II,  12 ; III,  4. 

Plăsmuire,  I,  4. 

Pleoapă,  -pe,  II,  35;  III,  12. 

Pleiada,  I,  6. 

Ploaie,  ploi,  I,  6 ; II,  13,  35,  36, 

Plugar,  I,  8. 

Pluton,  II,  5,  7, 

Poartă,  II,  38. 

Pocăinţă,  II,  16,  26,  29;  III,  11,  19. 
Podoabă,  II,  11. 

Poet,  -ţi,  I,  9;  II,  3,  5,  8,  12,  22,  30,  33, 
37,  38;  III,  2,  3,  7,  15,  30;  I,  14. 

Poftă,  -rea,  II,  12. 

Poligamie,  II,  30. 

Poliloghie,  III,  26. 

Pom,  -i,  I,  13;  II,  II,  14,  18,  20,  21,  24,  25. 
Pompă,  II,  Z 
Pontul,  II,  6. 

Popor,  -oare,  I,  10;  II,  8,  15,  31,  33,  35, 
36;  III,  11,  12,  18,  24,  25,  28. 

Populaţie,  II,  32. 

Porc,  I,  9. 

Port,  -uri,  I,  5;  II,  14. 

Poruncă,  -i,  II,  29;  II,  13,  14,  15,  17,  19, 
24,  25,  27;  III,  11,  13,  19,  24,  25. 
Poseidon,  II,  5.  7 ; III,  3. 

Potop,  II,  30,  31,  33;  III,  16,  17,  18,  19,  23, 
24,  26,  28,  29. 

Povăţuitor,  II,  36. 

Poziţie,  II,  15. 

Prăpastie,  II,  38. 

Preînchipuire,  II,  15. 

Premiu,  -ii,  III,  15,  30. 

Preot,  II,  31 ; III,  21. 

Presupunere,  -i,  II,  8 ; III,  16. 

Pretext,  III,  6. 

Prezentare,  III,  1. 

Prezicător,  -i,  III,  17. 

Pricepere,  I,  3,  7;  II,  15,  22,  37;  II,  22,  35. 
Prieten,  III,  22;  -e,  I,  1,  14. 

Prietenie,  II,  l. 

Prilej,  -uri,  II,  8,  29. 

Primejdie,  III,  26. 

Privelişte,  I,  13. 

Problemă,  II,  19aîH,  7,  22. 

Profet,  -ţi,  I,  14;  II,  8,  9,  10,  13,  14,  15,  30, 
32,  33,  34,  35,  37,  38;  III,  11,  12,  14,  17, 
18,  23,  29. 

Profeteasă,  II,  36. 

Profeţie,  II,  28,  36 ; UI,  25. 

Promiscuitate,  III,  8. 

Pronie,  vezi : providenţă. 

Prooroc,  vezi : profet. 

Propăşire,  II,  24. 

Prostie,  -ii,  III,  4,  7. 

Protagoras  Abderitul,  III,  7. 

Protopărinte,  I,  10. 

Providenţă,  I,  3,  5,  6,  25 ; II,  4,  8,  38 ; III,  2, 
3,  7,  9,  17,  26. 

Prunc,  -i,  III,  12. 

Psaltire,  II,  30. 

Ptolomeu  Everghetu,  II,  7. 

Ptolomeu  Filadelful,  II,  7. 

Ptolomeu  Filopator,  II,  7. 

Ptolomeu  Soter,  II,  7. 

Purtare,  I,  9. 

Putere,  I,  3,  5,  6,  7,  13  ; II,  4,  5,  10,  15,  22, 
35 ; III,  7. 

Putinţă  III,  29. 

Pustie,  III,  9,  10,  24. 

Pygmalion,  III,  22. 

Pyrra,  III,  18. 

R 

Ragav,  III,  24. 

Rai,  II,  20,  21,  22,  23,  24,  25,  26,  28,  36. 
Ramesses,  III,  20. 

Rază,  II,  36. 

Răbdare,  I,  14. 

Rădăcină,  III,  15. 

Rămăşiţă,  III,  19. 

Răpitor,  -i,  II,  16. 

Răsărit,  II,  3,  19,  20,  24,  32. 

Răsplată,  II,  9,  36;  III,  2,  7. 

Rătăcire,  II,  8,  14,  28,  35. 

Rău,  rele,  I,  3;  II,  20,  21,  36,  37;  II,  17. 
Răutate,  -tăţi,  II,  14,  37;  III,  11,  12. 
Război,  -boaie,  II,  9,  31,  33,  36;  III,  1,  2, 
20,  23,  21,  27,  29. 

Realitate,  III,  15. 

Recompensă,  -se,  III,  30. 

Refugiu,  II,  14. 

Rege,  III,  9,  20,  22,  24. 

Regiune,  -ni,  II,  24,  32. 

Reînviere,  I,  13. 

Relatare,  -tari,  III,  21. 

Religie,  II,  1 • II,  6. 

Reptilă,  -le,  I,  6. 

Republica,  III,  6,  16. 

Rezervor,  I,  6. 

Rînduială,  II,  12,  15;  III,  25. 

Rîs,  III,  8. 

Rivnă,  II,  2. 


Rîu,  -ri,  I,  6;  II,  5,  14,  20,  24,  35. 

Roabă,  -be,  II,  18 ; II,  17. 

Rob,  -i,  II,  17,  31  ; III,  9,  11,  20,  24. 

Robie,  III,  25. 

Roboam,  cetatea  — , II,  31 ; împăratul  — 
III,  25. 

Rod,  roade,  II,  11,  18,  21,  24,  25. 

Rodie,  I,  5. 

Rogojină,  II,  8. 

Rouă,  I,  6;  II,  13. 

Roma,  III,  27  ; III,  27. 

Roman,  -i,  IU,  6,  8,  23,  27,  29. 

Romulus,  III,  27. 

Rubin,  II,  20. 

Rudă,  -de,  II,  28. 

Rugină,  I,  2. 

Ruşine,  II,  35. 

S 

Sabbaton,  II,  12. 

Sabessaros,  III,  25. 

Sala,  III,  24. 

Salim,  II,  31. 

Salut,  III,  27. 

Salutare,  II,  5 ; III,  1. 

Samira,  III,  24. 

Samson,  III,  24. 

Samuil,  III,  24. 

Sat,  -e,  II,  3. 

Satan,  II,  28,  29. 

Saturn,  III,  29. 

Satyros,  II,  7. 

Saul,  III,  25. 

Sămînţă,  seminţe,  I,  5,  8,  13;  II,  11,  13, 
14,  15,  18,  21,  24,  30;  HI,  9ţ  III,  12. 
Sărac,  -î,  III,  9,  12. 

Săvîrşire,  III,  6. 

Sbor,  II,  38. 

Scaiete;  -ţi,  II,  36. 

Scenă,  III,  15. 

Schimbare,  I,  6. 

Sclav,  III,  27. 

Sculptor,  -i,  II,  2. 

Sculptură,  -ri,  II,  36. 

Scînteie,  II,  12. 

Scriere,  -ri,  II,  1,  3;  II,  30,  31;  III,  I,  23, 
29,  30. 

Scriitor,  4,  I,  9;  II,  5,  7,  8,  12,  22,  30,  32, 
33,  37,  38;  III,  1,  3,  7,  8,  17,  20,  26;  III, 

21  29. 

Scriptura,  II,  19,  23,  24,  26;  II,  10,  38,  19, 
22;  II,  13.  20,  21,  30;  III,  11;  I,  14. 
Scrisoare,  -sori,  III,  22. 

Seară,  II,  11,  21. 

Sedechias,  III,  25. 

Seir,  munţii-,  II,  31. 

Sela,  II,  30. 

Selamanasar,  II,  31. 

Sem,  II,  31. 

Semenuthi,  II,  6 
Seminţie,  -ii,  II,  7,  30. 

Semn,  -er  I,  4;  II,  11?  III,  9,  12. 

Sen  na  ar,  II,  31. 

Sennahariim,  II,  31. 

Sens,  II,  12,  22. 

Serapis,  I,  9. 

Seruh,  III,  24. 

Sethos,  III,  20. 

Sevoines,  II,  31. 

Sfat,  -uri,  II,  6,  31  ; III,  6,  11. 

Sferografia,  — cerului,  III,  2 
Sfetnic,  III,  30  ; II,  22. 

Sfîrşit,  I,  13;  II,  36;  III,  2. 

Sfînt,  -ţi,  III,  9. 

Sibila,  II,  3,  31,  36,  38. 

Sigor,  II,  31. 

Sim,  III,  19,  24. 

Simonides,  II,  8,  37 
Simţ,  II,  36. 

Simţire,  II,  4,  38. 

Simylos,  III,  7, 

Sinope,  I,  9. 

Sit,  II,  30 ; III,  24. 

Sim  bure,  II,  14. 

Sîn,  -i,  III,  3,  12. 

Sînge,  I,  9,  13,  29  ; III,  8. 

Slavă,  I,  3,  5 ; II,  15,  31  ; III,  1,  3,  5. 

Slugă,  -gi,  II,  17;  III,  9. 

Slujbaş,  -i,  I,  5. 

Slujitor,  III,  9,  18,  23. 

Slujnică,  III,  9. 

Smochin,  -nă,  I,  13;  II,  14,  21. 

Soare,  I,  4,  5 ? II,  15,  35,  36. 

Soarta,  I,  9. 

Socrate,  III,  2. 

Sodoma,  II,  31. 

Sodomie,  -ii,  1,  9,  14. 

Sofocle,  II,  8,  37 ; III,  2. 

Soi,  II,  16. 

Solomon,  II,  10,  35,  38;  III,  13,  21,  25,  28; 

înţelepciunea  lui  III,  22. 

Solon,  III,  6,  23. 

Somn,  II,  20. 

Soră,  surori,  III,  4,  6,  22. 

Sosire,  I,  6. 

Soter,  Ptolomeu  II,  7. 

Soţie,  -ii,  II,  7,  28. 

Spania,  II,  32. 

Spălare,  I,  10. 

Specie,  -ii,  I,  6. 

Spectacol,  -e,  III,  1Ş, 

Spic,  I,  13. 

Spin,  -i,  II,  21,  36. 

Spusa,  -se,  II,  1,  8,  12,  13,  19,  33,  35;  III, 
17,  29. 


Stadion,  I,  12. 

Stafylos,  II,  7. 

Stare,  II,  19. 

Statuie,  -ui,  I,  5,  8 ; II,  4,  34,  36. 

Stăpîn,  I,  7 ; II,  6,  17 ; III,  27. 

Stăpînie,  -nii,  să  ne  supunem  -niilor, 
III,  14. 

Stăpînire,  I,  3,  11  ; II,  11. 

Stea,  stele,  I,  4,  6;  II,  5,  11,  15,  35,  36. 
Stihie,  -i,  I,  4,  5;  II,  35. 

Stoic,  -ii,  III,  6. 

Strădanie,  -ii,  II,  1,  12;  II,  35;  III,  26. 
Străin,  III,  10,  12,  16,  24. 

Strălucire,  II,  15. 

Strămoş,  -i,  III,  20,  25,  28. 

Strămutare,  III,  28. 

Strîmtorare,  I,  14. 

Studiu,  II,  29. 

Subiect,  -e,  II,  28;  III,  1. 

Sudoare,  II,  21. 

Suflare,  -lări,  I,  3,  7 ; II,  4,  11,  19,  34,  35. 
Suflet,  -e,  I,  2,  5,  6,  7;  II,  4,  8,  11,  17,  19, 
38;  III,  7,  10,  12,  19;  I,  7;  II,  13;  II, 
19,  20;  III,  12. 

Sunet,  -e,  I,  2,  10. 

Supunere,  I,  6. 

Suspin,  II,  21. 

Ş 

Şarpe,  şerpi,  I,  10;  II,  21,  23,  28,  36. 
Şedere,  III,  25,  28. 

Şes,  -uri,  III,  18. 

Şir,  II,  30 ; III,  29. 

Ştiinţă,  I,  8;  II,  32,  38;  III,  15,  17. 

T 

Taină,  II,  15. 

Talent,  III,  7. 

Tarcvinius  Superbus,  III,  27. 

Thargal,  II,  31. 

Tartar,  II,  6. 

Tartesson,  III,  29. 

Tată,  I,  3,  8 ; II,  4,  5,  6,  7,  20,  25,  28 ; III, 
5,  6,  9,  22. 

Tatăl,  II,  34  ; -universului,  I,  4 ; II,  22,  25. 
Tărie,  I,  3,  4,  6 ; II,  2,  11,  13;  III,  12. 
Theglafasar,  II,  31. 

Temei,  -uri,  I,  1 ; II,  12,  19 ; III,  7. 

Temelie,  -ii,  II,  10 ; III,  29. 

Temenos,  II,  7. 

Temistocle,  III,  26. 

Templu,  -ple,  II,  2;  III,  8,  22,  29. 

Teofil,  III,  1. 

Teogonia,  III,  2. 

Tereu,  III,  15. 

Terevinth,  II,  31. 


364 


APOLOGEJI  DE  LIMBA  GREACA 


Testament,  III,  2. 

Tethmosis,  III,  20. 

Tethys,  II,  5. 

Tetrarh,  II,  31. 

Text,  -e,  II,  8. 

Thallos,  III,  29. 

Themis,  II,  37. 

Thestios,  II,  7,  8. 

Thoanthos,  II,  7. 

Thoissos,  III,  20. 

Thola,  III,  24. 

Thrassybul,  III,  26. 

Thyest,  III,  15. 

Tiberiu,  III,  27. 

Tigru,  II,  20,  24. 

Timocles,  II,  38. 

Timp,  -uri,  I,  6,  13;  II,  8,  9,  17,  19,  26, 
37;  III,  10,  20,  23,  24,  26,  27,  28. 

Tir,  III,  22. 

Tirian,  -ieni,  III,  22. 

Titan,  -i,  II,  6 ; III,  29. 

Tit,  III,  27. 

Tîlcuire,  II,  29. 

Tîlhari,  -i,  III,  14. 

Tîrîtor,  -toare,  II,  11,  16,  17,  36. 
Tomyrida,  III,  27. 

Tortură,  -ri,  III,  30. 

Tovarăşă,  -şe,  II,  18. 

Tovel,  II,  30. 

Tradiţie,  II,  34. 

Tragedie,  -ii,  II,  7 ; III,  2. 

Trai,  III,  7. 

Trăznet,  I,  9,  13. 

Trăit,  I,  9. 

Treabă,  II,  32. 

Trebuinţă,  -ţe,  I,  6 ; II,  10. 

Treimea,  II,  15. 

Tribun,  -i,  III,  27. 

Tribut,  -uri,  I,  10. 

Troia,  căderea  -iei,  III,  29. 

Troian,  războiul  -,  III,  2,  21,  23,  27,  29. 
Tron,  III,  22. 

Trup,  -uri,  I,  5,  6,  13;  II,  20,  28,  36,  38; 
I,  7. 

Tuchidide,  III,  2,  26. 

Tunet,  I,  6. 

Turn,  I ,12;  II,  31. 

Tyrimmas,  II,  7. 

Tythmoses,  III,  20. 

T 

Tară,  II.  31  ; III,  21,  25,  29. 

Ţarină,  II,  19 ; III,  9. 

Ţărm,  -uri,  II,  14,  32. 

Ţinut,  -uri,  II,  19,  23,  32 III,  29. 


U 

Ucenic,  III,  17. 

Ucidere,  II,  34. 

Ucigaş,  -i,  II,  16. 

Uitare,  II,  30. 

Ulei,  I,  12. 

Ulcică,  II,  36. 

Unitate,  II,  28. 

Univers,  I,  7;  II,  4,  5,  10,  22,  34,  35;  III, 
3,  7,  9,  26. 

Ureche,  -chi,  I,  14 ; II,  1 ; III,  15 ; I,  2, 
Urgie,  I,  14;  II,  14,  31,  36;  II,  38. 

Uriaş,  -i  II,  31. 

Urmă,  III,  12. 

Uscat,  II,  11,  13. 

V 

Val,  -uri,  I,  7 ; II,  5,  6,  36. 

Vameş,  -i,  III,  14. 

Varietate,  II,  16. 

Vas,  -e,  II,  26,  36. 

Vale,  văi,  II,  5,  36. 

Văduvă,  III,  12. 

Vărsare,  II,  14. 

Vătămare,  II,  12,  14. 

Văzduh,  I,  12,  19,  36. 

Veac,  veci,  II,  10,  36. 

Vechime,  III,  1,  29. 

Vecie,  II,  26,  36. 

Vedere,  II,  20,  21,  24;  III,  12,  26. 
Vegetaţie,  II  24. 

Venin,  II,  36. 

Verdeaţă,  II,  19. 

Vers,  -uri,  III,  8. 

Verus,  III,  27. 

Vespasian,  III,  27. 

Veşnicie,  II,  24. 

Viaţă,  I,  2,  7,  8,  12,  14;  II,  3,  11,  12,  13, 
19,  20,  21,  24,  27,  30,  34,  36;  III,  2,  7,  14, 
15,  16,  30. 

Vierme,  -mi,  II,  36. 

Vietate,  -tăţi,  I,  6;  II,  11. 

Vieţuire,  III,  15. 

Vieţuitor,  -toare,  II,  16 ; I,  10  ; II,  17. 
Viitor,  II,  34. 

Vin,  II,  12. 

Vină,  II,  29 ; III,  12. 

Vindecare,  II,  38  ; III,  12. 

Virtute,  II,  8 ; III,  30. 

Vis,  II,  38. 

Vistierie,  I,  6 ; II,  35. 

Vitelius,  III,  27. 

Vînă,  vine,  II,  36. 

Vlnat,  I,  9. 

Vînătoriţă,  I,  9. 

Vînt,  -uri,  I,  6;  II,  31,  35,  36;  III,  2. 

Vîrf,  -uri,  II,  6,  31. 

Vîrstă,  II,  25. 

Voia,  I,  11;  II,  38. 

Voinţă,  II,  17,  27,  31,  36;  III,  12,  23. 
Vorbă,  II,  38;  III,  1,  15. 

Vorbărie,  II,  12;  III,  16,  26. 

Vorbire,  II,  4. 

Vrabie,  I,  13. 

Vrednicie,  I,  7 ; II,  12,  18,  25 ; HI,  2. 
Vreme,  -mi,  -muri,  I,  4;  II,  1,  2,  3,  9,  11, 
31,  37;  III,  10,  17,  18,  23,  26. 

X 

Xenofon,  III,  26. 

Xerxes,  III,  26. 

Y 

Ymoor,  II,  31. 


Z 

Zaharia,  III,  12,  23. 

Zăpadă,  -pezi,  I,  6;  II,  36. 

Zi,  -le,  I,  4,  6,  13;  II,  1,  11,  12,  13,  15,  16, 
17,  19,  20,  21,  23,  24,  34,  38 ; III,  19,  26, 
27,  28,  29. 

Zeiţă,  II,  37. 

Zenon,  III,  5. 

Zeu,  zei,  I,  1,  10;  II,  2,  3,  5,  6,  7,  8,  22,  33, 
36 ; III,  1,  3,  6,  7,  8,  15,  29. 

Zeus,  I,  9,  10;  II,  2,  3,  5,  6,  7,  8 ; III,  3, 
6,  8,  23,  29. 

Zidire,  II,  12 ; III,  15,  22. 

Ziditor,  I,  4;  II,  5,  36;  III,  9. 

TRADUCERE 

INTRODUCERE,  NOTE  ŞI  INDICE 
de 

Pr.  prof.  T.  BODOGAE 


INTRODUCERE 


După  cum  bine  observa  recent  cineva 1 , dacă  un  scriitor  din  veacul  II 
s-a  putut  intitula  „ filozof  creştin “ poate  că  nici  unul  n-a  avut  mai  mare 
îndreptăţire  s-o  facă  în  măsura  în  care  a făcut-o  Atenagora.  Căci  în  acea 
vreme  poate  nici  un  alt  scriitor  creştin  n-a  fost  mai  stăpîn  pe  mitologia  şi 
filozofia  greacă  decît  el2 , distingîndu-se  printro  judecată  clară  şi  corectă , 
mînuind  un  limbaj  filozofic  limpede , prevenitor  faţă  de  concepţiile  păgîne 
ale  timpului , uneori  întrebuinţînd  chiar  o oarecare  curtoazie  în  metoda  cu 
care  combate  tezele  păgîne  sisţinute  de  reprezentanţii  stăpînirii  romane 
de  atunci. 

Cu  toate  că  Atenagora  nu  e o personalitate  atît  de  originală  ca  sfîntul 
Iustin  Filozoful  şi  Martirul  şi  cu  toate  că  nu-i  atît  de  rafinat  ca  Taţian 3 , 
totuşi  el  depăşeşte  pe  toţi  contemporanii  săi  prin  măsură , prin  echilibru , 
prin  claritate , prin  expresivitate.  Deşi  cele  două  lucrări  ale  lui:  Solie , (amba- 
sadă sau  intervenţie)  pentru  creştini  (7 rpeofieia  vnep  xP^OTiavciv)  şi 
Despre  învierea  morţilor  (nepl  hvaorăoe ux;  veKpS>v)au  caracter  apolo- 
getic, totuşi  autorul  lor  apare  în  primul  rînd  ca  filozof  Oricum , filozofia  lui 
creştină  e remarcabilă  pentru  anii  177—180 , cînd  a activat. 

In  cugetarea  lui  merită  să  fie  subliniate  unele  formulări  îndrăzneţe . 
în  prima  lui  operă  (Solie,  cap.  VI),  el  face  d asemănare  între  creştinism  şi 
gîndirea  aproape  monoteistă  a lui  Platon 4 , atunci  cînd  numeşte  pe  Dumne- 
zeul cel  unic  „ făcătorul  tuturor  ",  „nenăscut  şi  fură  de  început  “ 

Pentru  ca  omul  să  cunoască  pe  Dumnezeu , zice  Atenagora,  e ajutat 
de  „suflarea  Duhului * care  duce  la  un  fel  de  înrudire  a omului  cu  Dumnezeu 

1.  Stelian  Papadopulos:  narooXcryfa,  Voi.  I,  Atena  1977,  pag.  271. 

2.  D.  S.  Balanos:  llarpoXayw,  Atena  1930,  pag.  80. 

3.  Aime  Puech,  Histoire  de  la  littirature  grecque  chretienne , voi.  II,  Paris  1928, 
p.  198-200. 

4.  Bamard  (. Athenagoras , A study  in  second  century  christian  Apologetic,  Paris, 
1972,  pag.  192),  susţine  chiar  că  Atenagora  ar  fi  vrut  să  creştineze  pe  Platon,  ceea  ce 
este  desigur  exagerat. 

(„sympatheia"  Solie , cap.  VII).  De  aceea , după  el,  adevărul  creştin  nu 
constă  atît  din  „ cuvintele  omeneşti ",  a m ,, revărsare  de  sus"  (ibid.  cap.  IX). 

Deşi  nu  se  întîlneşte  în  scrisul  lui  expresia  „Hristos",  ci  numai  ,fiul 
lui  Dumnezeu el  afirmă  totuşi  destul  de  explicit  credinţa  m Sfînta  Treime, 
exprimîndu-se  clar  despre  divinitatea  cea  una  şi  despre  însuşirile  specifice 
fiecărei  persoane . Termenul  „ Treime"  nud  cunoaşte , aşa  cum  e obişnuit 
la  Teofil  de  Antiohia.  Aminteşte  în  schimb  şi  despre  îngeri  şi  despre  tradiţia 
Bisericii , chiar  dacă  nu  atît  de  pe  larg. 

Un  punct  discutabil  în  cugetarea  lui  este  acela  unde  (Solie,  cap.  33) 
socoate  căsătoria  a Il-a  un  fel  de  „ adulter  deghizat ",  desigur  sub  influenţa 
unor  cercuri  rigoriste  de  gen  montanist,  aşa  cum  susţinea  şi  Tertulian. 

In  schimb , alături  de  sfîntul  Iustin , de  Taţian,  de  Minucius  Felix,dar 
mai  ales  de  Aristide , descrierea  entuziastă  a vieţii  curate  a creştinilor,  aşa 
cum  reiese  şi  din  fragmentele  traduse  de  noi  aici,  e impresionantă. 

Cine  era  Atenagora  ? 

Cu  toate  meritele  deosebite  ale  scrisului  său,  tradiţia  primelor  veacuri 
aproape  nu  l-a  cunoscut.  Nud  amintesc  nici  Eusebiu,  nici leronim.  Singur 
Metodiu  de  Olimp  citează,  indicîndud  şi  numele,  un  fragment  din  tratatul 
Despre  înviere,  pe  cared  reproduc  apoi  sfinţii  Epifanie  şi  Fotie5  .Cele  mai 
bune  referinţe  despre  autor  le  dau  tot  scrierile  lui,  mai  ales  Solie.  El  se  inti- 
tulează „filozof  creştin  din  Atena ".  Aticismul  stilului  său  şi  tradiţia  cărtu- 
rărească a predecesorilor  săi  din  capitala  Greciei  (mai  ales  a lui  Aristide) 
justifică  aceste  atribute 6 . 

Despre  timpul,  cînd  au  fost  redactate  operele  lui,  merită  a fi  subliniat 
pasajul  autorului  din  cap.  I al  Soliei,  unde  spune  că  ,, universul  întreg  se 
bucură,  graţie  înţelepciunii  Voastre,  de  o pace  profundă".  Cercetătorii  au 
stabilit  că  momentul  vizat  de  acest  pasaj  pare  a fi  avut  loc  între  anii  177 — 
180,  cînd  celor  doi  împăraţi  cărora  se  adresează  Solia  pentru  creştini, 


5.  Cel  mai  vechi  codice  cuprinzînd  operele  lui  Atenagora  copiat  în  anul  914,  provine 
de  la  cunoscutul  bibliograf  bizantin  Areta,  arhiepiscopul  Cezareii  Capadochiei  (t  939  ?), 
care  se  pare  că  a formulat  şi  titlurile  celor  două  lucrări.  Codicele  lui  Areta  se  află  sub 
cota  Paris  gr.  45f  din  capitala  Franţei.  în  schimb,  după  acesta  s~au  copiat  alţi  codici 
cu  text  mai  bun.  în  tipar,  ambele  opere  ale  lui  Atenagora  apar  prima  oară  concomitent 
la  Zurich  şi  Paris  în  155  7,  iar  după  aceea,  de  repetate  ori.  Dintre  ediţiile  textului  original, 
afară  de  cea  din  Migne  P.G.  col.  889—1024,  cele  mai  critice  sînt  cele  ale  lui  T.  OTTO, 
Corpus  apologetarum  saeculi  secundi , VII  Jena  1858,  apoi  a lui  E.  Schwartz,  in  Texte  und 
Untersuchungen , IV,  2,  Leipzig  1891,  a lui  J.  Geffeken  Zvuei griech,  Apologeten , Leipzig 
1907  şi  altele.  Ultima,  a lui  VV.  Scroedel,  Oxford,  1972,  nu  ne-a  fost  accesibilă.  Dintre 
traducători  amintim,  între  altele,  în  germană,  pe  a lui  A.  Bieringer  (în  „Bibliothek  der 
Kirchenvater“,  Kempten  1875);  în  franţuzeşte  (Paris  1908)  şi  G.  Bardy  (în  „Sources 
Chretiennes“,  Paris,  1943),  numai  Solia. 

6.  Mai  pe  larg,  la  G.  Bardy  .Athe na gore,  Supplique  au  sujet  des  chrHiens , introducere. 

anume  Marcu  Aureliu  şi  fiul  său  Commodus,  li  se  potrivesc  cel  mai  bine 
aluziile  făcute1 . 

In  privinţa  conţinutului , Solia  e poate  cea  mai  completă  şi  cea  mai 
clară  apologie  scrisă  în  favoarea  creştinilor.  Cu  destul  curaj , dar  cu  mult  tact , 
el  respinge  cele  trei  acuze  absurde  aduse  creştinilor:  cea  de  ateism,  de  ospeţe 
thiestice  şi  de  incest  oedipic.  Toate  naţiunile  imperiului  îşi  au  obiceiurile  şi 
credinţele  lor,  zice  Atenagora , şi  nimeni  nud  persecutat  pentru  ele,  numai 
noi , creştinii,  sîntem  molestaţi  şi  persecutaţi  mai  întîi  pentru  numele  pe 
care-l  purtăm,  cel  de  „ creştini “ Denunţînd  absurditatea  acestui  procedeu 
întîlnit  în  scrisul  tuturor  celorlalţi  apologeţi , Atenagora  aduce  bogate  infor- 
maţii din  filozofie  şi  din  mitologie,  dovedind  superioritatea  concepţiei 
creş tine , uman i ţarism ul  şi  chiar  u tilitarism ul  ei  în  cadru l imp eriu lu L Crede m 
că  reies  cu  prisosinţă  aceste  adevăruri  şi  din  pasajele  traduse  de  noi  aici. 

Cealaltă  lucrare , care  e un  adevărat  tratat  „despre  învierea  morţilor" 7  8 , 
şi  care  a fost  redactai  în  urma  Soliei9 , e cea  mai  frumoasă  scriere  de  acest 
fel  din  întreaga  antichitate  creştină.  îndeosebi,  trei sînt  argumentele  de  care 
uzează  Atenagora : învierea  este  posibilă , aşa  cum  reiese  din  actul  creaţiei 
divine;  în  al  doilea  rînd,  este  voită  de  Dumnezeu,  iar  în  al  treilea  rînd,  este 
conformă  atît  cu  atotputernicia  Lui,  dt  şi  cu  scopul  final  pentru  care  a fost 
omul  creat:  desăvîrşirea.  Redăm  din  această  lucrare  cîteva  capitole . 


7.  Pentru  orientarea  generală,  A.  Puech:  Les  apologistes  grecs  du  Il-e  siecle  de  notre 
ere.  Paris,  1912. 

8.  A se  vedea  în  legătură  cu  el,  la  G.  I.  Coman:  Atenagora  despre  învierea  morţilor ; 
în  ,, Probleme  de  filozofie  şi  literatură  patristică".  Bucureşti,  1944,  pag.  74—104  şi  I. 
Caraza:  Învăţătura  despre  învierea  morţilor,  în  rev.  „Mitropolia  Moldovei  şi  Sucevei", 
Iaşi,  1968,  pag.  361-372. 

9.  Solia , cap.  37. 


ATENAGORA, 

FILOZOF  CREŞTIN  DIN  ATENA: 
SOLIE  ÎN  FAVOAREA  CREŞTINILOR 


A 

Către  împăraţii  Marcu  Aureliu  Antonimii  şi  LuciusVerus  Commodus, 
biruitori  ai  armenilor  şi  ai  sarmaţilor,  dar  care  mai  presus  de  toate  sînt 
filozofi10 . 


I. 

în  împărăţia  pe  care  o conduceţi  (Prea  înălţaţilor  împăraţi)  fiecare 
popor  îşi  are  datinile  şi  legiuirile  lui  proprii  şi  nici  un  om  nu  e împiedicat  de 
vreo  lege  sau  de  frica  unei  pedepse,  ca  să-şi  ţină  vechile  predanii  părinteşti, 
nici  chiar  dacă  aceste  predanii  stîmesc  rîsuh  Aşa,  de  pildă,  locuitorii  oraşului 
Troia  spun  că  eroul  lorHector  e un  zeu,  iar  pe  Elena,  soţia  lui,  ei  o cinsteau  ca 
pe  o adevărată  Adrasteie1 1 . Spartanii  preamăresc  în  fostul  lor  rege  Agamem- 
non  pe  un  al  doilea  Zeus,  întocmai  ca  şi  pe  Filonoe,  fiica  lui  Tindar,  căreia 
i-au  dat  numele  de  Ennodia,  pe  dnd  cel  ce  trăieşte  în  Atena  aduce  jertfă  Ia 
templul  de  pe  Erehteion,  zeului  mării  Poseidon12.  Ba,  mai  mult,  atenienii 
cinstesc  pînă  şi  jertfele  şi  slujbele  idoleşti  aduse  zeiţelor  Agraulos  şi  Pandro- 
sos,  despre  care  ei  înşişi  spun  că  au  fost  nişte  desfrînate,  dovadă  că  au  deschis 
şi  cutia  Pandorei  (de  unde  au  venit  relele  pe  pămînt). 

Cu  un  cuvînt,  oamenii  fiecărui  neam  şi  fiecărui  popor,  aduc  jertfe  şi  fac 
slujbele  pe  care  le  găsesc  mai  potrivite  cu  dorinţele  lor.  Pentru  egipteni, 


10.  Războiul  contra  sarmaţilor,  care  durase  nouă  ani,  s-a  terminat  în  toamna 
anului  175.  L.  Homo:  Le  Haut  Empire , în  „Histoire  generale**,  ed.  g.  Glotz,  pag.  570, 
apud  G.  Bardy,  op . cit.,  pag.  12.  După  fiecare  biruinţă  nouă,  împăraţii  îşi  mai  adăugau 
şi  cîte  un  atribut  nou  „armeniakos,  sarmatikos“.  De  subliniat,  ca  o „captatio  benevolen- 
tiae“,  celălalt  atribut,  „mai  presus  de  toate,  filozofi**. 

11.  Adraste,  rege  legendar  în  Argos,  cunoscut  pentru  crimele  Iui  sîngeroase  descrise 
în  piesa  Cei  7 contra  Tebei , a lui  Eschil.  Se  ştie  ca  nici  Elena  nu  era  străină  de  această 
atmosferă  (Enciclopedia  civilizaţiei  greceşti , Ed.  I şi  S.  Stati,  Bucureşti,  1970,  s.  v.). 

12.  Pentru  amănunte  de  ordin  mitologic,  la  care  face  aluzie  autorul  în  Solia  sa, 
a se  vedea  în  afară  de  Enciclopedia  civilizaţiei  greceşti  şi  Anca  Bălăci:  Mic  dicţionar 
mitologic  gr eco -roman,  Bucureşti,  1969. 

pisicile,  crocodilii,  şerpii,  viperele  şi  cîinii  sînt  socotite  zeităţi13.  Tuturor 
acestor  culte  le  daţi  slobozenie,  Voi  şi  legile  VoastR,  pentru  că  socotiţi  că  ar 
fi,  pe  de  o parte,  lucru  necinstit  şi  nelegiuit  să  nu  crezi  într-o  divinitate,  iar 
pe  de  altă  parte,  pentru  că  ar  trebui  să  se  lase  tuturor  libertatea  de  a se 
închina  zeilor  pe  care  îi  vroiesc,  pentru  ca  nu  cumva,  dacă  nu  mai  există 
frică  de  zei,  să  ajungă  omul  să  frcă  rele. 

în  ce  ne  priveşte  pe  noi,  creştinii,  vă  rugăm  să  nu  vă  simţiţi  jigniţi,  ca 
atîţia  alţii,  din  prima  clipă  în  care  auziţi  rostindu-se  acest  nume  de  „creştin44. 
Căci  nu  se  cade  să  fie  urgisit  cineva  numai  pentru  că  poartă  un  anumit  nume, 
ştiut  fiind  că  nu  numele,  ci  nedreptatea  este  aceea  care  trebuie  pedepsită  şi 
osîndită.  De  aceea,  noi  sîhtem  bucuroşi  să  admirăm  bunătatea  şi  blîndeţea 
Domniilor  Voastre,  duhul  de  pace  şi  dragoste  pe  care  le  aduceţi  în  toate,  încît, 
pe  de  o parte,  fiecare  locuitor  se  simte  ocrotit  de  aceleaşi  legi,  iar  pe  de  altă 
parte,  cetăţile  se  împărtăşesc  şi  ele  deopotrivă  de  aceeaşi  cinste,  fiecare  după 
vrednicia  sa,  aşa  încît  lumea  întreagă  se  bucură,  potrivit  înţelepciunii  Voastre, 
de  o pace  adîncă. 

Numai  faţă  de  creştini  voi  nu  aveţi  nici  o consideraţie,  ci  — deşi  noi  nu 
săvîrşim  nici  o nedreptate,  ba,  dipă  cum  vom  dovedi,  avem  atitudinea  cea  mai 
plină  de  evlavie  şi  cea  mai  dreaptă,  atît  faţă  de  divinitate,  cît  şi  faţă  de 
împărăţia  Voastră  — vedem  totuşi  că  Voi  consimţiţi  ca  creştinii  să  fie 
urgisiţi,  să  fie  arestaţi  şi  prigoniţi,  în  cele  mai  multe  cazuri  numai  şi  numai 
pentru  că  poartă  numele  de  creştin. 

De  aceea  ne  luăm  îndrăzneala  să  Vă  facem  cunoscut  prin  acest  discurs 
că  noi  ne  simţim  persecutaşi  pe  nedrept,  împotriva  oricărui  temei  legal  şi  a 
oricărui  temei  raţional;  de  aceea  Vă  şi  cerem  respectuos  să  găsiţi  şi  pentru 
noi  posibilitatea  de  a nu  mai  fi  aduşi  în  arena  sfîşierilor  de  către  orice  calom- 
niator14 . Căci  jignirea  pe  care  ne-o  aduc  cei  ce  ne  duşmănesc  nu  se  referă  atît 
la  averea  noastră  ori  la  situaţia  de  cetăţeni  liberi,  pe  care  o avem,  şi  nici  la 
vreo  păgubire  în  alt  chip  a bunurilor  noastre,  întru  cît  noi  nu  dăm  importanţă 
prea  mare  lucrurilor  de  acest  fel,  cum  fac  cei  mai  mulţi  oameni.  Noi  am 
învăţat  nu  numai  să  nu  răspundem  cu  rău  oelui  ce  ne  loveşte  şi  să  nu  purtăm 
prin  judecăţi  pe  cei  ce  ne  jefuiesc  şi  ne  răpesc  avutul,  ci  sîntem  în  stare  ca,  şi 
celui  care  ne-a  lovit  peste  un  obraz,  său  întoarcem  şi  pe  celălalt,  iar  dacă  ne-a 
luat  mantaua,  sîntem  în  stare  să-i  dăm  şi  haina1 5 . Se  vede  însă  că  după  ce  am 

13.  Mulţi  din  scriitorii  creştini  zeflemisesc  aceste  credinţe  deşarte  ale  egiptenilor. 
Sfîntul  Chirii  de  Ierusalim  zice  în  cateheza  VI,  10:  „în  locul  lui  Dumnezeu  au  ajuns  să  fie 
adoraţi  pisica,  lupul,  cîinele,  alţii  au  cinstit  leul,  şarpele,  balaurul.  . . unii  s-au  închinat 
şi  la  ceapă44  (trad.  D.  Fecioru,  voi.  I,  pag.  160). 

14.  OiparTOţiev  > = a sfîşia.  După  expresia  clasică  a lui  Tertullian:  „creştinii, 

la  lei4* ! Apologeticum,  cap.  40. 

15.  Ca  şi  în  Epistola  către  Diognet  şi  în  Apologia  lui  Aristide,  sublinierea  pe  care  o 
face  Atenagora  în  legătura  cu  preţuirea  mai  mult  a bunurilor  spirituale  decît  a celor 

renunţat  la  averi,  duşmanii  aceştia  se  leagă  acum  şi  de  trupurile  şi  de  sufletele 
noastre,  înscenînd  împotriva  noastră  o mulţime  de  învinuiri,  a căror  bănuială, 
de  fapt,  a ajuns  să  nu  ne  mai  supere,  ştiind  că  ele  vinde  la  nişte  flecari  şi  de 
la  alţii  de  teapa  lor. 

II. 

Dacă  însă  ne-ar  putea  dovedi  cineva  vinovaţi  de  vreo  nedreptate,  mică 
sau  mare,  noi  n-am  fugi  de  pedeapsă,  ci,  dimpotrivă,  am  accepta  să  ni  se  dea 
osîndă  oricît  de  grea  şi  oricît  de  necruţătoare16.  Dar  dacă  învinuirea  se 
mărgineşte  numai  la  numele  de  ,, creştin  “ pe  care-1  purtăm  — şi  pînă  acum 
toate  zvonurile  false  pe  care  le  răspîndesc  in  legătură  cu  noi,  nu  sînt  altceva 
decît  bîrfeli  ordinare  şi  nesocotite,  căci  în  mod  concret  nici  unui  singur 
creştin  nu  i-au  putut  fi  puse  în  spate  astfel  de  învinuiri  — atunci  ar  fi  de 
datoria  Măriilor  Voastre,  care  sînteţi  împăraţii  cei  mai  mari,  cei  mai  plini  de 
omenie  şi  cei  mai  iubitori  de  adevăr,  să  puneţi  capăt,  prin  lege,  acestor 
calomnii,  pentru  ca,  aşa  cum  întreaga  lume,  fiecare  în  parte  şi  oraşe  întregi 
deopotrivă,  gustă  din  binefacerile  stăpînirii  Voastre,  tot  aşa  şi  noi  să  Vă 
mulţumim  şi  să  Vă  preamărim  că  am  încetat  de  a mai  fi  calomniaţi. 

Căci,  într-adevăr,  potrivit  dreptăţii  Imperiului  Roman,  nu  se  cuvine  să 
nu-şi  primească  pedeapsă  toţi  cei  acuzaţi  şi  dovediţi  de  crime,  în  vreme  ce, 
privitor  la  noi,  simpla  calitate  de  ,,creştin“  trage  mai  greu  în  cumpănă  decît 
mărturiile  dovedite,  iar  cei  ce  ne  judecă  nici  nu  se  mai  întreabă  dacă 
într-adevăr  învinuitul  lor  e vinovat,  ci  se  lasă  porniţi  împotriva  acestui  simplu 
nume,  ca  şi  cînd  numai  acesta  ar  constitui  o crimă17  . Luat  în  sine  şi  pentru 
sine,  nici  un  nume  nu-i  nici  bun,  nici  rău.  Doăfr  faptele  bune  sau  rele,  legate 
de  numele  respective,  numai  ele  dau  vrednicie  sau  osîndă  acestor  nume. 
Lucrul  acesta  îl  ştiţi  Voi  mai  bine  decît  oricine,  căci  sînteţi  iscusiţi  în  filozofie 
şi  în  toate  învăţăturile. 

De  aceea,  cei  judecaţi  în  faţa  Voastră,  chiar  dacă  sînt  învinuiţi  de  cele 
mai  mari  crime,  cîştigă  încredere  ştiind  că  urmează  să  le  cercetaţi  viaţa  fără 
să  vă  opriţi  la  numele  lor,  oricît  de  puţin  însemnate  ar  fi  acestea,  nici  nu  vă 
uitaţi  la  învinuirile  aduse  atunci  cînd  acestea  sînt  false,  aşa  încît  cu  aceeaşi 
încredere  primesc  sentinţa,  fie  ea  de  osîndire,  fie  de  achitare.  Ei  bine,  tocmai 
tratament  egal  cu  toţi  ceilalţi  cerem  şi  noi,  în  sensul  că  să  nu  mai  fim  urîţi 


materiale  şi  trecătoare  este  o notă  comună  aproape  tuturor  apologeţilor.  De  aceea, 
aşa  cum  se  spune  în  Epistola  către  Diognet,  cap.  5 şi  cum  afirmă  şi  Atenagora,  viaţa 
creştinilor  din  vremurile  acelea  era  concepută  mai  mult  ca  un  dar  al  Duhului  Sfînt,  virtu- 
tea creştină  fiind  socotită  ca  o dovadă  a prezenţei  lui  Dumnezeu  printre  oameni.  Temeiu- 
rile biblice  ale  predicii  de  pe  munte  se  resimt  uşor. 

16.  Minucius  Felix:  Octavius,  35,  6. 

17.  Aceeaşi  idee,  la  Justin,  ApoL  I,  cap.  4,  1,  Tertullian,  Apoi.  cap.  3. 

şi  pedepsiţi  pentru  faptul  că  purtăm  nume  sau  calitate  de  creştin  — căci  cc 
rău  aduce  în  sine  un  astfel  de  nume  ? — ci  să  fim  judecaţi  pentru  vreo  vină 
reală,  dacă  la  judecată  ne  va  putea  fi  adusă,  şi  atunci  să  fim  achitaţi,  dacă 
acuzele  se  infirmă,  ori  să  fim  osîndiţi  dacă  sîntem  dovediţi  ca  nelegiuiţi,  dar 
şi  atunci,  nu  din  pricina  numelui.  Căci  nu  există  creştin  nelegiuit,  afară  doar 
de  cei  care  caută  în  chip  ipocrit  să  joace  rol  de  creştin.  Cu  alte  cuvinte,  să  fim 
pedepsiţi  numai  dacă  sîntem  dovediţi  ca  vinovaţi  de  crimă. 

Vom  vedea  că  cel  puţin  filozofii  Voştri  în  acest  chip  sînt  judecaţi. 
Pentru  ştiinţa  sau  pentru  filozofia  lor,  nici  unul  din  ei  nu  e socotit  bun  sau 
rău  înainte  de  a i se  fi  cercetat  faptele.  Dacă,  pe  de  o parte,  se  dovedeşte 
vinovat,  atunci  i se  aplică  pedeapsa,  dar  nu  cu  privire  la  filozofia  lui,  căci 
tocmai  acela  e rău  care  nu  filozofează  în  conformitate  cu  legea,  ştiinţa  lui 
nefiind  în  acest  caz  cu  nimic  vinovată.  Pe  de  altă  parte,  dacă  se  face  liber  de 
orice  învinuire  atunci  e pur  şi  simplu  scos  din  cauză. 

De  aceea,  în  clipa  în  care  încep  să  iau  apărarea  învăţăturii  creştine, va 
trebui  să  Vă  cer,  Prea  Puternicilor  împăraţi,  să  fim  şi  noi  ascultaţi  la  fel  cu 
ceilalţi  locuitori  ai  Imperiului  şi  să  nu  Vă  mai  lăsaţi  stăpîniţi  şi  influenţaţi 
de  tot  felul  de  scornituri  vulgare  şi  fantastice,  d să  arătaţi  dragoste  de  ştiinţă 
şi  de  adevăr,  şi  atunci  cînd  cercetaţi  expunerea  noastră.  Procedînd  aşa,  pe  de 
o parte  nu  veţi  mai  greşi  pe  motiv  că  nu  ne  cunoaşteţi,  iar  pe  de  altă  parte, 
eliberaţi  de  sporovăielJe  fără  rost  ale  mulţimii,  vom  înceta  şi  noi,  în  sfîrşit, 
de  a mai  fi  duşmăniţi  fără  motiv. 


III. 

Trei  mari  învinuiri  ni  se  aduc:  mai  întîi  că  am  fi  atei,  cu  alte  cuvinte 
că  n-am  avea  nici  un  respect  faţă  de  zei;  a doua,  că  ne-am  deda  la  ospeţe 
thiestice,  hrănindu-ne  pînă  şi  cu  came  din  trupul  fiilor  şi  al  fraţilor  de 
acelaşi  sînge  cu  noi,  dar  pe  care  nu-i  putem  suferi  şi,  în  sfişit,  că  am  trăi  în 
incest  şi  în  fărădelegi,  împreunîndu-ne  trupeşte  pînă  şi  cu  mama  care  ne-a 
născut,  aşa  cum  a făcut-o  Oedip  regele1 8 . 

Dacă  s-ar  putea  dovedi  că  există  măcar  un  singur  creştin  care  să  ducă  o 
viaţă  atît  de  dobitocească,  ei  bine  ! atunci  să  nu  ne  cruţaţi  pe  nici  unul  din 
noi,  d să  pedepsiţi  pînă  la  capăt  astfel  de  nelegiuiri,  stîrpindu-ne  din  rădă- 
cină şi  omorîndu-ne,  chiar  cu  femei  şi  cu  copii  cu  tot.  Dar  se  ştie  că  nici 
animalele  sălbatice  nu  se  mănîncă  una  pe  alta  în  felul  acesta,  că  şi  împreuna- 
rea lor  trupească  urmează  legile  firii  şi  are  loc  numai  în  scop  de  procreare, 
iar  nu  pentru  desfrîu.  Mai  mult,  pînă  şi  aceste  dobitoace  se  dovedesc 


18.  Aceeaşi  idee,  la  Iustin,  Apoi  I cap.  26,  7;  11,  2;  Tertullian,  Apoi  7,  1;  Minu- 
cius  Felix,  Octavius,  9;  28;  30. 

recunoscătoare  faţă  de  cei  care  se  poartă  bine  cu  ele.  Dacă  s-ar  găsi  vreun 
singur  Om  mai  sălbatic  decît  fiarele,  atunci  oare  ce  fel  de  pedeapsă  ar  trebui 
să  i se  dea,  încît  să  fie  corespunzătoare  crimei  lui  ? Dacă  însă  n-avem  aici 
de-a  face  decît  cu  scorneli  şi  cu  simple  calomnii,  lucrurile  trebuie  altfel 
judecate,  întrucît  răul  este,  se  ştie,  duşmanul  virtuţii  şi  legea  dumnezeiască 
nu  suferă  ca  cele  două,  binele  şi  răul,  să  se  împace  între  ele,  din  care  motiv 
voi  înşivă  sînteţi  martori  că  noi,  creştinii,  nu  sîntem  în  stare  să  săvîrşim 
astfel  de  nelegiuiri,  în  acest  caz,  nu  mai  rămîne  altceva  de  făcut  decît  să 
dispuneţi  să  se  facă  cercetare  asupra  felului  nostru  de  viaţă  şi  asupra 
doctrinei  noastre,  ca  şi  asupra  loialităţii  şi  supunerii  noastre  faţă  de  persoa- 
na înălţimii  Voastre,  faţă  de  cei  din  casa  înălţimii  Voastre,  cît  şi  faţă  de 
împărăţia  pe  care  o conduceţi,  urmînd  ca  în  chipul  acesta  să  nu  ne  daţi  cu 
nimic  mai  mult  decît  ceea  ce  le  daţi  şi  duşmanilor  noştri,  dar  atunci  fără 
îndoială,  dreptatea  va  fi  de  partea  noastră,  pentru  că  noi  sîntem  în  stare 
să  ne  dăm  şi  viaţa  pentru  adevăr1 9 . 


IV. 

Şi  acum  am  să  răspund  pe  rînd  la  fiecare  din  cele  trei  învinuiri. 

Că  sîntem  atei  ? Mi-e  teamă  să  nu  stîmesc  rîsul  combătînd  pe  cei  care 
ne  acuză  de  aşa  ceva.  Căci  doar  pe  bună  dreptate  acuzau  atenienii  pe  Diago- 
ra  de  ateism  atunci  cînd  el  nu  se  mulţumise  numai  să  dea  pe  faţă  misterele 
învăţăturii  lui  Orfeu  şi  să  le  persifleze,  ci  a mai  dezvăluit  şi  tainele  ceremo- 
niilor de  la  Eleusis  şi  pe  cele  ale  cabirilor,  ba  a făcut  ţăndări  şi  statuia  zeului 
Heracle,  numai  ca  să-şi  poată  fierbe  napii,  dînd  astfel  de  înţeles  că  pentru 
el  nu  există  nici  un  zeu20  . Or  nouă,  creştinilor,  care  facem  deosebire  clară 
între  Dumnezeu  şi  lumea  materială,  arătînd  că  una  este  materia  şi  cu  totul 
altceva  este  Dumnezeu,  că  între  aceste  două  realităţi  nu  există  nici  un  fel 
de  legătură,  pentru  că  mai  întîi  ceea  ce-i  dumnezeiesc  e necreat,  veşnic, 
vizibil  numai  în  duh  şi  în  cuget2 1 , cîtă  vreme  materia  este  creată  şi  trecătoa- 
re — ei  bine,  oare  în  cazul  acesta  nu-i  absurd  să  ni  se  aducă  nouă  porecla 
de  atei  ? 

Dacă  am  avea  şi  noi  idoli  asemănători  cu  cei  de  care  vorbeşte  Diagora, 
noi  care  avem  atîtea  temeiuri  să  cinstim  pe  Dumnezeu  ca  chezăşia  ordinei, 
a armoniei  din  natură,  a măreţiei,  a frumuseţii  şi  a bunei  orînduieli  din 
univers22,  atunci  aş  înţelege  de  ce  ni  s-ar  aduce  învinuirea  că  nu  cinstim 

19.  Aceleaşi  afirmaţii,  la  Iustin,  ApoL  /,  56,  2;  Minucius  Felix,  Octavius,  8,  5. 

20.  Pentru  antici,  Diagora  a fost  un  exemplu  tipic  de  ateism.  A se  vedea  între  altele, 
Aristofan  (Păsările)  şi  Cicero  (De  natura  deorum  III,  37,  89). 

21.  Atributele:  ay€irqro<:  ăidux;  vcb  jiâvip  kcl\  Xoycp  Qecjpoviievoţ  sînt  întîlnite 
şi  în  clasici,  mai  ales  la  Seneca.  Cf.  G.  Bardy  op . cit.,  p.  80,  nota  2. 

22.  Probabil  tot  sub  influenţă  stoică,  ideea  de  ordine  a universului  e folosită 
adeseori  de  apologeţi:  Minucius  Felix,  Oct.,  17 ; Teofil:  Către  Autolic,  I,  6 etc. 

divinitatea,  şi  atunci  pe  bună  dreptate  ar  trebui  să  fim  prigoniţi.  Dar  cită 
vreme  învăţătura  noastră  spune  că  există  un  singur  Dumnezeu,  Care  a 
creat  toate  acestea,  dar  Care  în  fiinţa  Sa  nu  este  ceva  creat, căci  nu  e chemat 
la  viaţă  ceva  ce  exista  dinainte,  ci  ceva  ce  nu  exista  şi  întrucît  prin  Cuvîntul 
Lui  s-a  făcut  tot  ce  s-a  făcut23  , atunci  în  amîndouă  felurile  noi  suferim  pe 
nedrept,  atît  pentru  că  am  purta  un  nume  infamant,  cît  şi  pentru  că  sîntem 
prigoniţi  fără  temei. 


XVII. 

Dar  în  apărarea  tezei  mele  va  trebui  să  adie  mărturii  şi  mai  bogate, 
privind  unele  nume,  şi  mai  recente  şi  unele  imagini  răspîndite,  cum  s-ar 
spune,  abia  de  ieri,  de  alaltăieri.  Toate  acestea  le  cunoaşteţi  mai  bine,  pentru 
că  printre  toţi  şi  mai  mult  decît  toţi  Înălţimile  Voastre  sînteţi  cei  mai 
familiarizaţi  cu  clasicii  vechi. 

Eu  cred  că  Orfeu,  Homer  şi  Hesiod  sînt  cei  care  au  plăsmuit  genealo- 
giile şi  au  dat  numele  celor  pe  care  lumea  îi  numeşte  zei.  Iată  ce  mărturi- 
seşte Herodot:  „cred  într-adevăr  că  Hesiod  şi  Homer  au  trăit  cam  cu  400 
de  ani  înainte  de  mine,  nu  mai  mult.  Ei  sînt  cei  ce  au  fixat  pentru  greci 
teogonia  sau  învăţătura  despre  naşterea  zeilor,  atribuind  zeilor  însuşirile 
lor,  împărţind  între  ei  onorurile  şi  măiestriile  şi  apoi  desemnîndu-le  înfăţi- 
şarea“  24  . Desigur,  atîta  vreme  cît  nu  exista  încă  arta  plastică,  adică  pictura 
şi  sculptura,  nu  au  apărut  nici  chipuri  ale  zeilor. 

Pe  vremea  lui  Saurios  din  Samos,  a lui  Craton  din  Sikiona25,  a lui 
Geante  din  Corint26  şi  a unei  tinere  fete  din  Corint  s-a  ajuns  să  se  descopere 
de  către  Saurios  felul  cum  se  reprezintă  în  desen  umbrele,  el  fiind  cel  dintîi 
care  a schiţat  contururile  unui  cal  pe  o zi  cu  soare.  Pictura  a fost  descoperită 
de  Craton,  care  a dat  nuanţe  de  culoare  şi  de  umbră  unui  bărbat  şi  unei 
femei  în  faţa  unui  zid  alb.  Confecţionarea  păpuşilor  a fost  descoperită  de 
o tînără  fată,  care,  fiind  îndrăgostită  de  un  tînăr,  a desenat  pe  un  zid  umbra 
lui,  redîndu-1  parcă  dormind,  după  care  tatăl  ei,  care  lucra  cu  lut,  îneîntat 
de  asemănarea  extraordinară  a trăsăturilor,  i-a  sculptat  chipul,  umplînd 


23.  Pentru  prinia  oară  e pomenit  Cuvîntul,  desigur  în  sensul  ioaneic.  In  1,  14; 
I In.  1,  3.  Se  ştie  ca  în  privinţa  Logosului,  sfîntul  Iustin  l-a  depăşit  pe  Atenagora. 

24.  Herodot:  Istorii,  II,  53,  traducere  românească,  F.  Vânt  Ştef.  voi.  I,  Bucureşti, 
1961,  p.  157. 

25.  Sauros  şi  Craton  nu  sînt  cunoscuţi  decît  de  Atenagora:  T.  Otto:  Corpus  apoi., 
p.  76.  A se  vedea  şi  G.  Bardy  op.  cit.,  p.  107—108,  nota  3. 

26.  Despre  Cleante  ca  inventator  al  schiţei  (linearis  pictura,  Geographia,  voi.  II, 
Bucureşti,  1975,  p.  314),  vorbea  încă  Pliniu  (Ist  nat.  35,  3)  şi  Strabon  (Geografia  VIII, 
3,  12)la  Bieringer,  op.  cit. , p.  51  nota  3. 

contururile  cu  lut.  Modelul  se  păstrează  şi  azi  în  Corint.  După  ei,  Dedal, 
Teodor  şi  Smilis  au  descoperit  sculptura  şi  plastica.  Data  de  cînd  se  pictează 
chipuri  şi  de  cînd  se  confecţionează  idoli  e atît  de  recentă  încît  aş  putea 
spune  numele  fiecărui  artist  care  le-a  confecţionat.  Idolul  zeiţei  Diana, 
Artemida  din  Efes  şi  acela  al  Atenei  (mai  curînd  Atela,  căci  aşa-i  spuneau 
cei  mai  iniţiaţi,  mă  gîndesc  la  vechea  statuie  cioplită  dintr-un  lemn  de 
măslin),  ca  şi  cea  a Atenei  care  sade,  au  fost  executate  de  Endoios,  un  ucenic 
al  lui  Dedal.  Statuia  lui  Apollo  Pyticul  e opera  scluptorilor  Teodor  şi  Tele- 
kles.  Cea  a lui  Apollo  din  insula  Delos  şi  a Artemidei  din  Efes  sînt  opera  lui 
Tektaios  şi  a lui  Angelion.  Hera  din  Samos  şi  cea  din  Argos  sînt  confecţio- 
nate de  mina  lui  Smilis.  Ceilalţi  idoli  au  fost  lucraţi  de  Fidias,  Afrodita  din 
Cnidos  e opera  lui  Praxitel,  Asclepios  din  Epidaurafost  executat  de  Fidias27. 

Cu  alte  cuvinte,  nu  există  nici  un  idol  care  să  nu  fi  fost  confecţionat 
de  mîna  omului,  căci  dacă  ar  fi  fost  ei  zei  cu  adevărat,  atunci  de  ce  n-au 
existat  ei  de  la  început  ? De  ce  sînt  mult  mai  recenţi  decît  cei  care  i-au 
confecţionat  ? Şi  apoi,  ca  să  existe,  ce  lipsă  ar  fi  avut  ei  de  mîna  omului  şi 
de  măiestria  lui  ? Ei  sînt,  aşadar,  din  lut  ori  din  piatră,  în  orice  caz  din 
materie,  o plăsmuire  inutilă. 


XXXI. 

Ni  se  mai  aduce  pe  nedrept  învinuirea  că  am  organiza  ospeţe  criminale 
şi  orgiastice,  şi  aceasta  numai  ca  să  se  creeze  un  motiv  de  a putea  fi  osîndiţi 
pentru  credinţa  noastră.  Ei  lac  acest  lucru  pentru  că  îşi  închipuie  că,  pe  de-o 
parte,  terorizîndu-ne,  ne  vor  dezobişnui  de  felul  nostru  de  a crede  şi  de  a 
trăi,  iar  pe  de  altă  parte,  că  în  urma  acestor  învinuiri  monstruoase,  împăraţii 
vor  fi  neînduplecaţi  şi  fără  milă  faţă  de  noi.  Se  vede  că  n-au  ce  lucra, 
împuind  minţile  unor  oameni  care  ştiu  că  lupta  continuă  a răutăţii  împotri- 
va virtuţii  e o obişnuinţă  foarte  veche,  neinventată  de  veacul  nostru. Ştim 
doar  că  şi  Pitagora  a murit  ars  de  viu  împreună  cu  300  de  ucenici  ai  săi28  . 
Heraclit  şi  Democrit  au  fost  şi  ei  izgoniţi,  unul  din  Efes,  celălalt  din  Abdera, 
după  ce  fuseseră  osîndiţi  ca  nebuni,  iar  despre  atenieni  se  ştie  că  au  condam- 
nat şi  ei  pe  Socrate  la  moarte29.  Dar  întrucît  nici  unul  din  aceşti  filozofi 

27.  Despre  Dedal  şi  Smilis,  vorbeşte  cu  admiraţie  Pausanias  în  „Călătoria"  sa, 
cartea  a Il-a  (Bucureşti  19  74,  p.  144).  Tot  aşa  despre  Fidias  şi  Praxiteles.  Dar  e firesc 
lucru  ca  nici  informaţiile  lui  Atenagora  să  nu  fie  toate  corecte.  Statuia  lui  Asclepios  din 
Epidaur  nu  provine  de  la  Fidias,  ci  de  la  un  ucenic  al  său,  Trasimede  (Pausanias:  Călătorie 
în  Grecia , II,  27,  2). 

28.  Despre  moartea  lui  Pitagora,  a se  vedea  Diogene  Laertius:  Despre  vieţile  şi 
doctrinele  filozofilor,  trad.  C.  I.  Balmuş  , Bucureşti,  1963. 

29.  Despre  Heraclit,  model  al  dreptului  care  suferă,  aminteşte  şi  sfîntul  Iustin, 
Apoi.  / 8,  1.  Despre  Democrit  „contemplativul",  ştie  şi  Origen:  Contra  Cels.,  II,  41  şi 

n-au  pierdut  nimic  din  vrednicia  lor,  cu  toate  că  concepţiile  lor  erau  diferite 
de  cele  ale  mulţimii,  desigur  că  nici  blasfemia  fără  seamăn  a cîtorva  inşi  de 
astăzi  nu  întunecă  nici  ea  dreptatea  vieţii  noastre,  pentru  că  noi  avem  o 
bună  mărturie  înaintea  lui  Dumnezeu30 . Cu  toaie  acestea  am  să  răspund 
şi  acestor  neruşinate  învinuiri. 

Am  credinţa  că  şi  din  cele  spuse  pînă  acun  am  adus  suficientă  apărare 
crezului  nostru.  Dar  întrucît  prin  înţelepciune  şi  prin  ştiinţă  Majestăţile 
Voastre  întreceţi  pe  toţi  oamenii,  ştiţi  prea  bine  că,  prin  viaţa  pe  care  o 
ducem,  noi  sîntem  întotdeauna  cu  gîndul  la  Dumnezeu,  încît  fiecare  din 
noi  vrem  să  ne  înfăţişăm  înaintea  Lui  fără  vină  şi  fără  osîndă;  de  aceea, 
în  calitate  de  oameni,  în  stat,  noi  nici  cu  gîndul  nu  ajungem  să  greşim31  . 
într-adevăr,  dacă  am  crede  că  ne  ducem  viaţa  numai  aici  pe  pămînt,  poate 
că  ar  fi  posibil  să  fim  bănuiţi  că  sîntem  robii  cărnii  şi  sîngelui  şi  că 
păcătuim  lăsîndu-ne  biruiţi  de  pofta  de  cîştig  şi  de  plăceri.  Dar,  întîi  de 
toate,  noi  avem  convingerea  că  Dumnezeu  este  cel  care  supraveghează 
gîndurile  noastre,  ziua  şi  noaptea,  El  care  e numai  lumină32,  care  vede  tot 
ce  e în  inima  noastră33 , şi  întmcît  credem,  în  sfîrşit,  că  după  ce  vom  pleca 
din  viaţa  aceasta,  vom  trăi  o altă  viaţă,  mai  fericită  decît  cea  de  aid,  una 
cerească  şi  nepămîntească  (dacă  avem,  bineînţeles  sufletele  îndreptate  spre 
Dumnezeu  şi  cu  Dumnezeu  şi  dacă  ne  vom  ridica  deasupra  patimilor  şi  nu 
vom  rămîne  numai  trupuri,  d vom  avea  în  noi  un  fel  de  duh  ceresc34  , pentru 
că  altfel  vom  cădea  într-o  viaţă  mai  rea  decît  cea  omenească,  vrednică  de 
toată  pedeapsa  focului)  pentru  că  Dumnezeu  nu  ne-a  făcut  numai  ca  pe 
nişte  oi  sau  ca  pe  nişte  vite,  ca  să  pierim  şi  să  dispărem  apoi  fără  urmă35  . 

Din  toate  cele  spuse  pînă  aici  se  poate  vedea  că  voia  noaslră  nu  stă 
înclinată  numai  spre  rău  şi  nici  nu  avem  de  gînd  să  ne  predăm  de  bună  voie 
în  mina  Marelui  Judecător  ca  să  fim  osîndiţi,ci  tindem  spre  ceva  mai  bun. 

XXXII. 

E drept  că  nu  trebuie  să  ne  mirăm  deloc  că  oamenii  pun  pe  seama 
noastră  ce  au  pus  pe  seama  zeilor,  exprimînd  în  misterele  lor  tocmai  această 


alţii.  Dar  şi  mai  cunoscut  a fost  cazul  lui  Socrate:  Iustin,  Apoi.  /,  46,  3 şi  mai  multe 
acte  martirice. 

30.  Cf.  II  Tim.  4,  7-8. 

31.  Minucius  Felix:  Octavius,  35,  6:  „Vos  scelera  admissa  punitis;  apud  nos  et 
cogitare  peccare  est“,  idee  pe  care  o repeta  mulţi  apologeţi  pînă  la  Lactanţiu,  în  sec.  IV. 

32.  Cf.  I In.  1,  5. 

33.  Ps.  7,  10;  Ier.,  17,  10;  Rom.  8,  27;  I Cor.,  9,  5. 

34.  ovpâvvov  irvevjjia  dovadă  că  autorul  avea  înclinări  autentice  spre  viaţă 
duhovnicească,  I.  Cor.  2,  14  etc. 

35.  Vezi  şi  Iustin,  Apoi  /,  43,  8. 

viaţă  plină  de  patimi,  a zeilor.  Dacă  aceşti  oameni  ar  vrea  să  înfiereze 
ca  înspăimîntătoare  toate  aceste  aventuri  desfrînate  şi  neruşinate  ale  zeilor, 
atunci  ar  trebui  ori  să  refuze  cu  dispreţ  de  a-1  mai  cinsti  pe  Zeus,  care  a 
zămislit  copii  nu  numai  cu  mama  Iui,  Rea  şi  cu  fiica  lui,  Kore,  el  care  şi-a 
luat  de  soţie  şi  pe  propria  lui  soră,  ori,  dacă  nu,  atunci  să -şi  arate  toată 
scîrba  faţă  de  Orfeu,  poetul  acestor  istorisiri,  care  a făcut  din  Zeus  un 
nelegiuit  şi  un  desfrînat,  mai  mare  chiar  decît  Thieste,  despre  care  legenda 
spune  că,  vrînd  să  ajungă  rege  şi  să  se  răzbune,  s-a  împreunat  cu  însăşi 
fiica  lui. 

Cît  despre  creştini,  noi  sîntem  atît  de  departe  chiar  de  nepăsarea 
morală,  încît  pînă  şi  privirea  cu  gînd  păcătos  a cuiva  o socotim  păcat,  cum 
spune  Scriptura:  „oricine  se  uită  Ia  o femeie  poftind-o,  acela  a şi  săvîrşit 
adulter  cu  ea  în  inima  lui“36  . Aşa,  încît,  de  ce  n-am  crede  că  există  oameni 
care  vor  fi  judecaţi  chiar  şi  după  cele  mai  neînsemnate  gînduri,  oameni 
curaţi  cărora  nu  le  e slobod  nici  să  privească  altceva  decît  lucrurile  pe  care 
le -a  lăsat  Dumnezeu  să  fie  privite  (şi  care  sînt  o lumină  pentru  noi)  şi  care 
socot  drept  adulter  pînă  şi  privirea  lacomă,  întnrît  ochii  sînt  lăsaţi  omului 
pentru  cu  totul  alt  scop  ? V-am  asigurat,  domnilor,  la  începutul  cuvîntului 
meu,  că  în  învăţătura  noastră  nu-i  vorba  de  orînduieli  omeneşti,  de  prevede- 
rile cărora  un  om  certat  cu  legea  ar  putea  scăpa,  ci  noi  avem  o astfel  de  lege 
şi  o astfel  de  rînduială,  încît  drept  măsură  a moralităţii e să  avem  aceeaşi 
iubire  pentru  aproapele  nostru  ca  pentru  noi  înşine37 . Aşa  se  face  că,  după 
vîrstă,  fiecare  din  noi  considerăm  pe  unii  fii  şi  fiice,  iar  pe  alţii,  fraţi  şi 
surori,  pe  cei  mai  în  vîrstă  cinstindu-i  ca  pe  taţii  şi  pe  mamele  noastre.  Şi 
ţinem  mult  ca  trupurile  celor  pe  care-i  socotim  fraţi  şi  surori  cu  noi,  sau 
cărora  le  dăm  alte  titluri  de  rudenie,  să  rămînă  curate  şinepîngărite,  pentru 
că  în  învăţătura  noastră  se  spune  că  oricine  dă  uneia  din  aceste  rude  mai 
mult  decît  o singură  îmbrăţişare,  însemnează  că  acela  face  acest  lucru 
dintr-o  oarecare  patimă,  aşa  încît  la  noi  nu  numai  a săruta  pe  cineva,  ci  şi 
chiar  felul  cum  îl  saluţi  trebuie  să  fie  în  aşa  fel,  încît  nid  cu  vreun  gînd 
necurat  să  nu  primejduim  împărtăşirea  noastră  din  viaţa  de  veci38  . 

XXXIII. 

De  dragul  nădejdii  în  viaţa  veşnică,  noi  sîntem  în  stare  să  dispreţuim 
nu  numai  bunurile  vieţii  pămînteşti,  ci  chiar  şi  unele  plăceri  îngăduite  ale 
sufletului,  încît  si  cu  femeia  cu  care  ne-am  însoţit  în  căsătorie,  potrivit 

36.  Mt.  5,28. 

37.  în  sensul  ideii  din  Mt.  7,12. 

38.  Pasajul  spune  mult  în  legătură  cu  puritatea  morală  a relaţiilor  dintre  creştini. 
Termenul  irpooKVUTjpa  n-are  aici  sens  de  „închinare",  ci  de  „înclinare",  salutare.  A se 
vedea  D.  Cantemir:  Loca  obscura , trad.  T.  Bodogae,în  B.O.R.  7-8/1971. 

rînduielilor  căsătoriei,  noi  nu  ne  îngăduim  alte  raporturi  decît  cele  legate 
de  gîndul  de  a naşte  copii39  . Aşa  cum  agricultorul  aşteaptă  cu  răbdare 
recoltarea  seminţei  aruncate  în  pămînt,  fără  să  se  grăbească  să  mai  semene 
din  nou40,  aşa  este  şi  viaţa  de  familie  cu  soţiile  noastre.  Poţi  găsi  la  noi 
mulţi  bărbaţi  şi  femei,  care,  de  dragul  nădejdii  că  pentru  o astfel  de  jertfă 
mai  mare  vor  ajunge  să  fie  cu  Dumnezeu,  au  îmbătrînit  fără  să  se 
căsătorească.  Dacă  starea  de  feciorie  şi  de  necăsătorie4 1 ne  apropie  de 
Dumnezeu,  în  timp  ce  chiar  şi  un  singur  gînd  sau  măcar  pofta  după  o plăcere 
oarecare  ne  depărtează  de  El,  atunci  e uşor  de  înţeles  de  ce  nu  săvîrşim 
astfel  de  fapte,  la  care  nici  măcar  să  ne  gîndim  nu  vrem,  căci,  în  definitiv, 
viaţa  noastră  creştină  se  întemeiază  nu  atît  pe  grija  de  a cuvînta  frumos, 
cît  mai  ales  pe  puterea  de  convingere  a faptelor  bune42  . Aceasta  însemnează 
ori  că  rămînem  singuri,  aşa  cum  ne-am  născut,  ori  că  ne  mărginim  numai 
la  o singură  căsătorie,  pentru  că  pe  cea  de  a doua  o socotim  un  adevărat 
adulter43  , după  cum  zice  Scriptura:  ,, Oricine  va  lăsa  pe  femeia  sa  şi  se  va 
însura  cu  alta,  săvîrşeşte  adulter4444  . Dar  în  acelaşi  timp  Scriptura  nici  nu 
ne  îngăduie  să  ne  despărţim  de  femeia  pe  care  am  luat-o  ca  fecioară,  nici 
nu  ne  lasă  să  ne  luăm  o a doua  soţie,  chiar  dacă  cea  dintîi  ar  fi  decedat, 
căci  unul  ca  acela  comite  un  adulter  deghizat,  întrucît  la  început  Dumnezeu 
a creat  numai  un  singur  bărbat  şi  o singură  femeie,  desfiinţînd  oarecum 
oomunitatea  bazată  numai  pe  relaţii  trupeşti,  spre  a asigura  parcă  în  primul 
rînd  relaţiile  spirituale  ale  rasei  umane45 . 

XXXIV. 

Dar  parcă  văd  că,  în  ciuda  tuturor  celor  afirmate,  aud  zicala  care  mi  se 
aruncă  în  faţă:  ,, Femeia  stricată  ajunge  să  facă  morală  celei  cinstite44  46  . 
Căci  cei  ce  pun  la  cale  tîrgul  prostituţiei,  organizînd  pentru  tineri,  spre 
ruşinea  legii,  cuiburi  de  tot  felul  de  plăceri  ruşinoase47,  care  nu  cruţă 
nici  pe  bărbaţi  (cu  alte  cuvinte,  bărbaţii  dedîndu-se  la  acte  oribile,  asupra 

39.  Iustin,  Apoi.  /,  29,  1 ; Minucius  Felix,  Oct.,  31,5. 

40.  Clement  Alexandrinul:  Pedag .,  II,  10  (trad.  rom.  N.  Ştefănescu),  Bucureşti 
1939,  p.  230. 

41.  Iustin,  Apoi  /,  15:  mulţi  bărbaţi  şi  femei  îndrăgind  încă  din  copilărie  învăţă- 
tura lui  Hristos,  au  rămas  curaţi  pînă  la  60—70  de  ani. 

42.  Creştinism  al  faptei,  iar  nu  al  vorbelor:  ov  yap  peXerr}  \orfcov  dÂA>  £7rt£ 

Kai  SvSaoKaXui  epycov  ra  riţierepa  iată  ce  frumos  program  etic  aveau  creştinii  atunci. 

43.  Cum  precizau  şi  Minucius  Felix  (Oct.  35,  6)  şi  Tertullian  (Apoi.  46,  11),  ceea 
ce  însemnează  montanism.  Biserica  nu  putea  cere  atît  de  mult. 

44.  Mt.  14.  9;Mc.  10.  11- 

45.  Text  corupt,  sensul  rotunjit  de  noi. 

46.  Text  neîntîlnit  în  altă  parte. 

47.  Pe  buna  dreptate,  apologeţii  n-au  îndrăznit  să  atace  toată  turpitudinea  moravu- 
rilor păgîne  (BardyjOp.  cit.,  p.  163,  nota  3). 

altor  bărbaţi)4 * şi  care  înjosesc  cu  totul  trupuri  atît  de  venerabile  şi  de 
frumoase,  necinstind  în  acelaşi  timp  şi  minunata  făptură  a lui  Dumne- 
zeu — căci  frumuseţea  n-a  venit  singură  pe  pămînt,  ci  a fost  adusă  de 
puterea  şi  de  voia  lui  Dumnezeu  — de  aceea  oamenii  aceştia  pun  în  seama 
noastră  tocmai  ceea  ce  ştiu  că  au  ei  pe  conştiinţă,  adică  isprăvile  urîte  ale 
zeilor  lor,  de  care  sînt  mîndri.  Ne  acuză  pe  noi  de  crime,  cine  ? 
Tocmai  nişte  desfrînaţi  şi  pederaşti  ca  ei.  Pentru  ce?  Pentru  că  unii  din  noi 
trăim  în  feciorie,  iar  alţii  nu  vrem  decît  o singură  căsătorie.  Să  ne  acuze 
nişte  oameni  care  trăiesc  ca  peştii  care  înghit  pe  cine  le  cade  la  îndemînă, 
hrănindu-se  astfel  unul  din  altul  cu  carnea  de  om,  cel  mai  tare,  din  cel  mai 
slab,  şi  aceasta  într-o  vreme  cînd,  în  ciuda  legilor  aspre  dar  drepte  aşezate  de 
voi  şi  de  strămoşii  voştri,  se  aplică  forţa  împotriva  creştinilor  tocmai  prin 
călcarea  acestor  legi  ! Atunci  nu-i  nici  o mirare  că  nici  guvernatorii  trimişi  de 
Voi  prin  provincii  nu  mai  pot  pune  capăt  proceselor  stîrnite  împotriva 
mulţimilor  care  nu  pot  avea  nici  atîta  libertate  îneît,  dacă-i  loveşte  cineva,  să 
se  lase  loviţi  sau  să  răspundă  la  calomnii  cu  rugăciuni, pentru  că  noi  credem 
că  nu-i  destul  numai  să  fii  drept  şi  să  tratezi  pe  fiecare  în  mod  egal,  d ni  se 
cere  să  fim  buni  chiar  şi  cu  cei  oe  ne  fac  rău49  . 

XXXV. 

In  astfel  de  împrejurări,  ce  om  cu  mintea  întreagă  ar  putea  crede  că  noi 
sîntem  ucigaşi  ? Căci  nu-i  cu  putinţă  să  te  hrăneşti  cu  carne  de  om,  dacă 
n-ai  ucis  înainte  pe  cineva.  Ori,  dacă  mint  în  primul  caz,  atunci  mint  şi  în 
cel  de  al  doilea.  Fireşte,  dacă  întrebi  pe  careva  de  s-a  convins  cu  ochii  săi 
despre  ceea  ce  vorbeşte,  nimeni  nu  va  fi  atît  de  neruşinat  să  confirme  că  a 
văzut  aşa  ceva.  Şi  totuşi,  cu  noi  în  casă  trăiesc  destui  sclavi,  la  unii  mai 
mulţi,  la  alţii  mai  puţini,  de  care  nu  ne  putem  nicicum  ascunde.  Ei  bine,  din 
toţi  aceşti  sclavi,  pînă  acum  nu  s-a  găsit  nici  unul  care  să  ne  fi  învinuit,  nici 
măcar  *în  chip  mincinos,  că  am  fi  comis  astfel  de  nelegiuiri.  Şi  apoi,  dintre 
toţi  creştinii  aceştia,  care  se  ştie  că  nici  nu  suportă  să  vadă  ucideri  omeneşti, 
nici  măcar  dacă  ar  fi  ele  cerute  de  lege,  oare  care  va  fi  acela  care  ne-ar  putea 
relata  cum  ucidem  noi  pe  om  şi  cum  consumăm  noi  carne  de  om  ? Cine 
dintre  ceilalţi  oameni  nu-i  dornic  să  vadă  lupte  de  gladiatori  şi  de  animale  în 
circ,  mai  ales  atunci  cînd  acestea  sînt  organizate  de  Voi  ? Pentru  noi,  creştinii 
însă  e aproape  acelaşi  lucru  să  vedem  un  om  ucis  sau  să-l  ucidem;  de  aceea  în 
toate  chipurile  noi  ne  ferim  de  astfel  de  spectacole.  Şi  atunci,  cum  am  putea 
fi  noi  în  stare  să  ucidem,  dacă  nu  ne  place  nici  să  primim  o astfel  de  fără- 


48.  Rom.  1,  27. 

49.  Lc.  6,  29. 

delege  strigătoare  la  cer  ? Cum  am  putea  noi  săvîrşi  astfel  de  ucideri,  cînd  şi 
pe  femeile  care  le  ajută  pe  mame  să  avorteze  le  numim  ucigaşe50 şi  spunem 
că  pentru  această  colaborare  a lor  vor  avea  să  dea  socoteală  înaintea  lui 
Dumnezeu  ? Pînă  şi  de  fătul  din  pîntecele  mamei,  de  care  încă  nu  sîntem 
siguri  că  e într-adevăr  o fiinţă  vie,  spunem  că  Dumnezeu  îi  poartă  de  grijă; 
dar  să  mai  şi  ucidem  pe  cineva  care  e înaintat  în  vîrstă  ?!  După  cum  nimeni 
din  noi  nu  aruncă  un  copil  abia  venit  pe  lume  — căci  cine  face  aşa  ceva  e cu 
adevărat  un  infanticid  — cu  atît  mai  puţin  nu  s-a  auzit  ca  cineva  din  creştini 
să  omoare  vreun  creştin  după  ce  a ajuns  să  crească,  căci  noi,  creştinii, 
sîntem  în  toate  şi  pretutindeni  egali  cu  noi  înşine,  ascultînd  de  raţiune  şi 
neforţînd-o. 


XXXVI. 

Aş  vrea  să  cunosc  şi  eu  pe  cineva  care,  deşi  creînd  în  înviere,  s-ar  da  pe 
sine  însuşi  mormînt  trupurilor  destinate  să  învieze.  Să  crezi  în  învierea 
trupurilor  şi  totuşi  să  mănînci  din  ele  ca  şi  cum  ele  n-ar  mai  învia,  ar  fi  tot 
atît  de  neînţeles  ca  şi  cum  ai  crede  că,  pe  de-o  parte,  pămîntul  ne  va  da  afară 
trupurile  care  s-au  odihnit  în  el,  iar  pe  de  alta,  că  chiar  dacă  nu  le-ar  cere, 
trupurile  n-ar  putea  învia.  Dar  noi  nu  sîntem  nici  ucigaşi,  nici  mîncători  de 
oameni.  Dimpotrivă,  e lucru  firesc  să  spunem  că  oamenii  care  cred  că  n-au 
să  dea  nici  o socoteală  despre  viaţa  de  aici  şi  care  spun  că  nu  există  înviere, 
ci  că  şi  sufletul  piere  odată  cu  trupul,  nimicindu-se  de  tot,  numai  astfel  de 
oameni  nu  se  dau  înapoi  de  la  nici  o nelegiuire.  Noi,  care  sîntem  convinşi  că 
în  faţa  lui  Dumnezeu  nimic  nu  va  rămîne  necercetat  şi  că  trupul  care  a servit 
poftelor  nebuneşti  şi  fără  de  frîu  ale  sufletului  va  fi  judecat  şi  el  împreună 
cu  sufletul,  pentru  aceştia  nu  există  nici  un  temei  spre  a justifica  păcatul, 
nici  măcar  unul  cît  de  mic.  Unora  s-ar  putea  să  le  pară  mare  prostie  să  crezi 
că,  odată  descompus  şi  căzut  în  putrejune,  nimicit  de  jos  pînă  sus,  trupul 
s-ar  mai  putea  reconstitui.  Pentru  o astfel  de  părere  s-ar  putea  să  fim  taxaţi 
nu  ca  răi  — căci  prin  aceasta  n-am  aduce  nimănui  nici  o jignire —dar  oame- 
nilor care  n-au  credinţă  noi  le-am  apărea  poate  naivi5 1 . 

Să  se  ştie  însă  că  nu  sîntem  singurii  care  spun  că  trupurile  vor  învia 
odată.  Aşa  ceva  şi  filozofii  susţin,  deşi  nu  găsesc  acum  necesar  să  insist 
asupra  lor,  ca  să  nu  se  pară  că  aduc  argumente  străine  faţă  de  cele  de  care 
am  amintit,  vorbind  despre  lucruri  spirituale  şi  sensibile  şi  despre  compoziţia 

50.  Deşi  avortul  era  oprit  de  lege,  practica  aceasta  călca  legea.  Literatura  timpului 
e plină  de  proteste  zadarnice,  neputincioase  în  a îndrepta  decadenţa.  Bardy,  op.  cit., 
p.  166—167,  note. 

51.  Teofil,  Către  Autolic , 3,  7;  Minucius  Felix,  Octavius , 34,  6 şi  Tertullian,  De 
ress.  camis , 1,  citează  şi  ei  pe  Pitagora  şi  Platon,  în  sprijinul  acestei  păreri. 

lor,  arătînd  că  cele  spirituale  sînt  superioare  celor  sensibile.  După  părerea  lui 
Pitagora  şi  a lui  Platon,  cu  toată  descompunerea  trupurilor,  nimic  nu  ne-ar 
împiedica  să  credem  că  trupurile  omeneşti  s-ar  putea  compune  din  nou  în 
elementele  din  care  fuseseră  formate  la  început.  Dar  cuvîntul  despre 
înviere52  să-l  lăsăm  pentru  altădată, 

XXXVII. 

Cît  despre  Voi,  oameni  cu  totul  deosebiţi  atît  prin  fire,  cît  şi  prin 
educaţie,  înţelepţi,  binevoitori  şi  vrednici  de  domnia  ce  Vi  s-a  încredinţat, 
Vă  rugăm  să  Vă  aplecaţi  cu  înţelegere  faţa  Voastră  de  suverani  spre  mine, 
cel  care  am  infirmat  acuzele  aduse  împotriva  noastră  şi  am  dovedit  că,  fiind 
adînc  cinstitori  de  Dumnezeu,  noi  creştinii, sîntem  oameni  modeşti  şi  curaţi 
sufleteşte.  Şi  atunci,  spuneţi  Voi  înşivă,  ce  alţi  supuşi  merită  mai  mult  să 
fie  ascultaţi  decît  noi,  care  înălţăm  rugăciuni  pentru  stăpînirea  Voastră53 , 
pentru  ca  din  tată  în  fiu  să  Vă  facă  părtaşi,  pe  bună  dreptate,  de  puterea 
conducerii*  şi  ca  această  putere  să  crească  şi  să  se  întindă  tot  mai  mult 
asupra  cît  mai  multora  ? Căci  ar  fi  şi  în  avantajul  Vostru  dacă  şi  noi,  creşti- 
nii, am  petrece  viaţă  senină  şi  paşnică  şi  dacă  şi  noi  am  ajunge  să 
ne  împlinim  liber  îndatoririle  noastre. 


B 

DESPRE  ÎNVIEREA  MORŢILOR 


IX. 

Cu  toate  că  despre  problema  de  care  ne  ocupăm  s-ar  mai  putea  spune 
multe  lucruri  utile,  totuşi  deocamdată  nu  mai  ţin  seamă  de  acei  vrăjmaşi 
care -caută  scăpare  în  ceea  ce  e făcut  de  om  şi,  în  general,  la  oameni,  oricît 
de  mari  artişti  ar  fi  ei,  şi  care  spun  că  operele,  odată  avariate,  fie  că  au  fost 
măcinate  de  dintele  vremii,  fie  în  alt  chip  ruinate,  numai  pot  fi  nicicum 
refăcute.  Oamenii  aceştia  ar  vrea  să  spună  că,  aşa  cum  nici  olarul,  nici  un  alt 
meşter  nu  ar  putea  reface  la  loc  aşa  cum  a fost  înainte  un  obiect  care  s-a 
stricat,  tot  aşa  nici  Dumnezeu  nu  ar  vrea  şi,  chiar  dacă  ar  vrea, nu  ar  putea  să 
reînvie  pe  omul  odată  aşezat  în  groapă  şi,  mai  puţin,  pe  cel  intrat  în  des- 
compunere. Ei  nu-şi  dau  seama  că,  prin  aceasta,  aduc  cea  mai  mare  hulă  lui 

52.  Aici  e dovada  ca  Solia  a fost  scrisă  înainte. 

53.  Rugăciunile  pentru  conducătorii  statului  sînt  recunoscute  în  multe  scrieri 
neo testamentare:  Rom.  13,  1;  I Tim.  2,  1—2;  Tit  3,  1,  dar  şi  în  scrierile  apologeţilor: 
Iustin,  Apoi.  /,  17,3.  Tertullian,  Ad.  Scap.,  2 etc.  Atenagora  nu  putea  fi  de  altă  părere, 
mai  ales  că  el  cunoştea  şi  a folosit  adeseori  scrierile  sfîntului  Iustin. 

Dumnezeu,  atunci  cînd  pun  alături  forţe  şi  existenţe  total  deosebite  una  de 
alta,  sau  şi  mai  mult,  firi  cu  totul  diferite,  care  acţionează  una  prin  sine,  iar 
cealaltă  doar  prin  lucrări,  care  se  mărginesc  numai  la  cadrul  natural.  A intra 
mai  adînc  în  această  problemă  ar  însemna  să  ne  împotmolim,  întrucît  nu 
ne-am  alege  decît  cu  ceva  superficial  şi  absurd.  Cu  mult  mai  apropiat  de 
adevăr  ar  fi  să  spunem  că  „cele  ce  nu  sînt  cu  putinţă  la  oameni  sînt  cu 
putinţă  ia  Dumnezeu4*54  . Or,  dacă  raţiunea  ne  spune  că  cele  afirmate  prin 
acest  cuvînt  şi  prin  tot  ce  s-a  cercetat  pînă  acum  susţin  posibilitatea  învierii 
atunci  e limpede  ca  lumina  soarelui  că  învierea  nu  e deloc  un  lucru  cu 
neputinţă,  căci  desigur  ea  nu  e în  nici  un  chip  potrivnică  voii  lui  Dumnezeu. 

XIII. 

Punîndu-ne  aceeaşi  încredere  în  viitor,  pe  cît  am  făcut-o  în  trecut, 
şi  luînd  în  considerare  firea  noastră  proprie,  noi,  oamenii,  îndrăgim  pe 
de-o  parte  această  fragilă  şi  trecătoare  existenţă,  pe  care  o numim  „cea  de 
azi“,  dar  pe  de  altă  parte,  ne  punem  cu  toată  puterea  nădejdea  şi  într-o 
viaţă  veşnică5 s.  O viaţă  pe  care  nu  ne-o  plăsmuim  în  chip  vanitor, 
bazîndu-ne  doar  pe  simple  visuri,  pe  care  să  le  hrănim  cu  speranţe  înşelă- 
toare, ci  în  care  ne  încredem  cu  toată  tăria  prin  cel  mai  sigur  garant56 , care 
este  Dumnezeu;  căci  potrivit  sfatului  Său,  atunci  cînd  l-a  adus  pe  om  la 
viaţă,  Creatorul  i-a  dat  suflet  nemuritor  şi  un  trup  sensibil,  dîndu-i  raţiune 
şi  insuflîndu-i  o lege,  prin  care  ar  vrea  să  apere  şi  să  păstreze  toate  darurile 
de  care  l-a  învrednicit  şi  care  să-i  asigure  o viaţă  raţională  şi  o existenţă 
conştientă.  Şi  ştim  foarte  bine  că  Dumnezeu  n-ar  fi  creat  o astfel  de  fiinţă 
şi  n-ar  fi  prevăzut-o  cu  toate  condiţiile  de  supravieţuire,  dacă  El  n-ar  fi  dorit 
continuarea  acestei  existenţe.  Creatorul  lumii  întregi  cu  acea  destinaţie  a 
creat  pe  om,  ca  el  să  se  bucure  de  o existenţă  raţională,  încît,  privind 
într-una  Ia  mărirea  dumnezeiască  şi  la  înţelepciunea  Lui  cea  mai  presus  de 
toate,  să  supravieţuiască  desfătîndu-se  încontinuu  de  darul  creaţiei,  după 
sfatul  Celui  ce  l-a  zidit  şi  potrivit  cu  firea  pe  care  a primit-o.  Scopul  creării 
omului  confirmă  deci  dăinuirea  lui  pentru  veşnicie,  iar  în  această  dăinuire 
e implicată  şi  învierea,  fără  de  care  omul  n-ar  putea  supravieţui. 


54.  Mt.  19,  26;  Lc.  18,27. 

55.  Atenagora  ştie  că  are  în  faţa  sa  două  categorii  de  oameni:  pe  cei  necredincioşi 
(ot  amoroi)  şi  pe  cei  îndoielnici  (ot  a^{pi(tâk\0VT€<;  )cap.  1—2.  De  aceea  scrisul  lui  e cald, 
personal,  convingător,  cum  stă  bine  unui  gînditor. 

56.  Garantul  sau  chezaşul  cel  mai  neînşelător  âirXaveoTaTOţ  nu  Poate  fi 

decît  Dumnezeu,  în  sensul  expresiei  de  la  Evrei  7,2. 

XV. 

Cînd  ne  gîndim  la  crearea  omului,  implicit  ne  gîndim  că  trebuia  să  şi 
existe  un  singur  scop,  atît  pentru  sufletul  cît  şi  pentru  trupul  lui57 . Preţuirea 
deopotrivă  a sufletului  şi  a trupului  postulează  în  mod  obligatoriu  şi  învierea 
trupurilor  moarte  şi  descompuse,  fără  de  care  o nouă  împreunare  firească 
a celor  două  componente  (suflet  şi  trup)  nu  s-ar  putea  concepe.  Dacă 
oamenii  au  primit  minte  şi  raţiune  ca  să  facă  deosebire  din  punct  de  vedere 
duhovnicesc  între  diferite  lucruri,  nu  numai  în  ce  priveşte  substanţa  lor,  ci 
şi  să  cunoască  bunătatea,  înţelepciunea  şi  dreptatea  Celui  ce  a dăruit 
toate  acestea,  atunci,  deodată  cu  valabilitatea  netrecătoare  a obiectivelor 
finale  ale  acestei  activităţi  spirituale,  e necesară  şi  continuarea  neschimbată 
a activităţii  ce  li  s-a  încredinţat.  Dacă  aşa  ceva  n-ar  fi  cu  putinţă,  atunci 
natura  n-ar  fi  primit  o astfel  de  capacitate  şi  ea  n-ar  mai  supravieţui  în  cei 
cărora  a fost  dată.  Cel  care  a primit  minte  şi  raţiune  este  omul,  nu  numai 
sufletul  singuri  Datorită  acestui  fapt,  omul  trebuie  să  dăinuiască  etern  sub 
forma  ambelor  elemente,  fapt  care  ar  fi  de  neconceput  fără  înviere.  Căci 
dacă  n-ar  exista  înviere,  atunci  nici  omul  ca  atare  nu  ar  putea  dăinui.  Dacă 
omul  n-ar  putea  supravieţui,  totul  ar  fi  zadarnic  : în  zadar  i s-ar  fi  însoţit 
sufletului  nevoi  şi  pasiuni  trupeşti,  cu  tot  avîntul  lor;  în  zadar  ar  fi  împiedi- 
cat trupul  de  mustrarea  şi  de  frîul  sufletului5  * , spre  atingerea  ţelului  final 
al  înclinărilor  şi  dorinţelor,  zadarnică  activitatea  raţiunii,  zadarnică  funcţio- 
narea minţii,  zadarnică  înţelepciunea,  dreptatea,  practicarea  oricărei  virtuţi, 
promulgarea  şi  controlarea  oricărei  legi,  cu  un  cuvînt,  zadarnic  ar  fi  tot  ce 
poate  fî  măreţ  şi  frumos  în  viaţa  oamenilor  şi  pentru  oameni. 

Ba,  ceea  ce  ar  fi  şi  mai  grav,  însăşi  crearea  omului  şi  înzestrarea  lui  cu 
toate  darurile  s-ar  dovedi  fără  de  nici  un  rost.  Insă  fiindcă  nici  toate  aceste 
lucrări  ale  lui  Dumnezeu  şi  nici  toate  aceste  daruri,  care  provin  de  la  EI, 
nu  ^pot  fi  socotite  zadarnice  şi  fără  rost,  atunci  în  chip  necesar  trebuie 
legată  de  dăinuirea  veşnică  a sufletului  şi  prelungirea  vieţii  trupeşti,  precum 
şi  corolarul  ei  firesc,  învierea. 


57.  E impresionantă  această  convingere  demnă  a creştinilor  din  timpul  persecu- 
ţiilor. Minucius  Felix  comentează  simplu  şi  totuşi  măreţ:  „Liniştiţi,  modeşti  şi  fără 
griji,  prin  dărnicia  Dumnezeului  nostru,  ne  întărim  nădejdea  în  fericire  şi  în  viaţa 
viitoare,  crezînd  mereu  în  prezenţa  şi  măreţia  Lui.  Renaştem  şi  trăim  de  pe  acum  o viaţă 
fericită  cînd  privim  în  viitor"  (Octavius,  cap.  38,  trad.  rom.de  P.  Papadopol,  Rm.  Vîlcea, 
1936,  p.  69). 

58.  Imaginea  frîului  poate  fi  împrumutată  de  1a  Platon  (Timaios),  dar  e frecventă 
la  sfinţii  Vasile  ( ep.  150)  şi  Ioan  Hrisostom  ( omil.  30)  şi  la  alţii. 

